
AVA 


NICIODATĂ NU VA IEȘI NIMIC BUN ATUNCI CÂND GLISEZI LA DREAPTA, 
într-o aplicație de dating, pe poza unui tip care ține în mână un peşte. 
Iar dacă numele respectivului tip e Todd, atunci situaţia e de două ori 
mai alarmantă. 

Ar fi trebuit să am mai multă minte. Şi totuși iată-mă aici: stau de 
una singură în Broze Gear, unul dintre cele mai căutate baruri din 
Washington D.C., şi sorb din băutura mea ridicol de scumpă — 
vodcă cu apă minerală —, după ce tocmai mi s-a tras clapa. 

Exact! i 

Pentru prima oară în viață, am fost läsată cu ochii în soare. Și a 
făcur-o tocmai Todd Mânuitorul-de-Pești. E de-ajuns de neplăcut încât 
fata căreia i s-a tras clapa să zică ei, ce dracu! şi să spargă şaisprezece dolari 
pe o singură băutură, chiar dacă are doar un salariu de job part-time. 

Care-i faza cu bărbaţii și cu pozele cu peşti? Nu-s capabili să aleagă 
ceva mai creativ? De pildă, să se scufunde în cușcă, printre rechini. 
Pozele ar avea tot o temă marină, dar ar fi mai puţin plicticoase. 

Poate e bizar că mă obseda treaba cu peştele, dar măcar mă împie- 
dica să mă gândesc la cât de oribilă fusese ziua mea și la stânjeneala 
care mă cuprinsese. 

Surprinsă de o ploaie torențială, la jumătatea drumului prin cam- 
pus, fără nicio umbrelă prin preajmă? Bifat. (cică 5% șanse de ploaie!!! 
Da' de unde! Ar trebui să dau în judecată aplicația Meteo.) 

Blocată pentru 45 de minute, din cauza unei defecţiuni, într-un 
vagon de metrou care pute a transpiraţie? Bifat. 

Petrecut trei ore căutând un apartament de închiriat, din care 
m-am ales doar cu bășici în tălpi și cu zero rezultate? Bifat. 

După ziua asta infernală, am vrut să anulez întâlnirea cu Todd, 
însă deja amânasem de două ori — prima oară, din cauză că grupul 
meu de studiu schimbase ziua când urma să ne reunim; a doua oară, 
fiindcă nu mă simțeam bine —, dar nu voiam să-l fac să aștepte încă 
o dată. Așa că m-am îmbărbătat și am venit la bar, doar ca să mă tre- 
zesc că Todd mă lasă baltă. 

Da, universul are simţul umorului. Unul de rahat. 

Am terminat de băut și i-am făcut semn barmaniţei. 

— Îmi aduci nota, te rog? 

Abia începuse Happy Hour, dar eu ardeam de nerăbdare să ajung 
acasă şi să mă consolez cu adevăratele iubiri ale vieţii mele. Netflix şi 
îngheţata Ben & Jerry nu mă dezamăgesc niciodată. 

— Consumaţia dumneavoastră a fost plătită deja, mi-a răspuns 
barmanița. 

Când sprâncenele mele au ţâșnit în sus, tipa a înclinat din cap în 
direcția unei mese dintr-un colț. Era plină de tipi la vreo douăzeci și 
ceva de ani, îmbrăcaţi la costum. Judecând după hainele lor, probabil 
că lucrau în domeniul consultanţei. Unul dintre ei, care semăna cu 
Clark Kent și purta o cămașă cadrilată, și-a ridicat paharul spre mine 
şi a zâmbit. 

— V-a făcut cinste consultantul Clark, m-a lămurit barmanița. 

Mi-am înăbușit râsul. La rândul meu, am ridicat paharul și i-am zâm- 
bit. Vasăzică nu doar mie mi se părea că tipul seamănă cu Superman. 

— Datorită consultantul Clark, n-o să fiu nevoită să mănânc 
ramen la plic în seara asta, așa că să trăiască! am comentat. 

Cei șaisprezece dolari aveau să rămână în contul meu. Oricum, am 
lăsat bacșiș. Dat fiind că lucrasem în industria serviciilor, mereu aveam 
grijă să las un bacșiș consistent. Nimeni nu e obligat să aibă de-a face 
cu cretini atât de des precum sunt angajații din domeniul ăsta. 

În timp ce sorbeam ultima gură din băutura mea gratuită, nu 
mi-am luat ochii de la consultantul Clark. Privirea lui aprobatoare îmi 
cântărea faţa, părul şi corpul. 

Nu cred în falsa modestie. Știu că arăt bine. Şi mai știam că, dacă 
în clipa aceea m-aș fi dus la masa lor, mi-aş fi oblojit orgoliul rănit 

primind băuturi, complimente și — dacă Clark era priceput —, poate 
că mai târziu aș fi avut parte de vreo două orgasme. 

E tentant, dar... nu. Eram prea obosită ca să mă înham la toată 
tevatura de dinaintea unei partide de sex. 

M-am răsucit cu spatele la el, însă nu înainte de a-i surprinde 
expresia dezamăgită. Spre lauda lui, consultantul Clark a înțeles mesa- 
jul — mersi pentru băutură, dar nu vreau să ducem lucrurile mai departe 
de-atât — şi nu a încercat să mă abordeze. Spre deosebire de majori- 
tatea bărbaților. 

Mi-am petrecut peste umăr bareta poșetei și tocmai mă pregăteam 
să-mi iau haina din cârligul montat sub tejgheaua barului, când un 
glas profund, obraznic și tărăgănat mi-a făcut să mi se zbârlească părul 
de pe ceafă. 

— Salut, J.R.! 

Două cuvinte. Doar de-atât era nevoie ca să mi se declanșeze reac- 
ţia „luptă sau fugi”. Sincer vorbind, devenise un fel de reflex pavlo- 
vian. De fiecare dată când îi auzeam vocea, pulsul îmi creștea alarmant 
de tare. 

De. Fiecare. Dată. 

Văd că ziua asta merge din rău în mai rău. 

Degetele mi s-au încleștat pe bareta poșetei, dar apoi m-am silit să 
le relaxez. Nu aveam de gând să-i dau satisfacția de a-mi provoca nici 
cea mai mică reacţie vizibilă. 

Am inspirat adânc, mi-am compus o expresie facială neutră şi 
m-am răsucit încet. Pe lângă cel mai neplăcut sunet din lume, m-a 
întâmpinat și cea mai neplăcută i imagine posibilă. 

Nenorocitul de Josh Chen. 

Înalt de aproape doi metri, îmbrăcat în jeanși negri şi cu o cămașă 
albă, aleasă anume ca să-i pună mușchii în evidenţă. Fără îndoială, 
ținuta lui fusese aleasă dinadins. Probabil că petrecea mai mult timp 
decât mine preocupându-se de aspectul lui fizic, iar de mine nu se 
poate spune că nu mă îngrijesc. Ar trebui ca fața lui să apară în 
dicționar, în dreptul cuvântului vanitos. 

Cea mai nasoală parte era că, din punct de vedere zeoretic, Josh 
arăta bine. Păr negru și des, pomeţi înalți, un corp atent lucrat. lar eu 
mă dădeam în vânt după așa ceva. Însă, în cazul lui, toate atuurile 


Scanned with CamScanner 


10 | ANA HUANG 


astea veneau la pachet cu un orgoliu atât de mare, încât ar fi avut 
nevoie de propriul cod poştal. 

— Bună, Joshy! am gângurit, ştiind cât de mult își ura porecla. 

Eram la curent cu această informaţie prețioasă datorită lui Ava, 
sora lui Josh şi totodată prietena mea cea mai bună. 

Am zâmbit văzând scânteia de iritare care i s-a aprins în ochi. Ziua 
mea deja părea ceva mai bună. 

Ca să fim corecţi, trebuie să ştiţi că Josh e cel care a început jocul 
poreclelor: a insistat să-mi zică J.R. — inițialele numelui Jessica 
Rabbit, personajul acela de desene animate. Unii ar putea considera 
porecla un compliment, dar, dat fiind că sunt o roșcată cu cupă dublu 
D la sutien, mă săturasem până peste cap să fiu comparată constant cu 
Jessica Rabbit. Iar Josh ştia foarte bine lucrul ăsta. 

— Bei singură? 

Josh s-a uitat la cele două scaune înalte neocupate care mă flancau. 
Încă nu începuse Happy Hour, iar cele mai râvnite locuri încă nu erau 
cele de la bar, ci acelea din separeurile aliniate de-a lungul pereţilor cu 
lambriuri din lemn de stejar. 

Josh a continuat: 

— Sau deja ai speriat toată lumea pe o rază de zece metri? 

— Ce ciudat c-ai pomenit de speriatul altora! am comentat, cu 
ochii la femeia de lângă Josh. 

„ Era frumoasă: păr castaniu, ochi căprui și un corp zvelt. Purta o 
rochie mulată cu un imprimeu minunat. Mare păcat că bunul ei gust 
nu se aplica și la capitolul bărbaţi, având în vedere că ieşise cu el. 

— Văd că ţi-ai revenit îndeajuns de mult după episodul de sifilis 
pe care l-ai avut cât să fraierești o altă femeie neștiutoare şi s-o con- 
vingi să iasă cu tine, l-am luat peste picior. 

Apoi m-am adresat brunetei: 

— Nu te cunosc, dar ştiu că ai putea avea parte de un tip mult 
mai de treabă. Crede-mă! 

Oare Josh chiar avea sifilis? Poate că da, poate că nu. Şi-o trăgea cu 
atât de multe fete, încât nu m-aș fi mirat să se fi pricopsit cu boala 
asta. Pe deasupra, dacă nu aș fi prevenit-o pe tipă cu privire la posibi- 
litatea de a se molipsi de o boală cu transmitere sexuală, ar fi însemnat 
să nu respect Pactul Fetelor. 

În loc să se crispeze, tipa a izbucnit în râs: 

— Mersi că m-ai avertizat! Dar cred c-o să fiu OK. 

— Faci glume despre BTS. Cât de original! 

Dacă pe Josh îl deranja că-l insultam de față cu femeia cu care 
ieșise la întâlnire, nu a arătat-o, 

A adăugat: 

— Sper că pledoariile tale sunt mai creative de-atât. Altfel, o să-ți 
fie cam greu în lumea avocaților. Desigur, asta presupunând că iei 
"examenul de barou. 

Gura lui s-a arcuit într-un surâs arogant, dând la iveală o gropiță 
în obrazul stâng. 

Mi-am reţinut o replică agresivă. Uram gropiţa aia. De fiecare dată 
când apărea, își bătea joc de mine. Cât de mult îmi doream să iau un 
cuțit și să-l împlânt în ea! 

— O să trec examenul, am zis cu răceală, înfrânându-mi gându- 
rile violente. 

Întotdeauna Josh scotea la iveală tot ce era mai rău în mine. 

— Să sperăm că n-o să fii dat în judecată pentru malpraxis, Joshy, 
fiindcă voi fi prima care-și oferă serviciile celui care o să te reclame. 

Muncisem pe brânci ca să intru la Facultatea de Drept Thayer şi să 
primesc o ofertă de slujbă de la Silver & Klein, prestigioasa firmă de 
avocatură unde făcusem un internship, vara trecută. Nici gând să-mi 
las visul de a deveni avocat să-mi scape printre degete, când eram atât 
de aproape să mi-l împlinesc. 

Nici în ruptul capului. 

Aveam să trec examenul de barou, iar Josh Chen urma să-și înghită 
cuvintele, Să sperăm că aveau să-i stea în gât. 

— Sunt vorbe mari pentru cineva care nici măcar n-a absolvit 
încă facultatea, mi-a trântit-o Josh. 

S-a aplecat spre bar și şi-a sprijinit antebraţul de ea. Aducea ener- 
vant de mult cu unul dintre modelele alea masculine care pozează 
pentru revista GQ. N-am apucat să-i servesc o replică, fiindcă a schim- 
bat imediat subiectul: 

— Eşti foarte aranjată. Doar ai ieșit singură în oraș, nu? 

Privirea lui a coborât de la buclele mele făcute cu placa la chipul 
plin de machiaj, pe urmă s-a oprit asupra pandantivului de aur care 
îmi împodobea decolteul. 

` Am simţit cum șira spinării mi se preface într-o bară de fier. Spre 
deosebire de privirea consultantului Clark, cea scrutătoare a lui Josh 
mi s-a înfipt în carne ca un fier înroșit— fierbinte și batjocoritoare. 
Metalul bijuteriei îmi ardea pielea. M-am abținut din răsputeri să-l 
smulg de la gât și să-l arunc în mutra lui arogantă. 

Habar n-am de ce, am rămas nemișcată, în timp ce el continua să - 
mă studieze. Nu cu o privire languroasă, ci cu una analitică, de parcă 
strângea niște piese de puzzle și le punea cap la cap în minte, ca să 
alcătuiască o imagine. 

Ochii lui au coborât spre rochia verde, de cașmir, mulată pe sâni și 
pe talie, după care au alunecat și mai jos, până la picioarele mele în 
dresuri negre. S-au oprit la cizmele negre, cu toc, apoi au urcat iarăși, 
întâlnindu-mi ochii căprui. Surâsul ăla arogant a dispărut, lăsând 
locul unei expresii indescifrabile. 

Tăcerea plină de tensiune scăpăra între noi. Deodată, Josh a vorbit 
din nou: - 

— Te-ai îmbrăcat ca pentru o întâlnire pe bune. 

În continuare, avea o poziţie relaxată, dar ochii lui se transforma- 
seră în cuțite întunecate, pregătite să se înfigă în stânjeneala mea. 
| — Dar te pregăteai să pleci, deși e abia cinci şi jumătate, a consta- 


tat el. 

Mi-am ridicat bărbia. Fierbinţeala ruşinii îmi înțepa pielea. Josh 
putea fi caracterizat în multe feluri — groaznic de enervant, obraznic, 
odrasla Satanei —, dar nu era prost. Pe deasupra, era ultima persoană 
care aș fi vrut să afle că mi se trăsese clapa. 

Mi-ar fi scos ochii la nesfârșit cu chestia asta. 

— Nu-mi spune că tipul n-a venit! 

Vocea lui avea o notă stranie. 

Căldura pe care o simţeam în tot corpul a crescut. Dumnezeule, 
n-ar fi trebuit să port cașmir! Mă coceam în rochia asta stupidă. 

— Ar trebui să te îngrijorezi mai puţin de viaţa mea amoroasă și 
mai mult de întâlnirea ta, am încercat să-l înțep. 

Încă de când apăruse în bar, Josh nu se uitase nici măcar o dată la 
însoţitoarea lui, însă ea nu părea deranjată de treaba asta. Sporovăia şi 
râdea cu barmaniţa. 

— Te asigur că, în lista mea cu chestii de făcut, să-mi fac griji pen- 
tru viața ta amoroasă nu se numără nici măcar printre primele cinci mii. 

În ciuda replicii lui acide, Josh se uita la mine cu aceeași expresie 
indescifrabilă. 

Fără niciun motiv evident, stomacul meu a făcut o tumbă. 

— Foarte bine! i-am zis. 

Replica mea era jalnică, însă adevărul e că mintea nu-mi funcționa 
aşa cum ar fi trebuit. De vină era epuizarea. Sau alcoolul. Sau un 
milion de lucruri care nu aveau nicio legătură cu bărbatul din faţa 
mea. 

Mi-am înșfăcat haina și m-am lăsat să alunec de pe scaun. Voiam 
să plec de aici fără niciun alt cuvânt. 

Din nefericire, am calculat greșit distanța dintre stinghia scaunului 
de bar şi podea. Piciorul mi-a alunecat. Când mi-am simţit corpul 
înclinându-se spre spate, am scos un sunet gâtuit. Încă două secunde 
și aș fi căzut în fund, dar deodată o mână a țâșnit spre mine și m-a 
apucat de încheietură, trăgându-mă în sus. 

Eu și Josh am încremenit, cu privirile pironite asupra locului în 
care degetele lui îmi strângeau încheietura. Nici măcar nu-mi puteam 
aminti când ne atinseserăm de bunăvoie ultima dară. Poate cu trei veri 
în urmă, când mă împinsese în piscină, complet îmbrăcată, la o petre- 
cere, iar eu ripostasem înfigându-mi cotul în zona lui inghinală. 

Chiar și în prezent, imaginea lui Josh îndoindu-se de mijloc din 
cauza durerii mă alina foarte mult în vremuri grele. Dar nu la asta mă 
gândeam acum. 

În schimb, mă gândeam la'cât de aproape era de mine — tulbură- 
tor de aproape, îndeajuns de aproape încât îi simțeam parfumul. Era 
un miros plăcut, citric, nu o duhoare de foc și smoală, așa cum te-ai fi 
așteptat. 

Căzărura mea evitată la mustață răscolise în mine un val de adre- 
nalină care acum îmi gonea prin corp, făcându-mi pulsul să accelereze 
nesănătos de mult. M-am silit să respir rar și profund, în ciuda căldu- 
rii sufocante care mă cuprinsese. 

— Acum poți să-mi dai drumul, i-am zis. Până nu mă umplu de 
bube. 

Pentru o fracțiune de secundă, strânsoarea lui Josh s-a întețit, dar 
pe urmă mi-a dat drumul ca ars. Expresia lui enigmatică de mai îna- 
inte a dispărut, iar în locul ei a apărut iritarea. 

— M-am asigurat că nu-ţi fracturezi noada. Cu plăcere, J.R.! 

— Nu fi așa de teatral, Joshy! Chiar dacă nu m-ai fi prins, n-aş fi 
căzut. 

— Sigur că nu. Doamne fereşte să zici vreodată mu/pumesc! 

A completat, şi mai sarcastic: 

— Ştii că eşti la fel de naşpa ca o durere în fund, da? 

— E mai bine decât să fii un fund pur şi simplu! i-am întors-o eu. 

Toţi cei care se uitau la Josh vedeau un doctor arătos și fermecător. 
Eu mă uitam la el și vedeam doar un dobitoc plin de el și care te 
judecă. 

Ava, poți să-ți faci alte prietene. Tipa asta aduce numai belele. N-ai 
nevoie de o asemenea persoană în viața ta. 

Obrajii mei s-au înroșit. Irecuseră șapte ani de când îl auzisem, 
din întâmplare, pe Josh vorbindu-i soră-sii despre mine, exact în peri- 
oada când eu și Ava începeam să ne împrietenim, iar amintirea aceea 
încă mă durea. Nu le-am spus niciodată că auzisem. Ava s-ar fi simțit 
prost. Cât despre Josh, el nu merita să afle cât de mult mă afectaseră 
cuvintele lui. 

Nu era primul om care credea că nu sunt îndeajuns de bună, dar 
fusese primul care încercase să distrugă una dintre prieteniile mele, 
din cauza părerii pe care o avea despre mine. 

I-am adresat un zâmbet silit. 

— Te rog să mă scuzi, dar mi-am depășit pragul de toleranță zil- 
nică faţă de prezența ta. 

Mi-am pus haina și mănușile, apoi mi-am potrivit poşeta pe umăr. 

— Transmite-i însoțitoarei tale condoleanţele mele! 

Ca să nu-i las timp să răspundă, am trecut repede pe lângă el și am 
ieșit, cu pas iute, în aerul rece de martie. Abia acum mi-am permis să 
mă relaxez. Însă pulsul meu tot gonea înnebunit. 

Dintre toţi oamenii cu care m-aș fi putut intersecta la bar, trebuia 
să dau nas în nas cu Josh Chen. Oare ziua asta putea fi mai rea de-atât? 

Deja îmi imaginam cum avea să mă înțepe data viitoare când urma 
să ne vedem. 

Mai ştii când tipul ăla te-a lăsat cu ochii în soare, ].R.? 

Mai știi când ai stat la bar o oră întreagă, de una singură, ca o ratată? 

Mai știi când te-ai aranjat din cap până-n picioare și ai folosit ulti- 
mele rămășițe din fardul tău de pleoape preferat, de dragul unui tip pe 
nume Todd? 

E adevărat, Josh habar n-avea despre ultimele două chestii, dar nu 
m-aș fi mirat să le afle. 

Mi-am îndesat mâinile în buzunare și am dat colțul clădirii. Ar- 
deam de nerăbdare să mă îndepărtez cât mai mult de odrasla Satanei. 

Barul Bronze Gear era situat pe o stradă animată, presărată cu 
restaurante. Chiar și iarna, muzica plutea în aer, iar trotuarele gemeau 
de lume. Strada pe care păşeam în clipa asta era izbitor de tăcută, deși 
se afla la mică distanță de bar. De o parte şi de alta a străzii se înșirau 
magazine cu obloanele trase, iar din crăpăturile din pământ creșteau 
buruieni. Deși soarele nu apusese încă, umbrele lungi împrumutau 
împrejurimilor un aer rău-prevestitor. 

Din instinct, am iuţit pasul. Mă gândeam nu numai la întâlnirea 
mea întâmplătoare cu Josh, dar și la zecile de sarcini de pe lista mea cu 
lucruri de făcut. Ori de câte ori rămâneam singură, grijile şi sarcinile 
îmi încolțeau mintea, ca nişte copii care se vânzolesc ca să atragă 
atenţia părinților. 

Absolvirea, învățatul pentru examenul de barou, poate chiar să-l fac 
pe Todd albie de porci prin mesaje (de fapt, nu; nu merită efortul), să caut 
iar online apartamente de închiriat, petrecerea-surpriză pentru ziua de 
naștere a lui Ava, în weekendul ăsta... 

Stai puţin! 

Zi de naştere. Martie. 

M-am oprit brusc. 

Dumnezeule! 

În afară de Ava, mai știam pe cineva a cărui zi de naștere e la înce- 
putul lui martie, dar... 

Cu o mână tremurătoare, mi-am scos telefonul din buzunar, iar 
inima mi s-a făcut cât un purice când am văzut data. 2 martie. 

Azi era ziua ej de naștere. Uitasem complet. 

Vinovăţia şi-a întins tentaculele înăuntrul meu. Mă întrebam, la 
fel ca în fiecare an, dacă ar trebui să o sun. Nu o făceam niciodată, 
dar... poate că anul ăsta avea să fie altfel. 

Îmi spuneam asta în fiecare an. 

Nu ar trebui să mă simt vinovată. Nici ea nu mă suna niciodată de 
ziua mea. Nici de Crăciun. Nici cu ocazia oricărei alte sărbători. De 
șapte ani, nu vorbisem deloc cu Adeline și nici nu o mai văzusem. 

Sun-o! N-o suna! Sun-o! N-o suna! 

Îmi mușcam neîncetat buza de jos. 

Împlinea patruzeci și cinci de ani. E o vârstă însemnată, nu? Una 
destul de importantă încât fiica ei să-i telefoneze ca să-i ureze la mulți 
ani... Nu eram deloc sigură că dorea să primească ceva, oricât de mic, 
de la mine. 

Eram atât de adâncită în discursul meu lăuntric, încât n-am obser- 
vat că se apropia cineva decât în clipa când am simţit țeava unei arme 
lipindu-se de spinarea mea. O voce răgușită s-a răstit: 

— Dă-mi telefonul și portofelul! Acum! 

Inima mi s-a oprit în loc şi aproape c-am scăpat telefonul din 
mână. Nu-mi venea să cred. Îmi simţeam membrele grele ca piatra. 

Cred că glumesti! 

Nu adresa niciodată universului o întrebare al cărui răspuns nu 
vrei să-l afli! După cum se dovedea, de fapt, ziua mea putea fi mai rea. 


Al dracului de rea. 


Scanned with CamScanner 


JOSH 


— SĂ N-O SPUI! I-AM CERUT. 

Mi-am desfăcut berea, ignorând expresia amuzată a Clarei. Barma- 
niță drăguță cu care flirtase până de curând era ocupată cu mulțimea 
de clienţi sosiți odată cu începerea Happy Pour. Încă de atunci, Clara 
se uita la mine cu un surâs atotștiutor. 

— Bine. N-o s-o spun, a zis Clara. 

Şi-a încrucișat picioarele și a sorbit din băutura ei. 

Clara era asistentă medicală la Spitalul Universitar Thayer, unde 
lucram și eu, ca rezident. Eram în al treilea an de rezidenţiat și mă 
specializam în medicina de urgenţă, așa că ne intersectam destul de 
des. Ne împrieteniserăm în primul meu an de rezidenţiat. Aveam în 
comun pasiunea pentru sporturi şi pentru filmele siropoase din anii 
'90, dar interesul ei sexual față de mine sau faţă de oricare alt membru 
al speciei masculine era zero. 

Nu venisem cu ea la bar fiindcă aveam o întâlnire romantică, însă 
nu corectasem presupunerea greșită a lui Jules. Viaţa mea personală 
nu o privea. La naiba! Uneori, aş fi dorit ca propria-mi viață personală 
să nu mă privească nici pe mine. 

— Foarte bine! i-am zis amicei mele. 

Am surprins privirea unei blonde drăguţe, așezată în capătul opus 
al barului, şi i-am adresat un zâmbet jucăuş. La rândul ei, mi-a răs- 
puns cu un zâmbet sugestiv. 

Uite, de-asta aveam nevoie: de alcool, să mă uit împreună cu Clara 
la meciul echipei Wizards și de puţin flirt nevinovat. Orice, ca să nu 
mă mai gândesc la scrisoarea care mă aștepta acasă. 

Mai corect spus, scrisorile. La plural. 

24 decembrie. 16 ianuarie. 20 februarie. 2 martie. Datele celor mai 
recente scrisori primite de la Michael mi se perindau prin minte. 

În fiecare lună, fără excepţie, primeam câte una de la el și mă detes- 
tam pentru că nu le aruncam la gunoi îndată ce soseau. 

Am sorbit prelung din bere, străduindu-mă să uit de teancul de 
scrisori nedesfăcute care zăceau în sertarul biroului meu. Era deja a 
doua mea bere în decurs de zece minute, dar de ce nu? Dă-o dracului! 
Doar avusesem o zi lungă la muncă. Aveam nevoie să mă destind. 

— Dintotdeauna mi-au plăcut roșcatele, a zis Clara, încercând să 
mă atragă într-o conversație pe care nu doream s-o port. S-ar putea ca 
Mica sirenă să fie motivul. În copilărie, era desenul meu preferat. 

Auzindu-mi oftatul prelung și agasat, faţa ei s-a destins într-un 
zâmbet. 

Am comentat: 

— E uluitor cât de lipsită de subtilitate ești. 

Zâmbetul Clarei s-a lăţit. 

— Îmi place să am măcar o trăsătură de caracter uluitoare. Deci 
cine-i tipa? 

N-avea rost să Încerc să-i evit întrebarea. Odată ce își punea în cap 
că un anumit subiect e picant, Clara era ca un pitbull care nu avea să 
renunţe la osul lui. 

— Cea mai bună prietenă a soră-mii. Un ghimpe în coasta mea. 

Aducându-mi aminte de foarte recenta întâlnire cu Jules, umerii 
mi s-au încordat. 

O caracteriza perfect să fie nesuferită chiar şi atunci când încercam 
s-o ajut. Ce să faci cu ramura de măslin?! Merită să-i dai un buchet de 
spini și să speri c-o s-o înțepe până la sânge. 

De fiecare dată când încercam să mă port frumos cu ea — ca să fiu 
sincer, nu se întâmpla prea des —, îmi aducea aminte de ce nu o să 
fim prieteni niciodată. Amândoi eram prea încăpățânați, aveam 
personalități prea asemănătoare. Era ca și cum s-ar fi ciocnit două 
flăcări. 

Din păcate, Jules şi soră-mea, Ava, erau prietene la cataramă încă 
de când locuiseră împreună, în primul an de facultate. Asta însemna 
că n-aveam de ales decât să suport prezenţa lui Jules în viața mea, 
indiferent cât de mult ne enervam reciproc. 

Habar n-am ce avea împotriva mea, dar ştiam foarte bine că avea 
tendinţa s-o vâre pe Ava în bucluc. 

În cei şapte ani de când se cunoșteau, am fost prezent când Ava a 
luat-o razna după ce a mâncat negresele cu canabis ale lui Jules şi 
aproape c-a alergat goală prin casă, la o petrecere; am consolat-o când 
şi-a vopsit părul cu vopsea semipermanentă portocalie, după ce s-a 
îmbătat la petrecerea organizată pentru ziua de naştere a lui Jules; 
le-am cules pe soră-mea și pe Jules de pe marginea drumului din 
Maryland, la dracu-n praznic, fiindcă lui Jules îi venise strălucita idee 
de a însoți nişte străini — cu care tocmai făcuseră cunoștință într-un 
bar — într-o călătorie spontană la New York. Mașina li se stricase pe 
drum. Din fericire, străinii ăia nu erau periculoși, dar chiar şi-așa, 
totul s-ar fi putut sfârși urât. 

Astea sunt doar câteva exemple. Aș putea înşira mii de împrejurări 
în care Jules a convins-o pe soră-mea să facă diverse tâmpenii. 

Ava era adultă și capabilă să ia hotărâri pe cont propriu, însă era, 
totodată, şi prea credulă. În calitate de frate mai mare, datoria mea era 
s-o protejez, mai ales după ce mama noastră murise, iar tatăl nostru se 
dovedise a fi un psihopat nenorocit. 

lar eu nu mă îndoiam deloc că Jules era o influență proastă. Şi cu 
asta, basta! 

Gura Clarei a zvâcnit. 

— Și ghimpele din coasta ta are un nume? 

După ce am sorbit iar din bere, am răspuns scurt: 

— Jules. 

— Hmm. Jules arată foarte bine. 

— Da, sucubii mâncători de oameni arată așa. În felul ăsta reușesc 
ei să te păcălească. 

Mi-am dat seama că vocea mea căpătase un ton iritat. 

Da, Jules era frumoasă. La fel sunt și florile de omag și caracatițele 
cu inele albastre. Aspectul lor frumos ascunde otrăvuri fatale; iar în 
cazul lui Jules, otrava cu pricina era administrată de limba ei ascuțită. 

Cei mai mulți se lăsau orbiţi de rotunjimile ei și de ochii ei mari, 
căprui. Nu şi eu. Eram prea prudent ca să-i cad în capcană. Faptul că 
frânsese inimile multor amărâți care învățau la Thayer era încă o 
dovadă că, dacă țineam la sănătatea mea psihică, trebuia să stau 
departe de ea. 

Fața Clarei era toată numai încântare. 

— Nu te-am mai văzut așa de pornit din cauza unei tipe. Abia 
aştept să le povestesc celorlalte asistente. 

Isuse! 

Ce-aţi văzut în Gossip Girl e nimic în comparaţie cu salonul asis- 
centelor medicale. Îndată ce o veste ajunge la urechile lor, se răspândește 
ca fulgerul prin tot spitalul. 

— Nu sunt pornit, iar tu n-ai ce să povestești. 

Am ales să schimb subiectul, ca să nu mă piseze să-i dau detalii. 
N-aveam chef să discut despre Jules Ambrose nici măcar o secundă 
mai mult decât era necesar. 

— Hai să-ţi dau o veste adevărată: în sfârșit, m-am hotărât unde 
o să plec în vacanță. 

Clara și-a dat ochii peste cap. 

— Chestia asta nu-i nici pe departe la fel de interesantă ca viața ta 
amoroasă. Jumătate dintre asistente sunt îndrăgostite de tine. Nu pri- 
cep de ce. 

— Păi, e logic. Fiindcă sunt o partidă bună. 

Dacă zici un adevăr, nu înseamnă că ești arogant. Dar adevărul e 
că niciodată nu m-aș culca cu cineva care lucrează în spital. Nu-mi fac 
nevoile în acelaşi loc unde mănânc. 

— Şi modest, pe deasupra, a completat Clara, după care a renunțat 
să încerce să-mi stoarcă informaţii despre Jules și s-a mulţumit să-mi 
cânte în strună: OK, zi-mi unde te duci în vacanţă. 

De data asta, zâmbetul meu era sincer. 

— În Noua Zeelandă. 

Ezitasem multă vreme între Noua Zeelandă, unde plănuiam să fac 
sărituri cu coarda elastică, şi Africa de Sud, unde aș fi făcut scufundări 
printre rechini, însă până la urmă luasem o hotărâre. Îmi cumpărasem 
bilet de avion cu o seară în urmă. 

Rezidenţii au un program de tot rahatul, dar cei care lucrează în 
medicina de urgență o duc mai bine decât — să zicem — chirurgii. 
Eu lucram, amestecat, în ture de opt şi douăsprezece ore, cu o zi liberă 
obligatorie odată la şase zile. Prin lege, în fiecare an trebuia să am 
patru perioade a câte cinci zile libere consecutiv. Reversul medaliei era 
că noi, cei din medicina de urgenţă, lucram non-stop în timpul ture- 
lor, dar pe mine nu mă deranja. Îmi convenea să fiu ocupat. Când 
aveam multă treabă, mintea mea nu mai fugea la alte lucruri. 

Acum eram foarte entuziasmat să-mi încep primul concediu din 
acest an. Cererea mea de concediu pentru primăvară fusese aprobată 
şi deja vedeam cu ochii minții cum avea să fie în Noua Zeelandă: cer 
albastru, munți cu crestele ninse, senzația de imponderabilitate atunci 
când mă lăsam să cad în gol și valul de adrenalină care-mi făcea corpul 
să vibreze ori de câte ori practicam sportul meu preferat. 

— Ia mai taci! mi-a zis Clara cu năduf. Sunt așa de invidioasă pe 
tine. Ce trasee montane o să faci? 

Făcusem cercetări amănunțite despre cele mai frumoase trasee din 
ţară. Am delectat-o cu planurile mele până când barmanița s-a întors 
la noi, iar atenția Clarei a fost distrasă. Fiindcă nu voiam să-i stric 
ploile, m-am întors la berea mea și la meciul de baschet dintre Wizards 
şi Raptors, difuzat la televizor. 

Tocmai mă pregăteam să comand încă o bere, când o voce delicată, 
feminină m-a întrebat: 

— Locul ăsta e ocupat? 

M-am răsucit în loc și am dat cu ochii de blonda drăguță cu care 
făcusem schimb de priviri adineauri. Nu observasem că îşi părăsise 
locul. Acum stătea așa de aproape, încât îi vedeam pistruii de pe pun- 
tea nasului. 

Din reflex, i-am aruncat un surâs leneș, care a făcut-o să roșească. 

— Nu. Poţi să stai aici. 

Eram atât de versat în procesul care precedă partidele ocazionale 
de sex, încât nici nu mai era nevoie să mă străduiesc să cuceresc feme- 
ile. Totul îmi era bine întipărit în memorie: cumpără-i ceva de băut, 
pune-i întrebări despre persoana ei, ascultă cu atenție — sau prefă-te 
că asculți —, din când în când dă aprobator din cap şi scoate câte-o 
exclamaţie, atinge-ţi mâna de a ei. 

Altădată, toată chestia asta mi se păruse incitantă, însă acum o 
făceam pentru că... ei bine, nu știam sigur de ce. Probabil fiindcă o 
făcusem dintotdeauna. 

—  ... vreau să devin medic veterinar, îmi zice ea... 

Am dat iar din cap, străduindu-mă să-mi înăbuș un căscat. Ce 
naiba era în neregulă cu mine? 

Robin, adică blonda, era sexy și, judecând după mâna ei care-mi 
atingea coapsa, era dornică să continuăm conversaţia într-un loc mai 
intim. Nu se putea zice că eram captivat de aventurile ei din copilărie, 
când făcuse călărie, dar de obicei reușeam să găsesc măcar o informaţie 
interesantă în orice conversație. 

Poate că problema era la mine. În ultima vreme, mă plictiseam 
constant și nu știam cum să scap de starea asta afurisită. 

Petrecerile la care mă duceam erau toate la fel. Aventurile de-o 
noapte nu mă mai satisfăceau. Întâlnirile mele cu diverse tipe mi se 

păreau o corvoadă. Simţeam ceva numai când eram în Secţia de 
Urgenţe. 

l-am aruncat Clarei o privire. Încă flirta cu barmaniţa, care își 
ignora clienţii și se uita la Clara cu o privire înamorată. 

Robin turuia în continuare: 

— .... nu mă pot hotărî dacă vreau un pomeranian sau un chihuahua... 

— Pomeranienii sunt ca lumea, i-am zis, apoi m-am prefăcut că 
mă uit la ceasul meu de mână. Hei, scuză-mă că te întrerup, dar tre- 
buie să-l iau pe văru-miu de la aeroport. 

Nu era cel mai inspirat pretext, dar numai ăsta mi-a trecut prin cap. 

Lui Robin i-a picat faţa. 

— A, OK. Poate ne mai întâlnim. 

Și-a mâzgălit numărul de telefon pe un șervețel și mi l-a îndesat în 
palmă. 

— Sună-mă! 

l-am răspuns cu un zâmbet neutru. Nu-mi plăcea să fac promisi- 
uni pe care nu aveam să le respect. 

În drum spre ieşire, am schiţat din buze către Clara: „Distracţie 
plăcută!” Nu mă deranja turnura pe care o luase seara asta. Eu și Clara 
ieşeam des să bem un pahar împreună și o luam fiecare pe drumul lui 

atunci când cineva ne... distrăgea atenția. Acum trebuia să mă gândesc 
încotro să mă duc. 

Era încă devreme şi nu aveam chef să mă întorc acasă. Însă nici nu 
voiam să intru într-unul dintre barurile înșirate pe strada asta, ca nu 
cumva să dau iar nas în nas cu Robin. 

Ei, ce dracu! O să termin de văzut meciul la cârciuma de lângă casa 
mea. Băutul berii și uitatul la meci sunt la fel, indiferent de loc. Speram 
ca metroul să nu aibă întârzieri la ora asta, ca să nu ratez restul meciu- 
lui. 

Am intrat pe străduța liniștită care duce spre staţia de metrou. 
Deodată, pe aleea lipită de un magazin de pantofi falimentar, am zărit 
o sclipire de păr roșu și un pardesiu mov cunoscut. 

Am încetinit pasul. Ce naiba căuta Jules aici? Plecase cu douăzeci 
de minute înainte să ies din bar. 

Pe urmă ám observat că lumina se răsfrângea în obiectul metalic 
din mâna ei. Un pistol. Îl aţintise spre tipul bărbos și neglijent îmbră- 
cat din faţa ei. 

— Ce mama dracului! 

Înjurătura pe care am scos-o a răsunat pe strada pustie și a ricoșat 
în storurile trase ale magazinelor. 

Poate că adormisem în bar și intrasem în Zona Crepusculară, 
fiindcă scena din faţa mea nu avea noimă. 

De unde naiba făcuse Jules rost de o armà? 

Fără să-şi ia ochii de la bărbat, Jules și-a schimbat poziţia aşa încât 
să stea cu fața la mine. Pe părul lung și castaniu al tipului stătea un fes 
ponosit, iar pe umerii lui uscățivi atârna o haină neagră, cu două 
mărimi prea mare pentru el. 

— A încercat să mă jefuiască, mi-a zis Jules, pe un ton degaja. 

Tipul cu fes i-a aruncat o căutătură urâtă, dar era îndeajuns de 
deştept încât să-și țină gura. 

Mi-am masat tâmplele, sperând că gestul ăsta o să mă proiecteze 
afară din realitatea alternativă în care nimerisem. Nu funcționează. 
Încă sunt aici. 

— Presupun că aia e arma lui, nu? 

Într-un fel, nu mă mira că Jules întorsese totul impotriva atacato- 
rului. Dacă cineva ar fi răpit-o, în mai puţin de o oră răpitorul ar fi 
adus-o înapoi, fiindcă ea l-ar fi scos din sărite. 

— Exact, Sherlock, m-a ironizat ea și degetele i-au strâns mai tare 
pistolul. Am sunat la poliţie. Sunt pe drum încoace. 

Exact la ţanc, urletul sirenelor a despicat aerul. 

Tipul s-a încordat. Ochii lui plini de panică fugeau încolo 
şi-ncoace. 

— Nici să nu-ţi treacă prin cap să fugi! l-a avertizat Jules. Dacă nu 
stai pe loc, trag! Nu glumesc. 

— O s-o facă, i-am zis tipului. Am fost de faţă când l-a împușcat 
în fund pe un tip, cu un pistol Smith 8 Wesson, fiindcă i-a furat o 
pungă de chipsuri. 

Mi-am coborât vocea, prefăcându-mă că-i şoptesc conspirativ: 

— Tipa asta își iese din minţi când îi e foame. 

Situaţia era deja absurdă. Ce mai conta dacă puneam și eu paie pe 
foc? 

Aşa cum am zis, mă plictiseam. 

Amuzată de născocirea mea, Jules a schițat un fel de zâmbet scurt, 
dar apoi s-a încruntat. 

Tipul cu fes a căscat ochii. Privirea lui se plimba când la mine, 
când la Jules. 

— Pe bune? De unde vă cunoaşteţi? V-o trageţi? 

Ca la un semn, eu şi Jules ne-am cutremurat. 

Pusese o întrebare atât de tâmpită și de deplasată fie ca să ne dis- 
tragă atenţia, fie ca să mă facă să vomit. Dacă a doua variantă era cea 
corectă, îi cam reușea. Stomacul meu se frământa și se dădea peste cap 
ca o betonieră pusă pe viteză maximă. 

Cu mâna rămasă liberă, Jules a gesticulat spre mine. 

— Niciodată nu m-aş culca cu el. Crezi că m-aș atinge vreodată de 
chestia aia? 

Tipul m-a privit cu ochi mijiţi și s-a interesat: 

— De ce? Ce-i în neregulă cu el? 

— Nu te-aș lăsa să mă atingi nici dacă te-ai oferi să-mi plătești 
împrumutul de studii! am mârâit la Jules. 

Nu mi-ar fi păsat dacă Jules Ambrose ar fi rămas ultima femeie din 
lume. Era singura persoană cu care nu m-aș fi culcat în veci. În vecii 
vecilor. 

Jules m-a ignorat. În schimb, i-a răspuns tipului cu fes: 

— Ai auzit vorba aia „Cu cât ai orgoliul mai mare, cu atât o ai mai 
mică”? Zicala asta se potriveşte în cazul lui. 

— Aha. Nasol! a comentat necunoscutul, privindu-mă cu milă. 
Îmi pare rău s-aud asta, omule. 

O venă îmi pulsa la tâmplă. Am deschis gura, cu intenția de-a o 
informa pe Jules că mai degrabă aș fi turnat pe mine o sticlă cu înălbi- 
tor, decât să-i permit să se apropie câtuși de puţin de penisul meu. Dar 
apoi s-a auzit sunetul unei portiere trântite. 

Din maşină a coborât un polițist de dimensiunile lui Hulk, cu 
pistolul scos din toc. 

— Nu mișca! Lasă arma jos! 

Am scos un geamăt și mi-am masat iar tâmplele. 

Fir-ar al dracului! 

Ar fi trebuit să plec de-aici cât încă puteam. 

Acum, mai mult ca sigur, aveam să ratez restul meciului. 

DUPĂ PATRUZECI DE MINUTE ŞI UN ADEVĂRAT INTEROGATORIU, 
poliţiştii ne-au lăsat să plecăm. 
Tipul cu fes fusese arestat. Eu şi Jules mergeam în tăcere spre stația 
‘de metrou. Mai aveam o stradă până acolo. Dacă ar fi fost victima 
vreunei tentative de jaf, un om normal s-ar fi speriat de moarte, dar ea 
se purta de parcă tocmai se întorsese de la cumpărături. 

Eu, unul, nu eram la fel de liniștit. Nu doar că irosisem o oră răs- 
punzând la întrebările polițiștilor, dar, pe deasupra, ratasem și restul 
meciului. 

Când am zărit stația de metrou, i-am vorbit printre dinți: 

— Zi-mi de ce, ori de câte ori am necazuri, ești și tu implicată! 

— Nu-i vina mea că tu ai ales s-o iei pe strada aia și că zu ai ales să 
stai la taclale, tacticos, în loc să-ţi vezi de drum, mi-a trântit-o Jules. 
Eu mă descurcam foarte bine și singură. 

Am pufnit nervos. Pașii mei apăsați răsunau ritmic pe asfalt. Aș fi 
putut lua liftul spre metrou, dar simțeam nevoia să-mi consum irita- 
rea mergând. Probabil că Jules avea aceeași stare, fiindcă mergea lângă 
mine, scoțându-mă din sărite și mai mult. 

— Am stat la taclale, tacticos? Cine vorbeşte așa? Crede-mă că nu 
eram deloc tzcticos. 

Am ajuns la turnicheţii de-la intrarea în staţia de metrou și, cu un 
gest smucit, mi-am scos portofelul din buzunar. 

— Păcat că poliţia nu te-a arestat și pe tine! i-am zis. Eşti o ame- 
nințare la adresa societății. 

— Şi, mă rog, cine spune asta? Tu? 

M-a privit dispreţuitor. 

I-am adresat un zâmbet rece. 

— Da, eu. Eu și toate persoanele care au avut nenorocul să se 
intersecteze cu tine. 

Recunosc, era o replică foarte răutăcioasă, dar avusesem o tură 
lungă la spital, eram cu gândul la scrisori și mă confruntam cu o criză 
existenţială generală. Prin urmare, nu mă simţeam tocmai binevoitor. 

— Doamne! Eşti. Absolut. Oribil. 

Jules și-a trântit cardul de metrou pe cititor cu mai multă forță 
decât ar fi fost necesar. 

Am trecut de turnicheţi, păşind în urma ei. 

— Nu, Jules. Cred că te referi la simţul tău de autoconservare. E 
la mintea cocoșului că e cel mai bine să-i dai unui jefuitor ce vrea de 
la tine. 

Cu cât mă gândeam mai mult la cum reacționase, cu atât mă 
simţeam mai uluit şi mai enervat. 

— Ce-ai fi făcut dacă nu ai fi reușit să-i iei arma? Ce s-ar fi întâm- 
plat dacă ar fi avut încă un pistol, unul ascuns? Ai fi putut să mori! 

Jules s-a înroșit la faţă. 

— Nu mai țipa la mine! Nu ești taică-miu. 

— Nu çip! m-am răstit la ea. 

Ne-am oprit sub panoul electronic care anunța că următorul me- 
trou urma să ajungă în staţie peste opt minute. În afară de un cuplu 
care se săruta pe o bancă și un bărbat la costum, aflat în capătul înde- 
părtat al platformei, eram singuri în staţie. Era atât de liniște, că-mi 
auzeam vuietul sângelui în timpane. 

Ne ţintuiam din priviri unul pe celălalt, răsuflând din greu din 
cauza emoţiilor. Mi-ar fi plăcut s-o zgâlțâi fiindcă era atât de idioară 
încât să-și riște viaţa pentru un telefon nenorocit și un portofel. 

Faprul că nu o simpatizam nu însemna că-mi doream să moară. 

Sau, cel puţin, nu-mi doream asta mereu, 

Mă aşteptam să primesc o altă replică sarcastică, dar Jules mi-a 
întors spatele şi s-a cufundat în tăcere. 

Nu-i stătea deloc în fire să reacționeze așa. Prin urmare, mi se părea 
foarte neliniştitor. Nici măcar nu-mi aminteam ultima dată când mă 
lăsase să am ultimul cuvânt. 

Am respirat prelung pe nări, silindu-mă să mă calmez și să cântă- 
resc situația cu o minte limpede. 

Indiferent ce părere aveam eu despre ea, Jules era prietena lui Ava 
şi tocmai scăpase cu viaţă dintr-o tentativă de jaf. Dacă nu cumva era 
un robot, nu se putea să nu fie afectată de cele întâmplate. Cu coada 
ochiului, m-am uitat la ea. Strângea din dinţi și îţi ţinea spatele drept 
ca o prăjină. Avea o expresie goală. Suspect de goală. 

Supărarea mi s-a mai domolit puţin. Neliniştit, mi-am frecat băr- 
bia. Eu şi Jules nu ne consolam reciproc. Nici măcar nu spuneam 
„Sănătate!” când celălalt strănuta. Dar... 

Fir-ar să fie! 

— Te simţi bine? am întrebat ursuz. 

Nu puteam să nu mă interesez dacă cineva e în regulă, mai ales 
dacă acea persoană a avut o experiență soră cu moartea. Nu conta cine 
era respectivul. Să procedez altfel ar fi contrazis toate principiile în 
care credeam, în calitate de medic și de om. 

— Sunt bine, mi-a răspuns. 

Vocea ei era plată. Și-a petrecut o şuviţă de păr după ureche şi am 
observat că mâna îi tremura puţin. 

Valul de adrenalină e un fenomen ciudat. Când îţi invadează cor- 
pul, te face mai puternic, te ajută să te concentrezi mai bine. Îţi dă o 
senzaţie de invincibilitate. Dar după ce euforia dispare și revii cu 
picioarele pe pământ, trebuie să suporţi starea de după: mâini care 
tremură, picioare care parcă te lasă, îngrijorarea pe care ai ținut-o la 
distanță pentru scurt timp. Dintr-odată, toate se năpustesc peste tine 
simultan. 

Aș fi pariat până și ultimul meu dolar că Jules se confrunta cu sta- 
rea de după euforia adrenalinei. 

— Eşti rănită? 

— Nu. l-am luat arma înainte să apuce să reacționeze. 

Jules privea fix în faţă și cu atâta intensitate, încât mă aşteptam ca 
ochii ei să sape o gaură în peretele staţiei. 

— Nu știam că, în secret, ești în vreo trupă e comando. 

Am încercat să glumesc ca să mai alung din tensiune. Eram foarte 
curios să aflu ce se întâmplase. Eu și Jules răspunseserăm separat la 
întrebările polițiștilor, așa că nu auzisem varianta ei despre cum îl dez- 
armase pe Tipul-cu-Fes. 

— Nu-i nevoie să fii în vreo trupă de comando ca să dezarmezi pe 
cineva. 

Şi-a încrețit nasul. În sfârșit! Un semn de normalitate. 

Jules m-a lămurit: 

— Când eram mai mică, am făcut un curs de autoapărare. Acolo, 
printre altele, am învățat ce să faci dacă eşti atacată de vreun jefuitor. 

Ca să vezi! N-aș fi crezut că Jules e genul de persoană care se duce 
la cursuri de autoapărare. 

N-am apucat să-i zic nimic, fiindcă metroul a sosit în staţie. Dat 
fiind că staţia de dinaintea acesteia era una permanent aglomerată, 
toate locurile erau ocupate. Eu şi Jules am stat în picioare, umăr la 
umăr, până când am ajuns la Hazelburg, suburbia Marylandului care 
găzduia căminele Universităţii Thayer. 

. Când Jules şi Ava locuiseră împreună, în primul lor an de facul- 
tate, eu și Jules locuiserăm unul lângă celălalt, însă acum Ava se mutase 
în oraș, iar eu stăteam cu chirie în alt loc. În vechea mea casă erau prea 
multe amintiri neplăcure. 

Chiar și aşa, Hazelburg e un oraș destul de mic. Între casa mea și 
cea a lui Jules nu era decât un drum de douăzeci de minute, dacă 
mergeai pe jos. 

Am urcat la suprafață și, fără să ne dăm seama, am început să mer- 
gem în același ritm, unul lângă altul. 

Într-un sfârşit, am ajuns în punctul unde drumurile noastre se 
despărțeau. Eu trebuia s-o apuc la dreapta, iar ea, la stânga. 

— Să nu spui nimănui ce s-a întâmplat, mi-a cerut Jules. Nici 
măcar lui Ava. Nu vreau să-și facă nimeni griji. 

— N-o să suflu o vorbă. 

Avea dreptate. Soră-mea chiar s-ar fi îngrijorat. În plus, nu avea 
rost să se ambaleze pentru ceva ce deja avusese loc. 

— Eşti sigură că te simţi bine? 

A fost cât pe ce să mă ofer s-o conduc până acasă, dar poate că era 
prea mult. După cum au dovedit următoarele ei cuvinte, deja 
forțaserăm limitele politeţii noastre unul faţă de celălalt. 

— Da. Să nu întârzii la petrecerea lui Ava, sâmbăta asta! Îmi dau 
seama că punctualitatea nu se numără printre punctele tale forte, dar 
e important să ajungi la timp. 

Orice urmă de compasiune s-a evaporat, lăsând în urmă o undă de 
enervare. 

— N-o să întârzii, i-am zis printre dinți. Nu-ţi face griji. 

Am plecat fără să aştept să văd dacă mai are ceva de spus. Nu m-am 
sinchisit să-i zic „la revedere”. Bineînţeles, nu se putea ca Jules să nu 
dea cu bâta-n baltă. Așa se întâmpla. Absolut. De. Fiecare. Dată. 

Poate că atitudinea ei neprietenoasă era un mecanism de apărare, 
dar asta nu mă privea. Scopul meu nu era să înlătur strat după strat 
din personalitatea ei, de parcă am fi trăit într-unul dintre romanele 
siropoase care îi plăceau atât de mult soră-mii. 

Dacă Jules voia să se poarte ca o nesuferită, aveam tot dreptul să 
mă scutesc de neplăceri ținându-mă la distanţă de ea. 

Vântul îmi ustura faţa şi vuia prin copaci, scoțând în evidență cât 
de tăcute erau străzile. Într-adevăr, Hazelburg e unul dintre cele mai 
sigure orașe din Statele Unite, dar... 

Mă obsedau faptul că mâna lui Jules tremurase în timp ce aşteptam 
sosirea metroului, încordarea din umerii ei. Paloarea pielii ei. 

Mersul meu rapid a încetinit. 

Prea analizezi o singură miscare. Du-te acasă, omule! 

Şi ce dacă era întuneric și ea era singură? Chiar dacă Jules atrăgea 
belele ca un magnet, șansele să i se întâmple ceva rău erau foarte mici. 
Am închis ochii. Nu-mi venea să cred ce mă pregăteam să fac. 

— Fir-ar al dracului să fie! am mârâit printre dinți. 

M-am oprit și am schimbat direcția: am pornit după Jules, cu falca 
încordată și din ce în ce mai iritat, cu fiecare pas. 

Eram furios pe propria-mi conștiință, care își ițea capul în cele mai 
nepotrivite momente. Eram furios pe Jules fiindcă exista, furios pe 
Ava fiindcă se împrietenise cu ea și furios pe administratorul cămine- 
lor de la Thayer deoarece, cu ani în urmă, le repartizase în aceeași 
cameră și, prin urmare, transformase prietenia lor în ceva inevitabil. 

Sorţii îi plăcea să se joace cu mine. Cel mai tare își bătuse joc de 
mine atunci când făcuse să apară o anumită roșcată în viața mea. 

Nu mi-a luat mult s-o ajung din urmă. Am păstrat o distanță des- 
tul de mare încât să nu mă observe, și totuși stăteam destul de aproape 
ca s-o pot supraveghea. Chiar și prin întuneric, era ușor s-o văd, dato- 
rită părului roșu și culorii vii a pardesiului ei. 

Mă simţeam ca un pervers, dar, dacă m-ar fi văzut, ar fi izbucnit o 
altă ceartă, iar eu eram prea obosit pentru așa ceva. 

Din fericire, amândoi am ajuns acasă la ea în mai puţin de zece 
minute. M-am relaxat văzând lumina aprinsă în spatele draperiilor. 
Probabil că Stella — o altă colegă de facultate de-a lui Ava și, în același 
timp, colega de apartament a lui Jules — era deja acasă. 

Jules s-a apropiat de ușa de la intrare, a băgat o mână în poșetă și... 
s-a oprit. 

M-am ascuns după un copac, pe trotuarul de vizavi, ca să nu vadă, 
în caz că s-ar fi răsucit. Însă Jules a rămas pe loc, încremenită, pentru 
un minut. 

Ce naiba făcea? 

Când a reînceput să se miște, tocmai mă pregăteam să traversez 
strada și să mă duc la ea. Mă temeam că intrase în stare de şoc. Jules a 
scos cheile din poșetă, a descuiat ușa și a dispărut în casă. 

Am expirat prelung, încet. Respirația mea a stârnit un norișor de 
abur alb în aerul rece. Am mai așteptat un minut, cu ochii ațintiți 
asupra locului în care Jules încremenise adineauri, pe urmă m-am 
răsucit pe călcâie și am plecat. 

CÂND AM INTRAT ÎN LIVING, STELLA A RIDICAT OCHII DIN ECRANUL 
telefonului. 

— Cuma fost la întâlnire? 

— Tipul n-a venit. 

Mi-am descheiat haina și am atârnat-o în cuierul din alamă de 
lângă ușă. Din cauză că mâinile îmi tremurau, am reușit abia la a doua 

încercare. 

Tremur din cauza frigului. Nu fiindcă aproape că fusesem jefuită, 
nici din cauza scurtei perioade de paralizie prin care trecusem în fața 
ușii de la intrare, când... 

Încetează! Nu te mai gândi la asta. 

Stella a făcut ochii mari. 

— Nu se poate! Dobitocul dracului! 

Am surâs ușor. Se întâmpla rar ca Stella să vorbească urât, aşa că 
mă amuzam de fiecare dată când îi scăpa câte o înjurătură. 

— E în regulă. E mai bine că n-a venit. l-ai văzut poza de profil 
de pe aplicaţie? Peștele ăla nenorocit! Sinceră să fiu, habar n-am ce-a 
fost în capul meu c-am acceptat să mă văd cu el. ` 

Mi-am scos mănușile și pantofii, evitând să mă uit în ochii priete- 
nei mele. Încercam să respir într-un ritm normal. 

Nu îmi luase mult să-l dezarmez pe tipul care încercase să mă jefu- 
iască, dar sentimentul de neajutorare, chiar dacă îl simţisem doar 
câteva minute, împinsese spre suprafață amintiri care mai bine ar fi 


rămas îngropate. 

Lemnul apăsându-mi spinarea. Răsuflarea acră de pe gâtul meu. 
Mâinile acelea pe... 

— Jules. 

Am tresărit şi aproape c-am dărâmat cuierul. 

Imediat după tentativa de jaf îmi păstrasem calmul, dar acum, 
după ce ajunsesem acasă în siguranță, corpul meu începea, în sfârșit, 
să conștientizeze ce mi se întâmplase. 

Nu era deloc o experienţă plăcută. 

Inima îmi bubuia în piept, iar stomacul mi se întorcea pe dos de 
greață. Doar prezența Stellei mă împiedica să cedez nervos. 

Prietena mea s-a încruntat. 

— Te simţi bine? De cinci minute te uiţi în gol. Te-am strigat de 
două ori pe nume. | 

Mi-am așternut pe față un zâmbet larg. 

— Sunt OK. Pur și simplu mă gândeam cum să mă răzbun pe 
Todd. 

Nu aveam de gând să-mi mai irosesc nici măcar un strop de ener- 
gie gândindu-mă la idiotul ăla, dar Stella nu știa chestia asta. 

Colega mea de apartament și-a înclinat capul într-o parte, iar ochii 
ei verzi, migdalați s-au îngustat. În calitate de influencer și de blogger 
de modă, Stella stătea lipită de telefonul ei cam 90% din timp, dar, pe 
de altă parte, era mult mai perspicace decât se aşteptau ceilalți să fie. 

— Ştiu că nu ţi-ai mai irosi energia cu tipul ăla, a comentat ea. 

De la o anumită limită încolo, perspicacitatea devine înspăimântă- 
toare. Poate că smoothie-urile alea verzi, care îi plăceau așa de mul, îi 
dădeau Srellei superputeri — de pildă, ghicitul gândurilor. 

— Serios că mă simt bine! am asigurat-o, lăţindu-mi zâmbetul și 
mai mult. 

Nu mă deranja să cer ajutorul prietenelor mele, dar o făceam 
numai dacă ele chiar puteau face ceva ca să mă ajute. În caz contrar, 
nu avea rost să le îngrijorez. 

— Pur şi simplu vreau să mă uit la un film, să mănânc îngheţată 
și să uit de broscoiul Todd. 


! Joc de cuvinte bazat pe asemănarea fonetică între cuvântul toad („broscoi”) şi pre- 


numele Todd. 

Privirea Stellei era încă bănuitoare, dar, din fericire, n-a mai insistat, 
— Mai avem o caserolă de înghețată cu caramel sărat, m-a anunțat 

ea. Vrei să ne uităm la Blonda de la Drept cât timp dăm gata înghețata? 
— Normal! 

Niciodată nu mă plictiseam s-o văd învingând pe impecabil coa- 

fata Elle Woods. 

I-am spus Stellei: 

— Mai întâi mă duc să fac duș. Tu fă-ți treaba. 

— O să-mi citesc mesajele private de pe Instagram, a oftat Stella. 
Nu c-aș reuși vreodată să le citesc pe toate. 

l-am reamintit: 

— Doar știi că nu ești obligată să le răspunzi tuturor. 

Stella avea sute de mii de urmăritori. Îmi închipuiam că primea 
zilnic nenumărate mesaje. 

— Dacă mesajele nu sunt trimise de obsedaţi, vreau să le răspund. 

A fluturat o mână în aer. 

— Du-te la duș! Când te întorci, o să fiu aici. 

În vreme ce Stella se concentra iar asupra telefonului, am intrat în 
baia noastră comună şi am deschis robinetul de apă caldă. Zâmbetul 
meu a început să dispară. 

După ce baia s-a umplut de abur, am intrat în cadă și mi-am reze- 
mat fruntea de perete, lăsând murmurul apei să-mi îndepărteze amin- 
tirile nedorite. 

Eram în clasa a douăsprezecea. Alastair, Max şi Adeline... 

Termină! 

— Adună-te, Jules! mi-am șoptit cu înverșunare. 

Nu mai eram o adolescentă neajutorată din Ohio. 

Acum locuiam într-un alt stat și eram pe punctul de a obține tot 
ce visasem. 

Bani. Libertate. Siguranză. 

Și să fiu a naibii dacă aveam de gând să-i permit cuiva să mă împie- 
dice! 

ÎN ZIUA PETRECERII-SURPRIZĂ ORGANIZATE PENTRU ZIUA DE NAŞTERE 
a lui Ava îndesasem amintirea jafului ratat într-un colț îndepărtat al 
minţii mele. Distragerea atenției este soluția cea mai bună pentru a 
ține amintirile la distanță. Din fericire, aveam parte de destule distra- 
geri cât să mă mențină ocupată în următorii cinci ani. 

— Nu-mi vine să cred că ați făcut asta! 

Ava s-a răsucit încet de jur împrejur și a privit îndelung, cu ochi 
mari, restaurantul transformat într-o sală de petrecere. O sculptură 
din gheaţă, înaltă de doi metri, mai multe bufete cu mâncare sofisti- 
cată, un DJ, o fântână de ciocolată și un ring de dans. Toate fuseseră 
posibile datorită iubitului ei, care era bogat ca un mogul. 

— Chiar nu erați obligaţi s-o faceţi, a adăugat Ava. 

I-am zâmbit poznaș. 

— Așa-i, dar am vrut. În plus, a fost un pretext grozav ca să facem 
rost de o fântână de ciocolată. Am vrut dintotdeauna să văd una pe 
viu. 

Am îmbrăţișat-o și am inspirat parfumul ei familiar. M-a cuprins 
un val de nostalgie. 

Ava a fost prima persoană pe care am cunoscut-o când am ajuns la 
Thayer. Ne împrieteniserăm imediat. N-o să uit niciodată că a rămas 
fermă pe poziţii atunci când Josh a insistat ca Ava să rupă prietenia 
noastră. Ea și Josh erau foarte apropiați, iar faptul că l-a înfruntat de 
dragul meu însemna pentru mine mai mult decât şi-ar fi putut ima- 
gina Ava. 

Petreceam timp împreună chiar și după absolvire, dar nu la fel de 
des ca înainte. Într-un fel, îmi doream să ne fi putut întoarce în timp, 
în perioada când Ava, Stella, Bridget şi cu mine stăteam treze toată 
noaptea, înfulecând pufuleţi și ascultând cum fetele din camera de 
lângă noi ţipau una la alta fiindcă una dintre ele se culcase cu iubitul 
celeilalte. 

Am zâmbit. Nu voiam să stric atmosfera din cauza melancoliei mele. 

— La mulți ani, scumpo! Te-am luat prin surprindere? 

— Absolut! 

Ava s-a răsucit spre iubitul ei și l-a plesnit peste braț, deși ochii ei 
străluceau de încântare. 

— Mi-ai zis că venim aici să luăm prânzul! i-a reproșat ea. 

— Păi, este ora prânzului, i-a răspuns Alex Volkov, cu o umbră de 

zâmbet pe buze. 

Cred că Ava era singura persoană capabilă să-l facă să exprime atâta 
emoție — da, am vrut să fiu sarcastică — şi singura care îl putea lovi, 
Chiar și în glumă, fără să se trezească fără un braţ. 

— În sensul strict al cuvântului, a adăugat Alex. 

M-am prefăcut şocată. 

— Asta a fost o glumă? 

M-am uitat la Ava și la Stella, dar m-am asigurat că evit să-l privesc 
pe Josh, care stătea de cealaltă parte a lui Ava. 

— Alex a făcut o glumă, am adăugat. Repede! Careva să noteze 
data și ora! 

— Ce comic, a comentat sec Alex. 

Chiar dacă era îmbrăcat cu o cămașă și jeanși, Alex emana o aură 
de CEO. Ochii lui de culoarea jadului străluceau pe un chip care ar fi 
putut fi sculptat de însăși mâna lui Michelangelo, iar expresia lui era 


atât de rece, încât te-ar fi putut îngheţa. 

Și ce dacă? N-avea decât să se uite urât! În calitate de prietenă a lui 
Ava, eram imună la mânia lui, iar Alex o ştia prea bine. 

— Odată, și tu mi-ai organizat o petrecere-surpriză de ziua mea, 
i-a zis lui Ava, cu glasul ceva mai cald. Era timpul să-ţi întorc favoarea. 

Ava mai că s-a topit în faţa ochilor mei. 

— Cred că m-am ales cu o carie de la atâtea dulcegării, a comen- 
tat Stella, iar Alex a șoptit la urechea sărbătoritei ceva care a făcut-o să 
roșească,. 

— Da, trebuie să ne facem cât mai repede o programare la dentist, 
am aprobat-o eu. 

În ciuda glumelor, toate zâmbeam cu gura până la urechi. Alex şi 
Ava trecuseră prin multe, așa că ne bucuram să-i vedem fericiţi, deși 
„fericit” era un termen relativ când venea vorba despre Alex. 

În tot acest timp, Josh stătea rezemat de masa cu deserturi. Expresia 
de pe faţa lui era mai întunecată decât tricoul negru pe care-l avea pe el. 

El şi Alex fuseseră cei mai buni prieteni, dar la un moment dat se 
certaseră. A fost o întreagă poveste. Acum se purtau civilizat unul cu 
celălalt, dar e o mare diferenţă între civilizat și prietenos. 

— Doctore Strică-Distracția, șterge-ți mutra aia acră, l-am luat pe 
Josh peste picior. Ne strici atmosfera. 

— Dacă mutra mea nu-ţi place, nu te mai uita la ea! mi-a întors-o 
Josh. Sau poate că nu te poți abţine să te uiţi. Să știi că e de înțeles. 

M-am încruntat la el. Organizasem petrecerea cu ajutorul Srellei și 
al lui Alex. Deși fusesem tentată să nu-l includ pe Josh pe lista invi- 
taților, până la urmă, era fratele lui Ava. Era de așteptat să fie prezent, 
aidoma unor bacterii E.coli pe o bucată de pui care n-a fost gătită cum 
trebuie. 

N-am apucat să răspund la replica lui încrezută, fiindcă o exclamație 
de încântare a răsunat în încăpere, urmată de zarvă. Toate capetele 
s-au întors spre intrare. Lumea se holba la cuplul care tocmai intrase, 
flancat de doi bodyguarzi uriași, îmbrăcaţi în costume. 

Brusc, m-am însufleţit. 

— Bridger! 

Prietena mea a zâmbit larg și ne-a făcut cu mâna. 

— Surpriză! 

Eu, Ava și Stella ne-am repezit la ea în același timp, alcătuind un 
mic grup agitat și hohotind de râs, unit într-o încâlceală de membre. 
Ne-am fi trezit la podea dacă Rhys — logodnicul lui Bridget — și 
Booth, bodyguardul ei, nu ne-ar fi ajutat să ne menţinem echilibrul. 

— Dumnezeule! am exclamat. Credeam că n-o să poți veni. 

Ochii albaștri ai lui Bridget au sclipit șiret. 

— Persoana care-mi gestionează programul a găsit, pentru week- 
endul ăsta, un eveniment la ambasadă care „solicita” prezența mea. 
Dacă întrevederea mea cu ambasadorul nu s-ar fi prelungit, aș fi ajuns 
aici mai devreme. 

A îmbrăţişat-o pe Ava. 

— La mulți ani, scumpo! 

Ava a strâns-o tare în braţe, spunând: 

— Nu-mi vine să cred că ești aici. Îmi închipui că eşti așa de ocupată... 

Bridget von Aschenberg învățase la Universitatea Thayer, dar ase- 
mănările dintre noi se opreau aici, fiindcă ea era o regină get-beget. 

Când făcuserăm cunoştinţă, Bridget era doar prinţesă. Însă, după 
abdicarea fratelui ei mai mare, Bridget a ajuns prima în linia de succe- 
siune la tronul Eldorrei, un mic regat european. Bunicul ei, fostul rege 
Edvard, se retrăsese din cauza unor probleme de sănătate, iar Bridget 
fusese încoronată cu două luni în urmă. 

— N-aş fi ratat petrecerea pentru nimic în lume, i-a zis Bridget. 
Pe deasupra, e un prilej bun să fac o pauză. Din nou, Parlamentul face 
figuri. 

Bridget și-a dat laoparte de pe frunte o șuviţă de păr. Ochii ei 
albaştri, trăsăturile fine și eleganța rezervată o făceau să semene cu 
Grace Kelly. 

— Am scos-o din palat la timp. Mai avea puţin și făcea un atac 
cerebral, a intervenit Rhys. 

Tonul plat contrasta cu afecțiunea din privirea lui, îndreptată spre 
Bridget. 

Fostul ei bodyguard era înalt de doi metri și plin de mușchi. Era 
unul dintre cei mai arătoși — periculos de arătoşi — bărbaţi pe care 
i-am cunoscut vreodată, dar sub aspectul lui intimidant se ascundea o 
inimă de aur. Fusese angajatul lui Bridget până când s-au îndrăgostit. 
Dat fiind că titlul de Rege Consort nu exista încă în Eldorra, Rhys era 
viitorul Prinţ Consort. Fuseseră nevoiţi să depăşească multe obstacole, 
mai ales fiindcă ea era din Familia Regală, iar el nu avea sânge albas- 
tru. Cu toate acestea, acum deveniseră unul dintre cele mai îndrăgite 


cupluri din lume. 

Cineva ne-a pozat cu telefonul mobil, iar zgomotul ne-a întrerupt 
reuniunea. Deodată, mi-am adus aminte că nu eram singuri. Ceilalți 
invitați se uitau cu gura căscată la Bridget și la Rhys. 

Poate fi șocant să te trezești că o regină adevărată apare la o petre- 
cere dată în cinstea unei zile de naștere. 

Însă nu s-a apropiat nimeni de noi, cu excepţia lui Josh. Fratele lui 
Ava a îmbrăţișat-o pe Bridget și l-a întâmpinat pe Rhys cu o 
semiîmbrăţișare bărbătească, urmată de o strângere de mână — un 
salut care bărbaților le place în mod deosebit. Probabil că, împreună, 
Josh și Rhys arătau destul de intimidant încât să descurajeze pe oricine 
să se apropie. 

— Zi-mi ce-am ratat! i-a cerut Bridget sărbătoritei. 

Şi-a petrecut braţul pe după al lui Ava şi s-au așezat la cea mai 
apropiată masă. 

În următoarea jumătate de oră am povestit ce a mai făcut fiecare 
dintre noi. Josh s-a dus la bar, iar Alex și Rhys stăteau tăcuți, de cea- 
laltă parte a mesei. Din când în când mai schimbau câte o vorbă, dar 
în cea mai mare parte a timpului le priveau pe Bridget și pe Ava, cu 
expresii de îndrăgostiți pătrunși de adoraţie. Mă rog, cât de îndrăgos- 
tit poate arăta cineva atât de rece precum Alex sau un om atât de ursuz 
precum Rhys. 

Jubirea lor atât de evidentă față de prietenele mele m-a făcut să 
simt un ghimpe în inimă. Am încercat să ignor senzaţia și m-am con- 
centrat din nou asupra conversaţiei. 

Renunţasem cu mult timp în urmă la gândul că voi găsi şi eù dra- 
gostea. N-avea niciun rost să tânjesc după ea. 

Stella a zis: 

— Eu și Jules ne căutăm un apartament în care să ne mutăm după 
ce expiră contractul locativ. 

Încă locuiam în Hazelburg, fiindcă învățam la Facultatea de Drept 
de la Thayer, dar contractul urma să expire în aprilie, iar eu aveam să 
absolv la sfârşitul lui mai. După aceea, eu şi Stella aveam să lucrăm în 
oraș, deci era logic să căutăm ceva de închiriat în Washington D.C. 

— Dar până acum n-am avut noroc, a completat Stella. 

Toate apartamentele de închiriat pe care le găsiserăm erau fie prea 
departe de birouri, fie prea scumpe, fie arătau scârbos. În mod sigur, 

unul dintre apartamentele pe care le văzuserăm fusese folosit ca adă- 
post de către drogați. 

E de-a dreptul minunat să cauţi apartamente de închiriat în oraș. 

— Unde ați vrea să vă mutaţi? a întrebat Rhys. 

— La modul ideal, în centru, i-am răspuns. Oriunde, numai să fie 
aproape de Linia Roșie. 

Metroul de pe Linia Roşie mă ducea chiar la Thayer. Cu cât trebuia 
să schimb de mai puţine ori metroul, cu atât mai bine. 

O expresie gânditoare a apărut pe faţa lui Rhys. 

— Cunosc pe cineva care deţine o clădire în centrul orașului. S-ar 
putea să fie de ajutor. Nu ştiu dacă are vreun apartament disponibil, 
dar o să-l întreb. 

Stella a ridicat din sprâncene. 

— Adică toată clădirea e a lui? 

Rhys a ridicat din umeri — avea nişte umeri enormi, deci gestul 
ăsta a fost ca și cum s-ar fi cutremurat niște munți — și a explicat: 

— Lucrează în domeniul imobiliar. 

— Ar fi grozav dacă ne-ar putea ajuta, i-am zis lui Rhys. 

După ce m-am uitat cu subînţeles la Alex, am completat: 

— Măcar o persoană care lucrează în domeniul imobiliar e dispusă 
să ne ajute. 

Alex era directorul general al companiei Archer Group, cea mai 
mare firmă de dezvoltare imobiliară din ţară. Făcusem o glumă, dar, 
în loc să mă ignore, Alex chiar mi-a răspuns: 

— "Toate proprietăţile mele sunt deja închiriate. Sau poate vrei să 
dormi într-un mall ori într-o clădire de birouri? 

M-am prefăcut că stau pe gânduri. 

— Hmm... Ar fi interesant să locuiesc într-un mall. Ador hainele. 

— ŞI eu la fel, a intervenit Stella. 

Alex nu se amuza. 

Josh a apărut la masa noastră, cu un pahar în mână. S-a așezat pe 
scaunul de lângă Alex, având mare grijă să nu se uite în direcția fostu- 
lui său cel mai bun prieten. 

— Că tot veni vorba despre domeniul imobiliarelor... — a spus 
Ava —, unul dintre partenerii de afaceri ai lui Alex deţine o nouă 
staţiune de schi în Vermont. Ca să-l susţinem, eu şi Alex am cumpărat 

bilete pentru marea deschidere. Mai precis, patru bilete, ca să putem 
aduce cu noi doi invitați. Ştiu că Bridget și Rhys nu vor putea veni cu 
noi, iar tu, Stella, ai spus că în ultimul weekend din martie ai un eve- 
niment mare în New York... i 

Datorită blogului ei, Stella era invitată constant la evenimente de 
modă pretențioase. Dar, dacă ea nu îi putea însoți în Vermont, iar lui 
Bridget și lui Rhys le era imposibil să vină, asta înseamnă că rămânea... 

O, nu! 

Ava mi-a zâmbit radios: 

— Josh, Jules, ce părere aveţi? Putem merge împreună. O să ne 
distrăm pe cinste! 

O călătorie de un weekend împreună cu Josh? Ar fi fost mai dis- 
tractiv dacă mi s-ar fi pus o plombă fără anestezie. Însă Ava era așa de 
entuziasmată, că n-am putut s-o refuz, mai ales că era ziua ei de 
naștere. 

Am încercat să simulez entuziasmul: 

— Ura! Abia aştept. 

— Mi-ar plăcea să vin cu voi, dar..., a spus Josh, făcând o grimasă. 

Nu se pricepea deloc să mimeze regretul. 

— ... în weekendul ăla trebuie să lucrez. 

Slavbă Domnului! Puteam îndura să fiu a cincea roată la căruță, 
dacă așa nu aș fi... 

— Ce păcat! a comentat Ava, netulburată de replica fratelui său. 
Staţiunea aia are triplu diamant negru!. 

Mâna lui Josh, care tocmai se pregătea să soarbă din pahar, a încre- 
menit la jumătatea drumului spre gură. 

— Îşi baţi joc de mine, a zis Josh, neîncrezător. 

M-am dezumflat. Josh avea reputaţia unui dependent de adrena- 
lină, și există puţine lucruri pe lume care îţi stârnesc adrenalina la fel 
de mult precum cele mai periculoase pârtii de schi din lume. Comen- 
tariul lui Ava era echivalent cu a plimba cocaină de calitatea întâi pe la 
nasul unui dependent de droguri. 

— Nu-mi bat joc de tine, i-a răspuns soră-sa. 


' Rating pentru evaluarea gradului de dificultate şi de risc al pârtiilor de schi. Pârtiile 
cu triplu diamant negru sunt destinate doar schiorilor foarte experimentați. 

Ava a sorbit din pahar, iar Stella stătea cu ochii în telefonul ei, abia 
stăpânindu-și un rânjer. Rhys și Bridget au schimbat o privire amu- 
zată. Alex era singurul care nu afișa nicio reacţie vizibilă. 

— Ştiu că dintotdeauna ţi-ai dorit să schiezi pe o pârtie de-asta, a 
plusat Ava. Dar dacă trebuie să lucrezi... 

— Cred că pot să fac schimb de tură, a răspuns Josh, după o 
pauză lungă. 

Ochii lui Ava au scăpărat într-un fel care mi-a stârnit bănuieli. 
Sirene de alarmă au izbucnit în mintea mea. 

— Perfect! a exclamat sărbătorita. Deci așa rămâne. Tu, eu, Alex și 
Jules mergem în Vermont. 

Zâmbetul chinuit al lui Josh îl oglindea pe al meu. Nu ne puneam 
de acord în privinţa multor lucruri, dar știam că, de data asta, eram de 
acord cu măcar un lucru. 

Excursia asta nu avea să se sfârșească bine. Deloc. 

LISTA DE LUCRURI PE CARE PREFERAM SĂ LE FAC ÎN-LOC SĂ PLEC 
pentru un weekend, împreună cu fostul meu cel mai bun prieten şi cu 
pericolul ăla roșcat, includea — dar nu se limita la — a-mi băga braţul 
într-un gater, a mânca un kilogram de viermi vii și a mă uita la Glitter 
pus pe repeat, în timp ce am pleoapele lipite cu scotch, așa încât să 
stau cu ochii larg deschişi. 

Dar — un mare contraargument — era ziua de naștere a lui Ava, 
iar stațiunea avea triplu diamant negru. Nu schiasem niciodată pe o 
pârtie cu triplu diamant negru. 

Perspectiva unei astfel de provocări mi-a iuțit pulsul. Aș fi fost 
idiot să refuz ocazia asta. 

— Josh. 

Alex a apărut lângă mine. Spinarea mi-a înțepenit brusc. Amândoi 
aveam în mână pahare cu whisky și Cola. 

— Alex. 

Stăteam cu ochii pe ringul de dans, unde Ava și prietenele ei dan- 
sau dezlănţuit. Ne ridicaserăm demult de la masă, iar ceilalți invitați 
nu se mai holbau fără rușine la Bridget. În schimb, acum se mulțumeau 
să-i arunce câte o privire pe furiș, între melodii. Echipa ei de securitate 
confiscase temporar telefoanele mobile ale tuturor, dar aș fi pus pariu 
că măcar câțiva reușiseră să-i facă poze când Bridget ajunsese la petre- 
cere. lar mâine-dimineaţă fotografiile respective urmau să apară pe 
toate site-urile de cancan. 

— Mă mir că nu dansezi și tu cu ei, mi-a zis Alex. 

S-a rezemat de perete. Se uita și el la petrecăreți, insă avea ochi 
numai pentru Ava. A adăugat: 

— Altădată erai primul pe ringul de dans. 

Mi-am golit paharul dintr-o suflare. 

— S-au schimbat multe de când eram în facultate. 

Subinţelesul cuvintelor mele atârna greu în aer, aidoma unei ghilo- 
tine pregătite să cadă. 

Odată, eu și Alex fuseserăm cei mai buni prieteni. 

Acum eram doi străini pe care îi mai lega un singur lucru. 

Dacă n-ar fi fost Ava, nu m-ar fi deranjat deloc să nu-l mai văd pe 
Alex și să nu-i mai vorbesc niciodată. 

Sau cel puţin asta îmi spuneam. 

— N-a fost ideea mea să mergem în Vermont, a zis Alex, evitând 
subiectul delicat. 

— Ştiu. Ava nu-i așa de şireată cum crede. 

De mai bine de un an, soră-mea încerca să ne facă să ne împăcăm. 
Poate că ea îl iertase pe Alex pentru că ne minţise ca să se apropie de 
tatăl nostru, fiindcă îl bănuia că ordonase uciderea familiei Volkov, 
dar din punctul meu de vedere trădarea era mai gravă. 

Când Alex descoperise că unchiul lui era vinovatul și aflase despre 
planul de răzbunare al acestuia, Ava și Alex erau un cuplu doar de 
câteva luni. Dar eu și el fuseserăm prieteni de opt ani. 

Îl invitasem pe Alex în casa mea. ÎI tratasem ca pe un frate. Îm- 
părtășisem cu el secrete, sfaturi și chestiuni pe care nu le dezvăluisem 
familiei mele. Și în tot acest timp, Alex mă minţise. Mă folosise. 

Whiskyul mi-a lăsat un gust amar. 

— Îi e dor de tine, a spus Alex, încet. 

Nu mi-am ridicat privirea. 

— Sunt chiar aici, i-am zis. Vorbim tot timpul prin mesaje. 

— Ştii la ce mă refer. 

— De fapt, nu știu. 

Alex a strâns din buze, transformându-le într-o dungă subțire. 

— În ultima vreme te porţi ciudat. Ava își face griji că... 

Am ridicat o mână, ca să-l întrerup. 

— Omule, termină! Dacă Ava își face griji pentru mine, poate să 
mi-o spună cu gura ei. Dar nu te purta de parcă o să fim iar cei mai 

buni prieteni, fiindcă n-o să se întâmple. Ştii ce e esențial într-o prie- 
tenie? Încrederea. lar tu ai pierdut increderea mea acum mult timp. 

Am trecut pe lângă el, fără să-i las timp să-mi răspundă, și m-am 
dus direct la bar. Îmi simțeam gâtul și pieptul strânse ca-n menghină. 
Nu m-a urmat. Nici nu mă aşteptam s-o facă. Alex nu alerga după 
nimeni altcineva decât după Ava. Ăsta a fost singurul motiv pentru 
care nu m-am opus mai mult atunci când s-au împăcat. 

În ciuda defectelor și greșelilor lui, Alex chiar o iubea pe soră-mea. 
Voiam s-o ştiu fericită și în siguranţă, iar dacă Ava se simţea așa împre- 
ună cu Alex, atunci eram capabil să mă stăpânesc și să mă port civilizat. 

Dar asta nu însemna că eram obligat să port conversații emoţionante 
cu el, pe marginea ringului de dans. 

— Hei! i-am zis barmanului. Dă-mi un shot de tequila. Unul dublu! 

Ca să rezist până la sfârșitul petrecerii, aveam nevoie de o băutură 
mai tare. 

— Imediat, mi-a răspunsul tipul de la bar. 

Tocmai strecurasem câțiva dolari în borcanul pentru bacșișuri 
când am fost deranjat, din nou, de o băgăcioasă nepoftită: 

— Ai probleme cu prietenul? 

Glasul ei mieros și catifelar mi-a stârnit o undă de iritare, dar și o 
altă emoție, una nedefinită. 

— Cară-re, ].R.! N-am chef de prostiile tale. 

N-am întors capul ca să mă uit la Jules, dar cu coada ochiului 
puteam vedea strălucirea părului roșcat și strasurile aurii ale rochiei. 

— Joshy, eşti jalnic la pus porecle. 

Jules a venit lângă mine și i-a zâmbit barmanului, care a încetat să 
prepare băutura mea, doar ca să-i zâmbească la rândul lui. 

— Vreau un Sex on the Beach, dacă nu-ţi cer prea mult. 

Jules a bătut cu unghia în meniu. Lista de băuturi includea doar 
unele clasice, precum screwdriver sau vodcă și suc de merișoare. În 
niciun caz nu includea nenorocitul de cocktail Sex on the Beach. 

Ochii barmanului au sclipit. 

— O fară frumoasă, ca tine, nu cere niciodată prea mult. 

Replica lui era așa de răsuflată, încât aproape c-am pulnit. 

— Mulţumesc! i-a zis Jules, cu un surâs și mai larg. 

Sunt convins că, dacă un grup de invitaţi n-ar fi venit la tejghea ca 
să comande, aș fi asistat în continuare la flirtul lor grețos. Din fericire, 
atenţia barmanului a fost distrasă. Ne-a pregătit repede băuturile, apoi 
s-a dus să-i servească pe cei cinci petrecăreţi. 

— Deja ai coborât ştacheta? i-am zis, cu un ţâțâit dezaprobator. 
Mă aşteptam la mai mult din partea ta. 

— De ce zici asta? Fiindcă el e barman, nu doctor? 

Jules şi-a arcuit o sprânceană. 

— Eşti cam snob. 

Am dat pe gât shotul meu de tequila, fără să mă sinchisesc să mușc 
din lămâie. 

— Nu de asta, ci fiindcă replicile lui de agăţat sunt la fel de jalnice 
precum încercarea ta de a mă ponegri. Dar flirtează cu cine vrei, dacă 
așa-ți place. 

— Nu mai încerca să abaţi subiectul de la relaţiile tale eșuare! 

— Nuss într-o relație, i-am spus. 

Şi nici nu voiam să intru într-o relație prea curând. Sexul e doar 
sex. Nu e un preludiu pentru a ieși cu cineva sau pentru a-ți asorta 
hainele cu cele ale partenerului... sau orice o fi la modă acum. Pentru 

că nu-mi plăcea să-i amăgesc pe ceilalți sau să le dau speranțe false, mă 
asiguram că toate femeile cu care mă culcam erau la curent cu 
condițiile mele. 

Rezidenţiatul îmi ocupa aproape tot timpul. Dar, chiar dacă nu aș 
fi fost atât de ocupat, interesul meu pentru a avea o iubită pe termen 
lung era sub zero. Nu eram făcut pentru angajamente emoționale. 
După câteva săptămâni, mă plictiseam. În plus, toată faza cu cuplurile 
mi se părea epuizantă: să ieși constant la întâlniri, să-i telefonezi celui- 
lalt, să verifici ce mai face... 

Gândul ăsta mă îngrozea. 

Foarte bine dacă unii sunt îndrăgostiți și fericiţi! Eu nu mă numă- 
ram printre ei și nu aveam să mă număr niciodată. 

Barmanul i-a întins lui Jules cocktailul. Ea i-a adresat un zâmbet 
jucăuș, pe urmă s-a întors spre mine. 

— Când am zis „relaţii”, mă refeream la Alex. Îmi aduc aminte că 
erai aproape nedespărțiți. 

Cu toate că-mi simţeam pieptul strâns într-un pumn de oțel, i-am 
răspuns pe un ton relaxat: 

— J.R, nu ştiam că viaţa mea personală te interesează atât de mult. 

— Nu mă interesează decât dacă se-ntâmplă să afecteze calitatea 
vieţii mele. 

Jules a sorbit delicat din cocktail. 

— Şi, dat fiind c-o să mergem împreună într-o excursie de un 
weekend, ranchiuna ta idioată față de Alex ne afectează în mod direct 
pe mine şi pe Ava. 

Degetele mele au strâns mai tare paharul. Mi-am imaginat că e 
gâtul lui Jules. 

— Idioată? 

În tonul meu s-a strecurat o notă tăioasă, umplând cuvântul acela 
de venin. 

Am continuat: 

— E idiot să te cerţi pentru ce film vrei să vezi. Cuvântul idiot îl 
caracterizează pe bietul fraier care o să te ia de nevastă. Dar te asigur 
că nu se aplică la ce s-a petrecut între mine și Alex. Nu vorbi despre 
lucruri de care n-ai habar! 

Jules n-a cedat sub privirea mea furioasă. Ba chiar a vorbit cu mai 
mult tact decât mă aşteptam: 

— Nu am fost implicată personal în... situația ta, dar eu și Ava 
suntem foarte bune prietene. Știu ce s-a întâmplat, iar chestia aia s-a 
petrecut acum aproape trei ani. Ea l-a iertat pe Alex. El i-a cerut ier- 
tare. A venit vremea să te maturizezi și să renunţi la ranchiună. 

Pentru prima oară, n-am sesizat sarcasm în cuvintele ei. Era pur şi 
simplu un sfat. Şi totuși, mușchii mi s-au încordat. 

— "Ție îţi vine ușor să vorbeşti. 

Doamne, aveam nevoie de încă o tărie! 

— Mai discutăm după ce o să te trădeze cineva apropiat. 

Ceva întunecat a scăpărat în ochii lui Jules. 

— De unde ştii că nu mi s-a întâmplat deja? 

Am încremenit. 

De unde ştii că nu mi s-a întâmplat deja? 

Nu cunoşteam multe despre trecutul lui Jules. Nu cunoșteam alt- 
ceva decât fațada pe care o afișa pentru ceilalți: atitudinea îndrăzneață, 

flirturile pe față, ciudatul amestec de ambiţie înverșunată și distracţie 
nesăbuită. 

Cu toate acestea, știam că vorbele pe care le rostise adineauri suna- 
seră mai sincer decât tot ceea ce-mi spusese vreodată. 

Mi-am pironit ochii asupra lui Jules. Ochii ei mari și buzele între- 
deschise exprimau mirarea față de cuvintele care tocmai îi zburaseră 
de pe buze. 

Mi-am înăbușit dorința de-a o întreba ce i se întâmplase, În atmo- 
sfera dintre noi s-a insinuat... nu neapărat o senzaţie de camaraderie, 
ci o urmă de înţelegere, care mi-a mai ușurat apăsarea pe care o sim- 
țeam în piept. 

Noi doi nu aveam o relație atât de apropiată încât să discutăm 
despre problemele noastre. Și, chiar dacă am fi fost apropiați, mă în- 
doiesc că Jules mi-ar fi răspuns la întrebări. Nu-i stătea în fire să-și 
expună vulnerabilitatea. 

Jules și-a îndreptat spatele. Pe chipul ei parcă a coborât un văl care 
a şters orice urmă din blânderea de adineauri. 

— Tu decizi dacă-l ierți pe Alex sau nu. Dar nu strica distracţia 
tuturor cu bosumflarea ta! Oricum, simpla ta prezenţă e de-ajuns să 
ne taie cheful. 

După această ultimă replică, Jules s-a îndepărtat legănându-şi 
şoldurile și cu capul sus. 

A fost cât pe ce să mârâi de nervi, dar m-am abținut. N-avea rost 
să-mi irosesc energia enervându-mă pe Jules. Trebuia să-mi păstrez 
orice fărâmă de stăpânire de sine, ca să mă asigur că n-o s-o ucid în 
Vermont. Deși s-o omor cu mâna mea mi-ar fi produs o mare plăcere, 
nu aveam de gând să-mi dau viața peste cap de dragul unui moment 
de satisfacţie extremă. 

M-am răsucit înapoi spre tejghea, nerăbdător să mai beau un shot, 
dar am constatat că barmanul avea o expresie pierdută și rămăsese cu 
ochii lipiţi de un anumit loc de pe ringul de dans. 

De fapt, se uita la o persoană. 

Jules dansa cu brațele ridicate, legănându-și șoldurile în ritmul 
muzicii, într-un fel care îi făcea pe toți tipii din preajma ei să saliveze. 
S-a uitat peste umăr și i-a făcut cu ochiul barmanului, pe urmă mi-a 

aruncat o privire ce exprima clar că era foarte mulțumită de propria 
persoană. 

Am făcut cel mai matur gest la care mă puteam gândi pe moment: 
i-am arătat degetul mijlociu. 

A izbucnit în râs, iar expresia ei a devenit și mai arogantă. Apoi 
mi-a întors spatele. 

— Cât de sexy e tipa! 

Ochii barmanului străluceau într-un mod care m-a indispus și mai 
mult. 

— Te rog, zi-mi că n-are iubit! a adăugat el. 

Mi-am ascuns iritarea în spatele unui zâmbet crispat. 

— Ştii ce sunt sucubii? 

Şi-a scărpinat bărbia. Grupul care venise să comande de bio la 
tejghea se întorsese pe ringul de dans, lăsându-ne singuri. 

— Nuss plantele alea mici? Soră-mea e moartă după ele. Are toare 
pervazurile pline de ele. 

— Nu, omule. Tu vorbeşti despre plante suculente. 

Am coborât vocea şi am completat: 

— Un sucub e un demon care ia înfățișarea unei femei frumoase, 
ca să seducă bărbaţii şi să-i stoarcă de toată vlaga. Se presupune că e 
doar un mit, dar... 

Am gesticulat în direcţia lui Jules. 

— Ea e un sucub în carne și oase. Să nu-i pici în plasă! Dincolo de 
faţa aia drăguță se ascunde un demon oribil. 

E imposibil ca o fiinţă umană să aibă un păr atât de roşu, niște ochi 
atât de aprinși şi un corp perfect. Jules sigur era o făptură supranaturală. 

Barmanul a căscat ochii. 

— Ah... Asta înseamnă că o să se culce cu mine? 

Fir-ar a dracu' de treabă! 

I-am răspuns: 

— Ca să afli, va trebui s-o întrebi. 

M-am aplecat spre el, de parcă mă pregăteam să-i zic un secret. 

— Hai să-ţi dau un pont. Îi place la nebunie când lumea o com- 
pară cu Jessica Rabbit. Dacă-i zici că ai vrut dintotdeauna să i-o tragi 
unei Jessica Rabbit în carne și oase, te-ai scos. Câştigi puncte albe 
dacă-i zici „].R.”. E porecla ei preferată. 

Barmanul s-a încruntat. 

— Pe bune? 

Mi-am frecat ușor gura, ca să-mi ascund rânjetul batjocoritor. Ce 
ușor era să-l fraieresc! L-am asigurat: 

— Crede-mă! O cunosc de ani întregi. Comparaţia asta o excită. 

— Tare! 

Expresia lui sceptică a dispărut, înlocuită de un zâmbet încântat. 

— Mersi, omule! 

M-a bătut prietenește pe umăr și mi-a turnat încă un shot. 

— E din partea casei. 

La petrecerea asta era open bar, deci, de fapt, toate băuturile erau 
din partea casei, însă nu am comentat. În schimb, am ridicat paharul, 
ca să-i mulțumesc pentru amabilitate, apoi am zâmbit cu toată gura, 
închipuindu-mi cum avea să reacționeze Jules atunci când barmanul 
avea să o strige „J.R.. 

Era așa de previzibilă! Ca și cum ar fi marcat cu un X uriaș și lumi- 
nos toate zonele ei sensibile. 

Dar... 

De unde ştii că nu mi s-a întâmplat deja? 

Am dus shotul la buze și am ezitat o fracțiune de secundă. Apoi am 
scuturat din cap și am întâmpinat cu bucurie senzația de arsură stâr- 
nită de tequila în gâtlejul meu. 

Și totuşi cuvintele ei încă îmi răsunau în minte. Ambiguitarea lor 
mă intriga. 

Cine ar fi putut s-o trădeze pe Jules? Nu se certase rău nici cu Ava, 
nici cu Bridget, nici cu Stella. lar de când o știam eu, nu avusese un 
iubit în adevăratul sens al cuvântului. Aversiunea noastră faţă de 
relațiile serioase se număra printre puţinele lucruri pe care le aveam în 
comun. 

Oare îi sfărâmase inima vreun iubit din liceu? Oare vreo rudă îi 
făcuse rău? 

Privirea mea a alunecat din nou spre ringul de dans. Jules dansa pe 
remixul celui mai recent hit pop. Ava i-a spus ceva, iar Jules și-a lăsat 
capul pe spate și râsul ei gutural a acoperit muzica. 

Rochie strălucitoare. Ochi strălucitori. Din afară, părea pur și sim- 
plu o fată frumoasă, fără griji, care avea lumea la picioare. 

De unde ştii că nu mi s-a întâmplat deja? 

M-am întrebat ce secrete ascundea Jules dincolo de masca unei fete 
care adora să petreacă. 

lar intrebarea mai importantă era de ce voiam să aflu răspunsul. 

PETRECEREA DATĂ ÎN CINSTEA LUI AVA A MARCAT O SCHIMBARE: 
după multe săptămâni de rahat, totul mergea din nou bine. Cineva 
mai superstiţios ar fi considerat că totul merge prea bine, dar eu nu 
caut de dinți calul de dar. Eram hotărâtă să mă bucur de vremea per- 
fecră, de laudele profesorilor mei și, în general, de norocul meu, atât 
timp cât avea să dureze. 

Încă un exemplu: mulțumită lui Rhys, era foarte posibil ca, în 
sfârşit, căutarea unui nou apartament de închiriat să dea roade. 

În weekendul de după .petrecere am intrat în lobbyul din Miraj, 
clădirea de apartamente de lux deţinută de amicul lui Rhys. Soţul lui 
Bridget aranjase o vizionare pentru mine și pentru Stella. Am ajuns 
mai devreme nu doar fiindcă mă temeam să nu întârzii — e bine ştiut 
că nu poți pune bază în metroul din D.C. —, ci şi pentru că aveam 
nevoie de un loc liniștit pentru interviul stabilit cu Clinica Legal 
| Health Alliance. 

Deși în vara trecută primisem o ofertă de job de la compania Silver 
& Klein, nu puteam lucra drept avocat decât după ce luam examenul 
de barou. Majoritatea firmelor de avocatură le permit absolvenţilor să 
lucreze înainte ca rezultatele la examen să fie afişate, însă nu şi Silver 
& Klein. 

Aveam nevoie de o slujbă pe termen scurt, care să mă ajute să mă 
descurc cu banii în perioada dintre absolvire și afișarea rezultatelor, în 
octombrie. Slujba temporară (research associate) de la CLHA — un 
parteneriat medico-legal în cadrul căruia medici și avocaţi lucrau 

împreună pentru a oferi servicii comunităţilor defavorizate — era per- 
fectă. 

— Nu mai am alte întrebări, am spus după ce Lisa, directorul pe 
partea legală a clinicii, mi-a descris cum e o zi obişnuită de muncă în 
clinica lor. 

Mulțumită că nu mai era nimeni prin preajmă — în afară de 
receptioner —, m-am cufundat și mai mult în canapeaua tapițată cu 
catifea. Nu voiam să mă port ca unul dintre nesuferiţii care poartă 
discuții profesionale la telefon în public. Din păcate, dacă aș fi dat 
interviul în altă parte, aș fi riscat să pierd vizionarea. 

Am adăugat: 

— Vă mulțumesc foarte mult că v-aţi făcut timp să discutăm. 

— Bineînţeles, a răspuns Lisa, pe un ton cald. Având în vedere că 
eşti ultima persoană pe care am intervievat-o, o să fiu sinceră: eşti ce/ 
mai bun candidat cu care am vorbit. Ai multă experiență de lucru, 
note foarte bune. Cred c-o să te integrezi de minune în echipă. 

După o clipă de ezitare, Lisa a continuat: 

— De obicei nu fac asta imediat după interviu, dar în cazul rău 
vreau să-ți fac o ofertă neoficială să te alături clinicii noastre. Îți voi 
trimite e-mailul oficial puţin mai târziu, iar după aceea poți să... 

— Accept! 

M-am ruşinat de propria-mi nerăbdare, dar ce mai conta? Faptul 
că primisem slujba îmi ridica de pe umeri o povară enormă. Acum 
puteam pune punct căutării de job și mă puteam concentra să învăţ 
pentru examenul de barou, chestie care avea să-mi ocupe tot timpul 
liber. 

Lisa a râs. 

— Minunat! Ai putea începe lunea viitoare, la opt dimineaţa? 

— Sigur! 

Îmi aranjasem cursurile așa încât să le grupez marţea și joia, așa că 
eram disponibilă în restul săptămânii. 

— Perfect, O să-ți trimit un e-mail cu detalii. Abia aştept să 
lucrăm împreună, Jules. 

— Şi eu la fel. 

Zâmbind larg, am încheiat apelul. Încă puţin și aș fi început să 
dansez în mijlocul lobbyului. 

Aveam neapărat nevoie de o găleată plină cu praful de zâne care 
fusese împrăștiat în aer, la petrecerea pentru Ava. În viaţa mea nu 
avusesem parte de atâta noroc, 

Sau poate că universul își lua revanșa pentru felul în care barmanul 
ăla s-a dat la mine, după ce petrecerea s-a terminat. Mă numise „J.R.” 
şi îmi mărturisise cât de mult îi place faptul că semăn mult cu afurisira 
de Jessica Rabbit. Mai că i-am aruncat în față băutura mea. 

Aş pune pariu că Josh și-a băgat coada. Probabil că i-a turnat 
gogoşi barmanului, cum că-mi place să mi se zică J.R. 

Ce dobitoc! 

Nu! Refuzam să mă gândesc la Josh, ca să nu-mi stric săptămâna 
incredibilă. 

Am inspirat adânc și am încercat să revin la starea mea de spirit 
iniţială, dar deodată am auzit cum tipul de la recepție a scos un sunet 
gâtuit. Când am ridicat capul, Stella tocmai se năpustea prin ușa rota- 

civă de la intrare. 

— Scuze! Am fost reținută la muncă. Am plecat îndată ce-am 
putut, a gâfàit ea, fără să-și dea seama că recepţionerul o sorbea din 


ochi. 

Stella avea picioare atât de lungi, încât a ajuns la mine din câțiva 
pași. 

— Am întârziat? 

— Nu. Administratorul nu a... 

N-am terminat de vorbit. O femeie îngrijită, îmbrăcată într-un 
costum gri s-a apropiat de noi cu pas rapid şi cu o expresie foarte 
gravă. 

— Bună ziua, domnişoară Ambrose, domnişoară Alonso! Eu sunt 
Pam, Managerul General al Administraţiei clădirii Miraj. 

— Mă bucur de cunoștință, Pam, i-am zis, amuzată că vorbea de 
parcă era directoarea Agenţiei Naţionale de Securitate, nu administra- 
corul unei clădiri de apartamente. 

În Washington D.C., aproape toată lumea procedează aşa. Toţi se 
prefac că sunt mai importanți decât sunt în realitate. N-i deloc sur- 
prinzător într-un oraș în care, când faci cunoștință cu cineva, prima 
întrebare a respectivului este: „Cu ce te ocupi?”. 

Washington e un oraș plin de CV-uri pe două picioare și de oameni 
puși pe avansare profesională. Nu mi-era rușine să recunosc că mă 
număram printre ei. Să ai o carieră ca lumea aduce bani frumoși, iar 
banii presupun siguranţă, un acoperiș deasupra capului și mâncare pe 
masă. lar dacă cineva se aștepta să-mi fie rușine că-mi doream toate 
astea, n-avea decât să se ducă naibii! 

Am tresărit când Stella m-a înghiontit în coaste. 

— "Ţine-ţi cotul ascuţit departe de mine, i-am cerut în șoaptă. 

— Nu ne face să ratăm șansa de-a obține apartamentul! mi-a 
şoptit la rândul ei. 

— Pur şi simplu i-am zis că-mi pare bine de cunoștință. 

— Ai zis-o pe un anumit ton. 

Stella mi-a aruncat o privire de avertizare. Am intrat în lift toate trei. 

Mi-am dus o mână la piept. 

— Tonul meu? Tonul meu e mereu impecabil. 

Stella a oftat, iar eu mi-am reţinut un zâmbet. Ea era cea mai calmă 
dintre toate prietenele mele. Prin urmare, consideram că e o adevărată 
victorie când reuşeam s-o scot din sărite. Dar, pe de altă parte, în ulti- 
mele luni nu mai fusese la fel de relaxată. Casa noastră era lună în 
permanenţă, iar ăsta era un semn clar că Stella se simţea stresată. 

O înțelegeam. Din câte îmi povestea, șefa ei de la publicaţia DC 
Style era mai naşpa decât Miranda Priestley!. 

În timp ce liftul ne ducea spre al zecelea etaj, Pam turuia despre 
facilităţile clădirii. Printre ele: un /ounge pe acoperiș, cu tot cu piscină, 
o sală de fitness cu echipamente ultimul răcnet, plus un concièrge şi un 
ușier, ambii disponibili non-stop. 

Cu cât vorbea mai mult, cu atât îmi creştea anxietatea. Pe site-ul 
clădirii Miraj nu se menţiona ce sume se cereau drept chirie, dar eram 
gata să pun pariu pe viitoarea mea diplomă de avocat că în locul ăsta 
chiria era al naibii de mare. Rhys ne asigurase că prietenul lui avea să 
ne ofere o reducere substanţială, dar nu dăduse detalii. 

Doamne, speram să ne putem permite un apartament aici! Îmi 
doream mult să am acces la o piscină pe acoperiș. Însă nu prea îmi 


' Personaj din filmul Diavolul se îmbracă de la Prada, devenit legendar pentru firea sa 
capricioasă şi pentru pretenţiile sale. 

păsa de sala de fitness. Singura mea activitate fizică era cea desfășurată 
în pat. Şi trecuse ceva timp de când nu mai avusesem parte de asta. 
Facultatea de Drept îţi sabotează rău de tot viaţa amoroasă. 

Ne-am oprit în faţa unei uși din lemn închis la culoare. Cifrele 
1022 fuseseră inscripţionate cu litere aurii. 

— Am ajuns. Acesta e ultimul apartament disponibil în Miraj, a 
anunțat Pam cu mândrie. 

Când a deschis ușa, eu și Stella am scos exclamații de uimire. 

Doamne Dumnezeule! 

Aş fi putut crede că cineva printase 3D apartamentul meu ideal. 
Ferestre panoramice, balcon, parchet din lemn veritabil, o bucătărie 
nou-nouţă, cu o insulă. De când mă știu am vrut așa ceva. 

Nu găteam, dar asta se explica prin faptul că nu avusesem nici- 
odată o insulă de bucătărie. Deja îmi închipuiam câr de bine ar fi 
arătat mâncarea mea comandată la pacher — vreau să zic mâncarea 
gătită de mine — întinsă pe blatul acela superb de marmură. 

Cu toate că n-ar fi trebuit să cheltuiesc atâția bani pe mâncare 
comandată acasă, când încercam să fac economii, era mai bine decâr 
să arunc banii pe produse cumpărate de la supermarket și care oricum 
aveau să se strice în frigider, fiindcă habar n-aveam cum să le gătesc ca 
lumea. N-am dreptate? 

— Nu-i așa că-i minunat? 

Pam strălucea de mândrie, de parcă s-ar fi grozăvit cu pudelul ei 
premiat la un concurs canin de la Westminster. 

Am dat aprobator din cap. Apartamentul mă cucerise. Probabil că 
salivam de plăcere. 

Pe urmă, când Pam ne-a arătat dormitoarele, am fost convinsă că, 
într-adevăr, salivam, fiindcă dormitoarele aveau dressinguri în care 
puteai intra. Da, erau mici, dar chiar și așa... Aveau dressinguri în care 
puteai intra. 

Stellei i-a scăpat un sunet gâtuit. 

Dat fiind că era blogger de modă, avea mai multe haine şi accesorii 
decât ar fi cazul să aibă o persoană. Probabil că în mintea ei deja își 
aranja, pe culori, hainele în dressingul de aici. 

Pe lista de lucruri pentru care Stella ar fi fost în stare să-şi sacrifice 
un braţ, un astfel de dressing se clasa pe locul trei, imediat după o 

colaborare cu Delamonte — brandul ei de modă preferat — și o 
excursie lungă prin Italia, presărată cu paste, shopping și apusuri savu- 
rate cu un pahar de vin în mână. 

N-am născocit eu lista. Stella o scrisese de mână şi o prinsese cu un 
bold pe panoul agăţat pe perete, în camera ei. 

— Apartamentul arată OK, am zis, încercând să vorbesc cât mai 
nepăsător. Ne mai spui o dată cât e chiria? 

Pam ne-a spus, iar eu aproape că m-am înecat cu propria-mi salivă. 
Chiar şi Stella a tresărit când a auzit suma. 

Şapte mii cinci sute de dolari. Pe /ună. Şi fără să pui la socoteală 
sumele pentru întreţinere și pentru alte cheltuieli administrative. 

Asta nu e chirie. E jaf la drumul mare. 

— Aha..., a îngânat Stella, cu voce stinsă. Ää... prietenul nostru 
ne-a spus că putem beneficia de o reducere specială. Cu tot cu redu- 
cere, cât ar fi chiria? 

Pam a ridicat dintr-o sprânceană atent pensată, iar zâmbetul ei a 
început să se ofilească. 

— Şapte mii cinci sute de dolari este chiria, cu tot cu reducere, 
drăguță. 

Ultimul cuvânt mustea de superioritate, iar Stella a tresărit iar. 

Cu un gest protector, mi-am pus palma pe braţul prietenei mele și 
m-am uitat urât la Pam. Cine naiba se credea? Nu avea niciun drept 
să ne disprețuiască. Faptul că nu eram bogate nu însemna că eram 
inferioare rezidenţilor clădirii Miraj. 

— Nu-i spune „drăguţă”! i-am zis lui Pam, cu răceală. Și de când 
a devenit legal să ceri o astfel de sumă pentru un singur apartament? 

Nările lui Pam au fremătat. Şi-a îndreptat spinarea și mi-a vorbit 
cu o voce tremurând de indignare: 

Domnișoară Ambrose, vă asigur că tot ce facem aici, la Miraj, 
este cât se poate de cinstit. Dacă suma pe care o cerem vă depășește 
bugetul, vă sugerez să căutaţi într-un loc mai... 

O voce calmă și profundă a răsunat, tăioasă ca o lamă: 

— Pam, s-a întâmplat ceva? 

— Domnule Harper! Credeam că sunteți la New York. 

Tonul de superioritate al lui Pam a dispărut cât ai clipi. În locul lui 
a apărut un respect fără margini. 

M-am răsucit pe călcâie, curioasă să aflu cine provocase o schim- 
bare așa de radicală în atitudinea acestei femei snoabe. Am rămas fără 
aer. 

Sfinte Doamne! 

Pär castaniu, des și buclat. Pomeți ascuțiți, care ar fi putut despica 
gheața. Ochi de culoarea whishyului și niște umeri lați care umpleau 
sacoul costumului scump, italian, de parcă ar fi fost făcut anume pen- 
tru el — ceea ce, probabil, așa și era. Totul la omul ăsta lăsa impresia 
de bogăţie și putere, iar sex-appealul pe care îl emana era atât de puter- 
nic, încât mai că-i puteam simți gustul. 

Cunoscusem destui bărbați arătoși, dar cel de dinaintea mea... Uau! 

— Mi-am terminat treaba la New York mai repede decât mă 
aşteptam, a explicat tipul. 

Zeul chipeş mi-a zâmbit şi a adăugat: 

— Mi numesc Christian Harper. Sunt proprietarul clădirii Miraj. 

Harper. Oare de ce îmi suna atât de cunoscut acest nume? 

— Sunt Jules Ambrose, viitoare proprietară a unui penthouse în 
clădirea Miraj, i-am servit eu replica. 

Asta avea să se întâmple după ce deveneam parteneră în cadrul 
firmei Silver & Klein. Și avea'să se întâmple. Dintre noi două, Stella 
era cea care credea în prostii precum puterea horoscoapelor și a crista- 
lelor. Şi eu credeam în posibilitatea de-a face lucrurile să se materiali- 
zeze prin puterea minții, însă doar dacă însoţeşti dorințele cu muncă 
pe brânci. La urma urmei, prin multă muncă reușisem să plec din 
Ohio şi să ajung la Facultatea de Drept de la Thayer. 

Ochii lui Christian au sclipit amuzați. 

— Mă bucur de cunoștință, Jules. Ei, în cazul ăsta, mă aştept ca 
în viitorul apropiat să cumperi acel penthouse de la mine. 

Am ridicat din sprâncene. Vasăzică tipul ăsta chiar locuia în Miraj. 
M-aş fi așteptat să dețină o vilă în suburbii, dar, analizându-l mai 
bine, mi-am dat seama că acest domn, Christian Harper, nu arăta a 
bărbat care locuiește în suburbii. Se vedea limpede că e un tip de oraș. 

Cafea neagră. Ceasuri de mână scumpe. Mașini cu motor puternic. 

Christian s-a întors către Stella. Deși faţa lui era relaxată, ceva i s-a 
aprins în privire. Ceva incandescent, care a eclipsat amuzamentul lui 
de adineauri. 

Christian i-a întins o mână. După o ezitare scurtă, prietena mea a 
luat-o într-a ei. 

— Mă numesc Stella. 

— Stella, a repetat el, lent și surd, de parcă savura silabele. 

Nu s-a clintit din loc, dar o ţintuia cu o privire atât de intensă, 
încât aerul din jur parcă fierbea. Timpul părea să se fi oprit în loc. 
M-am întrebat dacă nu cumva manipularea realităţii, până când o 
modelau așa încât să se muleze pe dorinţele, lor, se număra printre 
superputerile bogătașilor. 

Obrajii Stellei s-au colorat în roz. A deschis gura, pe urmă a închis-o. 
Şi-a coborât privirea spre mâna lui Christian, care încă o ținea pe a ei. 

După încă două secunde, Christian și-a desprins degetele de mâna 
prietenei mele. A făcut un pas înapoi, cu o expresie indescifrabilă înti- 
părită pe trăsăturile sale perfecte. 

Gestul lui a detensionat momentul, iar timpul și-a reluat curgerea 
normală. Pam s-a foit în loc, zgomotul înăbușit al mașinilor aflate zece 
etaje mai jos se strecura prin ferestre, iar eu am reușit să expir. 

Pentru încă o fracțiune de secundă, ochii lui Christian au rămas 
pironiţi asupra Stellei, care era neobișnuit de descumpănită, după care 
tipul şi-a concentrat din nou atenția asupra mea. Intensitatea de adi- 
neauri a dispărut, înlocuită cu aceeași ospitalitate și cu farmecul de la 
început. 

— Vă place apartamentul? m-a întrebat. 

— E minunat, dar ne depășește bugetul, am mărturisit. Oricum, 
apreciem că aţi programat o vizionare pentru noi. Vă mulțumim! 

Pam şi-a dres glasul: 

— Mda... Domnule Harper, mă ocup eu de aici încolo. Sunt con- 
vinsă că aveţi multe... 

— Ce buget aveţi? s-a interesat Christian, ignorându-și total an- 
gajata. 

Înainte de a răspunde, eu și Stella am schimbat o privire. 

— În total, două mii cinci sute de dolari. 

Aproape că-mi era ruşine s-o spun cu voce tare. Bugetul nostru era 
o mică parte din suma pe care o pomenise Pam. 

Mă aşteptam ca tipul să pufnească în râs și să ne dea pe ușă afară. 
În loc de asta, şi-a frecat degetul mare de buza de jos, cu o expresie 
meditativă. 

S-a lăsat iarăși tăcerea. De data asta, una încărcată de nerăbdare și 
expectativă. În mare, nerăbdarea era a mea, cu toate că și în ochii 
Stellei se citea o scânteie de speranță. 

Încercam să nu-mi fac speranțe. Mai mult ca sigur, în niciun caz 
nu avea să accepte suma propusă de mine. Christian era un om de 
afaceri, iar oamenii de afaceri nu... 

Vocea lui mi-a întrerupt şirul gândurilor: 

— De acord. 

Lui Pam i-a picat faţa din pricina șocului. 

Nu-mi place să recunosc, însă expresia mea o oglindea pe a ei. 

— Poftim? 

Există o diferență între a nu căuta calul de dar la dinți și a pune la 
indoială o chestie complet nebunească. Da, Christian era prieten cu 
Rhys, iar în curând Rhys avea să facă parte dintr-o familie regală, dar 
eu și Stella nu eram rude cu el sau ceva de genul ăsta. Clădirea Miraj 
ar fi înregistrat o gaură financiară dacă Christian ne-ar fi închiriat 
apartamentul pentru o sumă atât de mică. 

Sau poate că nu. Habar nu aveam. Studiam Dreptul, nu Econo- 
mia — dintr-un motiv bine întemeiat. 

— Accept o chirie de două mii cinci sute pe lună, a confirmat 
Christian, pe tonul cu care ar fi comandat o cafea de la Starbucks. 
Pam, ocupă-te de acte! 

Pe tâmpla lui Pam a început să zvâcnească o venă. 

— Domnule Harper, cred că ar trebui să discutăm... 

Ochii aceia de nuanţa whiskyului au căpătat o căutărură ascuţită şi 
s-au înfipt în ea. 

Pam a tăcut, dar și-a păstrat expresia dezaprobatoare. 

— O să aştept aici, i-a spus şeful ei. 

În tonul lui aparent binevoitor am ghicit o urmă de încordare. 

Încă o avertizare, de data asta mai puțin subtilă. 

Buzele lui Pam s-au întins intr-un zâmbet silit. 

— Bineînţeles. Mă întorc imediat. 

Am așteptat până când Pam a ieșit din cameră, pe urmă mi-am 
încrucişat braţele la piept și m-am uitat bănuitor la Christian. 

— Care-i şpilul? 

Şi-a îndreptat o mânecă. 

— Ce vrei să spui? 

— Două mii cinci sute de dolari pe lună abia dacă ar acoperi 
cheltuielile cu utilităţile. N-ar fi deloc de ajuns pentru chirie. Știu că 
avem un prieten comun și așa mai departe, dar la nivel financiar nu 
are noimă. 

Dacă ceva pare prea bun ca să fie adevărat, de obicei chiar așa e. 
Sigur era ceva necurat la mijloc. 

Colurile gurii lui Christian s-au ridicat, 

— Mă îndoiesc că utilităţile costă atât de mult lunar, mi-a expli- 
cat el. Poate doar dacă instalaţi un parc acvatic în clădire şi îl lăsați să 
funcționeze non-stop. Nu există niciun șpil. Rhys mi-e prieten vechi, 
iar eu îi sunt dator cu o favoare. 

— De unde îl cunoşti? a întrebat Stella. 

Christian a tăcut. Acea expresie indescifrabilă a trecut din nou 
peste chipul lui, după care a răspuns simplu: 

— Am lucrat împreună. 

Dintr-odară, mi-a picat fisa. 

— Harper Security, am zis, amintindu-mi numele firmei de secu- 
ritate pentru care lucrase Rhys, în vremea când fusese bodyguardul lui 
Bridget. Tu eşti directorul companiei. 

— Eu sunt. La dispoziția dumneavoastră! a glumit Christian. 

— Sper că n-o să fie nevoie, am comentat pe loc. 

Dacă eu sau Stella am fi avut nevoie de pază de corp, ar fi fost 
îngrijorător. 

— Deci chiar nu e nicio altă şmecherie la mijloc? am insistat. 

— Nu. Singura mea condiţie e să semnaţi contractul de închiriere 
azi. Mă îndoiesc că persoanele aflate pe lista de așteptare a clădirii 
Miraj vor privi cu ochi buni faptul că v-am permis să le-o luaţi îna- 
inte. Şi nu pot garanta că oferta va mai fi valabilă dacă amânați până 
mâine sau chiar până diseară. 

Din nou, eu și Stella ne-am privit. Nu-mi plăcea deloc să mă arunc 
cu capul înainte, dar ăsta era apartamentul nostru de vis. Nu mi-aş fi 
iertat-o niciodată dacă aș fi lăsat să-mi scape ocazia printre degete. 

Pam s-a întors aducând contractul. Avea o expresie acră. 

Ghinion! Dacă nu-i convenea, să discute cu șeful ei! Însă mă îndo- 
iam că avea s-o facă. Christian nu părea genul de om care tolerează 
nesupunere din partea angajaţilor. 

— Poftim! 

Pam aproape că mi-a trântit documentele în brațe. 

l-am zâmbit călduros. 

— Mulţumesc, Pam! Ce mă bucur c-o să fim chiriașii tăi! Ää... Par- 
don! Chiriașii lui Christian. 

A strâns mai tare din buze, însă era îndeajuns de isteață încât să nu 
comenteze. 

O jumătate de oră mai târziu, după ce eu și Stella am citit cu aten- 
ție fiecare rând din contract, căutând clauze alarmante, cum ar fi chi- 
riașii sunt obligaţi să-i ofere proprietarului clădirii servicii sexuale lunar, 
drept compensare pentru chiria ridicol de mică pe care o plătesc, nu am 
găsit niciuna. Prin urmare, am semnat. 

După ce a semnat și Pam, am bătut palma. 

Peste cinci săptămâni urma să devenim, în mod oficial, chiriaşe în 
Miraj. 

Christian a zâmbit cu jumătate de gură și a zis: 

— Mă bucur că am ajuns la o înţelegere. Sunt în întârziere la o 
şedinţă, așa că vă las pe mâinile pricepute ale lui Pam. Ne mai vedem 
prin zonă! 

Înainte de a pleca a mai aruncat o privire în direcţia Stellei. 

După ce silueta lui înaltă și suplă a dispărut în hol, Pam a oftat din 
rărunchi. 

— Felicitări! ne-a zis înțepat. Aţi pus mâna, la un preț de nimic, 
pe unul dintre cele mai căutate apartamente din oraș. 

I-am Întors-o: 

— Am fost norocoasă de când mă știu. 

Nu era adevărat, dar m-am amuzat văzând cum i se zbate un ochi. 

Am ieșit toate trei din apartament și am coborât cu liftul, în tăcere. 
Odată ajunse la parter, Pam ne-a urat cel mai lehămetit „la revedere” 
posibil, dar nu-mi păsa. 

— Am reuşit! 

După ce eu și Stella am ieșit din clădire, am luat-o în brațe. Nu-mi 
mai puteam stăpâni euforia. Acum eram chiriașă aici și, în plus, 
LAHC mă angajase. La modul absolut, ziua de azi era cea mai bună 
din viaţa mea. 

— Am obținut apartamentul de vis! om oftat, cu mintea plină de 
posibilitățile care ni se așterneau în faţă. 

Aveam să bem cocktailuri pe acoperiș, noaptea. Dimineaţa, să îno- 
tăm în piscină. Plănuiam să plonjez într-un maldăr de haine, în dres- 
singul meu personal, pur și simplu pentru că puteam s-o fac. 

— Pişcă-mă! am îndemnat-o pe prietena mea. Am impresia că 
vis... Au! 

— Mi-ai zis să te pișc, s-a apărat Stella, cu nevinovăție. 

A izbucnit în râs și a încercat să se ferească de palma pe care aveam 
de gând să-i-o aplic peste mână. 

— Acum, vorbind la modul serios, mă bucur că totul s-a aranjat, 
dar... 

— Dar ce? 

— Nu ţi se pare c-a fost prea ușor? Că tipul a acceptat prea repede 
suma propusă de noi? 

Stella şi-a mușcat buza de jos. Pe fruntea ei a apărut o cută. 

—  Aşa-i, a fost prea ușor, i-am dat dreptate. Dar amândouă am 
citit contractul de două ori. N-am găsit nimic neobișnuit. Poate că s-a 
purtat frumos fiindcă suntem prietene cu Rhys. 

— Poate că da. 

Îndoiala încă n-a dispărut din privirea ei. 

Am încercat să o liniştesc: 

— O să fie bine. 

Am luat-o de braţ și am călăuzit-o către patiseria Crumble & Bake, 
aflată la câteva străzi distanţă, ca să sărbătorim mâncând brioșe. 

Am adăugat: 


— Şi chiar dacă n-o să fie bine, cunosc o mulţime de avocaţi. 

DAT FIIND CĂ ERAM REZIDENT LA URGENȚE, VEDEAM O GRĂMADĂ 
de cazuri grave. Iar săptămâna trecută n-a fost o pe di pu 

A ajuns la spital un bărbat care a intrat cu maşina într-un gard, dar 
a fost adus la noi cu tot cu gard. Da, cu gardul înfipt în el. (În prezent, 
omul era la terapie intensivă, dar avea șanse mari de supraviețuire.) 

Un alt pacient și-a scos toate hainele și a alergat gol prin toată sala 
de Urgenţe, până când două asistente au reușit să-l prindă. 

O persoană a venit cu o jumătate de castravete blocat în rect. 

Era un haos total, dar tocmai de aceea alesesem medicina de 
urgenţă în locul chirurgiei, pe care taică-miu insistase s-o aleg. Voia să 
se poată lăuda că fiul lui e chirurg, dar eu mă simțeam în largul meu 
în mijlocul haosului. Mă entuziasma să vin la serviciu în fiecare zi și să 
nu știu ce mă așteaptă. Mă menținea activ, cu toate că, între noi fie 
vorba, nu simțeam deloc nevoia să scot legume din orificiile oamenilor. 

— Odihnește-te! mi-a spus Clara, în vreme ce tocmai ieșeam 
dintr-o altă tură de noapte epuizantă. Arăţi ca un zombi. 

— Nu-i adevărat, Arăt perfect mereu. Nu-i aşa, Luce? 

l-am făcut cu ochiul lui Lucy, o altă asistentă. 
Lucy a chicotit, în chip de aprobare, iar Clara și-a dat ochii peste cap. 
— Ne vedem mâine, le-am zis. Încercaţi să nu-mi simțiți lipsa 
f prea mult! 
În drum spre ieșire, am bătut cu degetele în blatul biroului. 
— N-o så ne lipseşti, mi-a răspuns Clara. 
Imediat, Lucy a completat cu glas vesel: 

— O să ne străduim să nu ne fie dor de tine! 

Un hohot de râs și-a făcut simțită prezența în gâtlejul meu, însă, 
când am ieșit din clădire, cheful meu de râs a fost sugrumat de o obo- 
seală strivitoare. Și totuși, în loc să mă îndrept spre casă și să mă culc, 
am luat-o spre partea de nord a campusului spitalului, acolo unde era 
sediul Clinicii Legal Health Alliance. 

Cumva, reuşisem să-mi rătăcesc încărcătorul de mobil înainte de 
începutul turei, iar bateria telefonului meu mai avea doar 8% energie. 
Prin urmare, singura șansă de a-mi împiedica preţiosul telefon să se 
descarce era să fac rost de încărcătorul de rezervă, pe care îl țineam la 
clinică. 

Când am ajuns la clinică, în minuscula parcare era doar mașina lui 
Barbs. Majoritatea angajaţilor soseau la muncă abia pe la opt şi jumă- 
cate dimineața. Barbs era cea care descuia și încuia clinica zilnic, deci 
ajungea prima la faţa locului. 

— Bună, frumoaso! am strigat când am pășit în zona recepției. 

— Bună, arătosule! mi-a răspuns Barbs, făcându-mi cu ochiul. 

Pe vremea când făcusem voluntariat la LHAC, ca student la 
Medicină, Barbs îmi oferise prăjituri făcute în casă și sfaturi înțelepte, 
cum ar fi: Când viața îți dă lămâi, fă limonadă din ele şi stai prin 
preajma cuiva căruia viața i-a dat vodcă. Datorită ei continuasem să 
lucrez ca voluntar, în ciuda programului infernal de rezidenţiat. De-a 
lungul anilor, angajații clinicii îmi deveniseră ca o a doua familie. Deși 
în ultimul timp reușeam să ajung pe aici doar o dată sau de două ori 
pe săptămână, între ture, ei mă ajutau să rămân cu picioarele pe 
pământ. 

— Nu mă aşteptam să te văd azi, a comentat Barbs, strecurându-și 
pixul după ureche. O păsărică mi-a şoptit că tocmai ai ieșit din tura de 
noapte. 

Nu aveam nevoie s-o întreb cum de ştia asta. Barbs era cea mai 
informată persoană din Spitalul Thayer. Afla chestii despre oameni 
Chiar înainte ca e; înșiși să le afle. 

I-am răspuns: 

— Crede-mă, foarte curând o să mă duc acasă şi-o să mă culc. 

Mi-am frecat faţa, cu un gest apăsat. Mă străduiam să-mi çin ochii 


deschiși. 

— Am venit doar ca să-mi iau încărcătorul, 

Făcusem atât de mult timp voluntariat pentru LHAC, încât aveam 
propriul birou acolo. În mare, munca mea la această clinică gratuită 
consta în a oferi consultații pentru pacienţii fără asigurare medicală. 
Pe lângă asta, ofeream consultanţă în diverse cazuri legale care aveau 
nevoie de o opinie de specialitate. 

Barbs a gesticulat cu bărbia în direcția bucătăriei, în josul holului. 

— Înainte să pleci, ar trebuie să o saluți pe noua noastră research 
associate. O să-ţi placă. E focoasă. 

Am ridicat din sprâncene. 

— Un nou associate? Deja? 

Recent, clinica fusese copleșită de cazuri noi. Lisa, directoarea 
Departamentului Legal, pomenise că vrea să angajeze, pe termen scurt, 
un nou research associate care să o ajute până când se termina iureşul, 
dar nu mă aşteptam să angajeze pe cineva atât de repede. 

Ochii lui Barbs au scăpărat într-un fel care mi-a dat de bănuit. 

— Da. E în anul trei, la Facultatea de Drept de la Thayer. O fară 
isteață. Și frumoasă. Doar că un pic prea conștiincioasă. A început 
munca lunea asta. Când am ajuns la clinică, era deja aici, venise cu un 
sfert de oră înainte de ora deschiderii. 

— Felicitări! Tocmai ai descris jumătate dintre fetele de la Thayer. 

Majoritatea studenţilor Universităţii Thayer aveau o personalitate 
de tip A' ca la carte. 

— Nici să nu-ți treacă prin cap! am prevenit-o, văzând că Barbs se 
pregătea să adauge ceva. Nu-mi plac idilele la serviciu. 

Deși mi se dusese vestea că sunt fustangiu, niciodată nu m-aș fi 
cuplat cu o persoană alături de care lucrez; nici măcar în locul în care 
făceam voluntariat. 

Barbs s-a strâmbat, dezamăgită. Se considera peţitoarea spitalului 
și de ani întregi se străduia să-mi găsească o iubită. 

— În plus, dacă ar fi să-mi găsesc o iubită aici, la clinică, tu ai fi 
aia, am tachinat-o. 


! Tip de personalitate caracterizată prin succese academice și profesionale, atitudine 
competitivă şi nerăbdare. De asemenea, acestor persoane le place să deţină controlul 
in toate aspectele propriei vieţi. 

Încruntarea ei a durat cam trei secunde, apoi s-a topit într-un zâmbet. 

— Nu ştii deloc să minți. 

Cu un gest teatral, am dus o mână la piept. 

— Eu să mint? Niciodată. 

Barbs a clătinar din cap. 

— Hai, cară-te! Du-ţi farmecul în altă parte. Eşti prea tânăr pen- 
tru mine. Să te întorci aici după ce te-ai dus la ea! mi-a strigat Barbs. 

I-am aruncat o privire exasperată peste umăr, iar ea a izbucnit în râs. 

Mi-am scos încărcătorul din sertarul biroului și l-am pus în buzu- 
nar. Am descoperit că, involuntar, chiar eram curios referitor la noua 
angajată. Aşadar m-am dus în bucătărie, să fac cunoștință cu ea. Dacă 
tot eram aici, hai să văd de ce făcea Barbs atâta tam-tam. 

Am împins ușa bucătăriei, afişând un zâmbet de bun-venit, când... 
Ce. Mama. Dracului. 

Zâmbetul meu a dispărut mai iure decât dispar dulciurile la ziua 
de naștere a unui puști. 

În mijlocul încăperii, bând cafea din cana mea preferată şi anali- 
zând un teanc de documente, era nimeni alta decât Jules Ambrose. 

Tensiunea mea arterială a urcat la cote primejdios de mari. 

Nu. Al dracu’ să fie, nu! Poate că adormisem după tura mea și 
acum eram într-un coșmar. Nu se poate ca Jules să fie noua angajată. 
La urma urmei, universul nu e chiar atât de crud. 

Jules a auzit zgomotul ușii și a ridicat ochii. Dacă n-aş fi fost ca 
trăsnit, m-aș fi delectat cu paloarea care i-a cuprins chipul. 

— Ce naiba cauţi aici? am rostit amândoi într-un glas. 

Vocile noastre s-au împletit, alcătuind o melodie discordantă — 
cuvintele ei, rostite cu un glas piţigăiat din cauza șocului, iar ale mele, 
accentuate de oroare. 

Am simţit un muşchi zvâcnind pe maxilarul meu. 

— Aici lucrez, i-am răspuns, apoi mi-am încrucișat brațele la 
piept. Care-i scuza ta? 

Jules şi-a arcuit o sprânceană. 

— Eu lucrez aici. Tu lucrezi la Urgenţe. Văd că deja începi să devii 
senil. Asta se întâmplă când creierul tău își folosește toate resursele 
limitate ca să țină pasul cu funcţiile elementare. 

Fir-ar să fie! Nu aveam timp pentru așa ceva. Venisem aici pentru 
a-mi lua încărcătorul, iar acum mă contraziceam cu o diavoliță, când 
nu-mi doream nimic mai mult decât să dorm. 

Dar era prea târziu. Dacă băteam în retragere, avea să se laude la 
nesfârșit că a avut ultimul cuvânt. 

— Nu-ţi mai proiecta nesiguranțele asupra mea! i-am trântit-o. 
Doar fiindcă tu ai o capacitate mintală limitată, asta nu înseamnă că 
toată lumea e la fel ca tine. 

Când am văzut că-i zvâcneşte o pleoapă, buzele mi s-au lăţit într-un 
zâmbet ironic. 

— Cât despre clinica asta, fac voluntariat aici încă din studenţie. 

În traducere liberă: ăsta era spaţiul meu. Eu îl revendicasem primul. 

Era o perspectivă imatură? Poate că da. Însă rămăseseră foarte 
puține locuri în care mă simțeam cu adevărat acasă. Clinica se număra 
printre ele, iar apariţia lui Jules avea să-mi distrugă iremediabil liniştea 
sufletească. 

Am adăugat: 

— Încă nu-i prea târziu să-ți dai demisia. 

M-am sprijinit de perete, provocând-o din privire. 

— Te-ai distra mai mult în altă parte. Sunt convins că pe undeva 
există un biet fraier dispus să umple pauzele din programul tău, dacă 
te plictiseşti. 

— Aş putea spune același lucru despre tine, domnule Prejudecată 
McJosh. 

Jules a sorbit iar din cana mea afurisit, 

— Ori poate că nu mai sunt femei care se lasă păcălite de prostiile 
tale? Dacă te foloseşti de pretextul cu clinica fiindcă vrei să agăți, să ştii 
că-i o chestie jalnică. 

Din trei pași, am ajuns la masă și am izbit-o cu palmele atât de 
tare, încât markerele de pe masă s-au mișcat. M-am aplecat spre ea 
până când feţele noastre au ajuns la câţiva centimetri distanţă, iar 
respiraţiile ni s-au amestecat într-un abur de ostilitate. 

— Dă-ţi demisia! 

Ultimul cuvânt a vibrat în aer, între noi, plin de încordare și de furie, 

În ochii lui Jules scăpăra sfidarea. 


— Nu. 

Felul în care a pronunţat refuzul — lent, apăsat — mi-a făcut ten- 
siunea să crească și mai mult. 

Pumnii mei apăsau lemnul tare al mesei. Inima îmi bătea atât de 
iute, încât zgomotul îmi răsuna în timpane, zgândărindu-mă. 

Habar n-aveam de ce mă deranja atât de tare. Jules era noul research 
associate al clinicii. Şi ce dacă? Nu treceam des pe aici, plus că nu eram 
obligat să-i vorbesc, dacă nu doream. Ca să nu mai zic că postul ei era 
unul temporar. Peste câteva luni, nu avea să mai lucreze aici. 

Şi totuși simplul gând că era aici, în locul meu sigur, bând din cana 
mea și glumind cu prietenii mei, umplând fiecare moleculă de aer cu 
prezența ei îmi îngreuna respiraţia. 

Unu. Doi. Trei. Cu fiecare cifră rostită în gând, mă sileam să trag 
aer în piept. 

Câţiva metri mai încolo, frigiderul zumzăia, indiferent la bătălia 
care se purta în bucătărie. Între timp, minutarul ceasului anunța că 
sosisem în clinică acum jumătate de oră şi îmi reamintea că ar fi tre- 
buit să plec demult. 

Un duș. Patul meu. Somnul binefăcător. 

Toate mă strigau pe nume, și totuși iată-mă aici, faţă în față cu 
Jules. Nu eram dispus să fiu cel care cedează în războiul nostru tăcut, 

Chiar și stând atât de aproape de ea, nu puteam găsi niciun defect 
pe pielea ei albă, fină. În schimb, puteam număra fiecare geană care îi 
umbrea ochii căprui și am zărit alunița minusculă aflată deasupra 
buzei de sus. 

— Credeam că te interesează numai firmele mari de avocatură. 
Banii. Prestigiul. 

Fiecare silabă țâșnea de pe buzele mele plină de răceală și ustură- 
toare. 

— Clinica asta nu e la fel de simandicoasă ca Silver & Klein, dar 
munca noastră de aici e importantă, am adăugat. Nu-i un simplu 
teren de joacă unde să-ţi pierzi timpul, până eşti acceptată în Liga 
Barosanilor. 

Era o lovitură josnică. Am ştiut-o chiar în clipa când am rostit 
cuvintele. 

Probabil că Jules avea nevoie de o slujbă ca s-o scoată la capăt cu 
banii până lua examenul de barou. Nu era nimic în neregulă cu ches- 
tia asta. 

Însă frustrarea mea — stârnită din cauza tatei, a lui Alex, a senzaţiei 
pustii care mă bântuia de mult prea multe nopți — mă transforma 
într-o persoană pe care nu o recunoşteam și care nu-mi plăcea. În 
mod normal, m-aş fi putut preface că sunt același tip relaxat și fără 
griji ca în facultate, dar, din cine ştie ce motiv, masca mea ceda repede 
ori de câte ori aveam de-a face cu Jules. 

Asta se putea explica prin faptul că nu-mi păsa dacă vedea cea mai 
urâtă latură a mea. Cu siguranţă, să nu dai o ceapă degerată pe ce cred 
alții despre tine îţi dă o senzație de libertate. 

— Cât de mult îţi place să crezi tot ce-i mai rău despre mine! 

Dacă tonul meu era glacial, al lui Jules era un infern și a ars muchi- 
ile ascuțite ale iritării mele, lăsând în urmă doar cenușa rușinii. 

— Doar fiindcă sunt un angajat temporar, ai impresia că o să vin 
aici, o să imping niște hârtii de colo-colo și o să mă prefac că muncesc? 

Hai să-ți dau o veste, idiotule: când mă angajez să fac un lucru, îl fac 
bine. Nu-mi pasă dacă-l fac pentru o mare firmă de avocatură, pentru 
o organizaţie non-profit sau pentru un nenorocit de stand cu limo- 
nadă dintr-o fundătură. Faptul că eşti medic nu te face să fii mai bun 
decât mine, iar eu nu sunt diavolul în carne și oase fiindcă îmi doresc 
o carieră bănoasă. Așa că n-ai decât să-ţi îndeși aroganţa în fund, Josh 
Chen, fiindcă m-am săturat de ea! 

În cameră s-a așternut tăcerea. Se auzea doar respirația îngreunată 
a lui Jules. Indiferența ei de adineauri se evaporase. Acum era roșie la 
faţă și ochii ei aruncau flăcări. Pentru prima dată, nu-mi făcea plăcere 
că o scosesem din sărite. 

Am deschis gura, cu gândul de a spune ceva — orice—, dar eram 
prea uluit ca să găsesc o replică. 

De-a lungul anilor, eu și Jules ne înțepaserăm reciproc de nenumă- 
rate ori. Nu se lăsa niciodată mai prejos decât mine, dar, judecând 
după ce se petrecuse adineauri... eram tentat să cred că o rănisem cu 


adevărat. 
Vinovăţia mi s-a împlântat în inimă ca un vătrai încins. 

Mi-am îndreptat spatele și mi-am trecut o mână peste față, între- 
bându-mă când naiba mi se complicase viaţa atât de mult. Îmi lipsea 
vremea în care eu și Jules ne jigneam reciproc fără pic de vinovăţie sau 
de remușcare, când sora mea încă nu se îndrăgostise de fostul meu cel 
mai bun prieten și când prietenul meu cel mai apropiat încă îmi era 
prieten. 

Îmi era dor de vremurile când eram cu adevărat eu însumi. 

Şi acum eram gata să fac un lucru pe care vechiul Josh mai degrabă 
şi-ar fi tăiat un braţ decât să-l facă. 

În cele din urmă, am bătut în retragere: 

— N-ar fi trebuit să zic asta. A fost josnic din partea mea și... 

Din nou, un mușchi mi-a zvâcnit pe maxilar. La naiba! 

— «+. Îmi Cer scuze. 

Am rostit vorbele de parcă mi le-ar fi smuls cineva cu cleşrele. 
Pentru prima dată în viaţa mea, îi ceream scuze lui Jules. Voiam să 
termin cât mai repede cu tărăşenia asta. 

Da, făceam ceea ce trebuia să fac, dar asta nu înseamnă că trebuia 
să-mi şi placă. 

M-am pregătit sufletește s-o aud pe Jules jubilând, însă nu a spus 
nimic. Se holba la mine de parcă n-aş fi rostit niciun cuvânt. 

Am început să turui: 

— Chiar și-așa, clinica este într-adevăr importantă pentru mine și 
nu vreau ca... neînțelegerile noastre să ne împiedice să lucrăm împre- 
ună. Prin urmare, îţi propun să încheiem un armistițiu. 

Chiar dacă un armistițiu suna ca și cum aș fi depus armele, refu- 
zam să permit ostilităţii dintre noi să otrăvească timpul pe care îl 
petreceam la clinică. În orice altă parte, fie! Aveam să ne războim. Dar 
nu şi aici. 

Fruntea lui Jules s-a încrețit. 

— Un armistițiu, a repetat ea, 

— Da. Numai arunci când o să fim la clinică. 

Nu eram atât de naiv încât să cred că în orice alt cadru în afara 
celui profesional puteam să ne prefacem că ne inţelegeam. 

Am precizat: | 

— Fără insulte, fără comentarii obraznice. O să ne purtăm ca 
nişte profesioniști. Batem palma? 

l-am întins o mână. 

Jules se uita la ea de parcă ar fi fost o cobră gata să atace. 

— Sau nu crezi că poți s-o faci? am provocat-o. 

Când a strâns din buze, m-a străbătut un fior de satisfacție. Așa 
cum mă așteptam, îi zgândărisem latura competitivă. 

Fără să-și desprindă ochii dintr-ai mei, Jules mi-a luat mâna și a 
strâns-o cu putere. 

Isuse! Pentru o persoană așa de micuță, avea al naibii de multă forţă. 

— Batem palma, mi-a răspuns, zâmbind. 

l-am surâs mai degrabă în silă și i-am strâns degetele mai mult, 
delectându-mă să văd că nările ei fremătau. 

— Excelent! 

Mai ştiţi când am zis că mă plictiseam? M-am răzgândit. 

Mă așteptau câteva luni foarte interesante. 

DACĂ CINEVA MI-AR FI ZIS, CU O LUNĂ ÎN URMĂ, CĂ VOI ÎNCHEIA DE 
bunăvoie un armistițiu cu Josh Chen, i-aș fi râs în faţă și l-aș fi întrebat 
ce droguri a consumat. Eu şi Josh eram tot atât de capabili să ne pur- 
tăm civilizat unul cu celălalt pe cât de capabil e un tigru să-și schimbe 
dungile. 

Cu toare acestea, chiar dacă nu-mi convenea deloc să recunosc, 
raționamentul lui avea sens. Mă mândream cu munca mea și ultimul 
lucru pe care îl doream era ca sentimentele mele să interfereze cu ser- 
viciul meu și să-mi afecteze mediul profesional. Faptul că-și ceruse 
scuze mă luase complet pe nepregătite. Pe moment, nu fusesem capa- 
bilă nici măcar să gândesc ca lumea, darămite să analizez care ar fi 
consecințele încheierii unui armistițiu cu Josh Chen. 

În mod surprinzător, consecințele nu au fost oribile... dar poate că 
se explică prin faptul că, de când încheiaserăm respectivul armistițiu, 
nu îl mai văzusem pe Josh. După cum mi-a spus Barbs, Josh trecea pe 
la clinică doar în zilele lui libere sau când nu era prea epuizat după o 
tură la spital. 

Pe mine nu mă deranja. Cu cât trebuia să-l văd mai rar, cu atât mai 
bine. Într-un fel, încă mă simțeam jenată pentru cum mă dezlănţuisem 
atunci când el mă acuzase că nu-mi iau jobul în serios. De-a lungul 
anilor ne adresaserăm insulte mult mai urâte, și totuși replica aceea mă 
scosese din sărite. 

Nu era prima oară când cineva mă judeca din cauza felului în care 
arăt, din cauza familiei mele, a carierei pe care am ales-o și a hainelor 

pe care le port, din cauză că râd prea tare, deși se presupunea că ar fi 
trebuit să fiu rezervată, din cauză că eram prea înfiptă şi asertivă, când 
lumea era de părere că ar trebui să fiu invizibilă. Mă obişnuisem să nu 
mă las afectată de critici, dar replicile batjocoritoare și privirile piezişe 
se acumulaseră în timp, iar eu pur și simplu mă săturasem. 

Mă săturasem să muncesc de două ori mai mult decât alţii ca să fiu 
luată în serios și să lupt din răsputeri ca să-mi dovedesc valoarea. 

Am scuturat din cap și am încercat să mă concentrez din nou asu- 
pra documentelor din fața mea. Nu aveam timp să-mi plâng de milă. 
Azi trebuia să termin de verificat un caz, iar clinica urma să se închidă 
peste trei ore. 

Parcursesem jumătate dintre hârtii, când ușa s-a deschis și Josh a 
intrat, ducând în mână o cutie mică, de carton, de la Crumble & 
Bake. 

— Ia te uită! A sosit chiar... 

Odrasla lui Scaraoțchi. Dar când Josh și-a arcuit o sprânceană, între- 
bător, am spus cu totul altceva decât ceea ce gândeam: 

— ... fratele prietenei mele celei mai bune. 

Avea să dureze să-mi domolesc pornirea imediată de a-l insulta 
încă din prima secundă când îl vedeam. 

— Ce observaţie perspicace! m-a luat Josh peste picior. 

A pus cutia pe masă și s-a așezat lângă mine. O adiere de apă de 
toaletă a ajuns la nările mele, amestecată cu aroma dulce care emana 
dinspre cutie. 

— Ia să ghicesc! a adăugat. I-ai enervat așa de rău pe ceilalți an- 
gajaţi, că te-au exilat la bucătărie. 

— Dacă ai avea măcar un pic de simţ al observaţiei, ţi-ai da seama 
că încă nu am un birou. 

M-am forțat să nu mă uit la cutia cu prăjituri. Nu ceda tentaţiei 
dulciurilor! 

— O să lucrez în bucătărie până când o să fie livrat biroul. Șisi;... — 
l-am țintuit triumfător cu capătul pixului — ai încălcat armistițiul. 

— Banu. 

Josh și-a suflecat mânecile, dând la iveală antebraţe bronzate, stră- 
bătute de câteva vene proeminente. La încheietura lui stângă sclipea 

un ceas masiv. Îmi plac bărbaţii care poartă ceas de mână, așa că, dacă 
n-ar fi fost vorba despre el, imaginea asta mi s-ar fi părut sexy. 

Josh a ţinut să precizeze: 

— Sarcasmul nu-i totuna cu o insultă. Tot timpul sunt sarcastic 
cu prietenii mei. Asta-i modul meu de a-mi exprima dragostea. 

Mi-am dat ochii peste cap așa de tare, încât mă mir că nu m-am 
autoproiectat în altă dimensiune, apoi am comentat: 

— Da, e clar că prin afirmaţia aia ai vrut să-ţi arăţi dragostea față 
de mine. . 

— Nu. De fapt, cu asta am vrut să-mi arăt dragostea faţă de tine. 

Josh a pronunțat cuvântul dragoste exagerat de lent și tărăgănat, de 
parcă i-ar fi vorbit unui copil. A ridicat capacul cutiei, iar ochii mei 
s-au ațintit imediat asupra brioșei de dinăuntru. 

O brioșă cu caramel sărat. Preferata mea! 

Stomacul meu a ghiorăit în semn de aprobare. Mă lăsasem absor- 
biră de muncă și mâncasem cu câteva ore în urmă. Masa mea sărăcă- 
cioasă constase dintr-o salată și un smoothie. 

Buzele lui s-au arcuit într-un zâmbet. Îmi aranjam cu zgomot hâr- 
tiile, ca să maschez ghiorăitul. Refuzam să-i ofer satisfacția de a mă 
vedea salivând din cauza unei prăjituri pe care mi-o cumpărase el. 

A împins cutia spre mine. 

— Poţi s-o consideri o ofertă de pace. Pe deasupra, n-o să-i scot 
ochii cu faptul că zu ai încălcat armistițiul atunci când mi-ai insultat 
simţul observaţiei — care, apropo, este excelent. 

Numai Josh era capabil să se laude că nu a făcut o chestie pe care 
tocmai a făcut-o. 

În loc să-l contrazic, am împuns, bănuitoare, brioșa cu vârful unui 
deget. 

— Ai otrăvit-o? 

E o diferență mare între a te purta civilizat și a-i cumpăra unei 
persoane brioşa ei preferată, fără niciun motiv. 

— Nu. Eram grăbit. N-am apucat s-o otrăvesc. Poate data viitoare. 

— Ce comic ești! Cei de la Netflix ar trebui să-ți propună să faci 
stand-up comedy pentru ei. 

Am scos brioșa din cutie şi am analizar-o cu atenţie, căutând semne 
că vreo substanță dubioasă fusese introdusă în prăjitură. 

— Ştiu, a zis Josh, foarte mulțumit de sine. Simțul umorului se 
numără printre numeroasele mele calități. 

Aş fi vrut să-mi dau iar ochii peste cap, dar m-am abținut. Probabil 
că o sută de bieţi oameni umblau prin lume lipsiţi de stimă de sine, 
doar ca Josh Chen să aibă un orgoliu de dimensiunea lui Jupiter. 
Satana fusese un pic distrat în ziua când crease Odrasla ladului și îl 
făcuse prea insuportabil. 

— De unde ştii că îmi place cel mai mult caramelul sărat? am 
cerut să aflu, în timp ce studiam un punct negru de pe învelitoarea 
prăjiturii. 

Oare punctul ăsta fusese lăsat de un marker, din greșeală, ori era o 
dovadă că-mi otrăvise prăjitura? Hm... 

Josh a făcut un semn spre paharul meu cu cafea și a explicat: 

— Nu-i nevoie să fii geniu ca să-ți dai seama. Ori de câte ori te 
văd, bei o mocha cu caramel, dintr-un pahar cât capul tău de mare. 

OK, avea dreptate. Nu era un secret că adoram orice avea aromă 
de caramel. 

A adăugat: 

— Dac-o ţii tot așa, o să te îmbolnăvești de diabet. Nu-ţi face 
bine să consumi atâta zahăr. 

— Deci îmi aduci dulciuri fiindcă speri c-o să fac diabet. Stiam eu 
că ai intenții necurate. 

Josh a oftat și și-a frecat fruntea. 

— Jules, mănâncă naibii brioșa aia! 

Mi-am stăpânit zâmbetul. Nu vorbeam serios când îl acuzam că 
n-are intenţii bune. Adevărul era că muream de foame. Dacă tot îmi 
era scris să mor, măcar să mor mâncând ceva care-mi plăcea. 

Am îndepărtat învelitoarea și am luat o mică îmbucătură din 
brioșă. Bunătatea aia caldă, dulce și delicioasă mi-a explodat pe limbă. 
Nu m-am putut abţine; am gemut de plăcere. 

Nimic nu se compară cu a savura o brioșă cu caramel sărat, după 


í 

ore întregi de muncă. 

Josh mă privea cum mâncam. Expresia lui de exasperare s-a risipit, 
lăsând în locul ei una pe care nu o puteam desluși. 

Dintr-odată, mă simţeam stânjenită — ceva cu totul neobișnuit 


pentru mine. 


— E 

— Ce-i? l-am întrebat. 

A deschis gura, pe urmă a închis-o și s-a rezemat de spătarul scau- 
nului, cu degetele împreunate la ceafă. 

— Îmi placi mai mult când nu vorbeşti. Ar trebui să-ți aduc mån- 
care mai des. 

— Ce bine că mă doare-n cot dacă îţi place de mine sau nu! i-am 
zis cu glas mieros. Dar, dacă vrei să-mi cumperi mâncare, chiar te rog! 
Dar să știi că înainte s-o bag în gură o s-o verific cu lupa. 

Nici nu-mi zburase ultimul cuvânt din gură, că mi-am dat seama 
ce greşeală făcusem. 

Rabat! A sunat cam porcos. 

Pe chipul lui Josh s-a lăţit un rânjet diavolesc. 

Am ridicat o palmă în aer. Obrajii mi s-au înfierbântat. 

— Taci! Scuteşte-mă de gluma puerilă pe care te pregăteai s-o zici! 

Spre uimirea mea, Josh m-a ascultat. 

A bătut cu degetul în teancul meu de documente. 

— Să ştii că ai putea lucra și în altă parte decât în bucătărie. 

— Unde? În toaletă? 

Sediul clinicii era foarte mic, iar eu nu voiam să incomodez pe 
nimeni invadându-i spațiul de muncă. 

— Mi-e bine aici. E confortabil. 

Era confortabil dacă treceai cu vederea temperatura glacială, masa 
şubredă și scaunele tari, de lemn. Chiar și așa, tot era mai bine decât 
să lucrez așezată pe un vas de toaletă. 

— Da, mi-a dat el replica. E confortabil în comparaţie cu sălbăti- 
cia din Siberia. 

Am oftat de iritare. 

— Ai venit aici ca să muncești sau ca să stai pe capul meu? 

— Le pot face pe amândouă. Mă pricep de minune la multi- 
tasking, a glumit Josh, dar în clipa următoare privirea lui a devenit 
serioasă. Am auzit că azi am primit un caz nou. 

Am împins documentele în direcţia lui. Mintea mea era iar setată 
pe modul Muncă. 

— Da. Familia Bower. Mama — Laura Bower — a căzut pe scări 
şi în următoarele două luni nu va putea lucra. N-au asigurare de sănă- 
tate, deci au de plătit o mulțime de facturi pentru serviciile medicale, 

iar ea e singura din familie care are un venit. Terrence, soțul ei, a ieșit 
din închisoare acum câţiva ani, dar nu şi-a putut găsi de muncă din 
cauza cazierului. Au doi copii: Daisy, de șase ani, şi Tommy, de nouă 
ani. 

Josh s-a uitat rapid pe hârtii. 

— O să fie daţi afară din casă, pentru că nu pot plăti chiria. 

Am dat din cap, în semn de aprobare. 

— Laura are nevoie de un cămin sigur, unde să se poată recupera. 
Ca să nu mai pomenim despre problemele care vin la pachet atunci 
când ești fără domiciliu. 

Când am rostit cuvintele acestea, mintea mi-a fost asaltată de 
amintiri tulburi, nepoftite. 

Nopti petrecute în frig. Stomacul gol. Stresul neincetat. 

Situaţia mea fusese diferită de cea a familiei Bower, dar îmi amin- 
team foarte clar cum era să mă trezesc în fiecare dimineaţă și să mă 
întreb dacă aceea era ultima zi în care aveam un acoperiș deasupra 
capului și mâncare pe masă. 

Mama mea era chelneriță, și-și cheltuia salariul modest pe cumpă- 
rături, în loc să plătească facturile. Uneori se lua curentul în timp 
ce-mi făceam temele, pentru că maică-mea uitase să plătească factura 
de curent electric. În cele din urmă, când aveam zece ani, am învăţat 
cum să fur curent de la vecinul nostru. N-a fost cea mai corectă soluţie, 
dar am făcut ce trebuia să fac ca să mă descurc. 

M-a scuturat un fior. 

Nu-i nimic. Nu mai esti fetița aceea. 

Josh a bătut cu încheieturile degetelor în hârtia pe care fusese cap- 
sată poza Laurei, iar gestul lui m-a readus în prezent. 

— O cunosc. M-am ocupat de ea când a venit la clinică. Avea mai 
multe fracturi, o mulțime de vânătăi și o gleznă luxată. Chiar şi în 
starea asta, era bine-dispusă și făcea glume, ca să nu-i sperie pe copii. 

Trăsăturile lui Josh s-au îmblânzit. 

— Chiar dacă la Urgenţe e mereu iureș, îmi aduc aminte de ea. 

— Da, am spus încet. Pare o persoană foarte de treabă. 

Mi-am dres glasul. Voiam să scap de ghemul de emoții care mi se 
înțepenise în gât. 


l 


= Á 

— Din punct de vedere legal, soluția evidentă este să radiem cazi- 
erul lui Terrence, ca să-și poată găsi de lucru. 

Lisa, care era avocatul clinicii, trebuia să-și pună semnătura pe tot 
ce făceam. Şi ea fusese de acord că a-i radia cazierul era cea mai potri- 
vită cale. 

Am continuat: 

— A fost acuzat de posesie de marijuana. A avut doar câteva grame 
asupra lui, și totuși a stat un an în închisoare. 

La fel ca atunci când am aflat detaliile cazului, pielea gâtului a 
început să mi se înfierbânte. Puţine lucruri mă scoteau din sărite mai 
mult decât nedreptatea legislației noastre foarte stricte cu privire la 
droguri. 

— Nu ţi se pare o tâmpenie? l-am întrebat. Unii violatori primesc 
o condamnare de doar câteva luni, dar, dacă se-ntâmplă să ai puțină 
marijuana la tine, te alegi cu cazier pentru toată viaţa. E un mare 
rabat. Cultivatorii de iarbă din Colorado întorc banii cu lopata, de pe 
urma vânzării de marijuana, în timp ce oamenii precum Terrence sunt 
aruncaţi la închisoare. Zi și tu: unde-i dreptatea? 

Am tăcut brusc, văzând că Josh mă privea cu un zâmbet mic, 
aproape fascinat. 

Mi-a răspuns: 

— De regulă, numai eu reușesc să te scot din pepeni în halul ăsta. 
Nu te-am văzut niciodată aşa de pornită din cauza altcuiva. 

— Ai dovedit încă o dată că îngâmfarea ta nu cunoaște limite. 

Enervarea mea s-a mai potolit, însă nu și indignarea față de nedrep- 
tatea situaţiei. 


— Şi dacă zic asta, nu înseamnă că încalc armistițiul, am subli- 
niat. E purul adevăr. 

— Da, cum zici tu, a comentat Josh, pe un ton sec. Dar ai drep- 
tate. E nedrept ce i s-a întâmplat lui Terrence. 

Convinsă că n-am auzit bine, mi-am înclinat capul. 

am Mai zi o dată propoziția aia din mijloc! 
Pii intâi şi-a cerut scuze, pe urmă a recunoscut că am dreptate. 


re îl aveam i ă x =, 2 

asini m în faţă pe adevăratul Josh sau fusese răpit de extratereștri, 
inlocuiseră cu o versiune mai plăcută? 

ai Nu, a refuzat el. 

— Spune-o! 

- l-am înghiontit piciorul, iar Josh mi-a aruncat o căutătură urâtă. 

— Vreau să te aud spunând-o iar! 

— Uite, tocmai de-aia n-o să repet. 

M-am străduit să afişez o figură înduioșătoare, ca de căţel plouat. 

— Hai, te rog! E vineri. 

— Şi ce legătură are asta cu ce-am spus? 

Când mi-a văzut ochii rugători, Josh a oftat din rărunchi. 

— Am zis că ai dreptate. Dar numai în privinţa asta. Nu şi în altele. 

Am împăturit cu grijă învelitoarea brioșei și am pus-o deoparte, ca 
s-o arunc la gunoi ceva mai târziu. 

— Vezi că n-a fost greu? Când nu te porţi ca un măgar, ai un 
zâmbet drăguţ, am adăugat. 

Dacă tot ne purtam politicos unul cu celălalt, hai să fiu mărinimoasă! 

— Mersi. 

Am ales să ignor sarcasmul lui Josh și să mă ocup de cazul ăsta. 
Voiam să termin ce aveam de făcut înainte de a pleca, așa încât să 
nu-mi petrec weekendul făcându-mi griji. Mâine urma să plecăm în 
Vermont. Deși nu mă încânta deloc perspectiva de a petrece două zile 
cu Josh, într-o cabană, abia aşteptam primul meu concediu din anul 
ăsta. 

Nu puneam la socoteală călătoria mea în Eldorra, unde asistasem 
la încoronarea lui Bridget. Stătusem doar un weekend acolo şi fusese 
așa un iureș, încât abia dacă apucasem să dorm, darămite să mă plimb. 

Am lovit cu pixul în teancul de hârtii. 

— Hai să revenim la caz! Lisa a zis că putem oferi consultaţii 
medicale gratuite pentru Laura, pe perioada recuperării. 

— Corect. De obicei, îi punem să vină la clinica gratuită. 

Josh a fluturat o mână în direcția ieșirii. Abia acum mi-a trecut 
prin minte că, probabil, lucrase toată ziua la clinică. Un cort fusese 
instalat la intrarea în clinică, deci nu aveam cum să-l văd pe Josh când 
a venit, 

— Dar, dată fiind starea de sănătate a Laurei, putem oferi consul- 
taţii la domiciliu. Tot ce avem de făcut e să completăm niște documente. 

În următoarea oră, eu și Josh am lucrat împreună la cazul Bower. 
E] a creat un program de consultații și s-a ocupat de hârțogăraia 

medicală, iar eu am verificat detaliile şi am strâns informaţiile de care 
aveam nevoie pentru a radia cazierul lui Terence. 

I-am aruncat o privire. Josh scria ceva pe o coală albă. Își încrețise 
fruntea, de concentrare. Mi-am dat seama că era prima oară când îl 
vedeam lucrând. 

— Îţi place ce vezi? m-a întrebat, fără să ridice ochii. 

De jenă, gâtul a început să mi se înfierbânte iar. 

— Doar dacă dicționarele ar schimba definiţia verbului z plăcea 
cu definiţia unui sinonim pentru a detesta. 

Un colţ al gurii i s-a ridicat cu câţiva milimetri. 

— Ai grijă la armistițiu, ].R.! 

Nu îmi dădeam seama dacă acest mic reminder se voia a fi sarcastic, 
dar stomacul meu a făcut o tumbă. Poate că Josh chiar otrăvise brioșa aia. 

Am subliniat un paragraf cu mai multă forță decât ar fi fost nece- 
sar. În mod surprinzător, eu și Josh alcătuiam o echipă bună, însă 
nu-mi făceam iluzii cum că armistițiul nostru anunţa începutul unei 
prietenii. 

În viață, doar câteva lucruri sunt certe și inevitabile: moartea, 
taxele şi faptul că eu și Josh Chen nu aveam să fim prieteni niciodată. 

ÎN MAI PUȚIN DE DOUĂZECI ȘI PATRU DE ORE, SCURTA CAMARADERIE 
dintre mine și Jules s-a risipit. Când am ajuns în aeroport, la termina- 
lul pentru avioanele particulare, Jules era deja acolo, cât se poate de 
trează și de energică și foarte satisfăcută de faptul că sosise înaintea 
mea. 

— Ai întârziat. 

A sorbit din paharul ei cu cafea. Fără îndoială, își cumpărase o 
mocha cu caramel și cu lapte de ovăz. Jules avea intoleranță la lacroză 
și, pe deasupra, ura gustul laptelui de migdale. 

Cât de previzibilă e! 

l-am întors-o: 

— Încă nu ne-am îmbarcat, deci nu am întârziat. 

M-am așezat pe scaunul din fața ei. M-am încruntat când am 
observat cum se îmbrăcase. Colanţi de yoga și cizme, o haină pufoasă 
și purpurie, plus o pereche de ochelari de soare supradimensionaţi, 
proptiţi pe creştet. 

— De unde naiba ţi-ai cumpărat haina? Dintr-un magazin de 
jucării? 

— Nu mă aştept ca o persoană care vine la aeroport în pantaloni 
de trening să înţeleagă moda. 

Ochii ei s-au mutat asupra pantalonilor mei, iar iritarea mea s-a 
transformat în încântare când privirea ei a poposit câteva secunde în 
plus pe o anumită zonă. 

— Nu mai bine faci o poză? am tachinat-o. Așa, o să ai imaginea 
asta pentru totdeauna. 

Imediat, şi-a ridicat ochii spre fața mea. 

— Mersi de propunere, dar, de fapt, tocmai mă gândeam cât de 
ușor ar fi să-ți rerez podoabele. 

Jules a zâmbit. 

— Să ai vise ușoare în weekendul ăsta, Joshy! Nu poți ști niciodată 
cine dă târcoale prin întuneric. 

Nu m-am obosit să dau o replică la ameninţarea ei ridicolă. Sprân- 
cenele mele au ţâșnit în sus când Jules a luat mica sacoșă de hârtie de 
lângă ea și a aruncat-o spre mine, din senin. 

Nu mi-a fost greu s-o prind. Reflexele mele erau bine puse la 


punct, după ani de practicat diverse sporturi. 
Am deschis sacoșa. Sprâncenele mele au urcat mai mult când am 


văzut conţinutul: o brioșă cu afine. 
— E în schimbul brioșei pe care mi-ai adus-o. Nu-mi place să 


rămân datoare. 
Oare vedeam bine? Mi se părea că obrajii lui Jules s-au colorat în 


roz. 

— A fost doar o brioșă. J.R., nu un împrumut bancar. 

Scuturând ușor sacoșa, am pus o întrebare care amintea de ce-mi 
spusese ea ieri: 

— Ai otrăvit-o? Ava o să se supere dacă mult-iubitul ei frate moare 
în timpul călătoriei de ziua ei; vasăzică Alex se va supăra, deci înseamnă 
că o să mori și tu. 

Oftatul care i-a scăpat de buze exprima o agasare infinită. 

— Josh, mănâncă naibii brioșa! 

Am stat pe gânduri vreo două secunde, apoi am dat din umeri. 

De ce să n-o mănânc? Poţi muri în moduri mai urâte decât mân- 
când o brioșă. 

— Mulţumesc, i-am spus cu jumătate de gură. 

_ Am rupt o bucată de prăjitură şi am mușcat din ea. Am cercetat 
din ochi terminalul. 

— Unde-i fericitul cuplu? 
dai că acum mănâncă micul-dejun și-și spun dulcegării, a 

ules. 

A gesticulat către restaurantul din terminal. Părea să fie scump și 
de fiţe. 

La gândul că Alex ar fi rostit dulcegării cuiva, chiar și soră-mii, am 
pufnit. 

— Nu te-ai dus să mănânci cu ei? am întrebat-o. 

— N-am chef să fiu a cincea roată la căruţă. 

— Alrădată nu aveai nicio problemă cu asta. 

În loc să-mi dea o replică bățoasă, Jules m-a privit pe deasupra 
buzei paharului. O cută s-a ivit între sprâncenele ei. 

— Te simți aiurea fiindcă mergi într-o excursie cu Alex? 

Pentru o clipă, m-am oprit din mestecat. Pe urmă am terminat de 
mâncat și i-am răspuns: 

— Asta-i situaţia. Ava m-a rugat să vin, așa că iată-mă! Și cu asta, 
basta. 

Între noi s-a lăsat o tăcere plină de încordare și de cuvinte nerostite. 

Jules a ridicat la gură paharul cu cafea, de parcă voia să se apere de 
ceea ce se pregătea să spună. 

— Eşti un frate bun. 

Nici urmă de batjocură. Doar sinceritate. Și totuși replica ei m-a 


lovit drept în inimă. 


— Sora ta e în spital. 

— Aproape că s-a înecat. 

— Îmi pare rău, fiule. Mama ta... a luat o supradoză... 

Lacrimile șiroiau pe obrajii lui Ava. 

— Ne-a minţit. Ne-a minţit pe amândoi. 

Mi-am pus palma pe umărul lui Alex. 

— Hai la noi de sărbători! E aiurea să stai singur de Crăciun. 

— Da, dar m-aş simţi mai împăcat dacă cineva de încredere ar avea 
grijă de ea, ştii? 

În afară de familia mea, ești singura persoană în care am încredere. Și 
ştii cât de îngrijorat sunt pentru Ava... 


Amintiri disparate și haotice se înghesuiau în mintea mea. 
Chiar eram un frate bun? 

De două ori nu fusesem prezent atunci când Ava aproape murise. 
Atâţia ani, fusesem prea orb și nu înțelesesem adevărul despre tatăl 
nostru. Îl admirasem, făcusem tot ce-mi stătuse în putință ca să fie 
mândru de mine. Și practic o împinsesem pe Ava în braţele lui Alex 
pentru că, din nou, avusesem încredere în cineva care sfârșise prin a 
mă trăda. 

Până la urmă, Alex și Ava se împăcaseră, dar n-aveam să uit nici- 
odată că, luni la rând, din sora mea rămăsese doar o umbră. Fusese 
tăcută, retrasă și își pierduse scânteia care alcătuia o parte atât de 
importantă din personalitatea ei. În acea perioadă mă trezeam zilnic 
cu teama că o voi găsi la fel cum o găsisem pe mama: cu mult prea 
mule pastile în stomac și lipsiră de dorința de a trăi. 

Şi toate astea se petrecuseră deoarece fusesem idiot și avusesem 
încredere în cine nu trebuie. 

Ştiam că, în realitate, nu era vina mea nici că Michael încercase s-o 
ucidă pe Ava, nici că mama se sinucisese, nici că Ava se îndrăgostise de 
Alex. Dar sentimentul de vinovăţie nu dă doi bani pe fapte sau pe 
logică. Vinovăţia crește din cele mai mici semințe de îndoială, se stre- 
coară printre fisurile din psihicul tău și, când îţi dai seama ce este 
încunecimea asta oribilă care îţi aleargă prin vene, vinovăția deja și-a 
înfipt ghearele în tine atât de adânc, că n-o poţi smulge fără să pierzi 
o parte din tine. 

— Josh. 

Vocea lui Jules răsuna înfundat, îndepărtat. 

— Josh! 

De data asta, am auzit-o — clară şi puternică. A fost de-ajuns ca să 
mă smulgă din gândurile mele și să mă readucă în prezent, în termi- 
nalul însorit. 

Am clipit. Inima mi se lovea de coaste, bărând așa nebunește, încât 
îmi zguduia oasele. 

— Mda? 

Cuta dintre sprâncenele ei s-a adâncit. În ochii ei se citea îngrijorarea. 

— De cinci minute te tot strig. Te simți... bine? 

Mi-am răsfirat degetele prin păr și m-am forțat să respir adânc, 
până când pulsul mi-a încetinit. 

— Mda, am repetat. Pur și simplu mă gândeam la ceva. 

Deși era o replică jalnică, Jules nu m-a luat peste picior. S-a holbat 
la mine secunde în șir, după care s-a uitat peste umărul meu și a zis: 

— Au venit Alex şi Ava. 

M-am răsucit în scaun. 

Ava s-a desprins de lângă Alex și a alergat la mine ca să mă 
îmbrăţișeze. 

— Hei! Ai ajuns la timp. 

— De ce naiba crede toată lumea că nu sunt punctual? Sunt 
punctual, am mormăit eu, 

Ce naiba?! Am întârziat la o singură petrecere și dintr-odată toți 
cred că mi-am făcut un obicei din a întârzia. 

Soră-mea m-a bătut ușurel pe braţ. 

— Sigur că da! Sunteţi gata de îmbarcare? 

Jules s-a ridicat și şi-a aruncat paharul gol într-un coș de gunoi. 

— Da. Hai să mergem! 

Ea şi Ava au luat-o înainte, sporovăind. Eu am rămas cu Alex. 
L-am salutat cu un gest rigid. 

— Alex... 

— Josh... 

Ca de obicei, chipul lui era inexpresiv, însă încordarea din umerii 
lui dădea de înțeles că nu eram singurul care își făcea griji pentru 
weekendul ăsta. 

Nu puteam să fac altceva decât să sper că aveam să scăpăm teferi cu 
toții. 


Peste două ore și jumătate am aterizat în Vermont. Îmi înecasem 
neliniştile cu privire la weekend în două cocktailuri Mimosa (fără suc 
de portocale), oferite de compania de zboruri private. 

La ieșirea din aeroport ne aștepta un Range Rover negru. Drumul 
până la stațiune a durat jumătate de oră. În tot acest timp, Ava ne-a 
impuiat urechile cu facilităţile luxoase care ne aşteptau acolo: un spa, 
două restaurante gourmet, faimoasa pârtie de schi triplu diamant 
negru, plus multe alte chestii la care n-am mai fost atent. 

Pe mine mă interesa doar pârtia. Prima mea pârtie triplu diamant 
negru. Avea să fie grozav. 

Muream de nerăbdare să-mi las bagajul în cameră și să dau fuga pe 
pârtie. Dar, din păcate, ne-am lovit de primul hop încă dinainte să ne 
cazăm. 

— Cum adică? Deci cabana e ocupată complet? 

Alex a rostit fiecare cuvânt pe un ton glacial, ţintuindu-l din ochi 
pe bietul recepționer. Conform ecusonului său, îl chema Henry. 

— Îmi pare nespus de rău, domnule Volkov, dar se pare că a fost 
o eroare tehnică în sistemul nostru. În weekendul ăsta, s-au suprapus 
două rezervări. 

Henry a înghiţit în sec. 

— Ceilalți oaspeți au sosit aici seara trecută și deja au făcut check-in. 

Temperatura din glasul lui Alex a mai scăzut cu zece grade: 

— Înţeleg. Şi atunci, unde ar trebui să ne cazăm, mai ales ținând 
cont că am cheltuit o sumă considerabilă ca să închiriez cabana cea mai 
scumpă? | 

Henry a înghițit în sec din nou și a început să tasteze înverșunat la 
computer, | 

Ava l-a tras pe Alex de mână și i-a șoptit ceva la ureche. Umerii lui 
s-au relaxat, însă privirea lui ucigașă nu l-a slăbit pe bietul Henry. 

M-am sprijinit de tejgheaua recepției. Nu eram atât de prost încât 
să deschid gura când Alex era cu capsa pusă. Până și Jules tăcea. Poate 
că era prea ocupată să flirteze cu un tip din lobby. 

L-am cântărit din ochi. Păr blond, dantură nefiresc de albă, aceeași 
cămașă bleu și același stil de pantaloni precum purtau ceilalți angajați 
ai stațiunii. Aş fi pus pariu pe ultimul meu dolar că era instructor de 
schi. Îl dădea de gol aspectul ăla iritant, cumva prea animat. 

— J.R., închide gura! i-am zis. Vezi că salivezi. l 

— Eu nu salivez, mi-a răspuns Jules, zâmbindu-i instructorului. 

Tipul i-a răspuns tot cu un zâmbet. 

M-a cuprins iritarea. Ăsta era weekendul marii deschideri a sta- 
iunii, iar el ardea gazul în lobby, flirtând cu clienții. N-avea de muncă? 

— A mai rămas o singură cabană VIP neocupată, a spus Henry. 
Cabana Vulturul nu e la fel de mare precum cabana prezidenţială, dar 
are cea mai frumoasă privelişte şi aceleași facilități. Bineînţeles, ne va 
face plăcere să vă rambursăm diferenţa de preţ. Ca să ne cerem scuze 

pentru neplăcerea creată, vă oferim o masă gratuită și un voucher pen- 
tru spa. 

Dacă Ava n-ar fi fost aici, sunt sigur că Alex ar fi sărit la gâtul 
recepţionerului. În schimb, s-a mulțumit să întrebe: 

— Cât de mică e Cabana Vulturul? 

— Are două dormitoare, în loc de patru. Dar canapeaua din li- 
ving se poate transforma în pat, s-a grăbit Henry să adauge, consta- 
tând că încruntarea lui Alex s-a adâncit. 

Ava a pus o mână pe antebraţul lui. 

— E în regulă. Stăm doar un weekend. 

Nările lui Alex au fremătat, după care a dat scurt din cap și a zis: 

— OK. Luăm Cabana Vulturul. 

Uşurarea lui Henry era aproape palpabilă. 

— Minunat! Iată cartelele de acces... 

În vreme ce recepționerul explica, mi-am întors atenția asupra lui 
Jules. 

— Ai terminat cu partida de sex din lobby? 

În continuare, Jules flirta din priviri cu instructorul. Când mi-a 
auzit comentariul, s-a uitat la mine. 

— Dacă tu ai impresia că acum fac sex, nu mă mir că femeile ies 
nesatisfăcure din dormitorul tău. 

Mi-a zis-o! 

Un zâmbet mic mi-a fluturat pe buze. Dacă sporturile extreme 
erau supapa mea de eliberare fizică, duelurile verbale cu Jules erau 
supapa mea de eliberare psihică. Nimic altceva nu-mi stârnea atâta 
satisfacție. 

— Femeile ies din dormitorul meu simțind tot felul de chestii. Îşi 
garantez că lipsa de satisfacţie nu se numără printre ele. 

— "Toţi bărbații cred asta, a pufnit ea cu dispreţ. Îmi pare rău să 
te-anunţ: cel mai probabil, fetele alea se prefac. 

| — J.R., ştiu care e diferența dintre un orgasm mimat și unul pe 
bune. 
— Deci recunoști că femeile care se culcă cu tine chiar mimează 


| 


orgasmul. 
Glasul ei era un amestec de arsenic și zahăr. 
— Da, au mimat la primele mele partide de sex. 

Nu-mi era rușine să recunosc. La urma urmei, nimeni nu se naște 
învăţat. 

— Dar m-am perfecționat exersând. Dacă ai noroc, poate c-o să 
afli pe pielea ta, într-o bună zi. 

Jules s-a prefăcut că vomită. Alex și Ava au ieșit din lobby. Toţi 
patru ne-am îndreptat spre cabana noastră. 

— Nu mă face să vărs! mi-a zis Jules. Abia am ajuns aici. Detest voma. 

Mă amuzam de minune. Era așa de ușor s-o scot din pepeni. 

Dar când am ajuns la cabană și am dat piept cu al doilea obstacol, 
nu mi-a mai ars de râs: de fapt, canapeaua extensibilă nu era cu ade- 
vărat extensibilă. Era pur şi simplu o afurisită de canapea. Prin urmare, 
aveam doar două camere, deși noi eram patru. Și toate combinaţiile 
posibile erau nasoale. 

Ava s-a uitat cu părere de rău la Alex și a propus: 

— Eu por să dorm în cameră cu Jules, iar tu și Josh împărțiți cea- 
lalră cameră. 

I-am răspuns imediat: 

— Nu. 

Mai degrabă aș fi înotat gol-puşcă în râul înghețat din apropierea 
hotelului decât să împart o cameră cu Alex. 

— Şi care-ar fi alternativa? a contraatacat ea. N-am chef să-mi 
pierd ziua dezbărând cine o să doarmă cu cine. 

Mai existau doar două opţiuni. Puteam împărți camera cu Ava sau 
cu Jules. Dar, dacă o alegeam pe Ava drept colegă de cameră, Alex și 
Jules ar fi trebuit să doarmă împreună, ceea ce ar fi fost al naibii de 
ciudat. 

Am smucit din cap în direcţia lui J R. şi am spus: 

— O să stau cu Jules. Tu și Alex puteți lua dormitorul matrimo- 
nial. În dormitorul de oaspeţi sunt două paturi, așa că o'să ne descurcăm. 

Nici pe departe o situaţie ideală, însă era cea mai acceptabilă alegere. 

Jules mi-a dat dreptate cu tot atâta entuziasm precum un şoarece 
care intră în cușca unui șarpe. 

— Eşti sigur? a întrebat Ava. 

Soră-mea era foarte conștientă de animozitatea dintre mine și pri- 
etena ei şi probabil că deja își închipuia că aveam să ne ucidem reci- 
proc în somn. 

Nu era o variantă complet neverosimilă. 

Am asigurat-o: 

— Da, sunt sigur. Hai să terminăm cu împărțitul camerelor, ca să 
putem ieși pe pârtie. 

Oricum, nu urma să stăm mult în camere. Eu aveam de gând să 
mă întorc abia seara și să mă prefac că Jules nu e acolo. 

Din nefericire, universul și oribilul său simţ al umorului aveau alte 
planuri. 

Când am deschis ușa dormitorului pentru oaspeţi, ne-am pomenit 
cu al treilea obstacol, adică cel mai nasol lucru pe care l-am văzut în 
viața mea. | 

— Ce mama mă-sii! a exclamat Jules. 

În același timp, am mârâit: 

— Asta-i o glumă? 

În mijlocul unei camere de altfel frumoase trona un singur pat cu 
stâlpi, plin de perne pufoase așezate pe o cuvertură luxoasă, bleuma- 
rin. 

Un pat. La singular. Da, da, era doar un pat. 

Şi eram nevoit să-l împart cu Jules Ambrose. 

Mă poate omori și pe mine cineva, vă rog? 

DUMNEZEU MĂ PEDEPSEA PENTRU GREȘELILE PE CARE LE SĂVÂRȘISEM 
într-o altă viață. Asta era singura explicaţie posibilă pentru situația în 
care mă găseam. 

Şi eu, și Josh am refuzat să cedăm și să acceptăm canapeaua, așa că 
eram obligaţi să împărțim aceeași cameră şi același pat pentru urmă- 
toarele două nopți. Un gentleman s-ar fi oferit să doarmă în altă parte, 
însă Josh nu era un gentleman. El era odrasla Satanei... și în clipa asta 
se uita la mine cu ochii mijiţi, în timp ce eu mă străduiam să inventez 
un pretext ca să nu ies să schiez. 

— Mergeţi voi înainte, i-am zis lui Ava, făcând eforturi să mă pre- 
fac că nu văd privirea bănuitoare cu care mă ţintuia Josh. Mi-am adus 
aminte că am uitat ceva în cabană. 

— Eşti sigură? a spus Ava. Aș putea veni cu tine. 

— A, nu-i nevoie. Deja am pierdut timp cu împărţitul camerelor. 
Cred c-o să stau puţin în cabană. 

Am fluturat din mână și am adăugat: 

— Duceţi-vă pe pârtie! O să fiu OK. 

— Bine, s-a învoit Ava, fără tragere de inimă. Dacă te răzgândești, 
ne găseşti aici. 

Mi-am ținut respiraţia. Am așteptat până când Ava și Alex au dis- 
părut, purtaţi de o cabină de telescaun. Abia atunci am expirat. În 
timp ce cuprindeam cu privirea întinderea nesfârșită de zăpadă din 
faţa mea, neliniștea începea să mă sfredelească. 

Dat fiind că trecuseră șapte ani de la ultimul meu weekend la schi, 
nu crezusem că voi fi atât de afectată, dar adevărul e că acea excursie 
la schi era sursa multor amintiri îngrozitoare. În plus, mai era și înre- 
gistrarea... 

Nu te gândi la asta. 

Josh m-a smuls din reverie: 

— Ce naiba ai uitat la cabană? 

Dacă îi plăcea atât de mult să schieze, de ce nu se grăbea să ajungă 
pe pârtie? 

Din creștet până-n tălpi, Josh purta cel mai tare echipament de 
schi: pantaloni negri, o geacă albastră, care i se mula pe umerii lui laţi, 
și ochelari de schi pe care îi împinsese pe crește, pe fesul gri. Ţinuta 

asta îi dădea un aer bărbătesc, sportiv. Jumătate dintre femeile aflare 
în apropiere îi aruncau priviri pline de interes. 

— Telefonul. 

Mi-am vârât mâinile în buzunare și mi-am strâns mobilul între 
degete. Era la fundul buzunarului drept. 

Josh nu s-a lăsat: 

— Pe drum încoace îl aveai în mână. 

Fir-ar! 

l-am evitat întrebarea: 

— De ce te interesează așa de mult ce anume am lăsat în cabană? 
Parcă trebuia să schiezi pe o pârtie cu diamant negru. 

— Cu vriplu diamant negru, m-a corectat Josh. Într-acolo mă duc. 

— Păi, du-te odată! Eu, una, nu te opresc. 

Dinur-odată, mi-a aruncat o căutătură bănuitoare. 

— Stai așa, a adăugat el, iar felul în care ochii lui îmi analizau 
corpul mi-a stârnit mâncărimi. Ştii să schiezi? 

— Normal că ştiu. 

Sprâncenele lui au țâșnit în sus, exprimând o mare neîncredere. 
Am completat cu jumătate de gură: 

— De fapt, depinde cum definești verbul a ști. 

În acel weekend de demult, Max, fostul meu iubit, mă învățase să 
schiez. De atunci nu mai atinsesem schiurile. 

Anxietatea creştea în mine, măcinându-mi nervii, dar asta nu m-a 
împiedicat să-l străpung cu privirea atunci când Josh a izbucnit în râs. 


Scanned with CamScanner 


TWISTED HATE | 93 


În loc să reacționez, i-am întors spatele şi am încercat să mă înde- 
părtez cât de repede puteam, în bocancii ăia idioţi pentru schi. La 
fiecare pas de-al meu, un nor de zăpadă ţâșnea în aer. Eram nervoasă. 


— Haide, Jules! Doar mă iubeşti, nu? 

Max m-a sărutat și m-a strâns de fund. 

— Dacă m-ai iubi, ai face asta pentru mine. Pentru noi doi. 

— Iubi, am făcut-o ca să fim acoperiţi, în caz că el decide să depună 
plângere. 


— Își promit că n-o să i-o arăt nimănui. 


Sudoarea îmi şiroia pe spinare. Amintirile mă năpădeau. Dar le-am 
silit să se întoarcă în cutia unde ar fi trebuit să rămână, ca să nu fiu 
nevoită să îmi amintesc mai multe. Trăisem o dată experienţa aceea. 
Nu simţeam nevoia s-o retrăiesc. 

— Așteaptă! mi-a strigat Josh, care mă ajunsese din urmă. 

Încă râdea. Sunetul ăsta a alungat rămășițele nedoritei mele vizite 
în trecut. Pentru prima dată în viaţă, hohotele lui nu mi-au stârnit 
cheful de a-l pălmui. Dar cheful a reapărut când i-am auzit următoa- 
rea replică: 

— Adică te-ai îmbrăcat în echipament de schi, ai închiriat schiuri 
şi ai bătut drumul până aici, dar nu ştii să schiezi? De ce naiba nu 
mi-ai spus mai demult? Te-ai fi putut înscrie la cursuri de schi pentru 
începători. 

— Am crezut c-o să pot improviza pe pârtie. 

Nu era cel mai bun plan, dar era un plan. Sau cel puţin asta îmi 
spuneam. 

— Ai crezut c-o să poți improviza schiatul? 

Îmi simțeam obrajii în flăcări. 

— În mod evident, m-am răzgândit. 

— Şi foarte bine ai făcut! Altfel, probabil că ţi-ai fi rupt gâtul. 

Într-un sfârşit, râsul lui Josh s-a stins. Însă amuzamentul încă îi 
juca în colţul gurii, iar gropița din obrazul lui şi-a făcut apariţia. 

Am simţit un gol în stomac. Până acum, nu mai fusesem niciodată 
martoră atunci când Josh se amuza cu adevărat. Acest zâmbet lipsit de 

sarcasm și de batjocură era... tulburător, chiar și atunci când zâmbea 
doar pe jumătate. 

— O să-mi petrec restul zilei în cabană, deci nu-i cazul să-ţi faci 
griji că o să-mi rup gâtul. 

Mi-am încrucișat braţele la piept și am completat: 

— Poate c-o să găsesc un tip care mă poate învăţa să schiez. 

— Cum ar fi tipul cu care ţi-o trăgeai din priviri, în lobby? mi-a 
dat el replica, pe un ton plat. 

— Poate. 

M-am prefăcut că n-am auzit partea cu și-o trägeai din ochi. E ade- 
vărat că tipul ăla arăta bine, însă Josh părea obsedat de scurta mea 
interacţiune cu un străin. Poate c-o să-l caut ceva mai târziu. Să flirez 
era o metodă sigură de-a mă binedispune. Pe deasupra, mi-ar fi prins 
bine puţină „acțiune” care să nu fie desfășurată de mâna mea ori de 
vreun „prieten” care funcţionează cu baterii. 

Încruntat, Josh și-a frecat falca. 

— O să te învăţ eu să schiezi. 


— Da, cum să nu! 
— Vorbesc serios. 
l Am tăcut pentru câteva clipe. Mă aşteptam să-l aud izbucnind în 


„ râsși întrebându-mă: Doar nu te așteptai cu adevărat să te-nvăţ, nu? 


> 
F Dar nu s-a întâmplat așa. 
"I Din nou, golul din stomacul meu și-a făcut anunțată prezența. 
J — De ce-ai face-o? Cum rămâne cu mult-iubita ta pârtie cu triplu 
f diamant negru? 
4 Nu avea deloc logică faptul că Josh se oferea să mă ajute, mai ales 


fiindcă toată dimineaţa îmi împuiase capul vorbind despre afurisita 
aia de pârtie. Dacă mă învăţa să schiez, ar fi trebuit să rămână pe pâr- 
tiile pentru începători. 

— O s-o fac pentru că sunt o persoană de treabă. Îmi place de 
mor să le ajut pe prietenele soră-mii! a răspuns Josh. 

Sigur că da! lar eu eram regina Angliei. 
| — În plus, pot schia oriunde, a completat Josh. Nu contează pe 
ce pârtie. 


= 


Până și eu, o novice, știam că minte. 
— Sunt convinsă că nu-i adevărat. 

Josh a oftat. 


— Vrei sau nu să înveți? 


Dinţii albi ai lui Max au scânteiat. 
— Te-nvăţ eu să schiezi. Crede-mă, n-o să te las să cazi. 


Mi s-a strâns inima în piept. Uram faptul că Max mă bântuia chiar 
şi acum, când ar fi trebuit să putrezească în trecut, acolo unde îi era 
locul. 

Din cauza lui nu mai schiasem de şapte ani. Făcusem alegerea asta 
în mod inconștient. Până acum nu realizasem cât de vulnerabile erau 
cicatricile mele. Cel mai mic lucru care îmi amintea de Max îmi pro- 
voca greață. Dar poate că venise vremea să înlocuiesc amintirile acelea 
cu unele noi. 

Nu voiam să iau lecţii de schiat de la Josh, dar aveam nevoie de ele. 
Aveau să-mi distragă atenția. Când ajungeam în starea asta — când 
abia dacă mai trăiam în prezent, fiindcă trecutul mă obseda atât de 
mult —, să-mi distrag atenţia era singura soluție. 

Am frecat mâneca gecii mele între degetul mare și arătător, savu- 
rând atingerea materialului gros și trainic. 

M-am învoit: 

— Bine. Dar să ştii că, dacă mor, o să mă întorc drept fantomă 
şi-o să te bântui până-n ziua morţii tale. 

— Am înțeles. Mă mir că nu ştii să schiezi, a adăugat Josh, în 
timp ce mergeam împreună spre pârtia începătorilor. Parcă știam că ai 
crescut în apropiere de Blue Mills. 

Blue Mills e cea mai cunoscută staţiune de schi din Ohio. Din 
Whicclesburg — suburbia orașului Columbus în care crescusem — 
până la Blue Mills faci doar o oră cu mașina. 

— Familia mea nu era pasionată de schi. 

Descheiam şi încheiam în neştire partea de sus a gecii, ca să con- 
sum o parte din energia pe care mi-o provoca neliniștea. 

— Și, chiar dacă ar fi fost pasionată, nu aveam bani să mergem la 
schi. 


Aş fi vrut să-mi înghit cuvintele imediat ce le-am rostit, dar era 
prea târziu. 

Pe fruntea lui Josh a apărut o cută. 

Ştia că invăţasem la Thayer cu o bursă pentru studenții defavorizați, 
dar Josh şi chiar cea mai bună prietenă a mea nu știau un lucru: cât de 
rea fusese situația la început, înainte ca mama să se mărite cu Alastair. 
De asemenea, nu ştiau cât de mult se înrăutăţiseră lucrurile Zupă ce se 
căsătorise cu el, deși Alastair fusese cel mai bogat bărbat din oraș. 

— Nu prea vorbeşti despre familia ta. 

Josh a trecut cu vederea informaţia că nu ne permiteam să mergem 
la schi. Era un mic gest de amabilitate. Nu mă așteptasem la asta din 
partea lui. Îi eram recunoscătoare. 

— Nu prea am ce să povestesc. 

Mi-am muşcat obrazul pe dinăuntru până când am simţit gustul 
metalic al sângelui. 

— Familia e familie. Ştii cum merge treaba. 

Pe chipul lui a trecut o umbră, iar lumina din ochii lui a pălir. 
Gropiţa din obraz a dispărut. 

— Nu cred că situația familiei mele e una des întâlnită, mi-a spus. 

M-am crispat. 

Da, așa e. Tatăl lui era un psihopat care încercase de două ori s-o 
omoare pe Ava, iar acum zăcea după gratii. Chiar că situaţia nu era 
una comună. 

Michael Chen păruse foarte normal, însă cei mai mari monştri se 
ascund adesea sub aparenţa normalităţii. 

Eu și Josh n-am mai vorbit decât când am ajuns la pârtia pentru 
începători. 

— Înainte să urcăm panta, o să trecem în revistă elementele de 
bază, mi-a zis Josh. N-aș vrea să loveşti vreun biet copil și să-l trauma- 
tizezi. Din fericire pentru tine, sunt un profesor grozav, deci n-o să 
dureze mult. 

— Simţul tău al umorului e egalat doar de modestie. OK, dom- 
nule profesor grozav, hai să vedem ce poți! Și ţine minte: dacă mor, o 
să-ți bântui fundul pentru veșnicie. 

Josh a dus o mână la piept și pe faţa lui a apărut o expresie scanda- 
lizată. Încruntarea lui de adineauri a dispărut. 

— J.R., sunt șocat. Pe-aici sunt copii. Încearcă să-ți controlezi 
obsesia pentru fundul meu, măcar până ajungem în cameră! 

M-am prefăcut că vomit. 

— Taci şi începe lecţia, dacă nu cumva ai chef să-ți împodobesc 
echipamentul de schi cu niște vomă! 

— Deşteapto, nu pot să încep lecţia dacă nu vorbesc. 

— Hai, termină! Ştii ce vreau să spun. 

După ce ne-am mai ciorovăit câteva minute, ne-am pus schiurile şi 
am trecut la treabă. Nu eram chiar novice, așa că am prins repede 
noţiunile de bază. Cel puţin la nivel teoretic. 

Însă am dat peste un mic obstacol când Josh m-a pus să fac câteva 
exerciţii menite să mă acomodez cu schiurile! 

— Rahat! 

Mă simţeam frustrată la culme. Dădusem cu fundul de pământ 
pentru a zecea oară. 

Nu-mi amintesc să fi fost aşa de greu acum șapte ani. Mă mân- 
dream cu faptul că învăţ repede, și totuși abia dacă făcusem progrese, 
deși ne ocupam de asta de la începutul dimineții. 

— Hai să mai încercăm o dată, m-a îndemnat Josh. 

Spre uimirea mea, își păstrase calmul de când începuserăm lecţia. 
Nu ţipase la mine deloc și nici nu mă tachinase că nu învățasem ceea 
ce puștii din preajma noastră stăpâneau deja. De fiecare dară când 
greşeam, îmi repeta același lucru: Hai să mai încercăm o dată. 

Pentru prima oară, mi-am închipuit cum se purta în camera de 
Urgenţe: calm, rațional, răbdător. Atitudinea lui era ciudat de linişti- 
toare... deși n-aveam să recunosc deschis chestia asta. 

M-am ridicat de pe pârtie, strâmbându-mă de durere, și am spus: 

— Nu cred că-s făcută să schiez. Propun să abandonăm pârtia și 
să mergem să bem ciocolată caldă şi să ne uităm cum schiază alții. Am 
putea juca un joc: care dintre noi ghicește ce oaspete a venit aici cu 
amanta și cine se va cupla primul cu vreun angajat de-al hotelului. 

Vorbisem la plural fără să vreau. De când îl includeam pe Josh în 
activitățile mele? Pe de altă parte, să analizez necunoscuţii nu era dis- 
tractiv dacă nu aveam pe cineva care să-mi aprecieze evaluările. Şi, dat 
fiind că Ava era ocupată, frate-său era singura opțiune care-mi rămânea. 

Josh s-a apropiat de mine cu pași lenți, până când a ajuns atât de 
aproape, încât îi simțeam aroma delicioasă a parfumului. —. 

M-am forțat să nu mă foiesc sub privirea lui pătrunzătoare. 

— Da, am putea face asta, dar ar însemna să ne dăm bătuți. Jules, 
ai obiceiul să te dai bătută? 

Auzindu-mi numele pronunţat de vocea lui profundă, ușor răgu- 
şită, pulsul meu a luat-o razna. Oare Josh vorbise dintotdeauna așa? 
Înainte, glasul lui imi suna aidoma unor unghii pe o tablă de scris. 
Acum, părea... 

A, nu! N-o să mă gândesc la asta. 

— Nu. 

l-am susținut privirea. Încă un strop de transpiraţie mi s-a rosto- 
golit pe spate, lăsând în urmă o dâră de fierbinţeală și furnicături. 

— N-am obiceiul de-a mă da bătută. 

Simpla insinuare că aș renunţa cu ușurință fusese de ajuns ca să mă 
facă să strâng din dinți. 

— Foarte bine, a comentat Josh, pe același ton calm, uniform. 
Încearcă din nou. 

L-am ascultat. Am încercat iar și iar, până când mușchii mei ţipau 
să mă opresc, iar epuizarea mi s-a strecurat În oase. Însă eram hotărâră 
să învăţ. Deprinsesem lucruri mai grele decât schiatul, iar eu nu accep- 
tam eşecul. Aveam nevoie să-mi dovedesc mie însemi că pot s-o fac. 
Eram prea mândră. 

Într-un final, eforturile mele au avut rezultate. O oră mai târziu, 
am reușit să fac fără greș toate exerciţiile, iar Josh m-a anunţat că sunt 
pregătită pentru pârtia începătorilor. 

— Bravo! m-a lăudat el, cu un început de zâmbet. Prinzi mai 
repede decât majoritatea oamenilor. 

Am mijit ochii la el, încercând să-mi dau seama dacă vorbise sar- 
castic, dar părea sincer. 

Ca să vezi! 

Am urcat până în partea de sus a pârtiei. Josh a gesticular către un 
punct din depărtare și a spus: 

— O s-o luăm încetul cu încetul. Eu o să stau acolo. Vreau să 
schiezi până jos şi să te oprești în fața mea, folosind manevra plugul. 
Vrei să-ţi mai explic odată cum se face? 

— Nu-i nevoie. 

Josh s-a dus la baza pârtiei şi mi-a făcut semn să pornesc. Stomacul 
mi s-a strâns ghem de neliniște. 

Hai că vin. 

Am inspirat adânc și am început să cobor. Înaintam puţin cam 
prea rapid, mai ales având în vedere că distanța până la Josh era scurtă, 
dar nu-mi făceam griji. Aveam să fac plugul ceva mai devreme. 

Sinceră să fiu, nu era aşa de rău. De fapt, senzaţia era chiar foarte 
plăcută: vântul care-mi biciuia obrajii, aerul proaspăt de munte, alu- 
necarea lină a schiurilor pe zăpadă. Nu semăna deloc cu weekendul 
meu la schi, împreună cu Max. Poate chiar o să... 

— Oprește-te! 

Strigătul lui Josh m-a smuls din gândurile mele. M-am panicat 
când mi-am dat seama cât de repede coboram spre el. 

Fir-ar! Cu partea din spate a schiurilor am alcătuit un V cu susul 
în jos, așa cum mă învățase, însă era prea târziu. Viteza mea creștea 
constant, până când... 

— Rahat! 

M-am izbit de Josh cu atâta forță, încât amândoi am căzut grămadă. 

Mi s-a tăiat răsuflarea. A slobozit un geamăt când am aterizat pe el. 
Membrele noastre s-au amestecat de-a valma. Eram plini de zăpadă. 

— Ce ţi-a fost neclar? Ţi-am zis să te opreşti, a mârâit Josh. 

Faţa lui era ca o mască de iritare. 

— Am încercat să mă opresc. N-a mers. 

Josh a tușit scurt. 

— Evident că n-a mers. Hristoase! Cred că mi-ai învinețit coastele. 

— Nu mai fi așa de teatral! N-ai păţit nimic. 

Dar, ca să mă asigur, am aruncat o privire în jos, să mă asigur că 
niciunul din noi nu sângera și că niciun braţ sau picior nu zăcea răsu- 
cit într-o poziţie nefirească. Faţa lui nu era schimonosită de durere, 
deci am dedus că nu era pe moarte. 

— Ai fi putut să mă omori. 

Mi-am dat ochii peste cap. Şi când mă gândesc că alții zic despre 
mine că sunt teatrală! 

— Chen, ai fi putut să te dai laoparte. 

— Nu mă mir deloc că dai vina pe mine pentru o greșeală de-a za. 
Eşti culmea, J.R. 

— Nu-mi mai zice așa! 

Era o tâmpenie să purtăm o astfel discuţie în timp ce zăceam unul 
peste altul, în zăpadă, însă eram sătulă de porecla asta. Ori de câte ori 
o auzeam, sănătatea mintală mi se mai măcina câte puţin. 

ritarea a dispărut din expresia lui. Mi-a vorbit pe un ton poznaș: 

— OK. Eşti culmea, Roșcato. 

— Uau! Cât de creativ! am comentat. Habar n-am cum reuşești să 
găsești porecle așa de unice și absolut deloc enervante. 

Josh a apucat între degete o șuviţă din părul meu și a tras de ea. 
Ochii lui aveau o sclipire năstruşnică. 

— N-am știut că te gândești așa de mult la poreclele pe care ţi le 
născocesc. Și nu ţi-am zis „Roșcato” pentru că ești roșcată, ci pentru 
că mă faci să văd roșu în faţa ochilor foarte des. Pe deasupra, e mai 
comod de pronunţat decât „J.R.”. 

l-am zâmbit mieros. 

— Mda, înţeleg că, pentru creierul tău minuscul, e greu să pro- 
nunți două litere. 

— Scumpo, absolut nicio parte din mine nu e minusculă. 

Mâna lui Josh a coborât și s-a oprit pe umărul meu. l-am simţit 
atingerea de parcă ar fi fost incandescentă și mi-ar fi ars straturile groase 
de haine, pătrunzând până la os. 

Abia dacă mai respiram. Fără veste, în minte mi-a răsărit imaginea 
sculei lui. Un val de energie electrică mi-a invadat corpul, atât de 
neașteptat și de răvășitor, că am rămas fără cuvinte. 

Pentru prima dată în viața mea, nu aveam replică. 

În schimb, am devenit dureros de conştientă de apropierea dintre 
noi. Încă stăteam grămadă peste el. Piepturile noastre se atingeau. Îi 
simţeam bătăile inimii — rapide, năvalnice și în contrast cu tonul lui 
jucăuș, languros. Aburii albi ai respiraţiilor noastre se contopeau în 
distanța minusculă care ne despărțea fețele. Când am văzut aburii, am 
rămas uimită. Îmi simţeam pieptul ca strâns într-o menghină. Pur şi 
simplu am încetat să mai respir. 

Zâmbetul lui Josh a dispărut. Mâna lui a rămas nemişcată, pe 
umărul meu. Atingerea era ușoară ca o pană, în comparaţie cu gestul 
lui de a mă trage de păr, și totuși o simțeam din creștet până-n vârful 
degetelor de la picioare. 

Mi-am lins buzele uscate. Ochii lui s-au întunecat și au coborât 
spre gura mea. 

Valul de electricitate s-a transformat într-un fulger care m-a lovit 
pe dinăuntru. 

Trebuia să mă ridic de pe el. Aveam nevoie să mă îndepărtez de el, 
înainte ca mintea mea s-o apuce pe un drum și mai tulburător. Dar 
corpul lui vânjos mă susținea într-un fel plăcut, liniștitor. Josh miro- 
sea a iarnă și a căldură. Am simțit că mă ia cu ameţeală. 

E din cauza aerului de munte. Revino-ţi! 

— Jules? a rostit Josh, cu glas moale. 

— Mda 

Cuvântul mi s-a desprins cu greu din gâtlej. A sunat aiurea, răgușit. 
Eu nu vorbeam deloc așa. 

Josh a continuat: 

— Pe o scară de la unu la zece, cât de mult îți dorești să mi-o tragi 
în clipa asta? 

Momentul nostru languros s-a spart în mii de bucățele. 

Am simţit că mă înroșesc toată. M-am îndepărtat repede. Când 
m-am ridicat de pe el, am avut grijă să-l lovesc cu cotul în falcă. 

— Minus o mie, am sâsâit iritată. Şi înmulțește asta cu infinit. 

Hohotul lui de râs a șters cu buretele bruma de bunăvoință pe care 
o simțisem față de el în timpul lecţiei de schi. 

Nu-mi venea să cred că Josh mi se păruse a fi oarecum suportabil. 
O singură dimineaţă în care se comportase semi-acceptabil nu schimba 
deloc faptul că era la fel de insuportabil și de înfumurat ca întot- 
deauna. 

Și cea mai nașpa parte era că nu se înșela întrutotul. Pentru o 
fracțiune de secundă, chiar îmi închipuisem cum ar fi să-i simt mâi- 
nile pe pielea mea și ce gust ar avea gura lui, dacă îi plăcea să facă sex 
pe îndelete sau iute și furios. 

În gâtlej mi s-a înțepenit un nod de rușine. Dacă începeam să am 


fantezii sexuale cu Josh Chen, era clar că trebuia să fac sex, şi încă 
repede. 

— Am senzația că negi suspect de vehement, m-a luat el peste 
picior. 

Josh s-a ridicat de jos. Buzele lui s-au curbat, alcătuind un rânjet 
arogant. În ochii lui mocnea fierbinţeala. Imaginea asta m-a făcut să 
mă simt puţin mai bine. Cel puțin nu eram singura pe care apropierea 
noastră fizică o afecta. 

— Să știi că ne-am putea cupla, a adăugat Josh. A început să-mi 
surâdă ideea asta. Relaţia noastră avansează. 

Mi-am smuls fesul de pe cap și mi-am trecut o mână prin părul 
ciufulit. 

— Singura relație care există între noi e aia din visurile tale. Am 
terminat cu lecţiile de schi. 

— Ha! Te dai bătută! 

Tachinarea lui m-a făcut să mă zbârlesc un pic, dar de data asta 
n-am mai mușcat momeala. 

— Nu m-am dat bătută. Doar amân puţin. 

Mi-am împins bărbia înainte și am adăugat: 

— Mâine o să mă înscriu la lecţii de schi pe bune, în staţiune. 
Poate c-o să-l aleg pe tipul din lobby să-mi fie instructor. 

Păr blond, zâmbet strălucitor, corp musculos. Se vedea pe el că era 
instructor de schi. 

— Sunt sigură că o să mă simt bine cu el. 

Rânjetul lui Josh a căpătat o nuanță dură. 

— Bine, Roșato... Dacă asta vrei să crezi. 

În loc să-i dau o replică, m-am răsucit pe călcâie și m-am îndepăr- 
tat pe cât de grațios puteam s-o fac, călcând pe schiuri. Ar fi trebuit să 
mi le scot, ca să „ies din scenă” așa cum voiam, dar era prea târziu. 

Iritarea zvâcnea surd în stomacul meu. Durerea creștea pe măsură 
ce mă apropiam de cabană. Doamne, ce idioată eram! N-ar fi trebuit 
să... 

Din senin, durerea surdă s-a preschimbat într-una ascuţită. O sim- 
țeam ca pe o lamă zimţată care-mi sfârteca măruntaiele. Cu o excla- 
maţie, m-am îndoit de mijloc. 

Nu, nu, nu, nu. 

Pulsul îmi zvâcnea în urechi. 

Era prea devreme. Trebuia să-mi vină abia săptămâna viitoare. 

O nouă străfulgerare de durere. Mi-au dat lacrimile. Era limpede 
că Mama Natură nu dădea doi bani pe calculele mele. 

Se întâmpla acum, iar eu nu puteam face absolut nimic ca s-o 
împiedic. 

DUPĂ CE JULES A PLECAT NERVOASĂ, AM REUȘIT SĂ MĂ DAU O DATĂ 
pe pârtia pentru avansați, apoi m-am întâlnit cu Ava și cu Alex ca să 
luăm prânzul. 

Crezusem că Jules se întorsese la cabană după lecţia noastră ratată. 
Şi totuși al patrulea loc de la masă era gol. 

Mă uitam la el, în timp ce răspundeam la întrebarea lui Ava, care 
voia să știe ce făcusem în dimineața asta. Apoi, deodată, m-am interesat: 

— Unde-i pacostea roșcată? E ocupată să bage ace într-o păpușă 
voodoo? 

Îmi aminteam cât de furioasă fusese când plecase de pe pârtie. Nu 
m-aș fi mirat să-mi facă mie voodoo. 

Nu-mi explicam ce-mi venise de mă oferisem s-o învăţ să schieze. 
Să petrec o dimineaţă cu Jules nu fusese chiar aiurea, așa cum m-aș fi 
așteptat. Oare ce mi se întâmplase? Aș fi vrut să dau vina pe aerul de 
munte și pe șampania băută în timpul zborului. Pe deasupra, mă dis- 
trasem enorm să-i văd reacția după ce o întrebasem cât de mult dorea 


să mi-o tragă. 

Amintindu-mi cum se înroșise, am zâmbit. N-avea decât să nege; 
știam că se gândise la asta. Fusese limpede după cum mă privise, după 
cum i se iuţise respirația. 

Și nu era singura a cărei minte fugise la chestii nepotrivite. 

Căderea noastră fusese o întâmplare, însă când îi simţisem corpul 
mulându-se pe al meu, avusesem o revelaţie. Da, amândoi fuseserăm 
încotoșmănați în haine de iarnă, dar în mintea mea, Jules fusese ca și 

goală. Imaginea care îmi apăruse în minte fusese vie și foarte clară: 
pielea ei mătăsoasă, rotunjimile apetisante, replicile ei sarcastice topin- 
du-se în gemete, în timp ce i-o trăgeam energic... 

Rabat! 

Am desfăcut șervetul și mi l-am pus în poală. Scula mea împungea 
fermoarul pantalonilor. Mă rugam ca Ava și Alex să nu bage de seamă 
că respirația mi se întețise. Am întins mâna după pahar. 

Nu îmi puteam explica de ce azi aveam atâtea fantezii legate de 
Jules. Treaba asta mă dădea peste cap. Adineauri, pe pârtie, fusese cât 
pe-aci să fac un gest necugetar; de pildă, să... 

Soră-mea avea o expresie precaută. După ce a sorbit din apa ei, 
mi-a răspuns: 

— Mi-a dat SMS că nu se simte bine. Se odihnește la cabană. 

La auzul acestei informaţii, excitarea mea a dispărut. 

— Acum o oră se simţea bine. 

Cu o sprânceană ridicată, Alex a intervenit: 

— De unde ştii? 

Să fiu al dracului! 

— Eu... ăă... m-am intersectat cu Jules pe pârtie. 

În ochii soră-mii s-a aprins o scânteie de bănuială. 

— Jules a zis că a rămas la cabană, după ce s-a întors să-și ia tele- 
fonul. 

AP, ce rahat! 

Am ridicat din umeri, sperând să par nepăsător. 

— Poate că s-a răzgândit și a plecat de la cabană, am încercat eu 
să ofer o explicație. Cine ştie? Jules are o minte ciudată. 

În colţul gurii lui Alex a apărut un surâs minuscul. 

Din fericire, a venit chelnerul și am fost scutit de alte întrebări. 
După ce am comandat de mâncare, am schimbat subiectul și am 
întrebat-o pe Ava despre munca ei la World Geographic, unde lucra pe 
un post de fotograf junior. Nimic nu o însuflețea mai mult decât să 
vorbească despre jobul ei. 

În vreme ce soră-mea turuia despre proiectul ei, care presupunea 
surprinderea artei stradale din oraș, o ascultam distrat. O iubeam, dar 
mă durea în cot de fotografie. 

Din nou, privirea mea a alunecat către scaunul unde ar fi trebuit să 
se afle Jules. După cum o știam, probabil că o durea puţin capul și 
pretindea că e pe patul de moarte. 

Probabil. 


Poate. 
Jules se simte OK. Mi-am tăiat bucata de pui cam prea apăsat. 
Nu mă interesa deloc dacă Jules doar juca teatru, ca de obicei, sau 


chiar era pe moarte. Ce-avea asta de-a face cu mine? 


Până la sfârșitul prânzului, mi-o scosesem pe Jules din minte... în 
mare parte. Nu m-a deranjat când Ava s-a dus să vadă cum se simte 
Jules și să-i ducă ceva de mâncare, dar m-am încordat când soră-mea 
a insistat ca eu și Alex să mergem să schiem. 

Toată dimineața mă străduisem să evit orice interacţiune unu-la- 
unu cu Alex, dar se pare că acum norocul mă părăsise. 

În timp ce ne îndreptam spre pârtia cu triplu diamant negru, mă 
uitam înainte, la orizont. Nici eu, nici Alex nu vorbeam. Se auzea doar 
foșnetul clăparilor noștri înaintând prin zăpadă. 

Adineauri, la masă, eu și fostul meu prieten schimbaserăm două- 
trei cuvinte, însă Alex se mulțumise să mănânce în tăcere, cât timp eu 
și Ava monopolizaserăm conversaţia. 

Chiar și înainte să ne certăm, noi doi avuseserăm aceeași dinamică: 
eu vorbeam, Alex asculta. Eu eram extrovertit, expansiv, iar el — 
introvertit. Ava glumea deseori, zicând că suntem ca yin și yang. 

Aş fi putut declara același lucru referitor la relaţia ei cu Alex. 
Optimismul ei plin de căldură era în contrast total cu cinismul lui 
glacial, și totuși relaţia lor funcţiona. 

— Pun pariu pe cincizeci de dolari că Ava rămâne cu Jules și nu 
vine să schieze, a zis Alex, când am ajuns foarte aproape de pârtie. 

Am pufnit. 

— Nu vreau să pariez. Jules o bagă mereu în tot felul de raharuri. 
Nu m-aș mira să ne întoarcem la cabană și să constatăm că i-au dat foc. 

Asta, dacă nu cumva Jules chiar era bolnavă. Ava nu-mi dăduse 


: detalii despre starea ei. 

Oare avea o migrenă? O durea stomacul? Se rănise după ce se izbise 
de mine, pe pârtie? 

Am simţit un val de îngrijorare. M-am forțat să-l înăbuș. Jules n-avea 
nimic grav. În caz contrar, Ava ar fi intrat în panică. 

Alex n-a apucat să-mi dea replica, fiindcă telefoanele noastre au 
bâzâit simultan. Amândoi primiserăm mesaje. Când le-am citit, am 
clătinat din cap. 


Ava: O să stau puţin cu Jules. Să nu mă așteptați! Ne vedem 
la cină. 
Ava: Distracţie plăcută! xx 


Mi-am pus mobilul în buzunar și am spus: 

— Ai avut dreptate. 

Nu-mi dădeam seama dacă Jules avea nevoie de prezenţa soră-mii 
sau dacă era o altă încercare de-a lui Ava să mă facă să mă împac cu 
Alex. Probabil ambele variante erau adevărate. 

L-am întrebat, având grijă să-mi menţin un ton cât mai neutru: 

— Dar ce-a pășit Jules? Ava nu ne-a zis. 

— N-am întrebat-o. 

Bineînţeles că nu întrebase. Lui Alex îi păsa numai de două per- 
soane. Şi numele amândurora începea cu litera A. 

— Ei, oricum, sunt sigur că Jules e OK. 

Mi-am potrivit pe nas ochelarii de schi. 

— Mi se pare că eşti neobişnuit de interesat de starea ei de sănă- 
tate, a comentat Alex. Credeam c-o urăști. 

Am surprins subînţelesul acestor cuvinte. Spinarea mi s-a încordat. 

— Nu mă interesează sănătatea ei. Şi da, o urăsc. 

— Mda, bine. 

M-am făcut că nu văd privirea atotştiutoare pe care mi-a aruncat-o. 
Mi-am potrivit corpul în poziţia de start. 

— Hai să vedem cine ajunge primul jos! 

Propunerea mea era pe jumătate o ramură de măslin, pe jumătate 
o încercare de a-i distrage atenția. În ultimul timp oferisem destul de 
multe ramuri de măslin. Dacă eram capabil să-mi dezgheţ relația cu 

Jules — adevărat: doar câte puțin și pentru perioade scurte —, poate 
că eram capabil să fac același lucru cu Alex. 

Asta nu însemna că îl iertasem. Deși îi purtam pică, să urăști pe 
cineva e epuizant, mai ales dacă ești nevoit să stai prin preajma respec- 
tivei persoane pentru mult timp. În ultimul timp mă simţeam foarte 
obosit, mereu. Chiar dacă la nivel fizic eram odihnit, la nivel mental 
eram epuizat. 

Viaţa cioplea din mine bucățele mici, puţin câte puțin, și nu ştiam 
cum să regăsesc acele părți din mine pe care le pierdusem. 

Alex a făcut o mutră surprinsă, apoi pe buzele lui s-a întins un 
surâs vag. 

— Cine pierde dă de băut tot weekendul, a propus. 

— Mi se pare că ies în pierdere, având în vedere că eu sunt un biet 
medic rezident care se luptă să se descurce cu banii, iar tu ești un 
nenorocit de milionar, am mormăit eu. 

— Nu mă insulta! a ripostat Alex. Sunt miliardar. Dacă ai atât de 
puţină încredere în abilitățile tale de schior... 

A ridicat din umeri. 

— ... putem anula pariul. 

M-am uitat urât la el. Detestam când mă lua cu psihologia inversă, 
şi totuși mă lăsam păcălit de fiecare dată. 

I-am întins mâna. 

—Parvenitule care faci bani ușor, am foarte multă încredere în 
abilitățile mele de sportiv. Batem palma! 

Alex a râs. Nu îl deranjase deloc că-i spusesem că făcea bani ușor. 
Câștiga o grămadă stând la birou. Dac-aș fi fost în locul lui, nici eu nu 
m-aș fi supărat. 

Mi-a scuturat mâna, În ochii lui sclipea entuziasmul competiției. 

Și uite-așa, am început întrecerea. 

Amândoi eram schiori foarte experimentați. Cât ai clipi, zburam 
în jos, pe pârtie. 

Nu ar fi trebuit să avem o viteză așa de mare pe o pârtie atât de 
dificilă, dar nici eu, nici Alex nu ne păsa de regulile astea. 

Pe măsură ce mă simţeam mai mult în elementul meu, stresul de 
la serviciu, relația mea încordată cu Alex și noua obsesie faţă de Jules... 
toate astea au dispărut. 

Adrenalina îmi gonea prin vene, vântul îmi biciuia faţa şi aerul 
rece îmi năvălea în plămâni. Inima mea era ca un animal sălbatic scă- 
pat din cușcă; simţurile mele au devenit lame ascuţite, care percepeau 
toate detaliile lumii înconjurătoare: cristalele minuscule de zăpadă 
care mă împroşcau, șuierul vântului şi bubuitul inimii mele, fiecare 
denivelare peste care treceam în vreme ce goneam în jos, pe prima 
mea pârtie cu triplu diamant negru. 

O siluetă înveșmântată în negru m-a depășit ca un fulger. 

Alex. 

Am simțit un rânjet despicându-mi fața. Dorinţa mea de-a câștiga 
întrecerea a crescut mai mult. M-am împins în schiuri, în vreme ce 
descriam un ocol, și am zburat pe lângă el. 

Mi s-a părut că-l aud pe Alex râzând în spatele meu, însă vântul a 
risipit sunetul înainte să-l deslușesc deplin. 

Am descris un ocol strâns în jurul unei stânci care se ițea din 
zăpadă, apoi am executat o altă întoarcere în stil hairpin, ca să nu ies 
de pe pistă. Majoritatea oamenilor s-ar fi panicat dacă ar fi schiat cu o 
asemenea viteză pe o pârtie cu triplu diamant negru, dar pentru mine 
nimic nu era mai euforic decât să evit moartea ca prin urechile acului. 

Eu și Moartea eram cunoștințe vechi. La urma urmei, mă confrun- 
tasem cu experienţa aproape letală a lui Ava, când fusese cât pe ce să 
se înece. Avusesem de-a face cu sinuciderea mamei, iar în camera de 
Urgenţe mă luptam zilnic să salvez oameni de la moarte. Şi uneori nu 
reușeam. Detestam Moartea. Împuţita de Moarte! De fiecare dată 
când supravieţuiam escapadelor mele, era ca și cum îi dădeam cu tifla. 

Într-o bună zi, avea să mă prindă din urmă. Dar nu azi. 

Alte viraje. Alte obstacole care, dacă aș fi fost un schior mai puţin 
experimentat, m-ar fi catapultat direct la Urgenţe, dar nu în calitate 
de medic, ci de pacient. Le-am depășit rând pe rând, fără să înceti- 
nesc. Adevărul e că nu schiam așa de rapid cum aș fi făcut-o pe o 
pârtie obișnuită. 

Până aproape de capăt, eu și Alex am înaintat cam în acelaşi ritm. 
l-am luat-o înainte şi l-am întrecut cu mai puţin de cinci secunde. 

Nu-mi mai încăpeam în piele de satisfacție. 

Gâfâind de efort, mi-am săltat ochelarii de protecţie pe creştet. 

— Se pare că o să faci cinste tot weekendul, i-am zis. Norocul tău 
că eşti miliardar — nu milionar —, fiindcă o să comand doar cele mai 


scumpe băuturi. 

— Ei, nu te grăbi! Hai să vedem dacă mai reușești performanța 
asta de două ori. 

Alex a mijit ochii la mine. Reacţiona aşa de fiecare dată când pier- 
dea o întrecere. Era de-a dreptul comic. Într-adevăr, rareori se întâm- 
pla să piardă. 

Am țâţâit dezaprobator. 

— Verei să schimbi regulile după ce ne-am întrecut. Nu știi să pierzi, 
Volkov. 

— Eu nu pierd. 

— Şi-atunci cum se cheamă ce s-a întâmplat adineauri? 

Am gesticulat către pârtia abruptă și întortocheată din spatele nostru. 

Cu o sclipire năstrușnică în privire — o adevărată raritate pentru 
Alex —, mi-a răspuns: 

— Se cheamă câștig alternativ. 

— Mai lasă-mă cu rahaturile astea! 

Însă nu m-am putut abține să izbucnesc în râs. 

Dat fiind că nu-mi stătea în fire să refuz provocările, am acceptat 
să ne mai întrecem de două ori, însă am regretat când, la a doua cobo- 
râre, Alex m-a întrecut cu un minut. 

La a treia coborâre, competiția a fost chiar mai strânsă. Am fost umăr 
la umăr până în ultima secundă, când am reușit să câștig la mustață. 

Am rânjit arogant și am dat să zic ceva, dar Alex mi-a luat-o înainte: 

— Să n-aud niciun cuvânt! 

— Nu aveam de gând să zic nimic. 

Nici nu era nevoie, fiindcă expresia mea era foarte grăitoare. 

L-am bătut pe spate. Ne-am îndreptat spre cabană, unde urma să 


luăm cina. 

— Nu-i cazul să te simţi prost, i-am spus. Nu-i o rușine să „câştigi 
alternativ”. La fel o să-ţi spună oricine a câștigat vreodată o medalie de 
argint. 

— Nu mă simt prost. lar dacă o să se-ntâmple, o să-mi cumpăr 
singur o medalie de aur. Una de la Cartier, de douăzeci şi patru de 


karate. 

— Eşti un idiot. 

— Întotdeauna. 

Am râs și am clătinat din cap. Nu mai petrecusem timp cu el de 
atâta amar de vreme, încât uitasem cât de sucit era simțul umorului, 
în ceea ce-l privea pe Alex. De fapt, mă număram printre puţinele 
persoane care considerau că Alex are simţul umorului. Majoritatea 
puneau replicile lui seci pe seama faptului că era un nesuferit, ceea 
ce... nu era fals. Ava spusese la un moment dat că Alex e ca un robot. 

Zâmbetul meu a dispărut. 

Ava. Michael. Răpiri, secrete și mii de minciuni care Întinaseră 
toate amintirile prieteniei noastre. 

De multă vreme nu mai petrecuserăm împreună o după-amiază 
atât de normală. Aproape că uitasem de ce nu mai eram prieteni. 

Aproape. i 

Probabil că Alex simțise schimbarea mea de atitudine. Și surâsul 
lui s-a risipit. A strâns din dinți. 

Încordarea a coborât între noi, ca o cortină de fier. 

Îmi doream să pot uita ce se întâmplase și s-o luăm de la zero. 
Aveam mulți prieteni, însă toată viața mea avusesem un singur prieten 
foarte bun. Câteodată, Alex îmi lipsea atât de mult, încât mă durea. 

Însă nici eu, nici Alex nu mai eram cei de acum trei ani. Indiferent 
cât de mult voiam, nu știam cum să trec peste ranchiuna mea. De 
fiecare dată când făceam progrese, jugul trecutului mă trăgea înapoi. 

Și totuși întrecerea noastră era o dovadă că eu şi Alex ne puteam 
purta normal unul cu celălalt chiar și atunci când Ava nu era de față. 
Nu era de ajuns, dar era un început. 

— M-am distrat azi, i-am spus cu stângăcie. 

Încercam marea cu degetul, atât ca să văd cum mă simțeam eu 
spunând-o, cât şi ca să văd reacţia lui. 

S-au scurs câteva secunde până mi-a răspuns. Din nou, îl luasem 
prin surprindere. De două ori într-o singură zi! Cu siguranţă, era un 
record. 

— Şi eu m-am distrat. 

După acest schimb de replici, n-am mai vorbit. 


Scanned with CamScanner 


) 


13 
JOSH 


JULES A LIPSIT ȘI DE LA CINĂ. DAR, FIINDCĂ NU VOIAM CA ALEX SĂ 
mă întrebe iar de ce eram așa de preocupat de Jules — nu eram preo- 
cupat; eram pur și simplu curios —, am descusut-o pe Ava abia după 
ce ne-am întors la cabană. 

— Ce-a păţit ].R.? m-am interesat, cu voce scăzută. 

Alex intrase în baie, ca să facă duș, dar nu m-ar fi mirat să aflu că 


are un auz nefiresc de fin. 
În loc să răspundă, Ava și-a mușcat buza de jos. Am pironit-o cu o 


privire severă. 
— Ava, trebuie să ştiu dacă Jules o să dea colțul in noaptea asta, ca 


să-mi pot planifica somnul. 

Soră-mea a aruncat o privire către ușa închisă a băii. 

— Amuzantule! OK, o să-ţi spun, dar numai fiindcă eşti medic. 
Situaţia s-a înrăutățit în după-amiaza asta, dar Jules e foarte încăpă- 
ţânată și refuză să ceară ajutor. 

Sămânța de îngrijorare care încolțise în mine cu câteva ore mai 
devreme s-a transformat brusc într-un afurisit de copac. 

— Ce anume s-a înrăutățit? 

După ce a șovăit câteva secunde, soră-mea a început să-mi explice: 

— Jules are menstruaţii foarte... dureroase. Nu are crampe obiş- 
nuite. De obicei, durerea dispare după o zi-două, dar în ziua în care se 
declanșează... 

— „.. durerea e insuportabilă, i-am completat fraza. 

Simţeam un nod în piept. 

— Endometrioză? 

Majoritatea femeilor au de-a face cu dismenoree primară, adică 
crampe menstruale obișnuite. Dismenoreea secundară — de exemplu, 
endometrioza — e rezultatul unor probleme ale organelor de repro- 
ducere și este mult mai dureroasă. 

Ava a clătinat din cap. 

— Nu cred, dar nu vreau să mă pronunţ în numele ei. Lui Jules 
nu-i place să vorbească despre subiectul ăsta. 

— Am înţeles. 

În societate încă există un stigmat cu privire la menstruație. Mulți — 
atât femei, cât și bărbaţi — nu se simt în largul lor când se discută pe 
tema asta. 

După ani de Medicină și de rezidenţiat, pe mine nu mă deranja să 
discut despre funcţiile corporale, dar nu abordam subiectul dacă 
interlocutorul nu dorea să vorbească despre asta. 

Ava s-a uitat cu severitate la mine. 

— Las-o mai moale cu insulele în seara asta, OK? Jules n-are 
starea necesară pentru așa ceva. 

Am ciufulir-o în joacă, iar soră-mea s-a încruntat. 

— Surioară, nu sunt un monstru. Nu-ţi face griji! 

După ce Ava s-a dus să se culce, m-am oprit la ușa camerei mele şi 
am bătut, în eventualitatea în care Jules era dezbrăcată. Niciun răs- 
puns. 

Am așteptat câteva secunde, pe urmă am deschis ușa. Lampa de pe 
noptieră era aprinsă. Am văzut imediat silueta ghemuită a lui Jules. 
Stătea pe o parte, apăsându-şi o pernă pe burtă. Nu îi vedeam faţa, 
însă am observat că s-a încordat când m-a auzit intrând. 

E încă trează. 

I-am vorbit cu blândețe: 

— Hei, cum te simţi? 

— Bine, a șoptit Ava. E doar o durere de burtă. 

Am intrat și m-am apropiat până când am ajuns în fața ei. Mi s-a 
strâns inima pentru că se vedea pe ea că suferă și strângea tare perna 
între degete. 


— Ai luat ibuprofen? Am niște pastile. 


Scanned with CamScanner 


114 | ANA HUANG 


Purtam În permanență cu mine o minitrusă de prim-ajutor, dotată 
cu feşe, analgezice și alte produse de bază. 

Ava s-a uitat la mine de jos, cu fruntea încrețită. 

— Da, am luat. Ava ţi-a spus, nu-i așa? 

— Da. 

N-avea niciun rost să mint. 

Jules a gemut. 

— De ce nu i-oi fi cerut să nu zică nimic? 

— Mi-aş fi dat seama că ceva nu e în regulă imediat ce vedeam că 
stai încovrigată, ca un crevete deformat. 

Dacă încercam s-o ajut să se simtă mai bine, replica asta nu putea 
fi considerată o insultă. Oricum, în clipa asta, Jules avea un prilej 
foarte bun să-mi trântească o replică răutăcioasă. Unde mai pui că o 
ceartă cu mine o binedispunea mereu! 

Văzând că Jules nu spune nimic, zâmbetul meu s-a risipit. 

Mda, poate că remarca mea despre crevetele deformat n-a fost de 
ajutor, așa cum crezusem. 

Ar trebui s-o ajut sau era mai bine s-o las în pace? Jules luase deja 
ibuprofen. Dar ştiam alte remedii care puteau fi de ajutor. 

Adevărata întrebare era dacă Jules dorea ajutorul meu. 

S-a strâmbat și mai tare de durere și a strâns perna la piept. Am 
luat o hotărâre. 

Aveam s-o ajut, indiferent dacă îi convenea sau nu. La urma urmei, 
n-aş fi putut să adorm lângă ea, știind că se foiește de durere. Nu eram 
chiar atât de nesimțit. 

Am intrat în baie și am cercetat cu privirea sticluțele înșirare pe 
blatul de marmură. Când intrasem în cameră ca să-mi las bagajele, jur 
că văzusem... Aha! Am luat sticluţa cu ulei esenţial de lavandă și m-am 
întors la Jules. 

I-am zis: 

— Cred că te pot ajuta, să-ți mai ușurez puţin crampele. Întoar- 
ce-te cu fața în sus! 

— Dece? 

— Ai încredere în mine! 

Jules a dat să spună ceva, dar am redus-o la tăcere cu un gest. 

— Da, ştiu. De fapt, nu ai încredere în mine. Dar am pregătire 
medicală. Promit că n-am intenții necurate. Deci, dacă nu ai chef să 
te perpeleşti în pat toată noaptea... 

— Ai pregătire medicală, dar nu prea știi cum să le vorbeşti pacienţilor. 

În ciuda comentariului ei, Jules s-a întors cu faţa în sus. 

— Până acum nu s-a plâns niciun pacient de-al meu. 

M-am așezat lângă ea, pe marginea saltelei, și i-am dar perna deo- 
parte. Am gesticulat în direcția tricoului ei. 

— Îmi dai voie? | 

Deși pe fața ei se citea clar suspiciunea, Jules a aprobat dând din cap. 

I-am dezgolit burta, apoi am deșurubat capacul sticluţei și am 
încălzit în palme câteva picături de ulei esenţial. Scopul lui era să fie 
diluat în apă, dar, la nevoie, puteam să-l folosesc și ca ulei de masaj. 

Am început să-i masez ușor burta, cu mișcări circulare, pe urmă 
am apăsat puțin mai tare. Nu mă specializasem în masaj, dar, de-a 
lungul anilor, deprinsesem noţiunile de bază. 

La început, mușchii lui Jules s-au încordat sub atingerea mea. Apoi 
s-a relaxat treptat. 

— Bravo! am murmurat. Inspiră adânc. Cum te simţi? 

Jules a închis ochii. 

— Mai bine. Văd că te pricepi la chestia asta. 

Replica a sunat pe jumătate admirativ, pe jumătate fără tragere de 
inimă. 

— Mă pricep la toate. 

A pufnit. Am simţit umbra unui surâs pe buze. 

Între noi s-a instalat o tăcere plăcută, iar eu am continuat masajul. 
Pielea ei era moale și caldă. În cele din urmă, respirația i s-a liniștit. 

Am aruncat iute o' privire spre faţa ei. În continuare, ţinea ochii 
închiși, așa că mi-am permis să-i privesc pe îndelete genele negre, buza 
de jos, plină și ademenitoare și părul mătăsos, răsfirat pe pernă. În- 
cruntarea ei dispăruse. Apăsarea pe care o simțeam în piept s-a mai 
domolit. 

Era prima oară când o vedeam pe Jules atât de vulnerabilă. Era... 
foarte ciudat. Mă obișnuisem atât de mult cu certurile noastre, încât 
nu mă prea gândisem cum era ea cu adevărat, dincolo de îndrăzneala 
şi inverşunarea ei. 

De unde știi că nu mi s-a întâmplat deja? 

Familia mea nu era pasionată de schi. Și, chiar dacă ar fi fost, nu 
aveam bani să mergem la schi. 

Jules are menstruaţii foarte... dureroase. 

Deşi o cunoşteam de Jules de ani buni, știam foarte puţine lucruri 
despre ea, despre familia ei, istoria ei personală, despre secretele și 
demonii ei lăuntrici. Oare ce ascundea dincolo de aparența asta 
aprigă? Ceva îmi spunea că tăinuia lucruri nu prea plăcute. 

Mi-am concentrat din nou atenţia asupra sarcinii mele și am încer- 
cat să-mi strunesc gândurile rărăcitoare. 

— Te simţi mai bine? 

Oare de ce suna vocea mea atât de răgușit? 

— Îm-hm... 

Afirmația ei toropită mi-a smuls încă un zâmbet. 

Privirea mea a urcat iar. Un val de fierbinţeală mi-a explodat în 
stomac când am observat că mă privea cu o expresie leneșă, somno- 
roasă. 

În clipa când ochii noștri s-au întâlnit, Jules a întredeschis buzele. 
Ceva s-a aprins în spațiul dintre noi. 

Atmosfera — care până mai adineauri fusese liniştită — s-a umplut 
de energie electrică. Brusc, mi se părea că mă strângea pielea. Îmi 
auzeam bătăile năvalnice ale inimii. 

Din nou, respirația lui Jules s-a accelerat. Dar acum nu doar că îi 
auzeam răsuflarea, dar chiar o simțeam sub palmele mele. Amândoi 
răsuflam greoi. 

Când și-a lins buzele, nici măcar Dumnezeu cu toți sfinţii lui n-ar 
fi putut împiedica valul de imagini obscene să-mi inunde mintea. 
Buzele alea pline cuprinzându-mi vârful penisului, limba ei delicată 
lingându-mă în sus și-n jos, în timp ce mă privea cu ochii ei căprui... 

Mâinile mele au încremenit, apoi s-au strâns în pumni. N-avea 
rost să mă prefac că tot ce făceam era să o masez. Nu mă puteam con- 
centra decât la erecţia care îmi apăsa fermoarul pantalonilor şi tot ce 
voiam să fac era s-o ascund, așa încât Jules să n-o vadă. 

Ce naiba era în neregulă cu mine? Jules avea dureri, iar eu stăteam 
lângă ea, cu scula tare ca piatra. O dovadă că de foarte multe ori cor- 
pul și mintea sunt pe lungimi de undă diferite. 

Dar Jules nu mai părea chinuită de durere. În schimb, se uita la 
mine de parcă... 

Nici să nu te gândești la așa ceva! 

Mi-am dres glasul. 

— Cred că deocamdată e de-ajuns. O să-ţi pregătesc o compresă 
caldă, ca s-o poţi folosi la noapte. 

M-am ridicat și m-am îndreptat spre baie, având grijă să mă asigur 
că Jules nu vedea erecţia mea, apărută într-un moment atât de nepo- 
crivit. Când am ieșit din baie, cu prosopul-compresă, Jules dormea 
dusă. 

M-am simţit cuprins de ușurare și, deopotrivă, de dezamăgire. 

Cu grijă, i-am pus compresa pe burtă și i-am potrivit o mână dea- 
supra, ca prosopul să nu alunece. Am acoperit-o cu cuvertura, am 
stins lampa și am intrat iar în baie. Am dat drumul robinetelor la 
maximum şi am lăsat apa să-mi risipească încordarea din mușchi. 

Mi-am frecat faţa, încercând să înţeleg, ce se petrecuse în ultimele 
paisprezece ore. 

Azi-dimineaţă, ca de obicei, eu și Jules făcuserăm schimb de in- 
sulte, însă în aceeași zi mă oferisem s-o învăţ cum se schiază, îmi făcu- 
sem griji pentru starea ei de sănătate și îi făcusem un afurisit de masaj 
cu ulei esenţial de levănțică. Pe deasupra, acum ai fi putut sparge pie- 
tre cu penisul meu. 

Ce naiba mi se întâmplă? 

N-am cedat dorinţei de-a mă masturba. În schimb, am făcut duș și 
mi-am pus pantalonii de trening. 

Nu puteam să mă masturbez cu gândul la Jules, când ea dormea în 
camera alăturată. Pe deasupra, nici măcar n-o plâceam. Dar, pe de altă 
parte, dorinţa fizică şi simpatia față de cineva nu merg întotdeauna 
mână în mână. 

M-am urcat în pat, cât mai departe de ea, şi am încercat să adorm, 
dar creierul meu afurisit refuza să se liniştească. 

Jules. Alex. Scrisorile de la Michael. Erecţia mea nenorocită, care 
refuza să dispară. Jules. 

Scula mi-a zvâcnit mai tare. Am scos un geamăt. 

Avea să fie o noapte lungă. 

CÂND M-AM TREZIT, ÎNCĂ SIMŢEAM MIROS DE LAVANDĂ, IAR UN 
braț musculos și greu atârna peste mijlocul meu. Nici nu-mi mai 
aminteam când mă trezisem cu un tip în patul meu. De obicei, nu-mi 
plăcea ca tipii cu care mă cuplam să stea la mine peste noapte. 

Pe de altă parte, senzaţia atingerii acelui braț era plăcută. Era 
puternic și liniștitor, de parcă ar fi putut să mă apere de orice. Unde 
mai pui că braţul îi aparținea unei persoane care mirosea minunat. 

Am oftat de plăcere și m-am cuibărit mai aproape de posesorul 
brațului. Am rămas cu ochii închiși. Încă nu eram pregătită să-mi 
părăsesc cuibul plăcut și să dau piept cu realitatea. 

Braţul mi s-a încolăcit în jurul taliei și m-a tras mai aproape, până 
când spatele meu și pieptul lui s-au atins. Buzele mi s-au curbat cu de 
la sine putere când am auzit mormăitul profund, masculin, iar necu- 
noscutul și-a lipit faţa de gâtul meu. 

Cine era tipul? Oare făcuserăm sex azi-noapte? 

Creierul meu încă nu se trezise complet. Mi se părea prea devreme 
ca să încep să scormonesc prin amintirile din ultimele 24 de ore. 

M-am întins, atingând ceva moale și pufos. De curiozitate, am 
deschis un ochi. Lângă mine, pe pat, am văzut un prosop. 

De ce aveam un prosop în... 

Vermont. Încurcătura cu camerele. Lecţia de schi. Menstruaţia. Josh. 
Masaj. 

În sfârșit, creierul meu s-a trezit. Evenimentele de ieri mi s-au 
îngrămădit iar în minte. 

Am deschis larg ochii. Dacă eu și Josh eram nevoiţi să impărțim o 
cameră, atunci înseamnă că braţul... 

— Aaaah! 

I-am azvârlit brațul cât colo și am țâșnit din pat. În graba mea, 
mi-am lovit tibia de noptieră. 

Într-o zi, aveam să-mi amintesc cu jenă de țipătul meu. Însă acum 
nu mă puteam gândi decât că mă culcasem cu Josh Chen. Doar în 
sensul propriu al expresiei, dar chiar și așa... 

— Doamne! a gemut Josh, acoperindu-și ochii cu un antebraţ. 
Roșcato, e prea devreme ca să urli în halul ăsta. 

Așternuturile au alunecat, lăsând la vedere pieptul lui gol. 

Am pufnit de indignare. 

— Stăteai lipit de mine! l-am acuzat. Și nici nu porți tricou. 

Mă străduiam să mă uit la faţa lui, nu la felul în care mușchii i se 
încordau la fiecare mişcare. Erau mușchi lucraţi prin diverse sporturi, 
nu prin exerciții în sala de fitness. 

Umeri laţi, pectorali bine definiți, o porţiune de mușchi abdomi- 
nali dezvăluită de cearșafurile mototolite în jurul mijlocului său... 

Iermină! 

— Erai, pur și simplu, un corp cald. Am făcut-o instinctiv, a 
explicat Josh, după care s-a întins și a căscat. Aș zice că e plăcut să văd 
că încă trăieşti. Aseară, abia dacă mai funcţionai. 

În contrast cu tonul lui blazat, privirea lui mă cerceta atent, ca și 
cum ar fi căutat urme din durerea pe care o simţisem aseară. 

Din fericire, menstruaţia mea era nespus de dureroasă numai o zi. 
După aceea, durerile se transformau în crampe obişnuite. Eram nevo- 
ită să îndur durerile astea încă de la unsprezece ani, așa că învățasem 
să-mi programez activitățile ținând cont de data la care estimam că 
urmează să-mi vină ciclul. Dar luna asta, menstruaţia mea începuse cu 
patru zile mai devreme decât calculasem. De asta fusesem luată pe 
nepregătite. 

l-am zis: 

— Nu scapi tu aşa de ușor de mine. 

Când mi-am amintit cum mă ajutase aseară, enervarea din vocea 
mea s-a mai risipit. Masajul lui mă ajutase mai mult decât orice reme- 
diu încercat de-a lungul anilor. Nu știu dacă se explica prin tehnica lui 

de masaj sau prin faptul că avusesem pe cineva lângă mine, care să mă 
aline. Probabil că tot el îmi aplicase compresa caldă, după ce adormisem. 
Deși nu era obligat să facă nimic din toate acestea, o făcuse, nu se 


ştie de ce. 

— Mulţumesc! 

I-am mulțumit sincer, deși eram și descumpănită. 

— Pentru... știi tu... 

Am gesticulat spre burta mea. 

Mă aşteptam ca Josh să comenteze ironic, să fie încântat de faptul 
că-i mulțumisem, dar mi-a răspuns scurt: 

— Cu plăcere. 

Între noi s-a lăsat tăcerea. Mi-am trecut o șuviță de păr după ure- 
che. Deodată, mă simțeam prost. Eram balonată din cauza menstruației 
şi probabil că arătam neîngrijit, cu o expresie încă adormită și cu părul 
ciufulir după somn. 

În loc să-și ferească privirea, Josh se uita la mine atât de pătrunză- 
tor, încât pielea a început să mă furnice. În stomacul meu mocnea iar 
o flacără asemănătoare cu cea pe care o simțisem aseară, înainte să 
adorm. , 

Aseară, fusesem pe punctul de a adormi, însă combinaţia dintre 
atingerea mâinilor sale puternice, ochii lui plini de căldură și ușurarea 
stârnită de diminuarea durerii îmi treziseră fantezii noi. Îmi închipui- 
sem cum s-ar fi simţit mâinile lui pe alte părți ale corpului meu și mă 
întrebasem dacă limba lui Josh era la, fel de dibace precum degetele 
lui... 

O bătaie în ușă m-a smuls din reveria mea nepotrivită. 

Eu și Josh ne-am ferit ochii. Încordarea din umerii lui, destul de 
vizibilă, era oglindiră de incordarea din mușchii mei. Nu făceam ni- 
mic indecent, dar asta nu m-a împiedicat să mă simt ca un copil sur- 
prins cu mâna în cutia cu prăjituri. Vocea lui Ava a răsunat de dincolo 
de ușa groasă, din lemn de stejar: 

— V-aţi trezit? Peste jumătate de oră hotelul nu mai servește 
micul-dejun. 

M-am uitat la ceasul de perete. Rahat! Dormiserăm până târziu. 

I-am răspuns: 

— Da, ne-am trezit. leșim imediat. 


. 

În vreme ce ne pregăteam. Eu și Josh nu ne-am vorbit. Nici nu 
încape vorbă că azi nu aveam să schiez, așa că am tras pe mine niște 
colanți şi un pulover larg. În timpul menstruației, cheful meu de-a mă 
aranja cobora spre nivelul zero. 

Când eu și Josh am coborât să mâncăm, Ava s-a interesat: 

— Cum te simţi? 

— Mult mai bine. 

Mulțumită fratelui tău. 

— Mulţumesc de întrebare, scumpo! am adăugat. 

Şi-a petrecut un braţ pe după al meu. 

— Ce-ai zice dacă ne-am duce la spa după ce mâncăm, în loc să 
mergem la schi? Avem un voucher încă nefolosit. 

O, slavă Domnului! 

— Ava, să nu-i zici lui Alex: dintre voi doi, tu eşti adevăratul geniu. 

Prietena mea a izbucnit în râs. 

Toată dimineaţa, Alex și Josh au schiat, iar eu şi Ava ne-am delectat 
la spa, cu masaje și cu tratamente faciale. Deși maseuza avea pregătire 
în domeniu, nu a reușit să mă aline așa cum reușise Josh. 

Am încercat să exprim cât mai bine ce doream: 

— Puțin mai la stânga, vă rog... Mai la dreapta... Puțin mai apăsat. 

Maseuza îmi urma instrucţiunile fără cusur, dar tot nu se compara 
cu atingerile lui Josh. 

— Aşa? Cum e acum? 

M-am dat bătută și am mormăit: 

— Minunat! Mulţumesc. 

Poate că diferența se datora uleiului esenţial folosit de Josh. Mirosea 
mai bine decât uleiurile cu arome florale, de la spa. 

Când eu și Ava ne-am întâlnit cu băieții, să luăm prânzul, mă sim- 
eam mai degrabă iritată decât relaxată, fiindcă eram mereu cu gândul 

la un anumit doctor. 

Îl credeam în stare să amestece vreun soi de poțiune erotică în 
uleiul acela esenţial, înainte să-mi facă masaj cu el. Mi se părea singura 
explicaţie plauzibilă pentru faptul că mă tot gândeam la el. 

Sigur avea el un motiv să se poarte așa de drăguţ cu mine. 

— Cum a fost la spa? a întrebat-o Alex pe Ava. 

Și-a lăsat palma să se sprijine pe spatele ei și i-a atins obrazul cu 
buzele. 

Prietena mea i-a zâmbit. Chipul ei strălucea de dragoste. Inima mi 
s-a strâns în piept. 

— Grozav! Dar cum a fost la schi? Aţi fost iar pe pârtia cu triplu 
diamant negru? 

Josh şi Alex au răspuns într-un glas. 

— Da, a confirmat Josh. 

Alex: 

— Nu. Am făcut snowboarding. 

Ochii lui Ava se mutau când la unul, când la celălalt. 

— Aha, a făcut ea. OK. 

Un moment ciudat de stânjenitor. 

Ne-am apucat să răsfoim meniurile, iar între noi s-a așternut tăce- 
rea. Josh stătea lângă mine. Ori de câte ori unul dintre noi se mişca, 
picioarele ni se atingeau. 

Burgerul casei, somon la tigaie... 

Pantalonii lui mi s-au atins în treacăt de pulpe. Am strâns din dinţi 
și am încercat să mă concentrez. Somon la tigaie, cu salată de fenicul... 

A întins mâna după pahar, iar mâneca lui mi-a atins mâna. 

Mi-am tras brațul departe de el. Mă holbam la lista de antreuri. 
Somon la tigaie, cu salată de fenicul... 

A apărut ospătarul nostru, atent și vesel. Ciisem de douăsprezece 
ori aceeaşi descriere. 

— Eu vreau somon, am mormăit, după ce au comandat ceilalți. 
Mersi! 

Uram somonul. 

M-am uitat urât la Josh. Era vina lui. Dacă nu mi-ar fi distras 
atenția, aș fi putut parcurge restul meniului și aș fi ales ceva care îmi 
plăcea. 

Josh a ridicat din sprâncene. 

— Văd că ţi-ai revenit, a comentat el, în timp ce Alex și Ava vor- 
beau cu glas scăzut, de cealaltă parte a mesei. Mi-a lipsit mutra ta iri- 
tată. Mă unge la suflet. 

— Da, fiindcă eşti obișnuit să vezi expresia asta pe faţa tuturor 
celor care sunt nevoiţi să stea în preajma ta. 

Să mă cert iar cu Josh era ca și cum mi-aș fi pus o pereche veche de 
jeanși: comod și familiar. 

Gropiţa a reapărut în obrazul lui Josh. 

— Nu, Roşcato. Doar tu ai expresia asta. Toţi ceilalți mă adoră. 

— Îţi garantez că nu-i adevărat, 

Ecranul telefonului meu s-a aprins. Un mesaj. Mi-am înșfăcat tele- 
fonul, bucuroasă că nu mai eram nevoită să mă concentrez asupra lui 
Josh. Dar când am citit mesajul, m-am încruntat. 


Număr necunoscut: Bună, Jules! 


După prefix, numărul de telefon era din Ohio. 
În jurul meu, totul s-a estompat. Am tastat cu degete tremurânde. 


Eu: Cine ești? 


Mă răscoleau speranța și teama. Poate că e numărul mamei... 

Cele zece secunde scurse între mesajul meu și răspuns mi s-au 
părut cât o veșnicie. lar când a venit răspunsul, aproape că am scăpat 
mobilul din mână, din cauza șocului. 


Număr necunoscut: Sunt Max. 


Max. Fostul meu iubit. De unde făcuse rost de numărul meu? Și 
de ce mă căuta acum, după şapte ani de tăcere totală? 
Răspunsul putea fi unul singur. Gândul ăsta mi-a provocat greață. 


Max: Trebuie să vorbim. 


Mi-am îndesat telefonul în geantă. Îmi simțeam palmele pline de 
o transpiraţie rece. Le-am șters de pantaloni, încercând să-mi vin în fire. 

— Hei! 

La auzul vocii lui Josh, capul meu a țâșnit în sus. 

S-a aplecat spre mine. Dacă ar fi fost oricine altcineva, aș fi crezut 
că expresia de pe fața lui era una de îngrijorare. 

— Cine ţi-a scris? m-a întrebat Josh. Arăţi de parcă ai văzut o 
fantomă. 

S-a uitat la geanta mea. Mobilul mi se părea greu cât o tonă. 

Nu aveam de gând să-i răspund lui Max. Nu știam ce să-i zic și nu 
voiam să știu ce avea el să-mi spună. Poate că, dacă îl ignoram, avea să 
dispară pentru alți șapte ani. 

Se spune că diamantele sunt cele mai bune prietene ale unei fere. 
Nu-i adevărat. Negarea e prietena cea mai bună a fetelor, 

Am luat o gură de somon. Avea gust de carton. 

Eram gata să pun pariu că Max încă avea acea înregistrare. Avusese 
răbdare șapte ani. Dacă hotărâse că a venit vremea să profite de mate- 
rialul lui de șantaj? Dacă nu puteam să-i dau ce-mi cerea? 

Dacă Max publica înregistrarea, mi-ar fi distrus cariera încă din 
fașă. Toată munca mea s-ar fi dus pe apa sâmbetei. 

Mă durea stomacul, și nu doar din cauza crampelor menstruale. 

O să vomit. 

Mi-am îndepărtat scaunul de masă și am fugit la toaletă, ignorând 
privirile uimite ale prietenilor mei. Am ajuns la timp. Imediat ce am 
intrat în toaletă, masa mea de prânz și-a făcut iar apariţia. Chiar și 
după ce am vomitat tot, am continuat să icnesc, până când gârul a 
început să mă usture. 

Crezusem că scăpasem de trecut. Dar uite că, până la urmă, demo- 
nii din viața noastră ne ajung de fiecare dată din urmă. 

MAX NU M-A MAI CĂUTAT. DEȘI LUASEM DECIZIA DE A-I IGNORA 
mesajele, tăcerea lui mă apăsa. Când am urcat în avionul ce avea să ne 
ducă înapoi la D.C., eram un ghem de nervi și de neliniște. 

Folosisem menstruaţia mea drept explicație pentru faptul că pleca- 
sem iute de la masă și nimeni nu îmi pusese justificarea la îndoială, 
însă scepticismul lui Josh fusese aproape palpabil. M-am prefăcut că 
nu-l bag în seamă; aveam pe cap chestiuni mai importante decât păre- 
rea lui despre mine. 

Am bătut cu pixul în lemnul biroului, cu ochii în monitorul com- 
puterului. În sfârșit, biroul meu ajunsese la clinică ieri, așa că acum 
lucram în spaţiul destinat angajaților, nu în bucătărie. Auzeam cum 
Ellie muta niște documente, auzeam zgomotul slab al apei trase la 
toaletă, precum și clopoțelul care suna ori de câte ori cineva deschidea 
ușa de la intrare. Era mai zgomotos decât atunci când lucrasem în 
bucătărie, dar nu mă deranja; munceam mai cu spor când aveam zgo- 
mot de fundal. 

Bineînţeles, doar dacă atenţia nu-mi era distrasă de alte lucruri. 

Privirea mi-a alunecat spre mobilul meu. Ecranul nu se aprinsese 
şi telefonul era tăcut, așezat lângă suportul meu de pixuri, dar tot nu 
mă puteam împiedica să-mi ţin respiraţia de parcă, din clipă-n clipă, 
urma să primesc un mesaj de la Max. 

Ar fi trebuit să-l sun și să termin odată cu povestea asta, dar nu mă 
înduram să scap de nesiguranță. Mi se părea că era de preferat să nu 

ştiu ce voia de la mine. 

Concentrează-te! 

Am inspirat adânc și mi-am îndreptat umerii. Tocmai reîncepu- 
sem să tastez la computer, când am auzit-o pe Ellie scoțând un mic 
țipăt de încântare, în spatele meu: 

— Josh! Nu ştiam că vii azi la clinică. 

— Bună, EI! 

Tonul șăgalnic și jucăuș al lui Josh mi-a zbârlit părul de pe ceafă. 
Flirta cu Ellie. 

— Ai o tunsoare nouă? a adăugat el. 

Ellie a chicotit, Aatată. 

— Da. Nu-mi vine să cred c-ai observat. 

M-am uitat în monitorul computerului și mi-am văzut propria 
faţă, contorsionată într-o strâmbătură. Ellie era de treabă, însă se 
vedea de la o poștă că făcuse o pasiune pentru Josh. 

—  Arăţi bine, a lăudat-o Josh. Îţi stă bine cu părul scurt. 

— Mulţumesc. 

Colega mea de birou a chicotit iar. 

Degerele mele zburau pe tastatură. Chic-clac-ul tastaturii s-a întețit 
vertiginos, pe măsură ce pașii nou-venitului se apropiau de mine. S-a 
oprit lângă mine. 

Clic, clac. Clac... 

— Jules... 

Am aşteptat câteva secunde înainte de a ridica ochii spre el. Primul 
lucru pe care l-am observat a fost'uniforma lui de medic. ÎI vedeam 
pentru prima dată îmbrăcat așa. De obicei se schimba în haine de 
stradă înainte să vină la clinică. Uniforma albastră era prea largă ca să-i 
scoată trupul în evidenţă, și totuși... 

Inima mi s-a poticnit în piept. 

O, nu! Nu, nu. nu. nu. 

De groază, stomacul mi s-a strâns ghem. Doar nu era posibil... Nu 
se putea să fiu atrasă de Josh Chen. Nu și aici, în Washington. Puteam 
da vina pe aerul de munte pentru faptul că-mi pierdusem temporar 
capul în Vermont, dar aici nu aveam nicio scuză. 

Nu era acceptabil să simt fluturi în stomac și bătăi de inimă 
nebunești. De neconceput. Complet dezgustător. 

— Observ că biroul rău a ajuns la destinație. 

Ochii lui Josh s-au oprit asupra pixului meu preferat: roz și cu un 
pămăcuf în capăt. Un zâmbet îi juca în colțul gurii. 

— Se pare că suntem vecini. Ce noroc pe capul tău! 

A înclinat din cap în direcția biroului aflat vizavi, de cealaltă parte 
a culoarului. Mă întrebasem al cui era, mai ales fiindcă nu era decorat 
aproape deloc și, prin urmare, nu aveam niciun indiciu cu privire la 
posesor. 

— Nu mai pot de bucurie, am comentat sec. 

M-am sprijinit de spătarul scaunului și am mijit ochii la el. 

— Nu ştiam că voluntarii au un birou al lor. 

— Nici nu au. Eu sunt excepția. 

Tonul lui Josh a căpătat iar o nuanţă arogantă. 

— Roşcato, lumea de la clinică mă adoră. 

Din păcate, avea dreptate. Angajaţii clinicii se gudurau pe lângă el 
de parcă Josh era Isus venit pe pământ a doua oară. Îmi venea să 
vomit. 

— Da, habar n-am de ce te adoră. 

Respectă armistițiul! 

— Ei, oricât de încântătoare ar fi conversaţia noastră, trebuie să 
mă întorc la muncă. Am o grămadă de lucruri de făcut, am zis cu 
vioiciune prefăcută. 

Amuzamentul a scânteiat în ochii lui Josh. 

— Sigur că da. 

S-a așezat la biroul lui. Nu ne-am mai vorbit toată după-amiaza. 

Când s-a apropiat ora cinci, simțeam că'nu mai văd bine, din cauză 
că stătusem cu ochii în monitor atâta timp, iar încheieturile mâinilor 
mă dureau de la tastat. Da, se poate să fi fost un pic cam agresivă cu 
tastatură, însă era o modalitate bună de a mai scăpa de tensiunea pe 
care o acumulasem. 

Ellie a căscat. 

— Cezi! Mi-ar prinde bine niște alcool. Mai vine cineva cu mine? 
La Vulpea Neagră au un happy hour cu reduceri mişto. 

Vulpea Neagră era barul de vizavi de clinică, iar angajații spitalului 
universitar Thayer îl frecventau des. 

— Vin eu, a anunţat Marshall, foarte doritor. 

Asemenea lui Ellie, era un research associate cu normă întreagă. 
Dacă interesul lui Ellie față de Josh era cât se poate de limpede, inte- 
resul lui Marshall față de Ellie era ca un afiș uriaș asupra căruia fuse- 
seră îndreptate reflectoare. Iar pe afiș se citea cu litere de-o șchioapă: 
O IUBESC PE ELLIE. 

— Vreau să zic că o să te însoțesc, a nuanțat Marshall. 

— Perfect! s-a bucurat Ellie. Josh, tu ce zici? 

— Sigur, vin şi eu. Nu refuz niciodată o băutură ieftină. 

Pentru o secundă, gropița din obrazul lui și-a făcut apariția. 

— Roșcato, te bagi și tu? 

Am ezitat. Aveam de învățat pentru examene și ar fi trebuit să în- 
cep să împachetez pentru viitoarea mutare, dar și mie mi-ar fi prins 
bine să mai scap de stres. 

— Sigur. De ce nu? 

Nimeni altcineva de la clinică n-a dorit să ni se alăture. O jumătate 
de oră mai târziu, eram toți patru în Vulpea Neagră, așezați la o masă. 
Aveam în față pahare cu alcool diluat, dar ridicol de ieftin. 

— Propun să jucăm un joc. | 

Teoretic, Ellie vorbea cu toți cei de la masă, dar ochii ei erau în- 
dreptați asupra lui Josh. 

Buzele lui au zvâcnit. 

— Ce fel de joc? 

Se așezase lângă mine, cu un braţ întins pe spătarul scaunului de 
lângă el. În cealaltă mână ţinea un pahar pe jumătate plin cu Cola şi 
whisky. Se schimbase în haine de stradă. Combinația dintre poziţia pe 
care o avea, părul lui întunecat și ciufulit și ținuta lui — pulover ble- 
umarin din Cașmir, cu mânecile suflecate, şi ceasul care îi sclipea la 
incheietură — îl făcea să pară un fotomodel care poza pentru o revistă 
de modă pentru bărbați. 

Mi-am golit paharul dintr-o suflare, încercând să domolesc fierbin- 
eala care îmi înflorise în stomac. 

— Adevăr sau provocare, a propus Ellie. 

Marshall s-a foit pe scaun și a zis: 

— El, nu cred că-i o idee bună. Suntem colegi de muncă. Nu e 
cuviincios, 

Aş fi vrut să mă strâmb, însă m-am stăpânit. Marshall nu era cu 
mulți ani mai în vârstă decât Ellie, dar să-i faci morală despre ce e 
cuviincios și ce nu unei tipe, în toiul happy hour... 

Ellie a fluturat o mână în aer. 

— Aici suntem doar noi, nu și Lisa. Deci ce ziceţi? Vreți să jucaţi? 

Josh şi-a dus paharul la buze, cu un surâs în privire. 

— Hai să jucăm! 

— Super! 

Bucuroasă, colegă-mea s-a răsucit spre mine. 

— Jules? 

— Sigur, mă bag. 

În circumstanţe obișnuite, eu aș fi fost cea care propune un joc, 
însă în săptămâna asta îmi făcusem atâtea griji, încât rămăsesem fără 
energie. 

— Marshall? 

Ellie l-a înghiontit. Gestul ăsta l-a făcut să roșească. 

— OK, a acceptat el, resemnat. 

Deloc de mirare, în prima tură Ellie l-a ales pe Josh. 

— Adevăr sau provocare? 

— Adevăr, a răspuns el. 

Hmm... Asta m-a luat prin surprindere. Mă așteptasem să aleagă 
provocare. 

Ellie s-a aplecat spre el, așa încât Josh să aibă vedere neîngrădită la 
decolteul ei. Colega mea se dezbrăcase demult de blazer. Acum, sânii 
aproape că i se revărsau din maiou. 

M-am uitat la Josh. Privirea lui rămăsese aţintită asupra chipului 
colegă-mii de birou. Expresia lui era neschimbată. 

Situaţia era cu totul alta în cazul lui Marshall, care părea cât pe ce 
să izbucnească în flăcări. 

— Eşti interesat de vreo persoană de la clinică? l-a descusut Ellie. 

Câră subtilitate! 

Josh a ridicat din sprâncene. 

— Te referi la voluntari sau la angajați? 

M-am foit pe locul meu. Când coapsele mi s-au desprins de 
tapiţeria din vinilin, s-a auzit un scârțâit stânjenitor. Josh a privit iure 
în direcția mea, amuzat. Drept răspuns, am ridicat sfidător bărbia. 

— Şi la una, și la alta, a zis Ellie, iar Josh și-a mutat din nou pri- 
virea la ea. Dar hai să zicem că mă refer la un angajat. 

Josh i-a răspuns: 

— Mă interesează toată lumea de la clinică. Sunteţi toți grozavi. 

Ellie s-a dezumflat. Şi-a dat seama că ar fi trebuit să se exprime mai 


clar. 
— Jules. 
Josh mă privea. M-am încordat, plină de neliniște. 
— Adevăr sau provocare? 
Am răspuns fără să ezit: 
— Provocare. 
Pe fața lui s-a întins un zâmbet. 
— Te provoc să săruți pe cineva de la masa asta, pentru treizeci de 
secunde. 
Mi-am dat seama că părea foarte satisfăcut: se aștepta să dau înapoi. 
Ghinionul lui! În viaţa mea nu mă dădusem în lături de la vreo 
provocare. | 
Fără să-mi desprind privirea de a lui, m-am aplecat spre Josh încet, 
chinuitor de încet, până când zâmbetul i-a dispărut de pe buze, iar 
ochii lui au început să ardă. 
Când între fețele noastre mai erau doar trei centimetri, m-am răsu- 
cit pe neașteptate și l-am sărutat pe Marshall. Bietul de el a rămas șocat. 
— Mfipfng..., a îngăimat. 
— Nu te deranjează, nu? am murmurat. 
— Mfipfng..., a repetat el, de data asta mai ascuțit. 
Nu s-a ferit, așa că i-am interpretat răspunsul drept o încuviințare. 
Am preluat controlul și am așteptat să se scurgă cele treizeci de 
secunde. Văzând reacţiile celorlalți, am zâmbit, mulțumită. Lui Ellie îi 
picase fața, iar Josh se holba la mine. Amuzamentul de adineauri dis- 
păruse în spatele unei măști impenetrabile. Între timp, Marshall încre- 
menise pe locul lui, cu ochii căscați și cu gura deschisă. 
— Scuze c-am sărit pe tine, i-am zis. Oricum, te pricepi de 
minune să săruţi. Îţi dau zece cu felicitări. 
— N... n... nicio problemă, s-a bâlbâir Marshall. Eu... ă... eu... 
Ochii lui s-au mutat asupra lui Ellie, care îl privea cu ceva mai 
mult interes. 

Mi-am ascuns un zâmbet. Cea mai bună metodă de a stârni inte- 
resul unei femei e să introduci în joc puţină rivalitate. 

— A durat treizeci de secunde, da? 

Întrebarea mea i se adresa lui Josh. Mi-a răspuns cu răceală: 

— Mai mult de treizeci. Probabil ţi-a cam plăcut. 

Am rotit între palme paharul meu gol. 

— Marshall e foarte priceput la sărutat. 

— Te cred pe cuvânt, a zis Josh, după care s-a uitat la Marshall. 
Omule, e rândul tău. 

Am mai jucat trei ture, până când Ellie s-a scuzat, fără tragere de 
inimă. A spus că a doua zi, dis-de-dimineaţă, trebuia să prindă un 
avion. Bunica ei își sărbătorea a optzeci și cincea aniversare, iar Ellie se 
ducea în Milwakee, ca să participe la petrecere. 

I-a aruncat lui Josh o privire de parcă și-ar fi dorit ca el să o 
însoţească, dar Josh s-a mulţumit să-i ureze „noapte bună” și să ajungă 
cu bine în Milwakee. Desigur că Marshall i-a propus lui Ellie să ia 
împreună un Uber, fiindcă se îndreptau în aceeași direcție. 

Şi uite-așa, am rămas doar doi. 

— Lui Ellie i s-a pus pata pe tine, l-am anunţat, după ce colegii 
noştri au plecat. 

Am furat ultimul cartof prăjit din coș și am mușcat din el. Nu 
încălcam nicio regulă nescrisă pentru că îi spuneam asta. Eram sigură 
că Josh își dăduse seama. La naiba! Probabil că era atât de arogant, 
încât credea că toate femeile heterosexuale erau în limbă după el, chiar 
și atunci când nu era adevărat. 

Buzele lui s-au arcuit. 

— Ştiu. 

— Te interesează Ellie? 

. — Îşi pasă? 

Am mestecat încet și am înghiţit, apoi am răspuns ferm: 

— Câtuși de puţin. 

Între noi a apărut vechea ostilitate. Dar animozitatea asta ascundea 
altceva. 

— Bineînțeles, a răspuns Josh. 

Și-a terminat băutura fără să mă scape din ochi. 

— Te-ai cam dat în spectacol cu Marshall, mai devreme. 

— Habar n-am despre ce vorbeşti. 

— N-o face pe proasta. Nu ți se potrivește. 

l-am aruncat o privire sfredelitoare. 

— N-o fac pe proasta. Ai impresia că nu l-aș fi sărutat de bună- 
voie pe Marshall, doar fiindcă nu are o faţă perfectă și un abdomen cu 
pătrăţele? Aspectul fizic nu e singurul care contează. Măcar Marshall 
se poartă drăguţ. 

Zâmbetul lui a căpătat o anume duritate. 

— Roşcato, tu nu îţi doreşti și nici nu-ți trebuie un tip care se 
poartă drăguţ. Te-ar plictisi de moarte. 

— Serios? 

Din glasul meu picura otravă amestecată cu miere. 

— Rogu-te, din moment ce mă cunoşti atât de bine, zi-mi ce 
anume vreau și de ce am nevoie? 

S-a aplecat spre mine până când buzele lui aproape că-mi atingeau 
urechea. M-am silit să nu mă trag înapoi. Inima îmi bubuia în piept 
așa de tare, că nu i-aș fi auzit răspunsul, dacă vocea lui nu mi s-ar fi 
strecurat în ureche precum o mătase lichidă. Periculoasă, și totuși 
seducătoare. 

— Vrei pe cineva care să te provoace. Să te însuflețească. Un băr- 
bat care să te ţină cu sufletul la gură. Cât despre lucrurile de care ai 
nevoie... 

Răsuflarea lui cu miros de whisky mi-a făcut pielea ca de găină. 

— Ai nevoie de cineva care să te aplece și să ţi-o tragă până când 
îţi iese pe nas atitudinea asta complet nesuferită. 

Reacţia a fost instantanee. 

Sfârcurile mi s-au întărit, transformându-se în pietricele dureroase, 
şi un lichid cald mi-a umezit chiloţii. Orice adiere de aer pe pielea mea 
ultrasensibilă îmi aţâţa dorința care îmi pulsa între picioare. 

— Crezi că Marshall poate să facă asta? 

Vocea lui Josh mă învăluia ca într-o îmbrățișare. 

— Crezi că poate să ţi-o tragă așa cum îţi dorești? 

— Adică tu poți? am izbutit să rostesc. Visează în continuare! 
Oxigen. Aveam nevoie de oxigen. 

73 Pentru o fracțiune de scundă, mâna lui Josh mi-a atins genun- 
pă chiul. A fost destul ca să-mi pună tot corpul pe jar. 

— Nu m-am oferit să ţi-o trag. Dar îmi place că te-ai gândit la 
asta. 

Cineva a intervenit în conversaţia noastră. M-a scutit de la a da o 
replică, mai ales că nu-mi venea niciuna în minte, în starea mea de 
ameţeală. 

— Jules? 

Vocea asta necunoscută a avut asupra mea același efect de parcă mi 
s-ar fi turnat în cap o găleată cu apă rece. 

Am tresărit. Inima îmi bubuia. Josh s-a așezat mai bine pe locul: 
lui, cu un zâmbet întunecat, satisfăcut. 

Ticălosul! 

După ce persoana care vorbise urma să plece, aveam să i-o plătesc 
lui Josh cu vârf şi îndesat. 

Între timp, trebuia să mă ocup de altcineva. 

Ochii mei s-au oprit asupra tipului îmbrăcat îngrijit care ne-a 
întrerupt. Mi se părea oarecum cunoscut. Purta uniforma neoficială a 
bărbaţilor din Washington D.C.: cămașă în pătrăţele albastru cu alb și 
pantaloni în stil khakis. Purta părul dat pe spate. Frizura asta nu îl 
avantaja. 

Se holba la mine de parcă aștepta ceva. La rândul meu, m-am zgâit 
la el, până când o amintire mi-a revenit în minte. Mi-a picat fisa. 

Era Todd.. Tipul care îmi trăsese clapa cu câteva săptămâni în 
urmă. 

ÎNTÂLNISEM DESTUI DOBITOCI. DAR ACUM, PRIVINDU-L PE TIPUL 
din faţa mea, puteam spune cu mâna pe inimă că era cel mai dobitoc 
dintre toți. 

Poate că de vină era zâmbetul lui mieros sau faptul că își năclăise 
părul cu gel şi-l dăduse peste cap, de parcă ar fi fost un politician lin- 
gău, aflat în plină cursă electorală. Ori poate aveam senzaţia asta din 
cauză că se holba la Jules ca și cum ea ar fi fost o friptură suculentă, iar 
idiotul ăsta nu mâncase de câteva zile. 

Acum câteva clipe, mă simţisem mulțumit fiindcă reuşisem s-o 
scot pe Jules din pepeni. Acum mulțumirea fusese înlocuită de o anti- 
patie iraţională. 

Ai nevoie de cineva care să te aplece și să ţi-o tragă până când îţi iese 
pe nas atitudinea ta nesuferită. 

Whiskyul îmi dezlegase limba. Iar sărutul dintre Jules și Marshall 
îmi dăduse impulsul de care aveam nevoie pentru a spune ceea ce 
gândeam. Ceea ce gândeam amândoi încă de la excursia în Vermont. 

N-avea decât să se poarte dușmănos și să arunce replici usturătoare 
cât de mult voia, însă nu putea să-și ascundă dorința. Mă voia la fel de 
mult precum o doream eu. Amândoi ne uram fiindcă simțeam asta 
faţă de celălalt. 

— Todd. 

În acest cuvânt, Jules a îngrămădit o tonă de dispreţ. 

Am schițat un surâs slab, dar apoi zâmbetul meu a dispărut. 

Jules îl știa pe tipul ăsta? 

— Mi s-a părut că tu ești, dar nu eram sigur. În realitate, arăţi 
chiar mai bine decât în poza, i-a spus el, adresându-se sânilor lui Jules. 

Am strâns din dinți. La fel ca tuturor bărbaţilor, îmi plăceau sânii, 
dar tipul ăsta era pur și simplu bădăran. De când ajunsese aici, nu se 
uitase deloc în ochii ei. 

Pe de o parte, eram recunoscător că discuția mea cu Jules fusese 
întreruptă înainte să fac un lucru pe care l-aș fi regretat. Pe de altă 
parte, o bucăţică întunecată din mine voia să-i scoată ochii fiindcă se 
zgâia la ea așa. 

Tulburat de gândurile mele violente și nepoftite, am învârtit între 
palme paharul gol. De unde naiba apăruseră? Şi de când îmi păsa mie 
cum se uită alți bărbaţi la Jules? 

Nu-mi pasă. Todd pur și simplu are o mutră care cere pumni. Asta-i tot. 

— Dar tu nu arăţi la fel de bine ca în poze, i-a trântit-o Jules, iar 
din vocea ei picura destulă otravă cât să doboare un elefant. Se pare că 
fotografiile pot să te păcălească. 

De data asta, în ciuda iritării pe care o simţeam, nu mi-am putut 
stăpâni rânjetul. 

Jules era al naibii de afurisită. Chestia asta îmi plăcea la nebunie. 

Dacă Todd se simţea jignit, nu o arăta. Nici măcar nu sunt sigur că 
a auzit ce i-a spus Jules. Era prea ocupat să se holbeze la sânii ei, care 
puneau la încercare trăinicia nasturilor cămăși. 

— Îmi pare rău că n-am apucat să vin la întâlnirea noastră de 
acum câteva zile, i-a spus tipul. 

Brusc, din nou, zâmbetul mi-a dispărut. 

— Mi s-a stricat mașina și mobilul mi s-a descărcat. Ți-am trimis 
câteva mesaje, dar nu mi-ai răspuns. 

Înainte ca Jules să deschidă gura, am înţeles situația. Deci ästa era 
tipul care îi trăsese clapa, la barul Bronze Gear? 

Dumnezeule! Credeam că Jules are gusturi mai bune în materie de 
bărbaţi. 

— Dacă pentru tine „acum câteva zile” înseamnă „acum aproape 
o lună”, atunci nu-ți accept scuzele, i-a răspuns Jules cu răceală. În 
plus, nu mi-ai trimis niciun mesaj. Dar nu-i nimic. Când am glisat în 
dreapta pe profilul rău, am avut un moment de nebunie. Acum mi-am 
revenit, deci poţi s-o ştergi de-aici. 

A făcut un gest cu mâna, alungându-l de acolo. 

— Şi încă ceva, dobitocule: faţa mea e aici, sus. 

Todd s-a înroșit ca sfecla și a ripostat: 

— Am vrut să mă port frumos cu tine, fiindcă mă simţeam aiurea 
pentru ce s-a întâmplat. Nu-i nevoie să fii așa o scârbă. 

Din gâtlejul meu a izbucnit un mârâit. 

Am deschis gura, dar Jules mi-a luat-o înainte: 

— Din câte văd eu, ești singura scârbă de aici. Eu nu fac decât 
să-mi savurez băutura. Dacă mă mai deranjezi, o să-i pun pe cei de la 
Pază să te dea afară în șuturi. Deci, dacă nu vrei să fii umilit în faţa 
atâtor oameni — Jules a gesticulat către mulțimea din jurul nostru —, 
îţi sugerez să-mi asculți sfatul și să pleci. Imediat. 

Todd a strâns din buze. Dar nu era atât de prost încât să pună la 
îndoială ameninţarea ei. 

— Să nu aud nicio vorbă! m-a prevenit Jules, după ce Todd a 
plecat valvârte;. 

Şi-a dat paharul pe gåt, fără să-mi arunce nicio privire. 

Am ridicat palmele, în semn de capitulare. După plecarea dobito- 
cului, încordarea din corpul meu se mai domolise, dar iritarea încă era 
prezentă. 

— N-o să zic nimic, am asigurat-o, însă după o pauză mai lungă 
am completat: Ai glisat dreapta pe poză tipului žluia? 

Obrajii ei s-au colorat în roz. 

— Sunt ocupată cu şcoala, s-a răstit Jules la mine. Opțiunile mele 
sunt limitate, iar eu am anumite nevoi, deci... 

— Deci îţi cobori standardele atât de mult? 

— Poate că da, dar tot e bine că nu mi-am coborât standardele 
atât de mult încât să ajung la tine, a zis ea cu dulceaţă în voce. Apropo, 
în ultima vreme nu te-am văzut cu nicio tipă. Ce s-a întâmplat, Joshy? 
Nu mai găseşti femei care se lasă păcălite de aiurelile tale? 

— Am ales să nu am o iubită, Roșcato. Dar pot avea orice tipă, 
oricând. 

— Fals! Pe mine nu mă poți avea. 

— Nici măcar n-am încercat. 

Ne duelam din priviri. Provocarea din subtext atârna în aer. 

Dacă aș încerca... Oare Jules ar fi capitulat în fața lucrului pe care 
ochii ei îmi spuneau că-l doreşte? Oare m-ar lăsa să o îndoi de mijloc 
și s-o posed, așa cum îi spusesem mai devreme, sau s-ar fi luptat cu 
mine până la capăt, ca să deţină controlul? 

Am zâmbit. 

Ceva îmi spunea că deja ştiam răspunsul la această întrebare. Cu 
Jules, nimic nu era ușor, niciodată. Între noi fie vorba, se număra 
printre lucrurile care îmi plăceau la ea. 

Ochii eu mă studiau. 

— Eşti un nesuferit arogant. Dacă ești atât de încrezător în pute- 
rea ta de a vrăji femeile, hai să jucăm un alt joc. 

Propunerea mi-a trezit curiozitatea. 

— Ce fel de joc? 

— E simplu. Hai să vedem care dintre noi obține cele mai multe 
numere de telefon într-o oră. 

Şi-a înclinat capul într-o parte. Valuri de mătase arămie i s-au răs- 
firat pe umăr. 

— Câștigătorul va avea dreptul să se laude în faţa celuilalt. 

Poate că unei persoane care ar fi asistat la discuția noastră i s-ar fi 
părut o miză neînsemnată, dar pentru mine și pentru Jules avea tot 
atâta valoare cât un Rolex sau un Lamborghini. 

Pentru noi, nimic nu era mai important decât mândria proprie. 

— De acord! 

Am afișat un zâmbet ingâmfat. Jules era pricepură la flirturi, dar eu 
eram hotărât să câștig, 

Întotdeauna câștigam. 

S-a uitat la ceasul de perete, apoi mi-a zis: 

— Perfect! Ne întâlnim aici, la șapte fără zece. 

Înainte să-și termine propoziţia, deja o ştersesem. Studiasem lumea 
din bar încă de când îmi explicase regulile jocului. Deja alcătuisem un 
plan. Prin urmare, m-am dus ţintă la un grup de femei de vreo două- 
zeci de ani, care stăteau într-un colț. 

Spre norocul meu, în încăpere proporția femei-bărbați era 2 la 1. 
Chiar dacă nu le abordam pe cele care veniseră însoțite de partener, 
tot eram în avantaj. 

Am început să vorbesc cu ele. M-am asigurat că orice conversație 
pe care o purtam era scurtă și că flirtam la greu. Niciodată nu promi- 
team mai mult decât puteam oferi. Pe deasupra, le făceam să se simtă 
îndeajuns de bine-dispuse, încât, după doar câteva minute, nu ezitau 
să-mi dea numărul lor de telefon. Bănuiam că o parte dintre tipe ştiau 
că ceva părea dubios, având în vedere cât de repede treceam de la o 
femeie la alta, și totuși asta nu le împiedica să flirteze cu mine, la rân- 
dul lor. 

La ora şase și jumătate deja obținusem mai mult de zece numere 
de telefon. Ar fi trebuit să fiu încântat. Însă m-a cuprins o bănuială, 
văzând că Jules nici nu se mișcase de pe scaun. Sorbea tacticoasă din 
băutura ei și mă privea în vreme ce îmi vedeam de treabă. 

Oare ce punea la cale? 

N-am mai putut rezista. Mi-am încheiat conversaţia curentă și 
m-am dus la Jules. Mi-am sprijinit palmele de tejghea și am mijit 
ochii la ea. 

— Ia zi: care-i faza? 

— Cum adică? m-a întrebat Jules cu nevinovăție. 

M-am uitat la ceas. 

— Au mai rămas doar zece minute, dar nici măcar nu ai încercat 
să vorbeşti cu vreun tip de-aici. Nu-mi spune că aștepți să te abordeze 
ei primii! 

Câţiva chiar asta făcuseră, însă Jules nu era genul de femeie pasivă. 
Indiferent de situaţie, îi plăcea să atace în forţă. 

— Nu asta aştept. 

— Atunci, te dai bătută? Să-mi spui dacă te temi c-o să pierzi. 
N-are rost să trecem prin toate astea, doar ca să depui armele. 

— A, nu mă dau bătută. 

În sfârșit, Jules și-a pus paharul pe tejghea și a coborât de pe scaun. 
Și-a scos geaca dintr-un singur gest fluid. Să-i priveşti mișcările era ca 
și cum ai fi privit niște stropi de miere prelingându-se pe rotunjimile 


unei sticle. 
Lente, sigure, senzuale. 
Fir-ar al dracului! 
Mi s-a uscat gâtul. 

Jules purta o ţinută clasică, de birou — o cămașă albă băgată într-o 
fustă gri, pantofi negri cu toc și un lănţișor de aur discret. Dar datorită 
încrederii de sine și corpului ei trăsnet, parcă ar fi purtat cea mai sexy 
lenjerie de dantelă din lume. 

Indiferent cât de mult m-am străduit, nu m-am putut stăpâni să 
devorez din priviri bucățica de decolteu aflată la vedere și modul în 
care hainele i se mulau pe rotunjimile voluptuoase. Corpul ei nu era 
zvelt şi tonifiat, aidoma corpului multor femei pe care le vedeam la 
sala de fitness pe care o frecventam, dar era moale. Bogat. Și mult prea 
ademenitor. 

Un val de fierbințeală mi-a năvălit prin corp. În mintea mea a 
răsărit o imagine: o lipeam de un perete, îi smulgeam fusta aia strâmtă 
şi i-o trăgeam până când Jules începea să pipe. 

Îndată ce imaginea asta a apărut, am și alungat-o, dar era prea 
târziu. Scula deja mi se întărise, iar în vintre simţeam vibrația excitării. 

Am strâns din dinți. Uram efectul pe care, mai nou, Jules îl avea 
asupra mea. Ani întregi corpul ei nu mă excitase, iar acum nu mă 
puteam abţine să am fantezii sexuale cu ea. Habar n-aveam ce anume 
se schimbase, dar situația mă enerva la culme. 

— O să câștig pariul. Priveşte și ia notițe, Chen! a rostit Jules cu 
voce catifelată, după care s-a îndreptat spre DJ, unduindu-și șoldurile. 

Priveliştea pe care mi-o oferea așa, din spate, a accentuat și mai 
mult presiunea pe care o simțeam jos. 

Fără îndoială, dintre toate lucrurile oribile care mi se puteau 
întâmpla, să fiu atras sexual de Jules Ambrose era în top. 

Jules i-a spus ceva DJ-ului. În mine se luptau deopotrivă excitarea, 
frustrarea și curiozitatea. Tipul a dar aprobator din cap, iar pe chip i 
s-a așternut o expresie compătimitoare. 

DJ-ul a întrerupt muzica, iar în amestecul meu de emoții s-a stre- 
curat suspiciunea. De ce ar... 

Când mi-am dat seama care era asul din mâneca ei, am ţâșnit în 
picioare. 

Doar nu avea să facă asta. Nu se poate! 

— Scuze că vă întrerup momentul de happy hour O să zic rapid 
ce am de zis. 

Vocea lui Jules răsuna răspicat în barul redus la tăcere, însă avea o 
notă de vulnerabilitate care i-a făcut pe toți să se aplece ușor spre ea, 
ca să audă mai bine. 

— Pe scurt, tocmai am încheiat o relaţie lungă și oribi/ă, iar ami- 
cul meu — Jules a gesticulat spre mine și zeci de priviri s-au aţintit în 
direcția mea — mi-a adus aminte că cel mai bun mod de a uita o 
persoană la care ai ținut e să te cuplezi cu altcineva. Aşa că sunt în 
căutarea cuiva care să mă ajute să-mi revin. 

Amestecul de ezitare studiată și de subînțeles din glasul ei era de 
ajuns ca să-l facă pe orice bărbat heterosexual să-și piardă minţile. 
Fir-ar să fie! Cât de pricepută era la jocul ăsta! 

Jules și-a încheiat micul discurs: 

— Dacă vă interesează să vă faceţi de cap o noapte sau două, fără 
niciun fel de obligaţii, dați-mi numărul vostru de telefon. Mulţumesc! 

Scurt și la obiect, chiar dacă „obiectul” cu pricina era unul fals. O 
manevră clasică, marca Jules. 

Pentru trei secunde, barul a rămas cufundat într-o tăcere plină de 
uluire, după care s-a declanșat haosul. A izbucnit un val de ovaţii și 
aplauze. Zeci de tipi s-au năpustit la ea, aproape împiedicându-se în 
graba lor de a deveni cel care avea s-o ajute pe Jules să-și „revină”. 

Eu clătinam din cap, incapabil să cuprind cu mintea ceea ce se 
întâmpla. Mă simțeam de parcă aș fi fost catapultat în toiul unei scene 
de film trase de păr. Dacă n-aș fi văzut cu ochii mei, n-aș fi crezut. 

Bineînţeles că ăsta era planul ei. Era singura persoană pe care o 
cunoșteam și căreia putea să-i iasă o astfel de mișcare. 

Jules s-a uitat la mine, pe deasupra înghesuielii. Pe trăsăturile ei 
strălucea triumful. E naşpa să pierzi, a mimat din buze, anume pentru 
mine. 

Avea dreptate. Detestam să pierd. Pe de altă parte, cum să fiu ner- 
vos pentru ce făcuse Jules? Fusese o mișcare absolut genială. 

Mi-am frecat buzele cu palma, incapabil să-mi rețin hohotul de râs 
care-mi exprima admiraţia amestecată cu resentiment. 

Jules Ambrose era dată naibii. 

VREŢI SĂ ȘTIȚI SCORUL? JOSH OBȚINUSE ȘAISPREZECE NUMERE DE 
telefon, iar eu, douăzeci și șapte. 
Ai trișat. 

Scânteia din ochii lui Josh îmi dădea de înțeles că era supărat mai 
degrabă fiindcă nu-i venise lui ideea mea, nu pentru că folosisem o 
strategie neconvenţională. 

I-am atras atenţia: 

— Nu poți trișa dacă nu există reguli. 

După pasul meu săltăreț, era limpede că victoria mea mă încânta. 

După ce adunaserăm numerele de telefon obținute, plecaserăm de 
la bar, iar acum mergeam amândoi spre casă. Tocmai ieșiserăm de la 
stația de metrou Hazelburg. Poate din cauza alcoolului pe care-l bău- 
sem ori din pricina fierbinţelii emanate de corpul lui Josh, care mer- 
gea lângă mine, simţeam că mă coc în haina mea, deși temperatura 
din seara asta nu depășea 15 grade. Însă n-aveam chef să-mi duc haina 
în mână, așa că nu m-am dezbrăcat. 

— Ar fi trebuit să-mi dau seama c-o să găsești o portiță. 

Josh a împins din bărbie spre poșeta mea, în care îndesasem zeci de 
şervețele pe care tipii de la bar își notaseră numerele de telefon. 

— Ai de gând să suni pe careva dintre ei? s-a interesat el. 

— Poate că da. Oricum, nu poate fi mai nasol decât să găsești un 
cip printr-o aplicaţie de dating. 

Zâmbetul meu a pălit puțin când mi-am adus aminte de interac- 
ţiunea cu Todd. Tipul avea tupeu, de mă abordase așa. Dar, dacă stau 

să mă gândesc mai bine, ce altă trăsătură de caracter au bărbaţii, dacă 
nu îndrăzneala? 

— Hmm... a mormăit Josh. 

Sunetul ăsta de nemulțumire mi-a pătruns în oase, iar pulsul mi 
s-a accelerat. Oare Josh era... gelos? 

Nu. Era ridicol să gândesc asta. Ca să fie gelos, ar fi însemnat să mă 
placă. Deși începuserăm să nutrim un oarecare respect unul faţă de 
celălalt, nu ne plăceam reciproc. Încă îmi venea să-i ard un pumn în 
mutra aia arogantă, ori de câte ori îl vedeam. 

— Dar tu ce-o să faci? O să suni la unul din numerele pe care le-ai 
primit? am întrebat, cu nepăsare prefăcută. 

— Poate. Încă nu m-am hotărât. 

— Hmm... 

Fir-ar! Sunetul ăsta mi-a scăpat fără să vreau. Acum eu păream aia 
geloasă. 

Ca să-i distrag atenția, am adăugat iute: 

— În orice caz, ce se-ntâmplă cu tine în ultimul timp? Înainte 
treceai de la o tipă la alta în fiecare săptămână, dar de luni bune nu 
te-am mai văzut cu niciuna. 

— Exagerezi. În plus, nu treceam de la o tipă la alta. Încă de la 
început, îmi exprimam intențiile foarte clar. Înainte să facem sex, 
toate știau că nu mă interesează să am o relație stabilă. 

După ce mi-a aruncat o privire, a completat: 

— Înţelegi ce vreau să zic. 

Înţelegeam. Printre puţinele lucruri pe care le aveam în comun cu 
Josh se număra abordarea cu privire la sex și relaţii. La fel ca Josh, 
niciodată nu mă interesaseră relațiile pe termen lung. Aveam prea 
multe țeluri de împlinit, prea multe locuri de văzut și prea multe de 
trăit, deci nu concepeam să fiu legată de o singură persoană. 

Pe deasupra, după singura relaţie serioasă pe care o avusesem, nu 
mă grăbeam deloc să încep o alta. 


Max s-a strâmbat. 
— Vrei să faci Facultatea de Drept? De ce? 
— Cred că aş fi un avocat bun. 

Mi-am rotit tivul tricoului pe după deget. Era nou. Îl cumpărasem cu 
banii din alocaţia primită de la Alastair, tatăl meu vitreg. După ce ani 
întregi purtasem haine ponosite, uzate, acum îmi atingeam constant tri- 
coul, ca să mă asigur că e real, că port cu adevărat un tricou de designer, 
care costase mai mult decât bugetul lunar pentru mâncare pe care îl avu- 
sesem înainte. 

— Se plăteşte bine dacă lucrezi în domeniul Dreptului corporatist, 
iar dacă pot să... 

Râsul lui Max mi-a tăiat vorba. 

— Haide, Jules, fii serioasă! 

— Adică? 

M-am încruntat, derutată şi puţin jignită de replica lui. 

— Eşti așa de drăgălașă că zici asta! 

Mi-a surâs indulgent, de parcă eram un copil care tocmai declarase că 
o să candideze la președinție. 

— Dar hai să vorbim pe șleau, scumpo! De fapt, nu vrei să te faci 
avocat. 

Mi-am înfäsurat mai strâns pe deget materialul tricoului. 

— Vorbesc serios, Max. 

Și-a trecut o palmă pe umărul meu, mi-a frecționat brațul, apoi mi-a 
strâns un sân în palmă, iar în ochii lui s-a aprins o scânteie de poftă. 

— Eşti prea sexy ca să stai închisă toată ziua într-o sală împuțită de 
tribunal. Ar trebui să lucrezi ca fotomodel. Profită de fața și de corpul 
tău! Nu oricine are norocul să se nască arătând așa de bine ca tine. 

M-am forțat să zâmbesc. Da, eram binecuvântată cu o înfățișare 
superioară majorităţii fetelor, însă nu mă simțeam norocoasă. Atunci 
când se uitau la mine, oamenii nu vedeau decât un corp frumos, iar pro- 
pria-mi mamă mă considera o rivală, mai degrabă decât o fiică. 

Dar poate că Max avea dreptate. Poate că mă pripeam. De ce consi- 
deram că aș putea deveni avocat? Mă descurcam bine la şcoală, dar există 
o diferenţă între a obține medii de 10 la un liceu mic din Ohio şi a avea 
succes la o Facultate de Drept de top. 

— Ajunge cu discuţiile plicticoase. 

Max mi-a desfăcut nasturii tricoului, iar respirația i s-a întețit. 

— Știu un alt lucru pe care îl putem face cu gurile, în loc de vorbit. 

Simţeani un gust amar. Fusesem atât de tânără și de naivă. Nu mai 
eram aceeași persoană ca la șaptesprezece ani, însă uneori șoaptele din 
trecut apăreau iarăși, făcându-mă să pun la îndoială toate succesele 
mele şi toate lucrurile pentru care munceam. 

lar mesajele recente primite de la Max înrăutăţiseră situaţia. El era 
un fost iubit care refuza să moară. În sens figurat, nu propriu. — - 

Zumzetul provocat de alcool în mintea mea a crescut cu o octavă. 
Poate că ar fi trebuit să-l sun, ca să aflu ce vrea. Așa, aș putea să-l las în 
urmă odată pentru... s 

— Jules! 

Strigătul plin de panică al lui Josh a străpuns aerul și am auzit nişte 
cauciucuri scrâșnind pe asfalt. Am ridicat fruntea şi am căscat ochii. 
O pereche de faruri se apropiau vertiginos. 

Fusesem atât de absorbită de gândurile mele, încât ieșisem în 
stradă fără să mă asigur. 

Mişcă-te! mi-a urlat creierul, dar corpul meu a refuzat să-l asculte. 
Am rămas pe loc, încremenită, până când niște degete mi-au cuprins 
brațul ca într-o menghină și m-au tras cu putere înapoi pe trotuar, cu 
o fracțiune de secundă înainte ca un camion să gonească prin faţa 
mea, claxonând. 

Din cauza inerției, m-am izbit cu faţa de pieptul lui Josh. Parcă 
m-aş fi lovit de un zid de cărămidă. Mişcarea violentă și valul de adre- 
nalină care gonea prin mine, după ce văzusem moartea cu ochii, mi-au 
tăiat suflarea. Nu puteam să scot niciun cuvânt. Tot ce puteam face 
era să rămân nemișcată, cu obrazul apăsat de pieptul lui, în vreme ce 
Josh mă îmbrăţișa cu putere. 

— Eşti ceafără? 

Îi auzeam inima bubuind sub obrazul meu. 

— Da, am îngăimat cu glas răgușit. 

Eram prea uluită ca să încropesc un răspuns mai bun. 

Mi-am ridicat fruntea și am înghiţit în sec când i-am văzut expre- 
sia. Fruntea îi era încrețită de îngrijorare, însă ochii lui aruncau flăcări 
şi o venă i se zbătea pe tâmplă. 

— Foarte bine. 

Braţele lui m-au strâns mai tare, până când am simţit din nou că 
nu mai pot respira. 

— Ce naiba a fost în capul tău de-ai țâşnit în stradă așa? 

Vocea lui tremura de furie. 

— A fost cât pe-aci să mori! 

— Eu... 

Nu aveam niciun răspuns potrivit. 

Ce-ar fi trebuit să-i zic? Că mă năpădiseră amintirile despre fostul 
meu iubit de tot rahatul și nu mai fusesem atentă pe unde merg? 

Bănuiam că n-ar fi acceptat explicaţia asta. 

Isuse! Aș fi plină de nervi dacă Max ar fi ultima persoană la care mă 
gândesc înainte să mor, 

— Te-am strigat pe nume de două ori, dar n-ai reacționat deloc. 

Lumina slabă a stâlpilor de iluminat cădea pe trăsăturile lui, accen- 
tuând pomeții ascuțiți și conturul bărbiei puternice. 

— Ce dracu. s-a întâmplat adineauri? a continuat Josh. 

— Nimic. Pur și simplu eram cu mintea aiurea. 

Adevărat. Şi totuși mi se făcea rău când mă gândeam la ce s-ar fi 
întâmplat dacă el n-ar fi fost aici. 

— Mulţumesc că m-ai salvat! Deşi mă mir c-ai făcut-o, am încer- 
cat eu să detensionez situaţia. Credeam că mai degrabă mi-ai da brânci 
în trafic, în loc să mă salvezi. 

— Nu-i amuzant. 

— Ba e, într-un fel. 

— Nu. E. Amuzant, a repetat Josh. 

A rostit apăsat fiecare cuvânt, de parcă ar fi înghițit niște pilule 
amare. 

— Ţi se pare că moartea e amuzantă? Crezi că mie mi se pare 
amuzant să văd cum o persoană aproape a murit? 

Zâmberul meu a dispărut. 

— Nu, am răspuns încet. 

Aveam senzaţia că nu mai era vorba despre mine. 

Josh avea de-a face cu moartea mai mult decât orice alt om pe care 
îl cunoșteam. Nici nu-mi puteam închipui ce orori vedea la spital, ce 
alegeri dificile era nevoit să facă și câte persoane nu reușea să salveze. 
Dar Josh era mereu așa de sarcastic și de vesel, încât nu mă gândisem 
niciodată cât de mult îl afecta munca lui. 

Josh mi-a dat drumul și a făcut un pas în spate. Chipul lui era ca 
de piatră. 

— Te conduc până acasă, a zis pe un ton sec. Cine știe în ce neca- 
zuri mai intri, dacă te las singură? 

Nu mai aveam mult până la mine acasă, așa că n-am protestat. 
Ştiam să-mi aleg bătăliile. 

Am mers în tăcere până la casa mea. Când am ajuns, nu era nicio 
lumină aprinsă. Probabil că Stella încă era la birou sau plecase la vreun 
eveniment. De fapt, avea două slujbe: cea de la revistă și blogul ei. 

Am pășit în verandă și am scotocit prin poșetă după chei, cu o 
mână tremurătoare. 

— M-ai adus acasă vie și nevătămată. Îţi dau cinci stele pentru 
serviciile prestate, dar numai două pentru conversație, am comentat 
eu, băgând cheia în yală. Ți-aş da numai o stea pentru conversaţie, dar 
mi-ai salvat viața, așa că sunt generoasă. 

Având în vedere proasta lui dispoziţie, poate că ar fi trebuit să fiu 
mai serioasă. Însă când nu știam cum să reacţionez apelam mereu la 

sarcasm. Nu mă puteam abține. 

Un mușchi i-a tresărit pe falcă. 

— Lei totul în glumă sau eşti inconștientă? m-a dojenit Josh. Ai 
fost admisă la Drept, la Thayer, deci presupun că ești cât de cât 
conștientă de lumea din jurul tău. Așa că termină cu teatrul, Roşcato! 
Nimeni nu vrea să vadă piesa asta. 

M-am îmbăţoșat. I-am recunoscut tonul. Îl auzisem atunci când 
Josh îi spusese lui Ava să rupă prietenia cu mine. Același ton pe care îl 
adopta mereu atunci când mă vedea făcând ceva ce lui i se părea a fi o 
influență proastă — de parcă nu eram îndeajuns de bună pentru el sau 
pentru prietenii lui. 

Un ton tăios. Plin de judecată față de ceilalți. Şi de superioritate. 

Un val de sânge mi-a invadat fața. 

Uşa de la intrare s-a deschis. 

— Ce vrei să spui? l-am înfruntat. 

În vocea mea se strecurase o notă agresivă. 

— Spun că te prefaci că ești dură și că nimic nu te afectează, dar e 
doar teatru. 


d 

Josh a făcut un pas spre mine. Unul mic, îndeajuns ca vârful pan- 
tofilor lui să-i atingă pe ai mei. Prin acest minuscul punct de contact, 
furia lui s-a strecurat în mine și a ațâţat tăciunii indignării, care-mi 
mocneau în piept. 

— În mod normal, nu m-ar deranja, însă nesăbuinţa ta nu te afec- 
tează numai pe tine. Îi afectează și pe cei din jurul tău. Dar nu te-ai 
gândit la asta, așa-i? 

Pomeţii lui Josh s-au înroșit. 

— Te gândești doar la tine. Nu ştiu ce dracu’ s-a întâmplat în 
trecutul tău, dar nu-i nevoie să fii geniu ca să-ţi dai seama. Eşti o fetiță 
speriată, care aleargă după senzaţii tari ca să scape de propriii demoni. 
Niciodată nu-ți pasă de dezastrul pe care-l lași în urmă. O atitudine 
tipică afurisirei de Jules Ambrose. 

Mă simţeam rănită până-n măduva oaselor. Senzaţia asta mi-a tăiat 
răsuflarea. Ochii mă usturau. 

Orice urmă de camaraderie care se înfiripase între noi doi în decursul 
ultimelor săptămâni s-a evaporat, făcută scrum de iureșul de emoții 
care ne învăluiau. 

Nu era vorba doar despre ce se întâmplase în seara asta. Nu era 
vorba numai despre noi doi, ci despre tot ce se întâmplase în ultimii 
şapte ani: fiecare insultă aruncată, fiecare replică tăioasă, fiecare ceartă 
şi frustrare din viața noastră, chiar dacă nu avea nicio legătură cu celă- 
lalt. Totul a dat în clocot, până când am văzut roșu în faţa ochilor și 
nu mă puteam concentra decât asupra furiei mele copleșitoare. 

În loc să mă calmez, am savurat-o. 

Mi-am ridicat bărbia. Ochii mei îi scormoneau privirea întunecată 
precum miezul nopții. 

— Uite cine vorbeşte! Josh Chen, băiatul de aur. Dependentul de 
adrenalină. Vrei să vorbim despre cum e să alergi după senzaţii tari? 
Ce zici de faptul că-ţi pui viaţa la bătaie de fiecare dată când te arunci 
în câte o nouă activitate stupid de riscantă, cu toate că ești singura 
rudă rămasă în viaţă a lui Ava? Ce zici de faptul că te crezi mare sculă 
pentru că ești doctor și pentru că se presupune că tot ce faci este spre 
binele societăţii? 

Mi-am înfipt unghiile în pielea palmelor. 

— Tu ești ăla care nu poate să treacă peste niște rahaturi petrecute 
cu ani în urmă. 

I-am imitat vocea, maimuţărindu-l: 

— Alex m-a minţit. M-a trădat. Ce să-ţi zic! Ghinion! Așa merg 
lucrurile în viață. Fie supravieţuieşti și lași trecutul în urmă, fie te 
complaci şi faci pe martirul. Zici că joc teatru ca să mă ascund? Ei 
bine, eu îţi zic că te agăți de ranchiuna ta pentru că doar atât ţi-a 
rămas. Ranchiuna e singurul lucru care te mai ţine în viaţă, iar pe tine 
te doare-n cot dacă le face rău celor pe care pretinzi că-i iubeşti. 

Era o lovitură sub centură, la fel cum fusese cea pe care mi-o apli- 
case el. lar acum eram amândoi în iad, copleșiți de culminarea anilor 
de animozitate și de niște vorbe pe care în veci nu le-am fi adresat 
altora. Minciunile erau date în vileag, însă adevărurile ieșeau la iveală 
deghizate în insulte. 

Într-un fel, mă simţeam deghizată. Dar pe de altă parte, eram și 
euforică. 

Într-o lume care se așteaptă să fii politicos și care laudă reținerea, 
nimic nu e mai eliberator decât să te dezlănțui, în sfârșit. Fără opreliști. 

Furia brăzda adânc faţa lui Josh. A spus: 

— Să. Ţi-o. Trag. 

— Ai. Vrea. Tu. 

Aburii albi iscaţi de răsuflările noastre se amestecau în aerul rece. 
Totul în jurul nostru părea nefiresc de tăcut, de parcă lumea aștepta, 
cu sufletul la gură, să vadă ce aveam să facem. 

— Nu-i nevoie să vreau, Roșcato. 

Glasul lui a căpătat o nuanţă întunecată. Mi-a străpuns zidurile de 
apărare și mi-a aprins în pântec o flacără care avea — și totodată nu 


avea — legătură cu furia pe care o simțeam. 

— Aș putea să ţi-o trag chiar acum, Jules. Te-aş face să-ți înghiţi 
cuvintele și să mă implori să ţi-o trag, mai tare. 

Nu era o încercare de a mă seduce. Era o avertizare. Focul din 
venele mele s-a întețit. 

Simţeam pericolul în atmosferă. Nerăbdarea mi-a iscat fiori pe șira 
spinării. Încă un pas, și aveam să depășim o limită, iar atunci n-ar mai 
fi existat cale de întoarcere. Dar eram atât de ațâţată, încât nu-mi păsa. 

— Ştii ce se spune despre bărbaţii care se laudă prea mult, am con- 
craatacat eu. De fapt, vor să mascheze faptul că nu sunt deloc dotați. 

Pe chipul lui Josh s-a lăţit un zâmbet pervers. O sămânță de panică 
a încolțit în mine. 

— Ah, Roșcato! O să afli imediat cât de falsă e chestia asta, mi-a 
spus cu voce scăzută. 

S-a mișcat atât de fulgerător, încât nici n-am apucat să respir. M-a 
înşfăcat și m-a lipit de el, iar gura lui mi-a strivit buzele. 

lar lumea mea, aşa cum o știusem până adineauri, s-a sfărâmat 
într-un milion de bucăți. 

DIN CAUZA ȘOCULUI, PICIOARELE MELE PARCĂ PRINSESERĂ RĂDĂCINI. 
Bănuisem că asta avea să se întâmple, că aveam să-l zpândăresc prea 
mult pe Josh. La urma urmei, eu îl provocasem să ajungă în punctul 
acesta. 

Dar acum, când chiar se întâmpla, nu eram în stare de nicio reacţie. 
Niciun cuvânt, nicio mişcare. Doar uluire și o căldură întunecată, 
tulburătoare, care îmi alerga prin vene asemenea unui foc dezlănțuit. 

Fierbinţeala pe care o simţisem până cu câteva clipe în urmă s-a 
transformat într-un vulcan în plină erupție. Lava s-a revărsat până 
când toţi nervii mei au fost copleșiți de senzații. În pieptul meu 
goneau mii de cai, iar zvâcnetul inimii s-a răspândit în fiecare părticică 
din mine: în cap, în gât, în punctul acela nespus de sensibil dintre 
picioarele mele. 

Josh miza cuprins ceafa în palmă, în timp ce îmi devora gura. 

Săruta exact așa cum se certa. Cu forță. Dur. Exploziv. 

Și detestam cât de mult îmi plăcea. 

Mi-am recăpătat controlul asupra corpului şi am ridicat palmele, 
ca să-l împing. În schimb, spre surprinderea mea, m-am trezit că îi 
strâng tricoul între degete. Am înșfăcat țesătura albă, din bumbac, și 
l-am tras mai aproape, până când ne-am lipit atât de tare unul de 
celălalt, că nu mai ştiam unde se termină corpul meu și unde începe 
al lui. 

Mi-a scăpat un mic geamăt când Josh și-a împins şoldurile, iar 
erecţia lui mi s-a frecat de pântec. 

— Aşa-i că nu te mai saturi de mine? 

Şoapta lui batjocoritoare mi-a atins ușor buzele — blândețea ei era 
în contrast total cu cât de tare mă trăgea de păr. 

De durere, mi-au dat lacrimile. Zvâcnetul dintre picioare s-a întețit. 

— Să ţi-o trag! am sâsâit. 

— Ştiu deja că asta îţi doreşti, Roşcato. Nu-i nevoie să mă implori. 

Mi-a cuprins buza de jos între dinţi și a tras de ea atât de tare, că 
un alt fior de plăcere îngemănată cu durere mi-a cutreierat corpul. 

Din gâtlej mi-a ţâșnit un mârâit. În sfârşit, l-am îmbrâncit. Inima 
mi-o luase razna. Acum îmi zvâcneau și buzele, și vaginul. 

— Niciodată n-o să te implor, indiferent pentru ce. 

Josh s-a șters la gură cu dosul mâinii. Mișcarea a fost atât de lentă 
şi schițată cu o asemenea intensitate, încât a căpătat o tentă sexuală. 
Pomeţii lui înalți erau scăldați de roșeaţa excitării. Privirea lui arză- 
toare a coborât spre locul în care fermoarul hainei mele era desfăcut. 
Ochii lui parcă îmi scormoneau carnea. 

— Nu fi chiar așa de sigură! 

Jarul din ochii lui a strălucit mai tare. 

— Hai să mai punem un pariu, Roșcato. Pun pariu că, dacă te-aș 
apleca și ți-aș ridica fusta aia, aș descoperi că ești extrem de udă. Şi mai 
pun pariu că sunt în stare să te fac să mă implori să intru în tine și să 
ţi-o trag așa de tare, încât să vezi stele verzi. 

De nervi, am strâns din dinți. Detestam atitudinea lui Josh, rânje- 
tul lui arogant. Uram totul la el. Cu toate acestea, imaginile murdare 
pe care descrierea lui mi le stârnise în minte mă excitau atât de mult, 
că îmi simţeam chiloţii fleașcă. 

— Bună încercare, Josh. Dar să ştii că nu muşc momeala. 

Mă purtam ca o lașă, însă mai aveam puţin şi explodam. Refuzam 
să-i ofer satisfacția de a fi cel care apasă butonul de detonare. 

— Nici nu credeam c-o să muști, m-a tachinat el. Ce s-a întâm- 
plat, Jules? Te temi? 

— Josh, nu te prinzi când ţi se bate un apropo? 

Ne ţintuiam reciproc din priviri. Furia noastră era aproape palpa- 
bilă, în aerul rece al serii. Apoi, deodată, ne-am repezit iar unul la 
celălalt și gurile noastre s-au contopit. Ne sărutam mai apăsat, cu mai 


Scanned with CamScanner 


152 | ANA HUANG 


multă disperare decât prima oară. Limbile noastre se luptau, iar mâi- 
nile noastre cutreierau pe fiecare porţiune de piele aflată la vedere. 

Josh m-a împins pe ușa pe jumătate deschisă și a închis-o în urma 
noastră, fără să se desprindă din sărut. 

Înnebuniţi, ne străduiam să scăpăm de haine cât mai repede. 

Haina mea, tricoul lui, fusta mea, pantalonii lui — toate au ateri- 
zat pe podeaua livingului, până când am rămas goi. Pielea noastră se 
înfierbântase din pricina tensiunii electrizante care scăpăra în aer. 

— Lasă-te jos. În genunchi și în palme! 

Auzind porunca grosolană a lui Josh, mi s-a făcut pielea ca de 
găină. Dar, în loc să mă supun, am împins sfidător bărbia în față. 

— Obligă-mă! 

Josh a ajuns lângă mine cât ai clipi și m-a răsucit cu spatele la el. 
Genunchiul lui m-a apăsat în scobitura genunchiului, silindu-mă să 
cad la podea. M-am zbătut fără tragere de inimă. Oricum, nu mă 
puteam măsura cu forța lui fizică. 

Cu o mână mi-a imobilizat încheieturile la spate, într-o strânsoare 
ca de oțel. Şi-a strecurat cealaltă mână între picioarele mele și mi-a 
frecat clitorisul umflat. 

Străfulgerarea de plăcere mi-a smuls un sunet pe jumătate icnet, pe 
jumătate geamăt. 

— Ce ziceai adineauri? m-a întrebat Josh, batjocoritor. 

Fără să-și mute degetul mare de pe clitoris, și-a băgat un deget în 
mine. Eram atât de udă, încât n-am simțit niciun fel de frecare, cu 
toate că degetul dispăruse cu totul înăuntrul meu. 

— Exact cum bănuiam: ești leoarcă. 

Am strâns mâinile în pumni. Gâfâiam. Abia începuserăm, și deja 
eram scoasă din minți de excitare. 

— Imploră-mă, Roșcato! 

Și-a încovoiat degetul, aringându-mi cel mai sensibil punct. Am 
gemut iar. Şi-a scos degetul cu o mișcare lentă, apoi l-a băgat din nou 
în mine. Respirația i s-a iuţit. 

— Imploră-mă să ţi-o trag, să te fac să-ți dai drumul, așa cum 
tânjeşti să faci! 

Mi-am înfipt unghiile în palme. 

— Ai vrea tu! Până şi vibratorul meu face o treabă mai bună de cât 
tine. Setat la cea mai mică viteză. 

Josh a râs încet. 

— Tii morţiş să îngreunezi mereu situaţia. 

Mi-a eliberat încheieturile și, în schimb, mi-a cuprins părul în pumn, 
trăgându-mi capul pe spate până când buzele lui mi-au atins urechea. 

A adăugat: 

— Dar ador când cineva mi se opune cu înverșunare. 

Replica mi-a murit pe buze când Josh a băgat încă un deget în 
mine. Le mişca înăuntru şi în afară, înăuntru şi în afară, până când am 
simţit în ceafă furnicăturile care anunțau sosirea orgasmului. A întins 
o mână și m-a pișcat de un sfârc. Corpul mi s-a cutremurat cu totul, 
exact când... 

Josh și-a retras mâinile. 

Nu! 

Lipsit de sprijinul lui, corpul mi s-a prăvălit în față și am aterizat 
în patru labe. Am scos o exclamaţie de frustrare, fiindcă nu mă lăsase 
să-mi dau drumul. Mi-am răsucit capul către el și l-am înjurat: 

— Ticălosul dracului! 

Singura mea consolare era faptul că nu doar eu sufeream. Pieprul 
lui Josh se zbuciuma, scuturat de respiraţii superficiale, iar scula lui se 
ridicase în aer. Era atât de țeapănă, încât părea dureros. O rază de lună 
se strecura prin ferestre. Umbrele dansau pe chipul lui, accentuând 
încordarea maxilarelor şi văpaia de dorință din ochii lui. 

— Dacă vrei să-ţi dai drumul, știi ce ai de făcut. 

Buzele i s-au arcuit. Mi-a desfăcut și mai mult picioarele. 

— Uită-te la tine! Eşti varză. 

Nu aveam nevoie să văd cum arătam ca să știu că avea dreptate. 
Îmi simțeam coapsele ude şi lipicioase. De fiecare dată când o adiere 
minusculă de aer îmi atingea sexul dezgolit, un tremur de poftă îmi 
scutura corpul. 

Chiar și așa, încă aveam o fărâmă de rațiune. Aveam de gând să 
întorc situația împotriva lui. 

Şi eu mă puteam juca cu mintea lui. 

— Ce s-a întâmplat Chen? am susurat. Te temi că n-o să te ridici 
la nivelul promisiunilor tale? Parcă ziceai c-o să mi-o tragi până când 

o să-mi iasă pe nas atitudinea nesuferită. Văd că te pricepi la dat din 
gură, dar nu prea te ţii de cuvânt. 

Am aruncat o privire cu subînțeles către erecţia lui. 

Deși vorbeam batjocoritor, mușchii vaginului mi s-au încleștat în 
fața priveliștii. 

Corpul lui Josh ar fi putut sluji drept model pentru o sculptură 
reprezentând un zeu grec. Umeri laţi, un abdomen sculptat impecabil, 
braţe superb lucrate... și o sculă lungă și groasă, care îmi lăsa impresia 
că era capabilă să mă scoată din minţi fără mare efort. 

Rabat! Mi s-a uscat gura. 

S-a aplecat spre mine și, fără să-și desprindă privirea de a mea, mi-a 
cuprins gâtul cu o mână. A strâns destul de tare încât să-mi curme 
răsuflarea pentru câteva secunde, apoi şi-a slăbit strânsoarea. Am tras 
adânc aer în piept. Mi se învârtea capul din cauza privării de oxigen. 

— Într-o zi — m-a avertizat Josh —, gura ta o să te bage în bucluc. 

N-am apucat să răspund. În secunda următoare m-a penetrat din 
spate, cu o mișcare apăsată. Mi-a scăpat un strigăt de durere. Mușchii 
îmi erau întinși cu forța, dată fiind dimensiunea sculei lui Josh. Din 

cauza brutalității cu care mi-o trăgea, ochii mi s-au umplut de lacrimi. 
Însă, în cele din urmă, ţipătul meu s-a preschimbat într-un șir de 
icnere și scâncete de plăcere. 

— Ai zis ceva? m-a ironizat Josh. 

Respirația lui mi-a mângâiat obrazul. 

— Mereu ai ceva de spus. Ei, acum unde-ţi sunt cuvintele? 

— Du-te... dracului..., am gâfâir. 

Doar atât am fost în stare să articulez, înainte ca un alt zvâcnet 


| să-mi facă creierul terci. 

Râsul lui a reverberat prin mine. 

— Tu ești dracul și iadul meu, Roșcato. 

M-a tras încă o dată de păr, pe urmă a completat: 

— Şi Domnul mi-e martor: nu vreau să plec din iadul ăsta. 

Înainte să deslușesc sensul din spatele acestor cuvinte, m-a răsucit 
cu fața în sus. Degetele lui încă îmi apăsau gâtul. Mi-a săltat un picior 
pe umărul lui. Din unghiul ăsta, lovea zone dinăuntrul meu care nici 
nu ştiusem că există. 

Parţial din instinct, parțial drept pedeapsă pentru că se juca cu 
mintea mea, mi-am înfipt unghiile în pielea lui. Când le-am lăsat să 
alunece pe spatele lui, am savurat sâsâitul de durere. În chip de răzbu- 
nare, mi-a tras-o şi mai înverşunat, până când în camera întunecată se 
auzeau doar gemetele noastre și zgomotul scos de trupurile noastre 
goale izbindu-se unul de celălalt. 

Mi-am încordat muşchii vaginului până când Josh a scos un 
mârâit. Avea fruntea udă de sudoare. Încordarea îi brăzda trăsăturile, 
transformându-le în granit. 

L-am luat peste picior: 

— Se pare că nu doar eu vreau să-mi dau drumul. 

M-am încordat iar. Mârâitul lui s-a preschimbat într-o înjurătură. 

— Am vrut să te iau uşor. Dar acum... 

Şi-a apăsat mai mult degetele pe gâtul meu. În fața ochilor au înce- 
put să-mi joace puncte luminoase. Văpaia din corpul meu s-a întețit. 

— „va trebui să fiu mai brutal. 

S-a opintit atât de sălbatic, că orice urmă de aer mi-a părăsit plămânii. 

Ceea ce făceam noi nu era nici dulce, nici senzual. Nu era vorba 
despre vreo conexiune la nivel emoţional. Nu avea legătură nici măcar 
cu atracţia fizică, indiferent cât de udă eram sau cât de înverșunat se 
opintea el. 

Ne-o trăgeam de parcă ăsta era catharsisul nostru, de parcă ne 
lepădam de toate stările întunecate și urâte care mocniseră în noi ani 
întregi. Își dă o senzaţie de libertate să nu dai o ceapă degerată pe ceea 
ce cred alţii despre tine. Așa, acum, puteam fi cele mai neplăcute și 
mai sălbatice versiuni ale propriei persoane. Într-o lume în care toți 
încercau să potrivească orice în cutiuțe ordonate, senzația asta era pe 
cât de dureroasă, pe atât de euforică. 

Cu toate că mă simţeam atât de bine, orgasmul meu încă era de- 
„ parte. De fiecare dară când mă apropiam de el, Josh încetinea ritmul, 
lungind din nou și din nou tortura noastră delicioasă și înverşunată. 

— Imploră-mă, Roşcato! 

Josh a întins o mână și mi-a mângâiat clitorisul, ceea ce mi-a 
declanșat o altă explozie de plăcere. 

— Spune-mi cât de mult vrei să-ți dai drumul, mi-a cerut el. 

Dinţii lui mi-au atins pielea gâtului. A cuprins-o cu buzele și a 
supt tare. 

— Zi-mi cât de mult vrei ca eu să te fac să-ţi dai drumul. 

În împrejurări obişnuite, aș fi făcut o glumă despre stima lui de 
sine, dar acum nu mai eram în stare să gândesc limpede. 

— Nu. 

Chiar şi pentru mine, refuzul ăsta suna slab. Îmi doream cu dispe- 
rare să simt eliberarea orgasmului. Da, era doar o chestiune de timp 
până aveam să cedez, dar cel puţin să mă opun din răsputeri înainte să 
se întâmple inevitabilul. 

— Nu? 

Josh a încetinit iar ritmul. Îmi venea să urlu de frustrare. 

Ce nesimpit sadic! 

— Te urăsc, am gemut. 

Mi-am săltat şoldurile, căutând în zadar apăsarea de care aveam 
nevoie. 

Ochii lui au sclipit. 

— Aşa sper şi eu. Vorbeşte, că altfel o să stăm aici toată noaptea! 

N-o spune! 

Josh m-a pătruns încă o dată, cu o încetineală chinuitoare. 

Nu-mi mai puteam stăpâni scâncetele jalnice. Se juca cu mine și 
mă aducea aproape de culme iar şi iar. Simţeam că-mi pierd minţile. 
N-o spune, n-o spune, n-o spune! 

— Te rog, am icnit. 
— Ce mă rogi? 
— Te rog, lasă-mă să-mi dau drumul! 
Replica mea s-a topit într-un geamăt. Imediat, Josh a iuțit ritmul. 
— Poţi să te exprimi mai bine de-atât, Roșcato. 
Pielea lui strălucea de transpiraţie, iar mușchii gâtului îi erau 
încordați. Faptul că nu își îngăduia să aibă orgasm îl chinuia tot atât 
de mult cât mă chinuia și pe mine, dar nu mă puteam bucura de 
suferința lui, când eu eram în pragul nebuniei. 
= Josh a atins punctul acela, iar un curent electric m-a străpuns din 
creștet până-n tălpi. 
— Josh, te rog! am hohotit. 
Nu-mi mai păsa că mă rugam de el. 

— Nu mai pot... Am nevoie să... Te rog... 

Când m-a auzit rostindu-i numele, probabil că ceva a cedat în el. 
În sfârșit, a terminat cu tachinările şi a reînceput să mi-o tragă cu toată 
forța. 

— Cât de bine e în tine! a mârâit el. Îţi place la nebunie când 
scula mea îţi face păsărica varză, așa-i? 

Am icnit: 

— Da. O, da, Doamne! O să... Am... O, Doamne! 

Un val de plăcere incandescentă m-a cuprins. Am urlat. În mine 
nu mai rămăseseră niciun gând, nicio amintire. În momentul acesta, 
exista doar plăcere năucitoare. 

Josh mi-o trăgea în continuare. A urmat încă un orgasm, și încă 
unul. Se succedau la nesfârşit, storcându-mă de vlagă. Din mine rămă- 
sese doar o grămăjoară de carne prăbușită pe podea. 

În cele din urmă, după ce am avut al patrulea orgasm, Josh și-a dat 
drumul. Zăceam epuizați, gâfâind în tăcerea livingului. Apoi s-a ros- 
togolit de pe mine și a aruncat în coșul de gunoi din apropiere prezer- 
vativul folosit. Nici măcar nu observasem când şi-l pusese. 

Ceaţa provocată de dorință mi s-a risipit din creier. Chiar dacă 
foloseam pastile contraceptive, mă asiguram întotdeauna că tipii cu 
care mă culc folosesc protecție. Slavă Domnului că Josh avusese grijă 
să-şi pună un prezervativ! Însă faptul că nu-mi trecuse prin cap să i-o 
cer... 

Rahat! 

În timp ce mă uitam cum se îmbracă, importanţa celor petrecute 
m-a izbit. 

Făcusem sex cu Josh Chen. Fratele prietenei mele celei mai bune și 
unul dintre oamenii pe care îi detestam. 

Şi nu fusese doar sex obişnuit, ci sex furios, care te face să-ţi înco- 
voi degetele de la picioare şi îţi face mintea praf. O partidă în timpul 
căreia îl implorasem să mi-o tragă şi în care avusesem niște orgasme . 
atât de puternice, că încă le resimțeam efectul. 

Vai de capul meu! Stomacul mi s-a întors pe dos. Ce-am făcut? 

EXISTĂ CEL PUȚIN ŞASE FELURI DE-A FACE SEX. 

Când faci dragoste pe îndelete, cu tandreţe. Când i-o tragi brutal. 
Există partide scurte, interludii emoţionale, plus o mulțime de nuanțe 
de intimitate. După ce trăisem douăzeci și nouă de ani, crezusem că 
am experimentat toate soiurile de sex posibile. 

Până când i-am tras-o lui Jules. 

Nici nu știam cum să numesc ce se petrecuse între noi. S-o numesc 
„sex” mi se părea prea insipid și banal. Fusese animalic. Ceva care 
răscolea cuibul de viespi ascuns în hăurile conștiinței mele și le scotea 
la iveală. Cu Jules, toate laturile mele întunecate și toate lucrurile bru- 
tale dinăuntrul meu ieșeau la iveală. 

Jules descătușase o variantă a mea mult mai întunecată decât cre- 
zusem că e cu putință. Acum, când fusese scoasă la iveală, mă îndoiam 
că puteam s-o îndes la loc. 

Ar fi trebuit să mă simt îngrozit. În schimb, mă simțeam eliberat. 
Niciodată nu trăisem niște senzaţii atât de intense. 

Nici măcar când sărisem din elicopter, la punct fix. Nici măcar 
când făcusem mountain biking în Bolivia, pe notoriul Drum al Morţii. 
Să fac sex cu Jules fusese de un milion de ori mai intens decât partidele 
cu oricare femeie din trecutul meu. 

Înainte să plec de la ea de acasă, după sex, eu și Jules n-am schim- 
bat nicio vorbă. Dar acum, câteva zile mai târziu, mă mistuia nevoia 
de a gusta iar din drogul meu proaspăt descoperit. 

— Alo! Pămâncul către Josh! 

Ava a pocnit din degete pe la nasul meu. 

— Eşti aici sau deja ești în Noua Zeelandă? m-a tachinat soră-mea. 

M-am silit să revin în prezent. Azi era una dintre rarele zile când se 
nimerea să fim liberi amândoi, așa că stabiliserăm să luăm prânzul 
împreună și să mai stăm de vorbă. 

— Mda, i-am răspuns. 

Am sorbit din paharul meu cu apă. Îmi doream să fi avut ceva mai 
tare de băut. Oare era prea devreme ca să încep să beau? Până la urmă, 
undeva în lume era trecut de cinci seara, nu? 

— Aş vrea eu să fiu în Noua Zeelandă. Abia aştept să plec. 

Mai aveam șapte săptămâni până la călătoria mea. Da, eram entu- 
ziasmat, însă nu aveam chef să vorbesc despre asta. Gândurile despre 
Jules îmi distrăgeau atenţia. 

Poate că nu mă înșelasem când o numisem „sucub”. Doar așa îmi 
puteam explica de ce Jules se strecurase în fiecare clipă de trezie, dar și 
de somn. 

Ava a rupt o bucată de pâine și a muşcat din ea, apoi mi-a zis: 

— O să fie distractiv, Dacă nu-mi aduci un suvenir cu Stăpânul 
inelelor, n-o să te iert niciodată. 

— Nici măcar nu-ţi place Stăpânul inelelor. Ai adormit la primul 
film din trilogie. 

— Aşa-i, dar nu se face să mergi în Noua Zeelandă și să nu aduci 
cu tine un suvenir cu Stăpânul inelelor. E inuman. 

— Inuman? Cuvântul ăsta nu are sensul pe care ai tu impresia că-l 
are, am spus, citând o replică dintr-unul dintre filmele mele preferate. 

Ei bine, da, File de poveste se numără printre filmele mele preferate. 
Nu mă rușinez să recunosc asta. E un film clasic, ce naiba! 

Ava s-a strâmbat. 

— Da, mă rog. Apropo: unde ai fost miercuri seară? Nu mi-ai 
răspuns la mesaje. 

Rahat! Îi răspunsesem la mesaje a doua zi. Sperasem că soră-mea 
nu avea să mă întrebe de ce dispărusem din peisaj, după ce plănuise- 
răm să ne uităm împreună la cel mai recent film marca Marvel. 

— Îmi pare rău. A apărut o situație urgentă. 

Ce-ar zice Ava dacă ar afla că m-am culcat cu prietena ei cea mai 
bună? Mai mult ca sigur, nimic de bine. Era foarte protectoare cu 
prietenele ei. Pe deasupra, ştia că eu și Jules eram la cuțite. 

Însă nu și în pat, după cum se dovedise. 

Soră-mea a comentat: 

— Iar Premiul pentru Cel mai Vag Răspuns i se acordă lui... 

Brusc, alarma mobilului s-a declanșat, iar Ava s-a strâmbat. 

— Fir-ar să fie! Trebuie să plec. Mă întâlnesc cu Alex, să vedem o 
expoziţie la Galeria Renwick. Oricum, mă bucur mult că am apucat 
să mai vorbim. | 

S-a ridicat și mi-a dat o îmbrăţișare la repezeală. 

— Mai odihneșşte-te și tu, OK? Pari epuizat. 

— Poftim? Nu-i adevărat. 

După ce m-am privit în geamul ferestrei, m-am liniștit. Nu eram 
palid, nu aveam pete vinete pe faţă sau cearcăne. Arătam perfect. 

Văzând că mă încrunt, Ava a zâmbit larg. 

— Ha! Te-am făcut să te priveşti. Eşti așa de vanitos! 

— Asta-i titlul unei melodii de-a lui Carly Simon, nu o descriere 
potrivită pentru persoana mea. 

Faptul că îmi păsa de cum arătam nu însemna că eram vanitos. Pe 
lumea asta, totul se învârte în jurul aparențelor. Prin urmare, avea 
logică să mă străduiesc să arăt cât mai bine. 

— Parcă trebuia să pleci, am adăugat cu subințeles. 

O iubeam pe Ava, dar, la fel ca toate surorile mai mici, uneori era 
nesuferită. 

Nu-i de mirare că se împrietenise cu Jules. 

În timp ce se îndrepta spre ieșire, s-a răsucit și mi-a spus: 

— OK, mă prind atunci când mi se bat apropouri. Dar să ştii c-am 
vorbit serios. Odihnește-te! Nu poți funcționa la nesfârșit doar cu cafea. 

— Dar pot încerca! i-am strigat, ceea ce mi-a atras câteva priviri 
contrariate. | 

Dintotdeauna, Ava făcuse mare caz de programul meu de somn. 
Dar eram medic rezident. Un program de somn aproape inexistent 
era singurul pe care-l cunoșteam. 

Am plătit nota și am plecat la scut timp după soră-mea. Fusese 
grozav să mâncăm împreună, dar aș fi vrut să fi discutat despre mai 

mult decât despre slujbele noastre și despre ce planuri ne făcuserăm 
pentru weekend. Altădată, eu și Ava ne sprijineam reciproc, dar acum 
îl avea pe Alex, iar în viaţa mea se petreceau multe lucruri despre care 
nu îi puteam vorbi. De exemplu: ce se petrecuse între mine și Jules și 
scrisorile de la Michael. Ieri primisem încă una. 

După trei ani, încă nu mă înduram să-l elimin complet din viața 
mea. Nu îl vizitam în închisoare, însă păstram scrisorile pe care mi le 
trimitea. De ce? Habar nu am. Dar, pe zi ce trece, curiozitatea mea 
creştea. Era doar o chestiune de timp până aveam să citesc o scrisoare 
de-a lui. ÎL uram pe viitorul Josh din cauza asta. Mi se părea o trădare. 

Michael încercase s-o omoare pe soră-mea și îi înscenase mamei 
tentativa de ucidere a lui Ava. Cu toate acestea, încă mă agățam de 
rămășițele bărbatului care Michael fusese odată: cel care mă învățase 
să merg pe bicicletă și mă dusese să văd primul meci de baschet din 
viața mea, când aveam șapte ani. Nu un deţinut, ci tatăl meu. 

Mi-am înghițit nodul amar din gât şi am coborât în staţia de 
metrou tocmai la timp ca să prind următorul înetrou spre Hazelburg. 
Am dat laoparte gândurile despre Michael. În schimb, am început să 
mă gândesc la planurile mele pentru după-amiaza asta. Mă deprimam 
de fiecare dată când mă gândeam la Michael, iar el nu merita să-mi 
irosesc prețioasa mea zi liberă perpelindu-mă din cauza lui. 

Neliniștit, băteam cu degetele în coapsă. Era prea târziu ca să fac o 
drumeţie. Poate c-o să le telefonez unor vechi prieteni din facultate, să 
văd dacă aveau chef să ieșim diseară. 

Sau ai putea să te vezi din nou cu Jules. 

Mi s-a încordat maxilarul. Hristoase! Ce era în neregulă cu mine? 
I-o trăsesem. Doar atât. Da, fusese grozav, dar era vorba despre o par- 
tidă de sex. Petrecuserăm împreună o singură noapte, deci n-ar fi tre- 
buit să fiu atât de obsedat de ea. 

Hotărât să-mi şterg din minte o anumită roșcată, mi-am scos tele- 
fonul şi am căutat pe internet un ghid de călătorie prin Noua Zeelandă. 

N-a funcţionat. 

Ori de câte ori vedeam imaginea unei cascade, îmi imaginam cum 
ar fi să i-o trag lui Jules stând sub cascada aceea. 

Ori de câte ori vedeam imagini dintr-un restaurant, îmi imaginam 
că mâncam împreună acolo, ca un afurisit de cuplu. 

Ori de câte ori vedeam imagini cu un traseu de drumeție... ei, ați 
priceput ideea. 

— Rabat! am mormăit. 

Simţeam c-o iau razna. 

Lângă mine stăteau o femeie și fetița ei. Femeia s-a uitat urât la 
mine, pe urmă și-a luat fiica şi s-a mutat ceva mai departe de mine. 

În circumstanțe obișnuite, mi-aș fi cerut scuze pentru izbucnirea 
mea, dar eram prea iritat, aşa că m-am mulțumit să-i arunc o privire 
prin care îi transmiteam că regret. 

Când am ajuns în Hazelburg, m-am dus ţintă acasă la Jules. Oare 
era o idee proastă? Probabil că da. Dar preferam să fac asta decât să 
ştiu că Jules avea să mă obsedeze cine știe cât timp. 

Am bătut la ușă. Un minut mai târziu, ușa de la intrare s-a deschis, 
dezvăluind nişte bucle întunecate și o pereche de ochi verzi, cu o 
expresie uimită. 

— Bună, Josh! Mi-a zis Stella. Ce cauţi aici? 

Fir-ar! Uitasem că Jules avea o colegă de apartament. La fel ca toți 
ceilalți, Stella credea că eu și Jules nu ne puteam suferi — și chiar așa 
era —, aşa că ar fi fost aiurea să-i zic că o caut pe Jules. Sau poate că... 

— "Trebuie să vorbesc cu Jules despre un caz de la clinică. E urgent. 
E acasă? 

Dacă Stella bănuia că minţeam, nu mi-a arătat-o deschis. Dar, pe 
de altă parte, era printre cele mai credule persoane pe care le cunoșteam. 
Probabil că nici măcar nu i-a trecut prin minte că nu spusesem adevărul. 

— Da, e acasă. Intră! E sus, în camera ei. 

A deschis mai larg ușa, apoi mi-a făcut semn să intru. 

— Mersi! 

Am urcat treptele două câte două, până când am ajuns la ușa ca- 
merei lui Jules. 

Am bătut la ușă. Am auzit un „Intră!”, apoi am pășit înăuntru şi 
am închis ușa în urma mea. 

Jules stătea așezată la biroul ei. N-o văzusem niciodată atât de 
puțin aranjată. Purta colanţi şi un tricou foarte larg. Fără urmă de 
machiaj, cu părul strâns neglijent într-un coc. Deși, la fel ca oricărui 
alt bărbat, îmi plăcea să văd ținute sumare și provocatoare, îmi plăcea 
mult această versiune a lui Jules. Era mai autentică. Mai umană. 

Când m-a văzut, o undă de uluire i-a trecut fulgerător pe chip, 
după care s-a răsucit iar în scaun și a continuat să tasteze la computer, 

— Ce cauţi aici? m-a întrebat cu degajare, de parcă nici nu mi-ar 
fi lăsat urme pe spate, după ce i-o trăsesem ca un disperat, cu câteva 
zile în urmă. 

Mi-am domolit iritarea. M-am sprijinit de comodă și mi-am 
încrucișat brațele la piept. 

Aveam de făcut o mulțime de lucruri, de planificat o călătorie și de 
recuperat multe ore de somn. Dar trecuseră patru zile, unsprezece ore 
şi treizeci și două de minute de când făcuserăm sex. În tot acest timp, 
mă obsedase mirosul ei de scorţişoară, fierbințeala corpului ei și pielea 
ca de mătase. 

Habar nu aveam ce fel de farmece îmi făcuse Jules, dar trebuia să 
scap de gândurile care mă bântuiau. Dacă o singură noapte nu fusese 
de ajuns, atunci aveam să i-o trag atâtea nopți câte era nevoie ca să mă 
descotorosesc de obsesia mea față de tipa asta. 

— Vreau să-ți propun ceva. 

— Nu. 

Nici măcar nu și-a desprins privirea din monitor. 

— Îşi propun să încheiem un aranjament convenabil pentru amân- 
doi, am continuat, ignorând refuzul ei categoric. Indiferent cât de puţin 
îmi convine să recunosc, nu ai fost chiar rea în pat. Și ştiu că eu, unul, 
nu sunt nepriceput la sex. În plus, amândoi suntem prea ocupați ca să 
ne căutăm un partener de sex și să ne batem capul cu aplicaţiile de 
dating online. Prin urmare, cred că ar fi bine să avem o înţelegere de 
genul unei prietenii cu beneficii. Mai puţin partea cu prietenia. 

Eram un adevărat geniu. Între noi exista atracție sexuală, plus că 
astfel nu ne făceam griji că aveam să ne îndrăgostim unul de celălalt. 
Puteam, pur și simplu, să ne-o tragem până ne săturam. 

Sincer vorbind, născocisem un plan așa de strălucit, încât MENSA!’ 
ar fi trebuit să-mi propună să fac parte din grupul lor. 

Jules şi-a închis laptopul și s-a răsucit spre mine. 


Organizaţie internațională non-profit destinată oamenilor cu un coeficient de inte- 
ligenţă peste medie, al cărei scop este să ofere oportunităţi diverse de a interacționa la 
nivel social, cultural și intelectual. 


Scanned with CamScanner 


164 | ANA HUANG 


— Josh, prefer să ard în iad decât să mă culc iar cu tine. 

Am rânjit. 

— Roșcato, n-o să ne cu/căm pur și simpli. Sau ai uitat cum a fost? 

Mi-am dat seama imediat când Jules și-a amintit despre noaptea 
petrecută împreună. 

Pupilele i s-au dilatat, a început să respire accelerat, iar sângele i-a 
năvălit în obraji, colorându-i în roz. O persoană obișnuită n-ar fi 
observat niște schimbări atât de mici, dar eu nu eram o persoană 
obișnuită. Fie că voiam, fie că nu, observam totul la ea. 

Am zâmbit, foarte satisfăcut de mine însumi. 

— În afară de a ne tolera, de dragul lui Ava, noi doi n-o să facem 
nimic altceva, mi-a zis Jules, înţepată. Ai noroc că nu ţi-am smuls scula 
cu dinții. 

— Dacă mi-ai fi smuls-o, nu ţi-ai fi dat drumul pe scula mea, ca 
o nebună, de câteva ori, am rostit cu voce mătăsoasă. Şi ar fi fost mare 
păcat! E așa de plăcut să te aud țipând! 

Am rânjit văzându-i expresia fioroasă. 

— Eşti o persoană care se bazează pe logică, Jules. la gândește-re! 
Amândoi avem nevoi, iar asta e metoda perfectă de a ne satisface 

nevoile alea, fără toate eforturile pe care trebuie să le depui ca să-ți 
găsești pe cineva cu care să ţi-o tragi. Nu ai fi nevoită să ai de-a face cu 
de-alde Todd, dar ai avea mai multe orgasme. Toată lumea câștigă. 

Jules răcea. Se gândea la propunere. 

Am profitat de ezitarea ei și m-am repezit să-i aplic lovitura de 
graţie: 

— Dar nu te învinuiesc dacă te temi că s-ar putea să te îndrăgosteşti 


de mine. 
i Dând din umeri, am adăugat: 
— Sunt irezistibil. 
Ochii ei au scăpărat. Am zâmbit. Amândoi aveam o mare slăbi- 
ciune pentru provocări. 
Jules s-a rezemat de spătarul scaunului. 
— Asta n-o să se întâmple nici măcar în visele tale. Mai ţii minte 
- jocul pe care l-am jucat în bar? Eu am câștigat. 
— Tu nu apari în visele mele, Roșcato. Doar în coşmaruri. 

— Ciudat! Aș fi crezut altceva, dat fiind în ce hal ţi-ai dat tu dru- 
mul în noaptea aia. 

Jules şi-a desprins părul din coc, lăsându-l să i se reverse pe umeri. 
Materialul tricoului i s-a mulat pe sâni. Fără să vreau, ochii mei au 
coborât acolo unde sfârcurile ei împungeau materialul subțire. 

Când am ridicat iar privirea, jeanșii mei deveniseră prea strâmți. 
Jules zâmbea cu satisfacţie. 

— Dacă încheiem înţelegerea, trebuie să stabilim niște reguli de 
bază, mi-a spus. 

Bingo! Misiune îndeplinită. 

Mi-am îngăduit să mă delectez cu victoria mea pentru un minut, 
apoi am dat scurt din cap, 

— De acord. Spune! Doamnele au întâietate. 

Îmi învățasem lecţia în barul Vulpea Neagră: stabileşte reguli de 
fiecare dată! 

Jules a început: 

— O să fie un aranjament strict sexual. În afară de sex, nici eu, 
nici tu nu avem dreptul să pretindem întâietate asupra celuilalt. Așa 
Că, atunci când nu suntem împreună, n-o să mă întrebi unde sunt. 

Nici nu aveam de gând. 

— Perfect! am aprobat. O să rămână doar între noi. Să nu spui 
nimănui! Nici prietenilor tăi, nici colegilor de la clinică. Și, mai ales, 
nu-i spune lui Ava! 

Jules și-a încreţit nasul. 

— Normal că n-o să spun nimănui. Nu-mi convine să se afle că 
m-am încurcat cu tine. 

Am parcurs repede restul listei de reguli. 

— O să folosim prezervative de fiecare dată. 

— Nu rămânem să dormim împreună peste noapte. 

— N-o să fim geloși dacă celălalt iese la întâlniri cu altcineva. 

Mie imi convenea. O situație exclusivă, de tipul prieteni-cu-bene- 
ficii-dar-nu-chiar-prieteni, mi se părea prea asemănătoare cu o relație 
pe bune. 

— Dacă vrei să pui capăt aranjamentului, fii directă! Nu bate șaua 
să priceapă iapa, dar nici nu mă ignora! 

— N-o să ne îndrăgostim, a adăugat Jules. 

Am pufnit. Ideea îndrăgostirii era absurdă. 

— Roșcato, o să te îndrăgostești de mine înainte să mă îndrăgos- 
tesc eu de tine. 

Jules era cea mai dificilă femeie pe care o cunoscusem vreodată. 
Dumnezeu să-l apere pe bietul nefericit care avea să se indrăgostească 
de ea! 

— Da, vezi să nu! a contraatacat ea. Chen, ai o impresie mult prea 
bună despre scula ta. Își face treaba, dar nu e o baghetă magică. 

— Ultima regulă: nu mai folosi niciodată cuvântul „baghetă” 
când vorbeşti despre scula mea! 

— Bine, Joshy McBaghetă. Cum vrei tu. 

Jules mi-a adresat un zâmbet înșelător de dulce. 

— Batem palma? 

— Da. 

l-am luat mâna într-a mea și am strâns-o cu putere. Jules a strâns 
de două ori mai tare. Asta mi-a adus aminte de momentul în care 
încheiaserăm armistițiul, la clinică. Cine știe de ce, în ultima vreme eu 
și Jules încheiam cam multe înțelegeri. 

— Doar partide de sex. Fără sentimente, am adăugat. 

Nu mă îndoiam deloc că eram capabil să respect regulile astea. 
Când se implică în astfel de aranjamente, majoritatea oamenilor încep 
să aibă sentimente faţă de celălalt. Și tocmai de aceea aranjamentele de 
genul ăsta nu rezistă niciodată mult timp. 

Însă eram sigur de un lucru: nu aveam să mă îndrăgostesc de Jules 


Ambrose. 

DEFINIȚIA DE MANUAL A NEBUNIEI E SĂ FACI ACELAȘI LUCRU LA 
nesfârșit, dar de fiecare dată să te aștepți la alt rezultat. 

Eu defineam nebunia drept a încheia un aranjament de natură 
sexuală cu Josh Chen. 

De vină erau hormonii mei și Facultatea de Drept. Dacă n-aş fi 
fost atât de ocupată, n-aş fi fost constrânsă să mă culc cu dușmanul. 
La propriu. 

De săptămâna trecută, când am bătut palma cu el, n-am mai făcut 
sex, dar avea să se întâmple în cele din urmă. Deja mă cuprindea 
nerăbdarea. Când n-aveam de ales, vibratoarele erau acceptabile, dar 
acum, ştiind că partidele de sex regulate şi — nu îmi convenea să 
recunosc — absolut incredibile erau o opţiune, corpul meu îmi urla 
să-mi iau revanșa pentru anii în care ratasem atâtea orgasme, din 
cauza Facultăţii de Drept. 

Acum, când eu, Alex, Ava şi Stella am intrat în Zambila, un club 
nou și la modă, aflat pe Fourteenth Street, încercam să nu bag în 
seamă vibrația insistentă de sub pielea mea. 

Refuzam să mă gândesc la el în seara asta, în timp ce eram în 
preajma lui Ava. Mi se părea total aiurea. 

Pe deasupra, mă temeam că prietena mea căpătase puterea de a citi 
gândurile altora și că-și dădea seama de fiecare dată când mă gândeam 
la fratele ei. 

Pe furiș, i-am aruncat o privire. Dar Ava era ocupată să stea de 
vorbă cu Alex, așa că nu mi-a observat expresia de vinovăţie. 

— Locul ăsta e o nebunie, a zis Stella. 

Şi-a ridicat privirea către enormul candelabru-cascadă de deasupra 
noastră. Şiruri de cristale atârnau în trei straturi, reflectând luminile 
din club. Muzica pulsa în încăpere și îmi reverbera prin oase. Am 
simţit că atmosfera însuflețită mă molipsește. 

Îmi fusese dor să simt că sunt vie, să ies în lume, în loc să stau prin 
biblioteci. Lui Ava și Stellei le plăcea să petreacă timp și singure, dar 
eu mă simțeam în largul meu absorbind energia mulțimilor. Mă um- 
plea de energie mai mult decât orice doză de cofeină, mai mult decât 
puseurile de adrenalină. 

— Am venit în cel mai tare loc, ca să sărbătorim că ne-am mutat 
în casă nouă, i-am spus, după care mi-am lovit ușor șoldul de al ei. Își 
vine să crezi? Am crezut că Pam o să facă un atac de cord. 

După săptămâni de așteptare, eu și Stella ne-am mutat, în sfârșit, 
în Miraj. Azi-dimineaţă luaserăm cheia apartamentului de la Pam, 
care era prost dispusă, și petrecuserăm restul zilei despachetând, cu 
ajutorul prietenilor noștri. Iar acum sărbătoream. Urma să bem și să 
dansăm în cel mai căutat și mai nou club din oraș.. 

Stella a clătinat din cap. 

— Numai tu ești în stare să pari că-ți pare bine fiindcă cineva e în 
pragul unui atac de cord. 

— Nu mă pot abține. Pam parcă și-o caută cu lumânarea. 

I-am zâmbit poznaș și am completat: 

— Promit c-o să fim cele mai bune chiriașe. 

— Jules, jur pe Dumnezeu că, dacă din cauza ta ne dau afară din 
Miraj... 

— N-o să se întâmple. Ai şi tu mai multă încredere în mine! Dacă 
tensiunea lui Pam crește atunci când dă cu ochii de noi... N-o să fie 
vina noastră dacă dă colţul. 

Stella a oftat şi a clătinat iar din cap. 

Ava mi-a atins braţul. 

— Eu şi Alex mergem să ocupăm o masă. Veniţi și voi? 

Doar zona pentru VIP-uri — separată cu un cordon de restul încă- 
perii — era dotată cu mese. Nu mă miram deloc că Alex reușise să ne 
strecoare acolo. 

Ceea ce mă mira cu adevărat era că ne ajutase să despachetăm. 
Sigur, era doar meritul lui Ava că Alex se purtase frumos. Toată ziua, 
Alex afişase aceeași mutră posacă pe care o afișa acum. 

— Mai târziu, i-am răspuns. Mai întâi mă duc în recunoaștere. 

Şi mie îmi plăceau zonele VIP, exclusiviste, dar nu era prima dată, 
după luni bune, când ieșeam în oraș, deci nu voiam să rămân într-un 
singur loc. 

— Luaţi-o înainte! i-am propus lui Ava. Vin și eu în curând. 

Apoi l-am bătut pe Alex pe umăr. 

— Zâmbeşte! Să ştii că nu-i ilegal. 

Chipul lui împietrit nu s-a clintit. 

Ei, măcar încercasem. 

În timp ce ei s-au îndreptat către zona VIP, eu m-am dus la bar. 
Plănuiam să dau o raită pe ringul de dans, ceva mai încolo, iar după 
aceea să mă duc la prietenii mei. 

Cu toate că eram cu toții obosiţi după agitația de azi, le propuse- 
sem să mergem în club. Nu le puteam reproșa că voiau să se relaxeze, 
Dacă e să fiu cinstită, ar fi trebuit să stăm acasă, dar era ultima mea 
seară liberă înainte de absolvire. Trebuia să mă distrez puțin înainte ca 
învățatul pentru examenul de barou să-mi acapareze viața. Mutarea în 
apartamentul nou era un pretext de distracție cât se poate de bun. 

Am comandat la bar un cocktail Whisky Sour. Cât aşteptam bău- 
tura, mi-am plimbat privirea prin încăpere. Pe pereţii negri fuseseră 
imprimate cu auriu siluete schiţate ale unor flori de zambile, iar pe 
măsuţele modulare răspândite peste tot fuseseră așezate buchete de 
zambile proaspete. Un D] cu păr vopsit în verde lucra la platane, pe 
platforma cu vedere la ringul de dans. Chelneriţe în uniforme negre, 
sumare duceau tăvi pline de pahare cu shot-uri. Locul ăsta era cu mult 
peste alte cluburi de noapte din oraș. Înţelegeam de ce Zambila era aşa 
de pop... 

Telefonul meu a bâzâit. Un mesaj. 

Când:am văzut numele expeditorului, am simțit iritare amestecată 
cu nerăbdare. 


Josh: Diseară, la miezul nopții. 

Căzuserăm de acord să comunicăm scurt, la obiect și îndeajuns de 
vag, încât, dacă cineva vedea mesajele, să le putem justifica. Da, mesa- 
jul lui îndeplinea toate cele trei criterii, dar chiar și așa... 

Acum nu se mai începe o discuţie cu „Bună! Ce mai faci”? 


Eu: Nu pot. Sunt ocupată. 

Josh: Prea ocupată ca să ai un orgasm? 

Eu: Orgoliul tău fragil nu acceptă amânări? Dacă-i așa, ches- 
tia asta n-o să funcționeze... 


De data asta, Josh n-a mușcat momeala. 


Josh: Mâine, ora 10. Acasă la mine. 
Josh: Să știi c-o să plătești pentru comentariul despre orgo- 
liul fragil... 


Am rămas fără suflare. Tocmai tastam un răspuns, când cineva m-a 
strigat pe nume, foarte clar. 

— Jules. 

Am încremenit. La auzul acelei voci; sângele mi-a înghețat în vene. 

Imposibil să fie el. Eram în D.C. Cum de mă găsise aici, tocmai în 
clubul ăsta? 

Mai mult ca sigur, mintea îmi juca feste. 

Însă, când am ridicat fruntea, ochii mei au confirmat ceea ce cre- 
ierul meu își dorea cu disperare să nege. 

Păr castaniu-deschis. Ochi albaștri. O bărbie cu gropiţă. 

Nu. Panica mi-a strâns gâtlejul ca o gheară, amuţindu-mă. 

— Bună, ].! Nu ne-am văzut de mult. 

Max a zâmbit. Imaginea asta era mai degrabă amenințătoare decât 
liniştitoare. 

— Cum... Tu... 
Capacitatea mea de a articula o propoziție coerentă și-a dat duhul. 


Mä holbam la fostul meu iubit. 
Era aici. În D.C. La mai puțin de un metru de mine, cu o expresie 


neliniştitor de calmă. 


— Surpriză! 
Şi-a băgat mâinile în buzunare și s-a legănat pe călcâie. Pantalonii 
lui erau mai decolorați decât știam că îi place, iar tricoul — mai 


şifonat. Faţa lui îşi pierduse rotunjimile tipice adolescenței. Era mai 
tras la față. 

În rest, rămăsese același Max. 

Arătos, carismatic și foarte manipulator. 

Unii oameni sunt capabili să se schimbe, dar Max nu își schimba 
năravul nici picat cu ceară. Dacă era aici, înseamnă că voia ceva de la 
mine. Şi nu avea să plece până nu-l obținea. 

— Jules Miller a rămas fără cuvinte. Nu credeam c-o să apuc ziua 
asta. 

Max a chicotit, iar în mintea mea au început să urle sirene de aver- 
tizare. 

— Sau mai bine să-ţi spun Jules Ambrose? O schimbare de nume 
reușită. Dar mă mir că nu ţi-ai schimbat și prenumele. 

Mușchii mi s-au încordat. 


— Am făcut-o legal. 

Îmi schimbasem numele de familie după ce mă mutasem în 
Maryland. Pe atunci aveam doar optsprezece ani, fără ipotecă, fără 
carduri de credit și fără datorii la bănci. Prin urmare, nu a durat mult 
să o fac pe Jules Miller să dispară și s-o aduc în locul ei pe Jules 
Ambrose. 

Poate c-ar fi fost cazul să-mi schimb și prenumele, dar îmi plăcea 
mult și nu mă înduram să renunţ complet la vechea mea identitate. 

— Unul dintre puţinele lucruri legale pe care le-ai făcut, a glumit 
Max. 

Însă cuvintele lui nu aveau pic de umor. 

Cu câteva minute în urmă, energia din club mi se păruse molipsi- 
toare, euforică. Acum se preschimbase — era sinistră, de parcă avea să 
explodeze dintr-o clipă-n alta, dezlănțuind haosul. Ziduri alcătuite 
din sunete și corpuri omenești mă împresurau. Eram captivă într-o 
cușcă invizibilă. 

Max era printre puţinii care îmi cunoșteau trecutul. Cu o singură 
mișcare, ar fi putut să-mi dărâme lumea, ca pe un turn Jenga. 

Am îngăimat: 

— Tu ar trebui să fii... 

Din nou, mă luptam să-mi găsesc cuvintele. 

Zâmbetul lui Max a devenit aspru. 

— Să fiu în Ohio? Mda. Avem multe de vorbit. 

S-a uitat în jur. Ceilalţi încercau să atragă atenţia barmanului. Nu 
erau atenți la noi. Max a gesticulat către un ungher întunecat. 

— Să mergem acolo! 

L-am urmat către un coridor mai liniștit, aflat aproape de ieșirea 
din spate. Deloc departe de sala principală, dar era atât de întunec 

os și de tăcut, de parcă am fi pășit într-o altă lume. 

Ar fi trebuit să fug fără să mă uit înapoi, dar Max mă găsise deja. 
Să fug ar fi însemnat pur și simplu să amân inevitabilul. 

— Mă simt jignit că nu mi-ai răspuns la mesaje, a zis Max, cu 
aceeași expresie binevoitoare. Având în vedere că ne cunoaștem de 
mult, mă așteptam măcar la un răspuns. 

— N-am nimic să-ţi spun. 

Cu toate că mâinile îmi tremurau, m-am străduit să păstrez un ton 
cât mai calm. 

— Cum m-ai găsit? De unde ai numărul meu telefon? 

— Nu pui întrebările potrivite. Întreabă-mă de ce te caut abia 
acum. Întreabă-mă unde am fost în ultimii șapte ani. 

N-am scos nicio vorbă. Max s-a întunecat la față. 

— Întreabă-mă! 

Un val de greață mi-a răscolit stomacul. 

— Unde ai fost în ultimii şapte ani? 

— În închisoare, Jules. 

Surâsul lui nu i se oglindea şi în ochi. Avea o privire rece, goală. 

— Am fost în închisoare pentru ceea ce ai făcut tu. Mi-au dat 
drumul abia acum câteva luni. 

Neîncrederea mi-a dezlegat limba: 

— Nu se poate. Am scăpat amândoi basma curată. 

— Tu ai scăpat basma curată. Ai fugit în Maryland și ţi-ai creat o 
viaţă perfectă, cu banii pe care i-am furat împreună. 

Gura lui Max s-a schimonosit pentru o clipă, apoi și-a recăpătat 
expresia liniștită. 

— Ai plecat din senin și m-ai lăsat să strâng mizeria în urma ta, 
m-a acuzat Max. 

Aveam pe limbă o replică usturătoare, dar am tăcut. Nu voiam să-l 
provoc înainte de a afla ce dorea. Deși e adevărat că fugisem fără să-i 
las nici măcar un bilet, puseserăm împreună la cale planul de a fura 
bani de la Alastair. Max s-a lăcomit și a deviat de la planul iniţial. 


Am aruncat o privire prin biroul tatălui meu vitreg. Neliniștea mi-a 
cuprins pieptul în gheare. 

— O să se întoarcă in curând. Trebuie să plecăm acum. 

Luaserăm deja ceea ce căutam — cincizeci de mii de dolari, cash, pe 
care Alastair îi ținea în seiful lui „secret”. Avea impresia că nimeni nu ştia 
de el, însă eu scotocisem toate ungherele vilei. Inclusiv toate locurile în 
care Alastair și-ar fi putut ascunde banii. Ba chiar îi ghicisem codul pen- 
tru deschiderea seifului: 0495, adică luna și anul în care își înființase 
firma de textile. 

Să-ţi dai seama care-i codul unui seif nu e chiar așa de greu, iar cinci- 
zeci de miare nu era tocmai un secret, dar tot era o grămadă de bănet, 
chiar și după ce eu și Max aveam să-i împărțim între noi. 

Aveam să-i împărțim dacă evitam să intrăm la închisoare. De șapte 
luni dădeam spargeri în Columbus, și totuși încă nu fuseserăm prinşi. 
Dacă mai pierdeam timpul aici, era ca și cum ne-o căutam cu lumânarea. 

— Stai puţin! Aproape... c-am... reuşit. 

Cu un icnet, Max a încercat iar să deschidă ușița cutiei de metal 
sudate la interiorul seifului. Acolo îşi ținea Alastair cel mai prețios obiect: 
un colier vechi, cu diamante, pe care îl câștigase la o licitaţie, cu ani în 
urmă. Plătise peste 100 000 de dolari pentru bijuterie. 

Regretam că-i spusesem lui Max despre colier. Ar fi trebuit să ştiu că 
50 000 de dolari nu erau de ajuns pentru el. Nimic nu era de ajuns pen- 
tru el. Voia mereu mai mulți bani, mai multă faimă. Mai mult, mai 
mult si iar mai mult, chiar dacă risca să aibă necazuri. 

— Lasă-l acolo! i-am cerut. Nici măcar nu putem să-l amanetăm, 
fiindcă poliția ne-ar lua urma imediat. Trebuie să... 

Camera s-a luminat de fasciculele unor faruri. Am încremenit amân- 
doi. Am auzit o portieră trântită şi glasul profund, inconfundabil al lui 
Alastair. 

În fiecare vineri, se ducea cu mama să ia cina în oraş, dar de obicei nu 
se întorceau decât pe la zece seara. Acum era nouă şi jumătate. 

M-a cuprins panica. 

— Rabat! Max, lasă colierul ăla nenorocit! Trebuie să plecăm! 

— Aproape c-am terminat. Cu frumusețea asta, o s-o ducem regeşte 
ani la rând. 

Cu un zâmbet triumfător, Max a smuls mecanismul de închidere şi a 
însfăcat colierul, 

— Am reușit! 

Nu m-am obosit să-i răspund. Deja ieșisem pe ușă. Am alergat pe hol, 
spre ieșirea din spate. La fiecare pas, geanta de sport plină cu bani îmi 
lovea soldul. 

M-am oprit brusc, fiindcă am auzit cum usa de la intrare s-a deschis. 
Max aproape că s-a izbit de mine. 

— Alastair, restaurantul ăla e oribil, s-a plâns mama. Carnea de 
rață era rece, iar vinul a fost prost. Săptămâna viitoare, să alegem unul 
mai bun. 

La auzul vocii lui Adeline, degetele mele au strâns mai tare breteaua 


Zenţii. À 

Nu mai vorbisem cu ea de anul trecut, când mă dăduse afară din 
casă, imediat după ce împlinisem șaptesprezece ani. Chiar dacă ne despăr- 
tiserăm așa de urât, să-i aud glasul m-a făcut să simt usturimea lacrimilor. 

Tatăl meu vitreg a mormăit ceva ininteligibil. 

Erau prea aproape de noi. Foaierul și holul erau despărțite doar de un 
perete. Ca să ajungem la ieșire, eu și Max trebuia să trecem prin arcada 
care lega cele două spații. Dacă mama și Alastair intrau în hol, în loc să 
se ducă în living, eram pierduţi. 

Mama se tot plângea de restaurant. Vocea ei se auzea tot mai infundat. 

S-au dus în living. 

În loc să simt usurare, simțeam aceeași durere veche. Eram singura ei 
fiică, și totuși îl alesese pe proaspătul ei soț în locul meu. lar după ce mă 
dăduse afară pentru ceva ce Alastair făcuse, nu se mai interesase deloc de 
mine. 

Adeline nu fusese niciodată o mamă foarte iubitoare sau empatică, 
însă cruzimea faptelor ei mă durea mai mult decât mă aşteptam. Chiar 
dacă îmi vorbea dur, până la urmă, eram mamă și fiică şi ar fi trebuit să 
rămânem împreună. 

Se pare că mama voia să rămână doar cu banii. Sau cu banii şi cu 
orgoliul ei. Era dureros că nu mă punea niciodată pe primul loc. 

Max a trecut repede pe lângă mine şi a întrebat: 

— Ce faci? Hai să mergem! 

M-am deameticit și am luat-o după el. Nu era un moment potrivit 
să-mi plâng de milă. În curând, Alastair avea să descopere că banii şi 
bijuteria lui dispăruseră. lar când se întâmpla, voiam să fim departe de 
aici. 

Am zărit ușa, iar stomacul meu a făcut o tumbă. Aveam să reuşim. 
Câţiva pași și... 

ZArang! 

De spaimă, am căscat ochii. Din grabă, Max s-a izbit de o măsuţă. 
Vaza de porțelan care stătea acolo a căzut pe podea și s-a spart cu un 
zgomot care ar fi putut trezi și morții. 

Max s-a împiedicat și a căzut peste cioburi, cu o înjurătură. 

— Ce-a fost asta? a strigat Alastair. Cine-i acolo? 

— Rahat! am exclamat. 

L-am luat de mână pe Max și l-am târât după mine pe bol. 


Scanned with CamScanner 


176 | ANA HUANG 


— Trebuie să plecăm de-aici! 

S-a împotrivit. 

— Colierul! 

— N-avem timp, i-am şoptit. Alastair o să apară din clipă-n clipă! 

Pașii furioși ai tatălui meu vitreg se auzeau din ce în ce mai aproape. 
În mai putin de un minut, avea să ne surprindă. Dacă nu era într-o 
dispozitie bună, eu și Max ne puteam lua adio de la libertate. 

Am simțit gust de fiere când m-am gândit că aveam să fiu la mila 
perversului ăluia. 

Max era lacom, nu și idiot. Mi-a ascultat sfatul și a renunțat la colier. 

Cu o clipă înainte de a ne strecura pe ușa din spate, am surprins părul 
blond și rar al lui Alastair și expresia lui furioasă. Nu m-am oprit din 
alergat decât când eu şi Max am pătruns în pădurea de la marginea 
proprietății tatălui meu vitreg și am ajuns pe strada lăturalnică unde 
parcaserăm maşina cu care plânuiserăm să fugim. 

Abia atunci am observat sângele de pe mâneca lui Max. 


— M-au găsit după sângele de pe cioburile alea de vază nenorocite. 

Vocea lui Max era plină de amărăciune. 

— Pentru câteva nenorocite de pete de sânge, am pierdut ani din 
viață. Judecătorul era prieten bun cu Alastair, așa că mi-a dat o sentință 
grea. Bineînţeles, când poliția a apărut la ușa mea, tu dispăruseşi de 
mult. N-au avut nicio dovadă că erai implicată — în filmările came- 
relor de supraveghere, fața ta nu apărea —, iar Alastair nu a vrut să 
lungească procesul, din moment ce putea să se răzbune pe mine. Așa 
că ai scăpat basma curată. 

Nu îmi plăcea deloc că simţeam o urmă de vinovăţie. Amândoi 
greșiserăm, dar numai el plătise prețul. 

Înţelegeam de ce era furios, însă nu regretam că fugisem. 

Doar din cauza lui Max începusem să duc o viață de infractoare. 
Aveam nevoie de bani, iar după ce lumea din oraș a aflat că însăși 
maică-mea mă dăduse afară din casă, mi-a fost imposibil să-mi găsesc 
de muncă. Maică-mea nu spusese nimănui de ce mă izgonise, așa că 
prin oraş circulau tot felul de zvonuri, care de care mai scandaloase: de 
la ideea că vindeam droguri până la bănuiala că rămăsesem însărcinată, 

dar pierdusem copilul din cauza unei presupuse dependențe de coca- 
ină. În orice caz, nimeni nu voia să se apropie de mine. 

Din fericire, banii pe care îi economisisem mi-au ajuns până când 
l-am întâlnit pe Max, la două săptămâni după ce am fost dată afară. 
Felul cum arăta, farmecul lui și mașina lui ostentativă mă cuceriseră. 
N-a durat mult până când m-a convins să dau spargeri împreună cu 
el, în Columbus. 

Dar weekendul pe care l-am petrecut împreună, la schi, a destră- 
mat vraja pe care Max o aruncase asupra mea. Am rămas cu el doar 
până când am avut destui bani ca să plec definitiv din Ohio. Admiterea 
mea la Thayer şi banii furați de la Alastair îmi oferiseră prilejul așteptat. 
Am plecat pe furiș, a doua zi după ce am intrat cu forța în vila tatălui 
meu vitreg. 

Luasem un autobuz de noapte spre Columbus, îmi cumpărasem | 
un bilet de avion pentru Washington și nu mă mai uitasem în urmă. 

Acum, în club, Max și-a trecut degetele prin păr. 

— Poate crezi că sunt supărat. Nu sunt. De-a lungul anilor, am 
avut mult timp la dispoziţie ca să reflectez. Să devin o persoană mai 
bună. Am învăţat să las trecutul în urmă. Acestea fiind spuse... 

Acum o să-mi spună ce vrea, 

Mi-am strâns mâinile în pumni și m-am pregătit sufletește să aud 
ce avea de zis. 

— Îmi ești datoare. Am încasat lovitura în locul tău. 

Nu i-am atras atenţia că, de fapt, înfâptuise o infracțiune și că 
fusese pedepsit pentru propriile fapte. N-avea niciun rost. 

— Ce vrei de la mine, Max? Îmi pare rău că te-au prins. Vorbesc 
serios. Dar nu pot să-ţi dau înapoi ultimii șapte ani. 

— Sigur că nu, a răspuns Max, părând cât se poate de rezonabil. 
Însă poți să-mi faci o favoare. Așa ar fi corect. 

M-au cuprins fiori de spaimă. 

— Ce favoare? 

Max a surâs. 

— Ei, n-ar fi deloc distractiv dacă ți-aș spune acum, nu? O să vezi. 
O să-ţi spun când va veni momentul potrivit, 

— Să știi că n-o să mă culc cu tine. 

Simpla idee de a face sex cu Max îmi întorcea stomacul pe dos. 

— A, nu vreau asta! 

Râsul lui a răsunat între pereţii holului. Parcă auzeam niște unghii 
zgâriind o tablă de scris. 

— După câți tipi și-au tras-o atâţia ani? Mersi, dar nu-mi trebuie. 

Sângele mi-a năvălit în obraji. Îmi venea să-l înjunghii în testicule, 
cu tocul-cui al unui pantof. 

— Deși, dacă e să fiu cinstit, ai fost mereu foarte entuziastă în pat. 
Şi am dovezi în sensul ăsta. 

Am simţit un gol în stomac când Max și-a scos telefonul. 

A apăsat un buton. Mi s-a făcut greață când gemetele lui Jules cea 
de optsprezece ani au umplut aerul. 

„Da, acolo!” m-am auzit icnind. Păream dezgustător de sinceră, cu 
toate că, în realitate, detestasem din suflet ceea ce făceam. „Ce bine e!” 

„Da? Îți place?” Vocea aspră a bărbatului mi-a stârnit încă un val 
de greață. „Am știut că eşti o târfă nenorocită de când te-am văzut.” 

Înregistrarea nu avea o rezoluție bună, dar era destul de clară încât 
se putea distinge și fața mea, și a lui. La fel şi scula tipului, în timp ce 
mă penetra. Nu-l cunoșteam aproape deloc, dar Max mă convinsese 
să mă culc cu el și să-l lasă să filmeze totul. 

Cât de idioată fusese! 

— Oprește-l! 

Nu puteam suporta să-mi aud propriile gemete. Fiecare geamăr 
îmi sfredelea creierul și mă târa înapoi în trecut, în zilele acelea oribile, 
când tânjeam atât de mult după aprobarea altora, încât aș fi făcut orice 
ca să am parte de ea. Inclusiv să fac sex cu un tip care avea dublul 
vârstei mele, ca să fur de la el. 

Zâmbetul lui Max s-a lățit mai mult. 

— Dar nici n-am ajuns la cea mai tare parte. Mi-a plăcut la nebu- 
nie când l-ai lăsat să ţi-o tragă în... 

Corpul îmi era scăldat într-o sudoare rece. 

— Oprește filmarea! O să-ţi fac favoarea aia. 

În sfârșit, Max a întrerupt înregistrarea. 

— Bravo! Ştiam eu că eşti isteață. 

Max și-a pus telefonul în buzunar. Eram conștientă că, dacă-i 
furam telefonul, n-aș fi reușit decât să-l scot din sărite. Probabil că 
făcuse copii după filmarea aia și le pusese la păstrare. 

— La urma urmei, doar nu vrei să-ți pierzi slujba de la Silver & 
Klein, nu? Probabil că unei firme de avocatură așa de prestigioase nu 
i-ar pica bine să afle că unul dintre angajaţii lor apare într-o filmare, 
făcând sex, iar filmarea aia e disponibilă online. 

Greaţa pe care o simțeam s-a accentuat. 

— De unde știi despre firmă? Cum mi-ai găsit numărul de telefon? 

Max a dat din umeri, 

— Nu e greu să dea omul de tine când apari pe internet, pozând 
cu o regină. După ce ţi-am aflat noul nume, o simplă căutare pe 
Google mi-a pus la dispoziţie ce voiam să știu. Jules Ambrose, mem- 
bră a Thayer Law Review. Jules Ambrose, posesoarea unei burse de 
studiu complete la Facultatea de Drept de la Thayer. 

A zâmbit cu ranchiună. 

— Duci o viaţă bună, J. Cât despre numărul tău de telefon... In- 
formaţiile de genul ăsta nu-s tocmai secrete de stat. Tot ce a trebuit să 
fac a fost să plătesc o taxă unui prestator de servicii online şi... voilà! 

Fir-ar să fie! Nu mă gândisem niciodată la consecinţele faptului că 
prietenia mea cu Bridget fusese făcură publică. Dar, pe de altă parte, 
nu mă așteptasem ca Max să mă caute, după atâția ani. Mă temusem 
că e posibil, dar nu mă gşteptasem la asta. 

— Dar cum ai ştiut c-o să fiu la Zambia? 

Respiră, Jules! Respiră! 

Max și-a dat ochii peste cap. 

— J., am venit aici ca să mă distrez. Pe deasupra, am... treburi în 
D.C. Nu żotul are legătură cu tine. A fost o coincidenţă fericită că 
m-am intersectat cu tine. Oricum, aveam de gând să-ţi dau încă un 
mesaj, în cele din urmă. Am fost... ocupat în ultimele săptămâni. 

lritarea lui dublată de o oarecare degajare era mai înspăimântă- 
toare decât dacă m-ar fi ameninţat direct sau dacă m-ar fi lovit. 
Adevărul e că Max dispreţuise dintotdeauna violenţa fizică. Era ceva 
prea înapoiat, din punctul lui de vedere. Prefera să se joace cu mintea 
altora și să-i manipuleze, după cum demonstra discuția de față. 

Îmi închipuiam ce fel de „treburi” avea Max. Aș fi pus pariu că era 
ceva ilegal. 

— Şi când plănuiești să-mi ceri să-ți fac favoarea despre care 
vorbeşti? 

Dacă tot eram obligată s-o fac, preferam să fie cât mai curând, ca 
să termin odată cu asta. 

— Oricând vreau. Poate fi peste câteva zile, peste câteva săptă- 
mâni sau peste câteva luni. 

Max a dat ușor din umeri. 

— Ar fi bine să-ţi verifici des telefonul. Dacă îţi dau un mesaj, iar 
tu nu-l citeşti... pac! Într-o zi, poate c-o să te trezești că filmarea aia a 
fost publicată pe internet. 

Inima mi s-a făcut cât un purice. Perspectiva ca Max să mă ţină în 
şah oricât timp dorea îmi făcea greață. 

l-am spus: 

— Dacă îţi fac favoarea asta, o să ştergi filmarea. 

Merita să încerc. 

Expresia lui a devenit dură. 

— O să şterg filmarea dacă și când voi vrea s-o şterg. 

A întins mâna și a dat laoparte o șuviță de păr care-mi căzuse în 
ochi. Având în vedere împrejurările de faţă, tandreţea aparentă a ges- 


tului era grotescă. 

—  Scumpo, nu mai ai scăpare. Ţi-ai construit viața asta de fiţe pe 
minciuni. Acum ești la fel de neajutorată ca atunci când aveai 
șaptesprezece ani. 

Şi-a lăsat mâna să coboare. Mi-a mângâiar umărul. O puzderie de 
păianjeni invizibili mi-au invadat pielea. 

— O să faci... 

O voce cunoscută, profundă și severă i-a tăiat vorba: 

— Vă întrerup cumva? 

GENUNCHII MI S-AU ÎNMUIAT DE UȘURARE. ÎN VIAȚA MEA N-AM 
crezut că la un moment dat mă voi bucura să aud vocea asta; dar acum 
aș fi fost în stare să mă închin la ea. 

Am privit peste umărul lui Max. Văzând silueta zveltă și vânjoasă 
a lui Josh și părul lui răvășit, am simţit că pot să respir din nou. 

— Josh. 

I-am rostit numele de parcă de el depindea salvarea mea. 

Într-un fel, era adevărat. 

Privirea lui Max s-a ascuţit pentru o clipă, apoi s-a răsucit şi l-a 
salutat pe Josh cu o mișcare politicoasă a capului, dar Josh n-a răspuns 
la salut. 

— Nu ne întrerupi. Doar schimbam câteva vorbe cu o veche pri- 
etenă. 

O umbră de curiozitate a apăru în ochii lui Max. S-a uitat când la 
mine, când la Josh. 

— Mi-a părut bine să te revăd, J. Şi ține minte.. 

Cu un zâmbet arogant, Max a bătut cu un dageti în mobilul lui, pe 
urmă a plecat. 

Am așteptat până când a dispărut după colț și abia apoi mi-am 
îngăduit să mă sprijin de perete, cu umerii încovoiați. Inima îmi bătea 
nebunește și cina mâncată puţin mai devreme ameninţa să-și facă iar 
apariţia, însă în altă formă. 

Josh s-a apropiat repede și m-a cuprins de braţe. Mi-a cercetat fața. 
În încruntarea lui se citea îngrijorarea. 

— Arăţi de parcă ești cât pe ce să vomiţi. 

M-am silit să zâmbesc. 

— Asta-i reacția mea firească ori de câte ori te văd. 

Nu o rostisem convingător, așa că insulta n-a avut mare efect. În 
realitate, aș fi vrut să mă lipesc de pieptul lui și să mă prefac că eveni- 
mentele din ultima jumătate de oră nu se petrecuseră. Josh nu îmi era 
prieten, însă era un reper stabil și statornic într-o lume care, dintr-o- 
dată, se răsturnase cu susul în jos. 

Nici măcar nu a băgat în seamă încercarea mea jalnică de a-l ironiza. 

— Ti-a făcut rău? 

Unda întunecată care se ghicea în glasul lui mi-a încălzit pielea 
îngheţată. 

— Nu. 

Cel puţin nu fizic. 

— Așa cum a spus și el... ne cunoaștem de mult. Am discutat puţin. 

Nu puteam permite să se afle despre Max sau despre trecutul meu. 
Josh deja avea o impresie foarte proastă despre mine. Nici nu voiam să 
mă gândesc ce reacție ar fi avut dacă ar fi aflat că altădată fusesem o 
infractoare. 

— V-aţi cunoscut în sensul carnal al cuvântului? m-a întrebat. 

Unda aceea întunecată a devenit neagră ca smoala. 

Deși trecusem printr-o experiență urâtă, am simțit o mică flutu- 
rare în piept. M-am silit s-o ignor. 

— Ai grijă, Josh! Încep să cred că ești gelos. 

Pe buzele lui a apărut un zâmbet aspru. 

— Eu nu sunt gelos. Niciodată. 

Mi-am îndreptat spinarea. Preocuparea pe care o manifesta faţă de 
mine mă făcea să mă simt suspect de bine. 

— Există un început pentru orice. Dar tu de ce ești aici? 

— Din același motiv pentru care și tu ești aici, mi-a răspuns. Am 
vrut să văd cum e clubul ăsta. Dar nu m-a impresionat, așa că mă 
pregăteam să plec. Și apoi te-am văzut. 

— Aha. 

Eram aproape de ieşire, deci explicaţia lui avea noimă. 

Deși Max plecase, prezența lui și ultimatumul pe care mi-l dăduse 
încă pluteau în aer, ca un miros dezgustător. 

Oare Max știa deja ce favoare să-mi ceară sau avea să găsească una 
pe parcurs? Îmi spusese că nu vrea să facem sex, dar favoarea aceea 
putea presupune ceva ilegal. Dacă voia să fur iar pentru el? Şi, pe dea- 
supra, de ce pomenise Max despre o singură favoare? Stătuse în închi- 
soare șapte ani. Credeam c-o să ceară mai multe. Chiar avea de gând 
să-mi ceară o favoare sau, de fapt, era vorba despre cu totul altceva? Și, 
dacă era așa, despre ce era vorba? 

Mintea mă bombarda cu o mie de întrebări la care nu aveam răspuns. 

Respiră! Concentrează-te! 

Am hotărât c-o să mă gândesc la situația cu Max ceva mai încolo, 
când aveam să ies din starea de șoc, iar mintea mea urma să se limpe- 
zească. Acum nu puteam face mare lucru. 

Am clipit apăsat şi m-am străduit să-mi alung gândurile despre 
fostul meu iubit, cu toate că luptau să rămână în prim-plan. 

— Ai zis că în seara asta eşti ocupată. 

Josh şi-a sprijinit un antebraț de perete, deasupra capului meu. 
Ochii lui îi iscodeau pe ai mei. 

Mi-am dat părul peste umăr și i-am adresat un zâmbet neobrăzat. 

— Chiar sunt. Sau poate c-a fost doar un pretext ca să nu mă 
întâlnesc cu tine. N-o să știi niciodată care variantă e adevărată. 

— Roşcato, încerci să mă provoci? 

Tonul lui de avertizare m-a făcut să mă înfior. 

Da. 

Am clipit cu nevinovăție prefăcută. 

— Îi provoc doar pe cei la care ţin. Iar tu, Josby, nu te numeri 
printre ei. 

Am simţit o undă de nerăbdare când i-am auzit replica: 

— Să ţii la mine? Nu asta vreau de la tine. 

Fulgerător, s-a apropiat și m-a sărutat brutal. Asta mi-a făcut sân- 
gele să-mi fiarbă în vene. Când limba lui Josh a învins-o pe a mea, 
m-am răzbunat înșfăcându-l de păr și trăgând atât de tare, că Josh a 
scos un sunet de durere. 

— Aoleu! am zis batjocoritor. Am uitat cât de sensibil ești. Data 
viitoare o să fiu mai blândă. 

Josh și-a îndreptat spatele și și-a lins stropii de sânge de pe buza de 
jos. În-timpul sărutului îl mușcasem atât de tare, că-i dăduse sângele. 

— Nucţi face griji, Roşcato! mi-a întors-o el, cu un zâmbet feroce. 
O să-ţi arăt cât de sensibil pot fi. 

Mi-a înșfăcat încheieturile mâinilor și m-a tras după el, spre o ușă. 
În mod surprinzător, era descuiată. 

M-a împins înăuntru. 

Camera era un fel de spațiu de depozitare. Rafturile negre, de me- 
tal, gemeau de papetărie și de diverse ustensile. Într-un colț am văzut 
o mașinărie pentru aburi, între un covor rulat și un candelabru stricat. 
Pe peretele din faţa ușii, deasupra unei mese mici, stătea agățată o 
oglindă. 

Ușa s-a încuiat cu un ckic, iar sunetul ăsta mi-a atras din nou atenția 
asupra lui Josh. Prezenţa lui umplea fiecare ungher al camerei, așa încât 
spațiul — deja mic — părea și mai strâmt. Fierbinţeala care emana 
din corpul lui îmi încălzea pielea. 

Sau poate că îmi era atât de cald pentru că mă privea cu ochi arză- 
tori, de parcă voia să mă devoreze. 

Valuri de scântei îmi măturau corpul. 

Îmi simţeam sângele zvâcnind în timpane, iar prin venele mele 
alerga un curent electric. Gândurile mele despre Max deja începeau să 
dispară în neant, acolo unde le era locul. 

Era exact lucrul de care aveam nevoie. 

— Ai de gând să stai acolo sau o să faci ceva? l-am întrebat, stră- 
duindu-mă să vorbesc pe un ton cât mai plictisit. 

În lumina slabă, ochii lui au sclipit. S-a apropiat de mine. La fie- 
care pas, mă săgeta un fior de nerăbdare și de frică. 

l-au trebuit doar câţiva pași ca să ajungă la mine. Inima era gata 
să-mi sară din piept. 

În timp ce mi-a tras rochia în sus și mi-a rupt chiloţii, nu m-a scă- 
pat din ochi. 

M-am indignat când bucățica de mătase a cedat. 

— Idiotule, ăștia erau chiloţii mei de ocazie. 

Gura lui Josh a coborât spre a mea. 

— Crezi că-mi pasă? 

Mi-a înăbușit replica furioasă cu un alt sărut violent. Degerele i-au 
plonjat între picioarele mele. Eram udă și voiam să-l simt în mine. 

Ce nesimţit! Iritarea nu mă impiedica să tânjesc după corpul lui. 
Chiar dacă îl doream, nu era nevoie să-i ușurez „sarcina”. 

L-am îmbrâncit și i-am tras o palmă. Nu tare, dar a fost îndeajuns 
ca sunetul să reverbereze prin camera minusculă. 

Expresia lui șocată a fost înlocuită de una furioasă. Adrenalina 
mi-a inundat trupul. 

Teama imi puncta excitarea, transformând-o în lavă incandes- 
centă. lar flacăra s-a întețit când m-a silit să îngenunchez. Și-a desfă- 
cut cureaua și fermoarul pantalonilor. 

Covorul subțire mi s-a lipit de piele. Mi s-a tăiat răsuflarea când și-a 
scos penisul din boxeri. Era gros, în plină erecție. Vârful deja se umezise. 

— Deschide gura! 

Pofta pulsa prin mine asemenea unei fiinţe vii. Cu toate astea, am 
ridicat spre el o privire sfidătoare. Am strâns din buze. 

Mesajul transmis era limpede. 

Obligă-mă să deschid gura! 

Așa, voiam să-i aduc aminte de prima noastră partidă; un semnal 
care să-i dea de înțeles ce-mi doream. 

Ochii lui Josh ardeau ca doi tăciuni. Mi-a cuprins gâtul cu o mână 
și a strâns până când n-am mai putut îndura. Am deschis buzele, ca să 
trag o gură de aer. Am apucat să inspir o dată, dar în clipa următoare 
Josh și-a împins scula în gura mea. 

O, Doamne! 

Pofta mă copleșea. Am icnit, copleșită de dimensiunea lui. Saliva 
mi se scurgea pe la colțurile gurii și mi se prelingea pe bărbie. 

— Pfre mhre, am îngăimat. 

Prea mare. Protestul meu a răsunat înfundat. M-am prefăcut că mă 
împing în coapsele lui, ca să mă îndepărtez. Însă în tot acest timp sim- 
țeam cum umezeala mi se scurgea pe coapse. 

Mă enerva la culme cât de mult îmi doream ceea ce se întâmpla, 
cât de mult îl doream pe el. 

Podeaua tare, zvâcnetul de durere când Josh mi-a înșfăcat părul cu 
ambele mâini, senzația că gâtlejul meu era umplut până la refuz... 
toate astea erau greu de îndurat. | 

Sfârcurile mi s-au întărit. M-am împotrivit nevoii de a-mi freca 
clitorisul. 

Deja eram aproape de orgasm, iar el abia dacă mă atinsese. 

Josh mi-a dat capul pe spate până când ochii mei plini de lacrimi 
i-au întâlnit pe ai lui. 

— O să ţi-o trag în gura aia spurcată până când singurul sunet pe 
care o să-l poţi scoate o să fie icnete, în timp ce te îneci cu scula mea, 
mi-a spus calm. 

Cu un deget, mi-a şters o lacrimă. 

Contrastul dintre ameninţarea lui perversă și atingerea asta tandră 
m-a excitat și mai tare. 

— Data următoare când vrei să mă jigneşti, gândește-te la mo- 
mentul ăsta. 

S-a retras din gura mea aproape de tot, s-a oprit o secundă, apoi s-a 
împins iar, cu o opintire violentă. Am icnit din nou. Lacrimile au 
izvorât iar și fierbințeala din pântecul meu s-a întețit. 

Josh a continuat: 

— Tu în genunchi, chinuindu-te să respiri, în timp ce ţi-o trag în 
gură. i 

Am scâncit. Sfârcurile și vaginul meu erau atât de sensibile, încât 
un simplu curent de aer ar fi fost de-ajuns să mă aducă la orgasm. 

— Dntn dahcu! 

Du-te dracului! 

Josh a zâmbit. Teama m-a străbătut încă o dată, transformându-mi 
corpul într-un fir de metal străbătut de electricitate. 

— O să fie distractiv. 

A fost ultima avertizare înainte ca Josh să înceapă să mi-o tragă în 
gură cu atâta înverşunare, că abia dacă mai apucam să respir. 

Bâiguiala mea se amesteca cu gemetele lui Josh. Testiculele lui îmi 
plesneau bărbia, cu un sunet obscen. O făcea exact așa cum spusese 
c-o va face. 

Tare. Brutal. Nemilos. 

M-am foit şi am încercat să-mi potolesc durerea, dar penisul lui 
era prea mare, iar mișcările lui — prea brutale. Știam că puteam să-l 
opresc oricând, dar tânjeam să simt nebunia acestui moment. Ames- 
tecul de plăcere intensă și de durere moderată preschimba totul în jur 
în scrum. 

În cele din urmă, gâtul mi s-a obișnuit cu atacul lui Josh, iar el a 
reușit să intre și mai adânc, fără să întâmpine rezistență. 

— Aşa! a gemut Josh. Fiecare centimetru! Bravo! Știam eu că poți. 

Auzindu-i lauda, am scos un geamăt. Din cauza lacrimilor, vedeam 
în ceață. Vibraţia dintre picioarele mele nu mai putea fi ignorată. 

Am întins o mână, ca să-mi frec clitorisul. 

Înainte să apuc să mă ating, Josh şi-a scos penisul din gura mea. 
M-a ridicat şi m-a aplecat peste masă, ignorându-mi protestele. 

— Roşcato, îți plăcea cam mult pedeapsa. Nu putem permite așa 
ceva. 

Glasul lui era răgușit de dorință. Cu un genunchi, mi-a desfăcut 
picioarele. 

— Uită-te la tine! Eşti udă leoarcă, datorită mie. 

— Nu datorită ţie, cretinule. Te urăsc. 

Până şi eu îmi dădeam seama că replica mea suna neconvingător. 

Am ţipat când Josh m-a plesnit peste fund. M-a usturat. 

— Asta-i răsplata pentru comentariul tău despre orgoliul meu fra- 
gil. lar asta — încă o palmă — e pentru faza din hol. Şi asta — Josh 
m-a plesnit și mai tare, iar eu am tresărit — e fiindcă mă scoţi dracului 
din minți. 

Josh mi-a tras capul pe spate, până când i-am simțit buzele la ure- 
che. Mi-a scăpat un suspin implorator. 

— Zi-mi de ce nu mă pot opri să mă gândesc la tine! Hmm? Ce 
dracu’ mi-ai făcut? 

Am clătinat din cap. Nu eram capabilă să formulez un răspuns și 
nici să analizez amestecul de plăcere și durere care mă răvășea. 

Corpul meu ardea. Parcă aveam pielea pusă pe jar. Pe măsuța de 
sub mine picurau lacrimi și salivă. Însă arsura era așa de delicioasă, că 
nu voiam să înceteze vreodată. 

Replica următoare a lui Josh m-a înfiorat: 

— Tine-te de masă! 

Am auzit cum rupea un ambalaj. Abia am apucat să mă prind de 
masă, că Josh deja a plonjat în mine. Cu fiecare opintire, mă penetra 
adânc și apăsat. 

Am ţipat. Mintea mi s-a golit de gânduri. Nu exista decât senzația 
stârnită de scula lui și alunecarea pielii pe o altă piele. 

Fără Max. Fără secrete. Fără minciuni. Doar extaz în cea mai pură 
formă. 

— Încă mă urăști? 

Degetele lui mi-au apăsat gâtul, iar presiunea mi-a intensificat 
zvâcnetul dintre picioare. 

— O să te urăsc mereu, am icnit. 

Începeam să amețesc. Am apucat încheietura mâinii care mă su- 
foca, dar nu-mi dădeam seama dacă voiam s-o îndepărtez sau să mă 
asigur că rămâne pe loc. 

Buzele i s-au curbat într-un surâs. Mă privea în oglinda de deasu- 
pra mesei. Ochii lui străluceau de poftă, însă avea o expresie de furie. 

— Perfect! a comentat Josh. 

Cu fiecare opintire înverșunată, masa se izbea de perete. Din cauza 
senzaţiilor copleșitoare, pleoapele mele au coborât. Dar s-au deschis 
iar când Josh m-a tras brutal de păr. 

— Deschide ochii, Roșcaro! 

Cealaltă mână și-a întețit strânsoarea pe gâtul meu. Un alt val de 
excitare mi-a încețoșat privirea. Într-un fel oribil, mi se părea că presi- 
unea asta și felul în care gâtul meu încăpea perfect între degetele lui 
erau perfecte, ca și cum mă născusem să-i port degetele pe gât. 

— Vreau să vezi foarte clar a cui sculă ţi-o trage. 

Un val de fierbințeală mi-a invadat din nou pielea. M-am uitat la 
reflecţiile noastre din oglindă. Aveam ochii sticloși şi buzele umflare. 
Cu degetele încleștare pe lemnul mesei, cu spatele arcuit și cu părul 
captiv în pumnul lui Josh, păream umilitor de depravată, de parcă 
mi-o trăsese până îmi spulberase orice brumă de rațiune, și totuși îmi 
doream mai mult. 

În spatele meu, dorința săpa linii adânci pe faţa lui Josh. A conti- 
nuat să se opintească. De data asta încet, împingându-și scula centi- 
metru cu centimetru, până când intra cu totul în mine. 

S-a aplecat și mi-a cuprins ușor lobul urechii între dinți. 

— Cine ţi-o trage, Roşcato? 

Am scâncit: 

— Tu. 


— Exact! Şi acum, ia spune... 

S-a retras din mine, după care m-a pătruns cu atâta forță, încât aş 
fi alunecat pe tăblia mesei dacă mâna lui nu mi-ar fi strâns încă gâtul, 

— .. chestia asta ți se pare fragilă? 

— Mhmpf... 

Cuvântul ininteligibil s-a transformat într-un șir de gemete, pen- 
tru că Josh a iuțit ritmul. 

Primul orgasm m-a lovit ca un trăsnet — atât de brusc şi de explo- 
ziv, încât nu am apucat să mă dezmeticesc. Al doilea orgasm și-a făcut 
simțită prezenţa. Mai întâi lent, apoi acumulându-se până când m-a 
copleșit și m-a înecat în plăcere nimicitoare. 

După ce Josh a terminat cu mine, îmi dădusem drumul de nenu- 
mărate ori, m-am prăbușit pe masă, cu tot corpul tremurând. Josh îmi 
masa fundul, ca să aline usturimea pe care mi-o provocase plesnindu-mă 
fără milă. 

— Eşti frumoasă așa. Atât de frumoasă... 

Blândețea din glasul lui era la polul opus faţă de brutalitatea cu 
care mă penetrase. S-a așternut pe pielea mea asemenea unei pături 
calde. M-a masat cu mișcări ușoare, până când usturimea a dispărut. 
În sfârșit, respiram normal. 

M-a întors cu fața la el, m-a șters cu un șerveţel dintr-un pachet 
aflat pe un raft, apoi mi-a tras rochia în jos și m-a pus iar pe masă. 

— Te simţi mai bine? m-a întrebat relaxat, de parcă adineauri nu 
mi-o trăsese ca un disperat, în debaraua unui club. 

— Îm-hm. 

Eram prea zăpăcită ca să răspund coerent. Într-un colț al minţii 
mele, mi-am dat seama că Josh știuse de la bun început ce anume 
însemna această partidă de sex; îl ațâţasem să mă ajute să-mi distrag 
gândurile negre. 

Gura lui a zvâcnit, însă ochii lui Josh încă erau tulburi de dorință. 

— Foarte bine! mi-a zis, la-ţi adio de la prietenii cu care ai venit 
aici! Plănuiesc runda a doua, dar pentru planurile mele avem nevoie 
de mai mult spaţiu. 

Creierul meu încă nu îşi revenise. Oricum, îmi surâdea să avem 
parte de a doua rundă. 

Ar fi trebuit să-mi petrec noaptea în apartamentul nou, dar nu mă 
încânta deloc perspectiva de a zăcea în pat, trează, în camera mea, 
bântuită de panică și întrebându-mă ce să fac în legătură cu Max. 

Euforia mea a mai scăzut puţin, fiindcă mi-am adus aminte de 
Max şi de favoarea pe care mi-o pretindea. 

Nu acum. Mâine. O să mă gândesc mâine la el. 

După ce Josh a ieșit din debara, am așteptat câteva minute, după 
care mi-am adunat puterile și m-am ridicat. Mi-am aranjat părul şi 
mi-am retușat machiajul cât de bine am putut, dar nu puteam să mă 
întorc în club arătând așa. 

Le-am trimis prietenelor mele un mesaj. Le-am scris că am cunos- 
cut un tip şi că o să le sun mai târziu. Încă din facultate, fetele se 
obișnuiseră să procedez așa. Prin urmare, n-au pus mesajul la îndoială. 

Stomacul mi s-a strâns ghem când l-am văzut pe Josh așteptându-mă. 
Corpul lui puternic și musculos profila în lumina lunii. 

Nu-mi venea să cred că mă ascundeam de toți prietenii mei și mă 
fofilam ca să fac sex cu el. Tipul ăsta nici măcar nu-mi plăcea. 

Dar a plăcea şi a dori pe cineva sunt două lucruri diferite. Acum 
doream ceea ce numai Josh era capabil să-mi ofere. 

Speram să nu devin dependentă de asta. 

EU ȘI JULES NICI N-AM APUCAT SĂ INTRĂM ÎN APARTAMENTUL MEU, 
că eram din nou în ea. 

Făcuserăm deja sex în seara asta, deci nevoia pe care o simțeam ar 
fi trebuit să se domolească, dar devenisem dependent. Dependent de 
ea. Dependent de gustul ei, de mirosul ei, de scâncetele pe care le 
scotea de fiecare dată când mă împingeam în ea, de felul în care 
muşchii ei se încordau, prinzându-mi penisul ca într-o menghină, de 
parcă vaginul ei era făcut anume pentru mine. Voiam să simt senzațiile 
astea tot timpul. 

Nu-mi aduceam aminte când dorisem o femeie atât de mult. Con- 
statarea asta ar fi trebuit să mă îngrijoreze, însă filosofia mea de viață 
era să savurezi lucrurile bune atât timp cât durează. Iar eu savuram din 
plin situaţia asta... cu o singură excepţie sâcâitoare. 

— Roșcato, cine era tipul ăla? 

Am încetinit ritmul, ca să-mi pot strecura mâna între noi doi și 
să-i ating clitorisul. Când Jules a simţit atingerea, şi-a lăsat capul pe 
spate și a întredeschis buzele. Am zâmbit lasciv. 

Provocarea pe care mi-o aruncase Jules în club îmi distrăsese aten- 
ţia. Dar acum, când ajunsesem acasă, o gheară îmi cuprindea pieptul 
când îmi aminteam felul în care vechiul ei prieten îi dăduse șuviţa 
aceea laoparte. Fusese o atingere intimă. Atingi astfel doar pe cineva 
cu care ai făcut sex. 

Reacţia lui Jules după ce tipul plecase transmitea foarte clar că nu 
îi convenise să-l vadă, însă asta nu împiedica bestia din mine să-și 
scoată la iveală capul urât. 

— Care tip? a icnit Jules. 

Era varză: părul ciufulit, buze umflate, pielea lucind de sudoare. Se 
vedeau urme acolo unde o mușcasem. 

Cea mai frumoasă imagine pe care o văzusem vreodată. 

M-am străduit să ignor senzaţia ciudată și neplăcută din pieptul 
meu. Mi-am aplecat capul până când buzele mele i-au atins urechea: 

— Prietenul tău din club. 

Jules nu-mi dăduse detalii despre el, în afară de faptul că erau vechi 
prieteni. Crezusem că avea să-mi fie de ajuns. Însă chiar și acum, o oră 
mai târziu, tot nu reușeam să scap de iritarea pe care o simţisem 
văzându-i împreună. 

Jules a înțepenit. Își petrecuse picioarele pe după mijlocul meu, iar 
eu îi sprijineam spatele de peretele livingului. Puteam simţi încordarea 
în fiecare părticică a corpului ei. 

— Așa cum ai zis și tu, e doar un prieten. 

Apoi a arcuit o sprânceană și a adăugat: 

— Pe bune? Vorbești despre un alt tip în timp ce ești în mine? 

— Fac ce vreau când sunt în tine. 

Drept pedeapsă, am ciupit-o tare de un sfârc. 

— Cât de apropiaţi sunteți? 

Deși era ațâţată de atingerea mea brutală, în ochii ei licărea o scân- 
teie de amuzament. 

— Eşti gelos? 

— Absolut deloc. 

Subiectul geloziei mai apăruse o dată, în Zambila. La fel ca atunci, 
am pufnit dispreţuitor la gândul că aș fi gelos. Eu nu eram gelos, nici 
invidios. Ceilalţi oameni erau geloși sau invidioși pe mine. 

— N-a trecut nici măcar o săptămână de când am încheiat înţe- 
legerea, și deja încalci regulile, a murmurat Jules. Mă aşteptam la mai 
mult din partea ta. 

— Nu. Sunt. Gelos, am mârâit, subliniind fiecare cuvânt cu o 
opintire violentă. 

— Serios? Eu n-aș fi... 

I-am astupat gura cu palma, iar Jules a scos un sunet de protest. 

— Vreau să te aud doar când îţi dai drumul sau când mă implori, 
Roșcato. 

Am zâmbit când am văzut indignarea din ochii ei, însă zâmbetul meu 
a dispărut peste o clipă, când am simțit o durere ascuţită în palmă. 

Am scos o exclamaţie de uluire și mi-am retras repede mâna. 
Afurisita m-a muşcat! 

O sclipire de satisfacţie a înlocuit expresia de indignare din ochii ei. 

— Vai, iartă-mă! Mâna ta îmi stătea în drum. 

Un mârâit a izbucnit din gârlejul meu. Am pișcat-o iar de sfârc, 
până când Jules a țipat, cu fața schimonosită de amestecul de plăcere 
și durere. 

— Asta vreau să aud, i-am zis. 

Mi-am întețit ritmul. Scula mea o pătrundea cu înverșunare. Un 
șir de gemete, apoi Jules și-a dat drumul din nou. 

Forţa orgasmului i-a smuls un țipăt. Fir-ar! Senzaţia vaginului ei 
unduindu-se în jurul sculei mele era copleșitoare. Cu un geamăt, am 
ejaculat. z 

În sângele meu gonea un amestec de poftă și iritare. În vreme ce 
euforia orgasmului mi se risipea, mi-am înfipt dinții în scobitura 
gâtului ei. Mirosul ei de mirodenii și de scorţişoară mi-a invadat 
nările. Aroma asta mă îmbăta aproape la fel de mult precum țipetele 
ei delicioase. 

— Deși spui sus și tare că mă urăști, țipi o grămadă atunci când 
ţi-o trag. 

Mi-am ridicat capul și am frecat, plin de satisfacție, urma mușcă- 
turii mele. 

Latura mea animalică și autoritară adora faptul că îmi lăsasem 
„amprenta” pe pielea ei. Doream să-i arăt prietenului ei mușcătura asta 
și să-i zic că Jules e un teritoriu interzis pentru el, dacă nu voia să aibă 
o întâlnire cu pumnul meu. 

Faptul că nu o p/ăceam pe Jules nu însemna că voiam ca alții să o 
vadă așa cum era acum: cu corpul înmuiat de plăcere, cu faţa toropită 
de mulțumire. Nici urmă de armura pe care o purta în public. 

Doar puţini aleși aveau privilegiul de a-i vedea această latură. 
Nimeni altcineva nu era invitat în „clubul” ăsta select. 

— Am ţipat de scârbă, Chen, a murmurat Jules. Cred că ești 
obişnuit să auzi așa ceva. 

M-am desprins de ea şi am râs când Jules aproape că s-a prăbuşit la 
podea. 

S-a uitat duşmănos la mine. Ochii ei aruncau flăcări. 

— Ei, înseamnă că ai un fetiş cu chestiile care te scârbesc, din 
moment ce nu te mai saturi de mine. 

Am aruncat prezervativul într-un coș de gunoi și mi-am tras pan- 
talonii. 

— Gata cu distracţia pe seara asta, Roșcato. Altfel, o să încep să te 
taxez la fiecare orgasm. Dar, dacă îmi vrei iar scula, poate c-o să mă 
înduplec. Depinde de câr de frumos mă rogi. 

— Du-te dracului! 

Cu un gest smucit, şi-a ridicat rochia de la podea. 

— Hmm... Nu prea ţi-a ieșit. Să mai exersezi partea cu 4 ruga frumos! 

Am izbucnit în râs. Jules a trecut valvârtej pe lângă mine, îndrep- 
tându-se spre baie, cu capul sus. 

Ce uşor era s-o scot din pepeni! 

Fiindcă Jules a stat o mulțime în duș, am profitat de ocazie și am 
făcut ordine în living. În frenezia noastră, dărâmaserăm cuierul şi 
câteva fotografii înrămate. 

Aproape imediat ce am terminat de strâns, a răsunat un tunet. 
M-am repezit la fereastră și am tras draperiile. 

— Rahat! 

Burniţa de mai devreme se transformase în furtună. Un alt tunet a 
zguduit structura veche, de lemn a casei, iar ploaia se izbea în feres- 
trele cu draperii groase. 

— Ce se-ntâmplă? 

M-am răsucit spre Jules. Avea părul ud și se înfăşurase într-un pro- 
sop minuscul. 

Scula mea a zvâcnit, plină de interes, însă am ignorat-o. Îi ajungea 
pe seara asta. Era timpul ca mintea mea să treacă la comandă. lar min- 
tea îmi spunea că era cu atât mai bine, cu cât o expediam mai repede 
pe Jules. 

Din nefericire, n-o puteam lăsa să plece când afară turna cu găleata. 

l-am răspuns: 

— În timp ce noi ne-o trăgeam a început Apocalipsa. 

S-a uitat pe geam și şi-a dat ochii peste cap. 

— Nu mai fi așa de teatral! E doar puţină ploaie. 

Şi-a luat telefonul de pe masă. 

— Ce faci? am întrebat-o. 

— Chem un Uber. 

Jules şi-a încreţit fruntea. 

— Of, când plouă creşte preţul la Uber. 

I-am smuls telefonul din mână. 

— Hei! 

— Dacă nu vrei să mori, nu te urci într-o maşină pe vremea asta. 

— Josh, e doar nişte apă. N-o să păţesc nimic. 

— Mașinile acvaplanează pe apă și fac accidente, am mârâit. Lu- 
crez la Urgenţe. Ştii câte persoane rănite în accidente văd? O grămadă. 

— Eşti paranoic. N-o să... 

Brusc, telefoanele noastre au început să ţiuie. Primiserăm o averti- 
zare de inundaţii. 

Am băgat în buzunar telefonul lui Jules. 

— Rămâi aici până când se mai potoleşte ploaia. 

N-aş fi lăsat pe nimeni — nici măcar pe cel mai mare dușman al 
meu — să plece spre casă în condiţiile astea. Şansele ca Jules să aibă un 
accident erau mici, dar, dacă i se întâmpla ceva... 

Mi se părea că ceva mă sugrumă. 

Nu puteam îndura să am încă o moarte pe conştiinţă. 

Probabil că Jules şi-a dat seama că nu putea să mă înduplece. A 
oftat resemnată. 

— Atunci, măcar îmi împrumuţi nişte haine, cât timp aştept? Nu 
vreau să port rochia de club pentru cine ştie câte ore. 

Peste o jumătate de oră Jules purta un tricou vechi de-al meu. Ne 
cuibăriserăm pe canapea și ne contraziceam referitor la ce film să 
urmărim. 

— Ăsta e prea plicticos. 

— Prea răsuflat. 

— Nu vreau un horror. Detest filmele de groază. 

— Roşcato, ăsta-i un film pentru copii. 

— Şi ce dacă? Filmele de copii pot fi bune. 

— Da, dacă eşti copil. 

Jules mi-a adresat un zâmbet dulce. 

— Ce bizar că spui asta! La urma urmei, anul trecut ai plâns când 
te-ai uitat la Regele Leu. 

M-am încruntat. Ava îi povestise despre chestia aia. De câte ori 
trebuia să-i repet să nu le mai zică prietenelor ei totul despre.mine? 

M-am răstit la ea: 

— Mufasa nu merita să moară, pricepi? Măcar eu nu-s așa un 
papă-lapte încât să mă ascund după degete de fiecare dată când apare 
pe ecran afișul unui film de groază. 

— Nu sunt o papă-lapre! Pur și simplu nu-mi plac chestiile urâte. 
Tocmai de-aia mă străduiesc să nu mă uit la mine. Hei! Să nu-ndrăznești 
să pui The Ring! 

— la încearcă să mă oprești! 

După ce ne-am mai ciorovăit puţin, fără rezultat, ne-am pus de 
acord să alegem filmul în cel mai corect mod: închizând ochii și deru- 
lând prin lista de titluri, până când nimeream ceva. 

Și s-a nimerit să fie... În căutarea lui Nemo. 

Cred că glumesti! 

Când a apărut prima scenă a filmului, mi-am menţinut o expresie 
neutră, însă muşchii mi s-au încordat. 

Jules mi-a aruncat o privire piezişă. 

— De ce eşti așa de tăcut? Să nu-mi zici că nu-ţi place nici filmul 
ăsta! E un clasic. 

Aveam câteva scuze pregătite, şi totuși adevărul s-a strecurat prin- 
tre ele și s-a revărsat înainte să-l pot opri. 

— Ăsta era filmul preferat al meu și al tatei. Ne uitam la el în 
fiecare an, de ziua mea de naștere. Era tradiția noastră. 

Pentru prima dată în seara asta, fața lui Jules s-a imblânzit. 

— Ne putem uita la altceva, mi-a propus. 

— Nu-i nevoie. E doar un film, nimic mai mult. 

Pe ecran, Marlin, peștele-clovn, urmărea zadarnic barca unde 
Nemo, fiul lui, fusese luat captiv. 

Ce ironie că un film despre un părinte-model îmi amintea atât de 
mult de Michael, când el era tocmai opusul unui părinte-model! 


Scanned with CamScanner 


TWISTED HATE | 197 


— În căutarea lui Nemo e propagandă cu peşti, a spus Jules din 
senin. Ştiai că în realitate peştii sunt niște părinți execrabili? Majoritatea 
speciilor de pești își abandonează nou-născuţi și îi lasă să se descurce 
pe cont propriu. Să încerce să-şi apere odraslele nu merită atâtea ris- 
curi şi atâta osteneală. 

Uimit, am izbucnit în râs. 

— De unde ştii asta? 

— Când eram în liceu am făcut un referat pe tema asta. Am luat 
nota zece, a explicat Jules, cu mândrie. 

— Bineînţeles că ai luat zece. 

Mi-am stăpânit zâmbetul. Mi-am schimbat poziția. Piciorul meu 
l-a atins ușor pe al ei și am simţit instantaneu un fior în coapsă. Mi-am 
tras iute piciorul departe de ea. 

— Tatăl tău cu ce se ocupă? m-am interesat, încercând să-i distrag 
atenţia de la reacția mea violentă. 

Jules a ridicat din umeri. 

— Habar n-am. Ne-a părăsit când eram bebeluș. 

— Rahat! Scuză-mă c-am întrebat! 

Bravo, Chen! Ai dat cu bâta-n baltă. 

— Nicio problemă! Oricum, din câte-am auzit, era un dobitoc. 

Am glumit: 

— Copii de pretutindeni ai taților dobitoci uniți-vă! 

Jules a râs. 

Ne-am uitat la film într-o tăcere plăcută. Eram atent doar pe jumă- 
tate la acțiunea de pe ecran, fiindcă eram ocupat să analizez reacțiile 
lui Jules la scenele mele preferate. A râs când Marlin a întâlnit-o pe 
Dory, a scos o exclamaţie când rechinul a început să urmărească pere- 
chea, a fredonat și ea, la unison cu Dory, mantra continuă să înoți. 

Probabil că mai văzuse filmul, dar reacționa ca și cum îl vedea 
pentru prima oară. Era ciudat de fermecător. 

Mi-am impus să fiu atent la scenele de pe ecran. Concentrează-te! 

Abia spre sfârșitul filmului mi-am dat seama că ploaia se oprise. 


Când m-am uitat la Jules, am observat că adormise, cu capul sprijinit 
pe o pernă. 

Printre regulile stabilite de noi se număra și cea care interzicea să 
dormim unul acasă la celălalt, insă părea așa de liniștită, că nu m-am 
îndurat s-o trezesc. 

Era vorba de o singură noapte, plus că vremea o forpase să rămână 
la mine. La urma urmei, nu aveam să facem un obicei din asta. 

O singură noapte. Asta-i tot. 

CÂND M-AM TREZIT, AM ADULMECAT MIROSUL MEU PREFERAT: 
şuncă și cafea. Luate fiecare în parte, aromele astea sunt grozave, dar, 
dacă le combini, sunt dumnezeieşti. 

Mă miram că Stella gărea şuncă. Consuma carne din an în Paşte. 
Dacă mă gândeam mai bine, nici cafea nu bea — se limita la ceai şi la 
smoothie-urile ei criminal de verzi. 

Ciudat! Poate că începuse o etapă nouă, una în care consuma carne 
și bea cafea. 

Am deschis ochii şi m-am întins, pregătită să mă delectez cu noua 
şi frumoasa mea cameră din clădirea Miraj. În loc de asta, m-a întâm- 
pinat o pictură hidoasă. Amestecul de maro și de verde îmi inspira 
imaginea unei liote de mâre vomitând. 

Ce naiba? 

Am țâşnit în capul oaselor, cu inima bubuindu-mi în piept. Încetul 
cu încetul, amintirile de aseară au prins contur în mintea mea. 

Clubul. Max. Josh. Furtuna. 

Bănuiam că adormisem în timpul filmului, iar Josh mă mutase, la 
un moment dat, în camera lui. 

Pulsul meu a început să se calmeze. Slavă Domnului că nu eram în 
temniţa sexuală a vreunui ucigaș psihopat! Deşi nu prea credeam că a 
dormi acasă la Josh era cu mult mai bine. 

M-am uitat în jur. Mobilă simplă, de lemn, o cuvertură bleumarin 
şi pereţi văruiți în gri-deschis. Lăsând deoparte tabloul oribil, arăta ca 
dormitorul unui tip obişnuit. Mirosul vag de citrice și de săpun era 

. 
așa de frumos, încât mi-ar fi plăcut să-l îmbuteliez, ca să mă pot 
delecta cu el mai târziu. 

Ochii mei au poposit pe ceasul digital de pe noptieră. Era 9:32. 
Rabat! Trebuia să fi plecat de mult de-aici. 

M-am ridicat din pat, m-am spălat pe față și mi-am clătit gura în 
baia de pe hol, pe urmă am intrat în bucătărie. Am deschis gura, pre- 
gătită să-i zic „la revedere” la repezeală. Dar cuvintele mi s-au înțepenit 
în gât când am dat cu ochii de scena din bucătărie. 

Josh gătea. La bustul gol. 

Doamne sfinte! 

Aveam senzația că tocmai descoperisem o nouă fantezie erotică. 
Deodată, nimic nu mi se părea mai sexy decât să mă uit cum gătește 
un bărbat la bustul gol. 

Josh a întins braţul spre solniță, iar mușchii bine conturați de pe 
spatele lui s-au unduit. Avea părul mai răvășit decât de obicei, iar 
razele soarelui care se strecurau pe fereastră îi aurea pielea, dându-i o 
strălucire ca de bronz. Stătea dincolo de blatul de bucătărie, așa că îl 
vedeam doar pe jumătate, dar tot am zărit o mică porțiune din panta- 
lonii lui negri, de trening. Betelia alunecase pe şalele lui Josh. Ima- 
ginaţia mea a luat-o razna. 

ÎI priveam în tăcere, fascinată de fluiditatea mișcărilor sale. Cre- 
zusem că Josh supraviețuiește doar cu bere și pizza, așa cum făcuse în 
facultate, dar, judecând după oalele şi tigăile sclipitoare atârnate dea- 
supra blatului de bucătărie și după recipientele cu mirodenii aliniate 
pe tejghea, Josh se pricepea să gătească. 

Era ciudat, într-un mod atrăgător. 

Pierdută în fanteziile mele, am lovit cu piciorul un taburet. Auzind 
zgomotul, Josh s-a răsucit spre mine. M-a cântărit din ochi pentru o 
clipă, apoi s-a întors iar spre aragaz. 

— Văd că te-ai trezit. 

— N-am dormit niciodată până atât de târziu. 

M-am așezat pe un taburet și m-am străduit să nu-mi las privirea 
să coboare sub mijlocul lui Josh. 

— Mersi că m-ai lăsat să dorm aici, am adăugat cu stângăcie. 

Să dormim unul acasă la celălalt nu făcea parte din înțelegerea 
noastră. Nu ştiam ce ar fi trebuit să cred despre asta, mai ales după cât 
de... hm... agresive fuseseră activităţile noastre de aseară. 

Nu era ca și cum făcuserăm dragoste lent și tandru, iar el se trezise 
înaintea mea și îmi pregătise micul-dejun. Realitatea era că mi-o tră- 
sese iar ca un disperat, și o furtună mă silise să rămân acasă la el. 

— Doar nu era să te azvârl pe ușă afară, în ploaie, Roșcato. 

Josh a pus pe blat o farfurie plină cu ouă, şuncă, pâine prăjită şi 
crochete de cartofi. 

Stomacul mi-a ghiorăit. Am aruncat o privire peste umărul lui, în 
direcţia aragazului. 

— Nu cumva mai ai o farfurie? am întrebat, plină de speranță. 
Mor de foame. 

Josh a mușcat dintr-o bucată de şuncă. 

— N-am. Am gătit doar pentru o persoană. Să-ţi pregătesc micul-de- 
jun aduce prea mult cu ceva ce ar face un cuplu. Pe deasupra, deja ai 
încălcat regulile aranjamentului, fiindcă ai rămas aici peste noapte. 
Din cauza ta, azi-noapte a trebuit să dorm pe canapea. Dar poţi mânca 
resturile mele. 

Mi-a picat fața. 

— Tu vorbeşti serios? 

Șocul mi-a risipit ultimele rămășițe de somnolență. Evident, nu 
aveam dreptul să primesc micul-dejun, dar era nepoliticos să mănânce 
chiar în fața mea, fără să-mi ofere și mie puțină mâncare. 

— ŢI se pare că glumesc? mi-a trântit-o el. 

Am mârâit: 

— Mi se pare că foarte curând o să ai parte de o moarte lentă și 
dureroasă. Pe-aici sunt o mulțime de cuțite, iar eu ştiu să le folosesc. 

— Atunci folosește-le ca să-ți pregătești ceva de mâncare, a conti- 
nuat Josh, fără să se sinchisească de furia mea. 

Mi-a zvâcnit o pleoapă. Aaah! Omul ăsta era un... Bleah! 

— Eşti așa un dobitoc! 

Josh a sorbit din cana lui cu cafea. 

— Mi-ai zis același lucru aseară, înainte să ţi-o trag. Roșcato, am 
impresia că îţi plac dobitocii. 

Fierbinţeala mi-a cuprins fața și gâtul. 

— Asta a fost aseară, m-am răstit la el, deși eram foarte conștientă 
că avea dreptate. Şi intenția mea n-a fost să dorm aici. Pur și simplu 
am adormit. 

— Da, asta-i definiția pentru a dormi acasă la altcineva, a zis Josh, 
pronunţând lent cuvintele. Dacă ăsta-i tot talentul tău argumentativ, 
n-o să câştigi cazuri în instanţă. 

S-a îndreptat de spate, s-a şters la gură cu un șerveţel, apoi l-a 
aruncat la gunoi. 

— Mă duc să fac duș. Peste o oră intru în tură. 

A gesticulat din bărbie spre farfuria lui. 

— Serveşte-te, dacă vrei! 

Mi-a întors spatele, iar eu m-am încruntat. 

Mândria îmi spunea să plec, dar, ca de obicei, foamea a învins. 

Am tras farfuria spre mine. Era aproape plină. Josh mâncase doar 
câteva bucăţi de şuncă. Ciudat! De obicei, mânca mult. Odată l-am 
văzut înfulecând un burger dublu, o porție mare de cartofi prăjiți, doi 
hotdogi și un milkshake de ciocolată în mai puţin de douăzeci de 
minute. | 

Deși era medic, avea o alimentaţie nesănătoasă. 

Am mâncat jumătate din ce era în farfurie şi m-am dus iar în dor- 
mitorul lui Josh, ca să mă schimb în hainele de aseară. În comparaţie 
cu tricoul moale al lui Josh, rochia mea era foarte incomodă. Am 
rezistat tentaţiei de a-i șterpeli hainele. Așa procedează fetele cu hai- 
nele iubitului lor, iar eu — Doamne fereşte! — nu eram iubita lui. 

Eram gata de plecare, dar Josh încă nu ieșise din baie. 

Mi-a trecut prin minte să-l aştept, ca să-mi iau rămas-bun, dar 
mi-am zis că ar fi prea stânjenitor. Prin urmare, i-am trimis un mesaj 
scurt și am ieșit din apartament. 

Abia urcasem în Uberul meu, când pe ecranul mobilului a apărut 
un mesaj. 

Niciun cuvânt; doar o imagine. Mai precis, un instantaneu des- 
prins din filmarea aceea: eu, în genunchi, în timp ce... 

Am șters repede mesajul, însă micul-dejun mâncat adineauri ame- 
nința să iasă la suprafaţă. 

Max. 

Aseară, cât timp fusesem cu Josh, dădusem problema asta laoparte. 
Dar acum anxietatea și frica au năvălit iar. 

Ştiam de ce imi trimisese imaginea asta. Ca să se joace cu mintea 
mea și să-mi aducă iar aminte de prezenţa lui întunecată și amenin- 
ţătoare în viaţa mea. Ăsta era stilul lui de a acţiona. Îi plăcea să se joace 
cu ceilalți până când aceştia cedau și făceau ce voia el. 

Am închis ochii și am încercat să mă relaxez. Dar în maşină miro- 
sea a odorizant mult prea dulce, iar asta mi-a provocat greață. 

Aş fi vrut să pot opri timpul în loc şi să rămân pentru totdeauna în 
tihna pe care o simţisem în casa lui Josh. Însă acum, la lumina zilei, 
nu mă puteam ascunde de adevăr. 

Speram să fiu capabilă să-i fac lui Max „favoarea” despre care vor- 
bise. În caz contrar... viaţa mea, așa cum o ştiam, avea să se încheie. 

VREŢI SĂ ŞTIȚI DACĂ AM AŞTEPTAT, CA UN LAŞ, PÂNĂ CÂND JULES A 
plecat înainte să ies din duș? Posibil. 

Totuşi preferam să fiu laş decât să trebuiască să îndur saluturile 
jenate de a doua zi dimineața. Scopul aranjamentului nostru era să 
elimine stânjeneala asta, exprimând clar limitele și aşteptările noastre. 
Dar vremea rea își băgase coada exact în prima noapte pe care o petre- 
cuserăm împreună. 

Dacă urma să ajung în rai, plănuiam să port o discuţie foarte seri- 
oasă cu Dumnezeu, despre sincronizare. 

Când am ajuns la spital eram încă supărat pe mine însumi fiindcă 
o lăsasem pe Jules să doarmă la mine, însă haosul de la Urgenţe a 
alungat repede gândurile despre viața mea personală. 

Atacuri cerebrale. Plăgi prin înjunghiere. Braţe, picioare și nasuri 
rupte, plus multe altele. Cazurile inundau camera de Urgenţe în valuri 
neîncetate. Săprămâna de muncă de după întâlnirea noastră în club a 
fost atât de aglomerată, că n-am avut timp să-mi fac sânge rău din 
cauza înțelegerii erotice încheiate cu prietena cea mai bună a soră-mii. 

Eu și Jules am reușit să strecurăm pe ici, pe colo câte o partidă de 
sex rapidă, dar, din fericire, niciuna nu s-a terminat cu dulcegării sau 
cu unul dintre noi dormind acasă la celălalt. În cea mai mare parte, 
timpul meu era ocupat cu munca. 

Majoritatea oamenilor n-ar suporta să lucreze atât de mult, dar eu 
tânjeam după acest fel de stimulare... 

Cu excepţia Acelor Zile. 

La Urgenţe aveam zile bune, zile proaste și Acele Zile — da, cu 
majuscule. În zilele bune, plecam de la spital ştiind că intervenisem 
corect și la timp și că reușisem să salvez vieţi. În zilele proaste se puteau 
întâmpla multe: de la pacienţi care mă atacau până la accidente mari, 
cu multe victime, când eram de gardă numai eu, un alt doctor şi 
Câteva asistente. 

Şi mai erau și Acele Zile. Erau destul de rare, dar devastatoare. 

Sunetu! strident și continuu al monitorului cardiac îmi sfredelea 
craniul şi se confunda cu vuietul din urechile mele. Mă uitam la paci- 
enta mea. Avea ochii închiși și pielea palidă. 

Tanya avea șaptesprezece ani. Se întorcea acasă cu mașina, iar un 
şofer beat o lovise din lateral. 

Făcusem tot ce-mi stătuse în putință, dar nu fusese de ajuns. 

Murise. 

Fusese vie, iar în clipa următoare se stinsese. Pur și simplu. 

Gâfâiam. După o veșnicie — de fapt, nu trecuse mai mult de un 
minut —, am ridicat capul. Clara și asistenții mă priveau cu expresii 
sumbre. În ochii Clarei străluceau lacrimi, iar unul dintre asistenți a 
înghiţit în sec. 

Nimeni nu scotea vreo vorbă. 

— Moartea a survenit la ora 15:16. 

Era vocea mea, dar suna ciudat, de parcă ar fi vorbit altcineva. 

Am ieșit din sală. Am pășit pe coridor și m-am apropiat de camera 
rezervată rudelor pacienţilor. Acolo aşteptau părinţii Tanyei. 

Bum! Bum! Bum! 

În jurul meu, toate sunetele păreau să răsune înfundat, cu excepția 
paşilor mei pe podelele acoperite cu linoleum. 

Bum! Bum! Bum! 

Mai pierdusem și altădată pacienți la Urgenţe. În primul meu an 
de rezidenţiat, mă ocupasem de un pacient care fusese împușcat acci- 
dental în piept. A murit la câteva minute după ce a ajuns la spital. 

Rănile lui fuseseră prea grave și nu aș fi putut face nimic mai mult. 
Dar asta nu mă împiedicase să ies din sală, să mă duc la baie și să 
vomit. 

E inevitabil ca fiecare doctor să piardă măcar un pacient. Și, cu 
toate că fiecare moarte mă afecta, moartea Tanyei era ca un pumn în 
stomac. 

Poate că reacționam așa pentru că fusesem convins că o să scape cu 
viaţă. Sau fiindcă apucase să trăiască prea puţin înainte ca viaţa să-i fie 
răpită atât de brutal. 

O mulțime de gânduri distructive și inutile îmi asediau mintea. 

Dar dacă aș fi luat o altă hotărâre în timp ce o tratam? Dar dacă aș 
fi ajuns mai devreme la ea? Dar dacă aș fi un medic mai bun? 

Dacă, dacă, dacă. 

Bum! Bum! Bum! 

Când am ajuns la ușa camerei de așteptare, am șovăit puţin, apoi 
am deschis ușa. Mi se părea că mă uit la un film în care jucam eu; 
eram prezent, și totuși nu eram aici. 

Când m-au văzut, părinții Tanyei au sărit de pe scaune, cu fețele 
descompuse de îngrijorare. Un minut mai târziu, îngrijorarea lor s-a 
transformat în groază. 

— Îmi pare rău... Am făcut tot posibilul... 

Continuam să vorbesc, încercând să par plin de compasiune și să 
menţin un ton profesional, să nu par amorțit, dar abia dacă-mi auzeam 
propriile cuvinte. Tot ce auzeam erau vaietul mamei și strigătele furi- 
oase ale tatălui, care refuza să accepte realitatea. Bărbatul și-a îmbrățișat 
soţia și a început să hohotească. 

Fiecare sunet îmi străpungea pieptul cu o țepușă invizibilă. În cele 
din urmă, am simţit că nu mai pot respira. 

— Puiul meu! Nu, nu puiul meu! suspina mama Tanyei. E aici. E 
încă aici. Știu că nu s-a dus. 

— Îmi pare foarte rău. 

Bum! Bum! Bum! 

Acum nu mai era sunetul paşilor mei, ci bubuitul unei inimi frânte. 

Mi-am păstrat stoicismul aparent până când am epuizat toate cu- 
vintele mele inutile. I-am lăsat pe părinţi să se confrunte cu durerea 
lor și am plecat. Aveam zeci de alți pacienţi de care trebuia să mă ocup, 
dar acum aveam nevoie de un minut numai pentru mine. 

Am mers cu pas iute până la cea mai apropiată baie. Amorţeala se 
răspândea din pieptul meu până în membre. Când am închis ușa 
după mine, zgomotul ușor al încuietorii a dezlănţuit un hohot sonor. 

Abia după câteva clipe mi-am dat seama că eu hohoteam. 

Într-un final, presiunea care mi se acumulase în piept a explodat. 
M-am aplecat deasupra chiuvetei. Am icnit până când urechile au 
început să-mi ţiuie, iar gâtul — să mă usture. 

Corpul neînsuflețit al Tanyei, pe targă. Ava în sala de Urgenţe, după 
ce aproape că se înecase. Ochii deschişi şi goi ai mamei, după ce luase o 
supradoză de pastile. 

Amintirile se învălmășeau într-un șuvoi macabru. 

Am icnit din nou de greață, însă de opt ore nu mai mâncasem 
nimic, așa că nu aveam ce să vomit. 

Mi-am stropit faţa cu apă rece și m-am şters cu un prosop de hâr- 
tie. Materialul aspru și maroniu îmi zgâria pielea. Mi-am surprins 
reflexia în oglindă. Pe obraz aveam o pată roşie, acolo unde mă freca- 
sem cu hârtia. 

Eram încercănat și palid. Arătam ca dracu. 

Dumnezeule! Aveam mare nevoie de o băutură tare. Sau, și mai 
bine, aveam nevoie de o vacanţă și de câteva băuturi tari. 

Am strâns din dinți și am aruncat şervetul boțit în coșul de gunoi. 
Când am pășit în salon, îmi potrivisem la loc masca de profesionalism. 

Nu îmi permiteam luxul de a-mi plânge de milă. Aveam treabă. 

l-am zâmbit următorului pacient și i-am întins mâna. 

— Bună! Eu sunt doctorul Chen... 

Restul turei mele s-a scurs fără evenimente importante, și totuși nu 
reușeam să-mi stăpânesc pulsul înnebunit, iar pielea mea era rece și 
umedă. 

La sfârșitul turei, Clara m-a întrebat: 

— Te simţi bine? 

Am evitat să mă uit în ochii ei compătimitori. 

— Da. Ne vedem mâine. 

N-am mai aşteptat să adauge ceva. M-am dus la vestiar. De obicei, 
făceam duș acasă, dar acum îmi doream cu disperare să spăl sângele de 
pe mine. Mi se lipise de piele, vâscos și sufocant. Doar eu îl vedeam. 

Am strâns din pleoape și am rămas sub duș până când apa s-a răcit. 
M-a scuturat un fior, până în măduva oaselor. În alte zile, abia 
aşteptam să plec din spital, când ieșeam din tură, dar acum orice părea 
de preferat decât să fiu singur, acasă. 

Toţi prietenii mei erau la muncă. Era prea devreme ca să intru în 
vreun bar. Așadar îmi rămânea o singură opțiune. 

M-am şters cu prosopul. Mi-am scos mobilul din buzunarul 
jeanșilor, cu gând să-i scriu lui Jules, dar am constatat că îmi scrisese 
prima, cu douăzeci de minute înainte. 


Jules: Ai terminat munca? 

Eu: Da, adineauri. 

Eu: Unde ești? 

Era marţi, deci Jules nu venise la clinică. 
Jules: La BibȘti, în spate. 


Am oftat de ușurare. Puteam să ajung acolo pe jos. 


Eu: Stai acolo! Vin și eu în 15 min. 

SPITALUL ERA CHIAR LÂNGĂ CAMPUSUL THAYER, AȘA CĂ NU MI-A 
luat mult să ajung la Biblioteca de Științe — la început, fusese bote- 
zată Biblioteca „George Hancock”, după numele unui sponsor al uni- 
vezrsității, răposat demult —, pe care lumea o numea BibȘti. Aflată la 
al treilea etaj al clădirii Facultăţii de Biologie, BibŞti era o comoară 
ascunsă. În vreme ce Fulton, biblioteca principală a universităţii, 
gemea de lume în timpul sesiunilor, BibŞti era un loc liniștit tot anul. 

Să merg până acolo mi-a dat răgaz să-mi împing gândurile despre 
Tanya într-un colț al minții. Era mai ușor să mă detașez aici, în afara 
spitalului, unde eram înconjurat de studenți zâmbitori și vorbăreți. 
Parcă pășisem într-un platou de film unde mă puteam preface că sunt 
cel care îmi doream să fiu, nu cel care eram, de fapt. 

Am ajuns la BibŞti. Câţiva studenţi stăteau răzlețiți prin sală. 
Rafturi pline de cărți se înălțau pe două niveluri, până la tavan, între- 
rupte doar de ferestre cu vitralii. Amestecată cu razele de soare, cercu- 
rile de lumină aruncate de lămpile de birou, cu abajur verde, scăldau 
sala tăcută într-o strălucire caldă. 

Covorul verde şi gros înăbușea sunetul pașilor mei. Am văzut-o pe 
Jules în spate. Stătea de una singură. 

— Văd că muncești din greu, i-am zis când am ajuns lângă ea. 

Pe masă trona un teanc înalt de manuale de Drept, alături de omni- 
prezenta ei caramel mocha. Fiecare bucăţică de lemn era acoperită de 
coli cu notițe. 

— Cineva trebuie să muncească, mi-a răspuns. 

Jules a ridicat capul. Inima mi-a stat în loc. Avea ochii umfẹați și 
roșii. 

— Ai plâns? 

Ce dracu. îi făceau ăia de la Drept? În afară de lacrimi de frustrare, 
materialul de studiu n-ar fi trebuit să-i facă pe studenți se plângă. Pe 
deasupra, Jules nu era genul de om care se pierde cu firea din cauza 
stresului de la şcoală. 

A bătut cu markerul în caietul ei și a răspuns: 

— N-am plâns. E de la alergii. 

— Vorbeşti prostii. 

Vorbeam cu glas scăzut, fiindcă ne aflam într-o bibliotecă, însă toată 
lumea din sală era foarte concentrată, iar noi eram la distanţă de ei, 
deci n-ar fi contat nici dac-am fi vorbit pe un ton normal. 

Băcăile markerului în caiet s-au întețit. 

— De ce-ţi pasă? m-a luat Jules la rost. Te-am sunat ca să facem 
sex, nu ca să-ți fac destăinuiri. 

M-am așezat pe un scaun, lângă ea, și mi-am coborât mai mult 
tonul: 

— Păi, chiar nu îmi pasă. Dar prefer să nu i-o trag unei femei care 
plânge. Doar dacă plânge de plăcere. Orice alt fel de lacrimi îmi taie 
cheful de sex. 

— Fermecător! 

— Ți-ar conveni mai mult ca suferința altora să mă excite? 

Având în vedere că ziua mea la muncă fusese proastă, am revenit 
șocant de uşor la tachinările noastre. Pe de altă parte, când eram cu 
Jules, orice altceva înceta să existe. 

Indiferent dacă asta se întâmpla fiindcă mă scotea din sărite ori 
fiindcă mă excita la culme. 

Jules s-a răstit la mine, dar în vocea ei n-am mai auzit înverșunarea 
aceea cu care eram atât de familiarizat: 

— Azi n-am destulă energie cât să mă cert cu tine, OK? Ori mi-o 
tragi, ori mă lași în pace. 

Amuzamentul meu de adineauri s-a evaporat. Într-o zi normală, 
n-aş fi ezitat să-i accept propunerea, dar azi, în mod clar, nu era o zi 
normală. 

— Roșcato, hai să-ţi dau o veste: nu eşti singura care are parte de 
câte o săptămână de tot rahatul, așa că nu te mai purta de parcă eşti 
mai cu moţi i-am zis cu răceală. Înțelegerea noastră este reciproc avan- 
tajoasă. Nu presupune să dau fuga la tine, ori de câte ori mă chemi de 
parc-aș fi un afurisit de gigolo. 

— Nu asta am făcut. 

— Eu am avut altă impresie. 

Ne-am străpuns din priviri. Atmosfera dintre noi scăpăra de frus- 
trare abia mascată. Apoi umerii lui Jules s-au încovoiat. Jules a lăsat 
markerul deoparte și şi-a frecat fața. 

Gestul ăsta a fost de-ajuns să-mi topească iritarea. Am răsuflat pre- 
lung. Nu mai puteam ţine pasul cu excesul de emoții din ziua asta. 

— Ai avut o zi nasoală la muncă? m-a întrebat Jules. 

Am slobozit un hohot de râs mohorât. 

— Da, s-ar putea spune că da. 

Vorbeam doar cu colegi din domeniu despre laturile neplăcute ale 
muncii mele. Dacă spui „Hei, azi mi-a murit un pacient în braţe”, 
strici instantaneu dispoziţia tuturor. 

M-am sprijinit de scaun și am ridicat ochii în tavan. Nu eram 
capabil s-o privesc în ochi în timp ce-mi recunoșteam eșecul. 

Am continuat: 

— Azi am pierdut o pacientă. Avea șaptesprezece ani. A lovit-o un 
şofer beat. 

Era ciudat să rostesc vorbele astea cu voce tare: Am pierdut o paci- 
entă. Părea generic. Lumea pierde jucării sau chei, nu propria viață. 
Viaţa lor le era smulsă, răpită de mâinile crude ale unui zeu nemilos. 

O mână moale a acoperit-o pe a mea. M-am încordat şi nu mi-am 
desprins ochii din tavan, însă nodul pe care-l simţeam în piept a mai 
cedat puţin. 

— Îmi pare foarte rău, a şoptit Jules. Eu nu... Nici nu-mi pot 
închipui... 

— E în regulă. Sunt medic. Chestiile astea se mai întâmplă. 

— Josh... 

Mi-am răsucit capul spre ea și i-am tăiat vorba: 

— Dar tu? Ce s-a întâmplat? Nu-mi mai servi aiureala cu alergiile! 


— Chiar sufăr de alergii. 

După câteva secunde de tăcere, a recunoscut: 

— S-ar putea să fiu nevoită să fac... ceva, de care nu sunt mândră. 
Mi-am promis că n-o s-o mai fac, dar cred că n-am de ales. Pur și 
simplu... 

A înghițit în sec, iar mușchii de pe gâtul ei delicat s-au vălurit. 

— Nu vreau să fiu cea care am fost odată. 

Deși exprimarea asta era al naibii de vagă, suferința ei era palpabilă 
şi se strecura în mine, în locuri unde nu ar fi trebuit să ajungă. 

— Sunt sigur că nu e chiar așa de rău cum crezi, am încercat s-o 
consolez. Dacă n-ai omorât pe nimeni și n-ai incendiat vreo clădire, 
e-n regulă. 

— Uau! a comentat Jules. Văd că în iad standardele sunt foarte 
scăzute. 

Pentru prima dată pe ziua de azi, un zâmbet slab mi-a atins buzele. 

— Cel puţin acolo, în iad, e cald. 

Jules a pufnit în râs. 

— Ce n-aş da să fiu la fel de optimistă ca tine! 

Am înclinat capul către mica bibliotecă de Referinţe, aflară lângă 
biblioteca principală. 

— Deci mai vrei să ne-o tragem? 

O partidă de sex reușită e cel mai bun mod de a îndulci o zi nasoală. 

Pe deasupra, faptul că dormise la mine şi că adineauri ne expusese- 
răm vulnerabilităţile ne cam îndepărta de regulile pactului nostru. 
Venise timpul să revenim la esenţial: sex. Sex rapid, tranzacţional și 
reciproc satisfăcător. 

Judecând după încordarea gâtului şi a umerilor lui Jules, şi ea avea 
mare nevoie să se descarce fizic. 

Drept răspuns, şi-a strâns hârtiile și le-a băgat în rucsac. Am lăsat 
manualele pe masă, fiindcă mă îndoiam că ar fi vrut cineva să fure un 
volum despre dreptul corporatist, și am intrat împreună, cât de dega- 
jat posibil, în camera de Referințe. 

M-am orientat aşa încât să găsesc un loc la care obiectivele came- 
relor de supraveghere să nu aibă acces, apoi am lipit-o de rafturi și 
mi-am unit gura cu a ei. A inceput cast, aproape detașat; era un mod 
de a uita de problemele noastre, şi nimic mai mult. 

Şi totuși nu mă puteam împiedica să mă gândesc la cât de obosită 
părea, la cât de liniștitoare fusese atingerea ei atunci când îmi acope- 
rise mâna cu a ei. Deodată, m-am pomenit că sărutul s-a îmblânzit. 
S-a transformat în ceva... n-aş putea spune „tandru”. Dar era 
înțelegător. 

Pentru prima oară, sărutul nostru nu era plin de furie. Era mai 
plăcut decât mă așteptasem. 

l-am cuprins faţa în palme și am trasat cu vârful limbii conturul 
buzelor lui Jules, până când a deschis gura. Doamne, ce gust divin 
avea! Un amestec de fierbinţeală, mirodenii și zahăr. 

De când mă știu mi-a plăcut enorm ciocolata, însă scorțișoara își 
făcea loc printre aromele mele preferate. 

Mi-a cuprins gâtul cu braţele. Suspinul ei moale mi-a stârnit fiori 
pe şira spinării și mi s-a cuibărit în stomac. Mi-a şoptit: 

Crezi că putem uita pentru o vreme c-am avut amândoi o săp- 
cămână de rahat? 

Auzind nota de vulnerabilitate din glasul ei, am simţit brusc nevoia 
copleșitoare de-a o proteja, dar m-am silit s-o înăbuș. 

Ne întâlneam doar pentru sex. Orice altceva ieșea din discuţie. 

— Scumpo, în câteva minute o să uiţi până şi cum te cheamă. 

Am îngenuncheat. Am zâmbit văzând uimirea din ochii ei. Până 
acum, partidele noastre de sex fuseseră brutale și delicios de murdare, 
însă acum aveam poftă de un alt fel de ospăț. 

I-am tras chiloţii în jos. 

— Roșcato, ar fi bine să-ți acoperi gura. 

Nu i-am lăsat timp să reacționeze. l-am desfăcut coapsele şi m-am 
apucat de treabă. Alternam între a o linge ușor și prelung și a trage tare 
de clitorisul ei dulce. 

Am gemut. Avea un gust minunat. Majoritatea femeilor au impre- 
sia că bărbaţii vor ca partenerele lor să aibă, acolo jos, gust de fructe de 
pădure sau de lavandă ori de mai ştiu eu ce. Dar când devorăm o 
femeie, vrem să simţim gust de femeie. Asta e și ideea. 

Am băgat două degete în ea. Jules m-a apucat de păr. Degetele 
mele se mișcau lent, înăuntru și afară, în vreme ce îi tachinam clitori- 
sul. Se umflase și era supersensibil. L-am atins ușor cu dinţii, iar gea- 
mătul ci mi-a trimis un fior drept în penis. 

La un moment dat, am iuțit mișcările. Am supt-o şi i-am tras-o cu 
degetele până când lichidul stârnit de excitare i-a umezit coapsele. Am 
sorbit fiecare strop, îmbătat de gustul ei. Nu mai aveam nevoie de 
hrană sau de apă. Aş fi putut supravieţui la nesfârşit doar cu gustul 
ăsta. 

Mi-am retras degetele din vaginul ei, înlocuindu-le cu limba. Îmi 
doream mai mult. 

Jules se cutremura. M-a strâns mai tare de păr și a scos un mic țipăt 
înfundat. Peste o clipă, excitarea ei mi-a inundat limba. 

Fir-ar să fie! 

Fiecare simţ mi se îmbăta cu mirosul ei. Când s-a foit și a încercat 
să se desprindă de mine, am apucat-o de șolduri și am obligat-o să stea 
pe loc. 

— Josh..., a scâncit ea. 

Sângele mi s-a învolburat când am ridicat privirea și am văzut că 
işi acoperise gura cu cealaltă mână, ca să-și înăbușe țipetele. Obrajii ei 
căpătaseră o nuanță adorabilă de roz. Se forțase atât de tare să stăpâ- 
nească forța orgasmului care o răvăşise, încât avea ochii plini de 
lacrimi. 

Scula mea ameninţa să-mi rupă jeanșii. Adoram să-i aud ţipetele 
de extaz, dar, pe de altă parte, e al naibii de sexy să vezi cum cineva 
incearcă să se stăpânească, deși își dorește cu disperare să se dezlănțuie. 

I-am lins iar clitorisul, prelung și senzual. 

— N-am terminat , Roșcato. Nu-i frumos să întrerupi un bărbat 
când mănâncă. 

Jules a gemut din nou. 

Mi-am continuat ospățul. Am lins-o, am supt-o și i-am tras-o cu 
degetele. Când am terminat și m-am ridicat de la podea, a trebuit s-o 
sprijin ca să nu cadă grămadă. 

Mi-am șters gura cu dosul palmei, savurând ultimele rămășițe ale 
gustului ei. De excitare, sângele îmi zvâcnea prin tot corpul. 

Aş fi vrut să continuăm, dar deja împinsesem coarda un pic cam 
mult. Deocamdată nimeni nu dăduse peste noi, însă în aer plutea 
miros de sex. Cine ar fi trecut pe aici, întâmplător, ar fi priceput ime- 
diat ce se petrece. 

Jules se sprijinea de mine. Dacă nu ar fi avut atâtea orgasme adi- 
neauri, n-ar fi făcut asta. 

— Dintotdeauna am vrut să pângăresc o bibliotecă, a mormăit ea. 

Am izbucnit în râs. 

— Aş zice că a pângări e un cuvânt prea dur. Dar bănuiesc că, 
dacă cei de aici ar afla ce-am făcut împreună, mi-ar anula permisul de 
bibliotecă. 

Scula mea zvâcnea, nerăbdătoare să-i vină rândul, dar când Jules a 
întins mâna spre pantalonii mei, vrând să-mi desfacă cureaua, am 
oprit-o. 

Nedumerită, și-a încrețit fruntea. A dat să protesteze: 

— Dar... 

— O să mă ocup mai târziu de asta. Nu-ţi face probleme. 

— Josh, pare dureros. 

Chiar așa era. Penisul meu era atât de ţeapăn, încât devenise foarte 
dureros. Dar, într-un fel pervers, îmi plăcea. 

Durerea îmi amintea că sunt viu. 

— Şi tu ai nevoie să te descarci, a argumentat Jules. 

Ştiam că nu se referă doar la un orgasm. 

— O să mă ocup mai târziu, am repetat. Nu vreau să ne punem 
norocul la încercare. 

Să intru în sala principală a bibliotecii în vreme ce aveam o erecţie 
de dimensiunile Monumentului Washington era superjenant, dar 
ceilalți din bibliotecă păreau așa de concentrați, încât nu era garantat 
că aveau să observe. 

— Am înţeles. 

Jules a închis ochii. Respirația ei și-a încetinit ritmul. 

S-a lăsat o tăcere leneșă. 

Partida de azi era la polul opus, în comparaţie cu partidele noastre 
de sex obișnuite. Uneori ai nevoie să ţi-o tragi rapid și brutal; alteori, 
pe îndelete și tandru. 

Pe deasupra, aș fi fost în stare să-i fac sex oral zile întregi la rând, 
fără să mă satur. 

Din impuls, i-am spus: 

— Vrei să mergem undeva împreună, sâmbăta viitoare? N-o să fie 
o întâlnire, am precizat, văzând c-a deschis ochii, mirată. Anual, 

spitalul organizează un picnic doar pentru angajați și stiu că asistentele 
vor încerca să mă cupleze cu vreo tipă, aşa cum încearcă în fiecare an. 
Mi-am zis să evit chestia asta prefăcându-mă că am o întâlnire. Una 
fală. 

Am accentuat cuvântul falsă. 

Jules a ridicat din sprâncene. 

— Asta contravine regulilor înţelegerii noastre. 

Da, ştiam asta foarte bine. Aş fi putut să invit la picnic pe oricare 
dintre cunoştinţele mele de sex feminin, așa că habar n-aveam ce-mi 
venise s-o invit tocmai pe ea. Dar atunci când Jules Ambrose făcea 
parte din ecuaţie, rațiunea mea se ducea pe apa sâmbetei. 

Era foarte enervant. Din moment ce nu mă puteam împotrivi, de 
ce să nu profit de situaţie? 


Am dat din umeri. 
— Regulile există pentru a fi încălcate. Uite, dacă o să ai vreodată 


nevoie de un tip pentru o întâlnire falsă, eu mă bag. E mai simplu 
decât să inviţi o persoană oarecare. 

Văzând că Jules încă șovăia, am completat: 

— O să avem mâncare gratuită. 

După o secundă, Jules a încuviințat: 

— Cred că pot să vin. 

— Perfect! Îşi trimit mai târziu un SMS cu detalii. 

Am dat să plec. Vocea ei blândă, şovăielnică m-a oprit: 

— Josh, o să fii OK? 

Am încremenit. Confruntat cu grija ei neașteptată pentru mine, 
mi s-a pus un nod în gât. Am înghiţit anevoie. 

— Da, o să fiu bine. 

l-am surâs peste umăr și am adăugat: 

— Ne vedem sâmbăta viitoare, Roșcato! 

Spre norocul meu, am ieșit din bibliotecă fără ca erecţia mea să fie 
observată. M-am dus direct acasă, unde mi-am turnat un pahar de 
Macallan. Whiskyul ăsta e scump. Mi-l dăduse Alex cadou, de ziua 
mea. Îl drămuisem de-a lungul anilor. Îl păstram doar pentru cele mai 
mari prilejuri de a sărbători și pentru cele mai nasoale zile. 

După ce am terminat de băut, mi-am turnat încă un pahar. Nu 
m-am atins de erecţia mea. M-am așezat pe canapea și am ascultat 
tăcerea. 

Să o văd pe Jules mă alinase surprinzător de mult, dar uşurarea 
temporară pe care o simțisem în bibliotecă se risipise. 

Am dat paharul peste cap și am savurat arsura whiskyului în gârlej. 

În clipa asta, doar băutura mă incălzea. 

NU MĂ PUTEAM ABȚINE SĂ NU MĂ GÂNDESC LA JOSH ȘI LA CE SE 
petrecuse în bibliotecă. Nu mă refer doar la partea când îmi făcuse sex 
oral — deşi recunosc că am derulat în minte scena aceea de nu știu 
câte ori —, ci și la expresia care apăruse pe faţa lui când mi-a spus că 
pacienta lui murise. Mă obseda felul în care mă sărutase: blând, şi 
totuși cu disperare, de parcă tânjea să fie alinat, dar nu se îndura să o 
ceară. lar când plecase păruse că poartă o povară imensă pe umeri. 

N-ar fi trebuit să am astfel de gânduri. Nu-și aveau locul în 
înțelegerea noastră, însă acest lucru nu mă împiedica să mă las bântu- 
ită de ele. 

— Încetează, Jules! m-am apostrofat singură, în vreme ce mă în- 
dreptam spre parcul unde se derula picnicul organizat de spital. 
Adună-te! 

O familie aflată în apropiere mi-a aruncat priviri neliniștite, apoi 
oamenii au iuţit pasul, până când m-au depășit. 

Minunat! Acum vorbeam de una singură şi-i speriam pe ceilalți. 

Am oftat din rărunchi. Mă apropiam de intrarea în parc. M-am 
străduit să-mi stăpânesc fluturarea din piept. 

Era un simplu picnic, ce Dumnezeu! Acceptasem să particip numai 
fiindcă aveau mâncare gratis. Niciodată nu refuzam să mănânc gratis. 
La urma urmei, eu și Josh nu ieşeam la o întâlnire. 

S-a stârnit o adiere de vânt care mi-a ridicat poalele rochiei până la 
talie. 

— La naiba! 


f 

M-am grăbit să trag în jos țesătura de bumbac. Deja regretam că 
alesesem să mă îmbrac așa. În sfârșit, vremea se încălzise destul cât să 
pot purta rochie, însă aplicația Meteo mă păcălise iar: nu menționase 
cât de tare bătea vântul. Dacă nu voiam ca toți angajaţii Spitalului 
Thayer să afle ce culoarea aveau chiloţii mei, trebuia să am grijă tot 
timpul, ca să nu mi se ridice iar rochia. 

Glasul tărăgănat al lui Josh mi s-a strecurat în ureche: 

— Deja faci exhibiţionism? Nici măcar n-am apucat să te îmbăt. 

Stătea sprijinit de un stâlp, la intrarea în parc, cu braţele încrucișate 
la piept. Chipul lui nu mai păstra nicio urmă din încordarea și sufe- 
rinţa pe care le văzusem în bibliotecă. În schimb, un surâs viclean îi 
stăruia pe buze. M-a măsurat din creștet până-n tălpi. Ochii lui scli- 
peau amuzați. 

Mă simţeam ușurată. Josh cel arogant era foarte iritant, dar, din 
motive pe care preferam să nu le analizez, îmi convenea mai mult să 
fie nesuferit decât să sufere. 

M-am apropiat de el. 

— Chen, suntem la un picnic. Alcoolul nu e permis. 

M-a tras ușor de părul legat în coadă, apoi, când l-am plesnit peste 
braţ, a râs. 

— De când ai devenit așa de cuviincioasă? Ţi-ai împletit părul, 
porţi balerini și rochie albă. A 

Când m-a cercetat din nou din priviri, un val de fiori a izbucnit în 
pieptul meu. L-am simţit gâdilându-mi gâtlejul. Mă gândeam să-l rog 
pe unul dintre medicii de la picnic să mă examineze, fiindcă, în mod 
clar, organele mele interne nu mai funcționau cum trebuie. 

— Cine eşti și ce-ai făcut cu Roșcata? a glumit Josh. 

— Aşa te îmbraci când ai o garderobă versatilă. Ai ști deja asta, 
dacă ai avea bun-gust. 

l-am aruncat și eu o privire cercetătoare. Dar n-a fost o idee bună. 

Josh purta o cămașă verde, cu mâneci scurte. Materialul se întin- 
dea pe umerii lui musculoși și îi scotea bronzul în evidență. Nu avea 
jeanși mulați, dar erau îndeajuns de strâmţi încât îţi permiteau să-i 
distingi picioarele lungi și robuste. Îşi aranjase părul, pe care de obicei 
îl lăsa răvășit. Toate astea în combinaţie cu ochelarii lui de soare în stil 
aviator Îmi inspirau imaginea unui star de cinema din epoca de aur a 

Hollywoodului, care ieșise în oraș, într-o zi liberă. Arăta enervant de 
bine; mai bine decât ar fi fost cazul. 

— Versatilitatea nu e echivalentă cu bunul-gust, mi-a zis el. Până 
şi eu ştiu asta. 

Palma lui mi-a atins șalele. Josh m-a călăuzit în interiorul parcului. 
La baza coloanei mele vertebrale s-a adunat un val de furnicături care 
mai apoi s-au răspândit pe fiecare bucăţică de piele. 

— Mda, în fine. 

N-am găsit o replică mai bună. Furnicăturile trădătoare îmi distră- 
geau atenția. 

— "Tocmai tu vorbeşti despre bun-gust? am adăugat. Ai văzut ce 
tablou ai în dormitor? 

— Ce-i în neregulă cu el? 

— E hidos. 

— Nu-i hidos. E doar neobișnuit. Tipul de la care l-am cumpărat 

a zis că i-a aparţinut unui colecționar celebru. 

Mi-am dat ochii peste cap. 

— Adică a fost al unui colecţionar celebru, iar pe urmă a ajuns la 
tine? Sigur, cum să nu! Că tot veni vorba, vreau să-ţi vând ceva. Se 
numește Podul Brooklyn. 

— Nu fi nesuferită! Nu toți au un ochi critic pentru artă. 

— Hei, careva să-i sune pe tipii care publică Dicționarul Roget! Se 
pare că, mai nou, critic e sinonim cu groaznic. 

Josh a râs, neafectat de insulta mea. 

— Mă bucur să văd că te simţi mai bine, Roșcato. Mi-a lipsit 
limba ta veninoasă. 

Când mi-am adus aminte de ce avusesem o dispoziţie atât de 
proastă atunci, la bibliotecă, zâmbetul meu a dispărut. În dimineaţa 
aceea primisem de la Max un alt mesaj de aducere-aminte. Aș fi putut 
să-l acuz că joacă la cacealma, însă nu credeam că asta făcea. Lui Max 
îi plăcea la nebunie să se joace cu mintea celorlalți, dar, la nevoie, nu 
se dădea în lături de la a sacrifica pe cineva. 

Pe lângă stresul provocat de școală, de învățatul pentru examenul 
de admitere în barou și de nunta lui Bridget, care se apropia, stresul 
din cauza lui Max mă copleșise. Atunci, în bibliotecă, plânsesem ca o 

proastă, cu capul sprijinit pe manuale. În iureșul de moment, îl che- 
masem pe Josh, fiindcă aveam nevoie să-mi distrag atenţia. 

Reușisem să-mi mai revin înainte ca Josh să apară. Nu regretam 
că-i trimisesem mesaje. Prezenţa lui fusese straniu de liniștitoare. Cât 
despre ce-mi făcuse în camera de Referinţe... 

Cu toate acestea, nu doar eu avusesem o dispoziţie de rahat. 

— Dar tu cum te simţi? am întrebat. 

Înainte ca un surâs nepăsător să-i apară pe buze, o umbră a trecut 
fulgerător pe fața lui. 

— Mă simt grozav. De ce întrebi? 

Aparenta lui degajare nu mă păcălea. 

— E-n regulă să suferi pentru o pierdere. 

Nu voiam să-i zgândăresc rănile. Ştiam că reprimarea emoțiilor 
poate să aibă efecte dezastruoase. 

— Chiar dacă suferi pentru ceva care are legătură cu jobul tău, am 
adăugat. 

Surâsul lui s-a înjumătățit. Josh a înghiţit în sec şi și-a ferit privi- 
rea. Apoi a sugerat: 

— Hai să mergem să ne luăm ceva de mâncare. Nu mai pot de 
foame. 

Am priceput aluzia și am lăsat baltă subiectul delicat. Fiecare om 
suferă în felul lui. Nu aveam de gând să-l forțez să discute, dacă nu era 
pregătit şi dispus să o facă. 

Am decis să schimb subiectul: 

— Dacă toţi angajaţii sunt aici, cine mai lucrează la spital? 

Umerii lui Josh s-au relaxat. 

— Colegii mei încă lucrează, dar o fac prin rotaţie, așa încât toată 
lumea să apuce să vină la picnic. E un eveniment important. În afară 
de petrecerea noastră de Crăciun, e singurul eveniment dedicat 
angajaţilor. 

O brunetă superbă, care-mi părea cunoscută, ne-a zâmbit când 
ne-am apropiat de bufet. 

— Jules! Mă bucur să te văd. Nu știam că Josh o să vină cu o par- 
teneră. 

Eu şi Josh am protestat în cor: 

— Nu suntem parteneri. 

În scurta pauză care a urmat, zâmbetul brunetei s-a lățit mai mult. 
— A, sigur! Am greșit. 

Mi-a întins o mână. Ochii îi sclipeau jucăuş. 

— Eu sunt Clara. Ne-am mai văzut la Bronze Gear. 

Brusc, mi-am dat seama. 

— Tu erai tipa care ieșise la întâlnire cu Josh. 

Deci erau colegi de muncă? Judecând după aerul relaxat cu care se 

salutau, Clara şi Josh se înțelegeau bine. 

Un tentacul oribil de gelozie mi-a cuprins pieptul. 

Aoleu! Nu, nu, nu! Nu se poate să fiu geloasă din cauza lui Josh. 

De fapt, nu eram geloasă. Probabil că mâncasem la micul-dejun 
un iaurt expirat sau ceva de genul ăsta. Asta-i problema cu alimentele 
care au aromă de lămâie: au gust acru și când sunt în termen, şi când 
nu sunt. 

Clara a izbucnit în râs. 

— A, nu ieșisem la întâlnire cu el. Suntem doar colegi de muncă. 
Eu sunt asistentă medicală, la Urgenţe. 

Josh și-a pus un hotdog pe farfurie și a intervenit în discuţie: 

— Clara areo iubită. Pe barmaniţa de la The Bronze Gear. Apropo, 
Clara: unde-i Tinsley? 

— Nu e iubita mea. Pur şi simplu ieşim la întâlniri. Tinsley a 
crebuit să lucreze, deci nu-i aici. 

Clara m-a privit cu bănuială. 

— Deci, dacă nu ești partenera lui... 

— E falsa mea parteneră, i-a răspuns Josh, luându-mi-o înainte. 
Mai ţii minte ce s-a întâmplat la picnicul de anul trecut? Toată lumea 
încerca să-mi bage pe gât propria fiică. Am vrut să evit să se repete. 

— Îmi închipui că a fost traumatizant pentru tine, a zis Clara. 

Sarcasmul ei sec mi-a smuls un rânjet. Tipa asta îmi plăcea. Din 
punctul meu de vedere, femeile care îl luau pe Josh peste picior și i-o 
ziceau verde-n faţă primeau o mare bilă albă. 

— Să ştii că a fost traumatizant. Poftim! 

Josh își pregătise farfuria. Mi-a întins-o, apoi s-a apucat să pună 
aceleași mâncăruri pe o farfurie goală. 

Un hotdog cu ketchup, cu muștar și cu sos iute. O porţie de salată. 
O mână de cartofi prăjiţi și o brioşă cu fulgi de ciocolată. 

— Chiar îţi trebuie două farfurii? l-am întrebat. Mi se pare cam 
multă mâncare, chiar şi pentru tine. 

S-a holbat la mine de parcă aș fi fost idioată. 

— Farfuria aia e a ta. Asta e a mea. 

Şi-a trântit pe farfurie un burger şi o porție de salată de varză. 

Slavă Domnului că nu-mi pusese şi mie salată de varză! O uram. 
Textura ei îmi stârnea greață. 

— Aha... Mersi! 

M-am foit de pe un picior pe altul, încercând să nu bag în seamă 
fierbinţeala care îmi izbucnise pe sub piele. 

În loc să răspundă, Josh mi-a întors spatele, ca să-și salute un coleg. 

Tipic: făcea și el ceva oarecum drăguţ, dar pe urmă, imediat, se 
purta iar ca un nesimțit. 

lritată, am mușcat din hotdogul meu. Am observat că Clara ne 
privea. S-a întors iute când s-a prins c-am văzut-o. Mi s-a părut că 
umerii ei se cutremurau de râs. 

Dat fiind că clinica nu aparţinea oficial de Spitalul Thayer, niciun 
alt angajat al clinicii nu era de față. Din fericire, asta ne scutea pe mine 
şi pe Josh de a le explica lui Barbs și celorlalți falsa noastră întâlnire. 
Josh era singurul angajat al spitalului pe care colegii mei îl cunoşteau. 

În următoarele ore l-am însoţit pe Josh. Am făcut împreună turul 
parcului. Am jucat ascultătoare rolul partenerei lui Josh, de fiecare 
dată când cineva încerca să-i facă cunoștință cu propria soră, fiică sau 
nepoată. Nu minţise când spusese că toată lumea încerca să-l cupleze; 
vreo zece persoane s-au străduit s-o facă pe peţitorii, chiar dacă eu 
eram lângă Josh. 

O asistentă medicală și fiica ei s-au îndepărtat. Asistenta părea dez- 
amăgită. 

— Nu înţeleg, am mormăit. Nici măcar nu ești cine știe ce „cap- 
tură”. Poate cel mult un păstrăv. Sau, poate, un biban „gură-mare”. Şi 
pun accent pe faza cu gura mare... 

— Când eram în bibliotecă nu mi s-a părut că ai vreo problemă 
cu gura mea. 

Replica aţâțătoare a lui Josh a făcut ca pe piele mea să danseze flăcări. 

— A fost acceptabil, 

Am icnit când Josh m-a înșfăcat și m-a lipit de corpul lui. Mi-a 
susurat amenințător, la ureche: 

— Roşcato, dacă mă provoci, o să te pun pe masa de picnic și o să 
ţi-o trag cu limba până când va trebui să te întorci acasă în genunchi, 
fiindcă n-o să mai poţi merge ca lumea. 

Un bărbat s-a apropiat de noi. Josh mi-a dat drumul și l-a întâmpinat: 

— Salut, Micah! Ce mai faci? 

Vorbea de parcă acum câteva secunde nu m-ar fi ameninţat c-o să 
mă facă să-mi dau drumul în faţa atâtor oameni. 

După ce au schimbat câteva replici amicale, Josh mi-a făcut 
cunoștință cu el. Micah mi-a zâmbit indiferent. 

— Jules, cu ce te ocupi? Eşti studentă? 

Micah, medic rezident la rândul lui, emana prin toţi porii un aer 
de superioritate. Era la polul opus faţă de farmecul prietenos al lui 
Josh. O fi fost Josh arogant, dar cel puţin se autoironiza referitor la 
propria aroganță. Micah îmi lăsa impresia unei persoane care se crede 
buricul pământului. 

— Da. Învăţ la Facultatea de Drept de la Thayer. O să absolv peste 
câteva săptămâni. 

Micah a ridicat din sprâncene. 

— La Drept? Serios? 

Scepticismul lui evident m-a făcut să mă zbârlesc. 

— Da, serios! i-am întors-o. Te miră? 

Am lăsat baltă tonul politicos și am adoptat unul atât de glacial, 
încât speram c-o să-i îngheţe ouăle. Poate că unii ar fi scuzat atitudinea 
lui Micah, dar eu, una, îmi dădeam seama imediat atunci când cineva 
mă judeca. În plus, nu aveam nicio obligaţie să mă port politicos cu o 
persoană care nici măcar nu se sinchisea să-și mascheze condescendența. 

— Da, puţin, a venit răspunsul lui. Nu arăţi ca o studentă la Drept. 

Ochii i-au coborât spre pieptul meu. Privirea lui mi-a stârnit fiori 
de umilinţă. 

Lângă mine, Josh s-a incordat. Aerul lui vesel a dispărut, lăsând în 
loc o tensiune întunecată, amenințătoare. 

Mi-am stăpânit pornirea de a-mi încrucișa braţele la piept. Refu- 
zam să-i ofer lui Micah satisfacția asta. 

L-am atacat din nou: 

— Nu știam că studenții la Drept arată într-un anumit fel. Și cum 
ar trebui să arate, mă rog? 

A râs. Nici măcar n-a avut bunul-simţ să se arate rușinat de faptul 
că-l trăgeam la răspundere pentru atitudinea lui. 

— Ştii la ce mă refer, mi-a zis Micah. 

Înainte să răspund, Josh mi-a luat-o înainte. Tonul lui era înșelător 
de relaxat. 

— Eu nu ştiu la ce te referi. Ce-ai vrut să spui cu asta, Micah? 

În sfârşit, tipul şi-a dat seama că discuţia nu se îndrepta acolo unde 
voia el. Pentru prima dată de la începutul conversaţiei, pe chipul lui a 
apărut o expresie de jenă. 

Micah a fluturat o mână în aer, încercând să-l convingă pe Josh că 
nu spusese mare lucru. 

— Ştii tu. A fost o glumă. 

Zâmbetul lui Josh nu i se oglindea în ochi. I-a răspuns lui Micah: 

— Glumele ar trebui să fie amuzante. 

Încruntarea jenată a celuilalt tip s-a transformat într-o expresie iritată. 

— Omule, relaxează-te! N-am spus decât că mă miră, OK? 

— Ba ai spus mai mult de-atât, l-a contrazis Josh. De fapt, ai zis 
că faci presupuneri despre inteligenţa ei judecând doar după felul în 
care arată. ar asta nu-i corect, nu crezi? 

Tonul lui Josh era agreabil, însă în spatele lui se ghicea amenințarea. 

— De exemplu, dac-ar fi să fac presupuneri despre tine, aş zice că 
eşti un cretin îngâmfat, judecând după faptul că, ori de câte ori ai 
ocazia, porți haine cu monograma Harvardului, deși ai fost admis 
acolo doar fiindcă numele tău de familie apare pe corpul lor de clădire 
al Facultății de Științe, construit recent. Dar sunt convins că presupu- 
nerea mea ar fi greșită. La urma urmei, chiar ai absolvit Medicina la 
Harvard; ai fost la coada promoției, dar ai absolvit. Asta valorează 
ceva. 

Micah a rămas cu gura căscată. În gât mi s-a înțepenit un ghem de 
emoții care refuza să se urnească. 

Nici nu-mi aminteam când îmi sărise cineva în apărare. Îmi pro- 
voca o emoție ciudată, caldă și vâscoasă, de parcă prin vene mi-ar fi 
curs miere. 

Vocea lui Josh s-a oțelit: 

— În orice caz, nu îmi place deloc că ai fost bădăran cu ea. Suntem 
la un eveniment profesional, așa că cere-ţi scuze de la partenera mea, 
cară-te de-aici și hai s-o lăsăm baltă! Dar, dacă-i mai spui vreo vorbă 
nepoliticoasă, o să te trimit la Urgenţe. 

Micah şi-a umflat nările, dar era îndeajuns de isteț încât să nu 
riposteze. Josh părea că speră sincer ca celălalt tip să se poarre aiurea 
din nou, așa încât Josh să aibă un pretext să-l pocnească. 

— Îmi cer scuze! mi-a spus Micah. 

Replica lui era tot atât de sinceră precum niște lacrimi de crocodil. 
S-a răsucit pe călcâie și a plecat. Tot corpul lui tremura de indignare. 

Între mine şi Josh s-a lăsat o tăcere apăsătoare. 

S-a mai relaxat puţin, însă am observat că încă strângea din dinți. 

Am încercat zadarnic să scap de nodul din gât. 

— Nu erai obligat s-o faci. 

Josh s-a prefăcut că nu înţelege: 

— Ce anume? 

A deșurubat capacul sticlei sale cu apă și a sorbit din ea. 

— Să mă aperi. 

— Nu te-am apărat. Pur și simplu i-am tras unui dobitoc atenția 
că se poartă ca un dobitoc. 

M-a privit pieziș şi a adăugat: 

— Pe deasupra, eu sunt singurul care are voie să se poarte ca un 
dobitoc cu tine. 

Am scos un hohot de râs anemic. Eram atât de obișnuită să mă 
apăr singură, încât habar n-aveam cum să reacționez când cineva îmi 
lua partea. 

Se presupune că Josh era inamicul meu. Și uite că acum îmi deve- 
nise aliat. Cel puţin în împrejurarea asta. 

— Păi, eşti strălucit măcar la un singur lucru: la a fi dobitoc. 

Am apucat materialul rochiei şi l-am frecat între degete. Senzaţia 
de moliciune mi-a calmat neliniștea. 

— Roșcato, eu sunt strălucit la toate. 

Replica lui autoironică m-a învăluit asemenea unei pături calde. 

Ochii noştri s-au întâlnit. Aerul dintre noi s-a umplut de electrici- 

tate. Pe șira spinării îmi alergau fiori. 

Îl cunoșteam de ani întregi, și totuși în clipa asta îl vedeam pentru 
prima dată în detalii atât de frapante: muchiile pomeţilor ascuțiți care 
se prelingeau către falca puternică, ochii lui de culoarea ciocolatei 
topite, cu gene atât de lungi, că ar fi trebuit interzis ca un bărbat să le 
aibă, curbura sprâncenelor și buzele arcuite senzual. 

Cum de nu observasem mai devreme cât de devastator de chipeș 
era Josh Chen? 

Bineînţeles, o ştiusem la nivel intelectual, așa cum știu că Pământul 
e rotund, iar oceanele, adânci. E cu neputinţă ca un om cu astfel de 
trăsături, combinate în acest mod, să fie altfel decât frumos. 

Josh şi-a strâns mâinile în pumni, apoi le-a relaxat pe lângă corp. 

Mi-a vorbit cu voce aspră și gâtuită, de parcă îl durea să pronunţe 
cuvintele: 

— Să ne grăbim! Dacă mai vrei de mâncare, ar trebui să mergem 
la bufet acum, înainte ca picnicul să se încheie. 

Tensiunea aceea electrică din atmosferă s-a disipat. Însă tot mai 
simțeam pe piele o peliculă de furnicături. 

Mi-am dres glasul: 

— Da. Vreau ceva de mâncare. Nu refuz niciodată să mai înfulec 
ceva. 

Ne-am umplut farfuriile în tăcere, pe urmă ne-am așezat sub unul 
dintre stejarii masivi de la marginea parcului. Mâncarea era pe termi- 
nate, dar tot am apucat să înhățăm ultimii burgeri și o brioșă cu cio- 
colată, pe care am împărţit-o între noi. 

— În afară de măgarul ăla de Micah, toţi colegii tăi par să te sim- 
patizeze mult. 

Am tăiat brioșa cu un cuțit de plastic și i-am întins lui Josh o jumătate. 

Buzele i-au zvâcnit, 

— De ce pari surprinsă? Roșcato, sunt o persoană agreabilă. 

— Hmm... 

Am început să mâncăm. l-am aruncat o privire pe furiș. Ne certa- 
serăm, făcuserăm sex, și totuși existau o mulțime de lucruri pe care nu 
le ştiam despre el. 

Cum se poate să ştii atât de puţine despre un om pe care îl cunoşti 
de şapte ani? 

— Ţi-ai dorit dintotdeauna să devii medic? Să nu faci o glumă 
despre cum e să te joci de-a doctorul în copilărie! l-am prevenit, obser- 
vând sclipirea poznașă din ochii lui. Îţi zic încă de pe-acum că e o 
glumă jalnică. 

Josh a pufnit în râs. 

— Ai dreptate. 

S-a sprijinit de trunchiul copacului și și-a întins picioarele. O expre- 
sie gânditoare i-a apărut pe chip. 

— Nu ştiu sigur când am hotărât c-o să devin doctor. Probabil că, 
în parte, a fost vorba și despre așteptările alor mei. Medicină, drept, 
inginerie — toate sunt cariere pe care te aștepți să le aibă un puști 
american cu origini chineze. Dar, pe de altă parte... O să sune răsuflat: 
voiam să ajut oamenii. Îmi aduc aminte când am aşteptat în spital, 
când Ava a fost cât pe ce să se înece. Atunci, pentru prima oară, mi-am 
dat seama că oamenii din jurul meu nu vor trăi la nesfârșit. Şi chestia 
asta m-a îngrozit al naibii de mult. Mă tot gândeam: dacă aș fi fost cu 
ea, pe malul lacului, în ziua aia, oare aș fi putut s-o salvez? Ar mai fi 
trecut prin experienţa aia oribilă? Și mama... aș fi putut observa mai 
devreme că era ceva în neregulă și aș fi putut cere ajutor... 

Vocea i s-a frânt, stârnind în mine o durere profundă. 

Șovăitor, am pus o palmă pe genunchiul lui. Aș fi vrut să fiu mai 
pricepută la a-i alina pe ceilalți. 

— Forai doar un copil, i-am spus cu blândeţe. Nu a fost vina ta. 

— Ştiu. 

Josh se uita la mâna mea așezată pe jeanșii lui. A înghiţit în sec. 

— Dar faptul că ştiu nu mă împiedică să mă simt ca și cum a fost 
vina mea. 

Durerea din pieptul meu a crescut. 

Oare cât timp purtase pe umeri această povară? Mă îndoiam că-i 
mărturisise asta lui Ava, cu atât mai mult cu cât se simțea vinovat și 
faţă de ea. Poate că îi spusese lui Alex, pe vremea când încă fuseseră 
prieteni. Însă mă îndoiam că Alex cel glacial și băţos fusese capabil să-l 
aline. 

— Eşti un frate bun şi un medic bun. Dacă n-ai fi fost, crede-mă 
că aș fi auzit. 

l-am zâmbit viclean și am adăugat: 

— Am acces la toate bârfele. 

Josh a pufnit în râs. 

— O, da, ştiu! Când vă apucă vorbitul, ţie și lui Ava nu vă mai 
tace gura. 

Inima mea a făcut un salt și mi-a urcat în gâtlej când Josh mi-a 
acoperit mâna cu a lui și și-a împletit degetele cu ale mele. Le-a strâns 
ușor, iar gestul ăsta mic transmitea mult mai mult decât ar fi putut 
exprima el prin cuvinte. 

Acum trei luni nu l-aș fi atins niciodată de bunăvoie, iar Josh nu ar 
fi apelat nesilit la mine, ca să aibă parte de alinare. 

Şi totuși iată-ne acum, într-o zonă stranie a relației noastre. Nici 
prieteni, nici dușmani. Eram noi, pur și simplu. 

— Dar tu? De ce ai vrut să devii avocat? a întrebat Josh. 

Stăteam nemișcată. Mă temeam că până și cea mai mică mișcare ar 
fi putut destrăma pacea fragilă și binefăcătoare dintre noi. 

— Încă nu sunt avocat. Dar... ăă... Blonda de la Drept e unul din- 
tre filmele mele preferate. 

Sprâncenele lui au ţâșnit în sus, iar eu am râs. 

— Ai răbdare să-ţi explic! Filmul a fost doar punctul de pornire. 
De curiozitate, m-am interesat despre facultățile de Drept, iar subiec- 
tul ăsta m-a acaparat. Cu cât aflam mai multe despre domeniul ăsta, 
cu atât mai mult îmi plăcea ideea de a... 

Am tăcut o clipă, căutând cuvântul potrivit. 

— Ideea de a avea un scop. Să-i ajut pe ceilalți să-și rezolve pro- 
blemele. Plus că anumite ramuri ale Dreptului sunt foarte bănoase. 

Fierbințeala mi-a cuprins obrajii. 

— Știu că sună superficial, dar pentru mine e important să am 
siguranţă financiară. 

— Nu e superficial. Nu totul se reduce la bani, dar avem nevoie 
de ei pentru a supraviețui. Oricine pretinde că nu-i pasă de bani minte. 

— Da, ai dreptate. 

Din nou, între noi s-a lăsat o tăcere plăcută. După-amiaza aurie de 
primăvară scălda scena într-o lumină blândă. Mă simțeam de parcă 
trăiam într-un vis din care restul lumii nu făcea parte. Fără trecut, fără 
viitor, fără Max, fără examene sau griji din cauza banilor. 

Mi-aș dori să fie așa în realitate. 


Scanned with CamScanner 


a 


230 | ANA HUANG 


Josh şi-a răsucit capul spre mine. 

— Legat de ce ai zis adineauri: deci sunt un frate bun și un medic 
bun, așa-i? 

Şi-a retras mâna dintr-a mea. Pentru câte secunde, mi-a părut rău 
că nu mai aveam parte de atingerea lui. M-a tras din nou de coadă și 
a zâmbit în colțul gurii. 

— Nu cumva mi-ai făcut un compliment, Roșcato? 

— A fost primul și ultimul meu compliment pe care ţi-l fac, deci 
bucură-te cât mai poţi! 

— A, o să mă bucur. Din plin. 

Insinuarea tulburătoare din tonul lui m-a izbit direct în pântec. 

— Foarte bine, am izbutit să îngaim. 

Oare ce mi se întâmpla? N-ar fi trebuit ca Josh să mă zăpăcească în 
halul ăsta. Poate că cineva pusese un afrodiziac în mâncare. 

Ceea ce începuse drept o falsă întâlnire se transforma rapid într-o 
criză existenţială. Să-l urăsc pe Josh făcea parte dintre constantele 
vieţii mele, alături de pasiunea mea pentru mocha caramel, aversiunea 
mea pentru sporturile de tip cardio şi plăcerea de a scotoci prin libră- 
rii, în zilele ploioase. Dacă ura față de el dispărea, atunci ce rămânea 
în locul ei? 

Pulsul mi s-a accelerat. Nici să nu te gândești! 

Zâmbetul lui Josh a dispărut. Intensitatea expresiei sale m-a înfio- 
rat din creştet până-n tălpi. 

O tăcere care părea nesfârșită a apărut între noi, alături de tensiu- 
nea electrică de mai înainte. 

Deodată, un hohot de râs a izbucnit în apropiere, dezmeticindu-ne. 

Eu și Josh ne-am îndepărtat unul de celălalt. 

— Ar trebui să mergem... 

— Trebuie să plec... 

Ne-am grăbit amândoi să găsim un pretext pentru a pleca. 

— Am de făcut bagaje pentru călătoria în Eldorra, i-am spus, cu 
toate că zborul meu era programat peste cinci zile. 

În calitate de domnișoare de onoare, eu, Ava și Stella urma să călă- 
torim în Eldorra înainte de ziua nunții, mulțumită avionului privat al 

lui Alex. Aveam de făcut o mulțime de pregătiri înainte de nuntă. Josh 
nu făcea parte din grupul viitoarei mirese, dar avea să ne însoţească. 

De ce să zbori la clasa a doua, când ai ocazia să zbori cu un avion par- 
ticular? 

Josh şi-a trecut degetele prin păr. 

— OK. Eu o să rămân pe-aici, ca să-i ajut să strângă. Mulţumesc 
c-ai venit! Am reușit să descurajăm toate încercările de a mă cupla. 

— Mulţumesc că m-ai invitat! Mă bucur că te-am putut ajuta. 

A trecut o secundă de tăcere stânjenitoare. 

Dat fiind aranjamentul nostru, ar fi trebuit să ne ducem la aparta- 
mentul lui și să facem sex, dar acum, după ce purtasem o astfel de 
conversaţie, mi se părea... aiurea. 

Probabil că și Josh se gândea la același lucru. A zis doar atât: 

— Ne vedem curând, Roșcato. 

— Da. Pe curând! 

Am iuţit pasul până am ajuns la ieșirea din parc. Mă temeam să mă 
uit înapoi, fiindcă nu voiam ca Josh să-mi vadă expresia nedumerită. 

Josh avea să fie de serviciu toată săptămâna următoare, așa că urma 
să ne vedem abia în ziua zborului spre Eldorra. Intenţionam să profit 
de răstimpul acesta ca să-mi revin și să restabilesc echilibrul dintre noi — 
adică să mă simt atrasă de el, dar să-l tolerez cu greu. 

Cu toate astea, aveam senzația înspăimântătoare că lumea noastră 
fusese schimbată într-un mod ireversibil. Nu se întâmplase numai în 
după-amiaza asta, ci în toate momentele de dinainte: armistițiul 
încheiat la clinică, lecţia de schi, noaptea pe care o petrecuserăm în 
Vermont, înţelegerea noastră referitoare la sex fără încurcături senti- 
mentale. Momentele din Zambi/a, cele din bibliotecă și toate împre- 
jurările în care mă gândisem la Josh fără să mai simt acea iritare 
viscerală pe care altădată mi-o stârniseră gândurile despre el. 

Dacă-i mai spui vreo vorbă nepoliticoasă, o să te trimit la Urgenţe. 

Nu e superficial 

Nu cumva mi-ai făcut un compliment, Roşcato? 

Nu știam ce să cred despre emoțiile mele noi față de Josh, dar 
măcar un lucru știam: indiferent ce însemnaserăm unul pentru celă- 
lalt în trecut, acum nu mai era cale de întoarcere. 

ACUM, CÂND MĂ GÂNDESC MAI BINE, S-O ADUC PE JULES LA PICNIC 
a fost o idee incredibil de proastă. Beneficiile pe termen scurt ale evi- 
tării peţitoarelor din spital nu meritau suferința pe termen lung de a 
derula în mintea mea, la nesfârșit, evenimentele din după-amiaza 
aceea. Era de parcă aș fi avut în cap un disc stricat, dar pe care nu mă 
înduram să-l arunc la gunoi. 

Erai doar un copil. Nu a fost vina ta. 

Eşti un frate bun şi un medic bun. 

De fiecare dată când mă gândeam la conversaţia purtată sub stejar, 
îmi doream să pot da timpul înapoi și să-l opresc în loc, ca eu şi Jules 
să rămânem în acea clipă pentru totdeauna. 

Cu soarele strălucind, având în poală farfurii cu mâncare. Atunci 
când golul din pieptul meu se micșorase puţin, fiindcă prezența lui 
Jules îl umplea. 

Era inacceptabil. 

Să-mi doresc să i-o trag era acceptabil. Însă nu şi să-mi doresc să o 
sun atunci când aveam o zi nasoală. 

Nu avea importanţă că Jules era singura persoană cu care puteam 
vorbi fără să mă tem că voi fi judecat. Am luat o hotărâre: de acum 

încolo n-o să mai avem nicio semi-întâlnire; nici măcar una falsă. Şi, 
mai mult ca sigur, nu aveam s-o las să mai doarmă la mine și nici să-mi 
ia tricourile cu împrumut. 

După noaptea în care ne întâlniserăm în club, încă nu spălasem 
tricoul pe care îl purtase Jules. Aveam de gând să-l pun în maşina de 

spălat, dar adevărul e că nu mirosea urât. Mirosea vag a Jules: o aromă 
caldă în care se amesteca o urmă de scorţişoară și de ambră. 

Același miros mă învăluia acum. Mi-am lipit faţa de gâtul ei și am 
pătruns-o adânc, încercând să potolesc nevoia neîncetată și nesecată 
dinăuntrul meu. Dar fiecare opintire şi fiecare sărut nu făceau decât 
s-o adâncească. Din cauza frustrării, i-o trăgeam apăsat, ca un nebun. 

Tăblia patului se izbea ritmic de perete. Toţi mușchii mi se încor- 
daseră, iar efortul fizic din ultima jumătate de oră îmi acoperiseră 
corpul cu o peliculă de transpiraţie. 

În după-amiaza asta aterizaserăm în Athenberg. Probabil că eu și 
Jules eram pe aceeași lungime de undă, fiindcă la douăzeci de minute 
după ce ne-am cazat la hotel, a apărut la ușa mea și a spus doar atât: 
„Vrei să ne-o tragem?”. 

Slavă Domnului că nu pomenise deloc picnicul, discuția noastră 
din bibliotecă sau orice regulă a înțelegerii noastre pe care o încălca- 
sem! Amândoi eram nerăbdători să revenim la starea de fapt de 
dinainte, iar eu m-am grăbit să-i îndeplinesc dorința erotică. 

— Josh! 

Țipătul ei a reverberat în camera de hotel. Jules și-a înfipt unghiile 
în pielea mea și a explodat. 

Jules și-o trăgea la fel cum se certa: cu înverșunare, toată numai 
foc; fără limite. Chestia asta crea dependenţă. 

I-am acoperit gura cu palma, curmându-i ţipetele. Arsura deli- 
cioasă a zgârieturilor de pe spatele meu era pe măsura vâlvătăii care-mi 
gonea prin vene. 

— Taci! i-am zis. O să-i trezești pe toți. 

Am strâns din dinţi. M-am silit să-mi ţin orgasmul la distanţă, în 
vreme ce mușchii vaginului se unduiau în jurul sculei mele. Puse! Ar 
trebui să fie ilegal ca un om să te facă să te simţi atât de bine. 

— Doar nu vrei ca prietenii noștri să ne audă, nu? 

Camera mea era vizavi de cea pe care Jules o împărțea cu Stella. 
Două uși mai jos, pe aceeași parte cu camera mea, era cea a lui Alex şi 
a lui Ava. În clipa asta, Alex avea o videoconferință în camera de 
şedinţe a hotelului, la parter. Ava și Stella trăgeau un pui de somn, ca 
să se pregătească pentru petrecerea burlăciţelor organizare de Bridget, 
diseară. Chiar și așa, nu voiam să risc să fim auziţi. 

Deja ne asumam riscuri fiindcă ne-o trăgeam în secret, chiar sub 
nasul soră-mii. 

Zgomotul tăbliei lovite de perete mă putea da de gol, însă aș fi 
putut spune că sunetul provenea dintr-o altă cameră. 

Jules a scâncit. După ce mi-am retras mâna cu care o inăbușeam, a 
reușit să-și rețină gemetele chiar și atunci când și-a dat drumul pentru 

“a doua oară. 

Şi-a apăsat fața în umărul meu. Orgasmul îi zguduia corpul. De 
data asta, n-a mai scos niciun sunet. 

— Bravo! i-am șoptit. Ţine țipetele alea în tine, Roșcato. Doar eu 
am dreptul să aud cât de mult îţi place să ţi-o trag. Ești atât de strâmtă... 

A urmat un scâncet. 

Muşchii ei s-au strâns în jurul meu cu mai multă putere decât 
prima oară. Un orgasm năucitor mi-a măturat corpul, lăsându-mă 
fără cuvinte pentru câteva clipe. 

Când ultimii fiori ai orgasmului s-au risipit, m-am lăsat să cad 
deasupra ei. Mă bucuram de senzația rotunjimilor ei moi lipire de 
mine. Senzaţia era atât de îmbătătoare, încât mă simțeam ispitit să 
rămân așa o veșnicie și să mă pierd în căldura ei. 

Mi-am îngăduit să savurez momentul încă puţin. Pe urmă m-am 
desprins de Jules, fără tragere de inimă. I-am adus o sticlă cu apă din 
minibar. Am zâmbit când i-am văzut expresia mulțumită și ușor 
năucă. 

— Mersi, mi-a zis cu voce toropită, apoi a băut. O să plec în cu- 
rând... Doar... 

Jules a căscat. 

— ... mai lasă-mă un minut, 

Mă simţeam dezamăgit când mă gândeam că Jules avea să plece 
din camera mea, dar pe urmă m-am silit să alung senzaţia asta. E doar 
sex, și cu asta basta, mi-am reamintit. 

— OK, dar să nu stai mult. Nu vreau să rămâi iar la mine, peste 
noapte. 

M-am întins în pat, lângă ea. Mă îmboldea nevoia de-a o trage 
aproape de mine. În schimb, mi-am împreunat mâinile la ceafă. 

Jules mi-a aruncat o căutătură urâtă. Mulţumirea ei postorgasmică 
a lăsat locul iritării. 

— Observ că nesimţitul s-a întors, a comentat Jules. 

— N-a plecat deloc. 

— Evident! 

Jules s-a ridicat din pat și şi-a pus tricoul. 

M-am întins spre ea şi am apucat-o de încheietură. 

— Am glumit, Roşcato. Dacă vrei, mai stai aici puţin. La urma 
urmei, Stella și Ava nu s-au trezit. 

Am tras-o cu de-a sila pe pat. S-a împotrivit o clipă, dar apoi s-a 
cuibărit lângă mine. Ştia că am dreptate. Dacă pleca de la mine acum, 
n-ar fi avut mare lucru de făcut în afară de a hoinări prin hotel. 

— Şi ce ați plănuit să faceți diseară, la petrecere? am întrebat-o. 

— O să luăm cina şi pe urmă mergem în club. 

Jules și-a încrețit nasul. 

— Mi-ar fi plăcut să organizăm o petrecere de burlăcițe pe bune, 
pentru Bridget, dar numai în seara asta are puţin timp liber, aşa că n-o 
să exagerăm. O să fim cuminţi. 

Am ridicat din sprâncene. 

— O duceţi în club pe regina Eldorrei? În Eldorra? 

— O să ne deghizăm. 

M-am holbat la Jules, nesigur dacă glumea. Mi-a întors o privire 
foarte serioasă. 

— Vă deghizați? am repetat. Roșcato, să ştii că o pereche de oche- 
lari de soare și o perucă nu-s de ajuns ca s-o camufleze pe cea mai 
celebră femeie din ţară. 

A pufnit disprețuitor, apoi a explicat: 

— N-o să purtăm ochelari de soare. Doar cocalarii poartă oche- 
lari de soare noaptea. Am angajat un make-up artist ca să ne trans- 
forme feţele. 

— Îşi baţi joc de mine? Cum naiba ar putea un make-up artist 
să-ți transforme faţa? 

— Un profesionist foarte talentat poate face multe, a zis Jules. 
Evident, nu te-ai uitat niciodată la un videoclip pe YouTube, ca să vezi 
cum arată cineva înainte să fie machiat și cum arată după. 

Mi-am frecat fața. Cu fiecare clipă, discuţia asta devenea tot mai 
absurdă. 

— Nu, Jules, nu m-am uitat la așa ceva pentru că eu nu mă 

machiez. 

— Şi ce dacă? Nu ești astronaut, dar asta nu te-mpiedică să te uiţi 

la înregistrări cu lansări pe orbită a rachetelor. 

— Păi, da. Fiindcă rachetele sunt cool. 

— Şi machiajul e cool. 

— Nu şi din punctul meu de vedere, i-am întors-o eu. 

A ridicat din umeri. 

— De când te știu, n-ai avut bun-gust. 

— Păi, doar ţi-o trag, nu? Asta ce zice despre mine? 

Jules și-a întins brațele deasupra capului și a căscat. 

— Zice că sunt un om minunat și generos, care acceptă să și-o 
tragă cu tine din milă, atunci când nimeni altcineva nu... 

Jules a scos un fel de chițăit când am înșfăcat-o, am plesnit-o tare 
peste fund şi am aşezat-o în poala mea. Spatele i se sprijinea de pieptul 
meu. Am întins o mână şi i-am desfăcut coapsele. 

— Roşcato, nu mă face să-ți plesnesc păsărica! am prevenit-o. N-o 
să fiu la fel de blând. 

Am început să-i masez, cu degetul mare, clitorisul încă umflat. 
Jules s-a cutremurat. În timp ce o mângâiam, s-a lipit de mine și a 
rămas tăcută. 

Da, înțelegerea noastră stipula că între noi avea să fie vorba doar de 
sex, dar m-aș fi purtat ca un nesimţit dacă aș fi dat-o afară din camera 
mea fără o mică joacă post-sex, nu? 

Mi-am trecut palma pe coapsele ei, pe urmă peste burtă, până am 
ajuns la sâni. Mișcările erau mai degrabă liniștitoare decât erotice. Îmi 
plăcea la nebunie că avea un corp atât de moale. 

Moale, cald și croit anume pentru mine. Rotunjimile ei îmi încă- 
peau perfect în palme, aidoma unor piese dintr-un puzzle pe care nu 
voiam să-l termin niciodată. 

— Dar tu ce-o să faci diseară, cât timp eu și fetele o să ieşim? 

Îi masam blând sânii. Jules a scos un sunet de mulţumire. 

Habar nu aveam ce urma să fac. 

— O să merg să beau ceva. O să explorez orașul. Găsesc eu ceva 
de făcut. 

— Și Alex o să rămână în cameră, mi-a spus deodată Jules. 

Mâna cu care o mângâiam a încremenit, apoi am lăsat-o să-mi 
coboare pe lângă corp. 

— Nu înţeleg ce legătură are asta cu mine. 

Încordarea pe care o simțeam în umeri contrazicea tonul meu degajat. 

— Vreau să zic că e dureros să văd cum tu și Alex vă evitaţi. Îmi 
închipui că nici pentru tine nu e grozav să-i porți ranchiună. E epui- 
zant să fii supărat pe altcineva, iar tu ești supărat pe el de trei ani. 
Poate că... 

Glasul ei s-a înmuiat. Mi se părea că a căzut pe gânduri. M-am 
întrebat dacă nu cumva vorbea despre propria persoană, nu numai 
despre mine. 

— Poate că a venit timpul să ierţi, chiar dacă nu vei uita. 

Mi-am sprijinit capul de tăblia parului și am închis ochii. 

— Poate că da, am recunoscut. 

Îmi doream să iert. Dar pur și simplu nu știam cum. De fiecare 
dată când încercam, trecutul își itea capul hidos și mă trăgea înapoi. 

Cum să trec peste ceva care se agăța de mine? 

— Ar fi...» a început Jules. 

A întrerupt-o o bătaie în ușă. 

Am auzit glasul lui Ava: 

— Josh? 

Jules a ţâșnit în sus și a răsucit capul spre mine. Amândoi ne pri- 
veam cu ochi mari. 

— Pot să intru? a zis Ava. Cred că rucsacul meu e la mine. Am 
laptopul în el. 

Rabat! M-am uitat la rucsacul meu negru. Cu câţiva ani în urmă, 
cu și Ava ne cumpăraserăm același model de rucsac, fiindcă fusese la 
reducere, 

M-am desprins de Jules, m-am ridicat din pat și am desfăcut fer- 
moarul rucsacului. Într-adevăr, laptopul soră-mii stătea între carnetul 
ei şi un dosar albastru. Fir-ar să fie! 

Probabil că, din grabă, în aeroport îl luasem pe al ei. 

l-am făcut semn lui Jules să intre în baie, dar parcă prinsese rădă- 
cini pe patul meu. Ai fi zis că era un manechin de ceară. 

l-am strigat: 

— Poţi să vii mai târziu după el? Sunt... ăă... ocupat. 

Inima mi se zbătea în piept. Puteam să deschid ușa și să-i dau ruc- 
sacul, dar ar fi fost imposibil să nu observe patul în dezordine. 

— Am nevoie de laptop. Am ceva de făcut pentru la muncă, îna- 
inte de petrecerea de diseară. i 

La dracu! 

În sfârșit, Jules s-a urnit din loc. S-a înfășurat în cearșaf și a țâşnit 
în baie cu așa o viteză, că nici n-am apucat s-o văd bine. Am așteptat 
să închidă ușa în urma ei. Am luat rucsacul și am deschis ușa. 

I-am vârât rucsacul în mâini. 

— Poftim! Gata! Ne vedem mai târziu. 

Am încercat să închid ușa, însă Ava a împins-o și m-a privit bănuitor. 

— De ce te porți așa de ciudat? 

Pe frunte simţeam stropi de transpiraţie. 

— Nu mă port ciudat. Sunt enervat fiindcă m-ai întrerupt. 

— Ce făceai? 

— Ăă... nişte exerciții fizice. 

Era adevărat. Să faci sex e cea mai bună activitate de tip cardio. 

— Credeam că dormi, am adăugat. 

Ava m-a privit cu o expresie ciudată. 

— Acum m-am trezit. j 
| Ochii ei au coborât de la părul meu ciufulit după zbenguiala cu 
a Jules, până la umerii mei incordați. Brusc, soră-maea s-a înverzit la faţă. 

— Stai puţin... Ai cumva o fată în cameră? Din camera ta se 
auzeau izbiturile alea? Din cauza lor m-am trezit. 

Am roșit. 

— Cum naiba ai reușit? s-a mirat soră-mea. Am ajuns la hotel 
acum 0 oră. 

Scandalizată, Ava a dus o mână la gură. 

— Mi-e rău! N-ai voie să faci sex dacă te pot auzi. Acum o să fiu 
traumatizată pe viaţă. 

— Exagerezi. Ce pot să zic? Sunt o legendă vie. 

Am afișat zâmbetul meu cel mai arogant. 

— Te rog să pleci înainte ca tipa să iasă din baie. Nimic nu-mi 
strică mai mult cheful de sex decât atunci când soră-mea mai mică își 
bagă nasul unde nu-i fierbe oala. 

— Crede-mă că nu vreau să... 

Ochii ei au poposit pe un obiect aflat în spatele meu. 

— Ce ciudat! Jules are exact același model de pantofi. 

Rabat! 

În timp ce vorbeam, lăsasem, din greșeală, uşa să se deschidă. 

Hainele lui Jules nu erau la vedere, dar pantofii ei se lăfăiau chiar 
la piciorul patului. 

Ava nu se gândea că pantofii aceia puteau fi chiar ai lui Jules. Asta 
e încă o dovadă că eu și prietena lui Ava obişnuiam să ne detestăm din 
inimă. 

M-am silit să râd și mi-am șters sudoarea de pe frunte. 

— Pesemne c-or fi un model popular de pantofi. Aș vrea să nu-mi 
fi zis asta. Al doilea lucru care-mi nimiceşte instantaneu cheful de sex 
e ca altcineva să pomenească numele diavoliţei. În fine... 

Am împins-o ușor pe Ava în hol. 

— Mă bucur că te-am văzut, am adăugat prostește. Să nu vii iar 
pe-aici, decât dacă vrei să ai un loc în primul rând la „simfonie”. 

Am icnit amândoi de greață. 

Oricum, atmosfera erotică se dusese pe apa sâmbetei. Orice urmă 
de dorinţă dispărea când mă gândeam la perspectiva ca soră-mea să fie 
în aceeași cameră cu mine, când făceam sex. 

Ava s-a cutremurat și mi-a zis: 

— Mă duc să mă spăl în urechi cu clor. 

După ce a intrat în camera ei, am închis uşa și mi-am sprijinit 
fruntea de ea. Nu mai transpiram, însă inima încă îmi bătea de parcă 
participa la raliul Indy 500. 

— A fost cât pe ce... 

Jules a întredeschis ușa de la baie și mă privea cu ochi mari. 

— Nenorociţii ăștia aproape că ne-au băgat în bucluc, i-am zis, 
împingând pantofii cu un picior. 

— Josh, sunt pantofii mei preferaţi. Nu e vina lor. 

A intrat în dormitor. A început să-și strângă hainele de pe jos. 

— N-ar fi trebuit s-o facem în hotel. A fost o prostie. Dacă ne 
prindea Ava... 

M-am strâmbat. Jules avea dreptate. Chiar fusese o prostie să ne-o 
tragem în camera de hotel, când doar un perete sau doi ne despărțeau 
de prietenii noștri. Puteam fi surprinși oricând, 

De regulă n-aș fi fost așa de nesăbuit, dar... 

Am privit-o pe Jules îmbrăcându-se. Cu toate că pericolul trecuse, 
pulsul meu refuza să încetinească. 

Cine ştie de ce, atunci când era vorbea despre Jules, logica mea se 
evapora. 

DUPĂ CE S-A ASIGURAT CĂ NIMENI NU ERA PE HOL, JULES A IEȘIT PE 
furiș din camera mea, lăsându-mă singur. 

Nu aveam stare. Am făcut un duș, am mers la sala de fitness din 
hotel, pe urmă am făcut un al doilea duș și m-am uitat la Fast Five, în 
camera mea, în timp ce fetele se pregăteau să meargă la palat. Doar 
membrilor familiei regale li se permitea să locuiască la palat, până la 
nuntă. Chiar dacă fetele erau domnișoarele de onoare ale lui Bridget, 
Coroana ne asigurase cazare într-un hotel de cinci stele. 

De obicei nu am probleme să mă distrez de unul singur în timp ce 
călătoresc, dar mulțimea de paparazzi postată la intrarea în hotel îmi 
tăia cheful de a ieși. 

Din păcate, deși hotelul nostru era luxos, nu prea oferea activități 
distractive. Era OK că aveam la dispoziţie restaurante cu stele Michelin 
și un spa vestit în toată lumea, dar aveam nevoie de mai multă stimulare. 

Și Alex o să rămână în cameră. 

Cuvintele lui Jules mi-au răsunat în minte. Chiar! Oare ce făcea 
Alex acum? Probabil că devora bebeluși şi distrugea viaţa cuiva. 

Când s-a înserat mă plictiseam atât de mult, încât eram dispus să-l 
caut pe Alex. 

Mi-a trecut prin gând să-i bat la ușă. M-am abținut și, în schimb, 
am coborât la barul horelului. Fusese închis ceva mai devreme. Când 
am ajuns, am răsuflat ușurat văzând că luminile erau aprinse în tot 
barul. 

Am intrat. Tavan foarte înalt, canapele tapițate cu catifea albastră, 
un perete plin de sticle sclipitoare, în spatele tejghelei din lemn de 
mahon. Locul ăsta întrecea cu mult cele mai de fiţe baruri din D.C. 

M-am așezat pe un scaun de bar tapiţat cu piele albastră și am 
așteptat ca barmanul să-și înceapă tura. Probabil că abia deschisese, 
fiindcă eu și barmanul eram singurii prezenţi aici, iar încăperea era 
tăcută, cu excepția unei melodii de jazz care se auzea din boxe invizibile. 

Într-un fel, mi-ar fi plăcut ca barul să fie aglomerat; pe de altă 
parte, savuram liniştea. 

Am bătut darabana în tejghea și am cercetat sticlele etalate. Oare 
cu ce băutură să-mi încep seara? Deodată, o voce cunoscută a, destră- 
mat tăcerea. 

— Locul ăsta e ocupat? 

Degetele mele și-au încetat mișcarea. Mușchii mi s-au încordat. 

M-am răsucit cu fața spre nou-venit. Îmi doream să fi comandat 
prin room service, în loc să calc într-un spațiu comun, când știam că 
Alex e prin apropiere. 

Fostul meu cel mai bun prieten s-a așezat la un metru distanță de 
mine. Purta aceleași haine pe care le purtase în avion: un pulover 
negru, pe gât, şi o pereche de pantaloni. Chipul îi era marcat de epu- 
izare. Mi s-a strâns inima. 

Ava îmi spusese că insomnia de care suferea Alex se ameliorase de-a 
lungul anilor, dar tot mai avea perioade în care petrecea zile întregi 
treaz, după care dormea în neștire. 

Când eram amândoi la facultate, se întâmpla de multe ori ca Alex 
să adoarmă în toiul unei discuţii sau când învăţa. 

Acum nu mai era problema mea. 

M-am uitat la scaunul gol de lângă mine. 

— După cum vezi, nu e ocupat. 

— Nu la asta mă refer, mi-a răspuns Alex, cu răceală. 

Un mușchi de pe maxilarul meu a zvâcnit. Cu ticălosul ăsta, nimic 
nu era ușor. 

În acest caz, locul e ocupat. 

Vorbele astea îmi stăteau pe vârful limbii, dar apoi am auzit în 
minte vocea lui Jules. 

E epuizant să fii supărat pe altcineva, iar tu ești supărat pe el de trei 
ani. Poate că a venit timpul să ierți, chiar dacă nu vei uita. 

Doi ani. 

Se lungiseră la nesfârșit, dar în același timp parcă trecuseră cât ai 
clipi. 

În doi ani existase o singură ocazie când relația dintre mine și Alex 
păruse oarecum normală: după-amiază petrecută împreună, la schi, în 
Vermont. 

Bănuiesc că unda de nostalgie care m-a cuprins m-a determinat să 
rostesc următoarele cuvinte: 

— Poţi să te așezi. 

Pe fața lui a pâlpâit uimirea. Apoi trăsăturile i s-au recompus în 
obișnuita lui mască de nepăsare. 

S-a așezat lângă mine. Barmanul s-a apropiat de noi. 

— Mulţumesc că ați așteptat, i s-a adresat barmanul lui Alex, cu 
un ușor accent britanic. Ce doriţi să bei? 

— Vreau un Macallan sec. 

Alex nici nu s-a uitat la meniu înainte de a comanda. Fără îndoială, 
într-un bar atât de sofisticat se servea și Macallan. 

Barmanul a dat din cap și s-a uitat la mine. l-am spus: 

— Vreau o bere Stella. Mersi! 

Beam Macallan doar din sticla mea de acasă, dar acum era goală. 
Îmi înecasem în ea amarul, după moartea Tanyei. 

Whiskyul ăsta era prea scump pentru buzunarul meu de rezident 
încărcat de povara unui credit bancar pentru studii. 

— Văd că încă n-ai trecut la alcool adevărat, a comentat Alex, 
după ce barmanul s-a dus să ne pregătească băuturile. 

— [ar tu văd că încă nu ai căpătat bun-gust, i-am întors-o. Să ştii 
că e în regulă. Chiar dacă recunoști că-ţi place berea, tot o să fii primit 
în clubul miliardarilor. 

— Berea are gust de urină cu bule. 

Ca de obicei, Alex pronunţa cuvintele cu o claritate tăioasă, dar în 
glasul lui am auzit o urmă de umor. 

— Refuz să vorbesc despre bun-gust cu un tip care la un Halloween 
s-a costumat în şobolan. 

După o clipă de tăcere, a adăugat: 

— Un şobolan care purta o bandană roșie. 

— Hai, mai dă-o dracului! O singură dată m-am costumat așa. 

În alți ani mă costumasem în gladiator, în Superman, în doctor 
(recunosc, n-a fost cea mai inspirată costumaţie a mea), în Waldo, din 
Unde-i Waldo? şi în alte o sută de personaje; și totuși, de fiecare dată, 
toată lumea pomenea de costumul ăla afurisit de şobolan. 

— Am făcut-o ca să demonstrez că pot agăța orice fată, chiar și 
când sunt costumat în şobolan. Și chiar am reușit. 

Gemenele Morgenstern. Noaptea aceea de Halloween fusese foarte 
reușită. 

De obicei, amintirea uneia dintre partidele mele în trei preferate 
mă aţâța, însă în seara asta nu avea niciun efect. Nici măcar o tresărire 
de dorință sau de excitare. 

Ciudat. 

Alex nu părea impresionat. 

— Spui asta mereu, Josh. 

— O spun pentru că e adevărat. Dacă nu crezi, întreabă-le pe 
gemenele Morgenstern. 

— Da, bine. Dacă zici tu... 

M-am încruntat. 

— Eşti așa un nesuferit! Nici nu știu de ce am fost prieten cu tine, 
am mormăit. 

Barmanul mi-a adus băutura. l-am mulțumit. 

Alex a zâmbit subțire, însă atmosfera dintre noi s-a umplut deo- 
| dată de fantome ale trecutului: meciuri de baschet, nopți în care 
învățaserăm împreună, petreceri și călătorii între amici, meme-uri pe 
care ni le trimiteam, fără motiv. 

Mă rog, de fapt eu eram cel care îi trimitea meme-uri, iar el îmi răs- 
pundea cu un emoticon încruntat sau cu unul care își dă ochii peste 
cap. Dar Alex nu prea avea simțul umorului, deci nu mă aşteptam să 
aprecieze la adevărata valoarea selecția mea excelentă de meme-uri. 

Sfatul lui Jules fusese cel care mă încurajase să-i întind o ramură de 
măslin, dar adevărul era că-mi lipsea să am un prieten atât de apro- 
piat. Îmi era dor ca Alex să-mi fie cel mai bun prieten. Deși era rece, 
nepoliticos și nespus de morocănos, întotdeauna fusese de partea mea 
și mă susținuse. În orice încăierare la care participase, de fiecare dată 

când avusesem o zi proastă, el fusese prezent și mă scăpase din încurcă- 
tură sau mă calmase. 

Am luat o gură de bere, sperând să scap de nodul din gât. Alex a 
sorbit din paharul lui. 

Lumea începea să vină la bar. În scurt timp, încăperea forfotea de 
clienţi. Tăcerea dintre mine şi Alex s-a umplut de zgomote. 

Mi-am terminat berea și mă pregăteam să mai comand una, când 
Alex a cerut: 

— Două pahare de Macallan. 

I-a întins barmanului cardul lui bancar Amex negru și mi-a arun- 
cat o privire. 

— Fac cinste. 

Prima mea pornire a fost să-l refuz. Dar nu eram atât de prost încât 
să refuz o băutură premium. 

— Mersi! 

— Cu plăcere. 

Din nou, s-a aşternut tăcerea. Dumnezeule! Situaţia asta era de-a 
dreptul chinuitoare. 

În cele din urmă, am întrebat: 

— Cum mai merge treaba între tine și Ava? 

Soră-mea era încântată de relație. Era prima iubită pe bune pe care 
o avea Alex. Muream de curiozitate să aflu perspectiva lui. Dacă n-aş 
fi văzut cu ochii mei, l-aș fi considerat incapabil să aibă o relaţie pe 
cermen lung. 

Chipul lui Alex s-a îmblânzit. 

— Merge bine. 

— Bine. Venit din partea ta, cuvântul ăsta e de-a dreptul o laudă. 

Nu era o glumă. Cel mai „pozitiv” cuvânt pe care îl pronunțase de 
față cu mine era acceptabil. 

O friptură gourmet, gătită de un chef celebru? Pentru Alex, era 
acceptabilă. 

Să zbori cu un avion privat? Acceptabil. 

Faptul că absolvise printre primii din promoția lui, la Thayer? 
Acceptabil 

În contrast cu inteligența lui ieșită din comun, vocabularul lui Alex 
era limitat. 

— O iubesc pe, soră-ta, a spus Alex, fără ocolișuri. 

Am încremenit, cu paharul pe jumătate dus la gură. Sigur, știam că 
o iubea pe Ava, dar nu m-aș fi aşteptat să recunoască asta în fața alt- 
cuiva decât a lui Ava. 

Acel Alex pe care îl cunoșteam eu nu tolera sentimentalismul. Iar 
când venea vorba ca emoţiile să fie exprimate în cuvinte, toleranța lui 
Alex cobora sub zero. 

Mi-am recăpătat controlul asupra propriului corp. Buza paharului 
mi-a atins gura şi whiskyul mi s-a rostogolit în stomac. Încă nu dispă- 
ruse șocul provocat de declarația lui Alex. 

— E foarte bine c-o iubeşti, fiindcă, dac-o mai faci să sufere, o 
să-ți scot băţul din fund și-o să-l împlânt în tine. 

— Dac-o s-o mai fac să sufere, chiar o să te las s-o faci, a venit 
replica lui Alex. 

Am izbucnit în râs. 

— Te-ai schimbat. 

Apreciam că făcuse progrese la nivel emoţional, dar îmi şi părea 
rău că trecuse atâta timp de când prietenia noastră se sfârșise. La bază, 
amândoi rămăseserăm aceiași, însă schimbările din viața noastră ne 
influenţaseră. 

— “Toată lumea se schimbă, mi-a zis Alex. Fără schimbare, suntem 
ca și morți. 

Ar fi putut fi folosit drept un citat inspirațional, însă el rostise 
replica asta fără niciun strop de emoție. 

— Apropo de Ava... 

Cu o expresie și mai posomorâtă ca de obicei, a început să rotească 
între palme paharul gol. 

— Josh, speram să apuc să vorbesc cu tine înainte ca fetele să se 
întoarcă. 

— Ce crezi că facem acum? Tăiem frunză la câini? 

— Mă refer la o discuţie adevărată. 

Zâmbetul meu s-a risipit. 

De data asta, nu mai puteam evita subiectul acela apăsător. 

De la cearta mea cu Alex, după ce se despărțise de Ava, eu și fostul 

meu prieten evitaserăm să discutăm despre cele întâmplate. 

Despre faptul că se împrietenise cu mine doar ca să se apropie de 
tata. 

Despre faptul că se folosise de Ava și îi frânsese inima. 

Despre faptul că mă minţise vreme de opt ani. 

După ce se împăcase cu Ava, Alex încercase să se împace cu mine, 
însă l-am ignorat. Nu vorbiserăm niciodată deschis despre toate astea. 

Ar fi trebuit să stăm de vorbă demult. La gândul că urma să răsco- 
lim lucruri urâte din trecut, stomacul mi s-a strâns ghem. 

„— Înţeleg de ce încă eşti supărat pe mine, a început Alex. Ce-am 
făcut ţi-a trădat încrederea. 

A tăcut. Era evident că nu-și găsea cuvintele. Să-l vezi pe Alex 
Volkov fără cuvinte era o raritate. M-aș fi bucurat, dacă n-aş fi simțit 
o arsură în piept. 

— Niciodată n-am avut mulți prieteni. Lumea gravita spre mine 
pentru că eram bogat și inteligent și îi puteam ajuta să obţină ce vor. 

Se autocaracteriza cu atâta detaşare, atât de sigur pe sine, încât 
replicile lui păreau analitice, nu arogante. 

— Erau relaţii tranzacționale, iar pe mine nu mă deranja. Dar ru 
ai fost primul meu prieten adevărat. Chiar dacă la începutul prieteniei 
noastre m-am prefăcut, nimic din ce am simţit sau am făcut după 
aceea n-a fost fals. 

Fierbinţeala din pieptul meu a crescut. 

— Ce-ai făcut a fost de tot rahatul. 

Am încercat să reduc la tăcere pornirile contradictorii din mintea 
mea. 

Ajunseserăm la o răscruce. Puteam fie să rămân pe drumul circular 
pe care pășisem în ultimii trei ani, fie să apuc pe singura „ieșire” de pe 
autostradă. 

Prima opţiune era liniștitoare, familiară, iar a doua ducea spre 
necunoscut și mă înspăimânta. Nu voiam să mă trezesc că sunt trădat 
și mințit din nou. 

Dar Jules avea dreptate. Este epuizant să te agăţi de supărare. lar în 
ultima vreme eram foarte obosit la nivel fizic, mintal, emoțional. 

Uneori, până și să respir mi se părea un chin. 

Eram la jumătatea „ieșirii”, dar încă nu mă înduram să merg până 
la capăt. 

— Au trecut aproape trei ani, i-am zis. De ce aduci vorba despre 
asta tocmai acum? 

— Fiindcă ești cea mai încăpățânată persoană pe care am cunos- 
cut-o în viața mea. Dacă cineva trage într-o direcţie, tu faci tot ce poți 
ca să tragi în direcţia opusă, a comentat Alex, amuzat. Oricum, ce-am 
făcut a fost aiurea și... imi pare rău. În mare, îmi pare rău. 

Ce naiba?! 

— Asta-s cele mai nasoale scuze pe care le-am auzit-o vreodată. 

— Nu-mi doresc să devin genul de om care își cere scuze atât de 
des, încât ajunge să se priceapă la așa ceva. 

Uite un raționament caracteristic lui Alex. 

— Dar, dacă n-aș fi procedat așa, nu ne-am fi împrietenit, iar 
viaţa mea... 

A urmat o altă tăcere, mai lungă. 

— Viaţa mea ar fi jumătate din ceea ce este astăzi, a încheiat el 
încet. 

Arsura din piept mi s-a răspândit în membre. Am înghiţit anevoie. 

— Volkov, devii sentimental. Vezi să nu afle rivalii tăi de afaceri, 
c-o să te mănânce de viu. 

— Au contraire. Mai mult sentimentalism în viața mea personală 
presupune că am mai multă energie pe care trebuie s-o consum în altă 
parte. E foarte benefic pentru afacerile mele. 

Alex părea foarte satisfăcut de el însuși. 

— Sunt convins că-i așa. 

Mi-am trecut o palmă peste față. Încercam să-mi dau seama înco- 
trO urma să ne îndreptăm de acum înainte. Azi-dimineaţă, când mă 
trezisem, nu crezusem că așa se va desfășura ziua de azi. 

— Eşti conştient că nu putem să fim din nou prieteni și să ne 
prefacem că trecutul n-a existat, nu? 

Alex a strâns din dinți. 

— Știu. 

Am adăugat ursuz: 

— Dar... dacă vrei să vedem împreună un meci al celor de la Nats 
sau ceva asemănător, după ce ne întoarcem în Washington, n-o să zic nu. 

Alex s-a destins. Un zâmbet i-a fluturat pe buze. 

— Îşi cam lipsesc locurile alea premium la meciuri, am dreptate? 

— Ba bine că nu! Dacă vrei să-mi intri iar în graţii, sunt dispus să 
mă las mituit. 

— O să ţin minte. 

După ce mi-am terminat băutura, am întrebat: 

— Cum ai ştiut că Ava e aleasa? 

Nu mă îndrăgostisem niciodată. Nici nu ţineam morțiş să mă 
îndrăgostesc, însă voiam să știu ce anume topise inima de gheaţă a lui 
Alex. Înainte de Ava, aș fi crezut că un robot ar fi capabil de mai 
multă simţire decât omul care stătea acum în faţa mea. 

— Îmi place să fiu cu ea. 

— Nu mai spune! Dă-mi detalii! 

Alex a oftat. După o scurtă tăcere, mi-a explicat: 

— E uşor să fiu în preajma ei. Chiar dacă perspectivele noastre 
asupra lumii sunt total diferite, ea mă înțelege așa cum nimeni altci- 
neva nu mă înţelege. Când nu sunt cu ea, îmi doresc ca Ava să fie 
lângă mine. Când sunt cu ea, vreau ca acel moment să dureze la 
nesfârșit. Ava îmi stârnește dorința de-a fi mai bun, iar când mă gân- 
desc la o lume în care ea nu există... 

I-a zvâcnit maxilarul. 

— ... vreau să ard lumea aceea din temelii. 

M-am zgâit la el, înmărmurit. 

— Fir-ar să fie! Cine eşti și ce mama dracului ai făcut cu Alex 
Volkov? 

L-am bătut pe spate și am completat: 

— Indiferent cine eşti, ar trebui să scrii scenarii pentru versiunea 
macabră a canalului Hallmark. 

Alex m-a străpuns cu privirea. 

— Dacă-i spui cuiva ce ţi-am zis, o să te jupoi de viu cu un cuțit 
ruginit, ca să-ți prelungesc agonia. 

L-am luat peste picior: 

— Exact! După cum spuneam... Ce exprimare macabru de 
romantică! 

— Chen, ai grijă! S-ar putea să nu mai pupi deloc locuri premium 
la meciuri. 

— Alo, adu-ți aminte: eu sunt cel care ar trebui să te ierte pe tine! 
Poartă-te frumos! 

l-am făcut semn barmanului să ne mai aducă de băut. 

În ciuda glumelor mele, cuvintele lui Alex mă obsedau: 

Când nu sunt cu ea, îmi doresc ca Ava să fie lângă mine. Când sunt 
cu ea, vreau ca acel moment să dureze la nesfârşit. 

Niciodată nu simţisem așa ceva pentru o femeie... cu o singură 
excepţie. 

În mintea mea au năvălit, nepoftite, imagini din ultimele două 
luni. Eu și Jules sub stejar, la picnic. Noi doi în bibliotecă, atunci când 
i-am povestit despre moartea Tanyei. Felul adorabil în care își încrețea 
fruntea când se concentra și zâmbetul plin de mândrie care îi lumi- 
nase faţa când îi spusesem că e pregătită pentru pârtia începătorilor, în 
Vermont. 

Felul în care râdea, gustul ei, felul în care mă simțeam în prezența 
ei, ca şi cum nu voiam să mai plece de lângă mine. 

Pusesem toate astea pe seama unui amestec între dorință fizică și 
începurul unei prietenii. Dar dacă... 

Nu! Să fiu al naibii, nu! 

Nu o plăceam pe Jules. Jumătate dintre partidele noastre de sex 
erau alimentate de ură. Erau partide toride, dar, chiar dacă îmi plăcea 
să i-o trag, asta nu însemna că-mi doream altceva de la Jules. 

Și ce dacă nu era așa de insuportabilă cum crezusem odată? În 
continuare, Jules era Jules. 

Era superenervantă, obraznică, ca o durere de cap sâcâitoare... Şi 
totodată era loială. Plină de viață. Şi atât de frumoasă, că uneori mă 
durea s-o privesc. 

Eu ce-aș fi făcut într-o lume în care Jules n-ar fi existat? N-aș merge 
atât de departe încât s-o ard din temelii, dar... 

La naiba! De ce era așa de cald aici? 

Telefonul meu a început să sune. Bucuros că puteam să-mi distrag 
atenţia, am răspuns. Aș fi preferat să port discuţii cu o sută de agenți 
de telemarketing decât să mă confrunt cu propriile mele gânduri tul- 
burătoare. 

— Alo? 

Nu era un număr cunoscut. Avea prefixul naţional al Eldorrei. 
Poate că mă suna cineva de la palat. 

— Bună! Eu sunt, mi-a spus Ava. 

Părea că face eforturi să vorbească încet. 

— Ce-i? N-ar trebui să fiți in club la ora asta? 

Uşurarea mea n-a durat mult, mai ales când mi-a explicat situaţia. 
Ce mama dracului?” Adineauri imi dorisem mai multă animaţie, dar e 
clar că ar fi trebuit să mă exprim mai clar; nu la asta mă gândisem. 

— OK. Vin imediat... Nu. O să vorbim despre asta mai târziu. 

Alex mă asculta, cu fruntea străbătută de cute. 

— Ce s-a întâmplat? a intrebat după ce am încheiat conversaţia. 

Deja eram in drum spre ieșire. 

— Fetele au fost arestate. 

ÎN APĂRAREA MEA, TREBUIE SĂ SPUN CĂ AM AVUT MOTIVE ÎNTEMEIATE 
să sparg nasul unui tip și să stârnesc, fără să vreau, o încăierare în club. 
Dobitocul o apucase de fund pe Ava și se frecase de ea, chiar dacă ea îl 
refuzase și apoi încercase să-l împingă. Văzând că nici intervenția mea, 
nici a Stellei n-au avut efect, a trebuit să acţionez. L-am bătut pe 
umăr, am așteptat să se răsucească și l-am pocnit direct în mutră. 

Prietenii lui i-au sărit în ajutor. Vă închipuiţi ce a urmat. 

În Statele Unite, un incident ca ăsta ar fi avut drept consecință 
doar să fim daţi afară, dar în Eldorra legile împotriva tulburării liniștii 
publice erau stricte. Cu toții — inclusiv Dobitocul și amicii lui — am 
fost închiși în minunata închisoare districtuală. 

— E bine că măcar Brid... cealaltă prietenă a noastră nu era de 
față, am spus, alegând să fiu optimistă. Ar fi fost nasol. 

Ava și Stella s-au declarat de acord cu mine. 

Deși „Bridget” era un nume destul de comun în Eldorra, am pre- 
ferat să fiu prudentă și să nu-l pronunţ, ca nu cumva gardianul care ne 
conducea spre ieșire să se prindă. Pe de altă parte, când ne aduseseră la 
închisoare, fuseserăm nevoite să le spunem numele noastre reale. Dacă 
vreun angajat al închisorii citea presa de scandal, şi-ar fi dat seama că 
noi eram domnișoarele de onoare ale lui Bridget, indiferent cât de 
priceput fusese acel make-up artist care ne ajutase să ne deghizăm. 

Mi-am aranjat peruca brunetă. Deghizarea noastră era așa de 
reușită — de exemplu, eu purtam perucă, lentile de contact colorare, 
iar artistul făcuse o treabă grozavă —, încât abia dacă mă recunoșteam 

pe mine sau pe prietenele mele. Datorită acestui fapt, ne-am putut 
distra în club, până când Bridget plecase mai devreme, pentru că a 
doua zi dimineața avea programat un interviu cu revista Vogue Eldorra. 
Bridget insistase să rămânem în club şi să petrecem, pentru că era 
ultima noastră seară de „libertate” înainte să înceapă nebunia ultime- 
lor pregătiri de nuntă. 

Atunci, ni se păruse o idee bună. Acum, după trei ore de închisoare 
şi amenințată de perspectiva de-a da ochii cu Josh, care mai mult ca 
sigur era furios, decizia de-a rămâne în club imi părea o greșeală 
monumentală. 

Am păşit în zona de primire și neliniștea mi-a trimis un junghi 
ascuţit în stomac. 

Aveam dreptul să dăm un singur telefon. L-am sunat pe Josh, ca să 
vină să ne scoată de aici. Mă rog, îl sunase Ava. Ar fi trebuit să-l sune 
pe Alex, dar se temuse că el o să intre în panică. Prin urmare, îi telefo- 
nase fratelui ei. Ava încă se gândea cum să-i explice iubitului ei situația. 
Şi Josh ar fi intrat în panică, dar într-o măsură mai mică decât Alex. 

După cum s-a dovedit, nu era cazul să ne fi dat atâta osteneală. 

Şi Alex, și Josh ne așteptau în zona de la ieșire. Chipurile lor erau 
încordate. 

— Eşti bine? 

Din doi pași enormi, Alex a străbătut încăperea și a apucat-o pe 
Ava de braţ. Cu ochi plini de îngrijorare, o cerceta să se asigure că e 
teafără. 

Din fericire, în afară de degetele mele umflate, nasul rupt al Dobi- 
tocului și câteva orgolii rănite, toată lumea scăpase nevătămată. 

— Sunt OK, i-a răspuns Ava. Pe bune. 

Alex a strâns din buze și n-a mai zis nimic. Am ieșit cu toţii din 
clădire și am urcat în mașina care aștepta afară. 

În mașina luxoasă domnea tăcerea. Eu și prietenele mele ne-am 
scos perucile și ne-am apucat să ne ștergem machiajul cu șerveţelele 
demachiante pe care le luasem în poșeta mea. Make-up artistul îmi 
conturase iscusit nasul, făcându-l să pară că are o altă formă, îmi lipise 
o aluniţă falsă deasupra buzei de sus și îmi desenase sprâncene groase, 
asortate la culoarea perucii. Mi se părea suprarealist să văd, în reflexia 
din geamul mașinii, cum masca mea se topea. 

Când au dat cu ochii de noi, Josh și Alex nu au comentat deloc 
despre deghizările noastre. Nici acum, în timp ce ne demachiam, nu 
spuneau nimic. 

Eram neliniștită. De regulă, Josh ar fi fost primul care ar fi zis ceva 
ironic, așa că tăcerea lui era rău-prevestitoare. 

La jumătatea drumului spre hotel, Alex a vorbit: 

— Ce mama dracului s-a întâmplat? 

Vocea lui era atât de glacială, încât pielea mi s-a făcut ca de găină. 

Eu și prietenele mele am schimbat o privire. Mai devreme, Ava îi 
povestise lui Josh, pe scurt, toată păţania, dar nu îl pusese la curent cu 
detaliile. Nu era o idee bună să-i spunem adevărul lui Alex. 

I-am răspuns, alegând să modific puțin adevărul: 

— Un tip m-a pipăit, așa că l-am pocnit în nas. Pe urmă lucrurile 
au luat-o razna. Habar nu aveam că în Eldorra legile cu privire la 
încăierările în cluburi sunt atât de stricte. 

Şocată, Ava s-a uitat la mine. A dat să spună ceva, dar m-am 
încruntat la ea și am gesticulat discret spre Alex. 

Ava a închis gura. Nu prea părea mulțumită. Amândouă știam că, 
dacă Alex ar fi aflat că un tip o pipăise, l-ar fi ucis. Nu aveam nevoie 
de o asemenea încurcătură când doar două zile ne mai despărțeau de 
nunta lui Bridget. 

O umbră a trecut pe chipul lui Josh, dar nu a zis nimic. 

— Aha, a zis Alex. Înţeleg. Şi cum arată tipul acum? 

Deși expresia lui era impenetrabilă, s-a întins și a dat laoparte o 
şuviță de păr de pe fruntea lui Ava, cu o tandreţe de care nu-l credeam 
capabil. 

Am zâmbit. 

— l-am spart nasul. 

Pe buzele lui a trecut fulgerător umbra unui zâmbet, apoi a dispărut. 

— Foarte bine. Am plătit o sumă considerabilă ca să şterg acuzaţiile 
din cazierele voastre, deci e bine că a meritat efortul financiar. 

A tras-o pe Ava aproape, a sărutat-o pe creștet, iar ea s-a cuibărit 
lângă el. Alex i-a șoptit ceva la ureche. Prietena mea i-a răspuns tot în 
şoaptă, iar cuvintele ei l-au făcut să se relaxeze puțin. 

Scena era una comună, intimă. Nu avea nimic neobișnuit. Cu 
toate astea, a declanșat în mine un dor atât de aprins și de neașteptat, 
că mi-am ferit privirea. 

Credeam cu tărie că nu ai nevoie de un partener ca să fii fericit. 
Dacă vrei să ai o relaţie, foarte bine. Dacă nu vrei, e la fel de bine. La 
fel şi în cazul căsătoriei, al copiilor și așa mai departe. Nu există stan- 
darde universale pentru fericire. Viața unui om poate fi tot atât de 
împlinită şi dacă are pe cineva, și dacă nu are. 

Dar în unele clipe — la fel ca acum —, tânjeam să trăiesc acest soi 
de iubire necondiționată. Tânjeam să am alături un om care să țină la 
mine și la bine, și la rău, și atunci când, în mod inevitabil, aveam să 
greşesc. 

Oare cum e să fii iubit atât de mult, încât să nu trebuiască să-ţi faci 
griji că orice mișcare de-a ta l-ar putea alunga pe celălalt? 


— Nu, nu, nul 

Mama mi-a smuls din mâini ondulatorul de păr. 

— Uite ce-ai făcut! 

A gesticulat către buclele ei. Mă chinuisem o oră întreagă să iasă aşa 
cum trebuie. 

— Alastair o să ajungă din clipă-n clipă, iar eu zici că port pe cap un 
cuib de șobolani. De câte ori trebuie să te învăţ cum se face? La ce bun să 
am o fiică, dacă nu e în stare să facă nimic așa cum trebuie? 

Mi-am muşcat buza de jos. 

— Dar am făcut exact așa cum mi-ai... 

— Nu-mi vorbi obraznic! 

Adeline a trântit pe masă ondulatorul încă fierbinte şi a început să-și 
treacă o perie prin păr, cu gesturi apăsate, distrugând toată munca mea. 

— Ai făcut-o dinadins, nu? Vrei să par urâtă. 

Ochii i s-au umplut de lacrimi. 

— Acum trebuie să îndrept ce-ai stricat tu. 

Mi-am înfipt dinţii în buza de jos, până când am simţit gustul meta- 
lic al sângelui. Nu arăta rău deloc. Era frumoasă, ca întotdeauna. Mama 
nu mai era la fel de tânără ca în pozele făcute la concursurile de frumusete 
la care participase, poze răspândite prin toată casa, dar avea o piele încă 

netedă, fără riduri. Părul ei avea o nuanţă bogată, roșcat-maronie. Toate 
femeile din oras o invidiau pentru corpul ei. 

Toată lumea zicea că semăn cu ea — mai ales acum, când nu mai 
aveam acnee şi sânii îmi crescuseră. Băieţii începeau să mă bage în seamă. 
Inclusiv Billy Welch, cel mai drăguţ băiat din clasa mea. Eram într-a 
opta. 

Crezusem că mama se va bucura că semän cu ea, însă, de fiecare dată 
când cineva spunea asta, se întuneca la față şi căuta un pretext ca să plece. 

— Șterge-o! Să nu te mai văd în fața ochilor! 

Ochii lui Adeline m-au măturat de sus până jos. Furia ei a crescut 
până când s-a transformat într-un monstru aproape palpabil, cu coltii 
dezveliţi. 

— Pleacă! 

Am izbucnit în lacrimi. 

Am iesit în fugă din cameră şi m-am dus în dormitorul meu. Am 
zrântit uşa și m-am băgat în pat, încercând să-mi înăbuş suspinele în 
pernă. Pereţii erau atât de subțiri, încât probabil că mama mă auzea. 
Maică-mea ura atunci când plângeam. Zicea că nu e cuviincios. 

Sughiturile mele de plâns răsunau în cameră. 

Avea dreptate să se supere pe mine. Avea o întâlnire cu cel mai bogat 
bărbat din oraş. Dacă se însura cu mama, așa cum dorea ea, Alastair 
ne-ar fi putut scăpa de toate problemele financiare. 

Dacă stricasem totul fiindcă o coafasem urât? Dacă el avea s-o rupă cu 
mama, iar ea urma să mă urască toată viața? 

Altădată, eu şi mama fuseserăm cele mai bune prietene, însă în ultima 
vreme o tot dădeam cu bâta-n baltă, iar ea se enerva pe mine tot mai des. 

După ce suspinele au încetat, mi-am sters lacrimile cu dosul palmei şi 
am inspirat prelung, tremurător. 

E-n regulă. O să fie totul bine. 

Data viitoare, aveam să o coafez bine. Și apoi mama avea să mă 
iubească iar. Eram convinsă de asta. 


Am clipit ca să alung usturimea pe care amintirea asta mi-o stâr- 
nise în ochi. 

Exact când mașina a oprit în faţa hotelului, telefonul meu a vibrar. 
Mi s-a strâns stomacul când am deschis mesajul și am văzut o poză în 

care apăream sosind în Arhenberg. Probabil că vreun cretin din aero- 
port mă fotografiase. 


Max: Am găsit-o pe un blog de cancan. Arăţi bine, J. 
Max: Amândoi știm că arăţi bine în poze. 


Mesajele astea ale lui Max mi se păreau mai odioase decât cele ame- 
nințătoare pe care mi le trimitea. Îmi aminteau constant de prezența 
lui în viața mea. Ori de câte ori mă relaxam puţin, primeam un alt 
mesaj, care îmi stârnea iar încordarea. 

Bineînţeles că asta era intenția lui. Max voia să mă tortureze prin 
faptul că niciodată nu știam când avea să-mi scrie iar și ce fel de mesaj 
urma să primesc. Îi reușea. 

Am coborât din mașină și am intrat în hotel. Mi-am șters palmele 
asudate pe coapse. În tăcere, am urcat cu liftul spre camerele noastre. 
Prietenele mele au dispărut în camerele lor. Josh mi-a spus: 

— Vreau să vorbim un minut. 

Am înțepenit. Simțeam un junghi în stomac. Ultimul lucru de 
care aveam nevoie era ca Josh să țipe la mine. 

Am intrat în camera lui, fără să protestez. Uşa s-a închis cu un 
zgomot uşor în urma noastră. 

Ava aproape că ne prinsese în fapt, ceva mai devreme, deci ne asu- 
mam un risc imens. Dar asta era ultima mea grijă în momentul de față. 

Josh tăcea, dar nici nu era nevoie să scoată vreun cuvânt. Îl simțeam 
-cum mă judeca. O senzaţie familiară și dureroasă. 

Îmi închipuiam ce gândea. 

Că fusese vina mea. Că eram o influență proastă. Că, din nou, o 
băgasem pe Ava în bucluc. 

Întotdeauna era vina mea. 

— Zi-o odată și gata! 

M-am uitat în ecranul televizorului plat montat pe perete. Mi-am 
privit părul dezordonat și faţa obosită. Seara asta se prefăcuse într-un 
coșmar. Singura mea consolare era faptul că Bridget plecase înainte ca 
situația s-o ia razna, deci stresul ăsta nu se adăuga la cel pe care i-l 
provoca apropierea propriei nunți. 

Josh s-a apropiat îndeajuns ca fierbinţeala emanată de corpul lui să 

mă învăluie. Bărbia a început să-mi tremure. 

— Te simţi bine? a întrebat cu voce scăzută. 

Mi-a cuprins ceafa în palmă și a început să schiţeze cerculețe cu 
degetul mare. 

Atingerea asta m-a făcut să simt o presiune în piept. 

— Da. 

— Jules, uită-te la mine. 

Am strâns din buze și am clătinat din cap. Mă temeam că, dacă-l 
priveam, barajul fragil care ținea lacrimile la distanță avea să se surpe. 

— Jules, ce s-a întâmplat? 

Josh mi-a apucat bărbia și mi-a ridicat capul, forțându-mă să mă 
uit în ochii lui. Îngrijorarea îi fărâmița masca impenetrabilă. 

— Nimic. Sunt obosită și vreau să mă culc. Ţipă la mine, așa cum 
faci de obicei, și hai să terminăm odată cu asta! 

Mi-a aruncat o privire uluită. 

— Despre ce vorbeşti? 

Mi-am frecat brațele. Ar fi trebuit să port ceva mai gros decât 
rochia asta scurtă, din mătase verde. 

— Despre ce s-a întâmplat în seara asta. Spune că Ava a fost ares- 
tată din cauza mea, că a fost vina mea și toate alea! Îţi știu placa pe de 
rost. N-ai crezut niciodată că sunt îndeajuns de bună. 

Un mușchi de pe bărbie i-a zvâcnit. 

— N-am spus asta. 

— Dar ai gândit-o. 

Josh și-a frecat faţa. 

— Recunosc: când m-a sunat Ava, m-am înfuriat fiindcă aţi dat 
de necaz din nou, dar, mai mult decât atât, mi-am făcut griji. Nu 
numai pentru ea, ci — glasul lui Josh a coborât — şi pentru tine. 

— Dece? 

— Dece ce: 

— De ce-ţi pasă? am clarificat. 

Tăcerea vibra în spaţiul dintre noi, atât de încordată, încât părea 
c-o să plesnească dintr-o clipă-n alta. 

Inima mi s-a strâns în piept. Exact. Așa cum credeam. 

— Josh, nu e nevoie să te prefaci că-ți pasă de mine, doar pentru 
că facem sex. 

Falsa grijă e de o mie de ori mai nasoală decât lipsa oricărei griji, 
pentru că grija falsă duce la speranţe deșarte, iar speranța deșartă dis- 
truge sufletele. A fost una dintre cele mai importante lecţii pe care 
le-am învăţat în copilărie. De multe ori crezusem că unui anumit om 
chiar îi pasă de minie, dar de fapt doar voia să obţină ceva de la mine. 
lar după ce primeau acel ceva, mă aruncau ca pe o cârpă. Evident, 
până când voiau să obțină altceva de la mine. 

Un nod mi s-a înțepenit în gât. 

— Am auzit ce i-ai spus lui Ava, Josh. 

Josh s-a încruntat. 

— Ce tot spui? 

— Când eram în anul întâi de facultate. În cămin. 

Mä jenam să vorbesc despre ceva care se petrecuse demult, dar 
adevărul e că acea scenă mi se întipărise în minte și mă măcinase înce- 
tul cu încetul, de-a lungul anilor. 

— Te-am auzit când i-ai spus să nu mai fie prietenă cu mine. 


Pășeam pe coridor, spre camera mea. Mi-am săltat pe umăr bareta 
genții. Profesorul avusese o urgenţă şi nu putuse veni la curs, aşa că aveam 
o oră liberă. Voiam să merg în cameră și să-mi las manualele, după care 
să dau o fugă la una dintre micile librării de lângă campus. 

Norii cenușii anunțau c-o să avem parte de ploaie. Nu există nimic 
mai plăcut decât să răsfoieşti cărți într-o librărie, atunci când plouă. 
Parcă auzeam deja fosnetul paginilor şi mirosul unic al cărților vechi. 

M-am oprit în fața camerei mele şi am scos din geantă cartela de 
acces. Înainte să bag cheia în broască, o voce profundă a plutit de dincolo 
de ușa subțire: 

— De ce nu poți să-ţi schimbi colega de cameră? După ce le explici 
situația cu Jules, sunt sigur că cei de la Cazări o să te ajute. 

Am încremenit. Brusc, inima îmi gonea în piept. 

— Pentru că nu vreau să-mi schimb colega de cameră, Josh. E prie- 
tena mea. 

Refuzul lui Ava mi-a mai ușurat încordarea. 

Josh a continuat: 


Scanned with CamScanner 


260 | ANA HUANG 


— Abia dacă vă știți de două luni, și deja te-a băgat în bucluc. Uite 
ce s-a întâmplat în turnul cu ceas! 

Mi s-a înfierbântat fața. Nu fusese o idee bună să ne furisăm amân- 
două în turnul cu ceas din campusul Thayer și să bem alcool acolo, însă 
fusese o experienţă distractivă. În plus, Ava dorise să facă ceva scandalos. 
Iar paznicii din campus se mulțumiseră să ne dea numai un avertisment 
atunci când ne surprinseseră în fapt, deci nu-i ca și cum avuseserăm mari 
probleme. 

— Nu m-a forțat să merg acolo, i-a ținut piept Ava. De ce ţi s-a pus 
pata pe Jules? De când am cunoscut-o, nu o suferi. 

— Mi s-a pus pata pentru că e de-ajuns să mă uit la ea ca să-mi dau 
seama că e o belea pe două picioare. 

Josh a oftat. 

— Da, sunteti colege de cameră, dar abia dacă o cunoşti. Ava, poti 
să-ți faci alte prietene. Jules e o piază rea. N-ai nevoie de o asemenea 
persoană în viata ta. 

Auzisem destul. 

M-am răsucit pe călcâie şi m-am grăbit să ajung la iesirea din clădire. 
Cuvintele acelea mă dureau, dar apoi durerea a lăsat loc furiei. 

Să-l ia dracu pe Josh! Ne văzuserăm de vreo patru ori, dar deja mă 
judeca, și asta pe baza unei singure întâmplări. 

Credea că mă cunoaște, dar nu era așa. Și deja ştiam că-l urăsc. 


Josh a pălit. 

— Asta a fost acum șapte ani, mi-a răspuns cu voce joasă. Oamenii 
se mai schimbă. La fel și părerile lor. 

— Deci tu ţi-ai schimbat părerea? Înainte să începem să facem 
sex, te purtai cu mine la fel ca atunci când eram la facultate. 

A tresărit. 

— Jules, n-ar fi trebuit să vorbesc așa atunci, dar... vreau s-o pro- 
tejez pe Ava, mai ales după ce s-a întâmplat când eram copii. Ştii la fel 
de bine ca mine cât de slabă de înger e. Uneori, se încrede în oameni, 
deși n-ar trebui. Ştiu că nu te numeri printre oamenii aceia, dar pe 
atunci nu te cunoșteam. Eram îngrijorat și am avut o reacție exagerată. 

Nu puteam scăpa de suferința provocată de amintirea aceea. 

— Dar în anii de după aceea? Niciodată nu m-ai simpatizat. 

— Pentru că nici tu nu mă simpatizai pe mine! 

Josh și-a răsfirat degetele prin păr. Stătea aproape de mine, iar eu 
simţeam cum corpul lui emana valuri de frustrare. 

— Ne-am blocat amândoi într-un ciclu nesfârșit de insulte şi de 
antipatie. N-am știut cum să mă desprind din el. 

Nu m-am dat bătută: 

— Şi atunci, ce s-a schimbat? În afară de faptul că acum facem 
sex. 

— Nu s-a schimbat... 

Vocea i s-a frânt. Nodul din gâtul meu a crescut. 

— Exact! 

Nu plânge! Nu plânge! 

— Josh, termină cu falsa grijă! Nu-i cinstit. 

Nările i s-au umflat. Pentru prima dată în seara asta, s-a înfuriat. 

— Având în vedere că ești așa de nervoasă fiindcă fac presupuneri 
nefondate despre tine, tu faci al naibii de multe presupuneri despre 
mine. 

— Asta nu înseamnă că sunt presupuneri greşite. 

N-am putut adăuga altceva. Fulgerăror, Josh s-a apropiat de mine 
şi și-a apăsat gura pe a mea. Mi-am încleștar degetele pe braţele lui. 
Corpul meu a reacționat imediat. Îmi doream cu disperare ca suferința 
pe care o simţeam să dispară. 

— Deci asta vrei? a mârâit el. Doar sex, fără sentimente? 

I-am răspuns cu falsă nepăsare: 

— Ăsta a fost planul încă de la început. Doar dacă crezi că poți să 
te ţii de plan. 

— Parcă ţii cu tot dinadinsul să mă enervezi, Jules. 

Mi-a strâns încheieturile cu putere pentru câteva clipe, apoi mi-a 
dat drumul. 

— În genunchi! 

Când genunchii mei au atins covorul, el deja își desfăcuse cureaua 
și-și dăduse pantalonii în vine, fierbințeala umblându-mi prin pântec. 

Cu asta eram obișnuită. Cu asta mă simţeam în largul meu. 

Fără conversații profunde, fără prietenie sau speranţă că noi doi 
am avea un viitor împreună. Doar sex. Doar atât oferisem în viață și 
doar atât își doriseră toți de la mine. 

Când Josh m-a pătruns, am închis ochii și m-am abandonat sen- 
zaţiilor, cu corpul lui mișcându-se pe al meu. În mâinile lui, eram un 
instrument la care el interpreta cel mai erotic cântec din lume. În 
ciuda frământărilor din seara asta, mi-am dat drumul atât de violent, 
încât mintea mi s-a golit pentru câteva clipe. 

Dar după ce euforia orgasmului s-a risipit, am simțit iar acea apă- 
sare în piept. Mai puternică decât înainte. 

n tăcere, respiraţia iuțită a lui Josh părea asurzitoare. O parte din 
mine — una ridicolă și înspăimântătoare — își dorea să rămână în 
acest loc și să-l ascult la nesfârșit cum respiră. 

— Dă-te de pe mine! 

Zăceam amândoi pe podea. Corpul lui îl împresura pe al meu. Îi 
simțeam răsuflarea pe pielea spatelui. 

— Jules... 

Vocea lui plină de emoție îmi sfredelea nervii. 

Era o greșeală. Totul era o greșeală. 

— Ti-am zis să te dai de pe mine! 

L-am îmbrâncit și m-am ridicat repede. Mi-am adunat hainele, cu 
mâini tremurânde. 

Josh mă privea. Pe faţa lui citeam regretul și încă ceva ce nu puteam 
defini. Când am plecat nu a scos nicio vorbă. 

Abia după ce m-am întors în cameră și am intrat în duș m-am 
prăbuşit sub greutatea evenimentelor nopții. 

Arestarea, Max, Josh, totul. Toate astea m-au răscolit. M-am lăsat 
să alunec pe. podeaua de gresie din duș. Mi-am strâns genunchii la 
piept şi, pentru prima oară după mulți ani, mi-am îngăduit să plâng 
în voie. 

Lacrimile mele se amestecau cu șuvoiul de apă. Am rămas acolo 
până când apa s-a răcit, până când n-a mai rămas nimic altceva decât 
tăcere. 

ÎMI ÎNGĂDUIAM SĂ-MI PLÂNG DE MILĂ O SINGURĂ DATĂ PE AN. PRIN 
urmare, după criza de plâns din duș, m-am adunat și am dat laoparte 
gândurile despre Max și Josh, măcar până la nuntă. 

Din fericire, cei de la palat ne-au umplut timpul cu repetiţii, petre- 
ceri prenupțiale și lecţii de protocol. Când m-am dezmeticit din iureș, 
mai era doar o jumătate de oră până la ceremonie. 

Bridget, Ava, Stella, Sabrina — cumnata lui Bridget, care, așa cum 
dicta protocolul, juca și rolul de amfitrioană — și cu mine ne-am 
adunat în apartamentele miresei, pentru o ultimă verificare înainte de 
a ne îndrepta spre catedrala în care urma să se desfășoare cununia 
religioasă. 

Șapte mii de invitaţi. Un eveniment transmis în direct, pe care 
milioane de spectatori din toată lumea aveau să-l urmărească. 

Eram toată un ghem de nervi. 

Bridget s-a uitat la noi, cu ochii strălucind de emoție. 

— Știu că v-am mai spus-o: vă mulțumesc mult că sunteți aici. 
Ştiu că pregătirile au fost obositoare. Și nu e ușor să fii în vizorul tutu- 
ror, deci vreau să vă zic că apreciez mult eforturile voastre. 

— N-am fi lipsit pentru nimic în lume, i-a spus Stella, 

A strâns mâna miresei. Avea în privire un amestec de fericire și 
melancolie. 

Şi eu simţeam aceleași emoții contradictorii, pe măsură ce minuta- 
rul ceasului ne ducea tot mai aproape de ceremonie. Mă bucuram 

sincer pentru Bridget, mai ales după încercările prin care trecuse îm- 
preună de Rhys, dar căsătoria ei marca sfârșitul unei ere. 

Eu şi prietenele mele ne maturizam. Nu mai eram niște studente 
foarte tinere și lipsite de griji, ca altădată. De multă vreme nu mai 
eram așa. Totuși, nunta lui Bridget mă făcea să realizez aceste lucruri 
mai mult decât ceremonia ei de încoronare. 

Trecuseră vremurile în care plecam împreună în excursii spontane, 
pentru un weekend, vremurile în care organizam ședințe de spa în 
cămin și ne reuneam săptămânal la cafeneaua Morning Roast, ca să 
vedem ce-am mai făcut în ultimul timp. 

Acum Ava locuia cu Alex și călătorea foarte mult în interes de ser- 
viciu. Bridget era o regină — la propriu — și se căsătorea. Iar Stella era 
atât de ocupată cu jobul ei şi cu blogul, încât aproape că n-o mai 
vedeam deloc, deși eram colege de apartament. 

Dar când ne strângeam toate, era ca pe vremuri. Și preţuiam mult 
astfel de momente. 

— Spune-i lui Rhys să se poarte bine cu tine, i-a zis Stella. Dacă 
nu, o să aibă de-a face cu noi. 

În ciuda acestei amenințări, știam toate că nu aveam motive de 
ingrijorare. Încă dinainte ca prietena noastră să fie încoronată, Rhys se 
purta cu Bridget de parcă era o regină. 

În râsul lui Bridget am ghicit o urmă de lacrimi. 

— O să-i transmit. 

S-a auzit o bătaie în ușă. Freja, secretara însărcinată cu comunica- 
rea în palat, a intrat în cameră și a făcut o reverență scurtă. 

— Majestatea Voastră, sunteți gata? 

Pentru prima dată pe ziua de azi, o expresie de teamă a apărut pe 
fața lui Bridget. Însă și-a îndreptat spatele și a dat aprobator din cap. 

I-am verificat machiajul o ultimă oară, apoi am coborât și am stră- 
bătut, în șir indian, coridorul care lega apartamentele de oaspeţi de 
străvechea catedrală. 

Când s-au deschis ușile, orice urmă de îngrijorare pe care o sim- 
țeam s-a risipit. Acum mă preocupa doar să nu mă împiedic pe dru- 
mul nesfârșit spre altar. 

Prim-miniștri. Membri de familii regale. Celebrităţi. Josh. 

Toţi se zgâiau la mine. Dintre miile de perechi de ochi, doar una 
mă ardea ca un fier înroșit în foc. Am trecut prin dreptul stranelor 
rezervate pentru rudele apropiate și pentru prietenii mirilor. 

Inima mea bubuia. 

Mi-am ocupat locul prestabilit, la altar, și mi-am aţintit ochii asu- 
pra intrării, hotărâtă să nu mă uit la fratele prietenei mele. 

Nu te uita. Nu te uita. Nu te uita. 

Bridget a intrat la braţul bunicului ei, fostul Rege Edvard. O tăcere 
plină de admiraţie s-a aşternut peste mulțime. 

De cealaltă parte a altarului, Rhys a încremenit. Privirea lui a înrâl- 
nit-o pe cea a lui Bridget. Chipul lui strălucea de atâta iubire. Am 
simţit o strângere de inimă. În catedrală ar fi putut să cadă un meteo- 
rit, că Rhys n-ar fi fost capabil să-și desprindă ochii de la ea. 

Chiar şi sub vălul de dantelă, zâmbetul lui Bridget era vizibil. Această 
clipă pe care o împărtășeau mi se părea atât de intimă, încât parcă 
eram o intrusă, deși eram înconjurați de mii de oameni. 

Am clipit, iar lacrimile mi s-au rostogolit pe obraji. Nu plângeam. 
Eliminam un exces de umezeală, atâta tot. 

Când arhiepiscopul a început ceremonia, nu m-am putut abţine să 
cercetez stranele cu privirea, într-o încercare de a-mi potoli emoțiile. 
Nu voiam să fiu filmată cu faţa schimonosiră de plâns. 

Am văzut câteva capete încoronate din Europa, un cântăreţ cele- 
bru de muzică pop și pe Asher Donovan, o vedetă de fotbal aflată în 
plină ascensiune. Pe urmă am dat cu ochii de Josh. 

Acum mi-e imposibil să nu mă uit la el. 

Se așezase pe al doilea rând, în spatele familiei regale. Arăra răvă- 
șitor în smochingul lui negru. Își aranjase părul într-un fel care scotea 
în evidenţă liniile ascuţite ale pomeţilor. Ochii lui întunecaţi îi sfrede- 
leau pe ai mei cu o intensitate care îmi stârnea fiori pe sub piele. 

Bum. Bum. Bum. 

În timp ce ochii lui mă ţineau captivă, bătăile inimii mele acope- 
reau vocea arhiepiscopului. 

Ar fi trebuit să mă uit în altă parte, înainte ca fața mea să anunţe 
tuturor ceea ce nu eram pregătită să recunosc. 

Faptul că nu puteam să-mi iau ochii de la el mă înspăimânta mai 
mult decât orice şantaj sau monstru din trecutul meu. 

DACĂ CEREMONIILE DE NUNTĂ OBIȘNUITE SUNT LUNGI, ATUNCI 
cele de la nunțile regale sunt interminabile. 

Cu cât stăteam mai mult pe banca tare, de lemn, care-mi amorţise 
fundul, cu atât mai mult pălea noutatea faptului de a fi înconjurat de 
cei mai bogaţi și mai faimoși oameni de pe planeră. Mă bucuram 
pentru Bridget și pentru Rhys, dar acum mă gândeam doar la Jules. 

Mí rodea felul în care ne despărțiserăm aseară. Dacă nu stăteam de 
vorbă în curând, aveam să-mi ies din minți. 

Jules aștepta la altar, iar eu mă uitam la ea. Purta același model de 
rochie mov și avea același stil de buchet precum celelalte domnișoare 
de onoare, dar strălucea într-un fel care îmi atrăgea irezistibil privirea. 

Savuram rotunjimea senzuală a buzelor ei și trăsăturile ei delicate. 
Bridget a intrat în catedrală. Când Jules i-a zâmbit, am simţit că inima 
mea se poticnește. 

Unii oameni zâmbesc cu gura; Jules zâmbea cu toată fața. Sclipirea 
din ochii ei, modul adorabil în care își încrețea nasul, micul pliu din 
obrazul ei... Să o văd zâmbind era ca și cum aș fi privit cerul nopții 
umplându-se de stele. 

Jules și-a mutat privirea spre strane. Mușchii mi s-au încordat. 
Dacă se mai răsucea încă zece centimetri... încă un centimetru... 

Privirile noastre s-au întâlnit și au rămas înlănţuite. 

Pe șira spinării mele au scăpărat scântei incandescente. Aproape 
c-am sărit de pe bancă. Mi-am cuprins un genunchi cu degetele. 
Zâmbetul ei a pălit. Și-a dat seama că sunt aici. 

Melodia ce răsuna în catedrală a devenit distantă în urechile mele. 
Deodată, am simţit nevoia de-a mă năpusti spre altar, de-a o lua de 
acolo și de-a o duce într-un loc unde să fim singuri. 

Un moment de contact vizual nu era de ajuns. Aveam nevoie de... 
Rahat! Nici nu ştiam ce simțeam nevoia să fac. Să-mi cer scuze? Să-i 
explic? S-o fac să-mi zâmbească din nou, așa cum o făcuse acum două 
seri? 

Nu mai vorbisem cu Jules din seara petrecerii burlăcițelor. După 
patruzeci și opt de ore, absenţa ei mă mânca de viu. 

Când nu sunt cu ea, îmi doresc să fie lângă mine. Când sunt cu ea, 
vreau ca acel moment să dureze la nesfârşit. 

Palmele mele erau umede de sudoare. 

Derulasem la nesfârșit, în minte, scena de acum două seri. 

Lacrimile din ochii ei. Suferinţa din vocea ei, când îmi spusese că 
auzise discuția mea cu Ava. Felul în care plecase pur și simplu, după ce 
am făcut sex. 

Fusese prima oară când chiar respectaserăm termenii înţelegerii. 
Până și partidele noastre rapide, de la început, se terminau cu puțină 
conversaţie. Am crezut că o să-mi pară bine, însă în clipa aceea nu-mi 
doream decât să o trag în camera mea și să o sărut până când toată 
suferința ei se topea. 

Mă străduiam să-mi respect promisiunile, însă promisiunea mea 
de a reveni la o relaţie cu Jules care să presupună doar sex murise mai 
iute decât moare o molie care nimereşte într-o flacără. 

Pentru o secundă, Bridget a trecut prin faţa mea, și n-am mai 
văzut-o pe Jules. lar când mireasa a pășit mai departe, Jules deja îşi 
ferise privirea. Acum se uita la arhiepiscop cu atâta hotărâre, încât 
bănuiam că dinadins nų se mai uita la mine. 

Am strâns mâinile în pumni. 

Deși eu și Jules eram în aceeași încăpere, îmi era foarte dor de ea. 
Clipa în care a întrerupt contactul vizual mi-a stârnit o durere ascuțită 
în piept. 

Oare ce spunea asta despre mine? 

Când nu sunt cu ea, îmi doresc să fie lângă mine. Când sunt cu ea, 
vreau ca acel moment să dureze la nesfârșit. 

Palmele mi-au transpirat mai abitir. 

Nu se poate să fie așa, pentru că... E cu neputinţă... 

Toate evenimentele din ultimele două luni mi s-au perindat prin 
minte, cu iuţeala fulgerului. De la excursia în Vermont până la discuţia 
noastră de acum două seri, totul s-a învălmășit. Deodată, am avut o 
revelaţie. Tot corpul mi s-a răcit. 

Fir-ar al dracului! 


La sfârșitul ceremoniei, când a venit vremea recepției, eram un 
ghem de nervi încordați și de emoții. Am cedat când am văzut că Jules 
râdea, împreună cu Asher Donovan, lângă ringul de dans. 

De când plecaserăm din catedrală, am încercat de multe ori să-i 
vorbesc, dar de fiecare dată își găsise de lucru, îndeplinindu-și îndato- 
ririle de domnișoară de onoare. 

Iar acum, când în sfârșit era liberă, flirta cu nenorocitul de Asher 
Donovan? 

N-aveam să permit așa ceva. 

M-am năpustit spre ei. În graba mea, aproape că l-am pus la pă- 
mânr pe prim-ministrul Danemarcei. Cu fiecare pas, inima mea bătea 
într-un ritm năvalnic, posesiv. 

E a mea. A mea. A mea. 

Până acum, Asher fusese printre idolii mei din lumea sportului, 
dar acum aveam chef să-i scot ochii fiindcă se uita așa la Jules. De parcă 
ar putea fi a lui, când, în mod clar și irevocabil, Jules îmi aparținea 
mie. 

Asher a ridicat din sprâncene, văzând că mă apropii. 

I-am aruncat un zâmbet forțat. 

— Scuză-mă, trebuie să vorbesc cu Jules. 

Umerii ei s-au încordat. În loc să se uite la mine, se uita la celălalt 
bărbat. | 

Mai aveam puţin și dădeam în clocot. 

Până acum, nu mai fusesem gelos din cauza unei femei. Detestam 
emoțiile pe care le simțeam. Parcă eram un tren care gonește spre un 
munte, ieșit de sub control și pe cale să se zdrobească de versant. 

Ochii verzi ai lui Asher au sclipit amuzaţi. 

— Sigur. Jules, mă bucur că ne-am cunoscut. 

— Şi eu mă bucur. 

Jules i-a zâmbit, iar sângele meu s-a preschimbat în lavă. 

— Când mai vii prin D.C., hai să ne întâlnim, i-a propus ea. Ai 
deja numărul meu. 

Să se întâlnească? I-a dat numărul ei? Ce dracu? 

— Mi-ar plăcea să ne vedem. 

Asher a sărutat-o pe obraz. Gelozia a izbucnit mai tare în pieptul 
meu, fierbinte şi hidoasă. Îmi venea să-l smulg de lângă ea și să-l poc- 
nesc în mutra aia arătoasă. 

— Pe curând! i-a spus el. 

Jules a așteptat până când fotbalistul s-a îndepărtat, apoi s-a răsucit 
spre mine. 

— Ce dorești? 

— Ce mama dracului a fost asta? 

Am încercat zadarnic să-mi menţin un ton calm, nu posesiv. 

— Despre ce vorbeşti? 

Tonul ei impersonal m-a făcut să strâng din dinţi. Am gesticulat în 
direcția forbalistului. 

— Chestia aia. Cu Asher. De ce mă-sa are numărul tău de telefon? 

Jules a ridicat din sprâncene. 

— I l-am dat eu. De asta ne-ai întrerupt așa de nepoliticos? Eu și 
Asher discutam. Dacă n-ai nimic substanţial de zis, vreau să mă duc să 
continui discuţia cu el. 

— Trebuie să vorbim. Între patru ochi. 

Am aruncat o privire în direcţia prietenilor noștri, care dansau pe 
ring. Nu ne acordau atenție. 

— Sunt ocupată, Josh. Am de îndeplinit îndatoriri de domnişoară 
de onoare. 

— Le-ai îndeplinit deja. 

Bridget și Rhys avuseseră primul dans şi tăiaseră tortul. Acum 
invitaţii dansau, se îmbătau sau se strânseseră la bârfă. 

Liderii mondiali sunt la fel ca noi, oamenii de rând. 

Jules a dus o mână la piept, cu un gest teatral. 

— Vai, desigur! Mă înclin în faţa vastei tale experiențe de domni- 
şoară de onoare. Evident că știi tot ce presupune rolul ăsta. 

Am strâns pumnii. Reveneam la vechiul nostru obicei de a ne cio- 
rovăi. L-aș fi considerat un semn de normalitate, însă acum chestia 
asta mă enerva la culme. 

Am mârâit: 

— Roşcato, ne vedem afară, peste cinci minute. Dacă n-o să fii 
acolo, o să te iau pe sus, de față cu toate reginele, toți regii și toți 
președinții din lume. 

Obrajii ei s-au colorat în roz-aprins. 

— Nu-mi spune ce să fac! 

— Atunci, nu mă pune la încercare! 

Şi-a dat seama că nu glumeam. Peste cinci minute, Jules aștepta la 
intrarea în sala de recepție, cu buzele strânse. 

Am mers pe coridor până am găsit o cameră descuiată. Am intrat, 
am închis uşa după mine și... tăcere. 

Ne uitam lung unul la celălalt. Între noi pluteau vechi suferințe și 
cuvinte nerostite. 

N-ai crezut niciodată că sunt îndeajuns de bună. 

Am auzit ce i-ai spus lui Ava, Josh. 

Și atunci, ce s-a schimbat? În afară de faptul că acum facem sex. 

În locul iritării stârnite când o văzusem vorbind cu Asher, au apă- 
rut rușinea și vinovăția. Atunci, în cămin, nu știusem că Jules auzise 
convorbirea mea cu Ava. Chiar şi așa, tot mă simţeam ca un dobitoc 
din cauza cuvintelor mele. 

— Vreau să... 

Am ezitat. Aș fi vrut să am la dispoziţie ceva mai mult decât vorbe. 

— Vreau să-mi cer scuze. 

Altădată, să-mi cer scuze faţă de Jules mi s-ar fi părut la fel de dure- 
ros ca și cum mi-aș fi tăiat limba. Dar acum cuvintele mi se rostogo- 
leau de pe buze cu ușurință. 

Înţelegeam de ce Jules era supărată pe mine. Avea dreptate. Mă 
purtasem ca un idiot. 

Ar fi fost cazul să-i cer iertare în seara când îmi dezvăluise că auzise 
discuţia cu Ava, dar revelația aceea mă luase pe nepregătite și nu fuse- 
sem în stare să reacționez așa cum ar fi trebuit. Nu doar referitor la 
întrebarea ei despre Ava, ci și la cele care urmaseră. 

Și atunci, ce s-a schimbat? În afară de faptul că acum facem sex. 

Totul. Asta ar fi trebuit să-i răspund, însă fusesem prea orb şi prea 
laș ca să rostesc acel cuvânt. 

La început, aranjamentul nostru fusese bazat numai pe sex, dar, de 
fapt, niciodată nu se rezumase doar la sex. Chiar și atunci când crezu- 
sem c-o urăsc, în realitate o îndrăgeam. Fiecare zâmbet de-al ei, fiecare 
râset și fiecare discuţie cu Jules măcinaseră puţin câte puţin imaginea 
despre Jules pe care o creasem în mintea mea, până când în locul ace- 
lei imagini a apărut o femeie pe care nu o cunoșteam, dar la care nu 
mă puteam îndura să renunţ. 

— "Ţi-ai mai cerut scuze o dată, mi-a zis Jules. 

— Banu. 

Am făcut un pas spre ea. 

— Îmi pare rău că i-am cerut lui Ava să pună capăt prieteniei 
voastre. A fost urât din partea mea. 

Jules și-a ferit privirea. 

— Nu-i nimic. 

— Nu-i adevărat. Chiar dacă n-am avut intenţia să auzi chestia 
aia, ai auzit. Te-am rănit și îmi pare rău. 

A clătinat din cap. O lacrimă i s-a prelins pe obraz. Lumina argin- 
tie a lunii s-a răsfrânt în ea. Ceva a cedat în pieptul meu. 

— Altădată nu ţi-ai fi cerut scuze. 

— Altădată eram un nesimțţit. 

— Cine spune că nu mai ești așa? 

Am surâs slab, dar zâmbetul a dispărut când am auzit întrebarea 
lui Jules: 

— Ce facem aici, Josh? Ar trebui să fie vorba doar despre sex. 

Asta îmi tot repetam și eu. Dar mă săturasem să mă prefac că 
înțelegerea noastră nu se transformase în ceva ce nu putea fi îngrădit 
de reguli. Gândul că Jules credea că mă folosesc de ea pentru sex — 
chiar dacă era vorba despre sex consensual — îmi sfâșia inima. 

Sexul fără ataşamente emoționale nu mă deranja. De fapt, încă de 
când îmi începusem viața sexuală, era singură formă de erotism pe 
care o practicam. Dar să procedez la fel cu Jules mi se părea aiurea. Era 
ca un costum făcut la comandă, însă care nu stă bine pe tine. 

— Există o diferență între cum ar trebui să fie un lucru și cum este 
în realitate, Roșcato. 

Poftim! Recunoscusem ce simțeam, împachetând afirmaţia mea 
într-o poleială de ambiguitate. 

Cuvintele mele pluteau în aer. S-a lăsat o tăcere atât de adâncă, încât 
auzeam cum respiraţia ei se accelerează. Auzeam chiar și tic-tacul pen- 
dulei din colț. 

Tic. Tic. Tic. 

Nu îmi dădeam seama când încetasem s-o urăsc pe Jules și când 
începusem să tânjesc după ea. Pur și simplu se întâmplase, iar eu nu 
voiam să mă întorc la statu-quo-ul nostru de dinainte. 

— Poate că n-ar trebui să existe o diferență între ele, a spus Jules. 

Am încremenit. 

— Ce vrea să însemne asta? am întrebat. 

Calmul din glasul meu nu trăda furtuna care îmi vuia în mine. 

Jules a înălțat bărbia. Mi-a răspuns cu un tremur în voce: 

— Înseamnă că ar trebui să ne întâlnim și cu alţii. Aranjamentul 
nostru nu presupune monogamie. A venit timpul să profităm de cla- 

uza asta. 

O fiară întunecată și hidoasă și-a ițit capul înăuntrul meu și a scos 
un mârâit. 

— S-o crezi tu c-o să facem asta! 

Oricum, cu cine naiba voia ea să iasă la întâlniri? Cu Asher 
Donovan? Idiotul ăla era un fustangiu notoriu și nici măcar nu locuia 
în D.C. | 

— Astea sunt regulile pe care le-am stabilit, a subliniat Jules. 

— Regulile se mai și schimbă. 

A făcut un pas înapoi. În ochii ei a apărut o sclipire de teamă. 

— Nu, Josh. Nu și în cazul nostru. 

— Înainte nu te deranja să încalci regulile. 

Am pășit spre ea; Jules a făcut încă un pas în spate. Dansul ăsta s-a 
încheiat atunci când spatele lui Jules s-a lipit de perete și gurile noastre 
aproape că se atingeau. 

— Roşcato, ce te face să te temi atât de mult? 

Răsuflarea mea îi mângâia pielea. 

— Nu mi-e teamă de nimic. 

— Pe naiba! 

— Înțelegerea noastră ar fi trebuit să fie simplă. 

— Nu e simplă. 

Niciodată nu existase măcar un singur lucru simplu la ea. 

Jules era cea mai complicată și mai fascinantă persoană pe care o 
întâlnisem vreodată. 

A închis ochii și a întrebat pe un ton resemnat: 

— Ce vrei de la mine? 

O altă lacrimă i s-a prelins pe obraz. Am şters-o cu degetul mare. 
În mine a izbucnit dorința aprigă de-a o proteja. 

Habar nu aveam ce doream de la ea, însă știam că o voiam pe ea. 
Îmi bântuia gândurile şi îmi invadase visele, până când o vedeam doar 
pe ea. Şi mai știam ceva: când mă aflam în preajma ei mă simţeam viu. 
lar asta mi se întâmpla rar. 

— "Te vreau pe tine. 

Nu era nevoie să înfrumuseţez adevărul cu vorbe pompoase. 
Adevărul era îndeajuns de puternic așa, simplu. 

— Roşcato, n-o să ne vedem cu alții. Mă doare-n cot de termenii 
inițiali ai înţelegerii. Vrei să știi de ce? 

Jules a înghiţit în sec. 

— Dece? 

Mi-am aplecat capul şi mi-am strecurat degetele în părul ei, tră- 
gând-o mai aproape de mine. 

— Pentru că ești a mea, i-am răspuns, cu buzele aproape lipite de 
ale ei. Jules, dacă lași un alt bărbat să te atingă, o să afli că pot lua o 
viaţă la fel de lesne precum o por salva. 

PENTRU CA EȘTI A MEA. JULES, DACĂ LAŞI UN ALT BĂRBAT SĂ TE ATINGĂ, O 
să afli că pot lua o viaţă la fel de lesne precum o pot salva. 

Cuvintele lui Josh se derulau în mintea mea la nesfârșit, asemenea 
unui disc zgâriat — un disc minunat și înspăimântător totodată. Tre- 
cuseră patru zile, dar încă le mai auzeam. 

Chiar și acum, când tastam la computerul meu de la clinică, 
simțeam pe piele urma declaraţiei lui. 

După aceea, conversaţia noastră se încheiase. Ne întorseserăm la 
petrecere. Inima mea îmi bubuia în piept, iar sângele parcă mi se 
transformase într-un șuvoi electric. Josh părea că dorise să-și întipă- 
rească vorbele în mintea mea, și reușise. 

Roşcato, ce te face să te temi atât de mult? 

Totul. 

De când mă știam, fusesem fata cu care băieţii doar se distrau, cea 
care se mulțumea cu aventuri de-o noapte și îi îndepărta pe bărbați 
înainte ca ei să se apropie prea mult de ea. Mă temeam că, dacă m-ar 
fi privit prea atent, ar fi văzut-o pe adevărata Jules, iar adevărata Jules 
nu ar fi fost de ajuns pentru ei. 

Nu fusesem de ajuns nici pentru mama, nici pentru Max. Uneori, 
nu îmi eram de ajuns nici măcar mie însemi. 

Dar Josh îmi văzuse laturile cele mai urâte, crezuse tot ce-i mai rău 
despre mine, și totuși voia să-mi rămână aproape. lar asta trezea în 
mine cea mai periculoasă emoție: speranța. 

A văzut laturile tale cele mai urâte, dar nu pe toate, mi-a şoptit bat- 
jocoritor o voce lăuntrică. 

Josh nu îmi cunoștea trecutul și nu ştia ce făcusem pentru bani. Şi 
nici nu avea să afle. Eram hotărâtă să mă zbat ca să nu afle. 

— Jules. 

Am tresărit, cu inima zbătându-mi-se în piept, apoi m-am relaxat. 

— Bună, Barbs! 

Recepţionera s-a sprijinit de peretele separeului meu și mi-a arătat 
ceasul digital afișat în colțul monitorului. 

— Du-te acasă, scumpo! Programul s-a încheiat. 

Când m-am uitat în jur am constatat, şocată, că biroul se golise. 
Nici măcar nu observasem când plecaseră ceilalți. 

Mi-am frecat faţa. Doamne, eram așa de absentă! 

— Ai dreptate. Lasă-mă să închid laptopul și să-mi strâng lucrurile. 

— Din partea mea, nu-i nicio grabă. 

Barbs m-a cântărit cu o expresie gânditoare și a comentat: 

— Mă mir că Josh n-a trecut azi pe-aici, ca să sărbătorească succe- 
sul cu cazul Bower. Unde mai pui că e și ziua lui liberă! 

Reușiserăm să radiem cazierul lui Terrence Bower, iar în dimineața 
asta aflaserăm că obținuse un job cu ajutorul căruia avea să susțină 
întreaga familie, până când soția lui se recupera. Era o mare victorie 
pentru noi, însă, deși lucrasem la acest caz încă de când începusem să 
lucrez la clinică, nu prea reușisem să mă entuziasmez. 

Eram prea ocupată să-mi fac griji pentru viața mea personală ca să 
mai sărbătoresc izbânda altcuiva, indiferent cât de mult mă bucuram 
pentru acea persoană. 

Inima mea a tresărit la auzul numelui lui Josh. 

— Barbs, nu știu de ce n-a venit. Va trebui să-l întrebi personal. 

Am închis laptopul. 

— Hmm... Am crezut că știi, mai ales fiindcă sunteți prieteni. 

Ochii lui Barbs au sclipit năstrușnic. 

— Voi doi aţi alcătui un cuplu minunat. 

Obrajii mi s-au încins. M-am străduit să menţin un ton calm. 

— Serios? Îmi închipui că, dac-am fi un cuplu, eu aș depune cele 
mai multe eforturi în relație. 

Corpul ei s-a scuturat de râs. 

— Vezi? Eşti exact ce-i trebuie băiatului ăluia. Are în preajmă prea 
mulți oameni care-l aprobă permanent și-i caută în coarne. O gră- 
madă de femei care îl lingușesc, fără să pună la îndoială nimic din ce 
face sau din ce zice Josh. 

A clătinat din cap. 

— Îi trebuie o femeie care să-l țină în șah. Mare păcat că nu te 
interesează... Sau mă înșel? 

S-a aplecat spre mine. Acum înțelegeam de ce angajaţii clinicii o 
numeau pețitoare. 

— Noapte bună, Barbs! am spus cu subînţeles. 

A izbucnit din nou în râs. 

= Noapte bună, scumpo! Vorbim noi mai târziu. 

Mi-a făcut cu ochiul și s-a întors la biroul ei. 

Mi-am strâns lucrurile. Chiar era ciudat că Josh nu trecuse pe aici, 
dar poate că recupera nişte ore de somn. În ultima vreme lucrase peste 
program la spital, ca să recupereze zilele când fusese plecat în Eldorra. 
Nu îl mai văzusem de când ne întorseserăm în D.C., iar eu ezitam să-i 
trimit un mesaj. 

După discuţia aceea, mi se părea nimerit ca prima noastră interac- 
triune de după nuntă să fie față în faţă. 

De asemenea, încă nu știam cum să răspund la propunerea lui de 
a schimba termenii înțelegerii noastre. 

Telefonul meu a bâzâit, smulgându-mă din visare. 

Eram așa de neatentă, încât am răspuns fără să mă uit cine mă sună. 

— Alo? 

— Pot vorbi cu Jules Miller, vă rog? a întrebat o voce necunos- 
cută, de femeie. 

Auzindu-mi vechiul nume de familie, am încremenit. Prima pornire 
a fost să-i spun că a greșit numărul, dar curiozitatea a învins prudența. 

— Eu sunt. 

Am strâns mai tare telefonul între degete. 

— Domnișoară Miller, vă sun de la Spitalul Whirtlesburg, în 
legătură cu Adeline Miller. 

Glasul ei s-a îndulcit. 

— Mă tem că avem niște vești proaste. 

Stomacul mi s-a strâns ghem. Nu. 

Am ştiut ce aveam să aud înainte ca femeia s-o spună. 

— Îmi pare rău să vă anunţ că doamna Miller a murit azi după-a- 
miază. 

Vuietul din urechi m-a împiedicat să aud restul. 

Adeline Miller. 

Mama mea. 

Mama murise. 

CINEVA A SUNAT LA UȘĂ TOCMAI CÂND REUȘISEM SĂ-MI ÎNCHID 
bagajul plin până la refuz. Sunetul neașteptat m-a făcut să tresar, așa 
că partea de sus a valizei mi-a scăpat din mâini, iar valiza s-a deschis 
iar. 

— Rahat! 

Peste patru zile urma să plec în Noua Zeelandă. Încă de la doispre- 
zece ani, când o companie aeriană îmi pierduse valiza în care pusesem 
cartonașele mele de baseball cu autografe, refuzam să-mi las bagajul la 
cală. În ultima j jumătate de oră mă chinuisem să-mi îndes echipamen- 
tul de drumeţie într-o valiză minusculă, pe care s-o pot lua cu mine, 
în avion. 

lar acum tot efortul meu se dusese pe apa sâmbetei. 

— Sper să ai un motiv bun să mă deranjezi, am mârâit. 

Iritat la culme, am ieșit cu pași apăsați din dormitorul meu și 
m-am dus să deschid ușa. 

Eram pregătit să-l fac pe musafirul nepoftit cu ou și cu oţet, dar 
proasta mea dispoziţie s-a evaporat când am văzut cine era în prag. 

Jules s-a cuprins cu braţele. Avea pielea palidă și ochii — suspect 
de strălucitori. 

— Bună! Scuze c-am venit fără să anunţ, dar nu... nu știam unde... 

Zâmbetul ei șovăielnic a dispărut. 

— Nu voiam să fiu singură. 

Glasul i s-a frânt când a rostit ultimul cuvânt. Îngrijorarea m-a 
împuns cu vârful ei ascuţit, 

— Nu-i nevoie să ceri scuze. 

Am deschis mai mult ușa. Când Jules a pășit înăuntru, am cerce- 
tat-o rapid din ochi, ca să mă asigur că nu e rănită. Nici urmă de 
sângerare sau de vânătăi; doar expresia ei pierdută. Îngrijorarea mea 
s-a accentuat, 

— Ce s-a întâmplat? 

— Mama mea. 

Jules a înghiţit anevoie. 

— M-au sunat de la un spital și au zis că a avut un accident de 
mașină. Mama... ea... 

Din pieptul ei s-a desprins un suspin. 

Nu era nevoie să-şi termine propoziţia ca să-mi dau seama ce se 
întâmplase. Dar, deși mă așteptasem să simt compasiune sau chiar un 
fel de suferință pentru pierderea ei, nimic nu m-ar fi putut pregăti 
pentru emoțiile care au erupt în mine. 

A fost de ajuns ca Jules să scoată un suspin, și toate explozibilele 
ascunse au detonat una după alta, până când suferinţa mi-a pârjolit 
plămânii și mi s-a revărsat în sânge. Îmi strângea inima atât de tare, 
încât a trebuit să mă forţez să respir. 

— Roșcato, vino încoace! 

Vocea mea spartă mi se părea străină. 

Am desfăcut braţele, iar Jules s-a lipit de mine. Și-a lipit faţa de 
pieptul meu, ca să-și înăbușe plânsul. Am avut nevoie de toată stăpâ- 
nirea de sine ca să nu mă exteriorizez, să nu-mi exprim propria su- 
ferinţă. Nu voiam să sporesc durerea care se dezlănţiuise în acest spațiu 
mic. Fir-ar să fie! Durea ca naiba s-o văd suferind. 

— Gata, gata... 

Mi-am sprijinit bărbia de creștetul ei și am început să o masez ușor 
pe spate. Mi-aș fi dorit să nu fiu atât de neajutorat. Aș fi făcut orice, aș 
fi încheiat o înţelegere cu oricine ca să-i alung durerea, însă învierea 
morţilor nu se număra printre abilităţile pe care le deprinsesem de-a 
lungul anilor. 

— E în regulă, am adăugat. O să fie bine. 

— mi pare rău, a suspinat Jules. Ştiu că asta... nu face parte din 
înţelegerea noastră, d...d... dar A-Ava e la o ședință foto, iar S-Srella 
încă n-a ajuns a-acasă, deci... 

Am strâns-o mai tare în brațe. 

— Nu-ţi mai cere scuze! N-ai niciun motiv. Poţi să stai aici oricât 
vrei. 

— Ş-și cum rămâne cu... 

— Jules, taci și lasă-mă să te ţin în braţe! 

Jules a râs scurt, dar hohotul ei anemic s-a transformat în plâns. 
Mi-era de ajuns să știu că, pentru o clipă, s-a simţit ceva mai bine. Mă 
mulțumeam şi cu atât. 

În cele din urmă, hohotele ei de plâns s-au împuţinat, lăsând locul 
suspinelor. Am condus-o la canapea. 

— Mă întorc imediat. 

Săptămâna asta nu avusesem timp să merg la cumpărături, așa că 
am comandat repede ceva de mâncare și m-am dus să pregătesc un 
ceai. Mama credea cu tărie că o ceașcă de ceai poate rezolva orice pro- 
blemă. Deși se întâmpla rar să beau așa ceva, aveam mereu în casă 
pliculeţe de ceai. 

Ceai și un fierbător — două lucruri esenţiale în orice gospodărie 
chinezească. 

Gândul la mama mi-a stârnit o undă de durere. Murise când eram 
copil, dar nimeni nu-și revine cu adevărat după moartea unui părinte. 

M-am întors în living și i-am întins ceașca. 

— Sper că nu l-ai otrăvit. 

Glasul ei răgușit de lacrimi avea o fărâmă din obrăznicia ei 
obișnuită. 

Era o aluzie la o conversație de-a noastră. M-am simţit ceva mai 
ușurat și am zâmbit. 

— Roşcato, bea naibii ceaiul! 

Umbra unui zâmbet a fluturat pe buzele ei. A luat o gură de ceai. 
M-am așezat lângă ea, pe canapea. 

— M-au sunat când eram la clinică, a început Jules să povestească, 
cu ochi pironiți în ceașcă. Cealaltă mașină a trecut pe roșu și s-a izbit 
de mașina mamei. Toată lumea a murit pe loc. Cei de la spital i-au 
inventariat obiectele și au găsit numărul meu de telefon. Sunt singura 
ei rudă în viaţă. 

Și-a ridicat ochii spre mine, cu o expresie chinuită. 

— Sunt singura ei rudă în viaţă, a repetat. Și n-am mai vorbit cu 
ea de șapte ani. Aveam numărul ei. Aş fi putut s-o sun, dar... 

Jules a înghiţit în sec. 

— Îmi tot ziceam: o să-i telefonez la anul. Anul viitor o s-o sun şi o 
să ne împăcăm. N-am sunat-o. lar acum nu voi putea niciodată s-o fac. 

Glasul ei era îngroșat de lacrimi. 

Am simţit din nou în inimă acea durere ascuţită. 

I-am spus cu blândeţe: 

— Nu aveai de unde să ştii. A fost un accident. 

A clătinar din cap. 

— Dar, dacă n-aș fi amânat... Partea cea mai proastă e că nu m-am 
aşteptat să mă simt așa. Eu şi mama nu ne-am despărţit în termeni 
buni. Ani de-a rândul am fost atåt de furioasă pe ea, din cauza lucru- 
rilor pe care le-a făcut. Am crezut c-o să mă simt ușurată când va muri, 

Jules a tras adânc aer în piept. 

— Nu ştiu. Nu știu exact cum mă simt. Tristă? Furioasă? Rușinată? 
Plină de regrete? Şi, da, recunosc că sunt puțin ușurată. 

Degetele ei au strâns ceașca până când încheieturile i s-au albit. 

— Oare asta înseamnă că sunt un om îngrozitor? 

— Am impresia că relaţia dintre tine şi mama ta era complicată. 
E normal să simţi emoţiile astea. Chiar și ușurare. 

În spital, se întâmpla des să văd astfel de situații. Oameni chinuiți 
pe patul de moarte. Atunci când mureau, într-un final, rudele lor 
jeleau, dar erau şi ușurate pentru că suferința acelui om drag luase 
sfârşit. Nu o spuneau, dar o vedeam în ochii lor. 

__ Suferinţa la moartea unei persoane dragi nu e o singură emoție. O 
alcătuiesc numeroase emoţii, toate învăluite într-un giulgiu întunecat. 

Situaţia lui Jules nu se încadra neapărat în această categorie, dar 
acelaşi principiu era valabil. 

— Crede-mă! Sunt medic, am adăugat, zâmbind cu jumătate de 
gură. Le știu pe toate. 

Când Jules a râs, m-am bucurat. Râsese de două ori, în mai puţin 
de-o oră. Era un progres. 

Jules m-a întrebat: 

— Erai apropiat de mama ta? Înainte să... 

Zâmbetul meu a dispărut. 

— Da. Înainte de divorţ, era grozavă. Dar a fost un divorţ urât, 
iar mama s-a schimbat. A început să aibă toane. După ce i s-a înscenat 
încercarea de-a o ucide de Ava... Ei, ştii ce s-a întâmplat. 

Un nod de emoție mi s-a înțepenit în gât. 

— La fel ca majoritatea celorlalți, și eu am crezut că a încercat s-o 
înece pe Ava. Medicii şi poliţia au pus asta pe seama unei crize psihice, 
dar, chiar şi aşa, am refuzat să vorbesc cu mama săptămâni la rând. 
Abia ne împăcaserăm, iar apoi a luat o supradoză de antidepresive. 

Chipul lui Jules s-a înmuiat, căpătând o expresie de compasiune. 

— Seamănă cu ce mi s-a întâmplat mie. Cel puţin partea de început. 

Cu vârful degetului, urmărea buza ceștii. 

— Când eram mică, eu și mama eram apropiate. Tata ne-a părăsit 
înainte să mă nasc, așa că ne aveam doar una pe cealaltă. Îi plăcea la 

nebunie să mă îmbrace frumos și să se etaleze cu mine prin oraș, de 
parcă eram o păpuşă ori un accesoriu. Nu mă deranja, fiindcă îmi 
plăcea mult să mă îmbrace frumos, plus că asta o făcea fericită. Dar 
când am crescut, am început să atrag mai multă atenție decât ea, mai 
ales din partea bărbaţilor, iar mama ura chestia asta. Nu o spunea cu 
voce tare, însă îmi dădeam seama după privirea ei de fiecare dată când 
cineva îmi făcea un compliment. A încetat să mă trateze ca pe o fiică. 
Se purta de parcă îi eram rivală. 

Ísuse! 

— Adică era geloasă pe propria fiică? 

Având în vedere că femeia aceea murise de curând, am încercat să 
nu pară că o judec, dar mi se întorcea stomacul pe dos la gândul că o 
mamă ar putea fi în competiţie cu copilul ei. a 

Jules a slobozit un hohot de râs mohorât. 

— Asta era problema cu maică-mea: se obișnuise să fie în centrul 
atenției. Fusese regina balului de absolvire, în liceu, fusese aleasă cea 
mai frumoasă din liceul ei. În tinerețe câștigase câteva concursuri de 
miss și nu a reușit să treacă niciodată peste vremurile alea. Chiar și 
când a îmbătrânit, tot frumoasă era, dar nu suporta gândul că nu era 
cea mai frumoasă din încăpere. 

Jules a tras aer în piept. 

— În loc să meargă la facultate, a lucrat ca top-model, dar nu a 
dat lovitura. După ce m-a născut, ofertele de modelling s-au împuţinat, 
iar ea a început să lucreze drept chelneriță. În orașul nostru nu era 
scump să trăieşti. Ne-am fi descurcat cu banii, dacă mama n-ar fi avut 
o mare problemă: îi plăcea prea mult să cumpere. A acumulat o 
mulțime de datorii fiindcă irosea banii pe haine, machiaj, servicii de 
înfrumusețare... pe orice lucru care o ajuta să-și menţină frumusețea. 
Facturile erau lăsate pe mai târziu. Uneori, singura mâncare adevărată 
de care aveam parte era cea de la cantina şcolii. În foarte multe zile, mă 
întorceam acasă înspăimântată că urma să fim date afară din casă, că 
nu plătise chiria. 

În continuare, o mângâiam pe spate ca s-o liniștesc, dar strângeam 
din dinţi auzind povestea copilăriei ei. 

Ce fel de om ar alege machiajul și hainele, în loc să cumpere mân- 
care pentru propriul copil? 

Însă văzusem multe lucruri urâte, deci știam că astfel de oameni 
există. Mă înfuria că Jules crescuse alături de o asemenea persoană. 

— Când aveam treisprezece ani, mama a atras atenţia lui Alastair, 
cel mai bogat bărbat din oraş. S-au cunoscut când el a intrat în barul 
unde lucra ea. S-au căsătorit un an mai târziu. Ne-am mutat într-o 
casă mare, eu primeam o alocaţie consistentă și se părea că scăpaserăm 
de probleme. Dar Alastair... 

Pauza asta scurtă a stârnit în mine un început de groază. 

— Alastair avea obiceiul să mă privească într-un anume fel și spu- 
nea chestii care mă făceau să mă simt foarte aiurea. De pildă, îmi zicea 
că am picioare frumoase și că ar trebui să port mai des fuste scurte. 
Dar nu m-a atins. Nu voiam ca lumea să creadă că reacționez exagerat 
din cauza câtorva complimente, așa că am tăcut. Pe urmă, într-o seară, 
când aveam șaptesprezece ani, iar mama ieșise în oraș cu prietenele ei, 
Alastair a intrat în camera mea și... 

Am Îîncremenit. 

— Ce s-a întâmplat? 

Cuvintele mele emanau un calm atât de nefiresc, că-mi venea greu 
să cred că eu le-am rostit. 

— Mi-a zis că ar trebui să fiu mai recunoscătoare pentru tot ce 
făcuse el pentru mama și pentru mine, că i-aș putea demonstra recu- 
noştinţa mea făcând... știi tu ce. 

Privirea mi s-a încețoșat de furie. Vedeam roșu în faţa ochilor. O 
întunecime amenințătoare a înviat în pieptul meu. Se mișca înșelător 
de încet, ca un monstru care își amăgește prada înainte de-a ataca. 

— Ce s-a întâmplat după aceea? 

Tonul meu încă era calm, plat, dar în spatele cuvintelor se făcea 
simțită o încordare rău-prevestitoare. 

— Bineînţeles c-am refuzat. Am urlat la el să iasă din camera mea 
şi l-am ameninţat că o să-i spun mamei. Alastair a râs și a zis că maică-mea 
n-o să mă creadă. Pe urmă m-a sărutat. Am încercat să-l îmbrâncesc, 
dar era prea puternic. Din fericire... 

Jules s-a strâmbat pronunţând cuvântul fericire. 

— Mama a venit acasă mai devreme și ne-a surprins înainte ca 
el... să poată face altceva. El i-a turnat baliverne, cum că am încercat 
să-l seduc, iar mama l-a crezut. M-a acuzat că sunt o târfă, pentru că 
am vrut să-i seduc bărbatul. M-a dat afară chiar în noaptea aceea. 

Simţeam o furie dezlănțuită. Furia a crescut și s-a adâncit până 
când mi-a sfărâmat toare principiile morale. 

Devenisem medic ca să salvez vieți. Şi totuși în clipa asta voiam să-l 
jupoi pe Alastair, fâșie cu fâșie, şi să mă uit în ochii lui pe măsură ce 
viaţa se scurgea din el. 

— Înainte ca Alastair să-mi blocheze conturile în bancă, am reușit 
să scot de la bancomat destui bani cât să mă descurc pentru câteva 
săptămâni. Eu... ăă... am lucrat ici și colo până când am început facul- 
tatea. După ce am absolvit liceul, am plecat și nu m-am mai întors în 
orașul acela. 

— Și unde-i Alastair acum? 

Dacă dădeam de el, Dumnezeu să-l păzească! Nu aveam niciun 
scrupul să-mi transform fantezia ucigașă în realitate. 

Când venea vorba despre monștrii care profită de fetițe, de adoles- 
cente sau de orice om la care ţineam, nu dădeam doi bani pe lege. 
Legea nu presupune mereu dreptate. 

— A murit când eram în anul doi de facultate. Într-un incendiu. 
Probabil dintr-o curiozitate morbidă, încă mă interesam despre ce se 

petrecea acasă. Am citit știrea în ziarul local. Au existat zvonuri că 
focul a fost pus intenționat, dar poliția nu a găsit nicio dovadă, așa că 
n-au aflat cine a fost presupusul vinovat. 

Să aflu că Alastair murise ar fi trebuit să mă calmeze, dar n-a făcut 
` decât să mă înfurie mai mult. Nu-mi păsa că arsese de viu; ticălosul ăla 
scăpase prea ușor. 

Jules a continuat: 

— În seara aceea, maică-mea ieșise cu prietenele ei, așa că n-a 
pățit nimic. Alastair i-a lăsat o mică moștenire. Habar n-am ce s-a 
întâmplat cu restul averii. Oricum, normal că mama a tocat banii în 
mai puțin de un an. De la a avea totul, a ajuns iar să nu aibă nimic. 

Jules a zâmbit cu amărăciune. 

— Inclusiv informaţia asta a apărut în ziarul local. Atunci când 
eşti la fel de bogat cum era Alastair și trăieşti într-un oraș mic, ca 
Whirclesburg, se află tot ce ți se întâmplă ție și familiei tale. 

Un mușchi de pe falcă mi-a zvâcnit. 

— Şi nimănui nu i s-a părut aiurea că au aruncat pe străzi o fată 
de șaptesprezece ani și au lăsat-o să se descurce singură? 

Mi-a răspuns sec: 

— Nu. Localnicii au scornit zvonuri cum că furam bani de la 
Alastair ca să-mi cumpăr droguri. Au zis că mama și Alastair încerca- 
seră să mă ajute, dar că ajunseseră la capătul răbdării şi aşa mai departe. 

Isuse Hristoase! 

— Mai ales după moartea lui Alastair, am vrut să mă împac cu 
mama. La urma urmei, era singura mea rudă. Am sunat-o, dara intrat 
căsuţa vocală. I-am lăsat numărul meu de telefon. Am rugat-o să mă 
sune, fiindcă voiam să vorbim. Nu m-a sunat. 

Jules a strâns mai tare între degete ceașca cu ceai. 

— Asta m-a lovit rău de tot în orgoliu. A fost ultima dată când am 
încercat să iau legătura cu ea. Dacă nu m-aș fi lăsat orbită de mândrie... 

O parte din furia mea se domolise, iar acum era înlocuită de com- 
pasiunea față de fetiţa care nu-și dorise altceva decât dragostea mamei 
sale. 

— Jules, e nevoie ca ambele persoane să facă eforturi să comunice. 
Și ea ar fi putut să te caute. Nu fi așa de aspră cu tine însăţi! 

Sincer să fiu, mama ei părea să fi fost o persoană de tot rahatul. Am 
păstrat gândul ăsta doar pentru mine. Despre morți, numai de bine. 
Așa se zice, nu? 

— Ştiu, a oftat Jules. 

Trăsăturile ei încă păstrau amprenta suferinței, dar era bine că mă- 
car nu mai plângea. 

— În fine, hai să nu mai vorbim de trecut. E deprimant. 

Mi-a atins genunchiul cu al ei, în joacă. 

— Să ştii că te-ai descurca destul de bine ca psihoterapeut. 

Perspectiva asta mă amuza. 

— Roșcato, crede-mă că aș fi un terapeut îngrozitor. Pur și simplu 
am experienţă cu familiile disfuncționale. 

Abia dacă reușeam să-mi pun în ordine propria viață, darămite să-i 
sfătuiesc pe alții cum să facă acelaşi lucru cu viaţa lor! 

Cineva a sunat la ușă. 

Fără tragere de inimă, m-am dus să deschid. M-am întors cu două 
pungi de hârtie. 

— Uite nişte mâncare care să te aline, am explicat. 

Am scos cutiile din pungi. Comandasem macaroane cu brânză, 
supă de roșii, plus cheesecake cu caramel sărat. Preferatele ei. 

— Nu mi-e foame. 

Am împins spre ea caserola cu supă. 

— Mănâncă! O să ai nevoie de energie. Să bei apă, ca să nu te 
deshidratezi! 

Jules m-a răsplătit cu un mic zâmbet. 

— Eşti un doctor get-beget. 

— O s-o iau drept un compliment. 

— Tu iei totul drept un compliment. 

Am scos capacul caserolei cu macaroane. 

— Normal c-o fac! Nu pot să pricep de ce și-ar dori cineva să mă 
jignească. Sunt un om foarte agreabil și ușor de iubit. 

— Majoritatea oamenilor care sunt ușor de iubit n-au nevoie să o 
spună. 

Jules a sorbit din supă, iar eu am înfipt o furculiță în cheescake și 
i-am întins-o. După o secundă de ezitare, a acceptat-o. 

Am mâncat împreună, într-o tăcere plăcută. La un moment dat, 
Jules mi-a spus: 

— În curând va trebui să mă duc în Ohio, pentru înmormântare. 
Dar ceremonia de absolvire are loc sâmbătă. Nici măcar nu știu cât 
costă biletul de avion. Nu are cum să fie foarte scump, nu? Şi totuși o 
să fie cumpărat pe ultima sută de metri. Deci s-ar putea să dau mulți 
bani pe el. În plus, trebuie să mă gândesc unde o să stau când ajung în 
Ohio şi... 

— Respiră, Roșcato! 

Mi-am pus palmele pe umerii ei. Din nou, respira accelerat. Ochii 
ei îi oglindeau teama, faptul că se simţea copleșită. 

— Uite ce-o să facem: o să terminăm de mâncat, pe urmă o să faci 
duș, în timp ce eu caut online zboruri spre Ohio, hoteluri și furme de 
pompe funebre. După ce punem toate astea la punct, ne putem ocupa 
de detalii. Și nu te duci în Ohio înainte de absolvire! Ai suportat trei 
ani de Drept — un adevărat iad —, așa că o să urci pe podiumul ăla 
de la ceremonie! Ai priceput? 

Jules a dat aprobator din cap. Părea prea uluită ca să protesteze. 

I-am întins restul feliei de cheesecake. 

— Foarte bine. Poftim! Prăjitura asta e prea dulce pentru mine. 

După ce am terminat de mâncat, s-a dus să facă duș, iar eu m-am 
ocupat de partea logistică a călătoriei lui Jules. Din fericire, biletele de 
avion spre Ohio nu erau scumpe. În Whittlesburg existau două hote- 
luri, cinci pensiuni și câteva moteluri cu aspect dubios, aflate la mar- 
ginea orașului. Așa că n-a fost greu să aleg o cazare pentru ea. De 
asemenea, o scurtă căutare pe Google m-a ajutat să găsesc o firmă de 
pompe funebre care avea review-uri bune și preţuri decente. 

Când Jules a ieșit din baie, aveam totul pregătit pe laptopul meu. 
S-a uitat repede peste alegerile mele și a făcut rezervări. 

— Mulţumesc! 

S-a așezat pe patul meu și și-a trecut o mână prin părul umed. Încă 
părea puţin pierdută, dar se mai însuflețise. 

— Nu erai obligat să faci toate astea. 

A gesticulat spre laptopul meu. 

— Ştiu, dar tot e mai bine decât să mă uit la televizor, la un film 
de rahat, dat în reluare a nu știu câta oară. 

Jules a pufnit. Ochii ei s-au oprit pe valiza mea deschisă și s-au mărit. 

— Stai puţin! Am uitat de excursia ta în Noua Zeelandă. 

— Plec abia săptămâna viitoare. 

Eram descumpănit. Fusesem încântat că urma să merg în Noua 
Zeelandă, însă acum entuziasmul meu scăzuse. 

— O să te distrezi, a zis Jules, cu un căscat. 

Purta un tricou vechi de-al meu, inscripționat cu numele Univer- 
sităţii Thayer. Tricoul i se ridica pe coapse, iar părul ei roșcat, umed i 
se revărsa pe umeri, în valuri, 

Dintre toate priveliștile din lume care-mi plăceau — Monumentul 
Washington la răsărit, văpaia frunzelor ruginii toamna, în New 
England, întinderea oceanului și a junglei care se înfățișa dinaintea 
mea, la sfârșitul unei lungi drumeții în Brazilia —, se prea poate ca 
preferata mea să fie Jules purtându-mi tricoul. 

Fierbințeala ciudată care m-a cuprins pe dinăuntru m-a descumpănit. 

— Odihnește-te, i-am spus ursuz. E târziu, iar mâine o să ai o zi 
plină. 

— E abia nouă, bunicule. 

Jules a căscat din nou. 

— Serios? Nu eu sunt ăla care pare că vrea să prindă muște cu gura. 

Mi-am închis laptopul și am stins toate luminile, în afară de lampa 
de pe noptiera mea. 

— În pat! Acum! i-am ordonat. 

— Ce autoritar ești! Jur că — un alt căscat — habar n-am cum de 
— încă un căscat —te poate suporta lumea... 

Cu fiecare cuvânt rostit, Jules vorbea tot mai încet. A închis ochii. 

Am acoperit-o cu pătura, grijuliu, așa încât să nu o trezesc. Era mai 
palidă ca de obicei. În jurul ochilor și pe vârful nasului încă avea pete 
roșii de la plâns, dar adormise în timp ce mă jignea, iar asta era cea 
mai bună dovadă că se simțea mai bine. 

Am stins lampa şi m-am băgat în pat, lângă ea. 

Conversaţia noastră de la nunta lui Bridget încă era prezentă între 
noi. Nu ajunseserăm la o concluzie clară. Aranjamentul nostru era 
încă valabil sau se transformase în altceva? Nu aveam idee. Nu știam 
ce fel de relație exista între noi și nici ce trebuia să fac. Nu ştiam ce 
gândea Jules. 

I-am cuprins mijlocul cu un braţ și am strâns-o la pieptul meu. Pen- 
tru prima dată de la inceputul înţelegerii noastre, am dormit impreună. 

ZILELE DE DUPĂ MOARTEA MAMEI AU TRECUT CA PRIN VIS. CÂND 
m-am trezit, Josh plecase deja la muncă. Am găsit micul-dejun în 
bucătărie şi un bilet cu instrucțiuni amănunțite despre ce aveam de 
făcut: la care firmă de pompe funebre trebuia să sun, ce fel de întrebări 
să le pun și ce anume să-mi pun în bagaj. 

M-a ajutat mai mult decât orice clișeu pe care mi l-ar fi spus. 

Unul câte unul, am bifat toate lucrurile de pe listă, dar parcă eram 
un robot. Nu simțeam nimic. Parcă îmi consumasem toate emoțiile 
acasă la Josh, iar acum nu mai rămăsese nici urmă din ele. 

N-am idee de ce apelasem la el, când relația noastră era deja destul 
de complicată. Când încercasem să-mi dau seama ce aveam de făcut, 
la el mă gândisem prima oară. 

Josh era puternic. Liniștitor. Raţional. Exact lucrurile de care 
aveam nevoie, la momentul potrivit. 

Acum eram în Whitclesburg. Patronul firmei de pompe funebre 
îmi vorbea despre nişte aranjamente de ultim moment, iar eu îmi do- 
ream ca Josh să fi fost cu mine. Bineînţeles că dorința mea nu era 
rezonabilă. Trebuia să muncească. Nu putea să lipsească de la spital, 
pur și simplu, ca să vină cu mine în Ohio. Pe deasupra, azi-dimineață 
plecase în Noua Zeelandă și urma să se întoarcă abia săptămâna viitoare. 

Gândul ăsta mi-a provocat o strângere de inimă. 

— Asta-i tot ce ne mai trebuie, a zis directorul. Mâine, totul va fi 
pregătit. 

S-a ridicat de pe scaun și mi-a întins o mână. 

— Din nou, îmi pare nespus de rău pentru pierderea dumnea- 
voastră, domnişoară Ambrose. 

— Mulţumesc. 

Am izbutit să afișez un zâmbet. Având în vedere că era numele meu 
legal, mă prezentasem drept „Ambrose”, nu drept „Miller”. Și totuși 
mi se părea straniu să-mi aud numele pronunţat de patron. „Ambrose” 
tinea de viața mea din Washington. „Miller” aparținea acestui oraș. 

Două vieţi, două persoane diferite. 

Şi totuși iată-mă aici. Jules Ambrose era în Ohio. Era chiar mai 
suprarealist decât mă așteptasem. 

Am dat mâna cu patronul și am plecat repede. Odată ajunsă afară, 
lumina aurie a soarelui m-a învăluit. Dar acum, după ce ieşisem din 
interiorul trist şi întunecos al firmei de pompe funebre, nu știam înco- 
tro s-o apuc. 

Cu două zile în urmă pășisem pe podiumul montat în Parcul 
Nationals din D.C., dădusem mâna cu decanul și primisem diploma 
de absolvent de Drept. 

A fost minunat, dar și mai puţin spectaculos decât crezusem. 

De fapt, aproape că nu-mi aminteam deloc ceremonia de absol- 
vire. Totul se petrecuse ca prin ceață. Am renunţat să iau cina cu prie- 
cenele mele, fiindcă trebuia să-mi fac bagajul pentru plecarea mea în 
Ohio. Am plecat a doua zi — adică ieri. Până acum nu făcusem alt- 
ceva decât să mă ocup de organizarea înmormântării. Deși avea să fie 
o ceremonie simplă și restrânsă, fiecare hotărâre pe care trebuia să o 
iau mă epuiza. 

Zborul meu înapoi spre D.C. era programat după înmormântare, 
care avea să aibă loc dimineață. Trebuia să găsesc un mod să-mi umplu 
timpul în după-amiaza și în seara asta. În Whittlesburg nu prea aveai 
ce să faci, 

M-am uitat la broşura pe care vântul o purta pe trotuar, la locul 
plin de maşini ruginite, aflat de cealaltă parte a străzii, și la clădirile 
din cărămidă maro, înghesuite unele în altele, asemenea unor călători 
obosiţi care s-au oprit într-un loc de popas. Pe stradă, ceva mai de- 
parte, câţiva copii jucau șotron. Râsetele lor erau singurul semn de 
viață în aerul încremenit. 

Whittlesburg, Ohio. Un orășel neînsemnat, aflat aproape de 
Columbus. În comparaţie cu Whittlesburg, capitala statului Ohio era 
o adevărată metropolă. Singurul lucru extraordinar la orășelul ăsta era 
caracterul lui cât se poate de comun. 

Să fiu iar aici era ca și cum aș fi pășit într-un vis. Mă aşteptam să 
mă trezesc din clipă-n clipă, bâjbâind după butonul de amânare a 
alarmei ceasului, în vreme ce zgomotul uscătorului de păr al Stellei 
răzbătea de dincolo de ușă. | 

În locul alarmei ceasului am auzit motorul unui autobuz care a 
trecut pe lângă mine. Mașina m-a înecat într-un nor de gaze de eșa- 
pament și m-a smuls din reverie. 

Ce scârbos! 

Într-un sfârşit, m-am urnit din loc. Firma de pompe funebre se 
afla aproape de zona centrală, deci nu.mi-a luat mult să ajung în cen- 
trul social și financiar al orașului, care consta din doar câteva clădiri 
ocupate de sediile unor firme, toate înghesuite unele în altele. 

Nu visez. 

Eram cu adevărat aici. Uite micul restaurant în care eu și prietenii 
mei ne duceam, după balurile organizate de școală. Uite sala de 
bowling unde profesorii ne aduceau când eram în școala primară, și 
micul magazin de antichități, cu păpuși sinistre etalate în vitrină. Toți 
colegii mei de școală erau convinși că magazinul ăla e bântuit. De 
fiecare dată când treceam pe lângă el, o luam la fugă. Ne temeam că, 
dacă pierdem prea mult vremea în preajma lui, spiritele care îl bântu- 
iau aveau să iasă pe ușă și să ne înșface, 

Să mă întorc în Whittlesburg era ca și cum aș fi intrat într-o capsulă 
a timpului. Cu excepția unui restaurant nou și a cafenelei care înlocuise 
vechea spălătorie a lui Sal, nimic nu se schimbase în ultimii șapte ani. 

Mi-am aplecat capul și am ignorat privirile curioase pe care mi le 
aruncau câteva liceene adunate la un colț de stradă. Prin nu știu ce 
minune, încă nu dădusem nas în nas cu vreun cunoscut, dar era doar 
o chestiune de timp până când avea să se întâmple. Și mă temeam de 
întrebările care urmau să mi se pună. 

Locuitorii din orașele mici au o memorie foarte bună... fie că e 
vorba despre amintiri plăcute, fie că e vorba de unele mai puţin plăcute. 

Am oftat de ușurare când am ajuns la hotelul unde mă cazasem. 
Renunțasem la ideea de a găsi ceva de făcut în oraș. Nu voiam decât 
să mă încui în camera mea, să comand prin room service și să mă uit 
la filme toată noaptea. 

Am băgat o mână în sacoșa mea, scotocind după... 

— Bună, Roșcato! 

Am încremenit, cu mâna încă în sacoşă. Nu-mi venea să cred. Îmi 
simţeam bătăile inimii reverberând în cap, ca ritmul unei tobe. 

Bum. Bum. Bum. 

Imposibil să fie el. Poate că milkshake-ul pe care îl dădusem pe gât 
la prânz îmi indusese o halucinație, din cauza supradozei de zahăr. 

Nu se putea să fe aici. 

Dar când am ridicat capul, am dat cu ochii de hanoracul lui gri 
preferat. Geanta lui de voiaj uzată îi atârna pe umăr. Mi-a aruncat un 
zâmbet atât de blând, încât mi-a spulberat orice ezitare. 

— Surpriză! 

Vocea lui Josh s-a strecurat în mine aidoma unei mieri calde. 

— "Ţi-a fost dor de mine? | 

— Eu... tu... 

Închideam și deschideam gura. Probabil că arătam ca un peşte pe 
uscat. 

— Ar trebui să fii în Noua Zeelandă. 

— Mi-am schimbat planurile. 

A spus-o foarte degajat, ridicând din umeri, de parcă și-ar fi schim- 
bat planurile pentru cină, nu un zbor internaţional. 

— Prefer să fiu aici, a adăugat. 

— Dece 

Bumbumbum. E normal ca o inimă să bată atât de repede? 

— Fiindcă vreau să merg la Muzeul Croșetatului. 

Scena asta era mult prea absurdă ca să fie reală. Poate că adormi- 
sem la firma de pompe funebre și ajunsesem în Zona Crepusculară. 

— Poftim? 

— Muzeul Croșetatului, a repetat Josh. E celebru în toată lumea. 

Acest muzeu din Whittlesburg era cea mai mare atracţie turistică 
din oraș, însă nu era nici pe departe faimos așa cum glumea el. 

Turnul Eiffel, Macchu Pichu, Marele Zid Chinezesc... alături de 
Muzeul „Betty Jones” al Croșetatului? Nu prea cred. 

— Zici că-i celebru în toată lumea, hmm? 

În pieptul meu se întâmpla ceva ciudat. Îmi doream să nu se 
oprească niciodată. 

Gropiţa din obrazul lui Josh s-a adâncit. 

— Exact. Am citit despre muzeul ăsta într-o revistă, în aeroport, 
şi m-am simţit așa de inspirat, că mi-am schimbat biletul de avion pe 
ultima sută de metri. Croșetatul e de sute de ori mai mișto decât să 
navighez prin Strâmtoarea Milford. 

În gât mi s-a înțepenit un ghem de emoții. 

— Nici prin cap nu-mi trece să pun sub semnul întrebării pasiu- 
nea ta pentru croșetat. 

Să nu te-apuci să boceşti în lobby! 

— Stai la hotelul ăsta? l-am întrebat. 

Josh și-a băgat o mână în buzunar. Ochii lui îi țintuiau pe ai mei. 

— Depinde. Vrei să stau aici? 

O mică parte din mine — una speriată — voia să-i spun că nu. Ar 
fi fost foarte ușor să fug în camera mea și să mă încui acolo până la 
înmormântarea mamei, pe urmă să plec și să pretind că această călăto- 
rie nici nu a avut loc. 

Dar mă săturasem să fug. Obosisem să mă lupt și cu lumea, și cu 
mine însămi în același timp, să mă prefac că totul e în regulă, deşi mă 
străduiam să mă menţin pe linia de plutire. 

Nu era deloc greșit să întind mâna după un colac de salvare, indi- 
ferent ce sau cine ar fi fost acel colac. 

Colacul meu de salvare era Josh Chen. 

Nu mă simţeam în stare să articulez vreun cuvânt, așa că m-am 


mulțumit să dau scurt din cap. 

Trăsăturile lui s-au îmblânzit. 

— Vino aici, Roșcato! 

Cuvintele acestea au fost de ajuns. 

M-am repezit la el și mi-am lipit faţa de pieptul lui. Mirosea a 
săpun și a citrice. Simţeam materialul moale al hanoracului pe obraz. 

Vedeam ce priviri curioase ne aruncau recepționerul și ceilalți 
oaspeţi ai hotelului. Mai mult ca sigur, mâine aveam să fim subiectul 
de bârfă al oraşului, dar nici că-mi păsa. 

Pentru prima dară de când aterizasem in Ohio, puteam respira în 
voie. 

NU INTENȚIONASEM SĂ LAU UN AVION SPRE OHIO. 

Am ajuns la aeroport la timp pentru zborul meu spre Noua 
Zeelandă, dar când a început procesul de îmbarcare, nu mă puteam 
gândi decât la Jules, la ce făcea în clipa aceea, la cum se simţea și dacă 
aterizase în siguranță. Drumeţiile și activitățile pe care le plănuisem 
luni întregi nu mi se mai păreau interesante. 

Așa că, în loc să zbor spre destinaţia aflată pe locul al doilea din 
lista mea de locuri unde voiam să călătoresc (pe primul loc era 
Antarctica), m-am dus la ghișeul de bilete și mi-am cumpărat bilet 
pentru următoarea cursă spre Columbus. 

Era o nebunie să schimb Noua Zeelandă pe orașul Whittlesburg, 
şi totuși nici măcar nu eram supărat pe mine însumi pentru decizia 
asta. | 

Am pășit pe o străduță liniștită, mărginită de copaci. 

— Ţine-te tare, mi-a zis Jules. O să te dea pe spate. 

După ce îmi lăsasem bagajul la hotel, o convinsesem să vină cu 
mine la muzeu. Poate că ar fi trebuit să găsesc o scuză mai interesantă 
decât dorinţa de a vizita Muzeul Croșetatului. Dar chiar citisem des- 
pre locul ăsta în autobuzul care mă dusese de la Columbus la 
Whittlesburg. 

Am ridicat din sprâncene. 

— Am auzit bine? Chiar ai folosit expresia „ţine-te tare”? Nu cumva 
ai optzeci de ani? 

— Ca să ştii și tu, personajul pe care îl joacă Stanley Tucci în 
Diavolul se îmbracă de la Prada foloseşte expresia asta. Şi Stanley Tucci, 
şi filmul ăla sunt grozavi. 

— Serios? Şi câți ani are Stanley cel grozav? 

Jules mi-a aruncat o privire piezișă. 

— Nu-mi place deloc atitudinea ta, mai ales că ţi-am oferit un tur 
amănunțit al orașului, pe gratis. 

Mi-am stăpânit un zâmbet. 

— Roșcato, a fost doar o plimbare de un sfert de oră. 

— Da, una în timpul căreia ţi-am arătat cel mai bun restaurant 
din oraș, localul de bowling, magazinul care a apărut zece secunde 
într-un film cu Bruce Willis şi, pe deasupra, coaforul unde mergeam 
să-mi fac breton când eram în liceu. A fost o fază scurtă și oribilă. 
Chen, astea sunt informaţii neprețuite. Nu găsești așa ceva în ghidu- 
rile turistice. 

— Sunt convins că pe primele trei le găsesc în ghiduri. 

Am tras-o de păr, în joacă. 

— Deci nu te dai în vânt după bretoane? 

— Absolut deloc. Nu sufăr betoanele și fardurile roz. 

— Cred că ţi-ar sta bine cu breton. 

Lui Jules i-ar fi stat bine cu orice. 

Chiar și acum, când avea cearcăne, iar gura îi era încadrată de ri- 
duri provocate de încordare, era atât de frumoasă, că nu mă puteam 
abţine să o privesc. 

De-a lungul anilor, Jules nu își schimbase drastic înfățișarea, dar 
ceva era altfel. 

Nu-mi dădeam seama ce anume. 

Înainte, ştiam că Jules e frumoasă tot așa cum știam că oceanul e 
adânc și că iarba e verde. Erau niște realități, însă nu mă afectau în 
mod deosebit. 

Acum era frumoasă într-un mod care îmi stârnea dorința de-a mă 
îneca în fiinţa ei, de-a o lăsa să-mi umple fiecare bucăţică de suflet, 
până când mă mistuia. Și nu conta dacă asta m-ar fi ucis. Într-o lume 
în care moartea mă înconjura, doar Jules mă făcea să mă simt viu. 

— Crede-mă că nu mi-ar sta bine. Am vorbit destul despre părul 
meu. 

Jules a schițat un gest larg spre clădirea din fața noastră. 

— lată renumitul Muzeu al Croşetatului! 

Ne-am îndreptat spre intrare, dar nu mi-am desprins privirea de la ea. 

— Pare impresionant. 

N-aș fi putut să vă spun ce culoare avea clădirea nici dacă m-ați fi 
ameninţat cu o armă, 

O jumătate de oră mai târziu, după ce văzusem câteva expoziţii 
îngrozitor de plictisitoare, am reușit să mă smulg din transa în care mă 
plonjase Jules. Imediat, mi-am dorit să n-o fi făcut. 

— Ce mama naibii e asta? am cerut să știu. 

Am arătat spre o chestie albastră, croșetată. Să fi fost un câine? Un 
lup? Orice ar fi fost, arătarea era strâmbă. Ochii ei din mărgele lucioase 
ne priveau ameninţător de pe raftul unde era așezată. Părea iritată că 
îi invadasem spaţiul personal. 

Așa-mi trebuie fiindcă mă lăsasem distras. Ar fi fost nasol să mor 
din cauza unei jucării bântuite. 

Jules a îngustat ochii și a citit textul de pe plăcuța aurie care însoțea 
câinele — sau lupul — croșetat. 

— A fost una dintre jucăriile preferate ale fiicei lui Betty, mi-a 
explicat ea. Croşetată manual, de către un meșter local celebru. I-a 
fost dată cadou când fetiţa a împlinit cinci ani. 

— Pare diabolică. 

Jules s-a uitat iar la păpuşa care ne privea ameninţător. Aș fi jurat 
că i-am văzut buzele schimonosindu-se. 

Jules m-a contrazis: 

— Nu-i adevărat. Dar... ăăă... hai să mergem mai departe! 

— Ştii ce? Cred că mi-a ajuns. Dar mai stăm aici, dacă vrei să vezi 
și alte pături croşetate şi jucării posedate. 

Mă săturasem de obiecte croșetate. Îmi făcusem datoria, iar acum 
venise timpul să o ștergem de aici înainte ca exponatele să prindă 
viaţă, precum cele din O noapte la muzeu. 

Gura lui Jules a zvâcnit. 

— Eşti sigur că vrei să plecăm? Ai lăsat baltă Noua Zeelandă pen- 
tru acest muzeu renumit în toată lumea. Ar trebui să profiţi de banii 
daţi pe biletul de intrare. 

— Am profitat destul. 

Aveam să visez urât la noapte. Mi-am sprijinit palma pe umărul lui 
Jules şi am călăuzit-o spre ieşire. 

— Sunt gata de plecare, crede-mă. Prefer să văd și restul orașului. 

— Am văzut mare parte din el pe drum încoace, mi-a zis Jules. 
Restul clădirilor sunt locuite. 

Isuse! 

— Sigur e ceva în oraș care ne-a scăpat. Care-i locul tău preferat 
de aici? 

Am ieşit în lumina slabă a apusului. Umbre lungi brăzdau trotua- 
rul. Ne-am îndreptat spre zona centrală. 

Jules mi-a răspuns: 

— Locul ăla s-a închis acum o oră. 

— Vreau să-l văd, chiar dacă e închis. 

Mi-a aruncat o privire lungă, dar a acceptat cu o ridicare din 
umeri. 

— Dacă insiști, să mergem! 

Zece minute mai târziu, am ajuns la o librărie care părea foarte 
veche. Era înghesuiră între un magazin second-hand şi un restaurant 
chinezesc. Pe ferestrele întunecate ale librăriei fuseseră înscrise cuvin- 
tele CRABTREE BOOKS, cu litere roșii, care se cojeau. 

— E singura librărie din oraș, mi-a explicat Jules. Cel mai mult 
îmi plăcea să vin aici în zilele ploioase. Nu le-am zis asta prietenilor 
mei, fiindcă cititul nu li se părea cool. Veneam aici așa de des, că știam 
pe de rost toate cărțile de pe rafturi. Chiar și aşa, îmi plăcea să le răs- 
foiesc în fiecare weekend. Era liniștitor. 

A zâmbit strâmb. 

— În plus, puteam fi sigură că aici n-o să dau nas în nas cu vreun 
cunoscut. 

— Era locul în care te simţeai în siguranţă. 

Nostalgia i-a inundat chipul. 

— Da. 

Am surâs când mi-am imaginat-o: Jules, în adolescență, intrând pe 
furiș într-o librărie şi ascunzându-se de prietenii ei. Cu câteva luni în 
urmă, când nu cunoșteam decât latura obraznică, sarcastică și petre- 
căreaţă a lui Jules, n-aş fi crezut aşa ceva. Dar acum îmi venea ușor să 
cred. | 

Dacă mă gândesc mai bine, în afară de petrecerea pentru burlăciţe, 
organizată de Bridget, trecuse ceva timp de când nu o mai văzusem 
petrecând la greu, așa cum făcea în facultate. La naiba! Trecuse o gră- 
madă de timp de când şi eu petrecusem ca în facultate. 

Primele impresii sunt de lungă durată, dar, spre deosebire de ce se 
spune, unii oameni chiar se schimbă. Singura problemă este că pre- 
judecăţile noastre despre acei oameni nu se schimbă la fel de rapid. 

— Care-i cartea ta preferată? 

Voiam să ştiu totul despre Jules. Ce îi plăcea, ce detesta, ce fel de 
cărți citea și ce fel de muzică asculta. Voiam orice fărâmă de informaţie, 
ca să-mi potolesc nevoia nesecată de-a mă apropia de Jules. 

— Nu pot să aleg doar una, mi-a răspuns Jules, părând oripilată 
de această perspectivă. E ca și cum i-ai cere cuiva să aleagă ce aromă de 
îngheţată îi place cel mai mult. 

— Exact! Eu prefer îngheţata cu migdale şi bezele, iar favorita ta e 
înghețata cu caramel sărat. 

Am zâmbit larg când Jules s-a încruntat la mine. Am adăugat: 

— Aroma ta preferată, pentru orice aliment, e caramelul sărat. 

— Nu chiar pentru orice aliment, a mormăit ea. Bine. Dacă e să 
aleg o singură carte după de câte ori am recitit-o... 

Jules a roșit. 

— Să nu râzi! Știu că e o alegere-clișeu şi că e o carte pentru copii. 
Aş alege Pânza lui Charlotte. Familia care locuise în casa noastră îna- 
inte să ne mutăm noi acolo lăsase în urmă un exemplar. Când eram 
copil, a fost singura mea carte. Devenisem obsedată de ea în așa hal, 
încât n-o lăsam pe mama să omoare păiajeni, fiindcă mă temeam ca 
unul dintre ei să nu fie Charlotte. 

Zâmbetul meu s-a lăţit, 

— E de-a dreptul adorabil. 


Jules a roşit mai tare. ' 

— Eram mică. 

— N-am spus-o cu sarcasm. 

Jules a zâmbit ușor și n-a mai spus nimic. Ne-am îndepărtat de 
librărie. 

Era aproape ora cinei, așa că, înainte de-a ne întoarce la hotel, ne-am 
oprit în restaurantul despre care Jules spusese că e cel mai bun din oraș. 

Ne-am așezat și Jules a început să răsfoiască meniul, cu o expresie 
de nerăbdare. 

— Aici au cei mai buni burgeri, m-a informat ea. E unul dintre 
puţine lucruri din Whittlesburg care-mi lipsesc. 

— Te cred pe cuvânt. 

M-am uitat în jur: separeuri tapițate cu vinilin roșu, podele din 
gresie alb cu negru, un tonomat vechi, într-un colţ. 

— Locul ăsta îmi aminteşte de platoul de filmare al unui film din 
anii '80. 

A izbucnit în râs. 

— E explicabil: primul proprietar al restaurantului era un mare 
fan al filmelor din anii '80. Când eram în liceu, veneam foarte des 
aici, cu prietenii mei. Era un loc la modă, unde dădea bine să fii văzut. 
Odată... 

— Jules? Tu eşti? 

Jules a pălit. 

M-am răsucit spre intrus. Când am văzut cine stătea la masa de 
lângă noi, încordarea mea s-a transformat în nedumerire. 

Deși coafura și machiajul o făceau să pară mai în vârstă, femeia 
probabil că avea douăzeci și ceva de ani. Purta un maiou roșu şi strâmt. 
Se zgâia la Jules. 

— Chiar tu eşti! a exclamat. Jules Miller! Nu-mi vine să cred. 
N-am știut că te-ai întors în oraș. Au trecut șapte ani, nu? 

Miller? Ce dracu'? 

M-am uitat la Jules, care arborase un zâmbet fals. 

— Cam așa ceva. Ce mai faci, Rita? 

— Ei, știi tu. M-am măritat, am doi copii, lucrez în salonul de 
coafură al maică-mii. La fel ca toată lumea. Mai puţin partea cu salo- 
nul, evident. 

Rita m-a cântărit din ochi, cu interes evident. 

— Şi e/cine e? 

Dat fiind că Jules nu spunea nimic, am intervenit: 

— Mă cheamă Josh. 

Nu am precizat ce anume eram pentru Jules. Nici n-aș fi știut ce să 
spun. . 

— Mă bucur de cunoștință, Josh, a zis mieros Rita. Nu prea ve- 
dem de-alde tine pe aici. 

Am reușit să-i ofer un zâmbet politicos. 

Rita părea inofensivă, dar încordarea care emana în valuri dinspre 
Jules era aproape palpabilă. i 

Văzând că nu adaug nimic, Rita și-a îndreptat iar atenţia spre Jules: 

— Şi ce-ai mai făcut atâta amar de vreme? Ai dispărut pur şi sim- 
plu din oraș. Nici măcar nu mi-ai spus „la revedere”. 

— Am făcut o facultate, i-a zis Jules. 

Apoi a tăcut, dar femeia a insistat: 

— Unde? 

— E o universitate mică. Probabil că nici n-ai auzit de ea. 

Sprâncenele mele au ţâșnit în sus. Thayer era o universitate mică, 
însă se număra printre cele mai renumite din ţară. Puteam să pun 
pariu că majoritatea oamenilor auziseră de ea. 

Rita a oftat. 

— Ei, ai fost norocoasă că ai plecat de aici cât încă puteai. Oraşul 
ăsta îţi nimicește sufletul, ştii ce zic? Dar ce să-i faci? a adăugat Rita, 
ridicând din umeri. Apropo, îmi pare rău pentru ce s-a întâmplat cu 


mama ta și cu Alastair. Nu mi-a venit să cred. A fost ceva parcă scos 
dintr-o telenovelă. 

— Te referi la incendiu? S-a întâmplat demult, a zis Jules. 

Rita a fluturat o mână în aer. 

— Nu. De fapt, da, dar nu despre asta vorbesc. N-au auzit vestea? 
L-au prins pe Alastair făcând sex cu fiica unuia dintre partenerii lui de 
afaceri. Fata avea șaisprezece ani, deci, teoretic, din punct de vedere al 
legii din Ohio, nu era o infracţiune, dar... 

Rita a ridicat din umeri, cu un gest exagerat. 

— Partenerul lui de afaceri a luat-o razna când a aflat. Se zvoneşte 
că tipul aproape i-a distrus afacerea lui Alastair, așa că a trebuit să facă 
multe împrumuturi ca să nu dea faliment. De-aia a primit mama ta 
așa de puţini bani. Atât îi rămăsese lui Alastair. Unii zic că partenerul 
ăla i-a incendiat casa, dar n-o să ştim niciodată adevărul. 

Isuse Hristoase! Toată tărăşenia asta chiar părea desprinsă dintr-o 
telenovelă. M-am uitat la Jules. 

Rămăsese încremenită și o privea pe Rita cu ochii căscaţi. Pielea ei 
avea culoarea șerveţelelor de hârtie de pe masă. 

— Cum... Mama știa? a bâiguit Jules. Cum de vestea n-a apărut 
în ziare? 

— Familia lui Alastair s-a ocupat de asta, a zis Rita, evident încân- 
tată că știa ceva cu care Jules nu era la curent. Au vrut să ţină totul 
secret, dar cineva şi-a dat drumul la gură. Îţi vine să crezi? Biata maică-ta! 
Deşi... ea știa de problema lui, și totuși a rămas cu el, după... 

Rita nu şi-a încheiat propoziţia. Și-a dres glasul. 

— În orice caz, ce vânt te-aduce înapoi aici? 

Jules a clipit. 

— Mama a murit acum câteva zile. 

A urmat o tăcere apăsătoare, plină de stânjeneală. 

— Aha... 

Rita și-a dres glasul din nou. Ochii ei fugeau de colo până colo 
prin restaurant. 

— Îmi pare foarte rău. Hei, trebuie să plec. Dar mi-a părut foarte 
bine că te-am văzut și... ăăă... condoleanţe! 

A ţâșnit de pe scaun și s-a grăbit să ajungă la ieșire. În graba ei, 
aproape că s-a ciocnit de un chelner. 

Foarte bine că a plecat! 

— O veche prietenă de-a ta? am întrebat-o pe Jules. 

— Da, dacă „prietenă veche” înseamnă că în liceu copia temele la 
mate de la mine. ' 

Obrajii ei începeau să-şi recapete culoarea, însă încă era zguduită. 

— După cum ai văzut, e cea mai mare bârfitoare din oraş. 

Am privit-o cu îngrijorare. 

— Așa-i. Cum te simţi acum, după ce-ai aflat despre Alastair? 

Într-un fel, mă simţeam răzbunat că tipul ajunsese la sapă de lemn, 
dar, sincer vorbind, Jules deja era copleșită de moartea mamei sale; 
nu-i trebuia să se confrunte și cu fantoma tatălui ei vitreg dezgustător. 

Jules a tras aer în piept. 

— Sunt şocată, dar nu mă mir. Mă bucur că Rita mi-a spus. Știu 
că sunt doar zvonuri, dar, cu cât mă gândesc mai mult la asta, cu atât 
mi se pare că are noimă; așa s-ar explica de ce i-a lăsat mamei atât de 
puţini bani și împrejurările ciudate în care a izbucnit incendiul. E 
bine că măcar cineva l-a tras la răspundere pentru faptele lui. 

— Iar acum e mort. 

— Acum e mort, a repetat Jules, cu un mic hohor de râs. Nu-i 
nevoie să mai vorbim vreodată despre nenorocitul ăla. 

— De acord. 

A venit chelnerul ca să ne ia comanda. Am aşteptat până când 
omul a plecat și abia apoi am întrebat: 

— Vasăzică Jules Miller, hm? 

S-a strâmbat. 

— Mi-am schimbat numele de familie. „Miller” era numele ma- 
mei. După ce am plecat din Ohio am vrut s-o iau de la capăt. Am 
depus cerere să-mi schimb numele. 

Aproape că m-am înecat cu apa pe care o beam. 

— Cum naiba n-am știut până acum? Ava nu mi-a spus. 

— Ava nu știe. E doar un nume. Nu-i important. 

Jules și-a făcut de lucru cu șervetul. 

Dacă nu ar fi fost important, nu și-ar fi schimbat numele. Aș fi 
vrut să i-o zic, dar m-am abținut. 

— Cum de te-ai gândit să iei numele „Ambrose”? 

S-a mai relaxat puţin. Pe chipul ei a apărut o expresie poznașă. 

— Sună frumos. 

Mi-a venit să râd. 

— Oricum, există motive mai rele pentru a-ţi schimba numele, 
am spus sec. Te simţi ciudat acum, că te-ai întors aici? 

Jules s-a gândit puţin înainte de a răspunde. 

— E ciudat, Înainte să mă întorc, în mintea mea transformasem 
orașul ăsta într-un monstru. Am atâtea amintiri urâte de aici! Şi unele 

bune, dar în mare sunt neplăcute. Am crezut c-o să fie un coșmar să 
mă întorc, dar, în afară de vestea despre Alastair, totul €... normal. N-a 
fost nasol nici măcar să mă întâlnesc cu Rita. 

— Se întâmplă des ca monștrii din imaginaţia noastră să fie mai 
înfricoșători decât cei din realitate. 

— Da, a zis Jules încet, apoi s-a uitat la mine. Josh Chen, cum e 
cu monștrii tăi? Sunt mai înfricoșători în imaginaţia ta sau în realitate? 

Mi-am cântărit răspunsul în tăcere. 

În cele din urmă, am vorbit: 

— Michael îmi trimite scrisori aproape săptămânal. 

Să recunosc asta cu voce tare mă făcea să simt un gust acru, ca şi 
cum ar fi fost un aliment pus la păstrare atâta timp, încât se stricase 
înainte să fie scos la lumină. 

— Ne le deschid. Zac în sertarul biroului meu şi adună praf. De 
fiecare dată când primesc o scrisoare nouă, îmi zic c-o s-o arunc la 
gunoi. Dar n-o fac niciodată. 

În ochii lui Jules a apărut o scânteie de compasiune. 

Ea înţelegea cel mai bine cât de inutil e să-ți doreşti ca un om drag 
Sari poată răscumpăra greșelile — pentru că era cu neputinţă să le 
răscumpere. 

Mi-a acoperit mâna cu a ei. 

— Josh, ai zis-o foarte bine: monștrii din imaginaţia noastră sunt 
mai înfricoșători decât cei din realitate. N-o să știm niciodată că-i aşa, 
dacă nu îi înfruntăm. 

Am simţit o strângere de inimă. Mai era doar o zi până la înmor- 
mântarea mamei ei, şi totuşi Jules mă consola pe mine. 

Nu înțelegeam cum de crezusem vreodată că Jules e insuportabilă. 
După cum descoperisem, era absolut extraordinară. 

A DOUA ZI, AM ÎNSOȚIT-O LA ÎNMORMÂNTARE. ÎN AFARĂ DE PREOT 
şi de angajaţii pompelor funebre, noi doi eram singurii prezenți. Slujba 
s-a desfășurat fără mari evenimente. 

După ce a ţinut un mic discurs, preotul a întrebat-o: 

— Vreţi să spuneți câteva cuvinte înainte s-o dăm pe Adeline 
odihnei veșnice? 

Jules a clărinat din cap și a șoptit: 

— Nu. Nu vreau să spun nimic. 

Am luat-o de mână și am strâns-o consolator. Aș fi vrut să pot face 
mai mult ca s-o ajut. Nu m-a privit, dar mi-a răspuns strângându-mi 
degetele. 

Preotul a dat aprobator din cap, iar angajaţii au coborât sicriul în 
mormânt. Și asta a fost tot. | 

Ca s-o citez pe Jules, totul a fost „nu foarte spectaculos”. Şi totuși, 
când m-am uitat la peticul de pământ rezervat lui Adeline, mi s-a pus 
un nod în gât. 

Zeci de ani de viaţă se stinseseră într-o clipă. Doar eu și fiica ei ne 
Juaserăm rămas-bun de la Adeline. O viaţă plină de visuri, temeri, 
reușite și regrete fusese ștearsă de pe fața pământului din cauza unui 
accident. 

Era al naibii de deprimant. 

Mi-am îngăduit o clipă de melancolie, pe urmă m-am scuturat şi 
am apucat cu blândeţe cotul lui Jules. Preotul și angajaţii plecaseră 
deja, dar ea nu se clintise de când se încheiase slujba. 

— Ar trebui să mergem. Trebuie să luăm avionul în curând. 

Azi exista un singur zbor din Columbus spre D.C. Eu și Jules 
urma să zburăm împreună. 

Jules a inspirat adânc și a expirat încet. Am pornit spre ieșirea din 
cimitir. 

— Aşa-i. Mulţumesc că mi-ai fost alături! Chiar nu erai obligat. 

— Nu eram obligat, dar am vrut să vin. 

Am zâmbit cu jumătate de gură. 

— Cine ştie în ce necazuri o să te bagi, dacă te las singură? 

— Posibilităţile sunt nelimitate, mi-a răspuns cu seriozitate. Eşti 
sigur că nu vrei să-ți fac turul secţiei de poliție din Whittlesburg, îna- 
inte să plecăm? 

— Deşi sunt convins că e fascinantă, o să te refuz. 

Am cercetat-o din privire, încercând să ghicesc la ce se gândea. 

— Cum te simţi? 

Jules şi-a petrecut o şuviță de păr după ureche. 

— Surprinzător de bine. Cred că şocul s-a risipit şi acum sunt pur 
şi simplu... resemnată. Nu voi apuca să-mi iau la revedere de la mama 
şi nici să mă împac cu ea. 

A şovăit. 

— Ştiu că trebuie să plecăm curând, dar am putea să ne oprim 
: undeva înainte să mergem la aeroport? N-o să dureze mult. 

— Sigur. 

Nu aveam mult timp la dispoziţie, dar nu puteam s-o refuz, după 
ce tocmai asistaserăm la înmormântarea mamei sale. 

După un sfert de oră am ajuns la o casă mică și dărăpănată, aflată 
la periferia orașului. Varul albastru de pe pereții exteriori se cojea. 
Când Jules a apăsat pe clanță, uşa de la intrare s-a deschis. 

Când a văzut că o priveam întrebător, mi-a explicat: 

— E casa în care mama locuia cu chirie, înainte să moară. L-am 
anunţat pe proprietar despre moartea ei. Mi-a spus că pot să trec pe 
aici și să iau obiectele ei personale. La început n-am vrut, dar... 

— Înţeleg, 

- Era ultima ei şansă de-a intra în posesia obiectelor. Probabil că nu 
avea să se mai întoarcă în Ohio. 

" Am intrat. Înăuntru nu era multă mobilă. Doar o canapea, un 
televizor, o măsuţă de cafea. Chiuveta din bucătărie era plină de vase 
murdare și un ghiveci cu flori muribunde stătea pe pervaz. 

Era ciudat; ca și cum casa aștepta răbdător sosirea unui proprietar 
care nu avea să mai vină niciodată. 

Am intrat amândoi în dormitor. Eu am rămas lângă ușă. Jules s-a 
apropiat de cele câteva fotografii înrămate de pe comodă. În toate 
apărea o femeie superbă, cu păr roșcat — în mod evident, era mama 
ei. În una dintre ele purta o rochie și zâmbea. Părea să fi fost fotogra- 
fiară lå o petrecere simandicoasă. În alta, era încoronată Miss Ado- 
Jescenta Whictlesburg, după cum scria pe eșarfa pe care o purta de-a 
curmezișul pieptului. 

Nu am văzut poze în care să apară altcineva; nici măcar Jules. 

— Am crezut că are măcar o fotografie cu mine, a murmurat Jules, 
atingând cu degetele poza cu adolescenta Adeline. În atâţia ani... 

A clătinat din cap și a râs cu autoironie. 

— A fost o prostie din partea mea. Am avut o urmă de speranţă, 
dar lui Adeline nu i-a păsat de nimeni, în afară de ea însăşi. 

Mă durea sufletul. Nici eu, nici ea nu aveam părinți-model, și 
totuși nu suportam să văd cum îi moare speranța. 

— Îmi pare rău, Roșcato. 

— Să nu-ţi pară rău. 

Jules s-a răsucit spre mine. 

— Hai să plecăm! Avem un avion de prins. Am primit ce-mi doream. 

— Ce ţi-ai dorit? 

— Împăcare. 

Împăcare. 

În tot drumul spre aeroport, acest cuvânt mi-a răsunat în minte. 

Poate că și eu aveam nevoie de același lucru, în legătură cu Michael. 
De trei ani evitam să interacționez cu el deoarece credeam că asta e 
soluția pentru problema mea. Da, procedând așa, gândurile despre 
tatăl meu mocniseră și se propagaseră aidoma unui cancer. Lent, 

invizibil. Treptat, mă storseseră de viață, până când din mine rămăsese 
doar o umbră. | 

Monştrii din imaginația noastră sunt mai înfricoșători decât cei din 
realitate. 

Revelația asta bruscă m-a străpuns ca o lamă. 

— Te simţi bine? m-a întrebat Jules după ce am trecut prin con- 
crolul de securitate. 

Whirtlesburg şi Columbus erau foarte apropiate. Durase mai 
puțin de o oră să ajungem la aeroport. 

— Da, i-am răspuns. 

După descoperirea mea, eram euforic. Era așa de limpede, încât 
mă simțeam ca un idiot fiindcă nu-mi dădusem seama mai devreme. 
Dar adevărul e că, atunci când vine vorba despre viața noastră, suntem 
cei mai orbi. 

Nu mă încânta gândul de a-l vedea pe Michael, însă avea să fie ca 
şi cum aș fi smuls un leucoplast de pe o rană. După aceea, puteam 
să-mi văd de viaţă. Eram convins de asta. 

Împăcare. 

Avusesem de mult răspunsul chiar în faţa ochilor. 

— Am petrecut două zile împreună și am reușit să nu ne omorâm 
între noi. Hai c-am progresat! 

Jules a ridicat din sprânceană. Tocmai cumpăraserăm sendvișuri și 
chipsuri de la un magazin din aeroport. Ne-am așezat tăvile pe o masă, 
în food court. Avionul nostru avea să decoleze peste 75 de minute, deci 
trebuia să ne umplem timpul. 

— N-au fost două zile; cel mult una și jumătate. Încă mai avem 
până s-ajungem la două zile fără să ne încăierăm. 

Am zâmbit. După dimineaţa noastră apăsătoare, mă bucuram că 
purtam o conversaţie mai veselă. În ochii lui Jules încă se citea tristeţe, 
dar părea hotărâră să lase trecutul în urmă. 

— De-a dreptul liniștitor! a comentat ea. 

A muşcat din sendvișul ei și a mestecat. După ce a înghițit,-a adău- 
gat șovăitor: 

— M-am tot gândit la ce-ai spus la nunta lui Bridget. 

Pulsul meu s-a accelerat. 

— Serios? 

Nu s-a uitat la mine. Obrajii ei s-au colorat în roz. 

— S-ar putea să ai dreptate. Există o diferență între cum ar trebui 
să fie ceva şi cum este în realitate. 

O căldură mi s-a răspândit în piept şi a umplut o parte dintre fisu- 
rile care apăruseră acolo de-a lungul anilor. 

— Am întotdeauna dreptate, am glumit eu, străduindu-mă să-mi 
stăpânesc un zâmbet. 

Niciodată nu-mi dorisem o relație monogamă. Așa ceva vine la 
pachet cu foarte multe aşteptări. Sincer să fiu, nu îmi p/dcuse nicio 
femeie îndeajuns de mult încât să ies cu ea la mai mult de trei întâl- 
niri. 

Da, le dorisem fizic, dar nu îmi plăcuseră. 

Însă în privinţa lui Jules... La naiba! Nici nu ştiu cum se întâm- 
plase. Îmi plăcea chiar și atunci când mă scotea din sărite — ceea ce se 
întâmpla des. Certurile noastre mă însuflețeau mai mult decât orice 
conversaţie purtată cu oricare altă persoană. lar când purtam discuții 
pe bune, mă făcea să simt că ea era singura persoană care mă înțelege. 
Singura care vedea dincolo de medicul din mine, dincolo de fustangiu, 
de dependentul de adrenalină și de orice altă mască pe care o purtam 
pentru a ascunde bucăţile dezordonate și imperfecte de dedesubt. 

Am înghițit ca să-mi alung nodul de emoție din gât. Jules și-a dat 
ochii peste cap și a zâmbit. 

— Ce modest ești! 

— Da, sunt şi modest. 

Zâmbetul ei a crescut. Ne-am privit în ochi pentru câteva clipe, 
după care a căpătat din nou o expresie serioasă. 

— Deci ce înseamnă asta pentru noi? a cerut să ştie. 

Bună întrebare. Nu aveam experienţă în materie de relaţii, dar... 

— Înseamnă că ar trebui să ieşim la o întâlnire. 

A căscat ochii la mine, iar eu am rânjit. 

— Nu fi aşa de şocată! E doar o întâlnire, Roșcato! Nu o cerere în 
căsătorie. 

— Evident că nu, a pufnit ea. Am mai ieșit la întâlniri. 

Zâmbetul meu s-a micșorat. 

Bineînţeles că Jules fusese la întâlniri cu alți bărbaţi. Dar nu voiam 
să mă gândesc la asta. 

Am simţit o undă de posesivitate. Mi-ar fi plăcut să o bat la cap 
până când îmi spunea numele complet, numărul de telefon și adresa 
fiecărui tip care o atinsese vreodată. 

— Dar n-ai ieşit şi cu mine. 

Am întins mâna și am șters un strop de sos din colțul gurii lui 
Jules. Degetul meu a rămas pe buza ei de jos. Am observat că respiraţia 
i s-a întețit. Chestia asta m-a umplut de satisfacție. 

— Când o să te scot eu la o întâlnire, o să fie cea mai reușită din 
viaţa ta, m-am lăudat. 

— Ai un orgoliu enorm. 

Emoţia cu care a rostit vorbele a domolit sarcasmul acestei insulte. 

M-am înclinat spre ea aşa de mult, încât buzele noastre aproape că 
se atingeau. Nu ca să o sărut, ci ca să-i fac o promisiune. 

— Roșcato, hai să punem un pariu. După întâlnirea noastră, nici 
n-o să mai fii în stare să te gândești la vreun alt tip. 

Am rostit ultimele cuvinte cu un fel de mârâit. 

Jules a înghiţit în sec. 

— Chen, mă faci să am niște aşteptări foarte greu de îndeplinit. 

Am zâmbit din nou. 

— Nu-ţi face griji! Nu impun niciodată așteptări pe care nu le pot 
îndeplini. 

A FOST CIUDAT. PLECASEM SPRE OHIO AȘTEPTÂNDU-MĂ SĂ AM DE-A 
face cu un coșmar, dar, pe drumul de întoarcere, mi-am dat seama că 
fusese o eliberare. 

Călătoria aruncase lumină asupra bucăților dezordonate ale vieții 
mele. Mă făcuse să înţeleg. 

Alastair era mort și nu mai putea să-mi facă rău. 

Pi Mama era moartă. Indiferent cât de mult mă autoflagelam, între- 
j bându-mă „ce-ar fi fost dacă”, nu se mai întorcea din morți. 

Max încă era o ameninţare, însă, de la un timp, era straniu de tă- 
cut. Nu puteam face mare lucru înainte ca Max să facă următoarea 
mișcare. 

Iar Josh... El era una dintre puţinele părți bune din viața mea zbu- 
ciumată. Transformarea relaţiei noastre — din „inamici cu beneficii” 
în iubiţi — era ca și cum aș fi sărit de pe o stâncă: rezultatul putea fi 
ori cea mai euforică senzaţie din viața mea, ori un dezastru total. 

Dar aveam deja destule regrete. Nu voiam ca Josh să se numere 
printre ele. 

Câteodată trebuie să alegi: fie îți asumi un risc și faci un pas îna- 
inte, fie rămâi blocat în acelaşi loc, pentru totdeauna. 

M-am răsucit încet în loc, așa încât Stella să-mi analizeze ținuta. 

— Ce părere ai? am întrebat-o. 

Astăzi urma să aibă loc prima mea întâlnire oficială cu Josh. Indi- 
ferent cât de mult mă rugasem de el, cât îl amenințasem și încercasem 


Scanned with CamScanner 


TWISTED HATE | 313 


să-l mituiesc, refuzase să-mi spună unde ne duceam. Prin urmare, 
habar nu aveam cum să mă imbrac. Singura lui sugestie a fost să mă 
imbrac drăguţ, dar nu prea drăguţ. Nu mă ajuta absolut deloc. 

După multă nehotărâre, alesesem o rochie albastră, de vară, și san- 
dale. Îmi strânsesem părul în coadă, ca să țin cât de cât la distanță arșița 
de iunie. Ținuta era drăguță, feminină și destul de casual pentru o plim- 
bare în parc, dar și destul de elegantă pentru un prânz la restaurant. 

Cel puţin aşa speram. 

După ce m-a cântărit din creștet până-n tălpi, Stella a ridicat în aer 
degetele mari și a spus: 

— Perfect. 

Slavă Domnului! Nu aveam timp să mă schimb. Deja eram în 
întârziere. 

Dat fiind că Josh nu putea veni să mă ia de acasă, ne-am întâlnit în 
Georgetown, așa cum mă rugase. 

Când l-am văzut așteptând, am simţit fluturi în stomac. 

Purta o cămașă albă și jeanși închiși la culoare. Avea părul răvășit. 
Era așa de chipeș, că mă durea inima. 

Îmi doream puţin să ne fim în continuare antipatici, pentru că 
relația noastră nu-mi făcea bine la inimă. 

Josh m-a admirat, cu ochi aprinși. 

— Bună, Roşcato! Mă bucur să văd că, măcar o dată, te-ai îmbră- 
cat decent. 

La rândul meu, l-am cântărit din ochi și i-am dat replica: 

— Mă bucur să văd că, măcar o dată, arăţi ca un om. Cât ai dat 
pe costumul de fiinţă umană, ca să-ți ascunzi coarnele și pielea de 
reptilă? 

— Sunt așa de fermecător, că mi l-au dat pe gratis, mi-a răspuns 
tărăgănat. 

— Cred că vânzătorul s-a temut că, dacă nu pleci mai repede de 
acolo, o să-l sufoci cu orgoliul tău uriaș. 

Râsul lui mi s-a scurs prin vene, ca un șuvoi de caramel topit. 

— La naiba! a exclamat Josh. Mi-a fost dor de tine. 

Am pornit către destinaţia noastră misterioasă. 

— Au trecut abia trei zile de când ne-am văzut ultima dată. 

— Ştiu. 

Fluturii din pieptul meu dădeau mai abitir din aripi. Fir-ar să fie! 
Când nu se purta ca un nesimţit, putea fi foarte... dulce. 

— Ai de gând să-mi spui unde mergem? 

Eram prea curioasă ca să nu-l întreb. De ce îmi ceruse Josh să ne 
întâlnim chiar la locul unde avea să se desfăşoare întâlnirea, și nu la un 
colț oarecare de stradă? 

S-a prefăcut că oftează adânc. 

— Ai şi tu puţină răbdare! 

— Nu ştiu ce-i aia „răbdare”, dar sună plictisitor. 

Văzând că mă priveşte pieziş, mi-am stăpânit râsul. 

— Eşti insuportabilă. 

— Îmi tot zici asta, și totuși ţi-a fost dor de mine, iar acum am 
ieşit la întâlnire împreună. Oare ce spune chestia asta despre tine? 

— Că sunt masochist şi că-mi place pedeapsa asta frumoasă. 

Mi-am mușcat buza de jos, ca să nu dau frâu liber unui zâmbet. 

— Ar trebui să te cauţi la doctor. Sună nesănătos. 

— Am fost la doctor. Se pare că n-am leac. 

M-am împiedicat de o piatră și m-aș fi trezit cu faţa lipită de asfalt, 
dacă Josh nu m-ar fi apucat de în dheietiară, 

— Ai grijă! m-a atenţionat, cu o scânteie de amuzament în ai. 
N-aș vrea să cazi. 

Ticălosul ăsta ştia foarte bine ce face. 

— N-o să cad, i-am spus, reușind să adopt un ton de superioritate. 

Roşisem. Mi-am netezit poalele rochiei. 

După cinci minute de mers ne-am oprit la intrarea într-un maga- 
zin micuţ, cu o copertină în dungi. Pe ferestre fuseseră lipite litere 
aurii, care alcătuiau cuvintele APOLLI HILL BOOKS. Vitrina era 
înțesară de cărți, împiedicându-mă să văd interiorul. Pe trotuar stă- 
teau două cărucioare albastru-închis, pline de volume la preţ redus. 

Acum am înțeles de ce mă rugase Josh să ne întâlnim aici: strada 
era prea îngustă, potrivită numai pentru pietoni și biciclete. Nicio 


"mașină n-ar fi reușit să se strecoare. Și străzile din jur erau la fel. 


— Bine ai venit la cea mai bună librărie din oraș! 

Josh a schițat un gest larg și teatral în direcţia clădirii. Văzându-mi 
expresia uimită, a zâmbit larg. 

— Cum de n-am auzit până acum de locul ăsta? m-am mirat. 
Doar trăiesc aici de ani buni. 

Când mă gândeam la ce mă aștepta dincolo de ușa asta, inima mea 
îşi iuțea bătăile. Să descopăr o librărie nouă era ca şi cum aș fi desco- 
perit o piatră prețioasă nouă: minunat, euforic și puţin suprarealist. 

— S-a deschis abia acum câteva luni şi nu multă lume a auzit de 
ea. Am prins de veste de la o cunoștință. Vărul cunoștinței mele are un 
prieten care deţine librăria. 

Josh a deschis ușa. 

Îndată ce am pășit înăuntru, m-am îndrăgostit până peste cap. 
M-au sedus rafturile din podea până-n tavan, fermecătoarele grămezi 
de cărţi înghesuite pe masa ovală din mijlocul librăriei și mirosul dul- 
ceag al cărților vechi. Covorul verde-smarald contrasta cu cremul dis- 
cret al pereţilor. Locul era luminat de câteva candelabre din fier forjat. 

Librăria visurilor mele tocmai apăruse în viaţa reală. 

— Ce ţi-am spus? Cea mai bună librărie din oraș. 

Vocea mângâietoarea a lui Josh mi-a stârnit fiori pe șira spinării. 

În afară de proprietar, eram singurele persoane din librărie. Era 
greu de crezut că agitația orașului se afla dincolo de uşa asta. Aici era 
atâta liniște, încât aveam senzaţia că intraserăm într-o lume secretă, 
creată anume pentru noi. 

— Pentru prima și singura dată, recunosc că ai dreptate, i-am zis. 

Pătrunsă de o uimire plină de respect, mi-am trecut degetele peste 
un teanc de cărți. Librăria vindea și cărți noi, și uzate. Voiam să le 
descopăr pe toate. 

— O să răsfoim cărți toată întâlnirea? Să știi că mie îmi convine, 

— Într-un fel, da, a răspuns Josh. Propun să începem cu cartea ta 
preferată din copilărie, 

S-a rezemat de un corp de bibliotecă și a strecurat o mână în buzu- 
nar. Arăta superb de nepăsător. 

— Dece 

— Ai încredere în mine! 

Mi-a făcut semn către secţiunea cu cărți pentru copii. 

Căldura din privirea lui îmi dezmierda pielea. Am căutat pe rafturi 
până când am găsit-o. Aveau doar trei exemplare din Pânza Charlortei. 
Am presupus că Josh pusese un bilet într-unul dintre ele sau ceva ase- 
mănător. 

Faptul că reținuse acest detaliu din conversaţia pe care o purtase- 
răm în Ohio mi-a stârnit furnicături. 

Jules, concentrează-te! 

Am luat un exemplar de pe raft și am răsfoit paginile. Nimic deosebit. 

L-am răsfoit şi pe al doilea. Nimic. 

Când am deschis a treia carte, o bucăţică de hârtie s-a desprins 
dintre pagini și a plutit spre podea. Am zâmbit când am văzut cuvin- 
tele scrise de Josh. 


MÂNCAREA TA PREFERATĂ, DAR TREBUIE 3-0 PREPARI. 
B3, A, #10. 


M-am legănat pe călcâie, incapabilă să-mi stăpânesc încântarea. 

— Asta-i o vânătoare de comori în librărie? 

Gropiţa din obrazul lui Josh a apărut. 

— O vânătoare de comori și un puzzle. Roşcato, trebuie să mă 
asigur că inteligența ta se ridică la standardele mele. Nu ies la întâlniri 
cu prostuţe. 

— Înţeleg, Măcar unul din doi trebuie să fie isteț într-o relație. 

Am simţit râsul lui Josh reverberând în adâncul meu. 

— Scumpo, așteaptă să dai de cap indiciului, înainte să te umfli 
în pene. Dacă reușești, te așteaptă un premiu. 

M-am înveselit. Adoram premiile, Acasă aveam o cutie.plină cu 
diplome, trofee și medalii pe care le primisem în liceu și la facultate. 

— Ce fel de premiu? 

A ridicat din umeri. 

— O să afli. Sau poate că nu. Vom vedea. 

Eram încântată și de schimbul nostru de replici, și de plăcerea 
căutării. Mi-am domolit dorinţa de a continua duelul nostru verbal și 
m-am concentrat asupra indiciului. 

În mod evident, mâncarea ta preferată, dar trebuie s-o prepari se 
referea la o carte de bucate italiene. 

Mi-am muncit mintea ca să pricep ce însemna B3, 54, #10. Era o 
căutare de comori, deci, cel mai probabil, indiciul ducea către o anu- 
mită carte de bucate. Toate cărțile fuseseră organizate în ordine alfabe- 
tică, luând în considerare numele de familie al autorilor. Ce anume 
însemnau cifrele? 

Mi-am perindat ochii pe cotoarele cărților, încercând să... 

Deodată, atenţia mi-a fost atrasă de un cartonaș pe care fusese 
scrisă cifra 1. Fusese pus la vedere, pe cel mai apropiat corp de biblio- 
tecă. 

Nu cărţile erau numerotate, ci corpurile de bibliotecă. Şi fiecare 
era împărțit în câteva rafturi. Corpul B3, raftul S4. 

Secţiunea cărţilor de bucate, corpul 3, al patrulea raft... #10. Să fi 
fost a zecea carte de pe raft? 

Merita să încerc. 

Inima mi se zbătea de nerăbdare. M-am dus ţintă la raftul acela și 
am numărat cărțile, de la stânga la dreapta. Unu, doi, trei, patru... 

A zecea carte era una de bucate italiene. 

Mă simţeam euforică. I-am aruncat o privire triumfătoare lui Josh, 
care mi-a zâmbit, pe urmă am răsfoit cartea și am găsit al doilea bilet. 

Acum, după ce înțelesesem codul secret, ghicitoarea asta era mai 
ușor de deslușit. Cu ajutorul biletului, am ajuns la secțiunea de călă- 
torii și am pus mâna pe un ghid turistic gros, despre Italia. Apoi indi- 
ciile m-au condus spre secţiunea cu cărți despre artă, la o biografie a 
lui Michelangelo. A urmat un romance despre un pictor care se 
îndrăgostește de vecina lui, devenită muză. 

Biletul din roman nu mai conţinea indicii. Am citi o singură frază. 


JULES, VREI SĂ IEȘI LA ÎNTÂLNIRE CU MINE? 
Oare era posibil ca un om să se topească? Era singura variantă care 


ar fi putut explica faptul că genunchii îmi tremurau. Măruntaiele 
mele păreau să se fi lichefiat. Mă transformasem într-un ghem de 

emoții care erau ținute laolaltă doar de pulsul meu nebunesc și de un 
roi de fluturi. 

Zâmbeam așa de larg, încât mă dureau obrajii. 

— Prostuţule, deja suntem la o întâlnire. 

Expresia lui năstrușnică a lăsat locul uneia pline de căldură. 

— Mi-am zis c-ar fi bine să te întreb la modul oficial, înainte să 
mergem în următorul loc. 

— Unde? 

— O să vezi. Mersi, Luna! 

I-a făcut cu mâna proprietarei, care zâmbea larg. Femeia i-a întins 
o sacoşă plină de cărți. 

Eram așa de absorbită de vânătoarea de comori, încât nu îmi dădu- 
sem seama că proprietara pășise în-'urma mea, luând fiecare carte cu 
indicii. 

Josh mi-a zis: 

— Cărţile sunt ale tale. Nu-i nevoie să-mi mulțumești fiindcă, 
datorită mie, îți îmbogăţești lecturile. 

Eram prea uluită ca să născocesc o replică bună. 

— Cum ai organizat chestia asta? 

— După cum am spus, Luna este prietenă cu vărul unuia dintre 
colegii mei de muncă. Am pus totul la cale împreună cu ea. Pe deasu- 
pra, am cumpărat de la ea o mulțime de cărți, deci toată lumea a avut 
de câștigat. 

— Asta-i... 

Nu plânge! Ar fi fost umilitor să bocesc. Pe de altă parte, faptul că 
Josh își dăduse atâta osteneală pentru întâlnirea noastră... 

Un nod mi s-a pus în gât. Ne-am luat la revedere de la Luna și am 
ieșit din librărie. 

— Jules Ambrose a rămas fără glas. Ar fi trebuit să fac toate astea 
mai demult, a glumit Josh. M-ar fi scutit de nişte dureri de cap. 

Mi-am regăsit cuvintele. 

— Ce amuzant ești! Unde-i premiul pe care mi l-ai promis? 

— O să-l primeşti mai târziu. 
Am mijit ochii la el. 
— Josh Chen, încerci să mă tragi pe sfoară? 

Ne-am oprit în faţă la Giorgio, un restaurant italian intim, aflat pe 
o stradă lăturalnică. Geamurile erau luminate de lumânări. Josh a des- 
chis ușa, iar la urechile mele au ajuns acorduri de jazz. 

Un zâmbet i-a fluturat pe buze. 

— Poate că da. Va trebui să ai încredere în mine. 

Cu trei luni în urmă, nu aș fi avut încredere în Josh Chen nici dacă 
m-aş fi înecat, iar el ar fi fost singurul meu colac de salvare. Acum nu 
am stat deloc pe gânduri; l-am urmat spre o masă, într-un colț. 

— Nu prea vreau să te pun să gătești, mi-a zis Josh, vorbind des- 
pre primul indiciu din vânătoarea de comori. N-am chef să mor de 
toxiinfecţie alimentară. 

Am început să răsfoiesc meniul. 

— Dă-ţi imediat demisia de la spital! Ar trebui să faci stand-up 
comedy. Din moment ce suntem aici, presupun că m-am ridicat la 
înălțimea standardelor tale și că sunt, în mod oficial, cea isteață din 
relaţia asta. 

— Da, printre alte lucruri, a zis Josh încet. 

Am ridicat fruntea. Când am observat cât de pătrunzător mă pri- 
vea, stomacul mi s-a strâns ghem. 

— Alte lucruri? 

Un zâmbet i s-a întins lent pe buze. 

— Nu încerca să pescuieşti complimente, Roșcato! 

— Nu pescuiesc nimic. Urăsc pescuitul. 

Ce naiba tot spui acolo? 

Dar am turuit mai departe, fiindcă eram prea agitată ca să stau 
locului ori să tac: 

— Apropo, de ce își pun bărbaţii poze de la pescuit pe profilul lor 
de pe aplicaţiile de dating? Sincer, nu e deloc sexy. 

— Eu nu pun poze de-astea. lar tu nu e cazul să-ţi faci griji. 

— De ce? 

— Pentru că nici tu, nici eu n-o să ieșim cu alții, Roșcato. 

A răspuns atât de calm și de firesc, încât cuvintele s-au întipărit în 
mine ca nişte adevăruri. 

Chelnerul s-a întors. Am scăpat de efortul de-a găsi o replică eloc- 
ventă. Oricum, ar fi fost inutil. Nu eram în stare nici măcar să mă 

concentrez asupra mâncării, darămite să leg cuvinte într-o propoziție 
coerentă. 

Mă puteam concentra doar asupra bărbatului din fața mea: rotun- 
jimea buzei de jos, gropița lui, mângâierea aspră a vocii sale şi strălu- 
cirea ca de bronz a pielii lui, în lumina slabă. 

Habar n-am cum de îl considerasem vreodată arogant. Acum aș fi 
putut să-l ascult la nesfârșit. 

Josh și-a frecat falca. 

— Mai ţii minte ce mi-ai zis în Eldorra, despre a ierta; chiar dacă 
nu uit? Săptămâna viitoare, eu și Alex mergem împreună la un meci. 

Vestea asta mă surprindea plăcut. 

— E minunat! 

— Rămâne de văzut. E așa un ticălos, încât e posibil ca experienţa 
să-mi strice mai mult decât să ajute. 

Am izbucnit în râs. 

— Adevărat. Dar Alex a fost mereu un ticălos, și totuși aţi fost 
prieteni mulți ani. 

— Şi asta e adevărat. E ciudat. Mai ales când ne-am cunoscut, mi 
s-a părut un om foarte greu de înţeles. Și când te gândești că atunci 
Alex încerca să fie cât de cât plăcut! În mod normal, nu m-aș fi ataşat 
de o asemenea persoană, dar... 

Josh s-a încruntat. 

— Nu știu. Probabil mi-am zis că are nevoie de un prieten. Indi- 
ferent cât de bogat ești, tot ai nevoie de cineva care să-ţi fie alături. 

Cineva care să nu-ţi fie prieteni doar pentru că ai bani. 

Am simțit că mă înmoi toată. 

— Eşti un om de treabă, Josh Chen. 

A râs jenat. 

— Doar uneori. Să ştii că ai avut dreptate când mi-ai zis că mă 
agăţ de ranchiuna mea pentru că nu mi-a rămas nimic altceva de care 
să mă agăţ. Mi-ai zis asta la Vulpea Neagră. 

Vulpea Neagră. Seara aceea părea atât de îndepărtată. Amândoi 
fuseserăm furioși şi spuseserăm lucruri dureroase, dar, dacă aș avea 
posibilitatea să mă întorc în timp şi s-o şterg cu buretele, nu aș face-o. 
Eu și Josh am ajuns în acest punct datorită acelei seri. În ciuda morţii 

recente a mamei și a prezenţei amenințătoare a lui Max, eram mul- 
țumită, pentru că, pentru prima dată în viață, nu mă simţeam singură. 

— Ei, n-aş zice că e singurul lucru de care mai poți să te agăți, 
i-am spus lui Josh. 

Clipa de tăcere care a urmat s-a întins între noi, plină de un milion 
de cuvinte nerostite, iar totul în jur s-a estompat. Văpaia de emoții 
care s-a aprins în ochii lui mi-a săgetat pieptul și a străpuns un scut de 
a cărui existență nu fusesem conștientă. 

Rezultatul a fost un adevărat haos: inima palpitând, puls sălbatic, 
pieptul plin de un roi de fluturi dezlănţuiți. 

— Ai grijă, Roşcato! 

Auzindu-i cuvintele de avertizare, pielea mi s-a făcut ca de găină. 

— Dacă înai spui chestii de-astea, poate că n-o să te mai las să 
pleci niciodată. 

Mi s-a înfierbântat faţa. Începeam să mă simt amețită din cauza 
oxigenului împuţinat. Indiferent cât de mult aer trăgeam în piept, nu 
era de ajuns. Un curent electric gonea prin fiecare moleculă de aer și 
mă aprindea pe dinăuntru. 

Probabil că aș fi leșinat pe loc. Dar apoi clopoțelul de deasupra ușii 
a răsunat, făcându-mă să mă dezmeticesc. A-a auzit o voce răspicată și 
glacială: 

— Sunt Alex Volkov. Am rezervat o masă pentru două persoane. 

Cuprinși de groază, eu și Josh am întrerupt contactul vizual și 
ne-am răsucit către partea din faţă a restaurantului. 

Alex și Ava așteptau în zona de întâmpinare. Încă nu ne observa- 
seră. Alex era ocupat privind-o pe Ava, iar prietena mea discuta cu fata 
de la recepție. Era doar o chestiune de timp până aveau să ne vadă. 
Restaurantul ăsta era minuscul, 

— Doamne! Ce ne facem? 

Mi-am pus o palmă în dreptul feţei, ca să fiu cât mai puţin obser- 
vabilă. 

Alex și Ava aveau impresia că eu şi Josh încă ne detestam. Dacă am 
fi fost într-un alt loc, am fi putut pretinde că ne-am intersectat din 
întâmplare, dar situaţia asta nu avea nimic accidental: eu și Josh așezați 

la aceeaşi masă luminată de lumânări, într-un restaurant romantic, 
într-o seară de vineri. 

Josh mi-a vorbit așa de încet, încât aproape că nu l-am auzit: 

— Avem două opţiuni. Unu: rămânem aici și dăm piept, curajos, 
cu încurcătura asta. Doi: ne furișăm prin dos, ca niște lași, ca să nu ne 
vadă. 

Ne-am zgâit unul la altul, pe urmă am vorbit în același timp: 

— A doua opţiune. 

Din fericire, deja plătiserăm nota. Mai problematic era să ajungem 
în bucătărie fără ca prietenii noștri să ne vadă. 

Ne-am strecurat spre dublele uși batante, stând cu spatele la cele- 
lalte mese. Nu voiam să alergăm și să atragem astfel atenția tuturor. 
Simţeam că mai aveam puţin și inima avea să-mi sară din piept. 

Printr-o minune, am ajuns în bucătărie neobservaţi. Apoi am 
rupt-o la fugă, sub privirile uluite ale angajaților. 

— Hei! ne-a strigat un bucătar. N-aveţi ce căuta aici! 

— Scuze! i-am răspuns peste umăr. Am vrut să-i transmitem chef- 
ului complimentele noastre. 

— Da! Pappardellele z/ ragù au fost excelente, a adăugat Josh. De 
nota zece. 

Bucătarul a ridicat vocea: 

— ÎI chem pe manager. Sergio! 

Rahat! 

— Fugi, fugi! mi-a strigat Josh. 

M-a apucat de mână și m-a tras spre ieșire. Am ieșit în aleea din 
spatele restaurantului chiar în clipa când un bărbat — probabil Sergio 
— ne-a strigat ceva ce nu am înţeles. Am ţinut-o într-o fugă câţiva 
zeci de metri. Apoi m-am oprit ca să-mi trag sufletul. 

Se vedea că exerciţiile fizice nu erau punctul meu forte. 

— Fir-ar să fie! am gâfâit. Nu-mi vine să cred c-am făcut asta! 

Ticălosului de Josh nici măcar nu i se tăiase respirația. 

— Măcar am lăsat un bacșiș bun, a comentat el. O să le lăsăm un 
review pozitiv pe Yelp. Mâncare bună, bucătărie curată. La urma 
urmei, am văzut bucătăria cu ochii noștri. 

Dintr-un motiv necunoscut, sugestia asta mi s-a părut absurdă. 
Am izbucnit în râs. După o clipă, Josh a început şi el să râdă. 

Mă simţeam plină de entuziasm. O fi fost din cauza mâncării, a 
valului de adrenalină stârnit de gândul că aproape dăduserăm nas în 
nas cu prietenii noştri sau din cauza aerului rece al serii. 

Nu mă simţisem niciodată atât de incredibil, de indescriptibil de vie. 

În cele din urmă, râsetele s-au potolit, însă balonul de fericire din 
pieptul meu nu s-a clintit. 

Josh a zâmbit în colțul gurii. 

— Ia zi, Roșcato: pe o scară de la unu la zece, cât de grozavă a fost 
întâlnirea asta? 

— Hmm. l-aş da un 7,5. O să rotunjesc până la 8, pentru vână- 
toarea de comori. 

— Deci un 8? 

Josh a făcut un pas spre mine. 

Pulsul meu s-a iuţit. 

— Îm-hm. 

— Ce trebuie să fac ca să primesc un 10? 

Ochii lui Josh au coborât spre gura mea. 

— Păi, ai zis că am câștigat un premiu. 

Oare vocea asta pe jumătate șoptită și euforică îmi aparținea? 

— Ține-ţi promisiunile, Chen! 

— Ai dreptate. 

Josh mi-a cuprins obrazul în palmă și mi-a atins buzele cu degetul 
mare. Pe pielea mea au scăpărat scântei. 

— Ce nepoliticos sunt că te-am lăsat să aștepți! 

S-a aplecat și m-a sărutat. Sărutul era foarte ușor, dar m-a strabătur 
ca o undă, din cap până-n picioare. 

— Acum cum e? mi-a șoptit. Am ajuns la 10? 

Ameţisem de plăcere. 

— Ăăă... Cred că ai un 9. 

— Hmm... Nu-i destul. 

M-a sărutat iar — de data asta, mai apăsat. Limba lui mi-a atins 
buzele și s-a strecurat printre ele. Mintea mi s-a încețoșat de dorință. 

Josh îmi explora gura. Când s-a retras, mai că nu mai știam cum mă 
cheamă. 

— Dar acum? 

— Ai un 9,5, am reușit să îngaim, ameţită. 

— 95. 

„Josh m-a apucat de păr și l-a tras ușor. Am simţit mișcarea până în 
pântec. 

— Roşcato, te joci cu mine? a întrebat cu voce catifelată. 

— Nu-ţi convine? 

În ochii lui strălucea amuzamentul și încă o emoție, care m-a făcut 
să mă topesc pe dinăuntru. 

— Îmi convine. 

Următorul sărut a fost pătrunzător, febril. 

M-am lipit de el. Atingerea şi gustul lui Josh mă făceau să simt că 
eram singurii oameni pe lume. 

Odată, am citit că opusul iubirii nu e ura, ci indiferența. Ura și 
iubirea ard la fel de puternic. 

N-aș putea spune în ce moment s-au schimbat sentimentele mele 
pentru Josh. Nici măcar nu știam ce simțeam acum faţă de el. 

Singura certitudine era că Josh mă făcea să iau foc. Voiam ca fla- 
căra asta să ardă veșnic. 

— MAMĂ, CE MI-A LIPSIT CHESTIA ASTA! NIMIC NU-I MAI MIŞTO 
decât loja VIP. 

Mi-am întins picioarele și m-am aplecat după o bere. 

— Evident, a zis Alex. De-aia i se zice lojă VIP. 

Alex stătea lângă mine, urmărind meciul. Echipa Nationals juca 
contra echipei Dodgers. Cei de la Nationals aveau un avantaj frumușel. 
Nu era deloc rău. 

Mie imi plăcea mai mult baschetul, dar era mai distractiv să asiști 
la meciurile celor de la Nationals. Când eram în facultate, era o tradiţie 
pentru noi să mergem la meciuri. Ori de câte ori voiam să discutăm 
neauziţi, ne duceam pe Nationals Field. În timp ce meciul se desfășura 
în fundal, noi doi discutam pe îndelete. 

Mă rog, de fapt, eu vorbeam pe îndelete, iar Alex ofta și îmi tot 
aducea aminte că oamenii sunt bătuţi în cap. Era ca și cum aș fi mers 
la psiholog, doar că „psihologul” erau sportul, berea și prietenul meu 
cel mai bun și morocănos. 

Abia când toate astea dispăruseră îmi dădusem seama cât de mult 
mă ajutau. 

Mă ajutaseră atunci când prietenul meu cel mai bun nu era cauza 
problemelor mele. 

— Omule, încă ești în perioada de eliberare condiționată, i-am 
zis. N-ai voie să fii sarcastic decât după ce primeşti undă verde de la 
mine. 

— Chestia asta nu făcea parte din înțelegere. 

— N-am încheiat nicio înţelegere. 

— Exact. 

M-am uitat urât la Alex. 

— Vrei sau nu să te iert? 

— Te-am mituit cu locuri VIP la meci, iar tu ai acceptat. Asta 
înseamnă că m-ai-iertat deja. 

Alex a zâmbit și a adăugat: 

— Asta se cheamă un contract-umbră. 

După un minut, încruntarea mi s-a risipit şi am pufnit în râs. 

— Ai dreptate. 

Am sorbit din bere. Crezusem c-o să fie ciudat să reluăm una din- 
tre vechile noastre tradiții, după ce fuseserăm certaţi atâta timp, dar 
era de parcă timpul acela nici măcar nu se scursese, 

Telefonul meu a bâzâit, anunțând sosirea unui mesaj. Când l-am 
citit, buzele mi s-au arcuit într-un surâs. 


Jules: Cum e la întâlnirea între băieţi? E cazul să-mi fac griji? 
Eu: Vorbim despre asta mai încolo. Alex știe cum să se 
poarte cu un tip, dar tu ești mai frumoasă decât el. 

Jules: Adică eu nu știu cum să mă port cu un tip? 

Eu: Roșcato, cam ai obiceiul să mă jignești. 

Jules: Nu e vina mea că ești masochist. 
Jules: Crezusem că, dacă te jignesc, îţi satisfac fetișul. © 


Am izbucnit în râs. 


Eu: Scumpo, să fiu insultat nu-i fetișul meu. 
Eu: Poate ai nevoie să-ţi reamintesc care e. 


Degetele mele înfășurate pe gâtul ei. Unghiile ei zgâriindu-mi spa- 
tele. Scâncetele și rugămințile ei, în vreme ce o scoteam din minți de 
plăcere. 

Deși scrisesem ultimul mesaj ca s-o tachinez, m-am trezit că sunt 
excitat. 

De la întoarcerea din Ohio, eu şi Jules nu mai făcuserăm sex. 
Acum aveam o relaţie pe bune, așa că voiam să fac totul ca la carte. 
Într-un acces de prostie, stabilisem o regulă: fără sex înainte de a treia 
întâlnire. 

Având în vedere că deja mă culcasem cu ea, regula asta era tâmpită 
rău, dar aşa mi se părea corect. Sau poate chiar eram masochist. Mă 
cam chinuiam așa, fără sex, şi nici Jules nu se descurca strălucit la 
capitolul privării sexuale. 

Regula cu a treia întâlnire nu ar fi fost rea în sine, dacă am fi avut 
timp să ieşim la întâlniri. Din păcate, programul meu de muncă la 
spital și jobul ei de la clinică nu dădeau doi bani pe viaţa noastră sexu- 
ală. Prin urmare, încă nu ieșiserăm la a doua întâlnire. 

Nu m-aș fi mirat ca scula mea să se răzvrătească, să se ofilească şi să 
se scofâlcească din cauză că era neglijată. - 


Jules: Da, am nevoie să-mi reamintești. (3 
Jules: De câteva ori, ca să nu uit. 


Mi-am înăbușit un geamăt de suferință. 


Eu: Mă omori cu zile. 

Eu: Gata cu mesajele! Dacă-ți mai scriu, o să am erecţie 
până la sfârșitul meciului. 

Eu: Prea târziu! Deja o am tare. 

Jules: Lașule! 

Eu: N-ai decât să mă tachinezi cât vrei, Roșcato. 

Eu: Data viitoare când ţi-o trag, o să țin minte ce mi-ai scris. 


Mi-am îndesat telefonul în buzunar, ca să nu fac vreo prostie — de 
pildă, să plec de aici, să conduc până acasă la ea şi să-mi transpun 
ameninţarea în realitate. 

De fapt... 

— Cine-i tipa? 

Cuvintele lui Alex au aruncat o găleată de apă rece peste fanteziile 
mele fierbinți. 

Meciul de baseball. Loja VIP. Împăcarea cu Alex. 

Revino-ţi! 

Mi-am dres glasul și m-am foit pe scaun, încercând să ascund efec- 
cul pe care conversaţia cu Jules o avea asupra mea. 

— Cum naiba ţi-ai dat seama că vorbesc cu o tipă? 

— Faţa te dă de gol. 

Dedesubtul nostru, stadionul a izbucnit într-un geamăt de deza- 
măgire; cei de la Dodgers au înscris din nou. 

Alex s-a răsucit spre mine. O urmă de curiozitate a apărut în ochii 
lui verzi. 

— Deci cine e fata? Păreai dezgustător de îndrăgostit când îi scriai. 

— Nu păream îndrăgostit | 

Am golit sticla de bere și m-am întins după alta. Nici nu mai știam 
dacă era a cincea sau a șasea pe care o beam. Toleranța mea la alcool 
crescuse. În ultimul timp, era nevoie să beau mult alcool ca să mă 
ameţesc. 

— Tu vorbeşti? am contraatacat. Data viitoare când îţi scrie Ava 
un mesaj, o să-ți fotografiez mutra, ca să vezi cum arăţi. 

În loc să muște momeala, Alex şi-a aplecat capul într-o parte. Pe 
trăsăturile lui se ghicea un fel de siguranță. 

— Nu-i vorba doar de sex, a plusat prietenul meu. Sunteţi împreună. 

Fir-ar al dracului! 

_ Am încercat să mă apăr: 

— N-am spus asta. 

— Dar ai lăsat să se subînțeleagă. 

— Banu. 

— Ba da. 

Iritat, am oftat adânc. 

Se făcea prea mult tam-tam pe tema celor mai buni prieteni. Sunt 
nişte nesuferiți care cred că le știu pe toate. 

— Bine, fie! S-ar putea să fiu cu cineva. Dar n-o cunoşti. 

Să încerci să câștigi o discuţie în contradictoriu cu Alex era ca Și 
cum ai încerca să baţi în cuie niște gelatină pe un perete: inutil şi O 


| risipă de timp. 

— Nu fi așa de sigur că n-o cunosc! mi-a întors-o Alex. Cunosc 
foarte mulți oameni. 

— Crede-mă că n-o ştii. 

Dacă i-aș fi spus despre Jules, Alex i-ar fi zis lui Ava. Mai degrabă 
aş fi dat pe gât doi litri de apă jegoasă, scoasă din Râul Potomac, 
decât să port o conversaţie despre relația mea cu Jules, împreună cu 
soră-mea. 

Acum înţelegeam cum se simţise soră-mea în perioada când se 
întâlnise cu Alex, pe la spatele meu. 

Alex s-a lăsat în scaun. Ochii lui îmi sfredeleau pielea. 

— Hmm... Josh Chen are o relaţie pe bune. N-am crezut c-o să 
apuc ziua asta. 

— Por să zic același lucru despre tine. 

— Câteodată oamenii se schimbă. Din când în când, întâlnesc pe 
cineva care îi face să-și dorească să se schimbe. 

— Câteodată, oamenii par că debitează citate motivaţionale, l-am 
luat eu peste picior. 

Cu câteva excepţii, sfaturile pe care mi le dădea Alex variau de la 
unele de-a dreptul îngrijorătoare — odată, îmi sugerase să şantajez un 
profesor care îmi purta pică fiindcă îl corectasem în timpul cursului — 
până la unele enervant de vagi. 

— Că tot veni vorba despre schimbare... 

Am tăcut câteva secunde, nesigur dacă era bine să continui. 

— Michael mi-a trimis nişte scrisori. Încă nu le-am citit. S-ar 
purea să-l vizitez în curând, în închisoare. 

Încă nu-i spusesem lui Ava despre decizia mea. Poate că n-aveam 
să-i spun niciodată. În cele din urmă, sora mea trecuse peste faptele 
odioase ale lui Michael. Nu doream s-o implic iar în mizeria asta. 

Alex era singurul om capabil să înțeleagă seriozitatea declaraţiei 
mele. 

A rămas nemișcat. Trăsăturile i s-au asprit până când ai fi crezut că 
au fost tăiate în piatră. Nu Michael omorâse familia lui Alex, însă 
incercase s-o ucidă pe Ava. Pentru Alex, cele două erau la fel de grave. 

— Înţeleg, mi-a zis prietenul meu, fără nicio inflexiune în voce. 
Când te duci să-l vizitezi? 


Scanned with CamScanner 


330 | ANA HUANG 


Mă zgâiam la terenul de baseball fără să-l văd cu adevărat. 

— Nu știu. Poate c-o să merg într-o zi când sunt liber. Nici măcar 
nu știu ce-o să-i zic. 

Cum e mâncarea din închisoare? 

Bună, tată! Când erai mic voiai să devii ucigaș sau te-ai inspirat din 
emisiunile despre criminali la care se uita mama? 

Esti un nenorocit. Aş vrea să te urăsc la fel de mult cum ai merita. 

Mi-am frecat faţa. Simplul gând la întâlnirea cu Michael mă epuiza. 

Trebuia să vorbesc cu el, însă nu-mi doream să o fac. 

Alex a tăcut multă vreme. Următoarea lui replică m-a luat prin 
surprindere: 

— Poate c-ar fi o idee bună să citești scrisorile. 

Mă simţeam șocat. 

— Tu glumești? Am crezut c-o să încerci să mă convingi să nu mă 
duc la el. 

— Michael e un rahat cu ochi și, dacă ar fi posibil, m-aș bucura 
să-l văd sângerând, a-răspuns Alex cu răceală. Dar e tatăl tău. Atât 
timp cât o să-l eviţi, o să te obsedeze. Şi nenorocitul ăla nu merită asta. 

Cuvintele lui semănau tulburător de mult cu sfatul lui Jules. 

La nivel rațional, știam că trebuia să înfrunt trecutul și să mă împac 
cu el, dar era zguduitor să-l aud pe Alex exprimând ideea asta atât de 
răspicat. 

Mi-am lăsat capul pe spate și mi-am pironit ochii în tavan, renun- 
ţând să mă mai prefac că urmăresc meciul. 

— Mda. Ţi se pare nasol că, într-un colț al minţii, vreau ca Michael 
să fi avut un pretext întemeiat pentru faprele lui? Ştiu că nimic nu-l 
poate scuza, dar... Rahat! Nu știu. 

Din nou, mi-am frecat faţa. Îmi doream să-mi pot exprima frä- 


mântarea în cuvinte. 

Ochii lui Alex s-au întunecat. 

— Deşi Michael a încercat s-o omoare, Ava a avut sentimente 
amestecate față de el. E greu să renungi la un om care te-a crescut. 

— E valabil și pentru tine? am întrebat, 

Unchiul lui Alex îi plătise pe asasinii care îi omorâseră familia. Ivan 
Volkov murise într-un incendiu cu surse misterioase, la scurt timp 
după ce Alex aflase adevărul. 

Nu îl întrebasem deloc despre incendiu, fiindcă eram sigur că nu 
doream să aflu răspunsul. În marea majoritate a situațiilor, atunci 
când venea vorba despre Alex, cel mai bine era să nu ştii. 

— Nu, a zis Alex. 

Am clătinat din cap. Răspunsul lui abrupt și scurt nu mă mira, 
însă mă exaspera. 

— Deci eşti de părere că ar trebui să-l vizitez pe Michael? 

— Sunt de părere că ar trebui să faci tot ce e nevoie ca să-l lași pe 
Michael în trecut. 

Alex și-a mutat iar atenția la terenul de baseball. Nats înscriseseră 
câteva puncte în vreme ce noi doi discutaserăm, Mai aveau doar un 
punct până să-i ajungă din urmă pe ceilalți. 

— Josh, nu-i permite să-ţi afecteze viața și mai mult! 

Până la sfârșitul meciului, cuvintele lui Alex mi s-au tot învârtit în 
minte. 

Când m-am întors acasă și am deschis sertarul comodei, încă le 
auzeam. i 

Sunt de părere că ar trebui să faci tot ce e nevoie ca să-l laşi pe Michael 
în trecut. 

Era de-a dreptul ironic: îmi venise uşor să sar de pe stânci, de pe 
poduri și din avioane, dar când venea vorba despre clipe personale, 
cele care contau cel mai mult, eram ca un copil care stă pe marginea 
piscinei, pentru prima dată în viață. 

Speriat. Șovăitor. Plin de anxietate. 

După ce am mai ezitat un minut, m-am așezat, am deschis primul 
plic şi am început să citesc. 


Sala pentru vizite a Penitenciarului Hazelburg semăna mai degrabă 
cu o cantină de liceu decât cu o cameră dintr-o închisoare. Pe podeaua 
cenușie, fără mochete sau covoare, erau răspândite vreo zece mese 
albe. În afară de câteva tablouri cu peisaje, pereţii erau goi. Camerele 

de securitate montate în tavan bâzâiau, ca niște martori tăcuți la întâl- 
nirile dintre deținuți şi rudele acestora. 

De agitaţie, un genunchi mi se bâţâia încontinuu. În cele din 
urmă, l-am apăsat cu palma, ca să stea locului. 

Mesele erau destul de apropiate, așa că auzeam frânturi din con- 
versaţiile celorlalți. Dar cel mai clar răsunau în mintea mea fragmente 
din scrisorile de la Michael. De o săptămână încoace le citisem de 


atâtea ori, încât cuvintele mi se întipăriseră în memorie. 


Cum merge cu rezidențiatul? Seamănă cu Anatomia lui Grey? Ai zis 
în glumă că, după ce începi rezidențiatul, o să faci o listă cu toate 
inadvertențele medicale din serialul ăla. Dacă ai scria lista aia, chiar 


mi-ar plăcea s-o citesc... 


Tocmai m-am uitat la Ziua Cârtiţei. Uneori, viața în închisoare sea- 
mănă cu filmul ăsta... trăieşti aceeași zi la nesfârșit... 


Crăciun fericit! Ce ai plănuit să faci de sărbători? Știu că medicii sunt 
nevoiți să lucreze în perioada asta, dar sper c-o să ai câteva zile libere. 
Poate te duci în Finlanda, să vezi aurora boreală, așa cum ai vrut mereu... 


Scrisorile aveau un conținut generic și inofensiv, însă conţineau 
destule glume pe care le împărtășeam doar eu și Michael și destule 
amintiri comune. Toate astea nu mă lăsau să dorm noaptea, 

Când citeam scrisorile lui, aproape credeam că Michael era un tată 
obișnuit care îi scria propriului fiu, și nu un psihopat nenorocit. 

Ușa s-a deschis. În încăpere a intrat un om în uniforma portocalie 


a închisorii. 

Că tot vorbim de lup... 

Stomacul mi s-a strâns ghem. 

Încărunţise mai mult, ridurile lui erau ceva mai pronunțate; dar în 
rest, Michael Chen arăta la fel ca intotdeauna. 

Serios. Cerebral. Sobru. 

S-a așezat de cealaltă parte a mesei. Între noi s-a lăsat o tăcere plină 
de încordare, ca o bandă elastică atât de întinsă, încât e pe cale să se 
rupă. 

Gardienii din încăpere ne priveau cu ochi de vultur. Privirile lor 
pătrunzătoare erau un al treilea participant la conversaţia noastră ine- 
xistentă. 

Într-un final, Michael a vorbit. 

— Mulţumesc că ai venit! 

Îi auzeam vocea pentru prima oară, după trei ani de absență. 

Am tresărit. Nu mă așteptasem ca glasul lui să-mi stârnească atâta 
nostalgie. 

Fra aceeași voce care mă alina după ce echipa mea pierdea un meci 
de baschet. Aceeași voce care țipa la mine atunci când, în liceu, ieșeam 
pe ascuns în oraș și intram în cluburi cu o carte de identitate falsă, iar 
cata mă prindea. 

Vocea lui simboliza întreaga mea copilărie, și cu bune, și cu rele. 
Toate astea se împleteau în glasul lui profund. 

Mi-am apăsat degetele pe coapsă. 

— N-am venit pentru tine. : 

— Atunci, de ce eşti aici? 

Cu excepția umbrei care trecuse pe faţa lui pentru o clipă, Michael 
nu trăda nicio emoție drept reacție la cuvintele mele lipsite de 
afecțiune. 

— Eu... 

Răspunsul mi s-a înţepenit în gât. Michael a zâmbit atotştiutor. 

— Eşti aici, deci probabil çă ai citit scrisorile de la mine. Ştii ce mi 
s-a întâmplat în ultimii ani: nu prea multe. 

A râs cu autoironie. 

— Povestește-mi despre tine. Cum e la muncă? 

Era suprarealist să stăm aici și să discutăm de parcă ieșiserăm 
împreună la o cafea. Creierul mi s-a blocat. Nu știam ce să fac, în afară 
de a-i cânta în strună. 

— La muncă e bine. 

Michael a râs iar. 

— Josh, povestește-mi! Încă de când erai în liceu ai vrut să devii 
medic. 

— Rezidenţiatul e așa cum te-ai aștepta să fie. Ture lungi. Multă 
suferință și multă moarte. 

I-am aruncat un zâmbet dur, apoi am adăugat: 

— Ştii multe despre moarte. 

Faţa lui Michael s-a crispat. A ales să-mi ignore comentariul. 

— Dar viața ta personală? Te vezi cu cineva? Ai și tu o vârstă. 
A venit timpul să te așezi la casa ta și să întemeiezi o familie. 

— Nici măcar n-am împlinit treizeci de ani. 

Sincer să fiu, nu știam dacă îmi doream copii. Dacă era să fac 
copii, avea să se întâmple mult mai târziu. Aveam nevoie să cunosc 
mai bine lumea, înainte de a mă așeza la casa mea, după cum se expri- 
mase Michael. 

— Așa-i, dar trebuie să ieși la întâlniri câțiva ani. Sau poate că ai 
deja pe cineva? 

Nu i-am răspuns. Michael a ridicat din sprâncene. 

— Ai pe cineva? 

— Nu. 

Am ales să mint și ca să-l sfidez, și pentru că nu merita să afle des- 
pre Jules. 

— Ei, atunci nu-mi rămâne decât să sper, a comentat el. 

Ca să evităm cel mai dureros subiect, am continuat să vorbim des- 
pre lucruri banale, cum ar fi vremea și sezonul de fotbal, care stătea să 
înceapă. Niciodată nu-i cerusem socoteală pentru ce îi făcuse lui Ava. 
Mă mulțumisem să-l pocnesc în faţă când aflasem adevărul. 

Gândul la faptele lui îmi atârna în stomac ca o bucată de ciment. 
Mă simţeam aiurea fiindcă ocoleam ceea ce mă frământa, dar nu mă 
puteam îndura să destram conversaţia noastră superficială și oarecum 
forțată. 

Îmi pare rău, Ava. 

După ce plutisem în derivă trei ani, mă puteam preface, din nou, 
că am un tată. Da, era un sentiment egoist și nefiresc, dată fiind toată 
situaţia. Voiam să mă mai bucur puţin de sentimentul ăsta. 

— Cum e în închisoare? 

Aproape c-am râs de întrebarea mea idioată. Chiar eram curios. În 
scrisori, Michael îmi povestise despre cele mai mici lucruri ale vieţii 
sale de zi cu zi, dar din ele nu se înțelegea cum se împăcase cu încar- 
cerarea. 

Se simțea trist? Rușinat? Furios? Se împrietenise cu ceilalți deținuți 
sau stătea mai mult singur? 

— Ca în închisoare, a zis Michael, pe un ton care suna aproape 
vesel. E plictisitor şi incomod, plus că mâncarea e oribilă, dar ar putea 
fi şi mai rău. Spre norocul meu... 

În ochi i s-a aprins o scânteie întunecată. 

— Mi-am făcut câţiva prieteni care m-au ajutat. 

Sigur că-și făcuse prieteni. Deşi nu eram la curent cu detaliile poli- 
ticilor sociale din închisoare, Michael a fost un supravieţuitor încă de 
la bun început. 

Nu-mi dădeam seama dacă eram ușurat sau iritat că Michael nu 
suferea mai mult. 

— Că tot veni vorba... 

Michael și-a coborât vocea. 

— Mi-au cerut să le fac o favoare în schimbul... ăă... prieteniei lor. 

M-a cuprins o bănuială oribilă. 

— Ce fel de favoare? 

Am presupus că prietenie însemna, de fapt, protecție, dar cine ştie? 
În sistemul nostru de penitenciare au loc niște chestii ciudate. 

— În închisoare, politicile sunt... complicate, a răspuns el. Se fac 
multe trocuri și există o mulțime de limite invizibile pe care nu e bine 
să le încalci. Dar toți deținuții sunt de acord că anumite lucruri sunt 
foarte valoroase. Țigările, ciocolata, supele la plic. 

După o pauză de o clipă, Michael a completat: 

— Pastilele date cu rețetă. 

Genul ăsta de pastile erau valoroase și în viaţa reală. Îmi închipu- 
iam că pe piaţa neagră din penitenciar erau aur curat. 

Şi cine are cu ușurință acces la pastile? Doctorii. 

Am simţit că un pumn invizibil mi-a strâns măruntaiele. 

Altădată, i-aş fi acordat tatălui meu prezumția de nevinovăție, dar 
acum mă lămurisem. Poate că, într-adevăr, îi era dor de mine și voia 

să-și răscumpere cumva greșelile. La urma urmei, îmi scrisese scrisori 
doi ani întregi. 

Dar, în fond, Michael Chen se punea pe sine pe primul plan. 

M-am silit să-mi compun o expresie neutră. 

— Înţeleg. Nu mă mir. 

Michael a zâmbit. 

— Ai fost isteț de când te știu, Josh. Îndeajuns de inteligent cât să 
devii medic, evident! Le-am zis amicilor mei ce profesie ai și m-au 
întrebat dacă ai fi de acord să ne ajuţi. 

Avea tupeu, nu glumă, să-mi ceară chiar aici, în sala de vizite, să-i 
strecor pastile în închisoare. Vorbise foarte încet, deci era puţin proba- 
bil ca gardienii să-l audă, dar poate că şi gardienii erau complici la 
schema asta. În unele închisori, deţinuţii sunt cei care fac legea. Plus 
că sistemul de închisori este foarte corupt. 

— Nu te-ai schimbat deloc, așa-i? 

Nu m-am obosit să mă prefac că nu știu la ce se răi. 

— Ba m-am schimbat. După cum am zis, am greșit că am încer- 
cat s-o omor pe Ava, dar nu pot să-mi răscumpăr faptele decât dacă 
rămân în viaţă. Și singurul mod de-a supraviețui e să intru în jocul lor. 

Michael a strâns din dinți. 

— Habar n-ai cum e aici, cât de greu e să supraviețuiești. Mă 
bazez pe tine. 

— Poate ar fi WAN să te gândești la asta înainte să încerci s-o 
omori pe soră-mea. 

Furia pe care o acumulasem nu a explodat. Se scurgea din mine 
încet, ca un abur toxic care otrăvea aerul. 

Pentru prima dată de când pășise în sala de vizite, masca lui de 
„tată cuprins de remușcări” a căzut. 

Ochii lui m-au pironit aidoma unor pumnale. 

— Eu te-am crescut. Am plătit pentru călătoria ta în America 
Centrală. Indiferent cât de mult am greșit, asta nu schimbă faptul că 
sunt tatăl tău. 

Rostea apăsat fiecare cuvânt. 

Am fost de mic învățat să-mi respect părinții. Poate că așa se explica 
de ce îmi venea așa de greu să rup orice legătură cu Michael. O parte 

din mine chiar simţea că îi sunt dator pentru tot ce-mi dăruise cât timp 
crescusem. Avuseserăm o casă frumoasă şi plecaserăm în vacanțe 
scumpe, în familie. În fiecare an, de Crăciun, tata îmi cumpărase cele 
mai noi gadgeturi și îmi plătise taxele la Universitatea Thayer, una 
dintre cele mai scumpe din ţară. 

Dar de la respect de părinți la ascultare oarbă e o diferenţă. Una pe 
care Michael o nesocotise de nenumărate ori. 

Pe sub masă, am strâns din pumni până când mi s-au albit înche- 
ieturile. 

— Apreciez tot ce-ai făcut pentru mine când eram copil. Dar să 
fii părinte cere mai mult decât să îndeplinești nevoile de bază ale pro- 
priului copil. E nevoie de încredere și de iubire. Tată, te-am auzit când 
i-ai mărturisit totul lui Ava. Însă nu te-am auzit cerându-i, dracului, 
scuze... 

— Nu înjura! E necuviincios. 

— N-am auzit nici să-i fi oferit vreo explicație pentru ce ai făcut. 
O să înjur, dracului, dacă asta vreau, fiindcă — îţi repet — ai încercat 
să-mi ucizi sora! 

Pulsul meu a crescut la cote ameţitoare, iar inima mi se zbătea în 
piept. Iată explozia pe care o aşteptasem. Trei ani de emoții înăbușite 
au răbufnit dintr-odată, spulberând scurta noastră discuție amicală. 

Ceilalţi deţinuţi din sală au tăcut. Un gardian a pășit spre noi, ca 
să ne avertizeze că tulburam liniștea, dar nu ne-a întrerupt. 

Lui Michael i-a zvâcnit o pleoapă. 

— Eşti fiul meu. Nu se poate să mă lași să putrezesc aici. 

Parcă era un disc zgâriat. 

Amândoi știam că mai avea un singur argument la care putea să 
apeleze: faptul că împărtășeam niște gene. 

— Ai supravieţuit doi ani. Sunt convins c-o să mai supravieţuiești 
alți douăzeci. 

M-am ridicat de la masă. Acum, după ce toate emoțiile mele se 
revărsaseră, simţeam că am pieptul gol. Eram amorţit şi pielea mi se 
răcise, 

Sperasem din tot sufletul că tatăl meu putea să-și răscumpere, 
cumva, faptele de neiertat. Sperasem să aibă un motiv întemeiat pentru 

ororile pe care le săvârșise ori măcar să regrete sincer. Dar acum, într-o 
clipă de revelaţie, mi-am dat seama că, deși tata putea să se prefacă 
iubitor, în realitate nu era capabil să simtă iubire. 

Poate că mă iubea în felul lui, și totuși iubirea asta nu-l împiedica 
să mă folosească. Dacă nu i-aș fi fost de folos — dacă n-aș fi avut acces 
la pastilele la care râvnea și dacă n-aș fi fost singura lui legătură cu 
lumea de afară —, m-ar fi azvârlit ca pe o cârpă, într-o clipă. 

Michael a râs forțat. 

— Josh, doar nu vorbeşti serios. 

— Eşti tatăl meu biologic, dar nu faci parte din familia mea. Și 
n-o să faci parte niciodată. Sunt sigur că prietenii tăi vor fi înţelegători. 

Un gust amar îmi umplea gura. 

— N-o să te mai vizitez. Îți doresc numai bine. 

— Josh! 

În ochii lui au apărut panică şi uimire dublată de suferință. 
Probabil că era prima emoție autentică pe care o manifesta de multă 
vreme, dar acum era prea târziu. 

Mai devreme sau mai târziu trebuie să acceptăm că unii oameni nu 
mai sunt așa cum erau odată. E cazul să nu ne amăgim că ar puzea fi 
într-un anumit fel. Trebuie să-i vedem așa cum sunt în realitate. Nu 
voiam să-l numesc tată pe Michael Chen din prezent. 

— Stai jos! mi-a cerut. Nu-i musai să vorbim despre pastile. 
Povestește-mi despre călătoriile tale! Mereu ţi-a plăcut să călătoreşti. 
Unde plănuieşti să mergi data viitoare? 

M-am îndepărtat. Mă usturau ochii. 

— Josh! mi-a strigat, cu panică în glas. Josh! 

Nu i-am răspuns și nici nu mi-am luat la revedere. 

Am semnat în registrul de intrări-ieșiri, apoi am mers până când 
am ieșit din penitenciar, în arșiţa copleșitoare. 

Acum aveam parte de împăcare, dar nimeni nu-mi spusese cât de 
dureroasă poate fi împăcarea. Simțeam o suferinţă intensă, care îmi 
sfărâma oasele și îmi sfâşia inima. 

Dar în loc să încerc să-mi alin suferința, am acceptat-o. Chiar dacă 
durerea e oribilă, ea e dovada că încă ești viu. Şi abia după ce suferința 
dispare poți începe să te vindeci. 

LA MAI PUȚIN DE UN MINUT DUPĂ CE AM TERMINAT LECŢIA ONLINE 
de recapitulare a materiei pentru examenul meu de barou, cineva a 
sunat la ușă. 

Rămăsese mai puţin de o lună până la examen, ceea ce însemna că 
mâncam Drept pe pâine. Fără ieșiri în oraș, fără întâlniri la cafea cu 
prietenele mele, fără întâlniri oficiale cu Josh. Când ne vedeam, eu şi 
Josh nu făceam mare lucru; uneori, stăteam împreună. Eu învăţam, 
iar el făcea cafea și comanda mâncare la pachet. 

Însă, când am deschis ușa și l-am văzut în coridor, cu chipul ca o 
mască de granit, mi s-au evaporat toate gândurile despre examenul de 
barou. 

— Am fost în vizită la Michael. 

Tonul lui lipsit de viață îmi spunea totul despre cum decursese vizita. 

Fir-ar! 

— Cum te simți? 

Nu am cerut detalii despre întrevederea lor, fiindcă nu asta era 
important. Cu adevărat important era cum făcea față Josh efectelor 
acelei vizite. 

l-am deschis ușa. Stella era la muncă. Urma să fiu singură acasă 
pentru câteva ore. 

— Așa cum te-ai aștepta să mă simt. 

Mi-a aruncat un zâmbet strâmb, însă mi-am dat seama că era 
încordat. S-a uitat la laptopul meu deschis și la manuale. 

— Iartă-mă! N-am vrut să te deranjez în timp ce înveți. Știu că 
ești ocupată. 

— Nicio grijă! Oricum aveam nevoie de o pauză. 

De şase ore, învățam încontinuu. Nici nu mai vedeam clar, fiindcă 
stătusem atât de mult la computer. 

O distragere a atenţiei era binevenită, cu toate că aș fi vrut ca 
împrejurările să fie mai fericite. 

M-am așezat pe canapea, lângă Josh. - 

— Vrei să discutăm despre vizită? l-am întrebat. De obicei percep 
un tarif pentru serviciile mele de psihoterapeut, dar tu eşti sexy, așa că 
îţi acord o ședință de terapie gratuită, de cincisprezece minute. 

Josh a dat aprobator din cap. 

— Așa-i: chiar sunt sexy. Îmi placi. Am început cu dreptul ședința 
asta. 

— Am multă experiență cu narcisiştii megalomani. Doar locuiesc 
în D.C. 

Hohotul de râs al lui Josh mi-a mângâiat inima. 

— Ai mare dreptate. 

— Vorbesc serios: cum te simţi? 

Şi-a sprijinit capul de canapea. 

— Trist. Nervos. Resemnat cu faptul că n-o să mă împac nici- 
odată cu tata. Și — Josh a înghițit anevoie — ușurat că, în sfârșit, pot 
să las toate astea în urmă. I-am citit scrisorile. Pur și simplu a încercat 
să mă manipuleze emoţional. Michael n-o să se schimbe niciodată. A 
fost al naibii de dureros să îl văd și să rup legătura cu el. Dar am primit 
lucrul de care aveam nevoie. 

— Împăcare, am rostit încet. 

— Mda. 

Și-a răsucit capul spre mine. Părea supărat pe el însuși. 

— Îmi dau seama cât de prostesc a fost să amân atât de mult să-l 
înfrunt. Mi-am pus viața în stand-by trei ani, deși aș fi putut să-l vizi- 
tez și să-mi văd mai departe de viaţă. 

— N-a fost prostesc. 

L-am luat de mână şi am strâns-o, 

— Nu erai pregătit. Nu doar înfruntarea contează, E important 
să-ți acorzi timp, ca să te pregătești, să-ți dai seama ce dorești. 

Şi-a atins genunchiul de al meu. 

— Mda. Să ştii că nu eşti un terapeut rău, așa cum am crezut. 

Prefăcându-mă scandalizată, am dus o mână la piept. 

— Eu îţi ofer o şedinţă gratuită de terapie, iar tu așa mă răsplătești? 
Mă insulți? 

— Îşi place la nebunie atunci când te insult. 

— Geniule, hai să-ţi dau o veste: nimănui nu-i place să fie insultat. 

— Vrei să pui teoria asta la încercare? a zis Josh, cu voce scăzută. 

Imediat, atmosfera s-a schimbat. Un val de electricitate îmi scăpăra 
pe piele și îmi gonea prin vene. Irecuse mult timp de când făcuserăm 
sex. Fiecare privire și fiecare cuvânt stârneau noi scântei de dorință. 

Dar nu era vorba doar despre sex. Câteodată, singurul mod de a te 
elibera de emoții este să te manifești fizic. Catharsisul în cea mai brută 
formă a sa. | 

Dacă Josh avea nevoie de așa ceva după ce îl vizitase pe Michael, 
aveam să-i îndeplinesc dorinţa. 

— Cum anume vrei s-o punem la încercare? l-am întrebat. 

Josh îmi fusese alături când am avut nevoie să-mi distrag atenţia de 
la Max. Venise vremea să-i întorc favoarea. Nu că mi-ar fi fost greu s-o 
fac. 

Deși încă îi vedeam în ochi o urmă de încordare, Josh îmi zâmbea 
viclean, diabolic. 

— Scoate-ţi hainele, Roșcato! 

Când i-am auzit ordinul, locul dintre picioare a început să-mi pulseze. 

M-am ridicat și, fără să-mi desprind ochii dintr-ai lui, mi-am des- 
făcut primul nasture de sus al bluzei. Privirea lui pârjolitoare mă ardea. 

— Ce fel de bărbat lasă femeile să facă toată treaba? l-am tachinat, 
desfăcând al doilea nasture. Chen, nu știam că eşti așa de leneș. 

Al treilea nasture, 

— Sau eziţi fiindcă ţi-e teamă că n-o să te descurci? 

Am aruncat o privire cu subînţeles spre pantalonii lui. Când i-am 
observat erecţia, gura mi s-a uscat instantaneu. 

Uitasem cât de mare era penisul lui și cât de brutal îi plăcea să facă 
sex. 

Al patrulea nasture. 

Nerăbdarea mea era ca un val care se pregătește să se spargă de 
țărm. 

— E chiar interesant că mă tot jigneşti de parcă n-o să mă răzbun 
pe tine, puțin mai încolo, pentru fiecare cuvânt, mi-a zis Josh cu mult 
calm, după ce mi-am scos bluza și am lăsat-o să cadă la podea. Sau 
poate că vrei să mă răzbun pe tine. 

Simţeam că obrajii îmi ard. 

Cu degete tremurânde, mi-am scos pantalonii. 

Mi-a zâmbit. 

— Exact cum credeam! Scoate-ţi și chiloţii! Pe urmă du-te în 
camera ta. 

Aerul condiționat funcţiona la cea mai înaltă treaptă, dar fierbin- 
țeala din ochii lui mă încălzea toată. 

L-am ascultat. Josh pășea în urma mea, cu pași aproape neauziţi, 
ca un animal de pradă care își pândeşte victima supusă. 

Când am pășit în camera mea, nerăbdarea crescuse la cote maxime, 
dar am rămas nedumerită. Josh mi-a deschis șifonierul și a scotocit 
puţin, până când a scos ceva de pe un umeraș. 

— Ce naiba...? 

Am amuţit văzând ce avea în mână: niște eșarfe de mătase. 

Stomacul mi s-a strâns ghem. Dumnezeule! 

— Treci în pat, Jules! 

În mod obișnuit m-aș fi opus, dar eram prea excitată. L-am ascultat. 

Salteaua s-a lăsat sub mine. Peste două secunde, Josh mi s-a alăru- 
rat, Am inspirat adânc când m-a pironit pe pat și mi-a legat mâinile 
de stâlpii tăbliei. 

— Ce faci? 

Din cauza vuietului din urechi, abia dacă-mi auzeam propria voce. 
Sfârcurile mele erau dureros de tari. Şirul de imagini pornografice 
care-mi umplea mintea mă excita și mai tare. 


— Dacă tot crezi că sunt leneș... hai să-ți dovedesc că ai dreptate. 

Josh a coborât puţin. Am scos un țipăt când mi-a desfăcut brusc 
coapsele și mi-a legat gleznele de ceilalți doi stâlpi. 

S-a îndepărtat de pat, ca să-și admire opera. Stăteam răstignită în 
mijlocul patului. Am roșit când mi-am dat seama că Josh putea vedea 
limpede cât de excitată eram: clitorisul umflat și coapsele umezite de 
dorinţă. 

Dar apoi s-a răsucit și a deschis sertarul noptierei. M-a cuprins groaza. 

Doar nu avea de gând să facă asta. 

— Josh, să nu îndrăznești! 

— Despre ce vorbeşti? 

Tonul lui era inocent, însă ochii i s-au întunecat când a găsit ce căuta. 

Am simţit cum fruntea mi se umple de transpiraţie. A scos din 
sertar niște lubrifiant și una dintre jucăriile mele sexuale preferate: un 
vibrator cu capăt dublu, cu un capăt de sucțiune clitoridiană. Era al 
naibii de scump, și pe bună dreptate. În mai puţin de treizeci de 
secunde, îmi provoca un orgasm zguduitor. 

Dar, de asemenea, putea să mă menţină la limita orgasmului ore 
întregi, în funcţie de treapta de viteză și de intensitate. 

— Nu-i amuzant, l-am apostrofat. 

Am tras de legăturile mele, însă Josh înnodase eșarfele atât de bine, 
că nodurile nu s-au clintit. 

Cu o mişcare din șold, Josh a închis sertarul noptierei. Era ener- 
vant de calm. 

— Dacă vrei să te dezleg, ajunge să mi-o spui. O să te dezleg și o 
să te las în pace. Asta vrei? 

N-am spus nimic. 

— Asta credeam şi eu. 

Josh s-a apropiat de mine şi a trecut vârful vibratorului peste clito- 
risul meu — îndeajuns de apăsat încât să simt un fulger prin tot cor- 
pul, dar nu atât de apăsat încât să-mi ofere senzaţia de care aveam 
nevoie cu disperare. 

Mi-am strâns pumnii. Nu voiam să-i dau satisfacția de a mă vedea 
reacționând. 

A râs ușor, iar hohotul lui mi-a stimulat și mai mult nervii 
sensibilizați. 

— Chiar dacă te opui, păsărica ta te dă de gol de fiecare dată. Eşti 
udă leoarcă, Roşcato. 

A băgat un deget cu mine. Ca să nu gem, mi-am înfipt unghiile în 
palme. 

Josh a țâțâit. 

— Ce încăpăţânată ești! Hai să vedem cum te pot dezbăra de 
încăpățânare, 

Şi-a retras mâna. O clipă mai târziu am simţit atingerea rece a 
lubrifiantului. Am tresărit. 

Nu eram străină de sexul anal, însă trecuse ceva timp de când o 
făcusem ultima dată. Prin urmare, i-am fost recunoscătoare că a folo- 
sit mai mult lubrifiant ca să mă pregătească. 

— Eşti foarte frumoasă așa, legată, pregătită pentru mine. 

I-am simţit răsuflarea pe gât. Pe urmă Josh mi-a sărutat punctul 
sensibil de pe ceafă. În același timp, împingea vibratorul în mine, cu 
o încetineală chinuitoare. 

— Dar, înainte să ţi-o trag, o să ne distrăm puţin. Mai ales fiindcă 
sunt lenes. 

— Josh... 

Scâncetul meu s-a transformat în icnet când jucăria m-a penetrat 
complet și în anus, și în vagin, stârnindu-mi o senzaţie de disconfort. 

— Josh, trage-mi-o, naibii, odată! 

— Ti-aş trage-o, dar sunt leneș. Nu asta ai spus? E mai ușor să las 
un obiect să facă toată treaba în locul meu. 

Vibratorul a pornit, smulgându-mi un strigăt sugrumat. Discon- 
fortul de acum o clipă a dispărut, înlocuit de o plăcere intensă. 

O, Doamne! 

Nu puteam să gândesc, nu puteam să respir. Vibraţiile jucăriei rever- 
berau în corpul meu, stârnind un val de senzaţii. M-am foit în loc, 
dorindu-mi cu disperare să scap, dar Josh mă legase așa de bine, încât 
nu mă puteam mișca aproape deloc. 

Nu puteam face nimic altceva decât să zac în pat, la mila lui Josh. 

Repede. Încer. Repede. Încet. M-a adus, din nou și din nou, la 
limita orgasmului, chinuită de dorință. 

— Ai dreptate, Jules. Uneori e mai plăcut să stai deoparte și să 
priveşti. 

Dorinţa îi sugruma glasul. Dacă n-aş fi fost în pragul nebuniei, aş 
fi savurat gândul că pentru el era la fel de chinuitor precum era și 
pentru mine. 

Stătea într-un colț al saltelei, cu scula în palmă. Ochii lui îmi 
ardeau pielea goală. M-am zvârcolit, încercând iar să-mi dezleg nodurile. 

— "Te rog! am hohotit. Nu mai pot... Josh... Te vreau în mine. Tè rog. 

Nu mai puteam îndura. Eram convinsă că, dacă nu-mi dădeam 
drumul curând, aveam să mor. 

Vibratorul s-a oprit. Josh s-a ridicat și s-a apropiat de mine, iar eu 
m-am încordat de nerăbdare. M-a încălecat, cu genunchii de o parte 
şi de alta a mijlocului meu. Dar, în loc să scoată jucăria din mine şi să 
mă pătrundă, Josh a lăsat telecomanda vibratorului deoparte și mi-a 
cuprins sânii în palme. 

— Roșcato, nu cred că ţi-ai învăţat încă lecţia. 

Glasul lui catifelat contrasta cu felul brutal în care mi-a pişcat sfâr- 
curile. 

Mi-a strâns sânii laolaltă și și-a adus penisul între ei. Șocată, am 
scos un icnet. Lichidul seminal mi-a picurat pe piele, iar asta i-a ușurat 
mișcările, 

Până în acest moment, nu-i îngăduisem niciunui tip să facă asta, 
însă... Doamne! 

Atingerea erecţiei lui pe pielea sensibilă a sânilor a ațârat atât de 
tare flăcările dorinţei mele, încât mă temeam c-o să ard pe dinăuntru. 

Josh a întețit ritmul, până când, la fiecare opintire, capul penisului 
îmi atingea bărbia. Am început să gâfâi. 

— Rabat! Ai niște sâni perfecţi, a gemut el. 

După alte câteva opintiri, jeturi groase de spermă au ţâșnit pe fața 
și pe pieptul meu. 

Nici n-am apucat să-mi trag sufletul. Folosindu-se de penis, Josh a 
șters sperma de pe bărbia mea și și-a vârât penisul în gura mea. Dorinţa 
îmi întuneca mințile, așa că aș fi făcut orice îmi cerea. 

Când Josh și-a împins scula în gura mea, până la capăt, vibratorul 
a prins din nou viaţă. 

Corpul meu a zvâcnit. Plăcerea pulsa prin mine. Disperarea de 
adineauri și-a făcut iar apariția. Am încercat să mă desprind din legă- 
turile care mă imobilizau. 

Urma să mor așa, legată, acoperită de spermă și tânjind după un 
orgasm. Creierul meu începea să se scurtcircuiteze. Dacă tensiunea 
care se acumula în mine nu avea să explodeze în curând, știam că avea 
să mă facă scrum. 

— Ai zis că mă vrei în tine. 

Josh s-a retras din gura mea, a șters o parte din sperma de pe obra- 
jii mei, apoi și-a vârât din nou scula printre buzele mele. 

— Ar fi trebuit să te exprimi mai clar, scumpo. 

Am încercat să protestez, dar nu s-a auzit decât un icnet. Josh s-a 
retras din nou, mi-a curățat iar sperma de pe față și și-a plonjat iar 
penisul în gura mea, până când a intrat în erecţie. 

- Îţi place, așa-i? a mârâit el. 

În timp ce se opintea, cu scula înfiptă în gâtlejul meu, mă privea 
de sus. Trăsăturile lui erau încordate de dorință. 

— Îi place să ţi-o trag în gură, îţi place să ai toate găurile pline, 
ca o-mică târfă ce ești. 

— Mpfh... 

Geamătul meu a fost înghițit de bâzâirul jucăriei şi de vuietul din 
urechile mele. 

Tot corpul meu ardea. Fiecare nerv era ca un fir incandescent. 
Fiecare clipă era o eternitate de tortură delicioasă. 

Era divin și diabolic totodată. 

Cu un geamăt, Josh și-a scos penisul din gura mea. A scos încet 
jucăria din mine, iar eu am scâncit, simțindu-mă golită. După senzaţia 
de plinătate, mi se părea aiurea să nu am ceva în mine. 

Mi-a desfăcut eșarfele, una câte una. În cele din urmă, eram liberă. 

Josh mi-a șters de pe obraz o lacrimă stârnită de frustrare. 

— Bravo! Ce fată bună! Ai înghiţit toată sperma. Meriţi o recom- 
pensă, nu? 

A strecurat în gura mea degetul cu care ștersese lacrima. Am simțit 
gustul sărat al dorinţei mele. 

= eig 

Un icnet mi-a curmat vorbele, când Josh m-a penetrat brusc. 

— Căcat! a strigat cu voce guturală, impingându-se în mine. Roș- 
cato, încap așa de bine în tine! Ca și cum ai fost creată anume pentru 
mine. 

În ciuda vorbelor murdare, atingerile lui erau blânde. M-a sărutat 
şi a început să se miște lent. Spre deosebire de celelalte ocazii când 
făcuserăm sex, de data asta nu simțeam că mi-o trage; mi se părea mai 
dulce, mai intim. 

Ca şi cum făceam dragoste. 

La acest gând, ghemul de furnicături de pe şira spinării mele s-a 
intensificat. 

Am închis ochii. Gâfâiam. Totul era copleșitor — sărutul lui Josh, 
felul în care mă umplea, sensibilitatea provocată de jocul lui de mai 
devreme... 

În mod inevitabil, orgasmul m-a izbit. Cu un strigăt, mi-am arcuit 
spatele, însă nici n-am apucat să-mi vin puţin în fire, fiindcă Josh a 
întețit ritmul. M-a penetrat atât de brutal, încât al doilea orgasm a 
apărut chiar înainte ca undele celui dintâi să se stingă. 

— Aşa! Ţipă, Roșcato! Descarcă-te! 

Josh a întins o mână între noi și și-a apăsat degetul mare pe clito- 
risul meu umflat. 

— Eşti așa de frumoasă când îţi dai drumul! 

Orgasm după orgasm. La un moment dat eram epuizată. Nici 
măcar nu mai eram în stare să ţip. 

Abia după ce m-am prăbușit pe saltea, scururată de nenumărate 
orgasme orbitoare, Josh a încetinit ritmul și a ejaculat, cu un geamăt 
prelung. 

Mi-a dat laoparte părul de frunte și m-a sărutat. 

— Bravo! Te-ai descurcat așa de bine! 

Era de-a dreptul jenant cât de mândră mă făceau să mă simt vor- 
bele lui. 

S-a lăsat pe spate, lângă mine. Mi-a cuprins umerii cu un braț și 
m-a tras mai aproape. Și-a lăsat degetele să coboare, lent, pe brațul 
meu. M-am înfiorat de plăcere. 

— Eşti primul tip cu care am făcut-o în camera mea. 

Mulţumirea amestecată cu lene somnoroasă mi-a smuls această 
mărturisire. M-am lipit mai mult de corpul lui. 

Niciodată nu avusesem parte de postludiu. Înainte crezusem că nu 
mi-ar plăcea deloc, dar, în mod evident, ratasem ceva foarte plăcut. 

Mâna lui Josh și-a curmat mișcarea pentru o clipă, apoi a continuat: 

— Primul și ultimul, Roşcato, a mârâit el. 

Am râs. 

— Nu ţi se pare că eşti cam posesiv? 

Mi-a cuprins bărbia în palmă. Atingerea lui fermă, posesivă, m-a 
făcut să mă înfior din nou. 

— Normal că sunt posesiv. Nu-mi place să împart cu alții. 

— Josh, să împarţi ceea ce ai e o virtute. 

— Mă doare-n cot! Când vine vorba de tine, nu te împart. 

Am simțit că mi se taie răsuflarea. O căldură aurie mi-a izbucnit în 
piept și m-a luminat pe dinăuntru. Nu ştiam ce să spun, așa că m-am 
mulțumit să-l sărut pe umăr și să mă bucur de plăcerea acestor clipe. 

Stella avea să se întoarcă acasă în curând, iar hainele mele zăceau 
împrăștiate prin toată sufrageria. Ar fi trebuit să mă ridic din pat, dar 
nu mă înduram să mă smulg de lângă Josh. 

Încă un minut. După aia mă ridic. 

Mi-am lipit faţa de pieptul lui Josh, savurând căldura și aroma 
corpului său. Din cauza lui Michael și a lui Max, vieţile noastre erau 
un adevărat haos, însă măcar în momente ca astea reușeam să avem 
parte de un răgaz. 

— Mulţumesc că ești aici, mi-a zis încet, destrămând tăcerea. Chiar 
aveam nevoie de asta. 

— Oricând, cu plăcere. 

Mi-am ridicat capul. Când am văzut expresia de vulnerabilitate 
din ochii lui, am avut o strângere de inimă. 

— Dar, dacă mă mai lași pe uscat atât de mult timp, ca adineauri, 
o să-ţi retez scula! 

Pe chipul lui Josh a apărut un zâmbet. 

— Mai că te-aş crede, Jules, dacă scula mea nu te-ar fi ajutat să-ţi 
dai drumul de atâtea ori. 

Obrajii mi s-au înfierbântat. 

— Mă prefăceam. 

Josh s-a aplecat și și-a frecat nasul de gâtul meu. 

— Hmm... Îmi dau seama când ceva e pe bune sau nu. Orgasmele 
tale au fost pe bune. 

Nasul lui mi-a atins bărbia, apoi Josh m-a sărutat blând pe buze. 

— La fel de adevărat e și ce se petrece acum. 

Era cât pe ce să izbucnesc în plâns. 

Nu mă simţeam în stare dă-i dau vreo replică. Mi-am răsucit capul 
în partea opusă, așteptând ca furtuna de emoții să se potolească. 

Puteam număra pe degetele de la o mână oamenii în care aveam 
incredere cu adevărat. În viaţa mea n-aş fi crezut că Josh avea să se 
numere printre ei. Însă uneori viața ne aduce surprize. Pentru prima 
oară, nu mă deranja deloc că fusesem luată pe nepregătite. 

Pentru aproape jumătate de oră, eu și Josh am lenevit în pat, într-o 
tăcere plăcută. În cele din urmă, s-a ridicat, fără tragere de inimă. 

— Mă duc să fac duș. Stella o să apară curând, nu? 

Am oftat. 

— Da. 

O iubeam pe prietena mea, dar în clipa asta aș fi preferat să locu- 
iesc singură. 

După ce m-a sărutat încă o dată, Josh s-a ridicat din pat și a dispă- 
rut în baie. După un minut, am auzit sunetul dușului. 

Chiar și când nu era de față, mirosul lui stăruia în aer. Mi-ar fi 
plăcut să-l pot îmbutelia, ca să-l port cu mine peste tot, toată ziua. 

Dacă vechea Jules m-ar fi văzut acum, m-ar fi pălmuit fiindcă eram 
așa de siropoasă. Dar trebuie să recunosc: e plăcut să ai încredere în 
cineva îndeajuns de mult încât să te poți baza pe el. Și la fel de plăcut 
este să ştii că cealaltă persoană are îndeajuns de multă încredere în tine 
încât să apeleze la tine arunci când are o zi proastă. 

Am rămas cu ochii în tavan. Nu-mi puteam stăpâni zâmbetul cara- 
ghios. 

Aş fi fost în stare să stau în pat toată după-amiaza — sau cel puțin 
până când ieşea Josh de la duș —, dacă un apel nu mi-ar fi întrerupt 
gândurile siropoase. 

— Bună, Jules! 

E uimitor cât de repede mi-au stricat buna-dispoziție acele două 
cuvinte. 

O țepușă de plumb mi-a străpuns balonul de fericire din piept. 
Auzind vocea lui Max, am simţit că palmele îmi asudă instantaneu. 

— Ce vrei? 

Deși auzeam încă apa în duș, tot am aruncat o privire spre ușa între- 
deschisă a dormitorului, ca să mă asigur că Josh era încă la baie. 

— Ce ciudat că mă-ntrebi! a zis Max. Tocmai am hotărât ce 
favoare am nevoie să-mi faci. Nu e minunat? Păreai așa de... nerăbdă- 
toare să afli. 

Spaima mi s-a încolăcit în stomac, apăsătoare și grea. 

— Zi odară, Max! am mârâit. N-am timp de jocurile tale. 

Max a oftar. 

— Ce nerăbdătoare eşti, ].! Bine! Dacă vrei așa de mult să ştii, o 
să-ţi spun. Am nevoie să recuperezi ceva pentru mine. Câţiva... amici 
de-ai mei din Ohio sunt foarte interesați de chestia asta. 

Să recuperez... În traducere liberă, să fur. 

Apăsarea pe care o simţeam în stomac a crescut, 

— Ce anume este „chestia asta”? am cerut să știu. 

— Îşi trimit o poză şi adresa. 

Mai că vedeam cu ochii minţii rânjetul lui Max. 

— Mi-a luat ceva timp s-o găsesc. Apropo: cu plăcere fiindcă am 
făcut cea mai grea parte! Ție nu-ți rămâne decât să faci lucrurile la care 
te pricepi cel mai bine: să minţi și să furi. 

Înainte să-i dau replica, Max a încheiat apelul. 

Ticălosul ăla nenorocit! Dacă avea să mi se ivească vreodată ocazia, 
urma să-i tai scula și să-l pun s-o mănânce. 

Din nefericire, atât timp cât încă avea înregistrarea aceea, eram 
legată de mâini și de picioare. Așa că m-am holbat la ecranul telefonu- 
lui, așteptând să primesc mesajul lui. 

Când mesajul a sosit, împreună cu poza, am clipit de vreo două 
ori, ca să mă asigur că văd bine. 

Nu se poate! Dar, indiferent cât de mult priveam poza aceea, ima- 
ginea nu se schimba. 

Sângele mi-a îngheţat în vene. 

Era fotografia unui tablou. Pete maro și verzui împroșcaseră pânza, 
ducându-mă cu gândul la vomă. Pe marginea pânzei se vedeau mici 
puncte galbene. 

Tabloul era oribil, dar nu asta mă tulbura, cât mai degrabă /ocul 
unde văzusem pânza respectivă. 

Obiectul pe care Max voia să-l fur era tabloul din camera lui Josh. 

BARBS M-A PRIVIT CU ÎNGRIJORARE. 

— Scumpo, te simți bine? Toată ziua ai fost neobișnuit de tăcută. 

— Sunt OK. Pur și simplu mă stresează examenul de admitere. 

M-am forţat să-i zâmbesc și mi-am umplut iar cana cu cafea. N-ar 
fi trebuit să consum cofeină atât de târziu, însă oricum n-aş fi putut să 
adorm în seara asta. De trei zile, de când primisem mesajul lui Max, 
nu puteam să pun geană peste geană noaptea. 

Barbs a deschis ușa frigiderului și mi-a întins o porţie de plăcinră 
cu mere, învelită în folie de protecție. 

— Sunt sigură c-o să iei examenul. Poftim! Plăcinta ajută în orice 


situaţie, mereu. 

De data asta, zâmbetul meu era sincer. 

— Mersi, Barbs! 

— Cu plăcere. Oricând, scumpo! 

Barbs mi-a făcut cu ochiul și a plecat, ducând într-o mână o cană 
cu mult-iubitul ei ceai Earl Grey. 

Am sorbit din cafea. M-am strâmbat simțind gustul amar. Multe 
lucruri îmi plăceau la clinica asta — mai puţin cafeaua pe care o pre- 
găteau aici. 

M-am silit să dau pe gât conținutul cănii, în vreme ce mă uitam la 
ecranul întunecat al telefonului și aşteptam să primesc un alt mesaj de 
la Max. Dar ecranul a rămas, în continuare, întunecat. 

Se exprimase foarte clar. Aveam la dispoziţie o săptămână ca să fur 
tabloul lui Josh. Dacă nu, pentru mine totul avea să se sfârșească. 

Trecuseră deja trei zile. Îmi mai rămăseseră doar patru. 

M-am înecat cu o gură de cafea. M-a apucat o criză de tuse. O 
parte din lichidul fierbinte din cană mi s-a revărsat pe mână. 

— Rahat! am înjurat printre accese de tuse. 

Am pus cana pe blatul de bucătărie şi am deschis robinetul, lăsând 
apa rece să curgă peste arsură. În tot acest timp, nu m-am putut opri 
din tuse. 

— Totu-i în ordine? 

Am sărit cât colo, auzind glasul lui Josh în spatele meu. Din cauza 
mișcării bruște, am lovit cana și am vărsat restul de cafea pe poalele 
rochiei mele. 

— Rahat! am repetat, de data asta ceva mai apăsat. 

M-am întins după prosoapele de hârtie, dar Josh mi-a luat-o îna- 
inte. S-a apucat să șteargă cafeaua care mi se prelingea pe un picior, în 
vreme ce eu încercam să curăț pata. 

În zadar! Cafeaua se impregnase deja în fibrele materialului, așa 
încât o bună bucată din rochia mea albastră căpătase o nuanță urâtă 
de maro. În cele din urmă m-am lăsat păgubașă și am aruncat hârtia 
în coșul de gunoi, scoțând un țipăt de frustrare. 

Josh mă privea cu îngrijorare, dar și cu o urmă de amuzament. 

— Se pare că ăsta-i răspunsul la întrebarea mea. Ai o zi nasoală? 

— Cum de-ai ghicit? am întrebat ironic. 

— Puterea mea de deducție e printre numeroasele mele talente, a 
glumit el. Lăsând laoparte accidentul cu cafeaua, azi pari să fii cu min- 
tea aiurea. 

Am mormăit: i 

— Mä stresează examenul de admitere în barou. 

Asta era vechea mea scuză. De fapt, chiar eram stresată din cauza 
examenului, dar nu era principalul meu motiv de stres. 

De vinovăţie, stomacul mi s-a strâns ghem. 

În ultimele trei zile imi storsesem creierul ca să găsesc o cale de a 
mă sustrage din dilema mea cu Max, dar toate soluţiile pe care le găsi- 
sem presupuneau să dezvălui adevărul despre trecutul meu. 

Era posibil ca prietenele mele să nu mă judece pentru ceea ce făcu- 
sem, însă mă temeam de cum avea să reacționeze Josh. Ani de-a rân- 
dul, mă considerase o persoană rea sau, în orice caz, o influență 
nefastă. Sub nicio formă nu voiam ca impresia lui de la început să se 
confirme, când relația noastră progresa așa de frumos. 

— Ei, dacă ai nevoie de un partener de învăţat, cunosc unul 
devastator de chipeș și de inteligent, a zis Josh, după care a tăcut pen- 
tru o clipă. Apropo, mă refer la mine. 

În ciuda încordării mele, am râs ușor. 

— Bineînţeles că te referi la tine. Mersi pentru ofertă, dar mai 
mult o să mă distragi decât o să mă ajuţi. 

— E de înţeles. Aspectul meu fizic a distras atenţia a nenumărate 
studente. Mă tem că e unul dintre dezavantajele de-a poseda așa ceva, 
a adăugat, gesticulând spre propria față. 

Sinceră să fiu, chiar era spectaculoasă. 

L-am bătut ușurel pe umăr. 

— Așa-i. Murra ta este hidoasă într-un mod absolut unic. Nu-ţi 
face griji! Sunt sigură că studentele alea nu te judecau. În zilele noas- 
cre, lumea e mult mai deschisă la minte. 

Zâmbetul lui Josh mi s-a strecurat pe piele, asemenea unei cuver- 
turi de catifea. 

— Doamne! Cât de mult vreau să ţi-o trag acum! a comentat el. 

Nu eram deloc pudică, însă, când l-am auzit spunând acest lucru 
atât de răspicat, chiar în interiorul clinicii, am simțit că mi se înfier- 
bână pielea de pe gât. 

— Josh! 

A ridicat dintr-o sprânceană. 

— Ce-i? Oricum, în curând va trebui să-ți scoţi rochia asta. 
Care-ar fi un mod mai bun să... 


Vocea lui Ellie s-a amestecat în conversaţia noastră: 

— Vă întrerup? 

Nici măcar nu observaserăm când Ellie intrase în cameră. 

Imediat, am pășit în spate. Blatul tare mi-a lovit șalele. M-am strâm- 
bat de durere. 

Josh s-a justificat: 

— O ajut pe Jules. S-a pătat cu cafea. 

Fără să pară deloc fâstâcit, a gesticulat spre rochia mea. Deși chipul ` 
lui emana politeţe profesională, scânteia diavolească din ochii lui nu 
dispăruse. 

Ellie și-a încrețit nasul. 

— A, ce nasol! Sper că nu e o rochie nouă. 

— Nu e nouă. 

Am decis să schimb repede subiectul: 

— leşi la o întâlnire? 

Clinica urma să se închidă peste zece minute. Ellie se schimbase 
deja. În loc de sacou și de pantaloni de birou, acum purta rochie și 
pantofi cu toc. 

Obrajii i s-au colorat în roz. 

— Mă duc la film, cu Marshall. 

Mi-am ascuns zâmbetul. În sfârșit, depășise mica ei pasiune față de 
Josh, iar acum se concentra asupra lui Marshall. Nu eram sigură dacă 
faptul că-l sărurasem pe Marshall fusese factorul declanșator — fiindcă 
ceilalți ni se par mai atrăgători de fiecare dată când alte persoane îi 
consideră astfel —, dar mă bucuram că Ellie își găsise pe altul. 

Sigur, mă bucuram din motive pur neegoiste... 

— Apropo, trebuie să plec, a anunţat Ellie. Am venit să-mi iau 
încărcătorul. L-am lăsat aici în pauza de prânz. Să aveţi o seară bună! 

Ellie a scos încărcătorul din priza aflată lângă cuptorul cu micro- 
unde și a șters-o. 

Ochii lui Josh sclipeau jucăuș. 

— Şi noi ar trebui să plecăm, dar nu amândoi odată, ca să nu intre 
lumea la bănuieli. Ne vedem afară, la colțul nostru, peste douăzeci de 
minute. 

— Nu avem niciun colț al nostru, am subliniat. 

Gropiţa din obrazul lui și-a făcut apariţia. 

— Acum avem. Strada Twenty Third, colț cu strada Mayberry. În 
zece minute, Roşcato. Ne vedem acolo. 

A plecat, iar eu n-am avut ocazia să mă opun. 

Mi-am închis laptopul și mi-am strâns lucrurile cu încetineală 
voită, până când doar eu și Barbs am rămas în clădire. 

Barbs mi-a făcut semn spre ieșire, cu un gest de nerăbdare. 

— Haide, scumpo! Dacă mai aştept puţin, îmbătrânesc de tot. lar 
tu ești prea tânără ca să stai la birou peste program. 

— Îmi zici mereu ce vreau să aud. 

Mi-a făcut cu mâna. 

— De-asta sunt aici. Noapte bună! 

— Noapte bună! 

A durat doar cinci minute să ajung la locul stabilit. Așa cum spu- 
sese, Josh mă aștepta la colțul dintre cele două străzi. Stătea sprijinit 
de un stâlp de iluminat, cu mâinile băgate în buzunare. Când m-a 
văzut, a bătut uşor cu arătătorul în ceasul lui de mână. 

— Au trecut nouăsprezece minute. Aproape c-ai întârziat, Roșcato. 

— Ce bine că nu am întârziat! 

Eram prea distrată ca să încropesc o replică acidă. Mă gândeam 
cum să aduc în discuție tabloul lui Josh fără să-i stârnesc bănuieli. 
„Poate că l-aș putea convinge să se descotorosească de tablou. Era 
tot o înșelătorie, pentru că, spre deosebire de Josh, eu știam că pânza 
e valoroasă, dar ar fi fost mai bine decât să o fur. 

M-am prefăcut că fac conversaţie: 

— leri făceam niște shopping online și am găsit niște obiecte de 
artă destul de faine. Mai frumoase decât urâţenia pe care o ţii tu în 
dormitor. 

Josh a dus o mână la inimă. 

— Urâţenie? Roșcato, mă jigneşti. Tabloul ăla e o operă de artă. 
Pun pariu că aș scoate bani frumoși dacă aș l-aș vinde la licitaţie. 

Dac-ar fi știut câtă dreptate avea! 

— Dar ai cumpărat-o ieftin, la o vânzare neoficială, m-am prefă- 
cut eu iropică. Așa că scuză-mă, dar nu te cred. 

Josh mi-a cuprins talia cu un braţ. 

— Nu toată lumea cunoaște valoarea obiectelor pe care le aruncă 
la gunoi. Într-o zi, o să-ţi placă tot atât de mult cât îmi place şi mie. 

Inima îmi bătea așa de tare, încât nu mai auzeam sunetul pașilor 
noștri. 

— Chiar îţi place tabloul ăla, nu? 

Josh mi-a aruncat o privire ciudată. 

— Da, dar nu atât de mult încât să intru în foc ca să-l salvez dintr-un 
incendiu. Însă am o slăbiciune pentru el. Îmi aduce aminte de tabăra 
de artă. 

Vorbele lui m-au mirat, 

— Ai fost în vreo tabără de artă? 

— Da. Într-o vară, când aveam opt ani. 

Josh s-a strâmbat și a adăugat: 

— Acolo am aflat că... arta nu-i tocmai punctul meu forte, așa că 
am trecut la baschet. 

Deodată, totul avea noimă. 

— Uau! Nu-i de mirare că-ţi place arta urâtă. Îţi amintește de tine 
însuți! 

Drept răzbunare, Josh m-a plesnit peste fund, iar eu am râs. 

Când am ajuns la el acasă, i-am zis: 

— Nu-mi vine să cred: măcar o dată, ai recunoscut că nu te pri- 
cepi la un lucru. Adu-mi aminte să notez în calendar. E o dată unică 
în istorie. 

— Ce amuzantă ești! 

A descuiat ușa de la intrare și a așteptat să intru prima. 

— Să nu mai spui nimănui! Nu îmi afișez slăbiciunile de faţă cu 
te miri cine. Lipsa mea de talent artistic e un subiect delicat. 

Am zâmbit. 

— Serios? Mă simt specială. 

— Așa și trebuie. Chiar dacă uneori ești al naibii de exasperantă și 
mă apucă durerea de cap când... 

Zâmbetul mi s-a șters de pe buze. 

— Hei! 

Expresia i s-a îmblânzit. Mi-a cuprins talia cu brațele și m-a tras 
aproape de el. 

— Eşti printre puţinii oameni în care am încredere, Jules. Dată 
fiind relația noastră din trecut, n-am crezut c-o să zic asta vreodată. 
Dar, chiar și atunci când nu ne înghiţeam unul pe celălalt, știam că o 
să-mi spui mereu adevărul. După tot ce s-a întâmplat cu Michael și cu 
Alex... 

A înghiţit în sec. 

— ... să pot avea încredere în tine e mult mai important decât 
ţi-ai putea închipui. 

Atmosfera amuzantă de mai înainte a devenit încărcată, apăsătoare. 
Spune-i! 

O, Doamne! 

— Eu..., am îngăimat. 

Vinovăţia îmi apăsa stomacul. 

— Josh, eu... 

Fostul meu iubit mă şantajează. Există o înregistrare video în care 
i-am permis unui alt tip să-mi facă chestii obscene, doar ca fostul meu 
iubit să poată fura de la el. Sunt o boaţă și o mincinoasă. Ai avut dreptate 
să crezi lucruri urâte despre mine. 

Cuvintele astea îmi stăteau pe vârful limbii, dar refuzau să se des- 
prindă. Nu aveam un secret neînsemnat. În trecut, fusesem infractoare 
şi exista o înregistrare în care făceam sex cu un străin. 

Nu l-aş fi putut învinui pe Josh dacă, odată ce afla, m-ar fi părăsit. 

La acest gând, am avut o strângere de inimă. 

În cele din urmă, am reușit să vorbesc: 

— Doar mă ştii. Sunt sinceră până-n pânzele albe. 

M-am silit să afișez un zâmbet. Speram să pară autentic. 

Şi-a atins buzele de ale mele, apoi mi-a cuprins ceafa în palmă şi 
m-a sărutat apăsat. 

l-am răspuns la sărut. Încercam să-mi întipăresc în minte fiecare 
detaliu. 

Aroma caldă, de whiskey, a buzelor lui. Fermitatea atingerii. Parfu- 
mul lui proaspăt, îmbătător și felul cum mușchii lui Josh se mulau pe 
corpul meu. 

Am savurat şi am prețuit acest sărut de parcă era ultimul. În funcție 
de cum aveau să decurgă lucrurile în următoarele zile, era foarte posi- 
bil să fie ultimul. 

PESTE PATRU ZILE AM INTRAT, PRIN EFRACȚIE, ÎN CASA LUI JOSH. 

Ei, de fapt, „intrare prin efracţie” e cam mult spus, fiindcă știam 
unde ţinea cheia de rezervă. Dar, pe de altă parte, el nu avea idee că 
intram în casa lui în timp ce era la serviciu. A trebuit să înscenez totul 
aşa încât să pară că cineva îi spărsese casa. 

După ce mă frământasem și mă chinuisem o săptămână, în cele 
din urmă am pus la cale un plan. Nu era unul strălucit, având în vedere 
că succesul depindea de noroc și că aveam nevoie de ajutorul unei 
persoane pe care abia dacă o cunoșteam, dar aveam să fac totul la tim- 
pul potrivit. 

În primul rând, trebuia să fur tabloul înainte de termenul-limită, 
așa încât Max să mă lase în pace. Apoi aveam să scap de influența pe 
care o avea asupra mea — adică de înregistrarea video. 

Am mişcat din loc ghiveciul de plante din verandă. Pulsul îmi zvâc- 
nea în urechi. Josh lucra de noapte și avea să se întoarcă abia dimineață. 
Chiar și așa, tot înțepeneam ori de câte ori auzeam o crenguţă tros- 
nind sau motorul unei mașini aflate în trecere. 

După ce am bâjbâit prin întuneric câteva minute, deoarece nu 
voiam să folosesc lanterna telefonului, ca să nu atrag atenţia vecinilor, 
am zărit lucirea argintie a cheii. Am aranjat la loc pământul scormo- 
nit, pe urmă am descuiat ușa de la intrare și am intrat pe furiș în casa 
tăcută. 

În absenţa căldurii lui Josh, locul era mai amenințător. Fiecare 
umbră era o ascunzătoare pentru monștri; fiecare scârțâit — un foc de 
armă care îmi chinuia nervii deja zdruncinaţi. 

Din pricina transpiraţiei, fesul impletit mi se lipise de frunte. Am 
traversat livingul și am intrat în dormitorul lui. Din fericire, camera 
lui nu era Luvrul, iar pânza asta nu era Mona Lisa. Tot ce aveam de 
făcut era să iau tabloul de pe perete și să-l pun în sacoșa mea supradi- 
mensionată. 

Nu s-a declanșat nicio alarmă, niciun agent de securitate nu a dat 
buzna pe ușă, cu arma pregătită. 

Era așa de ușor. Am simțit că mi se face greață. 

Când un om are încredere în tine, nu e nevoie să depui multe 
eforturi ca să treci dincolo de scutul său de apărare. 

În vreme ce scotoceam prin dormitorul lui Josh, în căutare de alte 
obiecte de furat, mă simţeam foarte vinovată. Ar fi dat de bănuit dacă 
aș fi furat doar tabloul. 

Nu m-am îndurat să-i iau laptopul, însă am înhățat unul dintre 
ceasurile lui de mână, micul teanc de bani pe care îl ţinea la fundul 
sertarului cu șosete și iPad-ul lui. Plănuiam să le pun la păstrare și 
apoi — dacă planul meu avea succes — să i le restitui. 

Tocmai îi întorceam dormitorul cu susul în jos, ca să pară că un 
jefuitor trecuse pe aici, când telefonul meu a bâzâit. Un mesaj. 

De uimire, mi-am lovit șoldul de colțul somierei. 

— Fir-ar să fie! 

Ar fi trebuit să-mi pun telefonul pe muze. Era o greşeală de amator. 
M-am înjurat singură, pe urmă am verificat telefonul. 


Stella: Cangur sau koala? 


Întrebarea era un cod, ca să verificăm dacă cealaltă e teafără. Doar 
noi două cunoșteam răspunsul la întrebarea asta lipsită de sens, așa 
încât, dacă eram răpite sau în caz de altă problemă, nimeni nu putea 
să răspundă pretinzând că e posesoarea telefonului. 

I-am răspuns repede. 

Eu: Starburst roz. 


Eu şi Stella ne anunţam reciproc, în caz că una dintre noi stătea în 
oraş mai mult decât era prevăzut. În niciun caz nu aveam de gând să 
aşteptăm 24 de ore până să declarăm la Poliţie dispariția colegei de 
apartament. Dacă una dintre noi avea vreo problemă, cealaltă afla 
aproape imediat. 

Nu mă așteptasem ca Stella să ajungă acasă așa de devreme. Îmi 
spusese că avea să fie la un eveniment de serviciu. De obicei evenimen- 
tele astea se prelungeau până spre miezul nopții. 


Stella: $3 Eşti la întâlnire? 
Stella: O să-mi zici tu în curând cine e Misteriosul Domn. 


Ştia că am un iubit, doar că habar n-avea de identitatea lui. 

Am citit răspunsurile ei, pe urmă mi-am pus telefonul la loc în 
buzunar. N-aveam timp să port o conversaţie despre Josh. lar dacă nu 
îmi duceam planul până la capăt, n-aveam să mai am nimic de poves- 
tit, fiindcă relația mea cu Josh avea să se sfârșească. 

Din nou, mi s-a făcut greață. 

— Încetează! mi-am șoptit. Planul o să meargă. 

Planul o să meargă. Planul o să meargă. 

Am recitat această mantră până când am terminat de răscolit 
camera. Am lăsat ușa de la intrare descuiară, am băgat din nou cheia 
în pământul din ghiveci. Speram din toată inima să nu apară niște 
hoți adevăraţi, înainte ca Josh să ajungă acasă. 

Fiindcă locuia aproape de Thayer, cartierul în care stătea Josh era 
foarte tăcut pe timp de vară. Fără petreceri dezlănţuite, fără pălăvră- 
geala scudenților care circulau spre și dinspre barurile din campus. Nu 
m-a oprit nimeni cât timp înaintam pe stradă, ducându-mi prada. 

Partea mea raţională știa că nu există nimic suspect în legătură cu 
o femeie care umblă pe stradă, noaptea, cu o sacoşă mare pe umăr. 
Partea mea paranoică era convinsă că sacoșa mea era ca un fel de 
panou uriaș, cu litere din neon, care trâmbiţa că sunt o persoană 
îngrozitoare. 

E o mincinoasă! O hoaţă! Să n-aveţi încredere în ea! ţipa sacoșa. 

Minunat! Acum începusem să aud vocile unor obiecte. 

Am strâns mai tare sacoșa între degete și am iuțit pasul. Am ajuns 
la staţia de metrou. L-am anunțat pe Max. 


Eu: Îl am. 
Eu: Ți-l las acum. 


Voiam să scap de tablou cât mai repede. 


Max: E aproape 11 noaptea. E cam indecent să-mi scrii la 
ore de-astea. 
Max: Sau poate vrei să-mi dai și altceva? 


Pricepând aluzia, mi-a venit să vomit. Eram îndeajuns de scârbită 
de gândul că altădată mă culcasem cu Max. Mai degrabă mi-aş fi dat 
foc decât să-l las să mă aţingă din nou. 


Eu: Dă-mi o adresă, Max. 
Eu: Dacă nu, o să arunc tabloul în Potomac. 


Evident că n-aș fi făcut așa ceva, însă voiam să profit de orice ocazie 
ca să-l bag în sperieți. 


Max: J., nu mai ești distractivă. 


Mi-a trimis o adresă. Căutând pe Google, am constatat că adresa 
corespundea cu a unui hotel de lângă NoMa. 

În mintea lui nu eram deloc o ameninţare, așa că nici nu se sinchi- 
sea să ascundă locul unde se cazase. Oare era cazul să mă simt ușurată 
sau jignită? 

Când am ajuns la hotel, recepţionera nici nu s-a uitat la mine. Am 
traversat lobbyul și am luat liftul până la etajul al nouălea. 

Lipsa agenţilor de pază și a camerelor de supraveghere nu mă mira. 
Locul ăsta nu era tocmai Hotelul Ritz-Carlton. Fâşii de tapet scorojite 

se desprinseseră de pe pereți. Covorul era așa de subțire, incât simțeam 
scândurile de dedesubt, iar coridorul duhnea a fum de ţigară. 

Când m-am apropiat de camera lui Max, pașii mei au șovăit. Nu 
era o idee strălucită să mă întâlnesc cu el noaptea, într-un hotel 
dubios. Da, Max dispreţuia violenţa fizică fiindcă o considera o formă 
„inferioară” de manipulare, dar trecuseră șapte ani. Un om se poate 
schimba mult în atâta amar de vreme, mai ales dacă a petrecut în 
închisoare majoritatea acestei perioade. 

Eram pe punctul de a pleca și de a-i scrie un mesaj, ca să-l anunţ 
că, până la urmă, nu puteam veni la el în noaptea asta, dar ușa camerei 
lui s-a deschis. 

Max zâmbea. Arăta nefiresc de normal, îmbrăcat cu un tricou alb 
de bumbac şi jeanși. 

— Jules, salut! Mi s-a părut mie că tu ești. 

A bătut darabana în perete. 

— Pe-aici, pereţii sunt subțiri. Ţi-am auzit pașii de la o poștă. 

— Felicitări! 

I-am vârât în braţe sacoșa. Pusesem restul lucrurilor lui Josh într-o 
altă geantă, pe care o ascunsesem în haină. 

— a-ţi tabloul idiot! 

Max a țâţâit a dezaprobare. 

— Chiar aici, pe hol? m-a întrebat. Văd că n-ai maniere. Dacă ne 
vede cineva? 

— Sunt convinsă c-am putea fac trafic de droguri în lobby, şi tot 
nu s-ar ofusca nimeni. 

— Da, există și avantaje când te cazezi într-un hotel ca ăsta, a 
comentat Max. 

Și totuşi a pășit iar în cameră, ca să nu poată fi văzut de vreun 
eventual trecător, și abia atunci a scos tabloul din sacoşă. 

L-a analizat cu o strâmbătură. 

— E nasol rău de tot. 

— Atunci, dă-mi-l înapoi! 

Max a chicotit. ` 

— Mă bucur că nu ţi-ai pierdut simţul umorului. Nu ţi-l dau. 

A băgat pânza la loc în sacoșă. 

— Valorează o grămadă de bani. 

— Foarte bine! Acum îl ai, i-am spus fără ocolișuri. Bănuiesc c-o 
să pleci curând. 

Mi-am ținut respirația cât timp am așteptat să-mi răspundă. Spe- 
ram să muște momeala și să-mi spună când avea de gând să plece. 
Trebuia să aflu cât timp aveam la dispoziţie ca să pun în aplicare cea- 
laltă parte a planului meu. 

— Nu-ţi face griji! În weekendul ăsta o să plot Dar asta nu în- 
seamnă că n-o să iau iar legătura cu tine, dacă o să-mi lipsești. Ne-am 
distrat de minune împreună. 

Ardeam de nerăbdare să-i dau o replică usturătoare, dar mi-am în- 
ghiţic cuvintele. Cu cât stăteam mai mult aici, cu atât riscam să fac 
vreo greşeală. Pe deasupra, nu doream să-i dau lui Max satisfacția de a 
mă întărâta. 

Fără alte cuvinte, m-am răsucit pe călcâie și am plecat. 

Am ajuns la metrou. În timp ce vagonul gonea prin tunel, în 
direcţia staţiei de la Logan Circle, simţeam cum mă cuprinde ușurarea. 

Prima etapă a fost îndeplinită. 

Era prea târziu ca să încep a doua etapă. Când am ajuns acasă, 
m-am dus direct în camera mea. Din fericire, Stella dormea, așa că n-a 
fost nevoie să răspund la întrebări. 

M-am dezbrăcat și m-am dus să fac duș. Am lăsat șuvoiul de apă 
fierbinte să spele de pe pielea mea stratul lipicios de vinovăţie. 

Era trecut de miezul nopţii. Max primise tabloul, iar Josh avea să 
se întoarcă acasă în mai puţin de șapte ore. 

Nu exista cale de întoarcere. 

Simțeam că nu pot respira, imaginându-mi cum avea să reacționeze 
Josh când constata că fusese „jefuit”. 

Nu-i nimic. O să-i duc înapoi toate lucrurile, inclusiv tabloul. 

Poate că da. Cel puţin asta speram. 

Aveam mintea plină de gânduri. Deja îmi puneam la punct repli- 
cile. pentru a doua zi — când Josh urma să-mi povestească despre 
intrarea prin efracție — și cele pe care urma să i le spun persoanei de 
al cărei ajutor aveam nevoie. 

Planul meu era simplu. Se baza jumătate pe realitate, jumătate pe 
speranță. 

Dar avea să funcţioneze. Trebuia să funcționeze. 

Nu exista altă opţiune. 

CEVA NU ERA ÎN REGULĂ. CASA MEA ARĂTA LA FEL CA ASEARĂ, CÂND 
plecasem la muncă — draperii trase, șirul de ghivece cu plante aliniate 
la perete, în verandă —, însă firele de păr de pe ceafă mi se zbârliseră. 

Cu toate simţurile în alertă, m-am uitat de jur împrejur. N-am 
văzut pe nimeni pitit în tufișuri. Nicio ţeavă de pușcă nu se zărea la 
geamurile caselor din jur. Am înaintat cu precauţie spre verandă. 

În loc să-mi folosesc cheia, am apăsat clanța. Nu m-am mirat să 
constat Că ușa s-a mișcat fără să opună rezistenţă. 

Asta îmi confirma bănuiala: cineva intrase cu forța în casa mea. 

Am deschis ușa larg. Inima mi se zbătea în piept mai degrabă de 
furie, decât de frică. Mă îndoiam că infractorul era încă aici. De re- 
gulă, spargerile se dau în timpul zilei, când proprietarii sunt la muncă. 
Dacă hoţul venise noaptea, înseamnă că mă supraveghease. Ştia că, 
uneori, lucrez în tura de noapte. 

Am simțit fiori. Îmi venea rău când mă gândeam că un om mă 
supraveghease și plănuise momentul perfect ca să pătrundă în casa 
mea. Dar acum nu aveam vreme să mă gândesc la asta. 

Mai întâi trebuia să aflu ce naiba furase. 

Partea rațională din mine a preluat controlul. Am sunat la Urgenţe, 
pe urmă am intrat în fiecare cameră, să verific dacă lipsea ceva. Tele- 
vizorul era încă aici. La fel şi PlayStation-ul meu, și mingea de baschet 
cu autograful lui Michael Jordan, primită cadou de ziua mea, de la 
Ava, când împlinisem douăzeci și trei de ani. Casa părea neschimbată. 

Aproape că eram convins că eram paranoic și că, pur și simplu, uita- 
sem să încui ușa de la intrare... dar apoi am intrat în camera mea. 

— Rahat! 

Din sertarele trase atârnau haine în dezordine, pe comodă zăceau 
sticle împrăștiate, iar pe perete, în locul tabloului, era un loc gol. 
Jefuitorul îmi întorsese camera cu susul în jos. 

Pentru că Hazelburg era printre cele mai sigure orașe din ţară, nu 
instalasem un sistem de securitate. Oare ce forță cosmică supărasem, 
de mi se întâmplase așa ceva? 

Când m-am uitat iar la lucrurile mele, furia m-a cuprins din nou. 
În mod surprinzător, laptopul meu nu dispăruse, dar tabloul, banii 
mei pentru urgenţe, iPad-ul și un ceas de mână nu mai erau la locul 
lor. Chiar dacă nu îmi furase lucruri de mare valoare, tot eram furios. 

Faptul că un străin intrase în camera mea și îmi scotocise prin 
lucruri îmi făcea sângele să-mi fiarbă în vene. 

Ca să-mi calmez nervii aveam nevoie de o băutură tare și de o 
ședință intensă cu un sac de box, însă mai întâi trebuia să aştept sosi- 
rea poliţiei. 

Când au sosit oamenii legii, au căutat dovezi prin toată camera, 
apoi le-am dat o declaraţie. După ce i-am spus ce anume lipsea, unul 
dintre poliţişti s-a încruntat. 

— Adică infractorul a sustras câteva obiecte care, luate laolaltă, 
costă câteva sute de dolari, dar nu a luat laptopul. 

Părea foarte circumspect. 

Nu îl învinuiam. Nici eu nu înțelegeam. 

— Poate că l-a speriat ceva și a şters-o înainte să pună mâna pe 
laptop. 

Era singura explicaţie la care mă puteam gândi. 

Fruntea poliţistului a mai căpătat câteva încrețituri. 

— Hmm... Bine. O să facem tot ce putem ca să găsim făptașul și 
să vă recuperăm bunurile, dar nu vreau să vă faceţi mari speranțe. 
Doar treisprezece la sută dintre toate cazurile de jafuri sunt soluționate. 

Bănuiam că nu aveam mari șanse de izbândă, însă mi se părea că 
polițistul se lăsase păgubaș incă înainte de a incepe investigația. 

M-am silit să zâmbesc. 

— Înţeleg. Indiferent ce puteţi face, vă apreciez ajutorul, dom- 
nule poliţist. 

În curând, polițiștii au plecat fără să fi găsit niciun indiciu. Nu 
prea aveam speranţe să-mi recuperez lucrurile și banii. Peste o săptă- 
mână, cazul meu avea să zacă la coada listei lor de sarcini. 

Uite că ziua mea reușise, cumva, să fie și mai de rahat. 

Am sunat-o pe Jules. Am intrat în bucătărie și am desfăcut o sticlă 
de vodcă. Nu puteam face nimic ca să rezolv situația, dar aveam nevoie 
să discut cu cineva. Ea a fost prima la care m-am gândit. 

— Bună! Ce faci? 

Când i-am auzit vocea, mușchii mei s-au mai relaxat puţin. 

— Cineva mi-a spart afurisita de casă. 

Am turnat vodcă într-un pahar, apoi l-am dar peste cap. Arsura 
alcoolului a mai domolit întrucâtva văpaia furiei. 

— A furat câteva lucruri. Poliţia tocmai a plecat de la mine. Au zis 
c-o să facă o anchetă, dar pun pariu că idiotul care a făcut-o e deja în 
alt stat. 

Din cauza șocului, Jules a icnit. 

— Dumnezeule! 

— Mda. 

Am lăsat paharul în chiuveră, am pus apelul pe speaker şi m-am 
întors în camera mea. Poliţia plecase de la locul faptei. Trebuia să mă 
apuc să fac ordine. 

— Ce noroc pe capul tău c-au furat tabloul ăla pe care îl detești! 
am încercat să înveselesc puțin atmosfera. Roşcato, ai angajat pe 
cineva care să intre cu forța acasă la mine? Dacă chiar voiai să scap de 
pânza aia, tot ce aveai de făcut era să-mi spui. Aş fi aruncat-o la gunoi. 

— Ce haios eşti! Vrei să vin la tine? 

Râsul ei mi s-a părut forţat. Poate că impresia asta avea la bază doar 
lipsa mea de somn. 

Îmi doream să o văd, însă Jules avea destule pe cap. Nu-i mai tre- 
buiau și noile mele probleme. 

— Nu. Termină de învățat! Dacă vrei o pauză, o să vin la tine ceva 
mai încolo. 

Abia azi după-amiază trebuia să mă întorc la spital, pentru o nouă 
cură. 

— Bine. 

Vocea ei avea o tonalitate ciudată. 

— Josh, îmi... îmi pare rău că ţi s-a întâmplat asta. 

— Nu-i nimic. Da, e nasol, dar, în ansamblu, se putea și mai rău. 
Bine că sunt În viaţă. 

— Așa-i, a zis Jules încet. Lecţia mea de recapitulare online stă 
să-nceapă. Vorbim mai târziu, OK? 

— Da. Teiu... 

Am încremenit când cuvântul mai că mi-a ţâșnit de pe buze. 

— Bine, așa facem, am zis. 

Am încheiat apelul. Inima mi-a luat-o razna de panică. 

Ce. Mama. Dracului? 

O fi fost alcoolul de vină că aproape pronunțasem cele două 
cuvinte pe care le evitasem toată viața? Niciodată nu-mi închipuisem 
că o să i le spun lui Jules. Dar în secunda aceea mi se păruse atât de 
firesc, încât aproape că le rostisem. 

Declaraţia asta nu era rezultatul unei revelații bruște, copleșitoare, 
așa cum vezi în filme. Nu fusese precedată de o privire lungă și grăi- 
toare, după o discuţie profundă, și nici de un sărut deosebit, la sfârșitul 
unei întâlniri grozave. 

Era punctul culminant al unui milion de mici împrejurări: felul în 
care Jules încercase să-mi distragă atenţia prin propaganda ei despre 
pești, când ne uitaserăm la În căutarea lui Nemo, felul în care mă 
ascultase, plină de compasiune, când îi povestisem cum îmi pierdu- 
sem pacienta, gustul ei și cât de bine mi se potrivea, de parcă ar fi fost 
ultima piesă din puzzle-ul vieții mele. 

Cumva, din ultima persoană pe care o voiam prin preajmă, deve- 
nise prima persoană la care apelam atunci când aveam nevoie de ali- 
nare sau când voiam să discut cu cineva, 

Mi-ar fi plăcut să pot susține că habar n-am cum ajunsesem în 
acest punct, dar adevărul este că, incă de la primul nostru sărut, înain- 
tasem constant spre ceea ce simţeam în prezent. Poate că începuse și 

mai devreme, încă de la excursia noastră în Vermont și de la armistițiul 
nostru. 

Fusesem prea orbit și nu băgasem de seamă clipa când destinația 
din GPS-ul meu se modificase. 

Cu zece minute în urmă, îmi stătuse gândul doar la furt; acum, 
obiectele furate erau doar un punct de pe radarul meu. 

Acum aveam o problemă mai mare. 

O să fie un aranjament strict sexual. 

N-o să ne îndrăgostim. 

Roşcato, o să te îndrăgostești de mine înainte să mă îndrăgostesc eu de 
tine. 

Zbaterea din pieptul meu s-a amplificat. 

— Of La naiba! 

IMEDIAT CE AM TERMINAT DE VORBIT CU JOSH, AM SIMȚIT CĂ 
micul-dejun mi se ridică în gât și a trebuit să fac un efort considerabil 
ca să nu vomit. 

Mă simțeam mai mincinoasă decât o reproducere pe hârtie a 
tabloului Mona Lisa, atârnată pe perete, în lobbyul unui motel soios. 

Roşcato, ai angajat pe cineva care să intre cu forța acasă la mine? 
Dacă chiar voiai să scap de pânza aia, tot ce aveai de făcut era să-mi spui. 
As fi aruncat-o la gunoi. 

Mi-am şters pe coapsă palma umedă. 

Stella plecase deja la muncă. Acasă eram doar eu și glasul conștiinței 
mele furioase. 

Eşti o mincinoasă și un om îngrozitor! Josh a avut dreptate să creadă 
lucruri urâte despre tine, mă necăjea vocea chinuitoare din mintea 
mea. Esti cel mai neplăcut lucru care i s-a întâmplat vreodată. 

— Taci! 

Uite, de-aia te părăsesc toți. De-aia nu te iubeste nimeni. Nu meriti să... 

— Taci naibii! 

Păşeam încolo și încoace prin living, încercând să-mi ţin la distanță 
numeroasele nesiguranţe. 

Nu eram o persoană oribilă. Uneori luam decizii proaste, dar asta 
nu înseamnă că sunt un om rău. Nu-i așa? 

Din cauza transpiraţiei, tricoul mi se lipise de piele. 

— E în regulă. Am un plan. O să-i restitui lui Josh tot ce-am furat 
și o să scap de Max. 

Faptul că am rostit cuvintele cu voce tare mi-a mai domolit greaţa. 

Dacă voiam să-mi duc planul până la capăt, nu îmi permiteam 
luxul de a-mi plânge de milă. Mi-am mai îngăduit să mă autoflagelez 
încă cinci secunde, pe urmă mi-am îndreptat umerii, am ieșit din 
apartament şi am luat liftul până la etajul de deasupra. 

Era timpul să iniţiez a doua etapă. 

Atât timp cât Max deținea înregistrarea aceea, mă avea la mână. 
Nu eram chiar așa de naivă încât să cred că, după ce făceam ce dorea, 
Max urma să mă lase în pace. Singurul mod de a scăpa de el odată 
pentru totdeauna era să mă descotorosesc de înregistrare. Nu știam 
dacă e posibil să distrugi toate copiile digitale ale unui fișier, dar eram 
îndeajuns de disperată încât să încerc. 

Nu încercasem s-o fac până acum fiindcă n-aveam nicio idee cum 
se face. Pe deasupra, nu voiam să dau greș și, astfel, să risc să-l enervez 
pe Max. 

Dar cu o seară în urmă, în timp ce stăteam în pat, cu ochii aţintiţi 
în tavan, mi-am dat seama că există o persoană care deține abilităţile 
necesare pentru a mă ajuta: Christian Harper, adică proprietarul apar- 
tamentului în care locuiam şi, totodată, fostul şef al lui Rhys. 

Anul trecut, Bridget spusese că Christian găsise persoana care dă- 
duse presei poze cu ea împreună cu Rhys. Nu era același lucru cu a 
şterge o înregistrare video care era posibil să existe în zeci de exem- 
plare, plutind în cyberspaţiu, dar merita să încerc. 

Uşile liftului s-au deschis. 

M-am apropiat de ușa lui Christian. Ușa aia arăta de parcă păzea o 
fortăreață. Am apăsat butonul soneriei. Mă rugam ca proprietarul să 
fie acasă. De când eu şi Stella semnaserăm contractul de închiriere, îl 
văzusem doar de două ori: o dată, la nunta lui Bridget — la care par- 
ticipase graţie legăturii sale cu Rhys — și-a doua oară ne intersectase- 
răm din întâmplare, în lobby. 

eri trecusem pe la biroul lui Pam și o sâcâisem până când Pam îmi 
confirmase că șeful ei e în oraș. Îmi trântise o replică obraznică și sfi- 
dătoare — „domnul Harper nu-i interesat de de-alde tine” —, însă 

nu-mi pasă dacă avea impresia că voiam să-l seduc pe Christian. Pam 
nu avea nicio importanţă. 

Am apăsat din nou butonul soneriei. Max urma să plece în week- 
endul ăsta. Dacă Christian nu era acasă, o băgasem pe mânecă. 

Pusesem la cale un plan, dar asta nu înseamnă automat că era unul 
bun. Mă bazam foarte mult pe noroc. Speram că zeilor avea să le fie 
milă de mine și să mă ajute. 

Pentru orice eventualitate, împrumutasem până și cristalele Srellei, 
pe care le folosea pentru materializarea dorințelor. 

Mă holbam la ușa închisă. Haide, haide... 

Când tocmai mă pregăteam să mă recunosc învinsă, ușa s-a des- 
chis, dând la iveală o pereche de ochi de culoarea ambrei și niște 
pomeți bine definiți. 

Deși era abia opt dimineața, Christian purta un costum croit 
impecabil. Hainele lui, părul său bine aranjat și fața bărbierită dădeau 
de înţeles că începuse munca de câteva ore bune, timp în care înche- 
iase câteva contracte în valoare de milioane de dolari. 

— Domnișoară Ambrose, cărui fapt îi datorez plăcerea unei ase- 
menea vizite? 

Glasul lui clar și catifelat a vibrat în aer. A privit iute peste umărul 
meu, Ca și cum se aștepta să vadă pe altcineva. 

Când nu a găsit ce căuta, o umbră de dezamăgire a trecut repede 
peste trăsăturile lui, apoi a dispărut. 

— Bună dimineaţa! Vreau să-ţi cer o favoare. 

Am trecut direct la subiect. Fiecare secundă era prețioasă. În plus, 
Christian Harper nu părea genul de om căruia îi place să se ascundă 
după deget. 

— O favoare. 

M-a privit amuzat, cu ochii lui de culoarea whiskyului. 

— Da. 

Mi-am ridicat bărbia, încercând să-mi stăpânesc agitația. Îmi dă- 
deam seama de ironia situaţiei: îi ceream o favoare, când o altă favoare 
mă adusese în această situaţie delicată. Universul avea un simţ al umo- 
rului cât se poate de sucit. 

— Anul trecut, i-ai ajutat pe Rhys şi pe Bridget cu... problema lor. 
Ți-aș fi recunoscătoare dacă m-ai ajuta şi pe mine. Am o... hm... pro- 
blemă de natură digitală. Am înţeles că eşti unul dintre cei mai buni 
din domeniul ăsta. 

Puţină lingușire n-are cum să strice, nu? 

Christian părea neafectat de complimentul meu. 

— l-am întors o favoare lui Rhys, nu i-am acordat una. Bineînţeles, 
mai întâi trebuie să întrebi de ce aș vrea să te ajut. 

Deși îmi zâmbea politicos, surâsul lui n-a făcut decât să sublinieze 
duritatea întrebării. 

Am rămas descumpănită. 

— Pentru că... eşti o persoană de treabă? 

Dacă mă gândeam bine, Christian îmi micșorase chiria extrem de 
mult, fără nicio obligaţie. Sau cel puţin nu-mi dădusem eu seama că 
exista vreo obligaţie din partea mea. 

Poate ar fi trebuit să-mi ticluiesc mai bine planul. 

Zâmbetul lui Christian a dispărut. 

— Domnișoară Ambrose, ar fi cea mai mare greșeală să-ți închi- 
pui că sunt o persoană de treabă, mi-a spus cu glas măsurat. 

M-a trecut un fior. Însă am vorbit mai departe, fiindcă nu aveam 
de ales: 

— Nu e musai să fii de treabă ca să mă ajuţi. O să-ți rămân datoare. 

Dat fiind că nu ştiam mai nimic despre el, am realizat că făcusem 
o promisiune nesăbuită. Era posibil să ajung la mâna lui, așa cum mi 
se întâmplase cu Max. Dar Christian era prieten cu Rhys, iar Rhys era 
un tip integru, deci asta conta oarecum, nu? 

— Rhys a fost cel mai bun angajat al meu, un fost pușcaș marin și 
acum e Prințul Consort al Eldorrei. Tu ce poţi să-mi oferi? 

— Consultanţă legală gratuită. 

— Am la dispoziţie o întreagă echipă de avocați. 

— Atunci, un tort făcut la comandă, la Crumble & Bake, pe care 
o să scrie „Mulţumesc mult”. 

— Nu mănânc dulciuri. 

Asta-i foarte aiurea. Dacă nu mănânci dulciuri, probabil că ești un 
monstru. 

Mi-am muşcat buza de jos, încercând să găsesc altă idee. 

— O'săte bucuri de recunoştinţa mea veșnică. O să te laud în faţa 
tuturor prietenilor mei. 

Christian şi-a aplecat capul într-o parte. Deodată, îi trezisem inte- 
resul. 

Doar nu m-a luat în serios. Spusesem chestia asta ca pe o glumă. 

— O să-ţi fac o favoare dacă îmi vei face și tu una, mi-a zis. O să 
hotărăsc mai târziu când o să ţi-o cer. 

M-a cuprins teama. Semăna suspect de mult cu ceea ce-mi ceruse 
Max să fac, deşi Christian nu se exprimase ca un pervers. 

— Ce fel de favoare? l-am întrebat. 

Jur că, dacă-mi cerea să mă culc cu el... 

— N-o să fie nimic sexual și nici ilegal. Asta-i oferta mea. Accepți 
sau nu? 

Cuvintele lui nu mi-au domolit neliniștea. Aveam un trecut neplă- 
cut și încărcat referitor la relațiile sexuale. 

Era o prostie să accept să-i fac o favoare care habar nu aveam ce 
presupunea din partea mea, dar mă confruntam cu o urgenţă pe ter- 
men scurt, deci nu-mi permiteam luxul de a face planuri pe termen 
lung. Pe deasupra, Christian era CEO-ul unei organizații respectabile, 
nu o scursură, precum Max. 

Sper să nu-mi pară rău mai târziu. 

— Accept. 

În ochii lui Christian a apărut o sclipire de satisfacţie. 

Aveam senzaţia sâcâitoare că tocmai făcusem un pact cu diavolul. 
Dar pactul cu pricina avea să alunge definitiv norul negru care atârna 
deasupra mea, din cauza înregistrării, deci merita efortul. 

Nu-i așa? 

Christian a deschis larg ușa apartamentului. 

— Excelent! Am următoarea ședință la opt și jumătate. Ai la 
dispoziţie unsprezece minute. 

L-am urmat în penthouse-ul lui și i-am explicat situația: faptul că 
fusesem filmată într-o ipostază compromiţătoare, amenințările și şan- 
tajul lui Max, dorința mea de a şterge înregistrarea definitiv. Am omis 

faptul că altădată obişnuiam să fur ca să fac rost de bani. Christian nu 
avea nevoie să știe asta, iar eu n-aveam timp să-i povestesc. 

— Înţeleg. 

Părea aproape plictisit de dilema mea. 

Mă simţeam puţin iritată că nu reacționa pe măsura gravităţii situa- 
ţiei mele. În același timp, speram că acest calm aparent însemna că 
Christian avea o soluţie. 

Am ajuns în biblioteca lui: doi pereți erau plini de rafturi cu cărți 
colorate. Restul încăperii avea ferestre enorme, ce scăldau aerul în 
lumina vie a dimineții. 

În mijlocul încăperii stătea un bărbat într-un costum ce părea la fel 
de scump ca al lui Christian. Chipul lui avea o expresie de iritare. 
Omul turuia în italiană, la telefon. Când ne-a văzut, a încheiat ime- 
diat convorbirea. 

— Dante, sper că totul e în regulă, i-a zis Christian relaxat, ca și 
cum celălalt tip nu părea gata să ucidă pe cineva în plină zi. 

Dante a zâmbit încordat. 

— Da, bineînțeles. 

S-a uitat la mine, plin de curiozitate. 

Părea ceva mai în vârstă decât Christian — între 35 și 40 de ani —, 
dar acest lucru îi sporea farmecul fizic. Nu avea trăsături clasice, la fel 
ca proprietarul clădirii în care locuiam, însă emana un fel de masculi- 
nitate brută, care ar fi cucerit foarte multe femei. În plus, tipul avea 
păr des, negru, și un corp musculos. 

— Nu ştiam că ai musafiri, i-am spus lui Christian. 

Mi se părea cam devreme pentru o ședință de afaceri, dar ce știam 
eu? Doar nu eram CEO-ul unei firme. 

— Eu eram pe picior de plecare, a intervenit Dante, întinzându-mi 
o mână. 

Mânecile cămășii sale erau împodobite cu butoni din argint, pe 
care fusese gravată litera V. 

— Sunt Dante Russo. 

— Mă cheamă Jules Ambrose. 

A dat scurt din cap și i-a aruncat lui Christian o privire indescifrabilă. 

— O să terminăm mai târziu de vorbit. Bunicul meu tocmai a murit. 

Ne-a dat vestea asta de parcă ne anunţa că vrea să se ducă la super- 
market, pentru cumpărături. 

Am căscat ochii, șocată, însă Christian nici n-a clipit. 

— Sigur, i-a răspuns lui Dante. 

După ce a plecat, Christian s-a apropiat de computerul aflat în colț 
şi a tastat ceva. După un minut, imprimanta a scos o foaie de hârtie. 
Mi-a întins-o, împreună cu un pix. 

Butonii lui au scânteiat în lumină. Am observat că, aidoma buto- 
nilor lui Dante, fuseseră gravați cu litera V. 

— După ce semnezi, o să mă ocup de inregistrare. 

Am citit textul imprimat. 

— Ai un contract-standard pentru favoruri 

Documentul stipula condiţiile înțelegerii noastre. Dacă refuzam 
să-mi îndeplinesc obligațiile, eram pasibilă de plată. Am clipit apăsat, 
crezând că poate nu văd bine. 

— Două milioane de dolari? Cred că glumești. 

— Nu glumesc când vine vorba de afaceri, iar orice are legătură 
cu timpul și cu abilitățile mele este o afacere. Domnişoară Ambrose, 
după cum cred că știi, contractele există ca să protejeze ambele părți 
semnatare. Dacă eu nu reușesc să-mi îndeplinesc obligaţia stipulată în 
contract, atunci contractul devine nul. Dacă refuz să-mi îndeplinesc 
obligaţiile, şi eu sunt pasibil de plată, pentru două milioane de dolari. 
Așa e corect. 

Suma asta era ca o picătură în ocean pentru el, dar mie mi-ar fi fost 
imposibil să plătesc atâta. 

— Acestea sunt condițiile mele. Încă n-am semnat, așa că mai ai 
timp să te retragi. 

A dat din umeri, apoi a adăugat: 

— Tu alegi. 

Nehotărârea îmi stârnise o durere de cap. 

Cât de probabil era să-mi ceară să fac ceva cu adevărat oribil? 
Spusese că n-o să-mi ceară nimic sexual sau ilegal. 

Existau destule şanse să regret semnarea contractului, dar dorinţa 
mea de a scăpa de Max copleșea orice altceva. 

Am semnat și i-am întins hârtia. Christian a făcut la fel. 


Scanned with CamScanner 


378 | ANA HUANG 


— E destul de dificil să ştergi definitiv un fişier, odată ce ajunge în 
domeniul digital, dar nu e imposibil, a explicat Christian. 

Mi-am dat seama imediat de subințeles: Nu e imposibil și pentru mine. 

Neliniştea mea s-a potolit puţin. Nu il cunoșteam pe Christian 
Harper, dar ştiam că era al naibii de bun în domeniul lui. Exista un 
motiv întemeiat pentru care firma pe care o clădise de la zero era cea 
mai respectată din lume. 

— Totuși am nevoie să mă ajuţi intr-o privinţă. Por să le zic oame- 
nilor mei s-o facă, dar e mult mai ușor așa. 

Christian a zâmbit. 

— Uite ce ai de făcut... 

A DOUA ZI, DUPĂ-AMIAZĂ, M-AM ÎNTORS LA HOTELUL UNDE STĂTEA 
Max. 

Instrucţiunile pe care mi le dăduse Christian erau clare, la obiect, 
dar nu și ușor de pus în practică. N-avea rost să mai amân inevitabilul. 

Fie planul urma să aibă succes, fie nu. 

Am bătut la ușa camerei de hotel. Ştiam că un bărbat stă ascuns 
într-o firidă aflată la capătul coridorului. Christian își trimisese unul 
dintre angajați să mă însoţească. Kage avea să aștepte până intram în 
camera lui Max, apoi avea să supravegheze tot ce se întâmpla, cu aju- 
torul camerei minuscule, deghizată cu iscusință așa încât să pară un 
pandantiv atârnat la gâtul meu. Din câte înţelesesem, Kage avea un 
dispozitiv capabil să dezactiveze cititorul de carduri de acces și urma 
să-l folosească, dacă situația cu Max degenera. 

Max a deschis ușa. Mi-a zâmbit, dar în ochii lui am citit o umbră 
de bănuială. 

— Bună, Jules! Nu mă aşteptam să te văd iar aici. Te-ai întors ca 
să te bucuri de... beneficiile prieteniei noastre? 

Mi-a privit sânii. 

Felul lasciv în care se uita la mine mă scârbea, dar m-am silit să 
mențin o atitudine cât de cât politicoasă, așa încât să mă primească la 
el în cameră. 

— Nu. Am venit să-ți spun ceva important despre tablou. Hai să 
discutăm înăuntru. 

M-am prefăcut că mă uit în toate părțile, de parcă mă temeam că 
cineva trăgea cu urechea. 

Max a mijit ochii. Pentru o secundă, m-am temut c-o să refuze. 
După câteva clipe care au părut să dureze mult prea mult, a deschis 
ușa mai larg și m-a lăsat să intru. 

Am pășit înăuntru. Imediat, am căutat din ochi computerul lui. 
Dacă îl pusese deja în bagaj... 

Uşurarea mi-a inundat corpul când am observat laptopul deschis, 
aşezat pe un birou. Slavă Domnului! Dacă nu l-aș fi văzut, Kage ar fi 
fost nevoit să distragă atenţia lui Max, câtă vreme eu căutam laptopul. 
Însă acum sarcina mea devenise, brusc, mult mai ușoară. 

Văzând că tăceam, Max a devenit nerăbdător. 

— Deci ce voiai să-mi spui? 

M-am răsucit cu fața la el și m-am mișcat foarte ușor în spate, spre 
birou. 

— Am impresia că tabloul pe care ți l-am dat e un fals. 

Cu un gest care speram să pară relaxat, mi-am băgat mâinile în 
buzunarele hanoracului. 

Am strâns între degete micul gadget pe care mi-l dăduse Christian 
şi m-am prefăcut că tușesc, ca să maschez bipăitul pe care l-a scos 
atunci când am apăsat butonul minuscul de pornire. 

Dispozitivul era un instrument de hacking creat chiar de Christian. 
Îmi explicase cum funcţionează, însă termenii tehnici mi-au intrat 
pe-o ureche și au ieșit pe cealaltă. Tot ce reținusem era că dispozitivul 
trebuia să fie la doi metri de ţintă. Nu trebuia pornit prea devreme, 
fiindcă s-ar fi conectat la o altă rețea. Sau ceva de genul ăsta. 

Aveam încrederea în abilităţile lui Christian, așa că i-am respectat 
întocmai instrucțiunile, chiar dacă nu înţelesesem mare lucru. 

— Tabloul pe care l-ai furat din casa iubitului tău nu-i un fals. 

Am tresărit de uimire, iar Max a zâmbit. 

— Ai crezut că nu ştiu că ţi-o tragi cu doctorașul tău? După ce 
i-am găsit adresa, a trebuit să stau la pândă. V-am văzut. Aţi intrat și 
aţi ieșit o grămadă din casa lui. Nu-i nevoie să fii un geniu ca să-ţi dai 
seama ce făceaţi impreună. 

Zâmbetul lui s-a transformat într-o grimasă perversă. 

— O cârfă rămâne totdeauna o târfă. 

De furie, am simţit că mi se încinge fața. 

— Doar atâta poți? Max, faza cu cuvintele jignitoare s-a cam răsu- 
flat. Născoceşte o insultă nouă sau — și mai bine — nu mă insulta 
deloc, mai ales că am venit aici ca să te ajut. 

Hai odată, Christian! 

Îmi explicase că gadgetul avea nevoie de două minute pentru a se 
conecta la computer, apoi, în funcție de numărul fişierelor; îi trebuiau 
încă cinci minute ca să găsească fișierul cu înregistrarea video. De fapt, 
eram norocoasă că în ultimele săptămâni Max îmi trimisese screen- 
shoturi, ca să mă hărțuiască și să mă tachineze. Christian le folosise ca 
să-l ajute cu căutarea. Dacă n-ar fi avut acest atu, software-ul pe care 
îl inventase ar fi avut nevoie de mai mult timp ca să găsească fişierul 
dorit. 

Ne-am înțeles să-mi trimită un mesaj abia după ce găsea și distru- 
gea toate copiile fişierului. Îi setasem un sunet de alertă personalizat, 
ca să ştiu, fără să mă uit la ecranul mobilului, dacă Christian reușise. 

Max mă pironea din priviri, din ce în ce mai bănuitor. 

— Să mă ajuţi? De ce-ai face asta? 

— Pentru că n-am chef să vii inapoi și să dai vina pe mine. Vreau 
ca treaba asta dintre noi să se termine cât de curând. 

M-am uitat la ceasul de pe perete. 

Rahat! Trecuseră mai puţin de cinci minute. Trebuia să mai trag de 
timp. 

— Cum poți fi sigur că tabloul nu e fals? 

— Amicul meu mi-a confirmat că nu e, mi-a răspuns Max, cu 
răceală. În plus, toată lumea zice că tabloul e nasol. Nimeni nu l-ar 
falsifica, Jules. 

S-a apropiat de mine. Pașii lui răsunau pe covorul subțire. 

M-am forţat să nu mă trag înapoi. Deși Kage aștepta în coridor, să 
fiu singură cu Max, într-o cameră de hotel îmi stârnea panica. 

Am continuat: 

— Până la urmă, de ce-i așa de special tabloul ăla? E oribil. 

Ar fi trebuit să mă îmbrac cu altceva. Materialul hanoracului mi 
se lipea de piele, sufocându-mă. Fierbinţeala pe care o simțeam în 


Scanned with CamScanner 


382 | ANA HUANG 


piept mi-a urcat în obraji. Aveam senzaţia că ardeam de vie într-un 
incinerator. 

— Valoarea unui lucru nu e dată mereu de frumuseţea lui. 

Max m-a măsurat din creștet până-n tălpi. Aluzia era evidentă. 

— Tabloul i-a aparţinut unui colecţionar european celebru. În 
anumite cercuri, e considerat foarte valoros. Din greşeală, a fost vân- 
dut şi a trecut din mână-n mână, până când noi i-am dat de urmă, în 
casa iubitului tău. A trebuit să verificăm o mulțime de hârțoage și să 
mituim o grămadă de lume ca să reuşim, dar uite c-am făcut-o. 

Ochii lui sclipeau răutăcios. 

— Închipuie-ţi ce încântat am fost când am descoperit că ai o 
legătură cu posesorul actual! Ca și cum soarta mi te-a scos în cale. 

Soarta îmi juca feste. 

— L-ai spus despre tablou? a întrebat Max. Sau i-ai supt scula 
temeinic, așa că ţi-a dat tabloul fără să comenteze? 

— Cel puţin el ştie ce să facă cu propria sculă, spre deosebire de 
alții, am comentat, cu voce mieroasă, dar otrăvită în același timp. Nu 
mi-e deloc greu să i-o sug. 

Remarcile răutăcioase ale lui Max încă îmi zgândăreau anumite 
puncte vulnerabile, însă, fir-ar să fie, refuzam să-i permit să mă facă să 
mă simt rușinată fiindcă-mi plăcea să fac sex. 

Bărbaţii se culcă cu multe femei, iar lumea îi aplaudă şi îi consideră 
grozavi; când fetele fac același lucru, sunt acuzate că-s târfe. Așa e de 
când lumea. Mă săturasem până peste cap. 

M-am simţit mulțumită când fața lui Max s-a înroşit ca sfecla. lată 
un adevăr universal despre bărbaţi: nimic nu îi loveşte în orgoliu și 
nu-i enervează mai mult decât atunci când bărbăţia lor e pusă la îndoială. 

— Ai grijă, Jules! 

Cuvintele lui Max nu reușeau să-i ascundă furia. Masca lui începea 
să alunece. Îi zvâcnea o pleoapă și o venă îi pulsa pe frunte. Dincolo 
de faţada lui de băiat bun se ascundea un rahat cu ochi, foarte nesigur 
pe sine. Dacă mai era insultat o dată, avea să explodeze. 

Am înghițit în sec, neliniștită. O să fie bine. Kage e aproape. 

— E de-ajuns să apăs un singur buton, și toată lumea o să afle ce 
curvă ești. Oare ce-o să zică iubitul tău când o să vadă cum un tip ţi-o 

trage în fund și-și dă drumul pe faţa ta? Ce-o să spună cei de la Silver 
& Klein când o să afle ce îi place angajatei lor să facă în timpul ei 
liber? 

Ochii lui străluceau de răutate. 

— Poate c-o să încarc filmulețul pe un site porno și-o să fiu plătit 
pentru asta. Foștii deținuți găsesc greu de lucru după ce ies din închi- 
soare. Trebuie să fac rost de bani ca să mănânc. 

Micul dispozitiv de metal îmi apăsa pielea palmei. Am simţit că 
ameţesc la gândul că filmul ăla avea să ajungă online, unde oricine 
putea să-l vadă. Iar niște bărbaţi străini aveau să se masturbeze în timp 
ce urmăreau unul dintre cele mai urâte momente din viața mea. 

N-ar fi trebuit să-l zgândăresc pe Max atât de devreme. Dacă 
Christian nu reușea să șteargă filmuleţul? Dacă rata o copie? Dacă... 

A răsunat alarma personalizată care anunţa succesul planului nostru. 

Deci Christian reuşise. 

Inima mi se zbărea în piept. Acum, când știam că treaba fusese fă- 
cută, nu reușeam să-mi dau drumul la limbă. Oare chiar puteam avea 
incredere în Christian? Ar fi fost ușor să rateze o copie a înregistrării. 
În cyberspaţiu, nimic nu dispare cu adevărat, nu? Dar dacă Max fä- 
cuse o copie fizică? 

Pereţii se apropiau de mine, sufocându-mă. 

Nu pot să respir, nu pot să respir, nupotsărespir... 

Din nou, sunetul alertei a izbucnit din buzunarul hanoracului. 
Probabil că Christian supraveghea situaţia cu ajutorul camerei minus- 
cule și se întreba de ce nu făcusem deja următoarea mișcare. 

Am inspirat adânc. 

Ajunsesem până aici. Nu puteam da înapoi. 

— Ar fi bine să-ţi verifici telefonul, să vezi dacă mai ai înregistra- 
rea aia. În cybersapțiu, tot timpul dispare câte o chestie. 

Max se zgâia la mine, iar eu simţeam stropi de sudoare pe frunte. 
Începea să pună totul cap la cap: sosirea mea neanunțată, felul în care 
lungisem discuția, faptul că, din senin, îl sfidam. 

Brusc, Max și-a înșfăcat mobilul. Ochii lui cercetau cu înfrigurare 
ecranul telefonului. 

Când a scos un sunet gâtuit și furios, am simţit că pot să respir din 
nou. 

Înregistrarea dispăruse. Cel puțin copia pe care o păstra în telefonul lui. 

Max n-a scos nicio vorbă. A dat buzna la laptop. În liniștea din 
cameră, fiecare apăsare de tastă suna ca o împuşcătură. 

Fără să-mi iau ochii de la el, am început să mă apropii de ușă. 
Următoarea lui reacție avea să-mi spună dacă Christian ştersese toate 
copiile filmuleţului sau dacă Max avea o altă copie ascunsă pe undeva. 

În cele din urmă, când Max a ridicat privirea spre mine, fața lui era 
schimonosită de furie. Genunchii îmi tremurau de ușurare. 

După ce înregistrarea aceea îmi atârnase deasupra capului atâția 
ani, acum, în sfârșit, scăpasem de ea. 

Eram liberă. 

— Ce-ai făcut? m-a întrebat Max, cu venin în glas. 

— Am recuperat ce-mi aparținea: controlul asupra propriului meu 
corp. 

Încordarea pe care o simţisem până acum câteva clipe s-a risipit 
atât de brusc, că m-aș fi desprins de la podea și aș fi plutit, dacă nu 
m-aș fi temut că o astfel de mișcare mi-ar destrăma visul fragil. Acea 
încordare făcuse parte din mine pentru atâta timp. Nu îmi dădusem 
seama de existenţa ei decât după ce dispăruse: 

l-am zis: | 

— Vreau tabloul înapoi. Nu-i nici al tău, nici al amicilor tăi. 

Max s-a mișcat fulgerător. Degerele lui mi-au strâns cu înverșunare 
încheietura. De durere, am scos un țipăt. 

— Târfa naibii... 

N-a apucat să-și termine fraza. Două mâini tatuate l-au smuls de 
lângă mine și l-au azvârlit ca pe o păpușă de cârpă. 

Kage. 

Reușise să intre în cameră fără ca eu sau Max să-l observăm. 

— la mâna de pe ea! a mârâit Kage. 

Șocat, Max se uita la bărbatul musculos, înalt de aproape doi metri. 

— Tu cine dracului ești? 

Fără un cuvânt, Kage şi-a încrucișat braţele la piept. 

Am încercat să ignor durerea provocată de strânsoarea lui Max. 

— Max, dă-mi tabloul! Unde e? 

A strâns din dinți, furios, însă nu era chiar atât de neghiob încât să 
pună la încercare capacitatea lui Kage de a face prăpăd. 

— În dulap, mi-a răspuns el, printre dinţi. În sacoşă. 

Kage mi-a făcut semn să verific. În timp ce îl supraveghea pe Max, 
am scos sacoșa din dulap și m-am uitat înăuntru. Tabloul era acolo, 
nevătămat şi la fel de urât ca întotdeauna. 

Slavă Domnului! 

În vreme ce pășeam spre ușă, Max mi-a spus: 

— Noi doi nu ne-am încheiat socotelile. 

Reușise să-și stăpânească nervii. În ochii lui am citit panică și furie. 
Probabil că „amicilor” lui nu avea să le convină că tabloul îi scăpase 
printre degete. 

— Crezi că ţi-ai rezolvat toate problemele fiindcă ai scăpat de 
înregistrare și ai recuperat tabloul? Ai rămas o mincinoasă și o târfă. 
Până la urmă, iubitul tău o să afle și-o să se descotorosească de tine, așa 
cum fac toți. Așa cum plănuisem să fac și eu, înainte s-o ştergi în toiul 
nopţii, ca o lașă. 

M-am oprit în prag. Max încerca să mă distrugă, lovindu-mă în 
toate zonele vulnerabile. O parte dintre loviturile lui nu mă atingeau. 
Altele au smuls coaja de pe rănile vechi, făcându-le să sângereze iar. 

La gândul că Josh ar putea afla despre trecutul meu, mă treceau 
toate apele. 

Max a vorbit mai departe. 

— Poate c-o să grăbesc tot procesul ăsta. O să-i dau bunului doc- 
tor un pont despre cine i-a spart casa. Sunt sigur c-o să-i pară bine să 
afle adevărul. 

Otrava cuvintelor lui îmi picura în vene. 

Kage a mârâit și a făcut un pas spre Max, dar l-am oprit. 

Nu era obligaţia lui să poarte bătălia asta în locul meu. 

— De fapt, Max, noi ne-am încheiat socotelile. Nu mai ai filmu- 
leșul. Nu ai nicio dovadă despre ce s-a petrecut în Ohio. Dac-ai fi 
avut, la ora asta te-ai fi folosit deja de ea. N-ai decât să-ncerci să 
vorbeşti cu Josh. N-o să te creadă. Nu mă mai ai la mână. 

Max a pălit. Și-a strâns pumnii. Respira iute și superficial. 

Fără armura lui alcătuită din şantaj, părea mic. Slab, așa cum 
păruse Vrăjitorul din Oz când cortina s-a ridicat. 

O sămânță neașteptată de compasiune a răsărit în pieptul meu. Cu 
toată că făcuse multe lucruri îngrozitoare, Max mă salvase atunci când 
mama mă dăduse afară din casă. Adevărat, tot el mă implicase într-un 
stil de viață de care nu eram deloc mândră, dar, fără el, aș fi ajuns pe 
străzi. 

Tot i-aș fi retezat testiculele, dacă mi s-ar fi oferit ocazia, însă Max 
avea dreptate. Îi eram datoare. Datoria mea era să recunosc că noi doi 
aveam o istorie comună. Asta mi-ar fi permis să mă desprind de el 
definitiv, fără să am conștiința încărcată. 

l-am spus: 

— Îmi pare rău că ai stat atâția ani în închisoare. Șapte ani sunt o 
perioadă lungă și înțeleg de ce ești supărat. Dar acum ești liber. Ai 
şansa s-o iei de la capăt. Nu te mai lăsa atras în vechea ta viață! 

Am înghiţit anevoie şi am continuat: 

— E ușor să rămâi blocat în vechi obiceiuri și suferinţe, dar nici- 
odată n-o să fii fericit, dacă alergi după lucruri care nu mai există. A 
venit vremea să lași trecutul în urmă. Eu așa am făcut. 

Am ieșit din cameră, lăsându-l pe Max în urmă, singur și roșu la față. 

În timp ce eu și Kage coboram spre lobby, cu liftul, în mintea mea 
se învălmășeau mii de gânduri. 

A venit vremea să lași trecutul în urmă. Eu așa am făcut. 

Nu era adevărat. 

Plănuisem să duc înapoi în casa lui Josh lucrurile pe care le fura- 
sem și să-l las să-și bată capul ca să se dumirească de ce jefuitorul i le 
înapoiase. Însă, dacă aș fi urmat acest plan, minciunile mele mi-ar fi 
apăsat mereu conştiinţa. Chiar dacă Josh n-ar fi aflat niciodată adevă- 
rul, eu aș fi știut. Ori de câte ori m-ar fi sărutat, ori de câte ori mi-ar 
fi zâmbit, eu aș fi ştiut că-i ascund ceva. În cele din urmă, asta m-ar fi 
măcinat și ne-ar fi distrus relaţia. 

Cum poți să clădești o relaţie pe o temelie alcătuită din minciuni? 

Răspuns: nu poți. 

Ușile liftului s-au deschis. Am traversat lobbyul, aproape fără să 
văd covorul urât, portocaliu și canapelele cu tapițeria ponosită. 

Să mă desprind de trecut nu presupunea să-l ingrop sub o nouă 
temelie și să sper că nimeni n-o să-l găsească, ci să dezvălui acea latură 
urâtă a vieţii mele și să-mi asum responsabilitatea pentru ea. 

Nu te poți vindeca dacă nu recunoşti sursa suferinţei tale. 

Când eu și Kage am ieșit din motel, in mintea mea se cristalizase o 
hotărâre. 

Ştiam ce aveam de făcut. 

Trebuia să-i spun adevărul lui Josh. 

CÂND AM IEȘIT DIN TURĂ, CLARA A RIDICAT DINTR-O SPRÂNCEANĂ 
şi a comentat, amuzată: 

— Ce bine-dispus eşti! Motivul începe cu un ] și se termină cu /es? 

— Nu pot nici să confirm, nici să infirm. 

Eram așa de vesel, că-mi venea să fluier. 

În afară de jaf, săptămâna asta fusese foarte bună. Depăşisem 
dilema mea cu Michael, eu și Alex eram pe cale să redevenim prieteni, 
iar la muncă nu apăruseră cazuri dificile. Atunci când lucrezi la 
Urgenţe, asta înseamnă să nu ai de-a face nici cu moartea vreunui 
pacient, nici cu accidente soldate cu multe victime. Adevărat, existase 
un caz cu un idiot și o lampă de sudură. 

Pe deasupra, examenul de barou al lui Jules avea să aibă loc săpră- 
mâna următoare, adică în curând puteam să ieşim iar împreună. 

Deja plănuisem prima noastră ieșire de după examen: o excursie 
de un weekend la New York, ca să vedem musicalul creat după Blonda 
de la Drept. Sigur că din ecuaţie aveau să facă parte multă mâncare 
bună şi mult sex. 

Ca să pot pleca în weekend, trebuia să fac schimb de ture cu un 
coleg, iar excursia era cam piperată pentru buzunarul meu de rezi- 
dent, dar Jules merita. Să iei examenul de admitere în barou e mare 
lucru. 

Clara și-a dat ochii peste cap. 

— Foarte bine, nu-mi spune! Să știi că mi-am dat seama. În cu- 
rând, va trebui să confirmi oficial relația. Dacă nu, celelalte asistente o 
să se ţină de capul tău, ca să ieşiţi la întâlniri. 

— O să-mi confirm relația după ce recunoști că relația ta cu 
Tinsley e serioasă. 

Colega mea s-a încruntat la mine, iar eu am zâmbit. Ea și Tinsley 
erau împreună de câteva luni, și totuși Clara refuza să recunoască fap- 
tul că erau împreună pe bune. Şi se mai zice că eu am probleme cu 
angajamentul emoţional pe termen lung! 

— Mă gândeam eu c-o să refuzi, i-am zis Clarei. 

— La revedere, domnule doctor Chen! mi-a zis ea apăsat. 

Înainte de a pleca, am izbucnit în râs și i-am făcut cu mâna. 

Stabilisem să mă întâlnesc cu Alex în seara asta, ca să bem ceva, dar 
până atunci mai erau câteva ore. Aveam timp pentru un duș și un pui 
de somn; poate chiar și pentru niște cercetări online, pentru excursia 
la New York. Citisem despre un local de deserturi unde se servea 
îngheţată cu caramel sărat incredibil de bună. 

Când am ajuns acasă, am tastat codul de acces și am deschis ușa. 
După jaf, primul lucru pe care l-am făcut a fost să-mi instalez un sistem 
de securitate. Alex fusese cel care mi-l recomandase, deci am dedus că 
era un sistem bun. 

De fapt, l-am cumpărat pe al zecelea de pe lista lui Alex. Primele 
nouă erau al naibii de scumpe. 

Când am ieșit din duș; eram pe jumătate adormit, însă soneria de 
la intrare m-a trezit de-a binelea. 

Am pus pe mine, la repezeală, o pereche de pantaloni de trening și 
m-am dus să văd cine e. Am fost plăcut surprins să văd că în prag 
aştepta Jules. 

Am întâmpinat-o cu un zâmbet arogant. 

— Bună, Roșcato! Văd că nu poți să stai departe de mine. Te 
înțeleg. Uită-te la frumuseţea asta! 

Am gesticulat spre mine. Abia ieșisem din duș și nu apucasem să 
pun un tricou pe mine. Nu că mă laud, dar abdomenul meu e o operă 
de artă. 

Avea pe umăr o sacoşă uriașă, Ciudat! Poate că fusese la cumpărături. 

— Dacă aş fi știut că ești cu cineva, aș fi așteptat, a comentat ea sec. 
Nu vreau să-ţi întrerup giugiuleala săprămânală cu propriul orgoliu. 

— Nu săptămânală. Zi/nică. Ca să-ţi menţii stima de sine e 
esenţial să te iubești pe tine însuţi. Dar tu ești atât de sexy, încât te iert 
că ne-ai întrerupt. 

Am tras-o înăuntru și am închis ușa, pe urmă am sărutat-o pe buze. 

— Ai venit ca să iei o pauză de la învățat? 

— Ăăă... Într-un fel, da. 

Jules şi-a dat o șuviță de păr după ureche. Părea neobișnuit de agitată. 

— Să nu fie prea lungă pauza! Mă bucur că te văd, dar vreau să iei 
examenul cu brio. După examen, am o surpriză pentru tine. 

— Abia aștept. ă 

„Lipsa ei de entuziasm mă nedumerea. În mod normal, m-ar fi 
bătut la cap să-i dezvălui surpriza, până când mă dădeam bătut. 

— Te simţi bine? 

— Da. Nu. Am ceva să-ţi spun. 

Evitându-mi privirea, a tras adânc aer în piept. 

— Are legărură cu tabloul furat. 

Am mijit ochii la ea. 

— OK... Sper că n-ai de gând să-mi zici să cumpăr tabloul pe care 
l-am văzut online alaltăieri. Ala cu câinii care joacă poker. Sigur, e ca 
lumea, dar pun pariu că există mii de copii peste tot. 

Jules a chicotit, dar râsul ei era forţat. 

— Nu-i vorba de asta. Să vezi ce chestie! Tabloul care ţi-a fost 
furat e la mine. 

De nedumerire, m-am încruntat. 

— Adică l-ai găsit, dar în varianta pe hârtie? 

Jules își făcea de lucru cu sacoșa. 

— Nu. Mă refer la tabloul original. Cel din camera ta. 

Zâmbetul meu a dispărut. O presimţire rea s-a strecurat în mine și 
am simțit că mi se răcește tot corpul. Cum dracu găsise ea tabloul, 
când nici măcar poliţia nu reușise să găsească vreo pistă? 

— Cum adică? 

În loc să-mi răspundă, Jules a scos tabloul din sacoşă. 

M-am holbar la el, înmărmurit. 

Chiar el era, în toată măreţia lui maro și verde. Până acum, nu-mi 
dădusem seama cât de arogant părea. Pânza rânjea batjocoritor la 
mine, iar vocea ei mă tachina. 

Stiu ceva ce tu nu ştii... lar când o să afli, n-o să-ți placă... 

— Şi asta nu-i tot. 

Vocea lui Jules tremura. 

Presimţirea mea s-a transformat în stupoare și groază când a băgat 
iar mâna în sacoşă şi a scos la lumină trei obiecte. 

Ceasul meu de mână. IPad-ul meu. Și banii pentru urgențe. 

Nu. 

Cu mâini tremurânde, le-a pus pe măsuţa de cafea. 

Nu, nu, nu. 

Când am vorbit, abia dacă îmi auzeam vocea, într-atât de tare îmi 
vuia sângele în timpane: 

— Te rog, zi-mi că ai recuperat astea fiindcă ai găsit hoţul. Zi-mi 
că a avut remușcări şi a lăsat obiectele în verandă, în timp ce eram în 
duș, iar tu le-ai găsit. La naiba, Jules! Spune ceva! 

A început să explice, dar vuietul din urechile mele creștea. Cuvin- 
tele ei s-au învălmășit laolaltă, alcătuind un torent tulbure, care colora 
lumea în nuanțe urâte de maro și de roșu. 

Jules era artistul, iar eu rămăsesem blocat într-un coșmar suprare- 
alist țesut de ea. 

— Cine? am îngăimat. 

Mi-a atras atenţia ultimul lucru pe care am auzit-o spunându-l. 

Jules și-a cuprins talia cu brațele. 

— Ma. 

Max. Tipul pe care îl văzusem în club. 

Când am auzit numele cretinului ăluia arogant, furia m-a cotropit. 

— [a-o de la capăt şi povestește-mi din nou! i-am cerut. 

Cuprins de amorţeală, am ascultat, în vreme ce Jules mi-a explicat 
încă o dată, cu mai multă claritate: furturile ei din Ohio, relaţia ei cu 
Max, înregistrarea, șantajul, cum intrase pe ascuns în casa mea și, în cele 
din urmă, cum reușise să scape de înregistrare și să recupereze tabloul. 

Când a terminat de vorbit, tăcerea care s-a aşternut era asurzitoare. 

Jules a înghiţit în sec. 

— [mi pare rău. Ar fi trebuit să-ți zic mai demult, dar n-am vrut 
să stric totul, mai ales că am început să ne înțelegem. Nu știam cum 
vei reacționa și m-am gândit că... M-am gândit că, dacă ţi-a povesti 
despre trecutul meu, asta ar confirma toate lucrurile oribile pe care 
le-ai crezut despre mine. 

Cu fiecare cuvânt, vocea ei se auzea tot mai slab, ca și cum își dădea 
seama cât de prosteşti erau motivele ei. 

Furia mi s-a dezlănţuit în piept. A mistuit totul în calea ei, până 
când în urmă n-a rămas decât un gol. 

O parte din furia mea se îndrepta împotriva lui Max. 

Cealaltă parte... 

Respiră! 

— Înţeleg. 

Oricât de mult încercam, nu reușeam să-mi strecor căldură în glas. 
Sângele meu îngheţase și se solidificase. Mă temeam că cea mai mică 
mișcare ar fi spart gheața aceea în bucăţi. Și așchiile formate m-ar fi 
sfâșiat pe dinăuntru. 

— Şi de ce mi-ai zis acum? 

— N-am vrut să te mai mint, Niciodată n-am vrut să te mint, dar... 

Jules a tras aer în piept și și-a îndreptat umerii. 

— Vreau s-o luăm de la capăt. Gata cu secretele și cu minciunile. 

— Înţeleg, am repetat, iar răceala din pieptul meu a crescut. Te iert. 

Jules era derutată de contrastul dintre tonul meu glacial și ceea ce 
spusesem. 

— Serios? 

— Da. 

Am zâmbit. Mi se părea ciudat, de parcă îmi schimonoseam gura 
într-o poziţie care, dintr-odată, era imposibilă. 

— Vino aici, Roşcato! 

Porecla ei mi-a lăsat un gust amar pe limbă. 

După o scurtă ezitare, s-a apropiat de mine. 

Chiar și așa, palidă și încercănată, încă era cea mai frumoasă și mai 


amăgitoare ființă pe care-o văzusem vreodată. 

l-am cuprins ceafa în palmă și am mângâiat-o cu degetul mare, apoi 
am tras-o spre mine și am sărutat-o așa de apăsat, încât i-am smuls un 
scâncet de durere. 

— Te doare? 

Jules a clătinat din cap. Îi simțeam mușchii încordaţi. 

— Foarte bine! 

Am sărutat-o mai ușor, alinându-i buzele cu limba mea. 

l-am șoptit: 

— N-ar fi trebuit să mă minți, Roșcato. Știi că detest mincinoșii. 

Îi simţeam umerii tremurând sub atingerea mea. 

— Știu. 

Buzele mele i-au urmărit conturul bărbiei și al gâtului. 

— Dar tu... Eşti așa de frumoasă! Așa de dulce, sub armura asta. 
Ştii lucruri despre mine. Lucruri pe care nimeni altcineva n-o să le știe 
vreodată. 

Mi-am înfipt dinții în scobitura gâtului ei. 

— Cum să fiu supărat pe tine? 

Când mâna mea s-a strecurat pe sub fusta ei și a atins-o între pi- 
cioare, Jules a scâncit. Pentru prima oară, nu se umezise sub atingerea 
mea. 

Dar aveam de gând să schimb situația. 

Mi-am băgat mâna în chiloţii ei și am mângâiat-o-până când i-am 
simțit umezeala, iar corpul ei s-a lipit de al meu. 

Mișcările mele erau detașate. Mecanice. Le făcusem de nenumă- 
rate ori. Am privit apatic cum gura ei s-a întredeschis. 

Scula mea în erecție îmi apăsa fermoarul. Era o reacție fizică și 
nimic mai mult. În clipa asta, era singura parte din mine care mi se 
părea încă vie. 

Când Jules a ajuns foarte aproape de orgasm, mi-am retras brusc 
mâna. 

— În genunchi! 

A tresărit auzindu-mi tonul aspru, dar apoi, după ce a șovăit o 
secundă, m-a ascultat fără să protesteze. 

I-am ridicat bărbia, obligând-o să mă privească în ochi. 

— Îşi dorești asta? Roșcato, dacă nu vrei, spune-mi! E ultima ta 
şansă. 

Jules a înghiţit în sec. 

— Vreau. 

I-am dat capul pe spate cu o mână, iar cu cealaltă mi-am scos peni- 
sul din pantaloni. 

— Dacă vrei să mă opresc, atinge-mă pe coapsă. 

Fără alte pregătiri, mi-am vârât scula în gura ei. La început, Jules a 
icnit și ochii i s-au umplut de lacrimi, dar nu mi-a făcut semn să mă 
opresc. 

Am apucat-o de păr cu ambele mâini și i-am tras-o în gură cu atâta 
inverșunare, încât sunetul obscen al testiculelor lovindu-se de bărbia 
ei se amestecau cu gemetele ei înfundate. 

Am strâns din dinţi. O priveam de sus. Scena care mi se înfățișa 
mi-a stârnit un val de furie iraţională: Jules îngenuncheată în fața mea, 
cu dâre de rimel pătându-i obrajii și cu lacrimile șiroind, în timp ce se 
îneca cu scula mea. 

Am închis ochii şi mi-am lăsat capul pe spate. N-a fost o idee bună, 
pentru că, imediat, prin mintea mea au început să se perinde amintiri. 

Vermont. Clinica. Clubul. Picnicul. Ohio. 

Fiecare bucăţică din relaţia noastră fusese pângărită. 

Nu era vorba de minciunile ei. Nu dădeam nici măcar o ceapă 
degerată pe un tablou idiot și pe câteva gadgeturi. 

Sinceritatea fusese tot ce-mi dorisem din partea ei, şi totuşi nu 
primisem decât amăgiri. 

Am deschis ochii şi mi-am scos penisul din gura lui Jules. Pielea 
imi era umedă de sudoare, iar inima îmi bubuia în piept. 

Jules era varză: păr ciufulit, buze umflate, obrajii pătaţi de lacrimi. 
Se uita țintă la mine. Ochii ei mari și căprui îmi spuneau cuvinte pe 
care nu voiam să le aud. i 

— Pune-te în patru labe! 

Nu mă simţeam în stare s-o mai privesc. Chiar și în vreme ce i-o 
trăgeam pe la spate, imaginea ei îmi apărea în minte. 

Felul în care îi strălucea părul în lumina soarelui. Văpăile care îi 
ardeau în privire atunci când îmi arunca insulte. Cât de moale era 

palma ei când o atingea pe a mea. Faptul că, atunci când zâmbea, 
colțul drept al gurii se ridica puțin mai mult decât stângul. 

În piept simțeam o presiune sufocantă. 

Jules era în pragul orgasmului. Îmi dădeam seama după cum res- 
pira și după modul în care mușchii ei îmi strângeau penisul. 

Era foarte ciudat. Uneori, eram conectat la cele mai mici mișcări 
ale lui Jules, dar alteori nu o cunoșteam deloc. 

M-am aplecat până când gura mea i-a atins urechea. 

— Mai ştii când ţi-am zis că te-am iertat? 

Am întins o mână şi am pișcat-o de clitoris. 

— Am minţit, 

Instantaneu, Jules și-a dat drumul. A scos un fel de suspin. Câteva 
clipe după aceea, am ajuns și eu la orgasm. 

Eliberarea fizică nu m-a ajutat deloc să scap de apăsarea din piept. 

M-am desprins de ea și m-am ridicat în picioare. Jules a căzut gră- 
madă pe podea. Rochia boțită i se îngrămădise în jurul mijlocului, iar 
umerii i se zguduiau de suspine. 

— Cum e când cineva te minte, Jules? 

Mi se părea că vorbele furioase și suferinde erau rostite de altci- 
neva. De un om mai crud decât îmi închipuisem că aș putea fi. 

— Nu e prea plăcut, așa-i? 

Gheaţa din venele mele se topise. Mă înecam pe dinăuntru. Într-un 
fel, voiam să mă dau bătut, să mă scufund și să nu mai revin niciodată 
la suprafață. 

Michael. Alex. Jules. 

Trei dintre oamenii în care avusesem cea mai multă încredere mă 
înjunghiaseră pe la spate. Mă duruse să fiu trădat de Michael și de 
Alex, dar Jules... Jules ştia cât de tare mă afectaseră celelalte trădări. 

La nivel raţional înţelegeam de ce nu îmi spusese adevărul mai 
devreme. La nivel emoţional nu reușeam să-mi împiedic suferința să 
otrăvească fiecare amintire despre relația noastră. 

Ai grijă, Roşcato! Dacă mai spui chestii de-astea, poate că n-o să te 
mai las să pleci niciodată. 

Eşti printre puţinii oameni în care am încredere, Jules... Chiar și 
atunci când nu ne înghiţeam unul pe celălalt, știam că o să-mi spui mereu 
adevărul. 

Obrajii mei se înfierbântaseră. 

Eram un mare idiot. 

Jules s-a ridicat de la podea și s-a întors cu fața la mine. Pe gâtul şi 
pe fața ei se întindeau pete roșii. Nu mai plângea, însă respiraţia ei 
răsuna nefiresc de tare și de superficial. 

— Mi se pare foarte potrivit s-o rupem cu o partidă de sex de adio. 

Un zâmbet crud mi s-a lăţit pe buze. Presiunea aceea din piept îmi 
urcase în gâtlej, așa că îmi era destul de greu să vorbesc. 

— Măcar te-ai ales cu un orgasm, deci să nu zici că nu ţi-am dat 
nimic! O să-mi fie dor de păsărica ta strâmtă. Nicio altă tipă nu și-o 
crage mai bine decât tine. E calitatea ta cea mai mare. 

Suferinţa se citea pe chipul ei, străpungându-mi inima ca un vătrai 
înroșit în foc. 

În momentul ăsta, singurul om pe care îl uram mai mult decât o 
uram pe ea eram eu însumi. 

Glasul ei firav păstra doar o fărâmă din flacăra de altădată: 

— Am greșit și îmi pare rău. Dar acum ești crud. 

— Serios? am rostit batjocoritor. Vai, scuză-mă! După cum vezi, 
să fiu de treabă nu prea mi-a fost de folos. 

Simţeam usturimea lacrimilor. 

Mă durea să o privesc. Mă durea să o aud. Totul mă durea. 

— Jules, ai fi putut să-mi spui. Chiar mă crezi atât de josnic încât 
să te judec pentru ceva ce-ai făcut fiindcă ai fost șantajară? Chiar ai 
crezut că n-o să fiu de partea ta și că n-o să-i crăp capul dobitocului 
ăluia? Înţeleg de ce nu mi-ai zis adevărul atunci, în club, dar după ce 
s-a întâmplat în Ohio... 

Am strâns din dinţi. 

— Am crezut că ești demnă de încredere, dar tu n-ai crezut același 
lucru despre mine. Asta mă doare cel mai mult. 

Îi tremura bărbia. A dus un pumn la gură. În lumina slabă, ochii 
ei străluceau de lacrimi. 

— Dacă mi-ai fi cerut tabloul, çi l-aș fi dat. 

Vocea mi s-a frânt. 

— Ti-aş fi dat orice doreşti. 

Jules a izbucnit în hohote de plâns. 

Priveam nemișcat cum Jules se chinuia să respire. M-am silit din 
răsputeri să nu mă duc la ea. 

Uram faptul că încă voiam s-o alin. Acea parte din mine nu cu- 
noștea conceptul de autoconservare și avea atâta nevoie de Jules, încât 
i-aș fi întins de bunăvoie un pumnal, ca să mă înjunghie în inimă, 
pentru că voiam ca Jules să fie ultima ființă pe care o văd înainte de 
moarte, 

Avea dreptate, Chiar eram masochist. 

— Pleacă! 

A tresărit. 

— Josh, te rog! Jur că nu... 

— leşi! 

— Teiu... 

— Să nu îndrăznești să-mi spui asta! 

Un alt val de adrenalină mi-a iuţit pulsul. 

Respiră! Trage aer în piept! 

— Jules, ţi-am spus să pleci. Tesi, dracului, din casa mea! 

Într-un final, s-a mișcat. A pășit cu pași împleticiţi spre ușa de la 
intrare, scuturată de suspine. Am închis ușa în urma ei, iar apoi... 
tăcere. 

Încordarea care mă ajutase să mă stăpânesc a dispărut. 

M-am aplecat, cu palmele sprijinite de genunchi. Mă scuturau fri- 
soane violente. Apăsarea pe care o simțeam înăuntrul meu îmi sugruma 
organele, însă, indiferent cât de mult creștea, nu voia să explodeze. 
Pur și simplu mă sufoca pe dinăuntru. ` 

Jules plecase, dar încă o simțeam. Era peste tot: în fiecare centimetru 
din camera asta, în fiecare frântură de gând, în fiecare bătaie a inimii mele. 

O nevoie viscerală de a distruge toate lucrurile care îmi aduceau 
aminte de ea mi-a dat ghes să mă ridic de pe canapea. Am intrat în 
dormitor. Am răscolit prin sertarul comodei până când am găsit bile- 
tele la music-hallul Blonda de la Drept şi le-am rupt în bucățele. Am 

privit, cu o plăcere perversă, cum fragmentele de hârtie au căzut în 
coșul de gunoi. 

Următoarea mea victimă a fost tricoul pe care i-l împrumutasem 
în seara când dormise aici. Am rupt bonul de casă de la Giorgios, pe 
care îl păstrasem, ca un idiot, ca să-mi aducă aminte de prima noastră 
întâlnire oficială. Am rupt și faţa de pernă care păstra parfumul ei. 

Când am terminat, camera semăna cu sufletul meu: pustiu și părăsit. 

Nu mai suportam să văd camera devastată. M-am dus în bucătărie 
şi am înșfăcat prima sticlă de whisky care mi-a căzut în mână. 

Nu-mi doream decât să alung prezenţa lui Jules, care nu se lăsa 
dusă. Dacă mi-ar fi păsat de altceva, m-ar fi îngrijorat cât de mult 
alcool beam în ultima vreme. Dar, până la urmă, doar nu beam în 
fiecare seară până când mi se rupea filmul. 

Nu m-am obosit să torn whiskyul într-un pahar. Mi-am lăsat capul 
pe spate și am băut direct din sticlă. 

Nu știu cât de mult am băut. Nu-mi mai păsa de nimic. 

Am băut iar și iar, până când m-am scufundat în întunericul uită- 
rii, iar gândurile despre Jules s-au topit, în sfârșit. 

MAI ŞTII CÂND ȚI-AM ZIS CĂ TE-AM IERTAT? AM MINŢII. 
Pășeam cu pași împleticiţi în direcţia metroului. Cuvintele lui Josh 
mi se tot repetau în minte, chinuindu-mă. 
Mai ştii când ţi-am zis că te-am iertat? Am minţit. 
Când ţi-am zis că te-am iertat? Am mințit. 
Te-am iertat? Am mințit. 
Am minţii. 
Am minţit. 
Lacrimile îmi înceţoșau privirea. Nu ştiam dacă merg în direcția 
corectă, dar nu-mi păsa. Tot ce voiam era să mă îndepărtez. 
Să mă îndepărtez de cuvintele crude ale lui Josh, de ochii lui reci și 
de atingerile lui. 
De convingerea că o dădusem în bară rău de tot, iar pentru asta nu 
puteam da vina decât pe mine. 
Se spune că e mai bine să fi iubit și să-l fi pierdut pe omul iubit, 
decât să nu fi iubit deloc. 
Dar nu se spunea nimic despre cum e atunci când persoana pe care 
o iubeşti și pe care ai pierdut-o te privește cu ură. Josh nu se uitase 
niciodată aşa la mine, nici măcar pe vremea când crezusem că mă 
urăște. 
Mi-am șters obrajii cu dosul palmei, însă încercam să torn apă 
într-un ocean — absolut inutil. 

Ştiusem că există posibilitatea ca Josh să reacționeze urât atunci 
când aveam să-i spun adevărul. Pur și simplu nu mă așteptasem să 
aibă o reacţie atât de urâtă. 

Şi cel mai aiurea era că avea dreptate, Nu crezusem că-mi va lua 
partea, dacă află adevărul. Fusesem atât de orbită de nesiguranța mea, 
atât de speriată de perspectiva de-a distruge unul dintre puținele lu- 
cruri frumoase din viaţa mea, că transformasem acea distrugere în 
realitate. 

Lui Josh nu-i păsa de înregistrarea aia și nici de tabloul ăla stupid. 
Îi păsa doar de faptul că îl minţisem. 

Ce idioată eram! 

Dacă mi-ai fi cerut tabloul, ți l-as fi dat. Ți-aș fi dat orice dorești. 

Durerea mi-a străpuns din nou pieptul. Inima mea ardea de parcă 
stătea pe cărbuni aprinși. Nu reușeam să trag aer în piept. Fiecare respi- 
rație mă durea. 

Fiecare răsuflare, fiecare bătaie de inimă, fiecare clipire. Toate func- 
ţiile corporale firești îmi provocau suferință. 

Până şi corpul meu mă ura. 

Mi-am şters iar obrajii. Vagoanele de metrou au ajuns în stație. De 
bine, de rău, reușisem să ajung până aici. 

Aveam șase staţii până când urma să ajung la stația cea mai apropiată 

de apartamentul meu. Apoi mă așteptau cinci minute de mers pe jos. 

Şase stații. Cinci minute. 

Puteam supravieţui atât. 

— Vino-ţi în fire! m-am certat singură. Până nu te vede cineva şi 

cheamă poliția. 

Oamenii de pe peron îmi aruncau deja priviri alarmate. Faptul că 
vorbeam de una singură înrăutățea situația. 

Din fericire, vagoanele au tras la peron imediat ce am pășit pe plat- 
formă, deci n-a trebuit să aştept. Am ales cel mai puţin ocupat vagon 


și m-am ghemuit într-un colț. Priveam goana tunelurilor întunecate. 
M-am văzut reflectată în geam. Arătam în ultimul hal: părul ciufulit, dâre 
de rimel pe obraji, pielea plină de pete roșii, de parcă aveam urticarie. 

Chiar mă crezi atât de josnic încât să te judec pentru ceva ce-ai făcut 
fiindcă ai fost șantajată? Chiar ai crezut că n-o să fiu de partea ta şi că 
n-o să-i crăp capul dobitocului ăluia? 

Am închis ochii. Îmi doream din tot sufletul să întorc timpul îna- 
poi și să iau cu totul alte hotărâri referitor la Max. 

Mă pregăteam să devin avocat. Ar fi trebuit să fiu logică, rațională, 
să gândesc strategic. Dar când fusese vorba despre Josh și Max, acțio- 
nasem cu totul irațional. 

Cum reușisem să-mi dau atât de mult viața peste cap? 

Am deschis iar ochii, fiindcă nu voiam să petrec prea mult timp cu 
gândurile mele chinuitoare. 

Priveam impasibilă perindarea staţiilor de metrou. 

Tenleytown. Van Ness. Cleveland Park. Grădina Zoologică Woodley 
/ Adams Morgan. 

Când am ajuns în stația mea și am parcurs distanţa scurtă până la 
clădirea Miraj, hohotele mele de plâns încetaseră. Acum simțeam doar 
o amorțeală rece. 

Am intrat în apartamentul întunecat și tăcut. Pașii mei răsunau 
nefiresc de tare pe podele. Stella nu era acasă, deci nu eram nevoită să 
explic de ce arătam în halul ăsta. 

Nu-mi doream decât să dorm. Am făcut rapid un duș și m-am 
băgat în pat. Mișcările mele erau pepene și mecanice, de parcă nu eram 
prezentă cu adevărat. 

Aș fi vrut să fie așa. 

Cu toate că mă simţeam epuizată, nu reușeam să adorm. Am rămas 
cu ochii în tavan, ascultând tăcerea. 

O urmă din parfumul pe care îl purtase Josh ultima oară când 
dormise la mine încă persista. Ori poate că mi se părea. Dacă închi- 
deam ochii, mă puteam preface că el e aici, cu fața lipită de gâtul meu, 
îmbrățișându-mă. 

— Eşti primul tip cu care am făcut-o în camera mea. 

— Primul şi ultimul, Roscato, a mârâit el. 

— Nu ți se pare că ești cam posesiv? 

— Normal că sunt posesiv. Nu-mi place să împart cu alții. 

— Josh, să împarţi ceea ce ai e o virtute. 

— Mă doare-n cot! Când vine vorba de tine, nu te împart. 

Ceva călduţ și lichid mi s-a prelins pe obraz. Când am simţit gus- 
tul sărat, mi-am dat seama că plângeam din nou. 

Cu puţin timp înainte plânsesem în hohote. Acum plângeam în 
tăcere. Lacrimile mele erau niște pipete rămase captive în pieptul meu, 
care îmi zdrobeau oasele şi mă sufocau. 

Nu le-am șters. Am rămas nemișcată, cu ochii larg deschişi, lăsând 
întunericul să mă înghită de vie. 

SINGURA PARTE BUNĂ A DESPĂRȚIRII NOASTRE A FOST CĂ ACUM 
aveam mai mult timp și mai multă motivaţie să învăţ pentru examen. 
Şi înainte fusesem motivată, dar nevoia de a-mi distrage atenția de la 
suferința mea îmi dădea aripi. 

Mi-am luat liber de la clinică în următoarea săptămână și am folo- 
sit-o pentru un maraton de învățat. 

Mă trezeam la ora șapte. 

Mâncam micul-dejun și făceam duş. 

Mă uitam la cursuri înregistrate online și luam notițe până la prânz. 

Luam prânzul și o scurtă pauză. 

Apoi Învăţam și scriam eseuri. 

Urmau cina și o altă pauză. 

Rezolvam teste-standard pentru examenul de barou. 

Dormeam. 

M-am ţinut de același program în fiecare zi. Mă temeam că, dacă 
îl schimbam cât de puţin, urma să mă prăbușesc într-un hău întune- 
cat, de unde nu m-aș mai fi întors. 

Să am un program bine pus la punct era bine. Programul elimina 
nevoia să iau decizii sau să mă gândesc la altceva în afară de următoa- 
rea sarcină de pe lista mea. 

Sigur că asta avea să ajute doar până când dădeam examenul. După 
aceea... 

M-am zgâit la hârtia din fața mea. 

Doi soţi au înființat un magazin de biciclete, împreună cu 
fratele soției. Au depus acte pentru a înființa o societate cu 
răspundere limitată... Au închiriat un spaţiu... au semnat un 
contract pentru achiziția a 150 de cauciucuri de bicicletă... 


Am clipit şi am scuturat din cap, apoi am recitit cu mai multă 
atenție. Simţeam începutul unei migrene. 

După ce rezolvasem teste șase ore încontinuu, aceasta era ultima 
întrebare pe ziua de azi. A doua zi urma să dau un examen cu răspun- 


suri multiple, dar aveam să-mi fac griji pentru el mâine. 


(e fel de societate cu răspundere limitată a fost creată? Una gestionată 


de membri sau de manageri? Justificați răspunsul. 
Societatea este acreditată să vândă cauciucuri de biciclete? Explicații 


Şi așa mai departe. 

Am terminat examenul cu un minut înainte ca timpul alocat să se 
încheie. Am transmis electronic testul și am închis site-ul. Mă aşteptam 
să simt un val de entuziasm. După atâţia ani de școală și după luni de 
învățat, terminasem pe jumătate cu examenul care urma să hotărască 
viitorul carierei mele. 

Dar nu aveam nici urmă de entuziasm. 

Mă simţeam pur și simplu... pustie. 

— Cred că m-am descurcat bine, a zis o femeie de lângă mine. 

Și ea dăduse același examen. Vorbea la telefon. Interlocutorul ei a 


spus ceva, iar femeia a râs. 

— Termină! Da, sigur. Luăm cina diseară. Te iubesc! 

Mi s-a pus un nod în gât. 

Într-un univers alternativ, în clipa asta aş vorbi cu Josh la telefon şi 
am plănui cum să sărbătorim. N-ar fi cine ştie ce sărbărorire, fiindcă 
mâine mai aveam de dat un examen. Dar, ştiind cum e Josh, probabil 
că ar fi pregătit ceva elaborat. 

O cină la restaurantul meu preferat, o ședință de masaj acasă, 
puțin sex, ca să mă ajute să „scap de stres”... 

— Eşti în stare să te folosesti de orice scuză ca să faci sex. Așa-i? l-am 
tachinat. 

Mi-am scos haina și am aruncat-o pe canapea. Imediat, Josh m-a 
apucat de talie și m-a răsucit cu fața la el. 

— Cine-a zis că am nevoie de o scuză? 

A apărut gropița din obrazul lui. 

— Roșcato, recunoaște că vrei tot timpul să mi-o tragi. Apropo... 

Palma lui mi-a urcat pe coapsă. Mi s-a tăiat răsuflarea. 

— E mare lucru că ai terminat pe jumătate cu examenul de admitere 
în barou. Așa ceva merită sărbătorit. 

— Serios? 

Am încercat să-mi menţin o expresie neutră, dar nu era ușor, când 
degetul lui îmi schița rotocoale pe piele. 

În pântec mi s-a aprins o văpaie. 

— Îm-bm. 

Ochii lui scăpărau. 

— Stii cum se spune: Dacă dă examene fără să fie recompensată, 
Jules nu mai e distractivă. 

— Nimeni nu zice așa ceva. 

— O zic eu. 

Buzele lui le-au atins pe ale mele. 

— Hai să-ți dau recompensa... 


Zgomotul uşilor de lift mi-a spulberat fantezia. 

Nu mă aflam în livingul lui Josh, după o seară romantică petrecută 
în oraș. Eram în coridorul rece al unei clădiri oarecare din centrul 
orașului. Crampele îmi răscoleau stomacul. ÎL pierdusem. 

Din nou. 

Speram, cu naivitate, că Josh urma să apară, ca prin minune, şi să 
mă surprindă, ca și cum am fi fost două personaje dintr-o comedie 
romantică, Dar bineînţeles că nu a apărut. 

Respiram accelerat. Răceala care emana dinspre aparatul de aer 
condiționat îmi pătrundea în oase. Ecoul pașilor pe podelele de mar- 
mură avea o tonalitate amenințătoare. 

Aveam nevoie să ies de aici. 

Din păcate, liftul care era gol urca, iar celălalt părea că se blocase la 
al șaselea etaj. 

N-am mai așteptat. Am pornit pe scări. Eram abia la etajul al trei- 
lea, deci nu îmi lua mult să ajung la parter. 

Mi se pare foarte potrivit s-o rupem cu o partidă de sex de adio. 

O să-mi fie dor de păsărica ta strâmtă. Nicio altă tipă nu şi-o trage 
mai bine decât tine. E calitatea ta cea mai mare. 

Amintindu-mi cuvintele lui crude, suferința a reînviat în mine. 
Josh știa mereu cum să mă rănească și cum să mă ațâțe. 

Îmi era așa de dor de el, încât mă durea. 

Vino aici, scumpo! 

Ar trebui să fii în Noua Zeelandă. 

Prefer să fiu aici. 

De la despărțirea noastră încoace nu îl văzusem. Nu mai venise la 
clinică. Îmi ignorase toate apelurile și toate SMS-urile. Dar dacă... 

— Am nevoie de tablou, Jules. 

Am smucit capul în sus. Am văzut ochii aceia albaștri și părul . 
şaten. Max m-a țintuit de perete. 

Capul mi s-a izbit de ciment şi am scos un mic țipăt. Lovitura îmi 
tulburase puţin vederea, însă puteam distinge expresia aspră de pe 
chipul lui. 

Am icnit: 

— Nu-l am. L-am aruncat. 

Nu voiam ca Max să-l hărțuiască pe Josh. Christian îmi promisese 
că îl va supraveghea pe Josh, în eventualitatea că „amicii” lui Max ar 
încerca să fure din nou tabloul, dar era doar o soluție temporară. 

Am vrut ca mai întâi să-i înapoiez lui Josh tabloul. Merita să afle 
adevărul. Îi explicasem că există un risc dacă îl păstrează. Speram să 
scape de pictură înainte ca amicii lui Max să vină la ușa lui. 

— Nu minţi, Jules! Îmi dau seama atunci când minți. 

Răsuflarea lui avea miros de whisky. Nu mai rămăsese nici urmă 
din masca pe care îi plăcea s-o poarte: cea a unui gentleman îngrijit și 
civilizat. Ochii lui injectați aveau o expresie de panică, iar gura i se 
schimonosise. O peliculă de transpiraţie îi acoperea faţa, sclipind sub 
neoanele din casa scării. 

Arăta ca o fiară încolţită. Părea în pragul nebuniei. 

Inima mea bătea înnebunită. Simţeam pe limbă gustul fricii. 

Un strop de sudoare i s-a prelins pe frunte. 

— O să mă omoare dacă nu găsesc tabloul. Am nevoie de el. O să 
mă ajuţi. , 

— TȚi-am mai spus: l-am aruncat. 

Pulsul mi se accelerase atât de mult, încât mă temeam c-o să leşin. 

Am auzit sunet de pași dincolo de ușă. Erau atât de aproape, și 
totuși foarte departe. 

Fir-ar să fie! De ce nu mai foloseşte nimeni scările în ziua de azi? 

M-a cuprins frustrarea. Eu nu mergeam niciodată pe scări. Ce-mi 
venise s-o fac tocmai azi? 

Ar fi trebuit să mint şi să mă prefac că vreau să-l ajut, până când 
puteam cere ajutor. Nu mai aveam aer și nu mai reușeam să gândesc 
rațional. 

Dacă îi făcea rău lui Josh? Dacă... 

— Târfă proastă! 

Max şi-a apăsat antebraţul pe gâtul meu, sufocându-mă. Am încer- 
cat să-l îndepărtez, dar era prea puternic. 

— E numai vina ta. Mi-ai distrus viaţa. Jules, ţi-am cerut o sin- 
gură favoare. Doar una, în schimbul a șapte ani de închisoare, dar n-ai 
fost în stare să faci nici măcar atât. 

Răsuflarea lui mă îneca în aburi de alcool. 

Beat și disperat. Cea mai periculoasă combinaţie. - 

— Poate c-ar trebui să-mi iau plata altfel, mi-a zis, pe un ton atât 
de pervers, încât mi s-a zbârlit părul de pe ceafă. 

Max a strecurat o mână între picioarele mele. 

— la să vedem dacă păsărica ta e încă destul de strâmtă ca să mă 
facă să-mi dau drumul. 

În faţa ochilor îmi jucau puncte negre. Îmi simţeam membrele tot 
mai grele și parcă nu mai aveam putere să trag aer în piept. Am făcut 
singurul lucru pe care îl puteam face — l-am lovit cu genunchiul între 
picioare, cu toată puterea. 

Urletul lui de durere a răsunar pe scări. Mi-a dat drumul și s-a 
încovoiat. 

Am savurat pentru o clipă senzaţia binefăcătroare stârnită de aerul 
care imi năvălea in plămâni, pe urmă m-am năpustit spre ieșire. Dar 
n-am apucat să fac doi pași, că am fost imbrâncită în spate. M-am 
prăbușit pe trepte. Capul mi s-a izbit de un obiect rece și tare. Am 
întrezărit fulgerător cum ușa care dădea spre casa scărilor s-a deschis, 
pe urmă totul s-a cufundat in beznă. 

— ÅI UITAT SĂ-L ÎNTREBI DACĂ ARE ALERGII, M-AM RĂSTIT EU. 
Cum să tratez bine un pacient, dacă nu primesc toate informaţiile 
necesare? Suntem la Urgenţe, Lucy. Nu ne permitem să greșim deloc. 

La auzul tonului meu aspru, Lucy s-a făcut mică. 

De obicei mă înţelegeam de minune cu asistentele, dar azi eram 
prea iritat. Mă deranjau izul înțepător de substanţe antiseptice, sune- 
tul tastaturii de la biroul asistentelor, scârţâitul pantofilor pe lino- 
leum... Toate mă scoteau din sărite. 

De la câţiva metri distanță, Clara mi-a aruncat o privire de reproș, 
dar m-am făcut că n-o văd. Nu era vina mea că oamenii sunt 
incompetenți. 

— Îmi pare rău, a zis Lucy, palidă la față. Data viitoare o să ţin 
minte. 

— Foarte bine. 

M-am răsucit pe călcâie și am plecat, fără să mai adaug altceva. 

În vreme ce mă îndepărtam, am auzit cum Clara o consola: 

— Nu-ţi face probleme! De când ai început să lucrezi aici, e prima 
oară când greșești. Te descurci foarte bine. 

Câteva secunde mai târziu, m-a ajuns din urmă. lritarea ei rivaliza 
cu cea pe care o simțeam eu. 

— Domnule doctor, putem vorbi între patru ochi? 

— Sunt ocupat. 


— Poţi să-ți rupi câteva minute din timpul tău. 

Clara m-a îmbrâncit într-un mic hol. Medicii și asistentele treceau 
în grabă pe lângă noi, prea preocupaţi ca să ne dea atenţie. 
— Ce naiba e cu tine? m-a luat Clara la rost. 
Ochii ei mă scormoneau. Era atât enervată, cât și îngrijorată. 
— N-am nimic. Îmi fac munca. Sau, mai bine zis, mi-aş face 
munca, dacă o anumită persoană nu m-ar ţine din treabă. 


l-am aruncat o privire cu subiînțeles. 
— Munca ta presupune cumva să-ți faci dușman din oricine 


lucrează la Urgenţe? Dacă-i așa, să știi că ai reușit, mi-a spus Clara, cu 
răceală. Nu știu ce-ai păţit, dar de o săptămână eşti foarte nesuferit. În 
calitate de asistentă medicală și de prietenă, îţi dau un sfat: termină cu 
prostiile, dacă nu vrei să dai cu piciorul la toată munca ta din ultimii 
trei ani! Nimănui nu-i plac doctorii ciufuți. 

Mi-a împuns pieptul cu un deget. 

— Următorul tău pacient e în camera 4. Acum n-avem timp de 
toanele tale. Își sugerez să lași deoparte ce te roade şi să nu te mai răz- 
buni pe toți cei din jurul tău. Vrei să-ţi faci munca? Ei bine, fă-o! 

A plecat supărată și a dispărut după colț. 

Am rămas pe loc, buimac, apoi am răsuflat prelung. 

Clara avea dreptate. Mă purtam ca un mare dobitoc. Ceea ce mi se 
întâmplase săptămâna trecută mă afectase mult și acum îmi descăr- 
cam nervii pe colegii mei. 

Am strâns din dinți când mi-am adus aminte de despărțirea de 
Jules. Oricum, n-aveam timp să mă gândesc la asta acum. 

Aveam treabă și deja irosisem destul timp. 

Înainte de a intra, am verificat datele despre pacient, în sistemul 
digital al spitalului. Era o femeie de douăzeci și cinci de ani și se numea... 

Jules Ambrose. 

Nu se poate! 

Mai mult ca sigur, trebuia să fie vorba despre altă Jules Ambrose. 
Ne se poate ca universul să fie atât de ironic. 

Am împins ușa, cu o mână tremurătoare. Iat-o, parcă desprinsă 
din cel mai frumos coșmar al meu. 

S-a holbat la mine, uluită. O tăietură urâtă îi brăzda fruntea. S-o 


văd așa era ca o lovitură în stomac. 

Jules era rănită. 

Timpul parcă s-a oprit în loc. Era așa de liniște, că-mi puteam 
număra bătăile inimii. 

Unu, doi, trei. 

Mă așteptasem ca o săptămână să fie de ajuns să tocească tăișul sufe- 
rinței, dar mă înșelasem. Mă răscolea iar pe dinăuntru, făcându-mă să 
sângerez din nou. Dar suferința asta era depășită de îngrijorarea mea. 

Cum naiba se alesese cu tăietura aia? Dacă se infectase? Dacă... 

Jules s-a mișcat. Sunetul m-a făcut să mă dezmeticesc. 

Aici, eu și Jules nu eram foşti iubiţi. 

Ea era pacientă; eu eram medic. Nu era momentul potrivit să ne 
lăsăm copleșiți de trecutul nostru comun sau să intrăm în panică din 
cauza unei mici tăieturi... chiar dacă vederea sângelui ei îmi străpun- 
gea inima. 

— Sunt doctorul Chen. 

I-am vorbit pe un ton profesional, laconic. Eram recunoscător că 
vocea mea nu-mi trăda frământarea. 

Mi-am zis c-o voi trata pe Jules la fel cum tratam oricare alt pacient 
pe care nu-l cunoșteam. 

Cu cât mă detașam mai mult de ea, cu atât mai bine. 

— Bună ziua, domnule doctor Chen! Eu sunt Jules. 

Un zâmbet minuscul îi juca pe buze. Nu mai aveam aer. 

Concentrează-te! 

Slavă Domnului că medicul căruia îi fusesem repartizat nu era aici! 
Ca rezident de anul trei, de obicei eu purtam discuţia preliminară cu 
pacientul, înainte de a-l anunţa pe medic, iar acesta examina pacientul 
după ce îi dădeam informațiile relevante. 

Dacă medicul ar fi fost aici, nu i-ar fi plăcut că eram foarte distrat. 
Îşi dădea seama de fiecare dată când eram cu mintea aiurea. 

Clara deja verificase parametrii de bază ai stării de sănătate a lui 
Jules — dacă respira normal, dacă nu avea căile aeriene obstrucționate 
—, așa că am trecut la întrebări, sperând să mă adun. 

— Ce s-a întâmplat? 

Mă uitam la clipboardul meu de parcă în viața mea nu văzusem 
ceva atât de fascinant. Cu cât o priveam mai puţin, cu atât scădeau 

şansele să cedez, așa cum cedează o umbrelă ieftină în furtună. Încă 
eram furios din cauza ei. O singură rană nu schimba situaţia. 

Jules n-are nimic. E doar o tăietură. 

— Am căzut pe scări, a şoptit Jules. 

Mâna cu care luam notițe a încremenit pentru o fracțiune de se- 
cundă. Inima mea bubuia. Aproape că n-am auzit când am pus urmă- 
coarea întrebare. 

— Câte trepte erau? 

— Vreo doisprezece. Nu ştiu sigur. 

Rabat! M-au trecut apele când mi-am imaginat-o pe Jules zăcând 
la baza unei scări. Aproape că m-am întins s-o îmbrățișez, așa cum aș 
fi făcut dacă am mai fi fost împreună. Dar m-am silit să-mi las emoțiile 
laoparte şi am început să-i examinez extremitățile. 

Cu excepţia tăieturii de pe frunte și a câtorva vânătăi, nu am găsit 
nicio rană, însă asta nu însemna automat că scăpase basma curată. 

În cel mai rău caz, exista posibilitatea ca Jules să aibă leziuni interne. 
Din nou, am simțit că transpir. 

Încetează! E pacienta ta, atâta tot. 

— Te-ai lovit la cap? 

Având în vedere tăietura de pe fruntea ei, răspunsul era evident. 
Dar trebuia să întreb. 

Jules a aprobat din cap. 

— Ai leşinar? 

— Da. 

Am înghițit ca să scap de nodul care mi se înțepenise în gât şi am 
continuat cu întrebările. 

lei medicamente care subțiază sângele? Nu. 

Există posibilitatea să fii însărcinată? Nu, 

— În momentul ăsta ai dureri? 

Întrebarea mea plutea în aer, plină de subînţelesuri. 

În ciuda celor care se întâmplaseră între noi, gândul că Jules sufe- 


rea mă scotea din minţi de grijă. 
— Mă dor capul, umerii și spatele. 
— Dar gâtul? 

l-am palpat coloana cervicală. Văzând că apăsarea mea nu-i pro- 
voacă nicio tresărire, am răsuflat ușurat. 


Jules a clătinat din cap. 

— Nu. Mă doare doar acolo unde ţi-am spus. Cel puţin la nivel 
fizic, a adăugat încet. 

Mi s-a tăiat răsuflarea, iar durerea din pieptul meu s-a ascuţit, 

Eram așa de aproape de ea, încât îi auzeam respiraţia. 

Uitasem cât de mult îmi plăcea sunetul ăsta, care anunţa existența 


lui Jules și îmi reamintea că, indiferent cât de urâtă era lumea, în ea 
exista măcar un lucru bun. 


Sau cel puţin existase. 


Am strâns din dinţi și am terminat examinarea cât de repede posibil. 

— OK. O să cer să ţi se facă un CT, pentru orice eventualitate. 

Cuvintele mele au plutit prin încăperea scăldată în lumina becuri- 
lor de neon, spulberând orice urmă de tandrețe. 

— Cum ai căzut? 

Înainte să-mi răspundă, Jules a lăsat să se scurgă câteva clipe. 

— M-a împins cineva. 

M-am holbat la ea, convins că nu am auzit bine. 

— Cineva te-a împins? 

Jules a strâns din buze şi a dat din cap. 

— Terminasem cu examenul de barou și coboram pe scări. Eram 
cu mintea aiurea, deci nu eram atentă la ce era în jur. Persoana aceea... 
m-a luat prin surprindere și, când am încercat să fug, m-a împins. 
M-am lovit la cap' și am leșinat. Când mi-am revenit, eram într-un 
taxi, împreună cu o femeie. Dăduse examenul odată cu mine. Mi-a zis 
că tocmai ieșise în casa scărilor şi că m-a auzit căzând, dar nu a văzut 
pe nimeni prin preajmă. M-a adus la spital și... iată-mă! 

Povestise pe un ton așa-zis indiferent, dar micul tremur din vocea 
ci îmi dădea de înţeles că incidentul acela o înspăimântase. 

O furie lentă și otrăvită mi s-a răspândit în vene. 

Mă mai înfuriasem și altădată, dar nu ca acum. 


Mi-ar fi plăcut să-l vânez pe cel care-i făcuse asta și să-l sfâșii cu 
mâinile goale. 


— Cine? 

Calmul din vocea mea contrasta cu pornirea viscerală pe care o 
simţeam. 

— Cine ţi-a făcut asta? 

Spusese că atacatorul o luase pe nepregătite. Dacă mă luam după 
tonul ei, îl cunoștea. 

Am ghicit răspunsul inainte de a-l auzi. 

— Ma. 

Ochii ei erau temători, de parcă o înspăimânta posibila mea reac- 
ţie. Și pe bună dreptate. 

Max. Tipul care avea înregistrarea aceea compromiţătoare. Cel 
care o șantajase ca să-mi fure tabloul și distrusese singurul lucru fru- 
mos din viața mea — relaţia noastră. 

Am văzut roșu în faţa ochilor. 

— Înţeleg. 

N-am lăsat la vedere emoțiile care fierbeau în mine. 

— Mă duc să-ţi programez CT-ul. Mă întorc imediat. 

Am ieșit din cameră și mi-am scos telefonul. A durat mai puţin de 
două secunde să-i trimit lui Alex un mesaj. 


Eu: Am nevoie să-mi găsești pe cineva. 


d ce tii 

E BINE SĂ AI UN PRIETEN CU PRINCIPII MORALE ÎNDOIELNICE PENTRU 
că, atunci când faci lucruri îndoielnice la nivel moral, prietenul respec- 
tiv nu îţi pune motivele la îndoială. 

Alex m-a ajutat fără să mă întrebe de ce vreau să-l găsesc pe Max. 
A durat mai puţin de o oră să-i dea de urmă. După cum mi-a spus 
Alex, Max lăsase în urma lui o mulțime de indicii digitale. 

L-am găsit într-un bar, dând peste cap pahar după pahar, ca un 
beţiv. Max era deja destul de beat. N-a fost nevoie de mari eforturi ca 
să-l convingem să vină cu noi. A fost de ajuns să-i promitem mai 
multă băutură, droguri și fete. 

L-am lăsat pe Alex să discute cu el. Am luat o altă mașină, în caz că 
Max mă recunoscuse, dar era așa de beat, încât nu s-a prins că e ceva sus- 
pect decât după ce am intrat într-o casă izolată și tăcută, de la periferie. 

lar atunci a fost prea târziu să bată în retragere. 

— Probabil că te-a scos din pepeni rău de tot, a comentat Alex, 
privind silueta legată fedeleș a lui Max așa cum un om de știință ar 


privi, la microscop, un specimen foarte interesant. Nu-i stilul tău să 
procedezi așa. 


Mi-am strâns pumnii. 
Eram toţi trei în subsolul casei. Max zăcea pe un scaun, legat zdra- 
văn şi cu gura lipită cu scotch. Se zbătea zadarnic, încercând să se 


dezlege. Aburii alcoolului se risipiseră. Privind în ochii lui, era clar că 
înțelegea gravitatea propriei situaţii. 

Foarte bine. 

Voiam să fie îngrozit. 

— De data asta, stilul meu nu-mi ajunge. 

În timpul programului de muncă îmi înăbușisem furia, dar acum 
se dezlănțuia, măturând în calea ei orice urmă de ezitare. 

Eram medic, nu luptător în ring. Jurasem că nu aveam să fac rău 
nimănui. Însă cel care făcuse jurământul era diferit de Josh cel de acum, 
din camera asta. Evenimentele din ultimele săptămâni îl copleșiseră. 

M-am apropiat de Max și i-am smuls bucata de scotch de pe gură. 
Nu-mi făceam griji că, dacă striga, urma să fie auzit. Casa asta era 
ascunzătoarea pe care Alex o avea în oraș, locul unde venea atunci 
când voia să fie singur, dar fără să fie nevoit să facă un drum lung. Era 
izolată fonic și atât de bine dotată cu sisteme de supraveghere, că până 
şi cei de la Pentagon s-ar fi înverzit de invidie. 

I-am zis lui Max: 

— Mă recunoști. 

Nu era o întrebare. 

Îmi dădeam seama că mă recunoscuse, judecând după grimasă şi 
după resentimentul amestecat cu panică din ochii lui. 

— Jules mi-a zis ce-ai făcut. Toate chestiile din Ohio, pictura, şan- 
tajul. Toate! 

M-am aplecat până când ochii mei au ajuns la același nivel cu ai lui. 

— Ar fi trebuit să pleci din oraș când ai avut ocazia. Să rămâi aici 
a fost o mișcare tâmpită. lar s-o impingi pe Jules pe scări a fost o tâm- 
penie şi mai mare. 

Cu coada ochiului, am văzut cum Alex ridică o sprânceană. A fost 
singura lui reacţie la revelaţia asta şi la faptul că pomenisem numele 
lui Jules. 

Max mi-a răspuns: 

— A meritat-o. 

Nu a negat acuzația mea, așa cum mă aşteptam. Probabil știa că 
n-avea niciun rost să nege. 

— Tipii care vor tabloul sunt nervoși că l-am pierdut. Vor să facă 
prăpăd. 


Un strop de sudoare i s-a prelins pe frunte. 

— După tot ce-am făcut pentru ea, Jules m-a tras în piept și a 
crezut că poate scăpa basma curată. Când era puștoaică, n-avea nici 
job, nici casă, iar eu am primit-o la mine acasă. Crezi că vreau să 
rămân în orașul ăsta idiot? Dar nu mă pot întoarce în Ohio dacă n-am 
tabloul. Jules a meritat-o! 

Cu fiecare cuvânt, vorbea tot mai tare, până când saliva i s-a adu- 
nat la colțurile gurii. Răsuflarea lui acră, mirosind a whisky plutea în 
aer, întorcându-mi stomacul pe dos. 

l-am spus: 

— Asta e problema ta. Dacă te incurci cu cine nu trebuie, suporţi 
consecinţele. Singurul lucru care mă interesează... 

l-am înșfăcat umărul și am apăsat pe punctele nevralgice, până 
când Max a pipat de durere. 

— ... e faptul că ai rănit-o. Ai o făcut o mare greșeală, Max. 

— Mă mir că încă îi iei partea, după tot ce-a făcut, a gâfâit Max, 
cu ochii sclipind de răutare și de ranchiună. Când ţi-a dat înapoi ta- 
bloul, ţi-a făcut mai mult rău. Amicii mei o să vină să te caute, iar ei 
nu-s așa de treabă ca mine. 

Nu eram tâmpit. Deja îmi luasem măsuri de precauţie pentru această 
posibilitate. Dar nu era nevoie ca Max să știe asta. 

— N-am vrut s-o omor. Doar s-o sperii puţin. S-o conving să mă 
ajute din nou. 

Privirea lui Max fugea de colo-colo prin încăpere, căutând un aju- 
tor inexistent. 

— Nu-i corect că Jules scapă mereu cu faţa curată, indiferent ce 
face. Am făcut închisoare pentru o faptă comisă de amândoi, iar între 
imp, ea a învăţat la o școală de fiţe și și-a făcut prieteni fiţoși. Nu-i 
orect. Îmi e datoare! 

Parcă era un copil mofturos care face o criză de nervi. 

I-am strâns umărul și mai tare. 

— A făcut toate lucrurile alea din cauza ża, l-am acuzat pe Max. 
‘u te purta de parcă eşti un martir și n-ai nicio vină! 

— Chiar și după ce a furat ceva ce-ţi aparținea și te-a minţit, tot 
iei apărarea. 

Max a rânjit. Setea lui de-a jigni îi copleșea orice fărâmă de simţ al 
autoconservării. 

— De ce oare? Să fie din cauză că era atât de strâmtă? Îmi amin- 
tesc că era grozavă — mai ales când și-a pierdut virginitatea cu mine 
și a sângerat pe scula mea. Nimic nu se compară cu a-i face felul unei 
virgine. Dar acum probabil că păsărica aia e cam uzată... 

I-am curmat vorba cu un pumn în obraz. 

Furia îmi întuneca vederea. Lumea s-a îngustat până când singurul 
lucru asupra căruia mă puteam concentra era dorința mea mistuitoare 
de a-i provoca tipului din fața mea cât mai multă durere. 

Dar voiam ca lupta să fie cinstită. Așa, mă puteam dezlănțui fără să 
simt vinovăţie. 

Am întins o mână. Alex mi-a pus un cuțit în palmă, iar eu am tăiat 
frânghiile care-l legau pe Max. 

A ţâșnit de pe scaun, dar n-a apucat să facă doi pași, pentru că l-am 
înșfăcat de guler și l-am pocnit iar în mutră. 

Mi-a plăcut să aud sunetul oaselor sfărâmate. A urmat un urlet de 
durere. 

Cu o mână, Max se ținea de nasul spart. A încercat să mă lovească 
cu cealaltă. M-am ferit fără efort de lovitura lui stângace. Când pum- 
nul meu a luat contact cu falca lui, am auzit iar sunet de oase frânte. 

Eram euforic. În sfârșit, furtuna din mine se descătușase. Fiecare 
pumn, fiecare strop de sânge care îmi împroșca faţa ușurau apăsarea 
din pieptul meu. 

Am lăsat violența să mă stăpânească și să mă conducă. În curând, 
zgomotul scos de oasele rupte a fost înlocuit de sunetul umed al cărnii 
însângerate. 

Din cauza sângelui și a sudorii care mi se scurgea în ochi, nu mai 
vedeam bine. Dar nu m-am oprit. Mă animau gândul la rănile lui 
Jules şi amintirea cuvintelor crude ale lui Max. 

N-am vrut s-o fac. Mă şantaja... 

M-a luat prin surprindere şi, când am încercat să fug, m-a împins. 

Să fie din cauză că era atât de strâmtă? Îmi amintesc că era grozavă — 
mai ales când și-a pierdut virginitatea cu mine şi a sângerat pe scula mea. 

Un alt val de furie m-a măturat pe dinăuntru și l-am pocnit pe 
Max atât de violent, că s-a prăbușit la pământ. A încercat să se târască 
și să scape de mine, dar nu avea unde să se ducă. 

A bolborosit: 

— Termină! Încetează! Te rog... 

Starea mea nu se explica doar prin rănile lui Jules. Mă descărcam 
pentru ce mi se întâmplase cu Michael și cu Alex, pentru toți pacienții 
pe care îi pierdusem. Pentru fiecare suferință înăbușită, fiecare deza- 
măgire și frustrare din ultimii ani. M-am dezlănțuit asupra lui Max, 
până când a încetat să mai implore și corpul lui a devenit inert. 

Valul de adrenalină îmi făcea inima să bată năvalnic. Ar fi trebuit 
să fac asta mai devreme. Asta era descărcarea de care aveam nevoie. 

Mi-am tras braţul în spate, pregătindu-mă pentru o altă lovitură, 
dar mâinile ferme ale lui Alex s-au încleștat pe bicepsul meu și m-au 
oprit. 

— Josh! Ajunge! 

Vocea lui a fost ca o găleată de apă rece ca gheața turnată pe creș- 
tetul meu. 

— Lasă-mă! am mârâit. 

M-am zbătut ca să scap. Îmi doream cu disperare să-l mai lovesc o 
dară pe Max. 

— N-am terminat. 

— Ba ai terminat. Dac-o mai ţii așa, o să-l omori. 

Alex m-a răsucit cu fața spre el și m-a țintuit cu privirea lui scor- 
monitoare. 

— Dacă vrei să-l omori, fie! Dar ştiu că nu asta vrei. 

— N-ai de unde să ştii asta. 

Gâfâitul meu răsuna în spaţiul pustiu. 

În subsol nu erau multe lucruri. Doar un scaun, o masă, o chiuvetă 
industrială și un frigider. Nu voiam să-mi închipui ce activităţi des- 
fâşura Alex aici. Probabil ceva asemănător cu ce făceam eu acum. 

Alex mi-a vorbit calm: i 

— Ştiu că nu ești genul de om care îşi dorește să aibă pe conștiință 
moartea altuia. Josh, nu ești un ucigaș. În plus, uite cum arată tipul! 
Ai dovedit ce aveai de dovedit. 

M-am uitat la maldărul de carne inconștientă care zăcea pe podea. 
Faţa lui Max era de nerecunoscut — o învălmășeală de carne zdrobită 
și însângerată. O baltă de sânge vâscos și întunecat se întindea în jurul 
lui. Dacă n-aş fi văzut că pieptul i se mișcă, aș fi crezut că murise deja. 

Eu singur făcusem asta. 

Alex nici măcar nu se atinsese de el. 

Cu cât îl priveam mai mult pe Max, cu atât mi se linișteau bătăile 
inimii. Într-un colț, robinetul chiuvetei picura, amintindu-mi de picu- 
rarea sângelui. Dintr-odată, am devenit conștient de sângele care-mi 
mânjea faţa și hainele. 

Aproape că-l omorâsem în bătaie. 

Am simțit gust de fiere. 

M-am desprins din strânsoarea lui Alex și m-am apropiat cu paşi 
impleticiți de chiuvetă: Îmi era greață. Am icnit până când gâtul mă 
ustura și lacrimile îmi înțepau ochii. 

Nu mâncasem nimic de când intrasem în tură, așa că nu aveam ce 
să vomit, dar tot îmi era nespus de greață. 

Ce dracu’ făcusem? 

Răpisem pe cineva. Îl bărusem. Şi probabil că mai săvârșisem şi alte 
fărădelegi. Dacă s-ar fi aflat despre ele, cariera mea s-ar fi dus pe apa 
sâmbetrei. 

La început, dorisem ca Max să plătească pentru ce-i făcuse lui 
Jules, dar pe urmă îl folosisem drept propriul meu sac de box. 

Rahat! 

Am rotit robinetul și mi-am stropit fața cu apă, sperând să spăl 
sângele de pe mine. Dar, chiar și după ce apa cu care mă spălam şi-a 
pierdut tenta roz, mi se părea că petele încă rămăseseră. 

Pielea feței îmi amorţise din cauza apei reci. Am ridicat capul şi 
l-am văzut pe Alex lângă mine. Srătea cu șoldul sprijinit de blat. Avea 
o expresie impenetrabilă. 

— Te simţi mai bine? 

— Da. Nu. Nu știu. 

Mi-am frecat faţa umedă și m-am uitat la Max, care încă nu-și reve- 
nise din leșin. Din nou, stomacul mi s-a întors pe dos. 

— Ce facem cu el? l-am întrebat pe Alex. 

Alex s-a apropiat de el și l-a înghiontit dispreţuitor cu piciorul. 

— Nu-ţi face griji. N-o să se ducă la poliție. Și-ar crea mai multe 
probleme. 

Era adevărat. Max ieșise abia de câteva luni din închisoare, dar deja 
atacase pe cineva și era implicat într-un plan de a comite un jaf. Dacă 
poliția afla toate astea, ar fi fost pierdut. 

— Dar dacă o să se răzbune mai târziu? 

— Fii serios! E doar un hoţ de rând, care încearcă să joace în liga 
mare a infractorilor. 

Alex nu era deloc impresionat de „performanțele” lui Max. 

— Plus că, dacă e adevărat ce ne-a zis, deja are destule probleme. 
Nu-i mai trebuie să se răzbune pe noi. Cei care vor să pună mâna pe 
tabloul tău oribil o să-l ţină ocupat. 

— Nu e oribil, am mârâit. E neobisnuit. Pe deasupra, valorează o 
grămadă de bani. 

„După mărturisirea lui Jules, încercasem să vând tabloul. Acum 

asociam cu el o mulţime de amintiri neplăcute. Şi, după cum spusese 
Max, anumiţi oameni aveau să-mi facă probleme dacă alegeam să păs- 
trez pictura. Aveam noroc că încă nu se întâmplase. Poate că nu aveau 
încredere că Max urma să termine treaba începută de Jules. 

Singurul mod de a mă asigura că scap de „amicii” lui Max și, în 
același timp, că nu creez probleme pentru următorul proprietar al pic- 
turii era s-o vând cuiva de la care oamenii ăia n-ar îndrăzni să fure. 
"Teri găsisem un cumpărător potrivit. Stabiliserăm să semnăm con- 
tractul de vânzare peste două zile, după ce se întorcea dintr-o călătorie 
de afaceri. 

Bănuiam că oamenii care doreau tabloul aveau să afle că-l vându- 
sem. Dar, în eventualitatea în care nu ar fi aflat, cumpărătorul promi- 
sese că va anunţa public tranzacţia. 

— Gata cu discuţia despre tablou! Chiar dacă Max n-o să sune la 
poliție, nu putem să-l lăsăm aici. 


. 


În caz contrar, avea să moară din cauza hemoragiei. Alex avea 
dreptate. Nu sunt un ucigaș. Dacă aș fi ucis pe cineva, nu m-aş mai fi 
putut suporta. 

Din nou, am simţit nevoia să vomit. 

— Are nevoie de îngrijiri medicale. 

Exasperat, Alex a oftat. 

— Tu și Ava vă lăsaţi conduși de conștiință. Nu-i de mirare că 
sunteţi frați, a mormăit prietenul meu. Bine. O să trimit pe cineva care 
să aibă grijă de el. 

— Când zici „să aibă grijă de el”, te referi la... 

Un alt oftat. 

— Mă refer la îngrijiri medicale, Josh. N-o să-l omor. Nici măcar 
nu-l cunosc. 

— OK. 

Având în vedere că era vorba despre Alex, trebuia să mă asigur. 

Aşa cum mi-a sugerat, m-am spălat în dușul din casă și m-am 
schimbat în haine curate. În tot acest timp, Alex făcea aranjamente. 

Când am ieşit din baie, Max dispăruse deja. Alex stătea în living și 
îşi butona telefonul. 

— Ce mama naibii? l-am întrebat. Ai cumva spiriduși care îţi fac 
treburile în locul rău? 

M-am aşezat pe canapea, lângă el. 

După duș, mă simțeam mai bine. Nu normal, dar mai bine. Ima- 
ginea corpului însângerat al lui Max avea să mă bântuie mult timp. 

Vinovăţia nu-mi dădea pace. 

— N-am spiriduși. Am o echipă foarte competentă și foarte bine 
plărită, mi-a răspuns Alex, fără să ridice ochii din ecranul telefonului. 
Unde mai pui că ai stat o oră în duș. Chiar și o bunică de optzeci de 
ani ar fi scăpat de Max în atât de mult timp. 

— Pe naiba! Am stat în duș cel mult zece minute. 

— Ceasul te contrazice. 

M-am uitat la ceasul cu pendulă. Avea dreptate. Trecuse mai mult 
de o oră de când intrasem sub duș. 

Am închis ochii și mi-am apăsat fruntea cu un pumn. 

— Ce naiba se întâmplă cu mine? 

Mă simţeam ca un pasager care observă că trenul în care se află a 
deraiat abia când se uită pe geam și observă că pământul se apropie de 
el cu repeziciune. 

La un moment dat, aveam o viață minunată — eram îndrăgit de 
ceilalți și aveam o carieră înfloritoare, prieteni minunați și o familie —, 
iar în clipa următoare totul se transformase în scrum. 

— Dacă te referi la Max, nu-ţi face griji! E un gunoi și merită tot 
ce i s-a întâmplat. 

Alex s-a uitat pieziș la mine. 

— Nu mi-ai răspuns adineauri. Te-am întrebat dacă te simţi mai 
bine. 

Deşi nu-mi plăcea să recunosc... 

— Da. 

Norul întunecat care mă urmărea de trei ani încă nu dispăruse, dar 
se micșorase. Nu mai era la fel de împovărător. 

— Bine. Acum explică-mi faza cu Jules! 

Am deschis ochii și i-am aruncat lui Alex o căutărură urâtă. Dintr-o- 
dată, eram din nou încordat. 

— Isuse! Nu-i nimic de explicat, dar, dacă tot eşti curios, Jules are 
cam un metru șaizeci și doi înălțime, păr roșcat, ochi căprui... 

Prietenul meu m-a întrerupt: 

— A fost cât pe ce să omori un tip în bătaie fiindcă a rănit-o pe 
Jules. Nu mă insulta, prefăcându-te că ea nu contează deloc pentru 
tine! 

Mi-am masat puntea nasului. Nu pentru prima dată, regretam 
decizia de a mă împrieteni cu bărbatul ästa. 

Şi totuşi, după ce păstrasem atâta timp secretul asupra relației 
mele — al fostei relații — cu Jules, ar fi fost plăcut să discut cu altci- 
neva despre această temă. Chiar dacă acea persoană avea tot atâta 
inteligență emoţională cât o lingură. 

— Promiţi că nu-i spui lui Ava? 

Nu eram pregătit pentru o asemenea conversaţie cu sora mea. 

— Promit să nu aduc asta în discuţie, dar, dacă Ava o să mă în- 
trebe direct ce-i între tine și Jules, o să-i spună adevărul. 

Alex a ridicat din umeri și a adăugat: 

— Îmi pare rău. 

Ştiam prea bine că nu-i părea rău deloc. Pe de altă parte, erau 
puţine șanse ca Ava să mă întrebe despre Jules. Încă avea impresia că 
eu și Jules ne uram. 

După ce am stat puțin pe gânduri, i-am povestit totul lui Alex, 
începând cu armistițiul de la clinică și terminând cu prezenţa lui Jules 
la Urgenţe. 

Când am terminat, vechea apăsare a apărut din nou în pieptul 
meu. Alex se uita la mine ca și cum nu-i venea să creadă. 

— Ce-i? 

— Nouăzeci și nouă la sută dintre toţi oamenii din lume sunt 
idioţi, a zis Alex. Îmi pare rău să te anunţ că te numeri printre ei. 

M-am încruntat. 

— Sunt convins că, de fapt, nu mai vrei să-mi fii prieten. 

Alex își lăsase baltă compania și zburase până la Londra pentru 
Ava, dar cu mine nu putea fi înșelegător și să-mi spună măcar „Ce 
nasol, frate”? 

— Dacă te-ai supărat, o să-ţi trimit niște flori mai târziu, m-a luat 
el peste picior. Mai întâi, ascultă ce zici! Din cine știe ce motive, te-ai 
îndrăgostit de Jules, iar acum, după ce ţi-a zis adevărul, ești supărat că 
te-a minţit mai demult? 

Mi s-au încordat umerii. 

— Nu sunt îndrăgostit de ea. 

— Era să omori un om pentru ea. 

— Și ce dacă? Ţie ți se întâmplă zilnic să lași pe cineva în pragul 
morţii. Nu-i cine știe ce. 

— Nu încerca să schimbi subiectul, că nu te pricepi! 

Alex și-a scuturat o scamă de pe pantaloni. 

— Ai zis că, de fapt, nu mai vreau să-ți fiu prieten. Atunci, hai 
să-ți zic ceva ce pretinzi că-ți dorești mult: adevărul. 

— Și care-ar fi adevărul? 

— Că eşti un idiot căpos, care e prea orb și nu vede ce are sub nas. 

Simţeam apropierea unei migrene. 

— M-am răzgândit. Nu mai vreau să aud adevărul. 

Alex a vorbit mai depàrte, de parcă nu mă auzise: 

— Da, Jules te-a minţit, dar a fost dispusă să-ţi zică adevărul. 
Dacă şi-ar fi ținut gura, probabil că n-ai fi aflat niciodată ce a făcut, 


„Singurul motiv pentru care cineva ar face o astfel de mărturisire, de 


bunăvoie, e faptul că-și doreşte un nou început. Şi singurul motiv de 
a-şi dori un nou început, deși relația sa merge bine, e pentru că și-a 
dat seama de ceva. 

— iesi! 

— Teiu... 

— Să nu îndrăznești să-mi spui asta! Jules, ţi-am spus să pleci. Tesi, 
dracului, din casa mea! 

Inima mi se izbea de coaste. Cu fiecare lovitură dureroasă, îmi 
zguduia pieptul. 

— Nu-i nevoie să-ţi explic ce anume a înţeles. Eşti destul de inte- 
ligent încât să-ţi dai seama singur. Dacă mă iau după tine, Jules nu ţi-a 
mărturisit mai devreme fiindcă se temea de reacţia ta. N-a crezut c-o 
să fii de partea ei. la zi, Josh: cum ai reacţionat când Jules ţi-a spus 
adevărul? 

Aerul din încăpere mi se părea, deodată, neîndestulător. 

Acum, fiecare respiraţie era de-a dreptul chinuitoare. 

— Nu mă dau în vânt după Jules, dar, Josh, ești prietenul meu. 
Vreau să fii fericit. 


Expresia lui Alex s-a mai destins puţin, dar asta n-a îndulcit duri- 
tatea cuvintelor sale. 

— N-ai cum să fii fericit dacă stai cu capul în nisip, crezând că 
poţi să uiţi de ea. i-o spune cineva care, odată, a încercat să facă 
același lucru cu persoana iubită. O să fii nefericit până vei rezolva 
situația. 

Niciodată nu-l auzisem pe Alex rostind atâtea cuvinte, într-un 
interval de timp atât de mic. Aş fi fost uluit, dar acum eram prea ocu- 
pat să rumeg spusele lui. 


N-a crezut c-o să fii de partea ei. Ia zi, Josh: cum ai reacționat când 


Jules ţi-a spus adevărul? 


Mi-am lăsat capul pe spate și am strâns din pleoape. 
— Ah! Fir-ar al dracului! 


Ce naiba făcusem? 

VIZITA MEA LA SPITAL A FOST O ÎNVĂLMĂȘEALĂ DE ANALIZE MEDICALE 
şi examinări. Aveam o tăietură pe frunte, câteva vânătăi urâte, un 
umăr luxat și o ușoară contuzie cerebrală, dar, în rest, avusesem noroc. 
Ar fi putut fi mai rău de-atât. 

În ciuda faptului că mă alesesem cu o contuzie, am dat a doua 
parte a examenului, a doua zi. Voiam să termin odată cu el. Plus că 
examenul era de tip grilă, cu răspunsuri multiple. În cel mai rău caz, 
puteam să încercuiesc o variantă la întâmplare și să sper că o să trec. 

I-am dat supraveghetorului lucrarea mea rezolvată. I-am adresat 
un zâmbet ostenit. 

Abia în octombrie urma să aflu dacă trecusem examenul. Cel mai 
potrivit ar fi fost să sărbătoresc dormind trei zile una după alta. 

Am ieșit din sala de examen epuizată. Acum, că terminasem cu 
examenul, nu mă puteam opri să-mi derulez în minte, iar și iar, 
discuţia mea cu Josh, la spital. 

Evident, știam că Josh lucrează la Urgenţe, dar, dintr-un motiv 
necunoscut, nu mă așteptasem să-l văd acolo. 

Mi se chircea inima când îmi aminteam atitudinea lui rece și dis- 
tantă când mă examina. Sigur, nu mă așteptam să dea fuga la mine și 
să mă ierte doar pentru că eram rănită, dar mă așteptasem la mai mult 
din partea lui... Mă așteptasem la o anumită afecțiune sau la empatie. 
Josh se purtase cu mine ca și cum aș fi fost un pacient oarecare, pe care 
nu îl cunoştea. 

Politicos și bine pregătit, însă detașat la nivel emoţional. 

Nu te gândi la asta acum! 

Tocmai faptul că ieri mă lăsasem absorbită de propriile gânduri 
îmi crease probleme. Dacă nu aș fi fost cu mintea aiurea, Max nu m-ar 
fi putut lua prin surprindere. 

Pielea mi s-a acoperit de o sudoare rece. Nu crezusem că Max e 
atât de prost încât să vină la mine de două ori, în două zile consecu- 
tive, dar oamenii disperaţi sunt în stare să facă gesturi disperate. Mai 
mult ca sigur, „prietenii” lui nu erau deloc mulțumiți că Max pierduse 
tabloul. În plus, fostul meu iubit voia să se răzbune pentru ce se petre- 
cuse în camera de morel. 

Îi subestimasem capacitatea de a fi violent fizic. 

Pe de altă parte, în viața mea exista măcar un lucru constant: 
oamenii nu erau așa cum credeam eu că sunt. 

Am iuţit pasul ca să intru în lift înainte ca ușile să se închidă. Liftul 
era ticsit de lume. Mirosea a ton și a transpirație, dar tot era mai bine 
decât s-o iau pe scări. Nici dacă m-ai fi plătit n-aş fi acceptat să cobor 
pe scări. 

Mi-am potrivit bareta poșetei pe umăr. Mă simțeam ceva mai în 
siguranță știind că băgasem în poșetă un spray lacrimogen și un pistol 
cu electroșocuri. Le luasem cu împrumut de la Stella. Încă de anul 
trecut, când avusese de-a face cu un urmăritor obsedat de ea, Stella 
ţinea armele astea aproape. 

Dat fiind că era influencer, Stella se confrunta destul de des cu tot 
felul de obsedați, dar tipul ăla a întrecut măsura. Îi trimisese o scri- 
soare în care descria, cu detalii dezgustătoare, tot ce voia să-i facă 
Srellei, și îi trimitea poze în care apărea chiar ea, în timp ce se deplasa 
prin oraș. Stella se speriase așa de tare, că se dusese la poliție. N-au 
ajutat-o deloc, însă, din fericire, după câteva săptămâni obsedarul 
acela nu mai luase legătura cu ea. 

Fiindcă locuiam împreună, doar eu aflasem despre incident. Dacă 
prietena mea nu și-ar fi făcut griji că tipul era în stare să apară la ușa 
noastră, nici nu mi-ar fi spus. 

Uşile liftului s-au deschis. 

Slavă Domnului! 

Îmi plăcea tonul. Dar nu agream mirosul de ton amestecat cu cel 
de transpiraţie şi cu efluviile a zece parfumuri diferite. 

Am traversat lobbyul cu pași grăbiţi. Abia aşteptam să ajung acasă 
și să mănânc o altă cutie de îngheţată. În ultima săptămână înfuleca- 
sem atâta înghețată marca Ben & Jerry, încât mă miram că mai încă- 
peam în haine. 

Când am ajuns la ușa de la ieșire, două cuvinte m-au făcut să mă 
opresc în loc. 

— Bună, Roșcato! 

La auzul poreclei mele, la auzul acelei voci, pulsul mi s-a accelerat. 

Nu se poate să fie el. 

Mintea îmi juca iar feste. După cum se purtase cu mine, ieri, nu 
era posibil ca Josh să fie aici. 

Emoţii amestecate mă sufocau. 

Câţiva oameni au trecut pe lângă mine, aruncându-mi priviri cu- 
rioase. Picioarele mele prinseseră rădăcini în podeaua de marmură. 
Voiam să mă mișc. Chiar mi-o doream. Dar corpul meu refuza să mă 
asculte. Tot ce puteam face era să mă holbez la ușă, dornică atât să ies 
din clădire, cât și să rămân, pentru totdeauna, în bula mea de amăgire. 

Dacă era cu adevărat el? Dacă venise aici? Dacă... 

O umbră a trecut peste podeaua scăldară în razele soarelui. Un 
corp a pășit în fața mea. 

Mi-am ridicat privirea încet, trecând peste pieptul lui, peste umerii 
laţi și peste bărbia fermă. Apoi am întâlnit ochii lui Josh. 

Inima mea a scâncit asemenea unui animal rănit. lânjea să fie con- 
solată de singura persoană capabilă să-i ofere alinare. 

— Nu eram sigur că m-ai auzit. 

Josh și-a băgat mâinile în buzunare. În ochii lui citeam îngrijorare, 
dar un zâmbet șovăielnic îi juca pe buze. 

— Cum a fost la examen? 

— Eu... A fost bine. 

Mă simțeam buimăcită. Scena asta era suprarealistă. 

Mi se părea că Josh era foarte schimbat, în comparaţie cu cel de 
ieri. Nu era vorba doar despre atitudinea lui. În locul medicului aran- 
jat şi cu aspect îngrijit era un bărbat mai puţin pus la punct și mai 

blazar: obrajii și bărbia lui erau umbrite de un început de barbă, pielea 
lui avea o nuanță mai palidă. Părea că-și trecuse degetele prin el de o 
mie de ori. Când am văzut regretul din ochii lui, stomacul mi s-a 
strâns ghem. i 

Un singur lucru putea să regrete Josh, iar asta... 

Încetează! 

Mi-am mușcat obrazul pe dinăuntru până când am simțit gust de 
sânge. Nu voiam să-mi fac speranţe, fiindcă nu voiam ca Josh să le 
zdrobească iar. 

— Putem merge undeva, să vorbim? m-a întrebat Josh, dându-se 
laoparte ca să-i fac loc unui trecător. Am... 

A înghiţit în sec. 

— Am ceva să-ţi spun. 

— Poţi să-mi spui aici. 

Cu un gest discret, mi-am șters palmele de coapse. Deși aerul con- 
diționat funcționa din plin, simţeam că bluza mi se lipise de piele. 
Eram cuprinsă când de valuri de fierbinţeală, când de unele reci. 

În loc să mă contrazică, Josh mi-a făcut semn spre un coridor. 

— Bine. Hai, măcar, să plecăm de-aici, până nu ne dărâmă careva. 
Avocaţii au apucături agresive. lar avocaţii aspiranți, și mai și. 

Gropiţa lui a apărut. 

Imediat, m-am topit toată. Pe lista celor trei lucruri care-mi lip- 
seau cel mai mult în legătură cu Josh, gropiţa era pe locul doi, după 
săruturile lui și vorbele pe care mi le arunca. 

Deși pe dinăuntru eram răvășită de emoţii, la exterior am rămas 
neclintită. Nu reușeam deloc să zâmbesc. 

Gropiţa lui Josh a dispărut. Din nou, a înghiţit în sec. 

Cumva, mi-am convins picioarele să se miște. Ne-am îndreptat spre 
coridor, în tăcere, iar Josh a apăsat fiecare clanță, la fiecare ușă, până 
când a găsit una descuiată. Am pășit într-un birou gol. Fără mobilă, 


doar cu covor pe podea și cu o tablă de scris. Era atât de linişte, încât 
îmi auzeam bătăile inimii. 


Am frecat între degere mâneca bluzei mele, încercând să găsesc 
puțină uşurare în gestul ăsta mecanic și familiar. 
— Ce cauţi aici? l-am întrebat. N-ar trebui să fii la muncă? 


Scanned with CamScanner 


430 | ANA HUANG 


Josh a închis ușa în urma noastră, apoi m-a privit lung. Am simţit 
că mă încălzesc sub privirea lui. 

— Am făcut schimb de tură cu un coleg, ca să-mi pot lua liber azi. 
Am vrut să mă asigur că te simţi bine. 

De năuceală și de epuizare, am izbucnit într-un hohot de râs dogit. 
Suna ciudat, ca un motor care prindea viaţă iar, după ce n-a fost por- 
nit o săptămână întreagă. 

— Sunt bine. Nu era nevoie să-ți iei o zi liberă și să vii la sala de 
examen, ca să verifici că sunt OK. 

O durere bine cunoscută mi-a izbucnit iar în piept. 

— Tu m-ai tratat ieri. Ştii deja cum mă simt. 

— Apropo... 

Pe chipul lui nu mai era nicio urmă de zâmbet. 

— Îmi cer scuze dacă ţi-am părut... lipsit de empatie. 

Am dat din umeri, străduindu-mă să par nepăsătoare. 

— Eşti medic. Te-ai purtat ca un profesionist și ţi-ai făcut treaba. 
Niciun pacient nu ar putea cere mai mult. 

— Jules, nu sunt doar medicul rău. 

Nu mai puteam să respir. 

— Mai ești și fratele prietenei mele. 

— Sunt mai mult decât atât. 

Josh a făcut un pas mic spre mine. Din instinct, m-am tras în spate. 

Mi-am împins bărbia înainte și mi-am impus să nu plâng. Plân- 
sesem prea mult din cauza lui. 

— Nu mai ești nimic altceva pentru mine. 

Nicio altă tipă nu și-o trage mai bine decât tine. E calitatea ta cea 
mai mare. 

Indiferent de câte ori îmi derulam în minte cuvintele astea, de 
fiecare dată mă sfâșiau mai tare. 

Când cineva ţi-a văzut și cele mai frumoase laturi, și pe cele mai 
urâte, partea proastă e că acel om ştie cum să te rănească. Ştie care 
cuvinte dor cel mai tare. 

Un mușchi a zvâcnit pe maxilarul lui. În loc să mă contrazică, a 
schimbat atât de iute subiectul, că m-a buimăcit. 

— Ileri l-am găsit pe Max. 

— Ce-ai făcut 

Discuţia asta devenea din ce în ce mai absurdă. 

— L-am găsit pe Max. Eu și Alex ne-am asigurat că n-o să te mai 
deranjeze. 

— Poftim? Cum? l-ai spus lui Alex despre Max? Ce i-aţi făcut? 
Sper că nu l-aţi omorât. 

Era o glumă, însă doar pe jumătate. N-aș fi jelit dacă Max ar fi 
murit, dar nici nu voiam ca Josh să se pună în pericol pentru mine. Pe 
Alex îl vedeam în stare să ucidă, însă Josh nu era un ucigaș. lar dacă ar 
fi făcut ceva nesăbuit, într-o clipă de furie oarbă, fapta aceea l-ar fi 
bântuit până la sfârșitul vieții. 

Posibilitatea ca Josh să îndure o astfel de suferință mi se părea mai 
rea decât orice șantaj, decât orice cuvinte jignitoare. 

Un zâmbet aspru a apărut pe chipul lui. 

— Nu l-am omorât, dar am vrut s-o fac. Tocmai Alex, dintre toți 
oamenii, m-a convins să nu-l omor. N-o să te plictisesc cu detalii, însă 
te asigur că ne-am făcut înțeleși. Max a priceput mesajul. N-o să te 
mai caute niciodată. 

Speranța și-a iţit creștetul. Am silit-o să se retragă. De fiecare dată, 
speranţele mele aveau drept rezultat numai dezamăgiri. 

— De ce ai făcut asta? leri, când am venit la spital, nu ţi-a păsat. 

Ochii lui Josh s-au întunecat. Nuanţa lor ciocolatie a lăsat locul 
unui negru de tăciune. 

— Nu mi-a păsat? 

Josh a făcut un alt pas spre mine, iar eu am păşit în spate. 

Dansul ăsta se sincroniza cu pulsul meu accelerat și a luat sfârșit 
când m-am lipit cu spatele de peretele rece. Simţeam căldura corpului 
lui Josh. Când a vorbit din nou, tenta amenințătoare din vocea lui 
mi-a stârnit fiori: 

— Am intrat în camera aia și aproape c-am luat-o razna când 
te-am văzut rănită. Voiam să-l omor pe Max fiindcă te-a lovit. Nu e o 


hiperbolă, Jules, Dac-ai fi văzut cum arăta după ce a scăpat din mâi- 
nile mele... 


Răsuflarea lui îmi aluneca pe piele. 

— A avut un noroc chior c-a scăpat cu viaţă. Dar, dacă mai res- 
piră vreodată în direcția ta, o să-i smulg maţele și o să-l spânzur de ele. 
Deci, Roșcato, îmi pasă. Îmi pasă așa de mult, că mă înspăimântă. 

Simţeam că mă prăbușesc. Cuvintele lui erau perna pe care urma 
să aterizez. În cădere, aerul îmi șuiera dulce pe la urechi. 

Vorbele astea, care promiteau violență, ar fi trebuit să mă sperie. În 
schimb, îmi scăpărau prin vene, asemenea unui curent electric. 

— Dar mă urăști. 

Îmi doream nespus de mult ca vorbele lui să fie adevărate și, în 
acelaşi timp, eram speriată că nu erau adevărate. 

— Nu te-am urât niciodată. 

— Minţi. 

A izbucnit în râs. 

— OK, recunosc: odată, demult, te-am detestat un pic. 

Zâmbetul lui a dispărut. M-a privit cu ochi plini de seriozitate. 

— Nu ştiu ce mi-ai făcut, Roșcato. Cumva, de la a-mi dori să te 
ucid, am ajuns să fiu gata să ucid pentru tine. 

Stomacul meu era răscolit. O mie de bule aurii m-au umplut pe di- 
năuntru, până când am început să mă simt ca un balon purtat de vânt. 

Habar nu aveam ce anume se schimbase de săprămâna trecută 
încoace, când Josh... 

Mai ştii când ţi-am zis că te-am iertat? Am mințit. 

Balonul din mine s-a spart instantaneu. 

Josh nu era crud. Nu se juca cu sentimentele altora, ca să se distreze. 
Dar săptămâna trecută, Josh rivalizase cu Alex la capitolul cruzimii. 

Dacă acum punea în aplicare un alt joc pervers? Spunea tot ce-mi 
doream să aud, dar nu aveam încredere în schimbarea asta atât de 
radicală. O săptămână nu era de ajuns ca un om să treacă peste genul 
de furie pe care o manifestase Josh. 

— Să ucizi pentru mine sau pentru păsărica mea strâmtă? l-am 
întrebat, repetând ceea ce-mi spusese. 

Bărbia îmi tremura. * 

— Parcă ziceai că asta e calitatea mea cea mai mare, nu? 

Vedeam limpede că suferea. 

— Jules... 

— Nu-i corect să-mi faci asta. 

Mi-am încâlcat promisiunea de a nu plânge; o lacrimă fierbinte mi 
s-a prelins pe obraz. 

— Am greșit, dar asta nu inseamnă că ai dreptul să mă chinui la 
nesfârșit. Trebuie să trecem peste chestia asta și să ne vedem fiecare de 
drumul lui. 

În pieptul lui a izbucnit un mărâit. 

Cu degetul mare, Josh mi-a șters lacrima. Atingerea lui era foarte 
blândă, însă ochii lui ardeau ca o văpaie. 

— N-avem cum să trecem peste asta. Nici eu, nici tu. 

— Săptămâna trecută m-ai dat afară din casa ta. Mi-ai tras-o și pe 
urmă m-ai aruncat, la fel ca toți ceilalți. 

Fusese îndreptățit să se simtă furios, dar amintirea acelor cuvinte 
oribile pe care mi le spusese... și felul în care mă privise... 

Transformase cea mai mare nesiguranță a mea în armă și o întor- 
sese împotriva mea. 

Josh s-a făcut alb ca varul, apoi suferinţa de pe chipul lui s-a ascuțit, 
preschimbându-se în ceva așa de visceral, încât mi-ar fi distrus zidurile 
de apărare, dacă n-aș fi fost speriată. 

Indiferent cât de mult îl doream pe Josh înapoi, nu mă puteam 


pune într-o situație care să-i permită să mă folosească ori să mă mani- 
puleze din nou. 


Încă o lacrimă mi s-a scurs din ochi. 

— Abia dac-a trecut o săptămână. Ce s-a schimbat între timp? Își 
lipsesc partidele noastre de sex? 

— Nu! Nu asta... 

Josh și-a trecut degetele prin păr. 

— Recunosc, am avut o reacție aiurea când mi-ai spus adevărul. 
O reacţie foarte aiurea. Am fost prea orb ca să-mi dau seama ce se 
petrecea cu adevărat. Sufeream atât de mult, după tot ce mi s-a întâm- 
plat în ultimii ani, încât m-am răzbunat pe tine în cel mai crud mod 
la care m-am putut gândi. Toţi oamenii în care am avut încredere 
m-au minţit. Dar ție ţi-am spus lucruri pe care nu le-am mărturisit 
nimănui altcuiva. Lucruri pe care nu le puteam recunoaște nici măcar 
faţă mine însumi fără să mă doară cumplit. Trădarea ta m-a durut mai 

mult decât toate celelalte laolaltă, dar a fost din vina mea. Am consi- 
derat-o o trădare, deși tot tu ai fost singura persoană care mi-a spus 
adevărul de bunăvoie. Deși ai fi putut să păstrezi secretul pentru tot- 
deauna, fără ca eu să aflu, n-ai așteptat să fii prinsă cu minciuna. lar 


eu... 

Vocea i s-a frânt. 

— Am fost un idiot. Îmi pare rău. Și te iu... 

Nu puteam să respir. 

— Încetează! Lasă-mă să plec. Te rog. 

Aveam nevoie să cuget, să cântăresc toate astea. Se întâmplau prea 
multe, iar eu nu puteam... 

— Nu te pot lăsa să pleci, mi-a zis Josh, iar vocea îi era plină de o 
suferință indescriptibilă. O să fac orice pentru tine, mai puţin asta. 

Şi-a coborât gura spre buzele mele. Piepturile noastre s-au lipit. Îi 
simţeam bătăile inimii. 

Mi-am ferit gura înainte să mă sărute. Eram îngrozită la gândul că, 
dacă cedam cât de puţin, avea să mă ia cu totul și să zdrobească pu- 
ținele bucăți din mine care mai rămăseseră întregi. 

— Jules, nu pot să renunţ la tine. Mi-ar fi mai ușor să-mi smulg 
inima din piept cu propriile mâini. 

Mi-a șters din nou o lacrimă care mi se rostogolise pe obraz. 

— Ai greşit, dar am fost crud și ţi-am spus vorbe pe care n-ar fi 
trebuit să le spun. 

Josh și-a lipit faţa de gâtul meu. Am simțit umezeală pe piele. Nu 
eram singura care plângea. 

— lartă-mă! a rostit răgușit. lartă-mă că am reacţionat așa. Că 
m-am răzbunat pe tine, deși încercai să faci ceea ce era corect. lartă-mă 


că nu te-am ales pe tine, așa cum meritai s-o fac, deși ești singurul 
lucru pe care l-am dorit vreodată! 

Un suspin mi-a ţâșnit din gât. 

— lartă-mă, iartă-mă, iartă-mă... 

Josh șoptea același lucru la nesfârșit, presărându-mi gâtul cu săru- 
turi care urcau spre obrazul meu. 

— Îmi pare atât de rău! 

Buzele lui Josh au ajuns în dreptul gurii mele. A rămas acolo, aștep- 
când un semn de aprobare. Așteptând să-l iert. 

Priveam în podea, iar ochii mă usturau din cauza efortului de a 
ține speranța la distanță. 

Rugăminţile lui disperate îmi șubrezeau hotărârea: 

— Te rog! Spune-mi ce să fac, Roșcato! Fac orice. 

— Eu... 

Nu reușeam să gândesc limpede. Eram năucită din cauza inciden- 
tului cu Max, din cauza examenului de barou, iar de fiecare dată când 
Josh era aproape de mine, creierul meu parcă o lua razna. Între tâmple 
a început să-mi pulseze o durere surdă, tulburându-mi vederea. 

— Am nevoie de spaţiu... Pur și simplu trebuie să... 

Cu fiecare răsuflare, plămânii mei primeau din ce în ce mai puţin 
oxigen. 

Doream să-l cred pe Josh și, cu siguranță, aveam şi eu partea mea 
de vină pentru haosul ăsta. Oare nu eu dorisem să mă ierte fiindcă îl 
mințisem? 

Însă acum, când el imi cerea să-l iert, ceva intangibil și sâcâitor mă 
împiedica să accept pe deplin situația. 

Dacă Josh minţea din nou? 

Dacă făceam o altă greșeală, iar el mă părăsea definitiv? 

Dacă avea să se trezească într-o zi și să decidă că el greșise când mă 
rugase să-l primesc înapoi? 

Mai ştii când ţi-am zis că te-am iertat? Am minţit. 

La ce bun să am o fiică, dacă nu e în stare să facă nimic așa cum 
trebuie? i 

O tåârfă rămâne totdeauna o târfă. 

Nicio altă tipă nu și-o trage mai bine decât tine. E calitatea ta cea 
mai mare. 


Învälmäşeala de voci care-mi răsunau în minte mi-au accentuat 
durerea de cap. Mi se părea că, dintr-odată, coridorul se strâmta. 
Pereţii văruiţi în alb amenințau să mă strivească. 

Nu sufeream de claustrofobie, dar uneori gândurile mele mă prin- 


leau într-o cușcă atât de mică, încât mă sufocam cu fiecare răsuflare. 
s apwi 

Am clipit, încercând să-mi limpezesc vederea. 

— Nu pot să fac asta acum, Josh. Lasă-mi... Lasă-mi puţin timp. 
Trebuie să mă gândesc. 

Ultimele patruzeci și opt de ore îmi răsturnaseră viaţa cu susul în 
jos. Înainte de a trece mai departe, aveam nevoie să-mi vin în fire, să 
mă adun. 

Josh a răsuflat tremurător. 

— Jules... 

— Te rog! 

Vocea mi s-a frânt. 

Josh a închis ochii pentru o clipă, apoi m-a sărutat pe frunte. 

— OK. 

Şoapta lui îndurerată mi-a străpuns inima. 

— Gândeşte-te oricât vrei și oricât simți nevoia. O să aştept. 

Replica lui mi-a provocat un nou val de suferință. 

— De ce? 

Nimeni nu mă așteptase vreodată. Nu înțelegeam de ce ar fi făcut-o 
el. 

— Pentru că, pentru mine, tu ești aleasa. Nu contează dacă e ne- 
voie să aştept o zi, două zile sau douăzeci de ani. Decizia mea nu se va 
schimba. 

Josh a făcut un pas înapoi, cu faţa contorsionată de durere. 

— Jules, sunt om. Am greșit în trecut, voi greşi și în viitor. Însă o 
singură greșeală nu voi face: nu voi renunţa la tine, cât timp încă există 
o fărâmă de speranţă pentru relaţia noastră. Pentru că posibilitatea 
de-a te avea pe tine e mult peste și nu se poate compara cu realitatea 
de-a o putea avea pe alta. 

Șiroaie sărate îmi inundau obrajii. 

Josh mi-a şters o lacrimă. 

— Deci, aşa cum am zis... O să te aştept. Atât cât va fi nevoie. 

MI-AM LUAT LIBER DE LA CLINICĂ ZIUA DE VINERI ȘI LUNEA URMĂ- 
coare. M-am întors la birou marţi, mai confuză decât înainte. În ulti- 
mele patru zile mă frământasem continuu în legătură cu Josh, dar tor 
nu știam cum să procedez. Cu cât mă gândeam mai mult, cu atât mă 
apuca mai mult durerea de cap. Prin urmare, a fost plăcut să intru din 
nou în ritmul impus de muncă. Măcar munca mă ajuta să-mi iau 
gândul de la viaţa mea personală, care era un haos de nedescris. 

Din fericire, în absenţa mea apăruseră multe cazuri noi. Am fost 
ocupată roată după-amiaza. 

La un moment dat, am auzit clopoțelul de deasupra ușii de la 
intrare. 

În pauza de prânz, clinica era închisă. Deci nu putea fi decât un 
angajat al clinicii sau... un voluntar. 

Când m-am răsucit și l-am văzut pe Josh, am simţit că-mi stă inima 
în loc. Venise îmbrăcat cu uniforma spitalului. 

Toată lumea fie plecase să ia prânzul în oraș, fie mânca în bucără- 
rie, deci în cameră eram doar noi doi. 

— Bună! 

Nu știu cum, am izbutit să rostesc cuvântul, deși gâtul meu era uscat 
ca iasca. 

— Bună! 

Josh s-a oprit în dreptul biroului meu. S-a uitat la plasturele de pe 
fruntea mea. A înghiţit cu greu. 

— Cum te simţi? Te mai doare? 

Am reușit să zâmbesc. 

— Sunt mai bine. O să supraviețuiesc. Ce cauţi aici? N-ar trebui 
să te odihnești? 

Acum, când era mai aproape, i-am văzut cearcănele vineţii și ridu- 
rile care îi încadrau gura. Era epuizat. 

— Ba da. Dar am vrut să te văd. 

Un roi de fluturi s-a înălțat în pieptul meu, lăsând în urma lor o 
dâră de furnicături. 

— Aha. 

Aha? Dumnezeule! Vorbeam ca o idioată! Parcă-mi pierdusem abi- 
litatea de a funcţiona ca lumea. 

Buzele lui s-au curbat, dar cu o urmă de amărăciune. Se ţinuse de 
cuvânt și mă lăsase să respir în voie și să chibzuiesc. Aerul dintre noi 
era încărcat de nenumărate cuvinte nespuse, iar eu parcă mă înecam 
în ele. 

Mă simţeam frustrată. Ce naiba era în neregulă cu mine? De ce nu 
puteam să trec peste ce se întâmplase și să mă împac cu el, aşa cum 
voiam? Nu vorbele lui crude mă supărau; înțelegeam de ce îmi vorbise 
așa. Dar ceva mă făcea să șovăi. 

Josh a deschis gura, de parcă voia să spună ceva, dar pe urmă a 
închis-o la loc și s-a dus la biroul lui. Am lucrat în tăcere până când 
telefonul meu a sunat, destrămându-mi încercările nereuşite de a mă 
concentra asupra unui Caz. 

Când am văzut cine mă sună, am rămas surprinsă. Făcuserăm schimb 
de numere de telefon la nunta lui Bridget, dar nu mă așteptasem să 
primesc vreodată vești de la el. 

— Bună, Asher! i-am spus. 

Josh s-a oprit din tastat. 

— Bună, Jules! Scuză-mă că te sun așa, din senin! Mâine o să fiu 
in D.C. — e o călătorie stabilită pe ultima sută de metri — și voiam 
să ştiu dacă eşti liberă să bem ceva în oraș. Mi-ar plăcea mult să mai 
stăm de vorbă. 

— Eu... 

Asher era superb, fermecător și un sportiv de talie mondială. Având 
în vedere cât de tare ne distraserăm împreună, la nunta lui Bridget, pe 
seama șotiilor unui membru al familiei regale care băuse cam mult, ar 
fi trebuit să accept imediat. 

Numai că în clipa asta nu mă gândeam cum ar fi să beau ceva 
împreună cu tipul pe care revista People îl numise „cel mai râvnit bur- 
lac din domeniul sportiv”. În loc de asta, mă sileam din răsputeri să 
nu mă uit la bărbatul de care nu mă despărțeau nici patru metri. 

Intensitatea privirii lui Josh îmi ardea pielea și îmi distrăgea atenţia 
atât de mult, încât nici măcar nu eram încântată că vorbeam la telefon 
cu faimosul Asher Donovan. 

Se pare că universul mă copleșea cu o mulțime de lucruri — atât 
bune, cât şi rele. 

— N-o să fie o întâlnire, s-a grăbit Asher să adauge. O să fim pur 
și simplu doi prieteni care ies să stea de vorbă. Și... OK, recunosc: ești 
singura persoană pe care o cunosc în D.C. Însă, chiar dacă n-ai fi sin- 
gura, tot aș vrea să ne vedem. 

Am râs. 

— E bine de ştiut. Dar mâine... 

Sinceră să fiu, nu-mi doream decât să-mi petrec nopţile dormind, 
așa cum se întâmpla de o săptămână încoace, dar poate că mi-ar fi 
prins bine să mai ies în lume. M-ar fi ajutat să mă simt mai mult om, 
și mai puțin ca o carcasă pustie, care făcea lucrurile într-un mod 
mecanic. 

L-am propus: 

— OK. Hai să ieşim! Ne vedem mâine, la șase, la The Bronze Gear. 
Ce zici? E un bar din centru. 

Fierbinţeala pe care o simţeam în partea stângă a corpului s-a 
întețit. În ciuda aerului condiţionat și a bluzei ușoare, de mătase, pică- 
turi de sudoare mi se prelingeau între sâni. A trebuit să apelez la tot 
autocontrolul meu ca să nu mă uit la Josh. 

— E perfect! a zis Asher. O să vin deghizat: șapcă de baseball, 
tricou albastru. 

— Adică n-o să te observe nimeni așa? 


Scanned with CamScanner 


440 | ANA HUANG 


Mă îndoiam că putea folosi o simplă șapcă de baseball drept deghi- 
zare. Faţa lui nu era ușor de uitat. 

— Să știi că da, deși n-ai crede. Lumea vede ce se așteaptă să vadă, 
Şi nimeni nu se așteaptă să mă vadă într-un bar din D.C., într-o seară 
de miercuri. Ne vedem curând, Jules! 

— Pa! 

Când am încheiat apelul, tăcerea din cameră era așa de apăsătoare, 
încât jur că-mi puteam auzi vuietul sângelui gonind prin vene. 

— Era Asher Donovan? 

Întrebarea simplă a lui Josh contrasta cu încordarea din glasul lui. 

— Da. Mâine o să fie în D.C. și vrea să ieșim să bem ceva. 

Din nou, tăcere. 

De ce naiba era așa de cald aici? Mi-am ridicat părul de pe umeri 
şi, în sfârșit, m-am uitat în stânga mea. Maxilarele lui erau atât de 
încleştate, încât mă miram că nu se frâng. 

Pentru o secundă, mi s-a oprit inima în loc. 

— N-o să fie o întâlnire, i-am spus lui Josh. 

Habar n-am de ce simțeam nevoia să-i zic asta. Eu și Josh nu mai 
eram împreună, iar întâlnirea mea cu Asher era platonică. În ciuda 
acestor lucruri, mă simţeam vinovată, mai ales văzând expresia lui 
împietrită. 

— Poate nu crezi tu că e o întâlnire. 

Înainte de-a se întoarce la computerul lui, Josh mi-a aruncat un 
zâmbet mohorât. 

— Crede-mă, Jules! Dacă ar avea până și cea mai mică șansă să fie 
cu tine, orice bărbat ar fi idiot să te lase să scapi. 


„| — Mi-am zis că-i o idee bună să dau o fugă până în D.C., să 
cumpăr niște ciuperci otrăvitoare şi să le fierb, ca să fac o băutură spe- 
cială, de băut înainte de meci, a spus Asher. Ce zici? 
— Sună grozav. 
Îmi făceam de lucru cu paiul de băut. 
Așa cum stabiliserăm, a doua zi, ne-am întâlnit la Bronze Gear, ca 
să bem ceva împreună. Voiam să-l ascult povestind despre Hibimânie 


pini 


sit 3 0, 


Scanned with CamScanner 


TWISTED HATE | 441 


lui cu un alt fotbalist celebru, dar eram prea distrată și nu mă puteam 
concentra la discuţie. 

Oare ce făcea Josh acum? Probabil că dormea. Cu toate că Barbs 
insistase să se ducă acasă, Josh apăruse și azi la clinică, după o tură 


lungă la spital. Când se așezase la biroul lui, păruse cât pe ce să se 
prăbușească de oboseală. 


— N-ar trebui să te odihnesti? 
— Ba da. Dar am vrut să te văd. 
Râsul lui Asher m-a smuls din reveria mea. 
— Într-un fel, mă simt jignit că mă ignori așa, pe faţă. 
Avea un ton mai sec decât ginul din paharul lui. 
— Dar, pe de altă parte, m-ai făcut curios. 
Am roşit. Îmi dădeam seama că în clipa asta nu mă purtam politicos. 
Aș fi pus pariu că lui Asher nu i se întâmpla des să fie ignorat. Nu 
„numai că primise Balonul de Aur, dar, dacă n-ar fi fost un fotbalist așa 
de talentat, ar fi avut o carieră grozavă ca fotomodel. 
Pomeţi bine conturați, ochi verzi, păr închis la culoare... Și totuși 


nu simţeam nimic, în afară de frustrarea pe care mi-o stârnea situația 
mea cu Josh. 

Câteodată reuşeam să mă irit singură. 

— Orgoliul rău poate suporta lovitura, i-am spus în glumă, încer- 
când să scap de melancolie. Sunt surprinsă că trucul cu șapca chiar 
funcţionează. 

Îşi trăsese atât de mult șapca pe frunte, încât jumătate de față era 
umbrită. În plus, tricoul lui simplu era foarte diferit de obișnuitele lui 
ţinute luxoase. Un început de barbă îi umbrea obrajii și bărbia. De 
obicei, apărea în public bărbierit. Chiar și așa, tot mă miram că lumea 
trecea pe lângă noi fără să-l observe aproape deloc. 

Asher avea dreptate. Lumea chiar vede ce se așteaptă să vadă. 

— Deci de ce ai venit în D.C.? l-am întrebat, schimbând subiec- 
cul. Ai spus că e o călătorie stabilită pe ultima sută de metri. 

Asher şi-a terminat băutura. 


— Nu pot să-ţi spun. Agentul meu s-ar supăra. Am stabilit câteva 
întâlniri în Statele Unite, iar una dintre ele are loc în D.C. 

Mă mira că la Știri nu se pomenea nimic despre călătoria lui. Dar, 
pe de altă parte, nu urmăream știrile sportive, așa că poate nu eram eu 
la curent. 

— E ciudat să fii celebru? am întrebat. 

Nici nu-mi puteam închipui cum ar fi ca lumea să-mi pândească 
fiecare mişcare. 

Mi-a zâmbit sardonic. 

— La început a fost, dar m-am obișnuit. Pot să-ţi spun un secret? 
Niciodată n-am vrut să fiu celebru. 

Am ridicat din sprâncene. 

— Fii serios! 

Unele persoane faimoase se feresc să fie în centrul atenției, dar lui 
Asher părea să-i placă. Mereu îl vedeai la braț cu câte un fotomodel 
faimos, conducând cele mai rapide mașini și participând la cele mai 
tari petreceri. 

— Vorbesc serios, Jules. Să fii un așa-zis „nimeni” vine la pachet 
cu o anumită libertate. La început nu existau așteptări mari, nici pre- 

siune; eram doar eu și plăcerea de a juca forbal. Pentru foarte mult 
cimp, n-am jucat la adevărata mea capacitate, fiindcă mă temeam să 
ajung în liga celor mari. Eu, un nimeni din Berkshire, să joc pentru 
cele mai mari cluburi, împotriva celor mai buni jucători din lume? 
Credeam că nu merit. Dar ador fotbalul, iar modul ăsta de a gândi îmi 
afecta performanța. Nici nu mi-am dat seama decât când fostul meu 
antrenor mi-a atras atenţia. lar acum... 

Asher a dat din umeri. 

— După cum am zis, m-am obișnuit cu celebritatea. Mai impor- 
tant, acum pot juca la adevăratul meu potențial. 

Credeam că nu merit. 

Cuvintele astea mi-au răsunat în cap. Brusc, am avut o revelație. 
Doamne! Poate că motivul pentru care nu... 

— Am vorbit destul despre mine, a zis Asher. Hai să vorbim des- 
pre tipul ăla care de cincisprezece minute se holbează la mine de parcă 
vrea să-mi rupă capul. 

Asher mi-a arătat ceva, în spatele meu. 

Oare în sfârșit îl recunoscuse cineva? 

M-am răsucit și am rămas șocată să-l văd pe Josh, câteva mese mai 
încolo. Mă aşezasem cu spatele spre ușă, deci nu îl văzusem intrând. 

Nu şi-a ferit privirea. Ochii lui erau întunecaţi și mi-am dat seama 
că strângea din dinţi. Deodată, aerul parcă se umpluse de electricitate. 

— E tipul de la nuntă, nu? a întrebat Asher, cu o privire amuzată. 
E iubitul tău? 

— Nu chiar. 

Josh nu mai era iubitul meu. 

Asher părea tot mai amuzat. 

— Vasăzică e o situație mai complicată. 

— Ai putea spune așa. 

Era complicată, haotică și deopotrivă unul dintre cele mai fru- 
moase lucruri pe care le trăisem. 

Deşi am întrerupt contactul vizual cu Josh, încă simțeam acea 
încărcătură electrică în aer. 

Credeam că nu merit. 

Nu mai aveam deloc chef să beau cu Asher. 

— Îmi pare rău, dar... 

— Du-te! mi-a zis Asher, fluturând din mână. Am presimţit eu că 
n-o să petrecem mult timp aici împreună. În plus, sunt sigur că deghi- 
zarea mea nu mai ține, așa că scapă cât încă poţi! 

I-am urmărit privirea și am văzut că doi tipi veneau înspre noi, cu 
ochii pironiți asupra lui Asher. Probabil că erau fani, fiindcă pe chipu- 
rile lor se citea limpede entuziasmul. 

Aoleu! 

l-am urat: 

— Baftă! 

— Mersi! Şi mulțumesc că mi-ai ţinut de urât pentru câteva ore! 
Dacă treci vreodată prin Manchester, să mă suni! 

— Aşa o să fac. 

M-am îndepărtat de masă exact când cei doi tipi au ajuns acolo. 

— Tu eşti Asher Donovan? a întrebat unul dintre ci. Sunt un mare 


fan! Golul pe care l-ai înscris anul trecut, împotriva celor de la 
Barcelona... 

Am clătinat din cap. Speram că lumea nu avea să se năpustească 
asupra lui Asher, după ce aflau cine e. Dar, după cum spusese se obiș- 
nuise să fie faimos. Sigur era capabil să aibă grijă de propria persoană. 

Eu, pe de altă parte, aveam ceva important de rezolvat. 

În loc să mă duc la Josh, am ieșit din bar și am așteptat pe trotuar. 
Barul începea să se aglomereze. Nu voiam să port o astfel de discuţie 
acolo. 

După cum mă aşteptam, Josh a apărut după un minut. 

— Nu eşti foarte subtil, am comentat. 

În ciuda căldurii de vară, mi se făcuse pielea ca de găină. 

— N-am venit aici ca să fiu subtil, Roșcato. 

S-a oprit în faţa mea. 

Căldura din aer mi s-a răspândit prin vene. 

Am încercat să-i vorbesc pe un ton glumeţ, deşi pulsul meu se 
accelerase alarmant de mult. 

— Atunci, de ce ai venit? Josh Chen, nu cumva mă urmărești ca 
un obsedat? 

— Jules Ambrose, nu cumva încerci să mă uiţi? 

Auzind tonul lui întunecat, am înghiţit în sec. 

Josh a făcut un pas spre mine. 

— Dacă încerci să mă uiţi, n-o să-ţi meargă. 

Din nou, pulsul meu a depășit cota de alarmă. 

— Ai o părere extrem de bună despre tine însuţi. 

Mi-a zâmbit cu asprime. 

— Ți-am promis c-o să-ţi las timp de gândire şi asta am de gând să 
fac. Dar n-o să stau cu mâinile în sân în timp ce tu te vezi cu alți tipi. 

— Ti-am mai zis: n-am venit aici la o întâlnire. 

— lar eu ţi-am zis că nu te împart cu nimeni. 

Ochii lui Josh îi ţintuiau pe ai mei. 

— Mă doare-n cot că tipul e multimilionar şi că moaca lui apare 
pe coperţile revistelor din toată lumea. Ar putea fi chiar şi regele 
Angliei, dar n-o să-ţi ofere niciodată ceea ce vreau eu să-ți ofer. 


— Ce vrei să-mi oferi? 
— Totul. 


Scanned with CamScanner 


TWISTED HATE | 445 


Se apropiase de mine până când între gurile noastre rămăseseră 
“doar câțiva centimetri. N-am dat înapoi, însă aerul scăpăra iar de elec- 
tricitate. Pe trotuar mai erau câțiva oameni. Nu erau aproape de noi, 
deci nu puteau auzi discuția noastră, dar oricum nu conta. Când Josh 
era lângă mine, restul lumii nu mai avea importanță. 

— Îi ofer inima mea. Sufletul. Demnitatea mea. Ce vrei să fac, Jules? 

Vocea lui s-a umplut de suferință. 

— Vrei să mă milogesc? E de-ajuns s-o spui, şi-o să cad în genunchi 
în faţa ta. 

Mi s-au umezit ochii. Mă durea inima. 

Am clătinat din cap. 

Ce te face să te temi atât de mult? 

Asta mă întrebase Josh, la nunta lui Bridget. Atunci nu știusem ce 
să-i răspund, dar acum ştiam. 

Mă temeam de mine însămi. 

Chiar și când incepusem să mă îndrăgostesc de el, știusem că 
relaţia noastră nu are șanse, dacă aveam secrete față de el. Dar acum, 
când nimic nu ne mai despărțea, eram îngrozită. Îngrozită că voi su- 
feri, că nu sunt îndeajuns de bună. Mă temeam să fiu iubită cu adevă- 
rat. Nu credeam că merit asta. 

Nu mai eram o fetiţă din Ohio. Dar unele lucruri se întipăresc în 
noi, chiar din copilărie, și devin o parte din ființa noastră, fără să ne 
dăm seama. După ce nu fusesem dorită atâţia ani, habar nu aveam 
cum să reacţionez atunci când cineva refuza să renunțe la mine. 

Poate că venise timpul să învăţ. 

— Promite-mi că ce e între noi e pe bune, i-am șoptit. 

Aș fi putut să lungesc totul, să mă asigur de nenumărate ori că Josh 
nu-mi va mai frânge inima niciodată, dar mă săturasem să mă opun și 
să mă autosabotez. După ce ani întregi înotasem împotriva curentu- 
lui, voiam să mă scufund în acest torent, indiferent încotro avea să mă 
poarte. 

Până la urmă, niciun gest măreț nu egalează faptul de a promite 
ceva... şi de a-ți ţine promisiunea. 

Josh mi-a cuprins obrazul în palmă. 

— Îşi promit, 

Un zâmbet mic i-a înflorit pe buze, iar ochii lui i-au căutat pe ai 
mei, plini de speranţă. 

— Mă tem că n-o să scapi de mine, Jules. 

Cuvintele lui m-au pătruns și m-au umplut pe de-a-ntregul cu căl- 
dura lor. 

Lasă-te iubită, Jules! 

După o ultimă clipă de ezitare, am întredeschis buzele, ca într-o 
invitație. 

Faţa lui Josh s-a umplu: de ușurare. M-a sărutat apăsat, cu dispe- 
rare. M-am lipit de el, bucurându-mă să-i simt din nou gustul și atin- 
gerea. 

Apăsarea din pieptul meu a dispărut. Toate terminațiile mele ner- 
voase se treziseră la viață. 

Unele săruturi le simți până în măduva oaselor. Pe acesta îl simțeam 
în suflet. 

— Douăsprezece zile, opt ore şi nouă minte. Am petrecut fiecare 
secundă gândindu-mă la tine, mi-a spus Josh, cu buzele pe ale mele. 
Credeam că știu ce vreau. Am vrut să devin medic, am vrut să simt 
euforia sporturilor extreme. Să fiu cel mai tare, cel mai iubit. Am cre- 
zut că lucrurile astea mă vor face să mă simt fericit. Şi, pentru o vreme, 
așa a fost. Dar tu... 

Josh şi-a lipit fruntea de a mea. 

— Tu eşti singura care mă poate face fericit pentru totdeauna. 

Am izbucnit într-un hohot de râs amestecat cu un suspin. 

— Ai grijă, Chen! Dacă mai spui chestii de-astea, s-ar putea să nu 
te mai las să pleci. 

Asta îmi spusese la prima noastră întâlnire oficială. 

Gropiţa aceea senzațională a apărut din nou. 

— Asta şi vreau, Jules. 

Mi-a cuprins ceafa cu degetele și m-a sărutat ușor. 

— În caz că nu e clar, te iubesc, Jules Ambrose! Chiar și când mă 
scoţi din minți. De fapt, te iubesc mai ales când mă scoţi din minţi. 

Nu mi-am putut reține un zâmbet. 

— Da, pentru că ești masochist. Nu-i nimic. Te iubesc chiar și așa. 

Îmi declaram pentru prima oară dragostea față de un bărbat, dar 
nu mi se părea ciudat. Aveam senzaţia că aceste cuvinte fuseseră pre- 
zente dintotdeauna, așteptând omul potrivit și momentul potrivit 

„pentru a ieși la lumină. 
| Mâna lui Josh a încremenit. 

— Mai spune-o o dată! 

I-am oprit: 

— Te iubesc! 

Tot corpul îmi vibra, iar inima mea era atât de plină, încât aveam 
senzația că va exploda din clipă-n clipă. 

Un zâmbet larg i-a înflorit pe buze. 

— Şi mare dreptate ai! Sunt un tip foarte ușor de iubit... Nu și 
când mă port ca un dobitoc... așa cum m-am purtat o săptămână, 
după ce mi-ai povestit despre tablou. 

Josh a aruncat o privire spre un grup de adolescenți care se holbau 
la noi. Mi-am dat seama deodată că începeam să atragem atenția tre- 
cătorilor. 

— Hai să continuăm într-un loc mai intim! a propus el. 

Apartamentul meu era foarte aproape. Stella nu se întorsese acasă. 
Nici nu am apucat să ajungem bine în dormitorul meu, că Josh m-a 
sărutat, a îngenuncheat în faţa mea și a zis: 


— Douăsprezece orgasme pentru douăsprezece zile. Mi se pare 
corect. Ce zici? 


Mi-a tras fusta în sus. Îi simțeam respirația caldă pe pielea sensibilă 
de pe interiorul coapselor. 
În pântecul meu s-a aprins o flacără. 


— Ce... 


Întrebarea mi-a murit pe buze când Josh mi-a tras chiloţii laoparte 
şi şi-a trecut limba peste clitorisul meu. 

O, Doamne! 

L-am apucat de păr. A lins şi a supt până când orgasmul m-a 
răvășit. Abia am apucat să-mi revin din euforie, că Josh a continuat. 
În curând, mă înmuiasem toată și gâfâiam. Dacă mâinile lui puternice 
nu m-ar fi susținut, m-aș fi prăbușit la podea. 

In ciuda orgasmelor care reverberau în mine și a mirosului greu de 
sex care plutea în aer, nu aveam senzaţia că făceam sex. 
Era ca şi cum făceam dragoste. 

— CÂND MI-AI ZIS SĂ CONTINUĂM LA TINE ACASĂ, NU LA ASTA 
m-am gândit, a murmurat Jules, cu gura lipită de perna mea. 

I-am apăsat pe umăr o pungă cu gheaţă înfășurată într-un prosop. 
Mi-am stăpânit un hohot de râs. l-am explicat: 

— Păi, n-am zis ce anume o să continuăm. 

După ce mi-am cerut scuze foarte elocvent, în apartamentul ei, am 
mers împreună la mine acasă, înainte de sosirea Stellei. Imediat ce am 
pășit înăuntru, am pus-o să se întindă la mine în pat, ca să-i oblojesc 
rănile. 

Avea să se vindece complet în câteva săptămâni. Mi se strângea 
inima în piept la gândul că Jules avea dureri, indiferent cât de mici. 


— Era de la sine înțeles, a protestat Jules. Mă simt păcălită. Trasă 
în piept. Am fost victima reclamei false. 


Jules a ridicat capul de pe pernă şi mi-a aruncat o căutătură urâtă, 

— Unde-i sexul de împăcare, Chen? 

Am pufnit în râs. 

— Nu ţi-au ajuns orgasmele de adineauri? 

Mi-am trecut degetele pe gâtul ei, apoi pe obraz, și i-am dat deo- 
parte o șuviță ce-i căzuse în ochi. În metrou, în drum încoace, mă tot 
uitasem la ea. Mă temeam că, dacă-mi mut privirea pentru câteva 
secunde, Jules avea să dispară. 

Şansele ca Jules să nu mă ierte pentru cum o tratasem fuseseră 
destul de mari. Şi n-aș fi putut s-o învinuiesc dacă nu m-ar fi iertat. 

Dar mulţumesc lui Dumnezeu că asta nu se întâmplase! 

Mi-ai tras-o şi pe urmă m-ai aruncat, la fel ca toți ceilalți. 

Am simţit o strângere de inimă când mi-am amintit cuvintele ei. 

— Sexul oral nu-i același lucru cu sexul propriu-zis, mi-a explicat 

Jules. 

A oftat când am sărutat-o pe gât și i-am mângâiat locul umed din- 
tre picioare. 

— Mă vrei în tine, Roşcato? 

Un fior i-a scuturat corpul. 

— Da. 

Deja aveam erecţie, dar scula mea s-a întărit şi mai mult. M-am 
ţinut tare pe poziţii. 

— Jules, ai un umăr luxat. Ca să nu mai zic de vânătăi. Dacă fa- 
cem sex, rănile s-ar putea agrava. ; 

A oftat din nou — de data asta, nu de plăcere. 

—  Aşa-mi trebuie, dacă am un medic drept iubit! 

Exasperarea ei mă amuza. 

— Hm... De fapt, există multe avantaje atunci când ai un iubit 
care-i medic. De exemplu... 

Am băgat un deget în vaginul ei, iar cu degetul mare i-am apăsat 
clitorisul. 

— «Sunt foarte priceput la anatomie. 

Jules s-a apăsat în palma mea și a lăsat să-i scape un șir de gemete. 
I-am presărat săruturi pe sâni și pe burtă. Geamătul ei s-a preschimbar 
în țipăt când i-am desfăcut picioarele și am atins-o cu limba. O dez- 
mierdam, sugeam și lingeam. O veneram ca și cum ea era salvarea 
mea. 

Icnetul lui Jules mi-a străpuns pieptul: 

— Josh, o să... În mine! Te rog. Vreau să-ţi dai drumul în mine. 

Am șovăit o secundă și am gemut. Inima mea bătea atât de iute, 
încât o simţeam în tot corpul. Penisul meu mai avea puţin și exploda. 

— Roșcato, mă omori! 

N-ar fi trebuit s-o facem. Jules avea răni. Nu erau grave, dar, chiar 
și așa... Cel mai înţelept ar fi fost să așteptăm până când se vindeca pe 

deplin. 

Dar când mă implora așa, nu puteam s-o refuz. 

M-am uitat în ochii ei. 

— Azi o să fiu ceva mai blând, bine? 

Jules a dat din cap cu atâta entuziasm, încât mi-a venit să râd. Însă 
amuzamentul meu a dispărut după ce mi-am pus un prezervativ și am 
pătruns-o încet, până când am intrat complet. 

Geamătul ei s-a împletit cu al meu. 

Era atât de plăcut! Era strâmtă, udă și croită anume pentru mine. 
Jules era ca o piesă de puzzle care îmi lipsise toată viaţa, până acum. 

Efortul de a ține orgasmul la distanță mă făcea să transpir. Când 
mușchii ei s-au strâns în jurul sculei mele, am mârâit, avertizând-o că 
nu mai aveam mult până să-mi dau drumul. 

— Nu mă por abţine, a gâfâit Jules. Eşti prea mare. 

De fiecare dată când treceau câteva zile fără să facem sex, lui Jules 
îi lua ceva timp să se obișnuiască iar cu dimensiunea penisului meu. 

— Dar încap în tine de minune. 

M-am retras din ea. Am pătruns-o iar, încet. Jules s-a foit puţin, 
dar apoi mușchii ei s-au relaxat. Mă simţeam foarte mândru de ea. 

— Aşa! Bravo! Te descurci foarte bine. 

Faţa lui Jules s-a înroșit de plăcere. ` 


— Josh... 


— Roşcato, vaginul tău a fost creat special pentru mine. Fiecare 
bucăţică din tine a fost făcută pentru mine. 

Mi-am iuțit mișcările. Ritmul ăsta languros, senzual era foarte 
diferit de stilul nostru obişnuit de a face sex — brutal, înverşunat —, 
dar, într-un fel, era mai sexy. 

Puteam savura fiecare opintire, fiecare geamăt şi scâncet al lui Jules, 
în timp ce ștergeam toate amintirile urâte de când ne despărțiserăm. 

— Nu te abține! am mârâit, văzând că-și mușca buzele. Vreau să 
te aud țipând. 

După încordarea ei, îmi dădeam seama că mai avea puţin si-și 
dădea drumul. 

Am întins o mână, ca să-i masez clitorisul. Am apăsat atât cât s-o 
duc pe culme, în timp ce o pătrundeam mai repede. Jules a pipat de 

plăcere. Și-a arcuit spatele. Am gemut când i-am simţit mușchii pul- 
sând în jurul sculei mele. 

Îmi creştea inima s-o văd așa: răvășită și atât de frumoasă, încât 
nu-mi puteam lua ochii de la ea. 

— Aşa! Bravo! 

M-am aplecat și am sărutat-o apăsat. 

— Îmi place la nebunie când te fac să çipi. 

Scâncetele ei mă ațâţau. N-a trecut mult până când am ejaculat, cu 
un geamăt. 

Nu voiam să-i forțez umărul luxat, așa că m-am rostogolit de pe ea. 
Am rămas întinși pe pat, în tăcere, până când ne-am tras răsuflarea. 

Să facem sex era grozav, dar partea asta, când savuram prezența 
celuilalt, era şi mai plăcută. 

M-am răsucit pe o parte și mi-am petrecut un braţ pe după mijlo- 
cul lui Jules. Am tras-o aproape de mine. Înainte, nu-mi plăcuse post- 
ludiul, dar acum adoram s-o ţin în braţe. 

— Cum te simţi cu umărul? 

— Încă nu s-a desprins de corp, a făcut ea haz de mine. Mă simt 
bine. Vezi? Am făcut sex, și totuși n-am murit. 

Nu voiam să pomenim de moartea ei nici măcar în glumă. 

— Nu-i amuzant. Mai târziu o să-ți examinez iar umărul, pentru 
orice eventualitate. 

— Da, domnule doctor Chen, m-a tachinat Jules. Le oferi tuturor 
pacienților genul ăsta de verificări sau doar mie, fiindcă sunt specială? 

— Le ofer numai celor mai încăpățânați şi mai enervanți pacienți. 
Celor la care nu mă pot abţine să mă gândesc. 

Palma mea i-a mângâiat fundul. 

— Am doar un astfel de pacient. 

— Ce norocoasă sunt! 

— Exact! 

Am zâmbit arogant. 

— Ce măgar încrezut ești! 

Jules a râs, dar apoi chipul ei a devenit serios. 

— Mai ai tabloul? Bandiţii lui Max vor veni să-l caute. Nu vreau să... 
— Am rezolvat. 

— Cum? 

— O să vezi. 

Jules şi-a încreţit nasul. 

— Nu ţi se pare că eşti cam secretos? 

— E o surpriză, Roșcato, O să vezi. 

Jules a pufnit și a lăsat baltă subiectul, dar ştiam că îi stârnisem 
curiozitatea. Surprizele o intrigau. 

lar acum nu-mi rămânea decât să găsesc o metodă de-a dezvălui 
surpriza... după ce mă dumiream cum să recuperez biletele pentru 
music-hall. Biletele pe care le distrusesem cu o săptămână în urmă. Le 
puteam face pe amândouă odată. 

Îi mângâiam spatele cu mișcări prelungi, ascultându-i respirația. 
Jules a căscat și și-a lipit obrazul de pieptul meu. Acum, când euforia 
sexului începea să se risipească, oboseala i se citea pe chip şi în ochii 
încercănaţi. 

— Va trebui să-i spunem lui Ava, a mormăit Jules. În cele din 
urmă. Într-o zi. 

— Ştiu. Nu-mi mai aduce aminte de asta! 

M-am strâmbat, imaginându-mi reacția soră-mii când avea să afle 
despre relaţia mea cu Jules. 


— Cât crezi că ar trebui să așteptăm înainte să-i spunem? Un an? 
Zece ani? 


— Zece sau, și mai bine, un secol, a răspuns Jules. Ava o să fie așa 
de... 

M-am uitat în jos, la ea. Adormise la jumătatea propoziției. 

Probabil că era epuizată. Și pe bună dreptate: tărășenia cu Max, 
dăduse examenul de acces în barou și ne împăcaserăm. 

Am sărutat-o pe creştet și am lipit-o de mine. 

Ne puteam face griji pentru Ava mai târziu. 

Deocamdată voiam să mă bucur de clipele care ne aparțineau doar 
nouă. 

AM MASAT UȘOR SPATELE LUI JULES, CA S-O LINIȘTESC. AM IEȘIT 
amândoi din lift şi am pășit direct într-un apartament care părea des- 
prins din reviste de design interior. 

Pereţi văruiţi în gri-deschis, podele din marmură neagră, detalii 
aurii. Locul ăsta era întruchiparea unui apartament de burlac, dar, 
spre deosebire de cum fusese cu doi ani în urmă, accentele feminine îl 
îndulciseră puţin: un buchet de crini albi așezat aici, o acuarelă înră- 
mată dincolo. 

— O să fie bine, i-am șoptit lui Jules. 

Amândoi făcuserăm greșeli, dar acum, în cele din urmă, puteam 
lăsa trecutul în urmă, împreună. Însă mai aveam un hop de trecut. 

— ie ţi-e ușor să vorbeşti, mi-a murmurat ea. Eşti rudă de sânge 
cu Ava. Eu nu sunt. 

— Da, dar te iubește mai mult decât mă iubește pe mine. 

— Hm... Aşa e. 

Amuzamentul meu s-a stins când am văzut-o pe Ava. Ne aștepta la 
intrarea în apartamentul pe care îl î împărțea cu Alex. Imediat, mi-am 
îndepărtat mâna de spatele lui Jules. 

La o săptămână după împăcare, ne luaserăm inima în dinți, în 
sfârșit, și hotărâserăm să-i spunem soră-mii adevărul. Dar curajul meu 
a pierit pe loc când am dat cu ochii de zâmbetul nerăbdăror al lui Ava. 
Când a observat-o pe Jules lângă mine, zâmbetul ei s-a transformat 


într-o expresie bănuitoare. 

O sunasem ca s-o anunţ despre vizita mea, lăsând deoparte faptul 
că urma să vin cu Jules. Nu voiam ca soră-mea să pună totul cap la cap 
înainte de-a avea șansa să-i spunem personal. 

Pe de altă parte, poate c-ar fi fost o alegere-mai înțeleaptă. Așa, Ava 
s-ar fi putut dezmetici după șocul veștii înainte şă ne vedem față în față. 

Fir-ar să fie, Chen! 

Acum era prea târziu. Trebuia să luăm taurul de coarne. 

Am afișat zâmbetul meu fermecător. 

— Bună, surioară! Arăți absolut zăpizor azi. Poftim! Ți-am adus 
un cadou. 

l-am pus în mâini cutia de la Crumble&Bake, care conţinea prăji- 
tura ei preferată — red velvet. 

Bănuiala ei creștea în mod vizibil. 

— De ce aţi venit amândoi? Sper că n-aveţi de gând să-mi cereţi 
să fiu arbitru în vreo ceartă de-a voastră. Amândoi sunteți adulți, 
puteți să vă descurcați și singuri. 

Eu și Jules am schimbat iute o privire. 

Poate ar fi trebuit să născocim un plan mai bun decât să-i aducem 
lui Ava prăjituri ca s-o îmbunăm. 

Alex a apărut în spatele ei și a ridicat din sprânceană când a văzut 
cutia. 

Pe bune? Asta-i planul tău? Nu era nevoie s-o spună cu voce tare, 
fiindcă înţelesesem perfect mesajul. 

l-am aruncat o privire pătrunzătoare. Taci! 

Mi-a răspuns cu un zâmbet arogant. 

Cretinule! 

Din câte se pare, Alex uitase că, mai demult, e/ fusese cel care se 

ascunsese de mine ca să se întâlnească cu soră-mea, fără știrea mea. 

— Hai să mâncăm prăjituri și să stăm de vorbă, a propus Jules, cu 

glas vesel. Să mănânci red velvet e un mod grozav să-ți incepi seara. 

Ava și-a încrucișat braţele la piept. 

— Probabil că trebuie să mă așez ca s-aud ce vreți să-mi spuneți, 

nu? 

— Da, ar fi bine, i-am răspuns. 

Mi-am dres glasul şi am adăugat: 

— De fapt, chiar trebuie să stai jos. 

Am intrat toți patru în living. Ava și Alex s-au așezat pe o canapea, 
iar eu și Jules ne-am așezat în faţa lor. Soarele aproape că apusese. 
Ultimele raze de lumină se strecurau prin ferestre şi împărțeau camera 
în două: jumătate umbră, jumătate căldură aurie. 

Cutia de la cofetărie a rămas nedesfăcută, pe măsuţa de cafea. 

Jules a vorbit: 

— Păi, eu şi Josh suntem aici amândoi fiindcă am venit împreună. 

Alex a oftat și, cu o mână, și-a frecat faţa. 

— Şi am venit împreună fiindcă... 

Haide, omule! Fă-o şi gata! Spune-o! O să suporţi consecințele mai 
târziu. 

— ... fiindcă suntem împreună, am completat eu. 

Ava se holba la noi, cu o expresie goală. 

— Adică romantic, a explicat Jules. 

Am intervenit iar: 

— Suntem iubiţi. 

Din nou, täcere. 

Ava nu schița nicio mișcare. Nu era de bine. 

Pe spinare mi s-a prelins un strop de sudoare. 

Nu era normal să fiu speriat de soră-mea mai mică. Însă ştiam bine că, 
dacă Ava turuia, totul era OK; dacă tăcea mâlc, Ava era înfricoșătoare. 

Și apoi a făcut ceva cu totul neașteptat. A izbucnit în râs. Şi-a 
cuprins faţa în palme. Umerii i se zguduiau. Eu și Jules ne-am privit 
îngrijorați. 

Fir-ar să fie! Oare eu și Jules o dereglaserăm pe soră-mea? 

— Bună glumă! a îngăimar Ava, printre hohote. Aproape că m-aţi 
păcălit. 

A încercat să-și compună o mină serioasă, dar în secunda urmă- 
toare se prăpădea iar de râs. 

— Åăă... 

Îmi imaginasem multe scenarii despre cum avea să reacționeze 
Ava, însă acesta nu se numărase printre ele. 

Jules m-a înghiontit cu genunchiul. 

— Crede că glumim, mi-a șoptit. 

Mi-am dres glasul. 

— Ştiu. Ava... 

— Sincer vorbind, sunt impresionată că aţi făcut pace îndeajuns 
de mult timp cât să puneţi la cale planul ăsta. 

În sfârșit, Ava nu mai râdea. Însă un zâmbet larg îi rămăsese înti- 
părit pe buze. 

— Ave... 

— Aşa te răzbuni pentru faza din Vermont? S-a întâmplat demult, 
plus că habar n-aveam că în cameră o să fie doar un pat. 

— Ava, nu glumim! 

Cuvintele mele răspicare au fost urmate de o tăcere apăsătoare, 
plină de uluire. 

Zâmbetul soră-mii s-a risipit. 

— Nu glumiți... 

Ochii ei se mutau când la mine, când la Jules. A observat încorda- 
rea de pe fețele noastre și faptul că ni se atingeau coapsele. 
— Chiar sunteţi iubiți? Cum se poate așa ceva? Vă urâţi unul. pe 


altul! 


— Păăăăi... Nu ne mai urâm, a venit răspunsul meu. 

Jules a adăugar: 

— De o bună bucată de vreme, muncim împreună la clinică... 

— Totul a început ca un fel de prietenie cu beneficii... 

— N-a fost ceva planificat... 

Eu şi Jules vorbeam unul peste celălalt, grăbindu-ne să explicăm. 
Ava a ridicat o mână, ca să ne reducă la tăcere. 

— De cât timp sunteţi împreună? 

M-am crispat. 

— Mmm... De data asta, de o săptămână. 

— Cum adică de data asta? 

La dracu! Eu și Jules ar fi trebuit să ne reperăm replicile din timp. 

Dar era prea târziu, așa că eu și Jules i-am povestit soră-mii totul: 
de la înţelegerea noastră care se voise a fi doar despre sex și până la 
împăcare, cu o săptămână în urmă. Am lăsat deoparte detaliile neplă- 
cute despre Max și am pretins că despărțirea noastră avusese la bază 
doar o neînțelegere. În rest, rezumatul nostru a fost cuprinzător. 

Când am terminat de povestit, pielea soră-mii se înverzise. S-a 
uitat urât la mine. 

— Adică de luni întregi te culci cu prietena mea cea mai bună? 

A împuns aerul cu un deget, în direcția lui Jules. 

— Iar tu te culci cu fratele meu de luni bune? Nu-mi vine să cred 

că nu mi-ai spus mai devreme! 

Jules a dat din umeri. 

— N-am găsit un moment potrivit să-ți zic că mi-o trag cu fratele 
tău. 

Ava s-a înverzit și mai tare. 

— $i tu ai făcut la fel cu el! am sărit eu, gesticulând spre Alex, care 
asista la scenă cu o expresie de plictiseală. 

Nici măcar nu încerca să mă ajute. Țrădătorul! 

Am adăugat: 

— Voi doi eraţi împreună de luni bune, înainte să aflu. Nu fi ipocrită! 

— Aia a fost o altă situație! a mârâit Ava. Nu ne-am urât cu 
spume, ca mai apoi să ne sucim la o sută optzeci de grade și să facem sex. 

Jules și-a mușcat buza de jos. 

— Ştiu că e șocant, mai ales având în vedere... neînțelegerile din- 
tre mine și Josh. Dar pur și simplu s-a întâmplat. Lucrăm împreună la 
clinică și ne vedeam foarte des. N-am plănuit să-ţi ascundem asta. Pur 
și simplu nu eram siguri că situaţia o să evolueze între noi, așa că nu 
voiam să-ți spunem decât după ce ne lămuream și noi. Ar fi fost mult 
prea stânjenitor. 

— Am înţeles, a zis Ava, apoi a închis ochii și a tras aer în piept. 
Alex, adu-mi un cuţit! 

M-am albit la față. 

— Stai așa! Așteaptă un pic! am cerut, ridicând o mână și, cu cea- 
laltă, trăgând-o pe Jules mai aproape de mine. Sunt fratele tău mai 
mare. Mă iubești. Mai ţii minte când ţi-am dat ultimele mele bom- 
boane Milk Duds, la cinema? Ce frumos a fost! 

Ava nu mi-a răspuns. Alex a adus un cuţit. 

M-am uitat urât la el. Deci așa urma să mor: trădat din nou de 
prietenul meu cel mai bun și înjunghiat de propria soră. Nici Iulius 
Cezar n-a avut o moarte așa de nasoală! 


Scanned with CamScanner 


TWISTED HATE | 459 


Inima mi se zbătea în piept. Ava a luat cuțitul, s-a aplecat... și a 
ridicat capacul cutiei. A tăiat o bucată de prăjitură și a mușcat din ea. 

Între noi s-a lăsat tăcerea. 

— Ar trebui să mai zicem ceva? mi-a șoptit Jules. 

— Ava încă are cuțitul în mână, i-am răspuns. Hai să mai așteptăm. 

O priveam pe soră-mea în timp ce mânca, având o expresie indes- 
cifrabilă. Când a vorbit, o parte din tensiunea din glasul ei dispăruse: 

— Cât de serioasă e treaba asta? 

Uşurarea mi-a dezlegat un pic nodul de neliniște care-mi apăsa 
pieptul. Recunoşteam tonul ăsta. Ava începea să accepte situația. 

Nu-mi făceam griji că avea să rupă orice legătură cu noi pentru că 
eu și Jules ascunseserăm relația noastră, însă nici nu voiam să fim 
supăraţi unul pe celălalt săptămâni întregi. 

— Nu-mi mai vine s-o omor de fiecare dată când o văd, deci 
treaba e destul de serioasă, am glumit eu, însă apoi am vorbit cu seri- 
ozitate: Ascultă, știu că ție chestia asta și se pare foarte aiurea, dar îţi 
jur că eu și Jules n-am fi aici dacă relația noastră nu ar fi serioasă. Mai 
știi ce te-am întrebat când am aflat despre tine și Alex? Mai ţii minte 
ce mi-ai spus? 

M-am uitat la Alex. Expresia lui plictisită lăsase locul uneia ceva 
mai interesate. 

— Simt același lucru față de Jules. 


O priveam șocat, încercând să pricep cum de lumea asta se întorsese cu 
susul în jos. Sora mea și prietenul meu cel mai bun. Prietenul meu cel mai 
bun şi sora mea. Împreună. 

— Ava, îl iubeşti? 

A urmat o clipă de tăcere. 

Ava a răspuns cu glas blând, dar ferm: 

— Da. Îl iubesc. 


Ava s-a uitat lung la mine, pe urmă s-a ridicat de pe canapea şi 
mi-a făcut semn spre bucătărie. 
— Hai să vorbim! Între patru ochi. 

M-am ridicat, iar Jules mi-a aruncat o privire neliniștită. I-am 
zâmbit încurajator. Am urmat-o pe Ava în bucătărie. 

Când s-a asigurat că Alex și Jules nu ne puteau auzi, m-a întrebat: 

— Ai vorbit serios în legătură cu ce simţi pentru ea? 

Am simțit că trăsăturile mi se imblânzesc. 

— Da. O iubesc, Ava. Poate că ne mai certăm uneori, dar, până la 
urmă... ea e aleasa. 

Aş fi preferat să mă cert de o mie de ori cu Jules decât să am parte 
de o mie de zile ușoare cu altă femeie. 

Nu voiam să am zile uşoare. O voiam pe ea. 

Ava a oftat. În cele din urmă, şi-a relaxat umerii și pe chipul ei a 
apărut o expresie de vinovăţie. 

— N-am vrut să fiu aspră cu tine, mai ales fiindcă ai fost foarte 
înțelegător când ţi-am spus despre relația mea cu Alex. Dar stiu cum 
eşti tu cu femeile și ştiu cum e Jules cu bărbații. Amândoi aveţi oroare 
de relaţii serioase. Nu vreau să vă frângeți reciproc inima. Vă iubesc pe 
amândoi, iar dacă s-ar întâmpla asta, n-aş putea alege între voi. 

Ava m-a înghiontit cu mânerul cuțitului. 

— Astea fiind spuse, dac-o faci să sufere, te omor. 

— De ce crezi că eu aș face-o să sufere? Ar putea fi și invers. 

— Te. Omor, a repetat soră-mea, subliniindu-și fiecare cuvânt cu 
o altă împunsătură. 

Am zâmbit larg. 

— Am înţeles. Deci ești de acord cu relația? 

— Cred că da, a mormăit Ava, cu un început de zâmbet. Prietena 
mea cea mai bună l-a îngenuncheat pe frate-miu. Bravo ţie, Jules! 

M-am încruntat. 

— Jules nu m-a îngenuncheat. Sau, cel puţin, nu la modul figurat. 

De data asta, surâsul ei a fost cel care a dispărut, 

— Trebuie să-ţi impun o regulă: nu mai vorbi despre viaţa ta 
sexuală și nu mai face aluzii despre ea! Niciodată. 

S-a prefăcut că vomită. 


Am izbucnit în râs și am strâns-o la piept. l-am răvășit părul, așa 
cum făceam când eram copii, iar Ava a protestat. 
— OK, accept. Dar regula ţi se aplică și ție. 

— Foarte bine! 

Mi-a dat mâna deoparte și şi-a netezit părul. Dar expresia ei de 
iritare s-a îmblânzit imediat. 

— Vorbesc serios, Josh: mă bucur că eşti fericit. Ştiu că viața n-a 
fost uşoară pentru tine. O să-ţi fiu mereu alături, dar tot mă bucur că 
ai pe cineva ca Jules. Uneori, poate fi un pic... exagerată — amândoi 
am izbucnit în râs —, dar are o inimă mare. 

Am simţit în gât un ghem de emoții. 

— Ştiu. 

Am strâns-o încă o dată în brațe și am sărutat-o pe creștet. 

— Mulţumesc, surioară! 

Chiar dacă din când în când ne călcam pe nervi, eram norocos s-o 
am pe Ava drept soră. Înainte să-l întâlnesc pe Alex, ne sprijineam 
mereu unul pe celălalt, de fiecare dată când aveam probleme. Acum, 
când eram adulți și aveam propria viaţă, nu ne mai făceam mărturisiri 
la fel de des ca înainte, dar știam că întotdeauna aveam să ne sprijinim 
reciproc. 

DUPĂ CE NE-AM ÎNTORS ÎN LIVING, AVA A LUAT-O PE JULES ȘI AU 
plecat să poarte o discuţie. Bănuiam că era asemănătoare cu cea pe 
care o purtase cu mine. Dar, în loc să rămână în apartament, s-au dus 
la un bar din apropiere, fiindcă Ava voia „să încerce să uite că auzise 
vreodată expresia «să mi-o trag cu fratele tău»". 

Eu, unul, eram convins că plecaseră din apartament ca să ticluiască 
un plan despre cum să mă încolțească la un moment dat, în viitor. 
Ştiam foarte bine cum funcționau fetele astea împreună. Însă eram aşa 
de ușurat că Ava acceptase relația noastră, încât nu-mi păsa. 

După ce fetele au plecat, m-am dus lângă Alex, care stătea gânditor 
lângă ferestrele panoramice. 

Ne uitam amândoi la orașul care se întindea în faţa noastră. Apusul 
împrumutase cerului nuanțe de roz și de violet. Luminile care sclipeau 
în marea de clădiri făceau peisajul să semene cu un covor ţesut din 
mici nestemate. 

— Mă mir că nu te-ai dus cu ele, i-am zis. De obicei, nu te laşi 
dus de lângă Ava. 

Încă de când unchiul lui Alex ordonase răpirea surorii mele, Alex 
era paranoic în legătură cu siguranța lui Ava. Ba chiar i-a angajat un 
bodyguard, până când Ava se revoltase pentru că era supravegheată 
mereu. S-au certat foarte tare. După aceea, Alex a cedat și a lăsat-o mai 
moale cu excesul de protecţie. 

— Mai avem de muncă la capitolul ăsta, mi-a răspuns, ușor nemul- 
țumit. Ava spune că sunt prea paranoic. 

— Așa și ești. Şi o zic în calitate de frate mai mare, care e foarte 
preocupat de siguranța ei. 

Alex a mormăit iritat, dar n-a continuat discuția. 

— Am rămas aici și dintr-un alt motiv. Vreau să... Trebuie să-ți 
spun ceva. 

Nu-i stătea în fire să se bâlbâie. Am ridicat din sprâncene. 

— OK. Dar sper că nu vrei să-mi faci o mărturisire despre o altă 
minciună care durează de opt ani, fiindcă jur că... 

— Uite cine e paranoic acum! 

Încruntat, Alex şi-a frecat falca. 

Cu cât ezita mai mult, cu atât eram mai curios. Nu îi stătea în fire 
să nu își găsească cuvintele. Cu excepția lui Ava, prietenului meu nu-i 
păsa de altcineva îndeajuns de mult încât să-și facă griji despre ce 
reacție stârneau cuvintele lui. 

În cele din urmă, a continuat. 

— Nu prea am avut rude. După cum știi, părinţii mei și sora mea 
au fost uciși când eram copil, iar unchiul meu era psihopat. 

Doar Alex era capabil să expună niște fapte oribile cu atâta sinceritate. 

— ȘI nici mulți prieteni n-am avut când am crescut. Chestia asta 
nu m-a deranjat. Aveam munca mea, proiectele mele, și îmi erau de 
ajuns. 

Alex a înghiţit în sec. 

— Dar pe urmă v-am cunoscut pe tine și pe Ava. La început, 
mi-aţi părut foarte enervanţi, fiindcă tot insistaţi să respectaţi regulile 
impuse de societate şi să vedeți tot ce-i mai bun în alţii, indiferent cât 
de prostească e chestia asta. 

Am pufnit ironic, însă adevărul e că eram cuprins de emoție. 

— Pe de altă parte... 

Alex a şovăit din nou. 

— «««aţi văzut și ce e mai bun în mine. Voi doi sunteţi singurii care 
m-ai considerat mai mult decât un cont bancar, mai mult decât un 
simbol de statut social sau un mod de a vă crea relații în domeniul 

finanțelor. Chiar dacă avem concepții de viață diferite și abordări dife- 
rite, tu și Ava... 

Vocea i s-a îmblânzit. 

— Voi sunteți familia mea. 

Ab! Rahat! Dacă lăcrimam din cauza a ceva ce-mi spunea el, Alex 
avea să mă ia peste picior toată viața. 

Ştiam cât de greu îi e să recunoască toate astea. Alex nu era deloc 
un om sentimental, dar, în ciuda defectelor lui, era un prieten bun, în 
felul lui: loial, fără să pună la îndoială motivele prietenilor săi și gata 
să ardă lumea din temelii pentru cei pe care-i iubea. 

— Omule, ar fi trebuit să mă avertizezi c-o să devii lacrimogen. Aş 
fi luat mai multe șerveţele de-acasă. ` 

Am rostit cuvintele astea sugrumat de emoție. 

Alex a zâmbit ușor. 

— Nu sunt lacrimogen. Pur și simplu asta-i realitatea. Acestea 
fiind spuse... 

A băgat o mână în buzunar și a scos o cutiuță învelită în catifea. 

— Vreau să oficializăm relaţia. 

Oare auzeam bine? În glasul lui Alex era o urmă de neliniște? 

M-am holbat la el. Într-un fel, ştiam la ce se referă, însă creierul 
meu părea că nu pricepe. ; 

— Care relație? 

— Cea de familie. 

Când a deschis cutiuța, priveliștea aproape că m-a orbit. 

Fir-ar al naibii să fie! 

Inelul era formidabil. Nu știam multe despre diamante, dar ăsta 
sigur valora cel puțin o sumă alcătuită din cinci cifre. 

În lumina slabă a serii, bijuteria sclipea ca o stea căzătoare. Nişte 
diamante mai mici erau presărate pe inel, proiectând prisme de lumină 
în living. Pe pernuţa din catifea fuseseră imprimate cuvintele Harry 
Winston. 

— Am vrut să-ţi spun înainte s-o cer de soție. 

Alex a închis cutiuţa, iar retina mea a răsuflat de ușurare. 

— Ştii ce simt pentru Ava, deci n-o să te plictisesc cu vorbărie. În 
plus, urăsc tradiția de a cere permisiune înainte de căsătorie. Dar ştiu 

cât de mult îţi preuiește Ava opiniile. Şi eu le preţuiesc. Deci, deşi nu 
am nevoie de încuviințarea ta... 

Alex a înghițit anevoie. 

— ... mi-ar plăcea foarte mult s-o am. 

Cuvintele lui au fost urmate de tăcere. 

Alex. Voia să ceară mâna soră-mii. Deci avea să-mi fie cumnat. 

Aceste gânduri disparate — și care totuși aveau legătură — mi se 

rostogoleau prin minte. Al naibii să fiu! Încă din ziua când aflasem că 
Alex renunțase la propria companie de dragul soră-mii, am știut că ei 
doi urmau să rămână împreună pentru totdeauna. E adevărat că Alex 
își recuperase firma după ce Ava îl iertase, dar era clar că, dacă îi trecuse 
prin cap să facă un lucru atât de drastic, prietenul meu cel mai bun era 
îndrăgostit lulea. 

Şi totuşi nu crezusem că cererea în căsătorie avea să aibă loc atât de 
repede și nici nu visasem că Alex o să ceară aprobarea mea. 

Alex nu cerea niciodată aprobarea nimănui. 

— N-am vrut s-o cer în căsătorie înainte ca noi doi... să ne rezol- 

văm neînțelegerile. | 

Alex mă ţintuia cu ochi pătrunzători. Tot chipul îi era încordat. 

— N-am vrut să vă pun pe tine și pe Ava într-o asemenea poziţie. 

În sfârşit, în ciuda valului de emoții pe care-l simţeam, mi-am 

regăsit vocea: 

— Văd că te-ai molipsit de la soră-mea. Chiar pari mai uman. 

— Ştiu să mă prefac. 

Am izbucnit în râs. 

— Rahat! Volkov, nu mă face să mor din cauza șocului, înainte de 
nuntă! Ava o să se înfurie la culme. 

Buzele lui Alex s-au curbat. 

— Să-nţeleg că am binecuvântarea ta? 

— Ei, nu te grăbi așa! Ai dreptate. Avem concepții de viață foarte 
diferite. În plus, am fost certați multă vreme. Încă sunt de părere că, 
în 80% din timp, te porţi ca un nesimţit. Pe de altă parte... un an 
întreg, ai condus-o pe soră-mea de la job până acasă, de parcă erai un 
Romeo psihopat. Ai pus întotdeauna siguranța ei mai presus de a ta, 
iar când vine vorba despre tine, aşa ceva e mare lucru. 

Am înghiţit în sec. 

— Ava e singura mea soră. Singura mea rudă adevărată. De când 
mă ştiu am avut grijă de ea și n-am încredere s-o las pe mâna oricui. 
Dar am încredere că tu vei avea grijă de ea. 

Eram absolut convins că Alex era capabil să-și riște viaţa pentru ea. 
Se purta ca un măgar cu toată lumea, însă puteam să stau liniștit, 
pentru că avea să-i poarte soră-mii de grijă. 

Emoţia mă îneca, însă m-am prefăcut neafectat și l-am bătut pe 


spate. 
— Da, normal că ai binecuvântarea mea. Dar vezi să n-o omori 


cu inelul! Pietroiul ăla e orbitor. 
Ochii lui Alex s-au umplut de o strălucire care semăna suspect de 
mult cu cea a lacrimilor, dar apoi a clipit şi lucirea a dispărut. A râs de 


ușurare. j 

— Ava n-o să păţească nimic, Josh. E mai tare decât tine. 

— Asta așa-i. 

În ciuda optimismului ei copleșitor şi a ceea ce unii numeau „nai- 
vitate”, Ava era întotdeauna o supraviețuitoare. 

Am clătinat din cap. Încă nu-mi venea să cred. 

— Nu por să cred c-o să-mi fii cumnat! 

Nu mă îndoiam că Ava avea să accepte cererea în căsătorie. Pe de 
altă parte, să mă pricopsesc cu Alex Volkov drept cumnat... Dumnezeu 
să mă ajute! 

— Ce noroc pe capul tău! a comentat Alex. 

Deși surâsul încă îi stăruia pe buze, ochii lui au căpătat o expresie 
serioasă. 

— Că tot veni vorba, am o propunere și pentru tine. 

Am dus o mână la piept. 

— Alex, lui Ava n-o să-i convină dacă mă ceri și pe mine în căsă- 
torie. În statul Washington bigamia e ilegală. 

— Foarte amuzant! 

Alex s-a dus la bar și a turnat whisky în două pahare. Mi-a întins 
unul. 

— Dacă Ava acceptă..., a continuat prietenul meu. 
— O să accepte. 

Prin ochii lui Alex a trecut o umbră de nesiguranță — din nou, 
ceva care nu-i stătea deloc în fire —, pe urmă a dispărut. 

— Când o să accepte, voi avea nevoie de un cavaler de onoare. 

Își plimba degetul mare pe muchia paharului. Încordarea pe care o 
emana era la polul opus faţă de tonul lui nepăsător. 

— Dat fiind că eşti prietenul meu cel mai bun și printre puţinii 
oameni pe care îi pot suporta mai mult de cinci minute, îţi propun, în 
mod oficial, să-mi fii cavaler de onoare. 

Abh, rabat! Emoţia mi-a crescut iar în piept, până când am simțit că 
mă sugrumă. 

Înainte de cearta noastră, Alex fusese alături de mine la fiecare 
meci, la fiecare criză existențială, la fiecare urgență de-a mea. În afară 
de Ava, era singura persoană în care aveam încredere; de asemenea, 
Alex rostea mai mult de zece cuvinte odată doar în prezența mea. 

Deși eram și fuseserăm cei mai buni prieteni, Alex nu o spusese 
niciodată. Sau, cel puţin, nu de față cu mine. Astăzi o auzeam din 
gura lui pentru prima dată. 

Mi-am dres glasul. Refuzam să plâng din cauza afurisitului ăstuia. 
Azi n-o să-ți meargă, Satană! 

I-am răspuns: 

— Depinde. Unu: îmi acorzi autoritate deplină de a-ţi organiza o 
petrecere a burlacilor așa cum doresc? Doi: îmi dai locuri în loja VIP-uri- 
lor, la orice meci, pe viaţă? Trei: mă lași să conduc Aston Martinul tău? 

Alex a oftat din rărunchi. Părea foarte ușurat. 

Mi-a răspuns: 

— Unu: da, în limite rezonabile. Doi: da. Și trei: nu. 

Obţinusem răspuns favorabil la 1,5 întrebări, din toate trei. Nu era 
rău. Oricum, nici nu mă aşteptam să accepte să-i conduc Astonul. Nu 
permitea nimănui să urce la volanul prețioasei sale mașini. 

Am ridicat paharul. 

— Atunci, accept. O să-ţi fiu cavaler de onoare. 

— Sunt încântat. 

— Abia aştept să ne facem de cap în Vegas! am zis, făcându-mă că 
nu i-am auzit răspunsul sec. De fapt, hai s-o facem şi mai lată! Doar 

eşti miliardar — nu milionar —, după cum îmi tot repeţi. Hai să 
mergem în Macao. Ba nu! La Monaco. De fapt, nu! În Ibi... 

— Nu te ambala așa! Încă n-am cerut-o în căsătorie pe Ava. 

— Dar o s-o ceri. Și e mai bine să fii pregătit dinainte. 

Văzând că Alex strângea din dinți, zâmbetul meu s-a mai temperat. 

— Va accepta, i-am repetat cu blândeţe. Nu-ţi face griji! 

Din nou, i-am citit neliniștea în privire. 

— Nu-mi fac griji. 

A urmărit cu degetul mare buza paharului, până când incordarea 
din umerii lui s-a mai risipit. 

— Dar nu mergem în Ibiza, a adăugat. Nu sufăr petrecerile pe 


insule. 
Oricum, mi se părea mai distractiv să avem petrecerea burlacilor în 


Monaco. 

— De acord! i-am zis. Hai să toastăm pentru o cerere în căsătorie 
cum nu s-a mai văzut, dar și pentru un weekend al burlacilor de care 
să ne aducem aminte toată viaţa! 

Am ciocnit paharele. După ce le-am golit amândoi, am adăugat: 

— Să ştii că aș primi să-ți fiu cavaler de onoare și fără locuri în loja 
VIP. 

Răceala din ochii lui a cedat puţin, dând la iveală o fărâmă de 
afecțiune. 

— Ştiu. 

S-au scurs câteva secunde de stânjeneală, apoi am tușit amândoi și 
am izbucnit în râs. Dacă mai insistam mult asupra caracterului senti- 
mental al acestei scene, era posibil ca Alex să se preschimbe în piatră. 
[ar eu nu voiam ca soră-mea să se mărite cu o statuie. 

I-am cuprins umerii cu un braţ și l-am călăuzit spre canapea. 

— Hai să stabilim cum să facem așa încât să ai o petrecere a bur- 
lacilor de neuitat. Mă gândeam să ne facem tatuaje, să închiriem niște 
tigri... 

— Nu. 

M-am prefăcut că-i ignor răspunsul morocănos. 

— Ce-ai zice să facem scufundări printre rechini? Am putea lua 
avionul până-n America de Sud, pentru un weekend... 

În timp ce eu îi tot enumeram idei și mă străduiam să-mi ascund 
zâmbetul, Alex își freca faţa, exasperat. 

Era ca în vremurile bune: eu mă străduiam să-l scot din sărite, iar 
el se prefăcea iritat. 

Dar acum era și mai frumos decât înainte, pentru că de data asta 
între noi nu mai existau secrete sau minciuni. 

În toate marile prietenii există capitole. 

Acesta era începutul unui nou capitol al prieteniei noastre. 

— AM VENIT! AM VENIT! A STRIGAT STELLA, DÂND BUZNA PE UŞĂ. 
Ce-am ratat? 

M-am uitat cu reproș la prietena mea cea mai bună. 

— Ava! 

Ochii ei sclipeau amuzați. 

— Nu-i vina mea. Stel m-a întrebat ce facem, eu i-am răspuns şi... 
se prea poate că mi-a scăpat porumbelul. 

De două ore stăteam într-un bar din apropierea apartamentului ei. 
În tot acest timp, Ava m-a descusur cu privire la sentimentele mele 
faţă de Josh, la relația noastră și la ce planuri de viitor ne făcuserăm. 
Cred că, în mare, glumea, dar tot asudam de parcă tocmai încheiasem 
un maraton. 

l-am răspuns Stellei: 

— Ai pierdut doar o interogare demnă de CIA. 

Stella s-a așezat lângă mine, iar eu mi-am băut vodca cu suc de 
merișoare. 

Probabil că venise aici direct de la birou. Dar, în loc de un costum 
business plicticos, purta o rochie albă superbă, din in, și un colier cu 
turcoaze care îi scotea în evidență pielea bronzată. Astea sunt avanta- 
jele, atunci când lucrezi pentru o revistă de modă. 

— Mă-ndoiesc, a zis Stella, dându-și laoparte o șuviţă care-i că- 
zuse în ochi. Nu-mi vine să cred că nu mi-ai spus. Deci în tot acest 
timp te întâlneai cu Josh? El e Tipul Misterios? 

Am simţit că mi se înfierbântă faţa. 

— Şi te mai miri că nu ţi-am spus? Uite cum reacționezi! Mie, 
uneia, nu mi se pare că e mare chestie. Doar nu ies la întâlniri cu Papa. 

Şi ce dacă eu și Josh ne detestaserăm de când ne știa Stella? Oamenii 
se mai și schimbă. 

Stella a comentat imediat: 

— Mi s-ar părea mai uşor de crezut dacă te-ai fi cuplat cu Papa. 

— Ce haioase sunteți! 

Mă dureau obrajii de atâta zâmbit. 

Chiar dacă mă tachinau, prietenele mele păreau că se bucură sincer 
pentru mine — cel puţin, după ce Ava și-a revenit din starea de șoc. 
Acum, când relația mea cu Josh nu mai era un secret, mi se luase de 
pe umeri o greutate imensă. 

Într-un fel, era palpitant să ne întâlnim pe la spatele lor, dar nu-mi 
plăcea deloc să-mi mint prietenele. 

— Bine că măcar lui Bridget nu i-ai spus, i-am zis lui Ava, înghion- 
tind-o cu piciorul, pe sub masă. 

Nu simțeam nevoia să sară pe mine toate deodată. 

Ava s-a îmbujorat. 

— Păi, dacă tot ai pomenit de asta... 

Ca un făcut, am văzut că un anumit cap încoronat european mă 
apela pe FaceTime. 

— Ava! Pe bune? am mustrat-o. 

Prietena mea a ridicat braţele în aer. 

— Doar nu te aștepți să ţin vestea doar pentru mine! Niciodată 
nu sunt prima care află noutăţile. În plus, Bridge era în group chat-ul 
nostru. 

Am oftat. Oricum, era prea târziu, așa că i-am răspuns lui Bridget. 

— Te-ai cuplat cu Josh Chen? m-a întrebat fără ocolişuri. Ce? Cum? 
De ce? 

— Bună seara, Majestatea Voastră! Şi eu mă bucur să vă văd, i-am 
zis cu subinţeles. Ce mai faci? 

— Nu mă lua pe mine cu de-astea! m-a luat Bridget la rost, 
împingându-și pe frunte bentiţa verde. 

Nu purta deloc machiaj. Am surprins pe ecran o porțiune din 
bluza ei de pijama. Probabil că deja era în pat și se pregătea de culcare. 

— Povestește-mi tot! a cerut Bridget. Să nu omiţi niciun detaliu! 
Mereu ratez cele mai mişto vești, fiindcă locuiesc în Europa. 

— N-ai niște îndatoriri regale de care să te ocupi? am luat-o peste 
picior. 

— Jules, aici e miezul nopții. Îndatoririle mele presupun să mă 
cert cu nişte miniştri care țin morțiș să se poarte ca niște puști de 
şcoală. Te rog, lasă-mă şi pe mine să mă distrez! 

Din fundal a răsunat un mormăit de bărbat. Bridget şi-a răsucit 
capul şi a șoptit ceva. 

— Rhys te salută. 

A mutat mobilul așa încât să-l por vedea pe Rhys lângă ea, în pat. 
Mi-a făcut cu mâna. Ochii lui cenușii aveau o expresie nedumerită. 

Am oftat şi am luat povestea de la capăt, începând cu armistițiul 
încheiat la clinică. Iar când am terminat de vorbit, Bridget și Stella se 
holbau la mine, cu gura căscată. 

— Uau! Asta-i... 

Bridget a clătinat din cap. Îmi proptisem mobilul de un pahar, ca 
s-o putem vedea toate trei. 

— Cumva, mi se pare și total lipsit de noimă, dar și foarte firesc 
ca tu și Josh să fiţi împreună. 

Cu o expresie plină de speranţă, Stella a întrebat: 

— Asta înseamnă că nu vă mai certați? 

— Ne certăm și mai mult, i-am zis veselă. Așa, avem parte de se... 

De sex grozav. Am tăcut brusc, văzând expresia alarmată de pe chi- 
pul lui Ava. 

— Ştiţi voi ce vreau să zic. 

Stella a strâmbat din nas. 

— Nu știu și nici nu vreau să știu. Niciodată n-o să mă mai pot 
uita la Josh la fel ca înainte. 

— Într-o zi, o să înţelegi ce zic, am asigurat-o. 

Stella nu prea ieșea la întâlniri, dar nu din cauză că bărbaţii nu se 
arătau interesaţi de ea; de fapt, trebuia să-i ţină la distanță cu prăjina. 
Pentru ea, să aibă o relație nu era o prioritate. 

— Am vorbit destul despre mine, am încercat eu să schimb subiec- 
tul. Cu tine cum rămâne? 

Trăsăturile Stellei s-au umplut de îngrijorare. 

— Cum adică? 

— Dintre noi patru, ești singura necuplată, i-am explicat, cu şire- 
tenie. Cine va fi tipul care te va da pe spate? 

— Când dai de el, să mă anunți, a comentat Stella sec. Între timp, 
pur și simplu încerc să supraviețuiesc cu Anya. 

Anya era şefa ei și totodată redactorul-șef al revistei DC Style. 

În vreme ce Stella ne povestea despre cea mai recentă şedinţă foto 
de la revistă, în care fuseseră implicați un topmodel mahmur, un piton 
şi vreun litru de ulei de corp pentru bebeluși, ochii mei au poposit pe 
ecranul televizorului montat deasupra barului. Un chip cunoscut mă 
privea dintr-o fotografie. 

De uluire, am rămas fără aer. Păr șaten, ochi albaștri, un început 
de barbă, o față lipsită de zâmbet. 

Max. 

Volumul televizorului era dat la minimum, dar subtitrarea fusese 
activată, așa că am putut citi despre ce se întâmplase. 

„+. corpul neînsuflețit a fost găsit într-o cameră de hotel din 
Baltimore. Victima, Max Renner, a fost înjunghiată de nenumărate 
ori și a decedat la fața locului. Recent, Renner a fost eliberat din închi- 
soare, unde ispășea o sentință pentru jaf cu circumstanțe agravante. Se 
crede că era implicat într-un cerc infracţional din Ohio. Poliţia sus- 
pectează că vinovaţi pentru această faptă ar fi alți membri al cercului 
infracțional, iar FBI-ul...” 

Max era mort. 

După atâţi ani, după atâta suferinţă, era mort. 

Probabil că asociaţii lui îl găsiseră. 

În afară de o undă de ușurare, nu simţeam nimic. Nici măcar nu 
mă simţeam răzbunată, după ceea ce-mi făcuse pe scări. 

Chiar îl lăsasem în trecut. 

M-am uitat iar la prietenele mele. Stella, care se uita la telefonul ei, 
pălise. Ava și Bridget discutau despre viitoarea călătorie diplomatică a 
lui Bridget, în Argentina. 

Stella părea atât de zdruncinată, încât m-am îngrijorat. 

— S-a întâmplat ceva? 

— Nu. 

Şi-a pus telefonul în poșetă și a zâmbit, dar mi se părea un surâs 
forțat. 

— A apărut ceva la muncă, dar o să mă ocup de asta mai târziu. 

— Ar trebui să-ți găsești un job unde ești tratată mai bine, i-am 
sugerat cu blândeţe. Eşti talentată. Ai putea să-ţi transformi blogul 
într-o slujbă cu normă întreagă. 

Stella câștiga mulţi bani din sponsorizările oferite de diverse bran- 
duri. 

— Poate c-o s-o fac, într-o bună zi. 

Am înțeles că voia să las baltă acest subiect și m-am conformat, cu 
toate că încă eram îngrijorată. Stella avea obiceiul de a-și înăbuși toare 
emoțiile şi de a-și ţine problemele doar pentru ea. Nu era un obicei 
sănătos, însă acum nu era un moment potrivit să purtăm o astfel de 
discuţie. 

Ne-am alăturat conversaţiei dintre Bridget şi Ava. În cele din urmă, 
am început să vorbim despre faptul că Ava fusese promovată la muncă. 
Deși în Eldorra era trecut de miezul nopții, Bridget a rămas trează, ca 
să discute cu noi. 

Mă simțeam așa de fericită! 

Era la fel ca pe vremuri, când comandam pizza și stăteam de vorbă 
până în zori, în camera noastră de cămin. 

Nu mai aveam optsprezece ani, dar relaţia dintre noi patru nu se 
schimbase. Chiar dacă acum una dintre noi locuia pe un alt continent 
și nu ne mai întâlneam la fel de des ca în facultate, prietenia dintre noi 
era trainică. 

Fra liniștitor să ştii că, indiferent cât de mult se schimbă anumite 
lucruri, altele rămân la fel. 

— CE SURPRIZĂ MI-AI PREGĂTIT? 

Mă foiam de pe un picior pe celălalt, copleșită de nerăbdare. Am 
urcat împreună în liftul unei clădiri cu apartamente de lux, în cartie- 
rul Upper East Side. 

— Te rog, spune-mi! Mor de curiozitate. 

Josh îmi făcuse o surpriză: m-a dus la New York, ca să vedem 
music-hallul creat după filmul Blonda de la Drept. ÎL văzuserăm în 
seara asta, ceva mai devreme. Mi-a spus că mai are o surpriză, înainte 
de a pleca acasă. Când eram în taxi, în drum încoace, încercasem să-i 
smulg secretul, dar Josh se ținuse tare. 

— Roșcato, o să ajungem acolo în câteva minute. N-ai auzit nici- 
odată cuvântul „răbdare”? 

A apăsat butonul care ducea spre penthouse-ul clădirii, iar curiozi- 
tatea mea a mai crescut puțin. 

M-am prefăcut că stau pe gânduri. 

— Răbdare? N-am auzit de așa ceva. 

` Josh m-a plesnit în joacă peste fund, iar eu am izbucnit în râs. 

Încă de la împăcarea noastră, trăiam într-o continuă stare de eufo- 
rie. Mă surprindeam fredonând în cele mai ciudate momente. De 
exemplu, când puneam vasele în mașina de spălat ori când aşteptam 
metroul. lar obrajii mă dureau de atâtea zâmbete. Nici măcar stresul 
stârnit de viitoarea afișare a rezultatelor la examenul de barou nu-mi 
umbrea fericirea. 

Nimic nu te transformă într-un om siropos mai mult decât să fii 
îndrăgostit. Nu mă deranja. Există și lucruri mai rele decât să fii îndră- 
gostit. În plus, siropurile sunt delicioase. 

Când am ajuns în penthouse, o femeie îmbrăcată într-o rochie 
albă superbă ne-a verificat numele pe o listă și ne-a făcut semn să 
intrăm. 

— Domnule Chen, domnişoară Ambrose, bine aţi venit la expo- 
ziţie! Galeria e la dreapta dumneavoastră. 

— Expoziţie? am întrebat. 

Am privit mobila modernă și pereții de sticlă, cu vedere spre Central 
Park. Locul ăsta semăna cu o reședință privată, nu cu un muzeu. 

— E galeria unui colecţionar privat. A organizat o petrecere, ca 
să-și expună cele mai noi achiziții. 

Josh m-a călăuzit spre un hol lung, din marmură, luminat de un 
tavan din sticlă. Pe pereţi atârnau zeci de tablouri în rame aurite, iar 
oaspeţii îmbrăcaţi elegant se plimbau de colo-colo, cu pahare de șam- 
panie în mâini. 

Am strâns mâna lui Josh și l-am întrebat bănuitoare: 

— Și cum ai obținut o invitaţie la expoziția asta? 

Josh avea cunoscuţi în New York? 

Zâmbetul lui arogant mi-a stârnit și mai tare bănuiala. 

— Uite! 

Am înaintat până când am ajuns în fața unei anumite picturi. 

Mi-a picat fața. 

— Glumești? Cum se poate? 

În fața noastră era pictura Pidoasă pe care Josh o avusese în camera 
lui. Pictura din cauza căreia avusesem atât de mult de suferit, luna 
trecută. Însă acum, în loc să atârne într-un dormitor din Hazelburg, 
atârna într-un apartament care costa milioane de dolari, etalat între 
un Monet și un de Koonig. ` 

— L-am vândut, mi-a explicat Josh. Nu am chef ca tipii care vor 
să pună mâna pe el să-mi ia urma, așa că am făcut tot posibilul ca 
vânzarea să fie cât mai publică. lar dacă vor să se ia de noul proprietar... 

Josh a dat din umeri. 
— Atunci, e treaba lor. 

— Isuse! 

Trebuia să recunosc că mișcarea asta era genială, cu toate că tot nu 
reuşeam să pricep de ce un om atât de bogat ar fi plătit ca să aibă în 
casă un tablou atât de urât. 

Eram curioasă să aflu cine era atât de intimidant încât să-i ţină la 
distanţă pe infractorii care doreau tabloul. 

— Cine-i noul proprietar? am întrebat. 

— Eu. 

Glasul ăsta baritonal îmi părea cunoscut. Când am văzut cine vor- 
bise, am ridicat din sprâncene. Îl văzusem .o singură dată, însă aș fi 
recunoscut oriunde părul lui negru, lucios și pielea aia superbă, 
măslinie. 

Dante Russo ne-a zâmbit. 

— Mă bucur să vă revăd. Sper că vă distraţi la petrecere. 

Prin urmare, nu eram singura care-și aducea aminte de întâlnirea 
noastră din biblioteca lui Christian. 

— Da, ne distrăm. Galeria este minunată. 

Aveam de gând să fac. câteva cercetări pe internet, în legătură cu 
Dante. Îi mai auzisem numele cândva, deși nu-mi aminteam cu ce 
ocazie. 

A dat aprobator din cap. 

— Să apreciem frumusețea face parte din afacerea familiei mele. 
Ne ocupăm cu bunuri de lux, a adăugat el, văzând că nu înțelegeam. 
Haine, bijuterii, vinuri și băuturi tari, produse de skincare şi cosme- 
tice. Toate fac parte din imperiul Russo. 

În tonul lui am simţit o urmă de auroironie. 

Bineînţeles! 

Dintr-odată, mi-am adus aminte. Citisem de curând, într-o. re- 
vistă, un articol despre Grupul Russo, cel mai mare conglomerat de 
produse de lux la nivel mondial. 

Dante era CEO-ul. Se zvonea că avea în slujba lui una dintre cele 
mai nemiloase echipe de securitate din lumea corporatistă. Circula o 
poveste — probabil era mai mult un mit — că șeful echipei sale de 
securitate surprinsese pe cineva care încerca să intre prin efracție, în 
timp ce Dante era plecat cu afaceri. Nefericitul hoț fusese în comă 

pentru o lună. Pe deasupra, fusese desfigurat, se alesese cu ambele 
rotule sfărâmate și cu toate coastele rupte. 

Hoţul refuzase să numească făptașul. Deși nu exista nicio dovadă 
care îl implica pe Dante în tărășenia asta, își crease o reputaţie de 
temut. 

Am făcut conversaţie pentru câteva minute, apoi, șovăind, i-am spus: 

— Îmi pare rău să aud de bunicul dumneavoastră. 

Enzo Russo pusese bazele companiei Grupul Russo cu șaizeci și 
cinci de ani în urmă. Fusese o adevărată legendă în lumea afacerilor. 
Toate marile publicaţii scriseseră despre moartea lui, survenită acum 
câteva săptămâni. 

Dante nu părea foarte afectat de moartea bunicului său, dar mi se 
părea politicos să-mi prezint condoleanţele, mai ales că decesul era 
foarte recent. Pe deasupra, fuseserăm amândoi în biblioteca lui 
Christian atunci când Dante primise vestea tristă. | 

Peste chipul lui a părut să cadă o cortină de fier. 

— Mulţumesc! 

Apoi, aruncând o privire peste umărul meu, a adăugat: 

— Scuze că trebuie să scurtez discuţia noastră, dar, în sfârșit, a 
ajuns logodnica mea. Vă rog, bucuraţi-vă de petrecere! 

Dante nu părea deloc încântat. Oare în viaţa lui exista vreo per- 
soană pe care chiar o plăcea? 

Ne-a salutat cu un gest al capului și s-a îndepărtat. Silueta lui înaltă 
și musculoasă atrăgea atenţia invitaţilor. În capătul holului aștepta o 
femeie frumoasă, de origine asiatică. Îl privea cu o expresie pe jumă- 
tate agitată, pe jumătate sfidătoare. Probabil că ea era logodnica lui. 

— Aș plăti bani buni ca să văd pe cineva încercând să fure de la 
tipul ăsta, i-am zis lui Josh. Bravo! Bună treabă! 

Josh a zâmbit cu îngâmfare. 

— Ştiu. Îmi dau silinţa. De unde îl cunoşti? 

Părea nu atât îngrijorat, cât curios. 

— Ne-am cunoscut acasă la Christian, când m-am dus să-i cer 
ajutorul în legătură cu Max. 

Am observat că un chelner se apropia de noi, cu o tavă plină de 
pahare cu șampanie. Am clătinat din cap, făcându-i semn că nu era 
nevoie să ne servească. 

— Aha. Mi se pare mie sau toţi bogătașii se cunosc între ei? s-a 
mirat Josh. 

— Nu m-ar mira să fie așa. Oamenii bogaţi trăiesc într-o lume mică. 

Din nou, m-am uitat la pictură. Spre deosebire de celelalte, aceasta 
nu avea alături o plăcuţă cu numele artistului, cu titlul tabloului și cu 
detalii despre originea operei de artă. 

— Cum se numeşte această piesă de artă desăvârșită? 

Josh m-a luat de mână și, împreună, ne-am apropiat de următorul 
tablou. 

— Din câte am înţeles, Dante cunoștea deja tabloul, înainte să-l 
cumpere. Se numeşte Magda. 

TOATĂ TEVATURA CU TABLOUL AVEA ȘI O PARTE BUNĂ: I-L VÂNDUSEM 
lui Dante pe foarte mulți bani. Nu destui cât să-mi permită să mă 
pensionez devreme, dar îndeajuns încât să-mi plătesc împrumutul 
bancar făcut pentru a-mi plăti taxele universitare, să-mi permit să ies 
la întâlniri în locuri scumpe, impreună cu Jules, și să pun deoparte o 
sumă frumușică. 

Eram convins că, în timpul negocierii, Dante subevaluase pictura, 
dar nu era grav. Pur și simplu mă bucuram că scăpasem de obiectul ăla 
afurisit. 

Am deschis ușa de la intrarea în clinică. De luni bune nu mă mai 
simțisem atât de relaxat, cu inima uşoară. Tocmai terminasem o tură 
obositoare, de nouă ore, însă Jules mai avea doar câteva săptămâni de 
muncă la clinică, iar eu voiam să petrecem împreună câr mai mult 
timp posibil, înainte să înceapă jobul ei la firma Silver & Klein. 

Primul lucru pe care l-am observat când am pășit înăuntru a fost 
grupul care se strânsese în jurul biroului lui Jules. Toată lumea scotea 
exclamații de admiraţie. 

— Aici se muncește sau se petrece? am zis tare. Ce se-ntâmplă? 

— Josh, e ora prânzului, mi-a răspuns Ellie, dându-și părul peste 
umăr. Merităm și noi o pauză. Am dreptate, Marsh? 

Marshall o privea pierdut. 

— Absolut! 

Bietul om! Dacă Ellie i-ar fi cerut-o, ar fi fost în stare să sară de pe 
O stâncă. 

Dar nu aveam dreptul să comentez. Și eu simţeam același lucru 
faţă de Jules. 

Toţi colegii mei de la clinică aflaseră că noi doi alcătuiam un cuplu, 
dar, în prezenţa lor, ne asiguram că ne purtăm cuviincios. Nu ne 
manifestam public afecțiunea, cu toate că nu rezistam să nu-i fur câte 
un sărut uneori, când eram singuri. 

— Bună! m-a salutat Jules. 

Mi-a zâmbit. Ar trebui să fie ilegal ca un lucru atât de mic precum 
un zâmbet să-mi facă inima să se umfle aidoma unui balon. I-am zâm- 
bit și eu. 

— Bună! 

Aş fi vrut să fim doar noi doi, nu în prezenţa a șase colegi. 

Toată lumea din jur ofta — unii, visători; alții, de exasperare. 

— Ştiam eu că sunteți un cuplu frumos, a zis Barbs, foarte mulțu- 
mită de sine. Dar nu m-a crezut nimeni. 

Cu două săptămâni în urmă, când eu și Jules anunțaserăm public 
că suntem împreună, Barbs fusese așa de bucuroasă, încât copsese o 
uriașă plăcintă cu afine și o adusese la serviciu, a doua zi. După cum 
spusese, voia să sărbătorească prima lipeală care îi reușise la clinică, 
deși nu datorită ei eram împreună cu Jules. 

Însă Barbs insistase să merg în bucătărie, ca să vorbesc cu Jules, în 
prima ei zi de muncă aici. Deci poate că avusese și ea o contribuție. 
Dacă aș fi aflat în altă zi și în alt fel că Jules lucrează la clinică, poate 
că nu i-aș fi propus să încheiem un armistițiu, iar acum lucrurile ar sta 
altfel. 

Pe deasupra, Barbs nu se purta ca o nesuferită, așa cum făcea Clara. 
Când a aflat despre relația mea cu Jules, mi-a aruncat un zâmbet foarte 
enervant. 

— În privința frumuseții, eu sunt cel arătos în relația asta, am spus 
în glumă. 

M-am ales cu un cot în coaste din partea lui Jules. 

Zâmbeuul lui Barbs s-a lăţit. 

— E amuzant! Și Jules zice același lucru despre ea însăși. 

Am mângâiat părul iubitei mele. 

— Nu mă mir. Biata de ea se amăgeşte. 

— Chen, uită-te în oglindă! a pufnit Jules. Dacă nu cumva s-a 
crăpat deja, fiindcă e nevoită să te vadă în fiecare zi. 

Toată lumea a izbucnit în râs. Inclusiv eu. 

— Mi-ai zis-o, Roșcato! 

M-am aplecat peste umărul ei. 

— La ce se uită toată lumea? am cerut să știu. 

— Jules ne arată poze de la cererea în căsătorie a prietenei ei, mi-a 
răspuns Barbs, care nu mai putea de entuziasm. Uite ce inel! Mă mir 
că biata fată n-a căzut imediat la pământ, de mare ce e! 

Jules le arăta, pe rând, pozele pe care le făcuse. 

Alex o ceruse pe Ava în căsătorie weekendul trecut. Ticălosul ăla 
nu umbla cu jumătăți de măsură, așa că au zburat amândoi la Londra, 
pentru „o expoziţie foto specială”, iar Alex a pus marea întrebare în 
galeria unde se împăcaseră. 

Nunta fusese stabilită pentru vara următoare, dar pregătirile erau 
deja în toi. Jules, Stella și Bridget urmau să fie domnișoare de onoare, 
pentru că Ava nu se putuse hotărî pe care dintre ele să le aleagă. 

— Asta chiar ar trebui să fie înrămată și pusă pe perete, a zis Barbs, 
când Jules a ajuns la ultima poză. 

În imagine, Alex stătea într-un genunchi, iar Ava dusese o mână la 
gură. Ochii ei străluceau de lacrimi. Toată galeria fusese redecorată 


anume pentru acea ocazie: șiraguri de luminiţe de care atârnau poze 
Polaroid în stil selfie, pe care Ava le făcuse împreună cu Alex. În cen- 
trul încăperii era o masă plină de lumânări și flori. Pe podea fuseseră 
presărate petale de trandafir colorate în albastru. Chiar și în format 
bidimensional, sclipirea inelului era orbitoare. 

De asemenea, era singura fotografie în care îl văzusem pe Alex 
arătând vizibil agitat. 

Mi-am frecat mâinile. Frate! Abia aşteptam să ne întâlnim iar, ca 
să-l iau peste picior la greu. Alex, agitat, imortalizat pentru eternitate! 

Universul mă iubea. 

Colegii noștri au mai admirat pozele pentru un timp, pe urmă s-au 
dus la birourile lor. Eu şi Jules am intrat în bucătărie, pasămite ca să 
„ne mai luăm nişte cafea”. 

Imediat ce ușa s-a închis în urma noastră, i-am cuprins ceafa în 
palmă şi am tras-o aproape, ca s-o salut cum se cuvine. Gura ei avea 
gust de cafea și de caramel. I-am savurat dulceața pentru un minut, pe 
urmă m-am desprins. 

— Bună! am murmurat. 

Am primit zâmbetul ei în inimă, ca pe o rază de soare. 

— Bună! Aşa îți întâmpini toţi colegii de muncă, doctore Chen? 
E foarte necuviincios. 

Drept pedeapsă pentru replica ei ironică, am mușcat-o uşor de 
buza de jos. 

— Îi înrâmpin așa doar pe cei mai enervanţi colegi, i-am răspuns. 
Să-i sărut e singura metodă să le închid gura. 

— Să nu afle asistentele! Dacă prind de veste, o să te trezești cu o 
răzmeriţă. O să te sâcâie încontinuu. 


— Ce bine că nu mă interesează nicio asistentă! În plus... 

I-am masat ceafa. Degetul meu mare îi schița cerculee pe piele. 

— Nimeni nu mă scoate din sărite la fel de mult ca tine. 

Jules s-a lipit de mine, toropită de atingere. 

— Ce lingușitor ești! 

— Se numără printre numeroasele mele calități excepţionale. 
Cum merg pregătirile de nuntă? Ava s-a transformat într-o viitoare 
mireasă insuportabilă? 

— Josh, Ava s-a logodit acum patru zile. Încă nu s-a întors din 
Europa. 

După Londra, Alex prelungise excursia în Franța și Spania. 

M-am justificat: 

— Hei, n-am fost niciodată mireasă. Nu știu cum merg treburile 
astea. 

Jules a oftat. 

— O să mai dureze până începem pregătirile la modul serios, dar... 

Pe chipul ei a apărut ezitarea. 


Scanned with CamScanner 


484 | ANA HUANG 


— Apropo de mirese, ne apropiem de acea perioadă din viață. 
Bridget e măritată. Ava s-a logodit. 

— Așa-i. 

— Tu... vrei să te însori în curând? 

Degetul meu mare și-a încetat mișcarea. 

l-am întors întrebarea: 


— Dar tu vrei? 
Eram împreună de doar câteva luni, dar era un moment la fel de 


bun ca oricare altul pentru a discuta despre ce aşteptări avea fiecare 
dintre noi. 

— Nu. Încă nu sunt pregătită din punct de vedere financiar... 

— Eu trebuie să-mi termin mai întâi rezidențiarul şi să... 

— Vreau să fac aşa de multe lucruri înainte de... 

— Vreau să călătoresc într-o grămadă de locuri... 

Cuvintele noastre se amestecau. 

Jules a râs de ușurare și și-a acoperit fața cu palmele. 

— Slavă Domnului! Nu-i vorba că nu vreau să mă căsătoresc și să 
am copii, în cele din urmă, dar acum... 

— Acum nu e momentul, am completat eu. Sunt total de acord 
cu tine. 

Știam că voiam să-mi petrec tot restul vieţii alături de ea, însă căsă- 
toria vine la pachet cu niște responsabilități financiare pentru care 
niciunul dintre noi nu era pregătit, pentru moment. 

În plus, voiam ca Jules să aibă parte de nunta visurilor ei. Voiam ca 
luna noastră de miere să fie grozavă. Toate astea nu erau posibile atât 
timp cât eram constrâns de rezidențiatul meu, iar Jules se acomoda cu 
primii ei ani în calitate de avocată. 

. l-am mângâiat mâna cu un deget. 

— Sunt atâtea locuri de văzut în lume, i-am spus. Și vreau să le 
văd pe toate împreună cu tine. 

Jules s-a îmbujorat de plăcere. 

— Asta-i o promisiune, Chen? Să știi c-o să țin minte ce-ai zis. 

Am zâmbit, întrebându-mă de ce naiba nu îmi dădusem seama 
mai devreme că Jules mi se potriveşte perfect. 

— E mai mult decât o promisiune, Roșcato. Ţi-o garantez. 

O lună mai târziu 


— Deschide-l! 

— Nu. 

Josh și-a pus palmele pe umerii mei. 

— Jules, indiferent ce o să vezi pe ecran, o să fie în regulă. Sunt 
lângă tine. Așteptarea e mai chinuitoare decât să ştii sigur rezultatul. 

M-am uitat cu neliniște la ecranul laptopului meu, unde era afișată 
pagina de log-in pentru aflarea rezultatelor la examenul de admitere în 
barou. 

— Tie îţi vine ușor să vorbeşti, Josh. Nu viitorul tău e cel care 
depinde de o notă. 

Aşteptasem mult ziua asta, dar acum, când rezultatele fuseseră afi- 
şate, în sfârșit, mi-ar fi plăcut să arunc laptopul cât colo și să mă prefac 
că rezultatele alea nici nu existau. 

Când mi-am amintit cum fusese atunci, la examen, stomacul mi 
s-a întors pe dos. Dădusem probele la câteva zile după despărţirea de 
Josh şi imediat după ce fostul meu iubit psihopat mă împinsese pe 
scări. 

Nu prea aveam șanse să fi luat o notă mare. 

— Nu tot viitorul tău depinde de nota asta. 

Vocea calmă a lui Josh m-a ajutat să mă mai relaxez. 

— Dacă n-ai trecut examenul, o să-l dai din nou, până când o să-/ 
treci. Roşcato, într-o zi vei fi o avocată al naibii de bună. Nu te îndoi 
de tine însăţi! Pe deasupra... 

M-a sărutat pe frunte. : 

— E mai bine să afli cât mai repede, în loc să lași incertitudinea să 
te chinuie. 

— Ai dreptate. 

Am tras adânc aer în piept. : 

Totul avea să fie bine. Nu era sfârșitul lumii dacă nu luasem exa- 
menul. 

Da, ar fi fost sfârșitul lumii mele, dar nu şi al lumii în general. 

Am introdus username-ul și parola, cu degete tremurătoare. Micul-de- 
jun mâncat de dimineață mi se rotea în stomac. Acum regretam că 
înfulecasem gofrele cu afine pregătite de Josh. 

Când rezultatele s-au afișat pe ecran, am închis ochii. Inima mi se 
zbărea în piept. l 

Hai odată! O să fie în regulă. 

Din nou, Josh și-a sprijinit palmele pe umerii mei. Prezenţa lui era 
liniştitoare. 

Într-un sfârşit, am întredeschis ochii și m-am uitat la punctajul din 
josul ecranului. 

295 de puncte. 

A trecut o clipă până am înţeles. Am strigat de bucurie. 

— L-am luat! 

Am sărit de pe scaun, lovindu-mi un genunchi de masă, dar nici 
măcar nu simțeam durerea. M-am aruncat de gâtul lui Josh. Zâmbeam 
așa de larg, că mă dureau obrajii. 

— L-am luat! L-am luat! L-am luat! 

Josh a râs și m-a învârtit în loc. 

— Ce ţi-am zis eu? Felicitări, Roșcato! mi-a spus, cu vocea plină 
de emoție. De acum o să mă poți întreține din salariul tău baban, de 
avocat, cât timp eu trudesc cu rezidențiatul. 

Săptămâna următoare urma să-mi încep slujba la firma Silver & 
Klein. Eram puțin tristă că părăseam clinica, dar speram să colaborez 
cu foștii mei colegi, într-un fel sau altul. Lisa spusese că o interesează 

să încheie un parteneriat cu o firmă de avocatură, așa încât clinica să 
poată oferi servicii mai variate. După ce începeam noul meu job, 
aveam de gând să le propun şefilor mei să înceapă o colaborare cu 
foştii mei angajatori. 

Între timp, Josh începuse al patrulea — și ultimul — an de rezi- 
denţiat. După aceea avea să-și dea examenele și să lucreze în calitate de 
medic acreditat. 

Amândoi eram pe drumul cel bun spre a obține cariera la care 
visam. Sinceră să fiu, cel mai mult mă bucura că îl aveam pe Josh ală- 
turi. Asta îndulcea orice rateu și sporea bucuria care venea cu fiecare 
reușită. 

— Ştiam eu că te interesează doar banii mei, am glumit. ` 

Josh vânduse tabloul. Chiar și după ce îşi achitase creditul cu care 
îşi finanțase educaţia, încă avea destui bani încât ar fi putut trăi decent 
zeci de ani de acum încolo. Însă asta nu m-a împiedicat să îl tachinez. 

— Mă foloseşti pentru banii mei. Sunt şocată! Ultragiată. Scan- 
dalizară... 

Josh mi-a curmat vorbele cu un sărut. 

— Nu te îngrijora. 

Vocea lui a scăzut. l-am simţit palma caldă pe coapsă. 

— Pot să te răsplătesc în moduri non-pecuniare. 

Pulsul mi s-a accelerat. Palma lui m-a atins între picioare, iar eu 
mi-am stăpânit un geamăt. Sclipirea de satisfacție din ochii lui mi-a 
confirmat că deja mă umezisem. Josh era foarte satisfăcut de efectul pe 
care îl avea asupra mea, la nivel sexual. 

Mă enerva cât de mult îmi plăcea. 

— Nu te cred, am șoptit. Am nevoie de o demonstraţie. 

— Ştii să te târguiești, nu glumă. 

A împins laoparte materialul chiloților și mi-a masat clitorisul, cu 
degetul mare. 

— Ce fel de demonstraţie ai vrea? Vrei să ţi-o trag până uiţi cum 
te cheamă? Vrei să-ţi fac sex oral până când îţi dai drumul pe faţa mea? 
Sau poate că... 

A băgat un deget în mine și l-a încovoiat până când a atins acel loc 
care mă făcea să tremur, 

— ... vrei să-ţi umplu toate orificiile, ca unei mici târfe nesătule? 

Când am transpus cuvintele lui în imagini, mi-a scăpat un scâncet. 
Foloseam jucăriile sexuale destul de des. Iar ultima dată le folosise în 
timp ce îi făceam sex oral... 

Un fior de plăcere m-a scuturat. 

Josh a băgat încă un deget în mine. 

— Care din ele ţi-ar plăcea, Roşcato? Spune-mi! 

— Eu... 

Mă chinuiam să formulez un răspuns coerent, dar mișcarea lentă a 
degetelor lui îmi distrăgea total atenţia. 

Între picioare mi se acumula o presiune electrizantă. 

Josh s-a prefăcut dezamăgit. 

— Ar trebui să mai lucrezi la vocabular. Dar, fiindcă mă simt 
mărinimos şi fiindcă trebuie să sărbătorim reușita la examen, o să-ți 
fac nişte demonstraţii parţiale pentru toate cele trei variante. 

Josh avea dreptate când spunea că mai aveam de lucrat la vocabu- 
lar. Trei ore mai târziu, după ce a terminat cu „demonstrațiile”, corpul 
meu era moale și abia dacă mai știam cum mă cheamă. 

— Hmm... 

Am mormăit mulţumită. Toropeala m-a cuprins asemenea unei 
pături calde. Mi se închideau ochii. Din livingul lui Josh ajunseserăm 
în dormitor. Nu voiam decât să mă cufund în pernele lui și să nu mă 
mai ridic din pat. 

— Bune demonstraţii parţiale! l-am lăudat. 

Josh a râs și m-a sărutat pe umăr. 

— Atunci, ce-ai zice să-ţi ofer nişte demonstraţii complete? 

Mi-a mângâiat fundul, iar fluturii din pieptul meu au început să se 
agite din nou. 

— Termină! am cerut, pe jumătate îngrozită, pe jumătate excitată. 
Dacă mai am un orgasm, o să mor. 

Probabilitatea ca mâine să pot merge drept era deja aproape de 


zero. 
— Bine, bine. Deocamdată, îţi las un răgaz. 
Josh a râs iar și s-a întins după telefon. 

— Ti-am cumpărat un cadou, cât timp aşteptam să se afișeze rezul- 
tatele la examen. De fapt, am luat un cadou pentru noi amândoi. 

M-am trezit din toropeală. Curiozitatea mea învinsese somnolența. 

— Ai cumpărat o jucărie? Lenjerie? Un exemplar din Kama Sutra? 

Mi-a atins nasul cu un deget. Avea o expresie de amuzament ames- 
tecat cu exasperare. 

— Nu, Roșcato. Nu te mai gândi la prostii! 

M-am strâmbat la el, cât timp Josh căuta ceva pe telefon. 

— Uite cine vorbeşte! i-am întors-o. Tu te gândești tot timpul la 

prostii. 

Josh mi-a dat o palmă peste fund, în joacă, pe urmă-mi-a întins 

telefonul lui. 

— Ai grijă, Roșcato! S-ar putea ca răgazul pe care ți l-am lăsat să 
fie mai scurt decât crezi. 

Am mijit ochii, ca să văd mai bine ce îmi arăta. Părea să fie... un 
bilet de avion. 

În sfârșit, am deslușit literele minuscule. Brusc, am tras aer în piept. 

— Noua Zeelandă? Mergem în Noua Zeelandă? 

— Da. La începutul anului viitor, când o să am iar concediu. Dar 
am avut grijă să aleg bilete cu data de îmbarcare flexibilă, în caz că n-o 
să-ţi poți lua liber de la noua ta slujbă. 

Zâmbetul lui Josh era atât de radios, încât aproape că mă orbea. 

— Te bucuri? 

— Glumeşti? O să mergem în Noua Zeelandă! 

Deja vedeam în mintea mea creste montane acoperite de zăpadă și 
ape albastre, limpezi. În afară de Statele Unite călătorisem doar în 
Eldorra, Canada, Mexic și în câteva insule din Caraibe. Noua Zeelandă 
se număra printre locurile pe care îmi doream să le văd. 

— Şi dacă n-aş fi luat examenul? l-am întrebat, încă holbându-mă 
la biletul de avion. 

Voiam să mă asigur că e aievea. 

Da, iată-le: numele meu, data de plecare și destinaţia. Era pe bune. 

Josh a dat din umeri. 

— Atunci, călătoria ar fi fost un cadou de consolare. 

De emoție, simțeam că nu mai pot să înghit. Pieptul îmi era plin 
până la refuz. 

— Josh Chen, câteodată ești... 

Am pus telefonul deoparte și l-am sărutat. Ce caramel sărat?! 
Nimic nu avea un gust la fel de bun precum buzele lui. 

—  „«tolerabil, mi-am încheiat ideea. 

A ridicat dintr-o sprânceană. 

— 'Tolerabil? Asta nu-i bine. Ar trebui să fiu insuportabil, iar tu... 

Şi-a răsfrat degetele prin părul meu și a tras ușor. 

— Tu ar trebui să mă urăști. 

Mi-am înfipt degetele în coapsa lui, până când l-am auzit șuierând 
de durere. 

— Chiar te urăsc. 

Un zâmbet s-a răspândit încet pe buzele lui. 

— Arată-mi! 

Mi-am înfipt mai tare unghiile în pielea lui, pe urmă l-am zgâriat 
uşor pe piept şi l-am încălecat. L-am tras tare de păr. Am tresărit când 
Josh m-a plesnit iar peste fund — de data asta, atât de tare, încât m-a 
usturat. 

Am gemut. Nu mai rămăsese nici urmă de toropeală. 

N-aveam nevoie să merg drept. Oricum, e o chestie supraevaluară. 


Josh 


Patru luni mai târziu 


— Dacă mor, o să te târăsc în iad și-o să te torturez o veșnicie. 
Jules mi-a cuprins mijlocul cu un braţ. Faţa ei era foarte palidă. 
Împreună, ne-am apropiat de marginea platformei. 


In spatele nostru, operatorul de bungee jumping ne-a verificat ha- 
mul pentru o ultimă oară. 


— Roşcato, dacă mori tu, mor și eu. 

Am rânjit și am sărutat-o pe gât. 

— Cu tine în iad e ca și cum aș fi în rai. 
Chipul lui Jules și-a mai pierdut din încordare. 

— Josh, ai zis o chestie tare răsuflată. 

— Şi ce dacă? Sunt destul de sexy încât o să mi se treacă cu vederea. 

M-am uitat în jos, la râul de dedesubt. 

— Ar fi bine să fii mai drăguță cu mine. Doar nu vrei ca ultimele 
cuvinte pe care ni le spunem să fie niște insulte, nu? 

Era ultima zi pe care o petreceam în Noua Zeelandă. Ne aflam pe 
Podul Kawarau, în Queenstown, de unde urma să facem o săritură cu 
coarda elastică, în tandem. Jules acceptase repede să facem celelalte 
activități — salturi cu parașuta, paragliding, să ne dăm cu tiroliana, 
străbătând Canionul Shotover. Dar nu păruse așa de agitată cum 
părea acum. 

Jules a pălit şi mai tare. 

— Nu spune chestia asta! 

Am strâns-o mai mult de talie. 

— Am glumit, am glumit! O să fie bine. Ai încredere în mine! 

— Ar fi bine să ai dreptate. Dacă nu, o să-l las pe Cerber să-ți 
muşte scula. 

Am zâmbit. Îmi plăcea la nebunie când invoca scene violente. 

— Sunteţi gata? ne-a întrebat operatorul, care ne ţinea de partea 
din spate a hamurilor. 

M-am uitat la Jules. A inspirat adânc și a dat aprobator din cap. 

— Suntem gata, i-am răspuns. 

De nerăbdare, inima mi se izbea de coaste. 

Operatorul ne-a împins ușurel și... 

Am sărit. Vântul ne șuiera pe la urechi în vreme ce ne prăbușeam 
spre apele turcoaz ale Râului Kawarau. 

Țipătul lui Jules s-a amestecat cu râsul meu de încântare. 

Fir-ar să fie! Îmi lipsiseră toate astea. Adrenalina. Însuflețirea. 
Senzaţia că eşti atât de viu, încât toată lumea se luminează în jurul rău. 

Dar nu simţeam asta doar datorită faptului că săream cu coarda, ci 
şi datorită faptului că treceam prin experiența asta împreună cu Jules. 
Nimic şi nimeni nu mă făcea să mă simt așa de viu cum reușea ea. 

Am sărutat-o, distrăgându-i atenţia de la reculul coardei. Pentru 
majoritatea oamenilor, reculul e cea mai înspăimântătoare parte a 
experienţei, iar Jules era deja destul de înspăimântată. 

Jules s-a încordat, însă s-a relaxat iar când am sărutat-o mai apăsat 
şi am strâns-o de talie, cu un gest protector. Nu a mai ţipat. 

M-am simţit cuprins de mândrie. Ce fază bună! 

Jos, la capătul căderii noastre, ne aștepta o plută. Doi angajaţi ne-au 
desprins hamurile de coardă. Am căzut amândoi pe salteaua mare. 

— Sfinte Doamne! a îngăimat Jules, după ce și-a tras puțin sufletul. 

M-am răsucit spre ea. 

— "Ți-am zis că o să fie grozav. 

— Nu cred că ăsta e cuvântul potrivit. Mi s-a perindat toată viața 
pe dinaintea ochilor. 

S-a răsucit şi ea spre mine. Vântul îi colorase obrajii în trandafiriu 
şi părul i se răsfira în jur, ca un nor roșu. Era așa de frumoasă, încât mă 
durea inima. 

— Dar a meritat efortul, pentru sărutul ăla de la final, a adăugat ea. 

— Spider-Man şi Mary Jane sunt mici copii pe lângă noi. 

— Nu-i adevărat. 

Ne-am zâmbit și am rămas într-o tăcere plăcută. Pluta ne ducea 
spre mal. 

După o săptămână plină de sporturi și activități extreme, ne prin- 
dea bine o clipă de linişte. 

Mi-ar fi plăcut să rămânem aici pentru totdeauna și să explorez 
Noua Zeelandă împreună cu ea. Dar, pe de altă parte, abia aşteptam 
să ne petrecem restul vieţii acasă, în doi. 

Fram în ultimul an de rezidenţiat. Lui Jules îi mergea foarte bine 
la Silver & Klein. Deja fusese aleasă să lucreze la un caz foarte impor- 
tant, împreună cu unul dintre avocaţii cei mari din firmă. Şi, dat fiind 
că amândoi aveam un program atât de încărcat, luna trecută ne muta- 


serăm împreună, ca să ne putem bucura la maximum de clipele petre- 
cute în doi. Ajunseserăm la un compromis în privinţa drumului până 
la serviciu: am ales o casă aflată cam la aceeaşi distanţă şi de biroul ei, 
și de spital. 

Prin urmare, acum Stella locuia în Miraj de una singură. Se înțe- 
lesese cu proprietarul, așa încât să nu fie nevoită să plătească şi chiria 
pe care o plătise Jules. Asta mai domolise puțin sentimentul de 

vinovăţie al lui Jules. Deși Stella insista că totul e OK, Jules se simțea 
vinovată că își „abandonase” prietena în apartamentul acela. 

Noua Zeelandă făcea parte dintr-o fantezie; D.C.-ul era realitatea. 
Şi ambele erau al naibii de frumoase. 

— Încă mă urăşti? am șoptit, impletindu-mi degetele cu ale ei. 

Mi-a strâns mâna și ochii ei au scăpărat ghiduș. 

— Da. Mereu o să te urăsc. 

Am zâmbit. 

— Perfect! 

— ŞTII SĂ TE TÂRGUIEȘTI, NU GLUMĂ. 

l-am împins laoparte chiloţii și i-am masat clitorisul, cu degetul 
mare. Când am simţit cât de udă era, penisul mi s-a întărit instantaneu. 

— Ce fel de demonstraţie ai vrea? Vrei să ţi-o trag până uiţi cum 
te cheamă? Vrei să-ți fac sex oral până când îţi dai drumul pe fața mea? 
Sau poate cå... 

Am băgat un deget în ea și l-am încovoiat până când am atins locul 
ăla care o făcea să gâfâie. 

— „.. vrei să-ți umplu toate orificiile, ca unei mici târfe nesătule? 

l-a scăpat un scâncet. Jucăriile ei sexuale erau prezente în viaţa 
noastră intimă. Cu toate că unor tipi nu le place să „lucreze” în dor- 
mitor decât cu propria sculă, pe mine nu mă deranja să introducem și 
jucăriile în ecuație. Îmi plăcea să încerc lucruri noi, iar dacă acele 
lucruri se încheiau cu orgasme, nu aveam motive să mă plâng. 

Am băgat încă un deget în ea. 

— Care din ele ţi-ar plăcea, Roșcato? Spune-mi! 

— Eu... 

Se inroșise la faţă. A închis ochii. 

M-am prefăcut dezamăgit. 

— Ar trebui să mai lucrezi la vocabular. Dar, fiindcă mă simt 
„ mărinimos și fiindcă trebuie să sărbătorim reușita la examen, o să-ți 

lac nişte demonstraţii parţiale pentru toate cele trei variante. 

A scâncit din nou când am îngenuncheat în faţa ei şi i-am scos 
chiloţii. Am văzut cât de umflat îi era clitorisul și că era foarte udă. 
Nerăbdarea mi-a prefăcut scula în piatră. 

l-am sprijinit genunchii pe umerii mei şi i-am presărat săruturi pe 
coapse. Pielea ei era mai moale ca mătasea. Îi simţeam tremurul, iar 
asta mă aţâţa și mai tare. a. 

Aş fi putut să o savurez pe Jules o viaţă întreagă, fără să mă satur. 

Când am ajuns la zona dintre picioarele ei, mi-am apăsat limba pe 
clitorisul ei, apoi am tras-o în sus, cu o mişcare lentă, leneșă. 

Jules m-a înșfăcat de păr și a scos un strigăt gâtuit. 

— Josh... 

— Ştiu, scumpo... 

Am lins-o din nou, languros. 

— Dar abia am început. 

M-am oprit o clipă, apoi mi-am băgat limba în vaginul ei și am 
devorat-o de parcă nu mâncasem de zile întregi. 

Dumnezeule! Gustul ei şi micile gemete pe care le scotea de fiecare 
dată când îi făceam sex oral erau mai ameţitoare decât orice senzaţie 
pe care o simţisem vreodată, practicând sporturi extreme. 

După mai puţin de cinci minute, Jules și-a dat drumul și mi-a 
inundat limba cu dovada excitării ei. Am lins-o pe îndelete. Simțeam 
că am foc în vene. Dacă nu intram în ea repede, urma să explodez. 

Am lăsat-o să-și revină câteva clipe, apoi m-am ridicat și am pă- 
truns-o. Am luat-o în braţe, i-am petrecut picioarele pe după mijlocul 
meu și am dus-o în dormitor, fără să mă retrag din ea. 

Deplasarea a avut drept efect o mișcare de frecare ce m-a înnebu- 
nit. Dar am strâns din dinţi și m-am abținut s-o posed pe podea, ca 
un animal. Era plăcut și așa, însă abia aflaserăm că Jules luase exame- 
nul, așa că voiam să sărbătorim pe îndelete, ca să zic așa. 

Am ajuns în dormitor. Am pus-o pe pat și am scos din sertar două 
dintre jucăriile noastre favorite. Am spus „noastre” pentru că le folo- 
seam mereu împreună, plus că pe una dintre ele i-o dădusem cadou la 
aniversarea relației noastre. 

l-am întins una. 

— Arată-mi cât de talentată e gura ta! 

Respirația mi s-a întețit. Ascultătoare, Jules şi-a băgat în gură capă- 
tul dildoului şi a început să sugă. 

Scula mea zvâcnea, dar am făcut tot posibilul ca s-o ignor. Am 
pregătit-o pe Jules cu nişte lubrifiant. Era obișnuită să își introducă 
jucării în fund, dar voiam să-i ușurez disconfortul cât de mult puteam. 

Am introdus în ea, încet, dopul anal, și l-am pornit. Băzâitul 
vibraţiilor aproape că acoperea gemetele ei. 

Şi-a arcuit spatele. N-am mai stat pe gânduri și am intrat în ea cu 
o opintire apăsată. | 

Am gemut amândoi în același timp. Geamătul ei era înfundat, din 
cauză că încă sugea jucăria. Fir-ar! De fiecare dată, mă uimea să con- 
stat cât de bine mă simțeam înăuntrul ei. Era strâmtă, umedă și se 
mula perfect pe scula mea, încât nu mai știam unde se termina corpul 
meu și unde începea al ei. 

Am închis ochii și am strâns din dinți. Broccoli. Varză de Bruxelles. 
Sfeclă. Enumeram în minte toate legumele al căror nume mi-l amin- 
team, ca să nu ejaculez ca un virgin care face sex pentru prima oară. 

M-am retras până când doar vârful penisului a rămas în Jules, apoi 
am plonjat până la capăt — din nou și din nou, până când sunetul 
scos de corpurile noastre s-a amestecat cu gemetele mele și cu icnerele ei. 

— Suge în continuare, scumpo! 

Am apucat-o de șolduri. N-o slăbeam din ochi. Jules sugea mai 
departe jucăria. Deși nu avea scula mea în gură, s-o văd sugând cu atâta 
entuziasm era al naibii de ațâțător. 

— Foarte bine! Aşa! 

În tot acest timp, i-o trăgeam tot mai înverșunat. Deodată, am 
simţit în spate un ghem de energie electrică. Am gemut o ultimă oară, 
apoi orgasmul mi-a măturat corpul și mi-a incendiat fiecare nerv. Jules 
a pipat. Muşchii vaginului mi-au strâns penisul ca într-un cleşte. 

Am aşteptat până ne-am recăpătat răsuflarea. M-am ridicat și am 
aruncat prezervativul. 

— Sunt foarte mândru de tine, Roșcato. 


| Am sărutat-o pe umăr, Jules s-a lăsat să cadă între aşternuturi, rå- 
| pusă de epuizare. 

— Eşti mândru c-am luat examenul sau din alt motiv? a întrebat, 
cu faţa în pernă. 

Am râs și, cu grijă, i-am scos dopul anal. L-am înfășurat într-un 
şerveel și l-am pus deoparte, ca să-l curățăm mai târziu. 

— Din ambele motive. 

I-am sărutat iar umărul şi am răsucit-o cu faţa spre mine. 

— Hmm... Am sărbătorit ca lumea. 

Jules s-a întins și a căscat. Nici măcar de aici, atât de aproape de ea, 
nu-i găseam niciun defect. Era perfectă în toate privinţele. 

— Ai făcut o treabă de nota zece, Chen. 

— A, dar încă n-am terminat cu tine. O să te las să te odihnești 
puţin, ca să nu te epuizez. 

Am tras-o mai aproape de mine şi am completat: 

— Azi am multe planuri pentru tine. 

— Serios? 

Gura ei a zvâcnit. 

— Îm-hm. Ai face bine să te odihnești, fiindcă peste zece minute 
începem runda a doua. 

Am sărutat-o pe creștet, apoi am strâns-o la pieptul meu și i-am 
ascultat respiraţia liniştită. 

Da, eu şi Jules aveam o viață sexuală activă, dar acestea erau clipele 
mele preferate: când stăteam întinși unul lângă celălalt, mulțumiți, 
ascultând bătăile inimii celuilalt. 

Ca să fim fericiţi, nu aveam nevoie de cuvinte sau să facem ceva 
anume. 

Aveam nevoie doar să fim împreună. 

— NU AGĂȚĂM CHESTIA ASTA LA NOI ÎN CASĂ! 

Mi-am încrucișat brațele la piept și m-am strâmbat la tabloul ori- 
bil, în nuanțe de portocaliu și de roșu, pe care Josh îl căra în braţe. 

Am completat: 

— O să reducă la zero valoarea casei. 

Tocmai fuseserăm la cumpărături, ca să ne mai înfrumusețăm pu- 
țin căminul. Deși nu reușisem să-l impiedic să cumpere hidoșenia aia, 
sperasem să fiu mai... convingătoare acasă. 

S-a făcut că nu mi-a auzit protestele și a atârnat tabloul lângă 


oglinda cu ramă aurită. 

— În primul rând, e o operă de artă superbă, m-a contrazis el. În 
al doilea rând, exagerezi. 

Am ripostat imediat: 

— În primul rând, nu e deloc o operă de artă. În al doilea rând, 
eu exagerez mereu. 

Am îngustat ochii. 

— Ce naiba reprezintă pictura? 

" — Un apus de soare. Evident! 

Nu era deloc evident. Arăta de parcă un om vărsase pe pânză niște 
suc de portocale, iar apoi se tăvălise pe ea, în timp ce sângera din nu- 
meroase răni. 

— E cel mai urât apus pe care l-am... Hei! 

Am scos un sunet ascuţit când Josh m-a luat pe sus și m-a proptit 
pe umărul lui. Sângele mi-a năvălit în cap și lumea s-a întors cu susul 
în jos. 

— Lasă-mă jos! 

— Te las doar dacă recunoști că pictura asta e o operă de artă. 

— Este o operă de artă. Una urâtă. 

Josh a izbucnit în râs. M-a plesnit peste fund, în semn de averti- 
zare. Lovitura a fost destul de ușoară încât să pară jucăușă, dar îndea- 
juns de apăsată încât să usture. 

— Dacă mai spui un cuvânt, în seara asta nu mănânci paste, a 
mârâit Josh, dar mi-am dat seama că era amuzat. O să-ţi dau să 
mănânci somon și salată de varză. 

Zâmbetul mi s-a şters de pe buze. Aproape c-am vomitat, gân- 
dindu-mă la combinaţia asta. 

— N-ai îndrăzni să faci așa ceva! 

Azi era una dintre rarele zile când amândoi aveam liber, așa că plă- 
nuiserăm să organizăm o „întâlnire” acasă. Josh gătise, iar mie îmi 
revenise sarcina de a alege muzica pentru cină și de a pune masa. 

Dacă atunci când eram studentă mi s-ar fi spus că voi fi vreodată 
entuziasmată de perspectiva unei întâlniri atât de puţin spectaculoase, 
n-aș fi crezut. De când mă știu, mottoul meu a fost: cu cât mai spec- 
taculos, cu atât mai bine. Să bem și să dansăm într-un bar nou și 
foarte la modă, să facem o călătorie cu balonul, să facem o mini-croa- 
zieră la apus, pe râul Potomac... toate astea erau o adevărată slăbiciune 
pentru mine. 

Deși le făcuserăm împreună pe toate, preferam să stăm amândoi 
acasă, împreună. Nu aveam nevoie de activități nebunești ca să ne 
simțim bine, iar mie îmi plăcea să-l am doar pentru mine... Doar dacă 
nu făcea ceva atât de crud precum să mă oblige să mănânc somon cu 
salată de varză. 

— Ba aș face, așa că poartă-te frumos, Jules! Eu mă ocup de cina ta. 

Josh s-a dus în bucătărie și m-a așezat pe blatul de bucătărie. În 
casa noastră, nu existau pereţi despărțitori între bucătărie și zona unde 
se lua masa, pe de o parte, şi living, pe de alta. 

Mă simţeam amețită din cauza bruștei schimbări de poziţii, dar și 
din cauza mirosului ademenitor al lui Josh. Deși aveam o relație cu el 
de aproape un an, tot simţeam fiori în prezenţa lui. 

A înaintat între picioarele mele desfăcute și mi-a cuprins talia cu 
brațele. 

— Hai să facem un târg; păstrăm tabloul, în schimbul celor mai 
bune paste pe care le-ai mâncat în viața ta. 

Am ridicat dintr-o sprânceană. 

— Doctore Chen, ești foarte încrezător în abilitățile tale de bucătar. 

Adevărul e că era un bucătar excelent. De când eram împreună, 
economisisem sute de dolari, pe care altfel i-aș fi irosit pe mâncare 
comandată din oraș. Mâncarea pe care o gătea Josh era mai bună decât 
ce se servea în majoritatea restaurantelor. 

Gropiţa lui și-a făcut apariţia, la fel de răvășitoare ca de fiecare 
dată. 

— Şi pe bună dreptate, mi-a zis Josh. Deci ce zici? Facem un com- 
promis? 

M-am uitat lung la tablou, apoi am oftat. 

— Bine. Dar, dacă cina nu e absolut fantastică, Domnul Apus 
Oribil o să ajungă la gunoi. 

A izbucnit în râs și m-a sărutat. 

— De acord. Du-te să te pregătești cât timp eu trudesc în bucătărie. 

— Ce teatral ești! 

— Uite cine vorbește! 

Recunosc: chiar eram teatrală și mă mândream cu asta. E mai bine 
să fii teatral decât să fii plictisitor. 

Am coborât de pe blat și m-am dus în dormitor, zâmbind înconti- 
nuu. Ne mutaserăm împreună cu șase luni în urmă, imediat după 
Anul Nou, dar eram amândoi atât de ocupați, încât abia de curând 
găsiserăm timp să aranjăm prin casă. 

Până acum o lună, singurul mobilier pe care îl aveam fusese alcă- 
tuit din niște piese de bază: o canapea, un pat, o masă și o măsuţă de 
cafea. Acum, casa cu două dormitoare era decorată cu suvenire pe care 
le aduseserăm din călătoria noastră în Noua Zeelandă —inclusiv cu 
un superb ceas din lemn de kauri și cu figurine pounamu. În fiecare 


Scanned with CamScanner 


502 | ANA HUANG 


cameră, alegerile estetice dubioase ale lui Josh se amestecau cu gustul 
meu estetic. El alesese tabloul ăla oribil, eu alesesem un covoraș roz, 
pufos. Pentru el — o tăblie de pat capitonată cu piele neagră; pentru 
mine, o pernuță roșie, în formă de buze. 

La nivel teoretic, obiectele astea n-ar fi trebuit să se potrivească, dar 
uite că se potriveau. La fel ca noi doi. 

În vreme ce Josh se ocupa de cină, eu am făcut duș și m-am pregă- 
tit tot atât de meticulos ca și cum urma să mergem la un restaurant de 
cinci stele. Faptul că luam cina acasă nu era o scuză ca să nu arăt cât 
mai bine. 

Când am terminat cu coafatul și cu machiajul și m-am îmbrăcat cu 
rochia mea preferată, cea din mătase verde, casa se umpluse de arome 
delicioase: usturoi, roșii şi brânză. 

Stomacul meu a ghiorăit de nerăbdare. M-am întors în bucătărie, 
dar am încremenit când am văzut scena. Am rămas cu gura căscată. 

Cumva, în doar două ore, Josh nu doar terminase de gătit, dar mai 
şi transformase încăperea într-o scenă romantică, parcă desprinsă 
dintr-un film. 

Intensitatea becurilor fusese micșorată. Majoritatea luminii prove- 
nea de la lumânările răsfirate pe aici. Proiectau o strălucire caldă peste 
tot. Camera arăta mult mai intim şi mai plăcută. Pusese o faţă de masă 
albă pe masă. Am văzut cel mai frumos set de veselă pe care-l aveam, 
plus o sticlă de vin roșu. În mijloc pusese un aranjament floral alcătuit 
din trandafiri portocalii — florile mele preferate. 

Josh stătea alături de masă, zâmbind. Se schimbase. Nu mai purta 
tricou, ci o cămașă albă, sacou și jeanși. 

— Fiindcă e prima seară pe care o petrecem împreună, de mai 
bine de o lună, mi-am zis să plusez puţin. 

M-a măsurat din creştet până-n tălpi, cu o privire lentă, langu- 
roasă, care a lăsat fiori în urma ei. Din nou, am simțit în piept zbaterea 
roiului de fluturi. 

— Arăţi bine, Roșcato, 

Eram prea uluită ca să formulez un răspuns coerent. 

— Cum...? Ce...? 


A dat din umeri. 

— Nu-mi ia mult timp să gătesc. Cât timp erai sub duș, m-am 
schimbat la noi în dormitor. Când faci duș, durează o veșnicie, a adă- 
ugat cu un zâmbet larg. 

— Nu-i adevărat. 

Patruzeci și cinci de minute nu inseamnă o veșnicie. La urma urmei, 
când te așteaptă o întâlnire, ca femeie, trebuie să te exfoliezi și să te 
pregăteşti temeinic. 

M-am apropiat şi mi-am trecut palma peste fața de masă. 

— Parcă eu trebuia să pun masa. 

— Am preferat să mă ocup eu, ca să putem trece repede la partea 
cea mai bună. 

Josh mi-a tras scaunul și a așteptat să mă așez, pe urmă s-a așezat și 
el, în fața mea. 

— Să nu-mi zici că pastele mele nu sunt cea mai bună mâncare pe 
care ai gustat-o vreodată! 

— Ce încrezut ești! 

Am luat o gură de paste. Aromele mi-au explodat pe limbă. Nu 
mi-am putut stăpâni un geamăt de plăcere. 

— Pastele... 

Am luat o altă înghiţitură, pe urmă am aruncat o privire către pic- 
cura hidoasă. Plăcerea de a mânca se lupta cu antipatia mea față de 
cablou. 

— astea sunt... 

— Da...? 

Josh a ridicat dintr-o sprânceană. 

— Foarte bune, am încheiat, fără tragere de inimă. 

Nu puteam să mint. Mâncarea era grozavă, dar să recunosc acest 
lucru însemna că eram obligată să dau cu ochii de un apus urât, în 
fiecare zi, pentru cine ştie cât timp. 

Am oftat din rărunchi, iar Josh a râs. 

— Nu fi așa de tristă, Roşcato! O să-l îndrăgești repede pe Soricel. 

— Doar nu l-ai botezat Soricel! 

— se potrivește numele ăsta. 

Chipul lui s-a înmuiat. 

— În altă ordine de idei, mă bucur că putem lua masa împreună. 
Mi-ai lipsit. 

Roiul de fluturi a luat-o razna. 

— Ne vedem în fiecare zi, Josh. 

— Ştiu, 

Am sorbit din vin, încercând să scap de nodul care mi se înţepenise 
în gât. Chiar și după un an de relaţie, încă mi se părea ciudat să fiu 
iubită aşa cum mă iubea Josh. 

Deplin, desăvârșit şi necondiţionat. 

Vechea Jules ar fi pus la îndoială relaţia noastră și ceea ce simţea 
Josh pentru mine, dar, din fericire, îmi depășisem acele nesiguranţe... 
în mare parte. Uncori, încercau să se strecoare iar în sufletul meu, însă 
era de ajuns să mă uit la Josh ca să scap de ele. 

Am pus paharul pe masă și mi-am dat o șuviţă de păr după ureche, 
fără să-mi iau ochii de la el. 

— Doctore Chen, cine-ar fi crezut că poţi fi aşa de romantic? 

— Înainte să apari tu, nu eram așa. 

Am simţit că roșesc, iar Josh a zâmbit, amuzat de stânjeneala mea. 

— Gata cu dulcegăriile! Mai ai puţin şi-ţi explodează faţa. N-aș 
vrea să-mi strice mâncarea extraordinară. 

— la-o mai uşor, Chen! La masa asta e loc doar pentru doi. 
Orgoliul tău trebuie să se așeze în altă parte. 

— Scuze, scumpo, dar eu vin la pachet cu orgoliul meu. 

Josh a mai turnat vin în pahare. 

— Deci cum merge cu organizarea petrecerii burlăcițelor? Am 
vorbit cu Ava adineauri și nu-i mai tăcea gura despre Spania. 

Petrecerea burlăciţelor, organizată în cinstea lui Ava, urma să aibă 
loc la Barcelona, în septembrie, iar nunta avea să fie în octombrie, în 
Vermont. 

Ava refuzase să aleagă doar pe una dintre noi drept domnişoară de 
onoare, așa că împărțiserăm între noi îndatoririle de domnișoare de 
onoare. Mai mult eu şi Stella ne ocupam, fiindcă Bridget era foarte 
prinsă cu treburile, dat fiind că avea de cârmuit o țară. 

— Merge bine. Am găsit un bar extraordinar, pe acoperișul unei 
clădiri... 

Eu şi Josh stăteam de vorbă zilnic, indiferent cât de ocupați eram. 
Putea fi vorba doar despre o discuţie telefonică scurtă sau despre un 
schimb de mesaje strecurate printre turele lui lungi la spital și printre 
serile mele de muncă prelungită, când puricam cazuri la firma de avo- 
catură. Îmi plăceau la nebunie astfel de momente, când ne împărtășeam 
cele mai mici și mai caraghioase informaţii despre viețile noastre și fie 
ne extaziam împreună în legătură cu ele, fie le criticam. De exemplu, 
rulota fast-food, pe care o descoperisem în Piaţa Farragut, sau filmul- 
cult din anii '90 pe care Josh îl găsise, pentru următoarea seară în care 
urma să ne uităm împreună la filme. 

Relaţiile se clădesc pe momente mici, nu pe gesturi măreţe. 

De la începutul relaţiei, eu și Josh am mers în drumeţie în Munţii 
Blue Ridge, am sărit cu coarda elastică şi ne-am parașutat dintr-un 
avion — ambele în Noua Zeelandă —, am mâncat la cele mai bune 
restaurante, dar nu aveam nevoie de nimic din toate astea ca să fim 
fericiți. 

Nu aveam nevoie decât unul de celălalt. 

— Cum ţi se pare întâlnirea din seara asta? S-a ridicat la înălțimea 
aşteptărilor tale? m-a tachinat Josh după cină, în timp ce strângeam 
masa. 

— E de nota zece, Chen! Bravo! 

Am lăsat vasele în chiuvetă și i-am cuprins gâtul cu braţele. 

— Dar ţi-a scăpat ceva. 

S-a încruntat. 

= Ce . 

— O a doua porţie de desert. 

L-am sărutat. Simţind că a tras brusc aer în piept, am zâmbit. 

— Hai să continuăm întâlnirea în dormitor! Vasele pot aştepta. 

Râsul lui aţâțător mi-a răscolit pântecul. 

— Îmi place cum gândești, Roșcato. 

După cum mă aşteptam, în noaptea aceea nu ne-am mai ocupat de 
vase. Întâlnirea noastră s-a încheiat abia la primele ore ale dimineţii. 
Tor ce pot spune e că a fost... 

Cea. Mai. Tare. Întâlnire. Din. Istorie. 

Vă mulțumesc că ați citit Tivieste Hate! Dacă v-a plăcut cartea, 
v-aș fi recunoscătoare dacă ați scrie un review pe platforma (sau plat- 
formele) preferată. 

Review-urile sunt ca niște bacșișuri pentru autori. Fiecare contează. 


Cu drag, 
Ana 

Mai jos puteţi citi, în avans, un fragment din următorul volum 
al seriei „Twisted” 


Cu FIECARE MINUT CARE SE SCURGEA, ÎNȚELEGEREA NOASTRĂ 
devenea tot mai reală. Nu puteam scăpa de presimţirea că nu avea să 
dureze mult până când totul urma să sară în aer. 

— Ar trebui. 

Replica plată a lui Christian mi-a înăbușit neliniștea. 

— În seara asta, o să mă însoţeşti la eveniment. Ar trebui să obţii 
şi tu ceva din asta. 

— Voi obţine ceva. 

Am răsuflat prelung, ca să mă calmez, și am adăugat: 

— Poate c-o să postez online, în seara asta. 

Dacă nici măcar o gală simandicoasă nu oferă material perfect 
pentru social media, atunci nu știu ce altceva ar face-o. 

— Bine. 

În glasul lui am simțit o notă de posesivitate care m-a descumpănit, 

O mică șuviță de păr mi se desprinsese din coafură și acum îmi 
încadra fața. Sosirea timpurie a lui Christian mă luase pe nepregătite, 
așa că uitasem s-o aranjez la locul ei, cu mai mult fixativ. 

Din fericire, aveam o coafură care cu cât părea mai răvășită, cu atât 
mai bine arăta. Brusc, Christian a întins o mână, ca să-mi dea șuviţa 
după ureche. Un curent ciudat mi-a pecetluit buzele și m-a făcut să 
mă încordez. 

Mişcarea era languroasă, iar atingerea lui — ușoară ca un fulg. Și 

„totuși sfârcurile mi s-au întărit când i-am simţit degetele pe obraz. 
Parcă implorau să aibă și ele parte de atenţia lui. 

Nu purtam sutien. 

Christian a rămas nemișcat. Observa atent cum reacționa trupul 
meu la această atingere neînsemnată. Aș fi fost oripilată, dacă presiu- 
nea din pântecul meu nu mi-ar fi distras atenția. 

În ochii lui izbitori s-a aprins o vălvătaie. 

Deşi mâna a rămas pe loc, pe obrazul meu, atenția lui mă atingea 
peste tot: pe față, pe sâni, pe burtă și pe clitorisul foarte sensibil. Läsa 
în urma ei o dâră atât de fierbinte, încât aproape că mă aşteptam să-mi 
preschimbe rochia în cenușă. 

— Ai grijă, Stella! 

Avertizarea rostită cu voce scăzută mi-a stârnit un zvâcnet între 
picioare. 

— Nu sunt un gentleman, așa cum crezi. 

Frânturi de imagini au izbucnit în imaginaţia mea: mătase boțită, 

un costum azvârlit pe podea, cuvinte brutale și atingeri și mai brutale. 
Erau produsul imaginaţiei, nu al experienței mele. 
Aveam gâtul uscat. Am rostit cu greu replica: 
— Nu cred deloc că ești un gentleman. 
Un surâs lent și leneș i s-a întins pe buze. 
— Eşti o fată isteaţă. 

MULȚUMIRI 


În primul rând, cele MAI MARI mulțumiri se îndreaptă către pri- 
mele cititoare ale acestui roman, din stadiul de manuscris: Sarah, 
Rebecca, Aishah, Allisyn, Salma, Kimberly, Logan, Aya, Alexa și 
Ashley, pentru feedbackul lor sincer, precum și pentru sfaturile în 
materie legală și medicală. Aţi văzut această poveste în cea mai nepre- 
lucrată formă a ei, cu tot cu greșeli de literă și alte erori. Feedbackul 
vostru a transformat o ciornă într-o carte pe care mă mândresc să le-o 
împărtășesc tuturor. 

Le mulţumesc Christei Désir și echipei de la Bloom Books pentru 
că a fost foarte ușor să lucrăm împreună și pentru că, datorită lor, 
această carte strălucește. 

Îi mulțumesc agentei mele, Kimberly Brower, fiindcă este întot- 
deauna un adevărat star rock. Îi sunt recunoscătoare pentru sfaturi și 
pentru încurajări. 

Amber, mulțumesc că îmi ești mereu alături atunci când despic 
firul în patru (ceea ce se întâmplă în 99% din cazuri) și pentru că eşti 
o asistentă personală de nota zece! 

Editoarei mele, Amy Briggs, și corectoarei Krista Burdine le mul- 
țumesc pentru că şi-au pus magia în acțiune așa cum doar ele pot s-o 
facă. 

Amandei, de la firma E. James Designs, îi sunt recunoscătoare 
pentru coperta superbă pe care a creat-o. Echipelor de la Give Me 
Books şi Wildfire Marketing le transmit mulțumiri pentru că m-au 

ajutat să nu-mi pierd minţile în timpul haosului din luna lansării 
cărții. 

În sfârșit, un mesaj pentru cititorii mei, pentru bloggeri, booksta- 
grammeri și cei care lucrează în industria cărții: VĂ IUBESC! Voi 
prețui veșnic susținerea voastră. Nu-mi vine să cred cât de incredibili 
sunteți! Sunt recunoscătoare că existaţi. 


XO, 


Ana 


pisi 

Superb și arogant, JOSH CHEN se pregătește să devină medic. 
Până acum, n-a întâlnit nicio fată care să-i reziste — 
cu excepția afurisitei de Jules Ambrose. 


Incă de când s-au cunoscut, frumoasa roșcată i-a fost ca un ghimpe în coastă, 
dar în același timp Jules îl obsedează așa cum nimeni alta n-a reușit. 


Când antipatia dintre ei pur și simplu „explodează”, 
având drept rezultat o noapte memorabilă, Josh îi propune o soluție 
care — speră el — îl va ajuta să uite de obsesia care-l macină: 
un aranjament de tip „inamici cu beneficii , cu reguli simple. 
Fără gelozie. 

Fără obligații. 

Şi e absolut exclus să se îndrăgostească unul de celălalt. 

** k 
Sociabilă şi ambițioasă, JULES AMEPOSE obișnuia să petreacă 
în facultate, însă acum se concentrează asupra unui singur scop: 
să treacă examenul de admitere în barou. 


Ultimul lucru care-i trebuie este să se încurce cu un doctor 
extrem de nesuferit... indiferent cât de arătos e acesta. 


Dar, cu cât îl cunoaște mai bine, cu atât mai mult își dă seama că 
există lucruri nebănuite în legătură cu cel pe care l-a urât atâta vreme. 


Fratele celei mai bune prietene a lui Jules. 


Dusmanul ei numărul i 


gura ei speranță de saly 


ANA HUANG 

Ficțiune contemporană 
pentru tineri. 

